
PRÓLOGO 


ANTON COSTA RICO 


Na memoria, as profesoras e profesores de Galicia que 
nos anos vinte e trinta do século xx coñeceron os textos e 
fixeron súa a filosofía educativa de Dewey e, no degoiro, 
as novas xeracións de educadoras e educadores de Galicia. 


Vida, obra e contexto 
Unha intensa vida 


O americano John Dewey é un dos máis grandes filóso- 
fos e pedagogos do século xx! e a figura máis importante do 
movemento internacional da Escola Nova: o seu pensamento 
pedagóxico, caracterizado por unha matriz fundamentalmente 
filosófica, influenciou a concepción da educación e moitos dos 
aspectos que configuraron os sistemas educativos do século xx”. 
O seu compromiso práctico, moral e cidadán, impregnou a súa 
traxectoria vital consagrada á reforma social e educativa. 

Nacido en 1859 en Burlington, unha comunidade vilega no 
estado norteamericano de Vermont, creceu nunha comunidade 


na que se cultivaban a liberdade e o sentido práctico e como 


1 Como tal, é merecedor de numerosos e esixentes estudos analíticos e interpretati- 


vos, alén do propio marco anglosaxónico da súa obra intelectual. Un deles, no que se abor- 
da a figura de Dewey desde a óptica específica pedagóxica, contemplando os seus supostos 
antropolóxicos e éticos, é o elaborado por Virginia Guichot Reina, Democracia, Ciudadanía 
y Educación (2003). 

2? Falamos de seducaciónys como un proceso social básico, mediante o que as persoas 
adquiren a cultura do seu contexto social, o que tamén é denomiado como ssocializacióny; 
pero é así mesmo alén da adaptación un proceso formal e informal máis complexo, por estar 
aberto a formas máis ideais e elevadas en canto aos logros e por considerar horizontes de 
desenvolvmento innovador. É ademais un campo de investigación científica: o das ciencias 
da educación. No seu seo, unha das especificacións é a Filosofía da Educación, como esce- 
nario de coñecemento onde se examinan as elaboracións teóricas particulares e parciais, se 
determina a suficiencia das teorías educativas de aspiración xeral, se avalían os seus puntos 
de vista contraditorios e se procuran os máis adecuados enfoques teóricos a seguir. Vid.: 
Bowen, J., Hobson, P. R., Teorías de la educación, p. 11. 

membro da lgrexa congregacionista desde onde pasou ao lai- 
cismo; sendo adolescente incorporouse aos estudos universi- 
tarios obtendo a titulación de Bachelor of Arts, despois de ini- 
ciarse nos estudos de psicoloxía, de política e de bioloxía, nos 
que puido coñecer as controversias suscitadas pola teoría evolu- 
cionista darwiniana á que se adheriu. Exercerá de seguida como 
profesor de educación secundaria entre 1879 e 1881, volvendo 
de camiño aos estudos universitarios para a súa formación filo- 
sófica, mentres en 1882 comeza a publicar os seus primeiros 
escritos no Journal of Speculative Philosophy, un espazo no que 
se procuraban conciliar o idealismo e o positivismo. 

En 1882 continuou os seus estudos de doutoramento no 
departamento de Filosofía na Universidade Johns Hopkins de 
Baltimore, probablemente a universidade daquela máis progre- 
siva e ideoloxicamente libre, onde tivo como docentes, entre 
outros, ao psicólogo infantil Stanley Hall, ao filósofo pragmatista 
Charles Peirce e ao neohegeliano Sylvester Morris, quen no seu 
pensamento fusionaba elementos idealistas con outros empiris- 
tas; unha vez doutorado será nomeado profesor no departamento 
de Filosofía da Universidade de Michigan, que abandona en 
1888 para ocupar o posto de titular da cátedra de filosofía 
moral da de Minnesota, previa a súa volta á Universidade de 
Michigan en Ann Arbor, como director do seu departamento de 
Filosofía. En 1894 será nomeado profesor de Filosofía e director 
do departamento de Filosofía, de Psicoloxía e de Educación da 
Universidade de Chicago. Aquí crea en 1895 o Departamento 
específico de Pedagoxía, onde será docente, explicando en 
particular os textos e obras dos pedagogos Pestalozzi e Herbart. 

Dewey manifesta pronto admiración pola obra intelectual 
naturalista e empirista de William James e pola do psicólogo 
social e teórico do interaccionismo simbólico George Herbert 
Mead, distánciase do idealismo filosófico hegeliano e orién- 
tase cara unha filosofía máis social e en relación coa causa da 
reforma social. Neste tempo publica varios textos: Psychology 

(1887), considerada unha obra de vangarda”; en colabora- 
ción con McLellan Aplied psychology. An introduction to the 
principles and practice of education (1889), o primeiro escrito 
importante de Dewey no que hai un tratamento da temática 
psicolóxica desde o punto de vista da súa aplicación peda- 
góxica”, “Ethical principles underlying educations? (1897) 
e Teaching ethics in the high schools, como manifestación da 
súa preocupación polas cuestións ético-morais”, ademais de 
diversos traballos de influencia neokantiana e hegeliana sobre 
lóxica e epistemoloxía, en particular Studies in logical theory 
(1903)”, obra onde Dewey formula a súa teoría instrumentalista 
da intelixencia, e realiza críticas ao materialismo psicolóxico e 
ao empirismo sensualista, afirmando, polo contrario, o primado 
da autoconsciencia, o rexeitamento do dualismo mente-materia, 
e a súa aceptación da nova psicoloxía de derivación wundtiana 
que sostiña que a psicoloxía científica, emparentada coa cien- 
cia da natureza non era, porén, reducible a esta. 

En 1896 emprende, coa súa dona, Alice Chipman, a experien- 
cia da Escola-laboratorio universitaria” (University Elementary 





3. Nesta obra, segundo A. Granesse (I// giovane Dewey, p. 80) hai un intento de conci- 
liación dos presupostos idealistas coa psicoloxía experimental; a psicoloxía vén aquí definida 
como a ciencia dos feitos e dos fenómenos do eu que ten como característica fundamental 
a conciencia, que non pode ser presentada nos termos propios do asociacionismo nin do 
materialismo mecanicístico, dado que os fenómenos psíquicos non serían xfeitosyo nun senso 
empírico e extrínseco, senón feitos de conciencias que terían que ver co significado; a 
consciencia sintetiza sensacións e procesos en canto a súa capacidade significante; é porta- 
dora de significados. 

4 Granesse, A. Il giovane Dewey, p. 158. É oportuno anotar igualmente a introdución 
que Dewey realiza en The psychology of number and its applications of teaching aritmetic 
(1895), escrita en colaboración con Alexander McLellan. 

3 Dewey,J, “Ethical principles underlying educationy, en National Herbart Society, 
Third Yearbook, Chicago, 1897. 

$ Previamente, en 1888, xa publicara The Ethics of Democracy, e en 1909 volverá 
sobre estas cuestións mediante o texto Moral Principles in Education. 

7? Textoencolaboración antecedido por cSome stages of logical thoughty, considera- 
do o punto de partida da lóxica deweyana. 

8 Onde por primeira vez se aplicaron en toda a súa significación os métodos activos 
escolares, escribiu L. Luzuriaga no seu texto La escuela nueva pública, p. 12, isto é, métodos 
funcionais ou pragmáticos, como forma de realizar os fins da educación coa maior eficacia 
e economía posible. 

School), adxunta ao Departamento de Filosofía, Psicoloxía e 
Pedagoxía, co auxilio inicial de dous mestres e un reducido 
número de 16 alumnos; unha escola experimental que en 1903 
xa impartía ensinanza a 140 alumnos e contaba con 23 mestres e 
1O asistentes graduados (organizados en varios departamentos), 
sendo a maioría dos alumnos de familias de profesións liberais 
e fillos de profesores universitarios”. Esta Escola, que contou co 
apoio de Francis W. Parker'?, permitiulle a Dewey implicarse 
directamente co novo entusiasmo científico que a educación 
comezaba a espertar, como puxo de manifesto en My Pedagogic 
Creed (1897), The School and the Soctety (1899), The Child and 
the Curriculum (1902) e The School and the Chiúld (1906): un 
espazo de experimentación pedagóxica, onde se practicaban a 
democracia, as reunións semanais do profesorado para elaborar 
os programas e a discusión entre o profesorado e o alumnado 
sobre as actividades educativas que alí se realizan, nun contexto 
no que, porén, dominaban as ideas educativas conservadoras e 
tradicionais. Esta circunstancia contextual terminaría ocasio- 





? Osnenos máis pequenos (de 4 e 5 anos) realizaban actividades que coñecían polos 
seus fogares e contorna: cociña, costura, carpintería. Os de 6 anos construían unha granxa 
de madeira, plantaban trigo e algodón, transformábano e vendían a súa produción no 
mercado. Os nenos de 7 anos estudaban a vida prehistórica en covas que construíran eles 
mesmos, e os de 8 anos centraban a súa atención no labor dos navegantes, como Marco 
Polo, Colón, Magalháes e Robinson Crusoe. A historia e a xeografía locais centraban a 
atención dos nenos de 9 anos, e os de 10 estudaban a historia colonial mediante a constru- 
ción dunha copia dunha habitación da época dos pioneiros. O traballo dos grupos de nenos 
de máis idade centrábase menos estritamente en períodos históricos particulares (aínda 
que a historia seguía sendo parte importante dos seus estudos) e máis nos experimentos 
científicos de anatomía, electromagnetismo, economía política e fotografía. Os alumnos 
de 13 anos de idade, que fundaran un club de debates, precisaban un lugar de reunión, 
O Que os levou a construír un edificio, un proxecto no que participaron os nenos de todas 
as idades nun labor cooperativo que para moitos constituíu o momento culminante da 
historia da escola. 

19 Este educador, con fama de educador progresista, con estadía en Alemaña, que 
fora director do complexo escolar de Quincy (Massachusetts), onde o alumnado aprendía 
mediante leccións prácticas e con excursións, isto é na vida real, foi desde 1892 director 
da Cook County Normal School de Chicago, onde se sintetizou o mellor de Pestalozzi, de 
Froebel e de Herbart. Esta Escola de formación de profesores veu dar en 1899 no Instituto 
de Pedagoxía de Chicago, que á súa volta se fusionou en 1901 coa Sección Pedagóxica do 
Departamento, que dirixía Dewey, converténdose na Escola de Educación da Universidade 
de Chicago, da que á morte de Parker se tornou director Dewey ata que en 1904 dimitiu. 

nando o abandono da Escola por parte de Dewey e o seu paso 
á Universidade de Columbia, en Nova York, onde foi docente 
activo ata 1930, en que se xubilou, e á que estivo ligado ata a 
súa morte en 1952. 

Desde a Universidade de Columbia desenvolverá a súa maior 
actividade: sendo profesor do Teachers College", colabora con 
xornais liberais, participa con educadores e activistas sociais 
acentuando o seu compromiso coa crítica social e coas reformas 
progresistas, implicarase en loitas contra a discriminación de 
xénero e racial, será socio fundador do primeiro sindicato de 
profesores de Nova York (American Teachers Union) e mostrará 
unha constante preocupación pola construción dunha comuni- 
dade democrática. 

Entre tanto, escribe abondosos textos, entre eles How we 
Think (1910, revisado en 1933), onde describe un método de 
pensamento reflexivo e a súa concepción do método científico 
en cinco etapas, Schools of tomorrow (1915, en colaboración coa 
súa filla Evelyn onde se mostran experiencias de Escolas Novas 
norteamericanas) e Democracy and Education. An Introduction 
to the Philosophy of Education (1916), onde propón unha teoría 
xeral da educación, ao tratar aquí os seus problemas de fondo, 
máis que as cuestións didáctico-pedagóxicas e prácticas esco- 
lares, entendendo que a práctica pedagóxica debía presupoñer 
da parte dos profesores unha certa concepción da educación. 

En 1919 é invitado polo departamento de Filosofía da 
Universidade Imperial do Xapón en Tokyo e durante tres cursos 
exercerá alí e en China as súas actividades docentes. Visita logo 
Turquía (1924) e México (1926). En 1928 visitou a URSS cunha 


delegación de educadores americanos”, publicando en 1929 





11 Uncentro para a formación permanente do profesorado activo. 

7 Fixo daquela unha valoración positiva da experiencia soviética como importante 
contribución á experiencia social da humanidade. O estalinismo fixo que mudara esta 
posición ante a ausencia da liberdade dos individuos e o determinismo histórico marxista. 
Sobre o desenvolvemento pedagóxico ruso e a visita de Dewey pode examinarse o texto 
de Mchitarjan, l., áJohn Dewey and the Development of Education in Russia before 1930 - 


NU 


E EDUCACIÓN 


as súas Impressions of soviet Russia and the revolutionary wold, 
México, China, Turkey. En 1930 é nomeado profesor honoris 
causa pola Universidade da Sorbona en Francia. En 1938 
publica Experience and education e neste mesmo ano xunto 
con Sidney Hook”, W. Kilpatrick, tamén profesor no Columbia 
Teachers Training College, e outros, Dewey formou o “Comité 
para a liberdade cultural. co propósito de denunciar feitos de 
represión da liberade cultural, chegando a denunciar á Unión 
Soviética (a propósito da revisión do proceso a Leon Trotski), a 
Alemaña, a Xapón, a ltalia e a España. 

Máis tarde procederá á revisión dalgúns textos anteriores 
e á escritura de numerosos textos novos, perfilando o seu 
concepto do liberalismo'” e ampliando unha obra xa extensa: 
Education Today (1940), Reconstruction in Philosophy (1946), 
ou Education and the Social Order (1949), entre outros. Tamén 
agora se manifestará contra os excesos naturalistas e individua- 
listas da Progressive Education Association que el contribuíra 
a fundar”, e opoñerase a aqueles intelectuais partidarios do 
sreconstrutivismo socials, espazo no que tamén el militaba, 
que recorrían nos últimos anos trinta a programas de “contra- 
adoutrinamentos para oporse a unha ensinanza encamiñada a 
lexitimar unha orde social capitalista e opresora, porque, ao seu 





Report on a forgotten receptiony, Encounters in Theory and History of Education, 10, 2009, 
pp. 163-186. 

13. Autor que escribiu en 1939 unha notable achega sobre a figura de Dewey: John 
Dewey. An intellectual portrait, que foi traducida ao castelán e publicada en 2000 (John 
Dewey. Semblanza intelectual) con introdución de Richard Rorty. 

14 £O liberalismo humano deberá ocuparse das causas das desigualdades e das opre- 
sións e non dos síntomas, facendo uso do seu poder social non para mellorar o sistema 
existente senón para cambialoy. Para Dewey, antiestalinista e igualmente contrario ao 
New Deal conservador do Presidente Franklin D. Roosevelt, o liberalismo do que fala en 
What is Democracy, its conflitcs, ends and means relaciónase “cos métodos democráticos 
para efectuar transformación socialy. Vid. Borghi, L., John Dewey e il pensiero pedagogico 
contemporaneo, p. 46. 

15 A Progressive Education Association, fundada en 1918, converteuse en 1932 na 
sección estadounidense da Liga da Nova Educación e pasou a ser en 1944 a American 
Education Fellowship, véndose abocada ao fracaso e á súa desaparición nos anos inmediatos 
á ll Guerra Mundial. 


A oco 


ANTÓN COSTA RICO 





John Dewey 


xuízo, esta contrapropaganda destes intelectuais demostraba 
falta de confianza na forza das súas conviccións e na eficacia 
dos medios de estudo intelixente das forzas e condicións histó- 
ricas, a través do que se habería de chegar, sen adoctrinamento, 
a esa desexable deslexitimación. 

En 1952 á idade de 92 anos morría John Dewey. Desaparecía, 
como se escribiu no New York Times, o “pai da educación pro- 
gresivav. Del dixo Bertrand Rusell: cÉ un home das máis altas 
prendas, liberal nas súas tendencias, xeneroso e amable nas 
súas relacións persoais, infatigable no traballos". 


Autor dunha densa construción teórica, epistemoló- 
xica e educativa 


Dewey, autor dunha profunda e ao tempo extensa obra rela- 
cionada con fundamentais aspectos filosóficos (epistemolóxicos, 
lóxicos, éticos, metafísicos, estéticos), con aspectos psicolóxi- 
Cos e con outros de orde pedagóxica, planteou a súa elaboración 
filosófica como steoría xeral da educacións. Elabora unha teo- 
ría educativa cos principios necesarios como teoría práctica en 
relación co que debe facerse e como debe facerse: unha teoría 
como fundamento dunha práctica educativa racional". 

Fíxoo desde a epistemoloxía pragmatista'”? que da centrali- 
dade ao concepto de sexperienciay; isto é, que trata de com- 


16 Rusell,B., Diccionario del hombre contemporáneo, p. 79. Case idénticos termos aos 
empregados no capítulo que lle dedica na súa Historia de la Filosofía occidental, p. 437, 
onde, porén, manifesta a súa oposición ao concepto deweyano sobre as crenzas boas ou 
malas en relación cos seus efectos. 

17 Como demanda T. W. Moore en Introducción a la teoría de la educación: unha 
adecuada teoría práctica da educación debe conter supostos razonables sobre os fins edu- 
cativos, sobre a natureza dos educandos e sobre a natureza dos coñecementos e os métodos 
considerados apropiados para a súa transmisión (p. 30 entre outras). 

18 A corrente filosófica do “pragmatismoy, iniciada por Charles S. Peirce en 1878, foi 
continuada con novos significados por William James e por parte de J. Dewey, coa expre- 
sión de xinstrumentalismoy. Falamos dunha corrente que procede do sempirismoys na orde 
do coñecemento (este, deriva directa ou indirectamente da experiencia sensible, sexa esta 
externa ou interna) e do sutilitarismoy na orde da acción; pártese de que cómpre darlle 
máis importancia á práctica cá a teoría e ás consecuencias que non aos principios, así como 
buscar o criterio de verdade na acción (pragma). Segundo James, unha idea adquire a súa 

prender ao ser humano en relación coas súas accións; que é 
para Dewey un asunto referido ao intercambio entre un ser vivo 
co seu medio ambiente físico e social, que implica integración 
de accións e afeccións, que non se refire polo tanto a algo 
meramente subxectivo, que posúe unha dimensión proxectiva 
baseada en conexións e continuidades e implica de forma per- 
manente procesos de reflexión e inferencia”. 

Neste sentido, experiencia e pensamento reclámanse mutua- 
mente, nunha teoría da educación asentada sobre os seguintes 
principios: 

a) Da experiencia. 

b) Da actividade; dado que o coñecemento deriva da expe- 

riencia, a actividade do neno é o motor da aprendizaxe. 

c) De utilidade: a adquisición de coñecementos debe subor- 

dinarse á resolución de problemas da vida real, que leva 
da man un currículo centrado en proxectos interdiscipli- 


narios. 





validez a través da acción, tendo por fin e por resultado a súa validez. Da mesma forma, 
na orde moral o xusto consiste no que é máis vantaxoso para a nosa conduta. Un dos 
signos da idea verdadeira é a súa fecundidade, isto é a súa aptitude para ser eficaz, unha 
aptitude que só se manifesta a través da experiencia. A verdade defínese pola totalidade 
das súas consecuencias de toda orde (afectivas, sociais, cognitivas): un proceso a través do 
que se verifica, satisfacendo o conxunto das necesidades humanas. Hai que salientar que o 
autilitarismo altruistas de James Mill (por el exposto na entrada “Educaciónys editada nun 
suplemento da Enciclopedia Británica en 1821), que aquí se toma en consideración, parte 
do principio xeral da utilidade imposta pola experiencia, que engade á cantidade de placer 
a consideración da súa cualidade, o que o conduce á seguinte conclusión: a bondade, que é 
o criterio utilitario do que está ben na conduta, non é a bondade propia do axente, senón 
a de todos os interesadosy, de xeito que a través dun transfert de sentimentos se chegue á 
verdade desinteresada. Late por debaixo a convicción de F. C. S. Schiller e de W. James de 
que todo debe entenderse á luz da intención humana, incluído o pensamento; así, as cren- 
zas son instrumentos para tratar a experiencia e deben ser xulgadas como tales, poñendo 
énfase nos resultados como unha proba de satisfactoriedade. 

O pragmatismo, máis que unha corrente unitaria, debe ser entendido, segundo Richard 
Rorty, como un conxunto de doctrinas filosóficas a propósito da verdade, o coñemento e 
o valory (Introducción a Hook, John Dewey. Semblanza intelectual, p. 15). Sobre a cuestión: 
Pérez de Tudela, J., El pragmatismo americano; Bello, G., kEl pragmatismo americanoy en 
Camps, V. (ed.), Historia de la Ética.; Faerna, A. M., Introducción a la teoría pragmatista del 
conocimiento; Barrena, S., Pragmatismo y educación, pp. 23-50, e en particular Bernstein, 
R., El giro pragmático. 

19 González Monteagudo, J., John Dewey y la pedagogía progresistay, en Trilla, J. 
(coord.), El legado pedagógico del siglo XX para la escuela del siglo XXI, p. 23. 

d) Da democracia: a escola como microcosmos participativo. 

e) Científico: valorar a investigación científica na aula. 

E será arredor destes principios como se articularán o 
conxunto dos seus numerosos textos, entre os que aludiremos 
aos máis directamente relacionados coa cuestión educativa: 

O meu credo pedagóxico (1897) 

Escola e sociedade (1899) 

O neno e o currículo (1902) 

Principios morais da educación (1909) 

Como pensamos (1910, 1933) 

Interese e esforzo na educación (1913) 

As escolas de mañá (1915) 

Democracia e educación (1916) 

Fontes dunha ciencia da educación (1929) 

Experiencia e educación (1938) 

Lóxica, teoría da indagación (1939) 

A educación hoxe (1940) 

Educación e arte (1954) 

My pedagogic creed, un artigo publicado en 1897, constitúe a 
primeira formulación global sobre o seu pensamento pedagóxico 
e onde se entende a educación como reconstrución continua da 
experiencia (cos seguintes apartados: “O que é a educación, 
4O que é a escolas, sAs materias de ensinos, 4A natureza do 
métodoy, 4A escola e o progreso social). The school and society 
(1899) é un desenvolvemento parcial dos argumentos trazados 
en My Pedagogic Creed, a partir do suposto de que a escola 
non podía permanecer allea ás intensas transformacións sociais, 
senón que polo contrario debía ligarse ao progreso social, 
mudando radicalmente a súa propia forma. 

En The child and ihe curriculum (1902) Dewey criticou o 
coñecemento escolar concibido como unha forma simplificada 
e organizada baseada apenas na estrutura lóxica da ciencia 
de referencia. El entendía, polo contrario, que o valor dos 
coñecementos sistematizados na escola estaba na posibilidade 

de que o educador determinara o ambiente necesario para a 
aprendizaxe dos nenos e para poder dirixir a súa actividade 
mental. Na obra, ademais, aborda a súa crítica contra os dua- 
lismos: o neno versus o currículo, ou a natureza individual vs. 
a cultura social. 

En Moral principles of education (1909) presentou Dewey a 
súa concepción moral, referíndose desde a epistemoloxía prag- 
mática á educación moral indirecta e vital, negando calquera 
distinción entre a dimensión moral e a social da experiencia, 
polo que os principios morais non deberían ser entendidos como 
stranscendentaiss senón inherentes á vida en comunidade. 

En How we ihink (1910, con reelaboración de 1933) analiza 
os procesos de pensamento e a súa activación nos ámbitos esco- 
lares coa preocupación por aprender a pensar reflexivamente, 
o que tamén atendeu en Ínterest and effort in education (1913), 
onde profunda nos fundamentos psicolóxicos da súa Pedagoxía. 
O interese significaría a identificación entre o Eu do alumno e 
o que debe ser aprendido. 

Democracy and education (1916), escrita no contexto inter- 
nacional da primeira Guerra Mundial, é considerado o seu texto 
central: un proxecto de reforma integral da práctica pedagóxica 
presentado desde a súa filosofía política, ao formular as demo- 
cracia como “un modo de vida asociada, unha experiencia 
comunicada conxuntamentexs, sendo función política da edu- 
cación a de contribuír á democratización da sociedade e das 
súas institucións. O capítulo VII deste texto, sA concepción 
democrática na educacióny, contén as ideas básicas que o resto 
do libro desenvolve. 

En The source of a science of education (1929) salienta o 
exame do estatuto disciplinar e epistemolóxico da Pedagoxía: 
unha arte sque inclúe a ciencia dentro de si mesmas, poñendo 
Dewey de relevo a imposibilidade de que a Pedagoxía poida ser 
ciencia como as ciencias naturais, dado o seu carácter ideográ- 
fico máis que normativo. 

De grande importancia é tamén o texto Experience and edu- 
cation (1938), unha obra de madurez, argumentativa e reflexiva, 
na que se toma en consideración o desenvolvemento da cha- 
mada seducación progresivas, e onde se examina o concepto 
pragmático de experiencia educativa. A steoría da experien- 
cias, de novo referida aquí, significa unha organización racional 
e progresiva da experiencia, operada a través do método cientí- 
fico. Os criterios-guía son os da sinteraccións e da “#continui- 
dadeys, que de facto permiten que cada proceso de aprendizaxe 
se relacione con toda a experiencia do educando, adquirindo 
cun significado digno de consideracións. Aquí Dewey examina 
as interpretacións individualistas e espontaneistas do activismo 
pedagóxico, que rexeita, e crítica tamén a escola tradicional 
saturada de nocionismo autoritario e por ser allea á vida do 
neno, fronte a súa proposta de reconstrución da práctica peda- 
góxica destinada a incrementar a capacidade do individuo de 
dirixir o curso de futuras experiencias, que permiten crecer e 
desenvolverse en novas direccións. 


Argumentos fundamentais da súa teoría educativa 


De modo alternativo ao que se podería considerar un modelo 
escolar tradicional (coñecemento construído, adhesión acrítica 
a valores dominantes, cultivo inadecuado da memorización de 
contidos académicos, intelectualismo””, visión sestáticas da 
realidade), Dewey propón a sescola progresivas ou sorientada 
ao nenos: un modelo escolar que toma en consideración os 





22 O intelectualismo idealista tende a dar valor á existencia do pensamento desintere- 
sado e en abstracto. Dewey, en troques, concibe a actividade da mente de modo concreto; 
“sempre se pensa en algo, habendo unha causa ocasional que o provoca e por iso que o 
pensamento non se concreta fóra da acción, fóra de experiencias reais e de situacións pro- 
blemáticas. Ocorre nesta epistemoloxía pragmatista, que Dewey expón no seu texto Lóxica: 
a teoría da investigación (1903), que os obxectos están interrelacionados no proceso de 
construción do coñecemento. Coñecer mediante a intelixencia investigadora é percibir as 
conexións (a continuidade) que une os obxectos cos seus fins útiles: “co pensamento existe 
nun marco dinámico de reflexión indutiva-dedutiva: do particular chégase á compren- 
sión global e o conxunto suxire idea dos particularesyo, como expresou Rogelio Blanco en 
“Dewey: Un clásico del siglo XX.y, p. 398. 

impulsos, necesidades e intereses infantís, a interrelación do 
coñecemento escolar coa contorna, os interrogantes do alum- 
nado sobre a realidade social, a necesidade da unidade entre o 
saber e o facer, o papel guía e propositivo dos adultos profeso- 
res, O protagonismo do alumnado que creces desde dentro de 
si mesmo, a potenciación da súa creatividade, da súa individua- 
lidade e da cooperación, e a proposta de programas escolares 
con capacidade de resposta ás súas necesidades. 

Fronte á concepción, de raíz aristotélica, de que a educación 
era un desenvolvemento e actualización de potencialidades laten- 
tes do neno, un camiñar cara unha finalidade futura mediante o 
exercicio de facultades”! como a memoria, a razón, a vontade e a 
imaxinación, Dewey presenta unha visión diferente sobre a fun- 
ción da educación: “sa educación debe ser concibida como unha 
continua reconstrución da experiencia; o proceso e o obxectivo 
da educación son unha e a mesma cousays dirá en My Pedagogic 
Creed; “cunha reconstrución que vai da experiencia presente do 
neno á representada polas convencións de verdades organizadas 
que chamamos materias de estudovy, dirá Fernando Sainz en 
1933”; o que implica unha filosofía pragmatista da educación, 
para a que nada transcende ao mundo natural da experiencia. 
Noutras palabras, o proceso educativo non tería fins exteriores a 
el mesmo (finalidades relixiosas, económicas, ou políticas, dis- 
tintas da “comunidade democráticas) porque a educación é vida 
e a vida é desenvolvemento, que é un fin en si mesmo. 

Sendo así, o primeiro criterio dunha finalidade valiosa da 
educación é que debe nacer das actividades actuais e referirse 
á experiencia cotiá, asignándose por isto un valor instrumental 





21 Xa no seu texto de 1897 #Ethical principles underlying educationy dicía: “A idea 
redúcese a enumerar unha serie de facultades —percepción, memoria, razonamento, etc.— 
e afirmar entón que cada un destes cpoderesy necesita ser desenvolvido. Pero esta afirma- 
ción é vaga e formal...O feito simple é que non hai unha facultade illada de observación, nin 
de memoria, nin de razoamento, como non hai unha facultade orixinal para a carpintaría 
Ou a enxeñaría. Estas facultades significan simplemente que os impulsos e hábitos particula- 
res foron coordinados e encanados para realizar certos xéneros definidos de traballo. Pode 
dicirse o mesmo das facultades mentaisy (Vid. Dewey, Ensayos de Educación, II, p. 17). 

22 Sainz, F., Las escuelas nuevas norteamericanas, p. 14. 

ao programa escolar. Así pois, as actividades escolares dos 
nenos deberían prover as ocasións vitais da aprendizaxe da 
botánica, da matemática, da física, da química, da economía, 
ou da historia mediante o método “do problemas a resolver, 
isto é, un proceso de aprendizaxe realizado en cinco momentos 
concatenados, unindo interese””, motivación, esforzo e enerxía 
como consecuencia do interese/preocupación por saber e resol- 
ver un problema. Esta metodoloxía debe contribuír, ademais, á 
aprendizaxe da orde e da disciplina procesual e á dos compor- 
tamentos éticos, correspondéndolle aos profesores interpretar 
os impulsos infantís” e intervir como impulsores e orientadores 
deste proceso educativo-social, co deber de suxerir cursos de 
acción educativa, dado o coñecemento adquirido en relación cos 
seus estudantes e o dominio das materias e contidos de estudo. 

Estes cinco momentos concatenados” permiten poñen en 
marcha un proceso lóxico e de raciocinio indutivo que pode 
resumirse así: 1) Problematización, pois os problemas ou 
situacións empíricas son a condición necesaria para pen- 
sar; 2) Definición da dificultade ou problema; 3) Análise; 4) 
Formulación de hipóteses ante varias posibilidades de con- 
tinuar unha experiencia de observación; 5) Sometemento da 
hipótese seleccionada á proba da experiencia e obtención de 
datos conclusivos. A situación problemática debería superarse 
deste modo transformándose “nun todo unificadoy. 

Dewey contempla, pois, a educación como un proceso con 


dimensión social e como medio para a continuidade e progreso 





2 alntereses que Claparéde entendía como puissance, como punto de partida e capa- 


cidades de desenvolvemento espontáneo, en Psychologie de l'enfant; isto é, virtualidades 
que tenden ao por vir e que o educador debe secundar colocando ao neno nas máis favo- 
rables circunstancias para a súa eclosión, dirá Dewey en L école et l'enfant, p. 140. 

24 Dewey seguía nisto o que puxera de relevo James (James, W, Causeries pedagogi- 
ques, p. 54) sobre intereses e impulsos infantís: (4O pequeno organismo psicolóxico onde 
abondan os intereses e os impulsos sobre os que o pedagogo debe afirmar os resortes de 
acción e coñecer intimamente os movementos. A súa tarefa é a de ampliar a experiencia do 
neno, tanto pasiva como activa, partindo das tendencias innatasy. 

23 Alternativa aos cinco pasos herbartianos: preparación, presentación, asociación, 
xeneralización e aplicación. 

(srefacer intelixentemente a experiencias, enriquecéndoa ante 
a complexidade do medio), sendo dúas as razóns fundamen- 
tais deste proceso educativo: unha de carácter psicolóxico, 
que consiste na exteriorización e despregue das potencialida- 
des do individuo, que comeza coa actividade infantil, e unha 
razón social, co fin de preparar e adaptar ao individuo para as 
tarefas sociais, O que supón a necesidade de interacción e de 
intercambio social”. Un proceso que parte da tríade sinterese- 
motivación-esforzovs, da realización de experiencias reflexivas 
e da organización dun contexto escolar que, como instrumento 
social, prové do adecuado ambiente social educador, como 
Dewey reclamaba no artigo segundo de My Pedagogic Creed ?”. 


Contexto social, político, ideolóxico e académico 


Desde o punto de vista socio-histórico os Estados Unidos 
rexistraban durante as últimas décadas do século xIXx unha 
intensa transformación xeográfica e económica, debido á colo- 
nización de territorios, á industrialiación e á urbanización; 
había unha considerable permeabilidade en canto á organiza- 
ción social, que permitía pensar na organización institucional 
atendendo a necesidades sociais; a estratificación social mani- 
festábase aberta a valorar as capacidades das persoas; fronte 
aos principios da herdanza histórica salientaba o espírito de 
innovación e asentábase a conciencia social favorable á vida 
democrática, o que implicaba tarefas de formación social”?”. 
No plano ideolóxico hai que salientar que se contrapoñían as 
grandes correntes da filosofía: idealismo e positivismo, empi- 
rismo e racionalismo, cientismo e especulativismo, iluminismo 
e romanticismo, asociacionismo mecanicístico e espiritualismo, 





25 A miúdo estes dous aspectos están en oposición, pero esta pode desaparecer se 
temos en conta que as potencialidades do individuo en desenvolvemento carecen de signi- 
ficado fóra dun ambiente social. 

2? Dewey, J., El niño y el programa escolar. Mi credo pedagógico, pp. 59-61. 

2? González Monteagudo, J., áJohn Dewey y la pedagogía progresistay, pp. 16-17. 

sensismo anglosaxón e filosofía clásica alemá; Dewey reflicte 
esta complexa situación; así, por exemplo, propoñía o problema 
da relación home-natureza en termos de compromiso entre o 
idealismo e o evolucionismoys”?”. 

A obra intelectual e filosófica de Dewey xorde, pois, 
nun vivo contexto de ideas e de debates, tamén presente no 
ámbito docente, xa desde que en 1855 Henry Barnard ini- 
ciara o extraordinario American Journal of Education. Hai 
que salientar que desde 1870 existía unha National Education 
Association”? con antecedentes fundados en Filadelfia en 
1857, que reunía milleiros de membros e da que foi un dos pri- 
meiros presidentes o hegeliano William Torrey Harris, fundador 
do Journal of Speculative Philosophy, medio no que colaboraron 
os pragmatistas Charles Peirce, William James e John Dewey. 
Harris, que como hegeliano e autor do texto Hegel's Logic, 
subliñaba a importancia da tradición cultural e a necesidade 
da súa transmisión como a principal tarefa educativa (tradición 
curricular humanista), apelaba a unha radical reconstrución das 
escolas e confiaba en que o século xx, sobre a base dun mellor 
coñecemento da natureza infantil, marcaría unha nova era na 
educación. Igualmente formulaba que a escola debía ser cunha 
comunidadeys, pedindo a unión entre escola e comunidade”, 
polo que se opuxo nalgunha medida ao herbartismo escolar”, 
en declive a fins do século xIx. 





2? Granesse, Il giovane Dewey, p. x. 

39 A través dela recibían os educadores americanos as influencias de Froebel e de 
Diesterweg, que traduciron practicamente múltiples indicacións pestalozzianas, e en parti- 
cular as de Beneke e de Herbart, que intentaran converter as anteriores propostas na base 
dunha ciencia pedagóxica. 

31 Cfr. Good, Historia de la educación norteamericana, pp. 358-379. 

32 Dewey, pola súa parte, sería aínda máis crítico co formalismo herbartiano, sendo 
por iso máis favorable á óptica naturalista (de dentro afóra) froebeliana en canto ao pro- 
ceso de aprendizaxe, se ben facendo destacar a necesidade de combinar o enfoque activo 
centrado nas capacidades infantís co enfoque social do proceso educativo, como resaltaron 
moitos estudosos. 

Necesitamos —escribiu— unha supresión radical da 
uniformización practicada nas escolas. Necesitamos 
unha educación que desenvolva as diferenzas e con- 
serve a individualidade. Isto non fará doado o labor 
da escola; de certo, será penoso e difícil, pero será 
máis científico (...) en tanto que a misión da escola 
debe consistir en promover a saúde, inspirar a acción, 
impulsar amor polas causas nobres e elevar o nivel da 
vida superior”. 


William Torrey Harris poñía en marcha nos anos oitenta do 
XIX a serie editorial International Education Series, mentres 
un pouco máis tarde Nicholas Murray iniciaba a Educational 
Review (1891-1928); por outra parte, abondaban os cursos uni- 
versitarios de educación, para os que William James escribiu 
en 1899 os Talks to Teachers, así como as disposicións legais 
sobre o campo escolar nos varios Estados da Unión. En 1903 
fundábase a Society of Educational Research que introducía o 
cuantitativismo na investigación educativa (Thorndike, P. W. 
Search) e abordábanse distintas investigacións nas diversas 
materias de ensino. 

Ademais, Francis W. Parker e Dewey xeneralizaron daquela 
a palabra “democracias ao salientar unha nova misión para 
a escola: a de producir unha orde social democrática. Ao 
tempo desenvolvíanse nos EUA os child studies, sobre todo 
desde que o psicólogo experimental Stanley Hall puxera de 
relevo en 1880, mediante as súas investigacións biolóxicas e 
xenéticas realizadas desde o laboratorio organizado na Clark 
Univesity de Worcester””, as diferenzas de todo tipo existentes 
entre a natureza infantil e a dos adultos, inclusive en canto aos 
intereses e ás actividades, coas consecuencias que de iso se 
detraían para a visión das escolas e das súas actividades. Viría 





3 Harris, W. T., aPrefacioys en Search. P. W., Una escuela ideal, pp. 27, 29. 

33 Puxo tamén en marcha o The Pedagogical Seminary and Journal of Genetic 
Psychology e formou gran número de discípulos. Foi autor de textos como Psychology of 
Adolcescence, 1903; Aspects of Child Life and Education, 1907 e Educational Problems, 1911. 

a reforzar esta perspectiva A. Kirkpatrick en 1903 co texto 
Fundamentials of Chil Study. 

Ao respecto, debemos anotar que o desenvolvemento do 
espírito experimental, que no século xIX suscitara a aparición 
da psicoloxía de laboratorio, favorecera ao mesmo tempo o 
estudo sistemático e experimental da infancia e da adolescen- 
cia e o inicio a partir de 1880 do movemento paidolóxico, co 
florecemento de estudos científicos e a creación de diversos 
institutos de investigación. En Alemania aparecera en 1881 A 
alma do neno de Preyer, mentres en Francia Taine publicaba 
Notas sobre a adquisición da linguaxe no neno e na raza e Pérez 
os seus traballos sobre a primeira infancia. Os laboratorios ale- 
máns atraían a diversos investigadores estranxeiros desexosos 
de iniciarse, xunto aos mestres da nova psicoloxía, nos métodos 
de investigación científica, e aínda que estes laboratorios non 
abordaran de modo específico as modalidades psíquicas do 
neno, a súa influencia era grande. 

En 1896, O. Chrisman, discípulo de Stanley Hall, que tamén 
estudara en Alemaña, lanza o manifesto Paidology. En América 
J.M. Baldwin, Miss Shinn e outros escreben textos sobre o desen- 
volvemento do neno, baseándose en numerosas observacións. En 
Inglaterra James Sully, autor de diversos estudos, organiza a 
Child Study Society. A partir de 1900 a produción científica e as 
observacións atinxen extrema variedade e extensión, sobre todo 
en Alemaña e nos EUA. 

Cómpría abrir unha nova ruta organizativa da educación, 
desde supostos diferentes. Con Francis Parker e con Charles 
W. Eliot, Dewey foi un dos participantes en debates académi- 
cos e sociais que se fixeron presentes en The School Journal 
pretendendo abrir un horizonte diferente” do que preconizaba 





33 Coa resonancia do transfundo evolucionista, a posición central da idea da infancia, 
a confianza no progreso humano e a consideración do mestre como sacerdote social, como 
recollen Bruno-Jofré e Jover Olmeda, El ideal democrático en el ideario pedagógico...y, p. 27 
e Herbert M. Kliebard no seu fundamental estudo (1986) para estas cuestións, The struggle 
for the American curriculum. 1893-1958, passim. 

Dewey foi profesor do Teachers College da Universidade de Columbia en Nova York, unha 
institución á que estivo ligado ata o seu falecemento en 1952 


a dominante e herbartiana National Society for the Study of 
Education. Na discusión pública que se deu sobre a motivación 
e a aprendizaxe escolar, que suscitara Herbart (o interese como 
medio para aumentar o esforzo e estudo), estas figuras partiron 
da doutrina do interese, que confrontaron co texto escrito por 
Dewey en 1895, Interest in Relation to Training of the Will: 
Herbart afirmara que a conduta está determinada polas ideas 
previamente aceptadas polo individuo; porén, isto podería con- 
verter ao alumno nun peón nas mans dos profesores, e fronte 
a esta posibilidade Dewey vía o “intereses como medio para 
estimular o desenvolvemento nas direccións que a razón e a 
experiencia aproban, en lugar da “habilidade motivacional. 
dos adultos para orientar a conduta infantil nunha dirección 
predeterminada. 

Dewey fora influído polas achegas de Stanley Hall como se 
pode ver no primeiro texto por el escrito, Psychology (1887), 
como o foi igualmente polos Principles of Psychology de William 
James, onde este fala da actividade global da conciencia, ligada 
ao organismo biolóxico: aspectos e posicións que o decantaron 
cara a psicoloxía pragmática da educación. Cómpre sinalar a 
este respecto que W. James “viña criticando, con bo criterio, 
algúns abusos da psicoloxía experimental, dado que os seres 
humanos son demasiado complexos , para que a medida de cal- 
quera das súas facultades, separada do mecanismo enteiro da 
intelixencia, poida realmente revelar o seu poder intelectuals?”. 

Máis aló do escenario norteamericano entre os século xIx e 
XX tamén se comezara a efectuar en Europa a revisión dos prin- 
cipios da educación tradicional, ao tempo que se formulaban 
os da seducación novas. A ensinanza escolar tradicional, de 
carácter intelectualista e autoritario, apoiábase con frecuen- 
cia nos principios establecidos por J. F. Herbart (1776-1841) 
e polos seus continuadores, T. Ziller e W. Rein; unha ensi- 





36 Hubert, R., Historia de la Pedagogía, p. 285. 

nanza de tendencia abstracta, uniforme, de acordo coa orde 
preestablecida dos s#cinco grados formais”, que creaba unha 
atmosfera de obediencia, onde a subordinación e a disciplina 
constituían os factores esenciais da educación. 

Os novos textos de psicoloxía infantil de fins do século xIXx, 
os estudos de laboratorio de Alfred Binet na Sorbona parisina??, 
as investigacións de Stanley Hall e de W. James, as posicións 
de Ed. Clapareéde desde o Instituto Jean-Jacques Rousseau de 
Xenebra, desde onde formula a orientación da pedagoxía e da 
psicoloxía funcional”, fixeron que o límite entre psicoloxía e 
pedagoxía fose superado en favor de pensar que as concepcións 
do home e do seu desenvolvemento, xurdidas das fontes psico- 
lóxicas, se transformaran nos fundamentos da pedagoxía. Aquí 
se instala a figura de J. Dewey. 

Por outra parte, entre fins do XIX e comezos do XX xur- 
diran numerosas escolas experimentais”? heteroxéneas, que 
tendían ao desenvolvemento libre, individual e xeral de cada 
alumno: Cecil Reddie en Abbotsholme, 1889; Hermann Lietz 
en lIlsenburg e outras localidades alemás, co seu scideal de 
humanidades por riba de ideais étnicos, nacionais e confe- 
sionais; desde 1906 Paul Geheeb en Odenwald coa “comuna 
escolar libres; a École des Roches con Edmond Desmolins e 
con Bertier, que deu a coñecer en Francia a Dewey a través das 


7 Cfr.nota25. 

33 Mediante a construción da súa escala métrica da intelixencia e foi o iniciador do 
método dos testes. 

33 A psique como unha sfunciónys específica do ser humano con todo o seu dinamismo 
e con todas as súas tensións, apelando á organización da actividade do neno, distinguindo 
entre actividade funcional e actividade de rendemento. 

40 John Dewey e a súa filla Evelyn escribiron e editaron en 1915 o texto Schools of 
Tomorrow (Escuelas de mañana, Madrid, 1918) onde daban interesantes exemplos destas 
escolas experimentais en distintos lugares estadounidenses, “para mostrar o senso práctico 
das ideas e dar unha idea do que actualmente se está a facer para revitalizar a vida esco- 
lars, ademais de reflexionar sobre a educación como desenvolvemento natural, os factores 
de crecemento natural, a reorganización dos programas escolares, o xogo, a liberdade e 
a individualidade, a relación da escola coa comunidade, a escola como fundación social, a 
industria e a reorganización educativa, a educación mediante o traballo e a democracia e a 
educación. 

páxinas de L“Éducation; a escola para nenos con necesidades 
educativas específicas de Bruxelas, impulsada por Decroly; 
María Montessori coa Casa dei Bambini en Roma desde 1907, 
e cos seus textos como 1/ metodo de la pedagogia scientifica 
aplicato a l'educazione infantile (1909); ou a escola de Bierges 
fundada en Pélxica polo portugués Faria de Vasconcelhos en 
1912, enlazadas todas mediante o Bureau International des 
Écoles Nouvelles impulsado desde 1989. 

Experiencias que se acompañaban de textos e estudos rele- 
vantes, como o de Kerchensteiner Begriff der Arbeitzsschule 
(1911) ou o de Adolphe Ferritre L école active (1920), seguindo 
a conceptualización de Pierre Bovet... e, conectando todo ese 
impulso internacional, a Liga Internacional das Escolas Novas, 
creada en 1921, e Pour L'Ere Nouvelle, ambas instancias baixo 
o impulso de Ferritre, sostendo como obxectivo da educación a 
mantenza das forzas espontáneas da evolución psicolóxica dos 
nenos e a protección de cada unha das súas fases, ao tempo 
que en 1924 a Sociedade de Nacións aproba a Declaración de 
Xenebra sobre sos dereitos do nenos. 

Nos Estados Unidos xunto a escola creada por J. Deweyea 
súa esposa na Universidade de Chicago como escola-laboratorio, 
baixo a dirección de FI. J. Cooks creárase na mesma cidade en 
1901 a escola Francis Parker, e en 1904 J. C. Meriam establecía 
unha similar na Universidade de Missouri. Viñeron logo en distin- 
tos lugares outras escolas progresivas: a Play School de Carolina 
Pratt e a Walden School fundada por Margaret Naumburg en New 
York (1915); a Edgewood School, en Greenwich; a Park School 
de Baltimore; Francis Froelicher creou en 1916 a Oak Land 
Country Day School en Filadelfia; en 1917 estableceuse a Moray 
Park School en Dayton, Detroit; Cora L. Williams organizou nesta 
mesma época en Conneticut un Institute for Creative Education, e 
aínda outras. En 1919 estableceuse un lazo de unión entre elas, a 
Progressive Education Association, co seu Bureau of Educational 

A pedagoga italiana Maria Montessori (1870-1952) 


Experiments, desde 1924. Tamén Washburne”“' iniciou as súas 
experiencias en Winnetka” e nesta época de postguerra desenvol- 
veuse o Plano Dalton e divulgouse o The Project-Method segundo 
as pautas establecidas por Kilpatrick”. Antecedentes dun modo 
ou de outro da Society for the Experimental Study of Education, 
do Institute of International Education, e da Federation for Child 
Study, situados en New York; ou tamén da School of Education, do 
Child Development Institute e do Teachers College de Columbia, 
entre outros centros e institutos de investigación e de formación 
de profesores aos servizo do anovamento da educación. 


Fontes de influencia 


Dewey, a decir dos seus estudosos, entrou en contacto pri- 
meiramente co evolucionismo biolóxico darwinián e co positi- 
vismo, logo co idealismo hegeliano, encontrándose en 1890 cos 
Principles of Psychology de William James, porta de entrada ao 
pragmatismo que cultivou cunha específica elaboración. Sentiu, 
pois, a influencia do naturalismo, do neopositivismo e tamén a 
dun materialismo crítico. 

De Darwin tomou o modelo biolóxico que lle permitiu asi- 
milar todos os “problemas reais a unha falta de axuste entre 





41 Ao respeito, interesa ver: Washburne, C., Stearns, M. M., Better schools: a survey 
of progressive education in american public schools, New York, John Day Co., 1928 (Como 
tener mejores escuelas: Progresos educativos en Norteamérica, Madrid, 1931, Tradución de 
Álvarez Santullano) 

42 Washburne, C. W., Winnetka. Historia y significación.O sistema Winnetka, impul- 
sado por Carleton Washburne na cidade de Winnetka, na contorna de Chicago, practicaba 
a ensinanza individualizada das materias escolares e a realización de proxectos grupais e 
creativos, baixo a influencia do sistema de Gary, ao que se referiu eloxiosamente Dewey en 
Schools of tomorrow (1915); gardaba moita conexión na organización escolar coa visión 
dewevyana e coa metodoloxía de proxectos. Sobre Winnetka e outras experiencias nortea- 
mericanas é interesante a consulta de Sainz, F., Las escuelas nuevas norteamericanas. 

8 Aínda que, segundo Washburne e Stearns era restrinxido o número de “novas 
escolasy a fins dos anos vinte “(pouco a pouco o ideal da pedagoxía do desenvolvemento 
mental vai substituíndo á ensinanza consistente en encher de noticias o cerebro infantily 
(p. 49); sas cidades de Pittsburg, Chicago, Oklahoma, Filadelfia, New York e outras moitas 
contan con escolas onde se ensaiou o sistema de 'goberno polos alumnos”, con resultados 
dignos de terse en contay (p. 151). 

organismo e ambiente”“”. Da fenomenoloxía de Hegel extraeu 
as ideas da “realidade como un todo unitarios e da sconti- 
nuidades, que implicaban o antidualismo, aínda que mentres 
para Hegel o stodos é unha realidade absoluta, necesidade e 
certeza, para Dewey o stodos mostra trazos de incerteza e erro, 
sendo a razón só un medio para acadar unha situación de maior 
estabilidade e seguranza”, como se salientaba desde a corrente 
pragmatista, que a súa volta era tamén anticartesiana””. 

Con Peirce (1839-1914), que acuñou o significado de prag- 
matismo, aprendeu a analizar o significado dunha idea en ter- 
mos de consecuencias prácticas diferenciais conseguintes á súa 
aplicación. Isto é, viuse influído por Peirce na súa afirmación 
de que stodo pensamento é unha forma de actividade na que 
se compromete un organismo biolóxico humano, sempre que 
se rompen os patróns habituais da acción; un movemento que 
vai dunha situación de crenza dubidosa a unha establecidas“, 
definindo pois a intelixencia en termos funcionais como unha 
forma de actividade mediante a que o organismo intenta, ante 
unha situación problemática, establecer unha nova situación de 
equilibrio na interacción co medio“?. 

Dewey sentiu as influencias pragmatistas de W. James 
(Pragmatism, 1907) e de George H. Mead. James, desde a 
súa filosofía pragmatista en relación cos modos de pensar e 
de razoar, sinalaba nas súas “charlas pedagóxicass de 1899 


Z 


que “o home, sexa cal sexa a súa natureza, é ante todo un 





44 O que aplicou ao seu esquema xeral de como se debería proceder nunha investiga- 
ción, respondendo a unha “matriz biolóxicas, complementaria da umatriz socialy: pártese 
dunha situación de desequilibrio, realízanse actos que tentan reintegrar o equilibrio entre 
O organismo e o ambiente e desembócase, de ter éxito, nunha situación de equilibrio res- 
tablecido, da que se eliminan os conflitos. 

45 Abbagnano, N., Visalberghi, A., Historia de la Pedagogía, p. 635-36. 

46 Por negar aa intuición e a introspección como vías epistemolóxicas para o establece- 
mento da verdade, dado o seu idealismo. 

47 Urmson, J. O., Enciclopedia concisa de Filosofía y Filósofos, “Pragmatismoy, p. 100. 

48 O pensamento convertido nunha función da acción (pragma, acción); é na expe- 
riencia de onde o pensamento extrae o valor de verdade ou falsidade das hipóteses de 
operación elaboradas precedentemente. A verdade segue, pois, á experiencia. 

ser que actúa. E dispón de intelixencia para axudalo nas súas 
adaptacións á vida deste mundos”. Sendo así, sa educación — 
dicía— consiste na organización dos recursos do ser humano, 
[é dicir] dos poderes de conduta que lle permitirán subsistir 
no contorno social e físico; isto é, a organización dos hábitos 
adquiridos e das tendencias a acciónys””. Pola súa parte, Mead, 
que representa a tendencia simbólico-interaccionista, formula 
o concepto pragmatista do ser humano como un organismo 
que interactúa simbólicamente, desenvolvendo a súa teoría da 
acción en confrontación coas dúas teorías intelectuais dominan- 
tes no momento, o behaviorismo de Watson (o mecanismo estí- 
mulo-resposta) e a psicoloxía introspeccionista (racionalista) de 
inspiración cartesiana que mantiña o concepto de conciencia 
como “substancia” e que implicaba o dualismo mente-corpo. 

A partir deste conxunto de influencias, Dewey contempla a 
intelixencia como un instrumento propicio para o exame non 
só das cuestións lóxicas, senón tamén das cuestións éticas e 
sociais que se lle presentan aos individuos na vida práctica, 
concedéndolle singular relevancia á educación. Desde aí for- 
mulou unha orientación de pensamento que se ten cualificado 
como un humanismo naturalista, que rexeitaba a redución 
humana á unha orde natural privada de espiritualidade; en oca- 
sións definida como un “naturalismo éticos, no que se poden 
observar, xunto ao seu reelaborado pragmatismo, compoñentes 
evolucionistas, idealistas, neopositivistas e mesmo dalgunha 
sintonía co marxismo, aínda que con total oposición cara os 
supostos historicistas-deterministas referidos ao o carácter 
inevitable dos procesos históricos, xa que negaban o método da 
intelixencia crítica e social. 


4 James, W., Causeries Pedagogiques, p. 27, entendendo por acción tamén a nosa 
linguaxe a as nosas determinacións emocionais. 
so bido, Pp. 31: 

Perspectiva filosófica e educativa xeral 


Unha antropoloxía biolóxica e unha epistemoloxía 
pragmatista 


A súa é unha antropoloxía naturalista en canto percibe unha 
continuidade plena entre o mundo biolóxico e o mundo espiri- 
tual, cuxa unión constituía a vida no seu dinamismo, tendo a 
pedagoxía como misión a de inserir ao neno na “vidas, e Dewey 
olla a natureza humana como un organismo situado nun medio 
ou ambiente que se refai continuamente. Estamos ante un natu- 
ralismo, en todo caso, alleo a calquera forma de materialismo, 
ao atribuírlle á conciencia o seu primado sobre a materia, o que 
se traducirá tamén no primado da intelixencia e da vontade 
como portadoras de eleccións racionais, e crítico con respecto 
ao positivismo e ao idealismo?”!. 

Un naturalismo, porén, contrario ao espontaneismo da natu- 
reza, á que se lle atribuiría, neste caso, unha capacidade de des- 
envolverse segundo un deseño e de orientarse cara a finalidades 
prefixadas, renunciando por iso a unha determinación racional 
dos obxectivos do proceso educativo. As súas consideracións de 
orde social distancian, por isto, a Dewey de Rousseau. Segundo 
Dewey hai que auxiliar na infancia as aptitudes naturais: este é 
o sentido da educación e por iso deben ser impulsadas, educati- 
vamente falando, actividades que promovan o desenvolvemento 
e crecemento dos individuos. 

Dewey establece como principio filosófico fundamental unha 
teoría pragmática de evolución da mente (coa súa triple dimen- 
sión de pensar, sentir e querer) e do coñecemento, que afirma o 
seu carácter instrumental, a interacción” entre coñecemento e 
acción (all learning by doing), e, en concreto, o desenvolvemento 
do coñecemento a partir das actividades centrais humanas na 





51 Abbagnano, N., Visalberghi, A., Historia de la Pedagogía, p. 638. 

32 A palabra “interaccións permite interpretar unha experiencia segundo a súa fun- 
ción e alcance educativo. Asígnalle os mesmos dereitos aos dous factores da experiencia: 
externa e interna. Toda experiencia normal supón o xogo recíproco de estas dúas cadeas de 
condicións. Son elas as que, consideradas conxuntamente Ou na súa interacción, forman o 
que chamamos unha situación, indicará Dewey. 

loita pola existencia (influencia evolucionista), e a importancia do 
coñecemento como un instrumento social transformador. Fará estas 
formulacións en diversos textos, en particular en Como pensamos. 

O pensamento iníciase a partir dos conflitos (interrogantes, 
problemas, contradicións) que presenta a experiencia en cal- 
quera campo humano e que o individuo desexa superar; a inte- 
lixencia, a razón, deben ser instrumentos a utilizar mediante a 
metodoloxía científica para resolver eses conflitos e reconstruír 
o equilibrio. Neste sentido, a validez dunha idea debe ser deter- 
minada mediante un exame práctico das consecuencias que se 
seguen do seu emprego ao vir dada pola súa eficacia instru- 
mental para pasar dunha experiencia non harmónica a outra 
que goce de maior harmonía; toda idea, para ter un valor, un 
significado, debe entón ser un medio de actuar especificamente 
cun estímulo real. 

Neste sentido, Dewey salienta o valor instrumental da lóxica, 
un medio para tornar intelixente a acción implicada na recons- 
trución (superadora) dunha problemática. Se o pensamento 
lóxico é instrumental a súa validez virá definida polo seu éxito; 
un pensamento empírico, froito dun proceso de interrelación 
entre un organismo vivo e o seu medio. Sendo así, as verda- 
des non teñen un valor ontolóxico, senón unha significación 
funcional. Como pensamos?: ou aceptando as ideas dos outros, 
ou comprometéndonos nun proceso crítico de busca, sendo o 
obxecto do coñecemento unha construción do pensamento que 
non se sostén por enteiro no idealismo. 

Esta epistemoloxía pragmatista, entendida como especula- 
ción crítica e reflexiva sobre os enunciados científicos que se 
pretenden verdadeiros, é o resultado de aplicar o coñecemento 
á vida práctica, desde unha actitude antiintelectualista desde a 
que se nega calquera tipo de srazón transcendental. idealista 
ou racionalista; retira o coñecemento do plano metafísico, e 
vincúlao cos problemas da existencia humana”, tal como o 





33 Souza, R. A. de, “(Os fundamentos da pedagogia de John Dewey: uma reflexáo 
sobre a epistemologia pragmatistay, p. 230. 

expresou en Como pensamos: so que constitúe o pensamento 
reflexivo é o exame activo, persistente e coidadoso de toda 
crenza ou suposta forma de coñecemento á luz dos fundamentos 
que a sosteñen e as conclusións ás que tendes”, 

Unha epistemoloxía que nega a existencia psicolóxica das 
#sensaciónsy, máis elementais que as percepcións, apartándose 
nisto do senso-empirismo”? decimonónico, porque formula que 
a experiencia non é un agregado de sensacións ou de ideas 
simples, senón, polo contrario, un empeño activo e en certo 
modo social; unha epistemoloxía que tamén rexeita a perspec- 
tiva herbartiana, promovida nos EUA polos irmáns Charles e 
Frank McMurry”? e por Charles de Garmo, fundadores en 1892 
da National Herbart Society, ao considerar que a experiencia 
simbólica e indirecta proclamada polos herbartianos, só tería 
un valor potencial na medida de poder ser incorporada á exis- 
tencia inmediata dun modo significativo, isto é, na solución dos 
problemas en exame. 

Por iso, Dewey dalle centralidade á experiencia. A expe- 
riencia como chave que conduce á comprensión das realida- 
des a través dun método de pensar que se plantea problemas, 
cos seus interrogantes e hipóteses, que é necesario contrastar 
empiricamente para a verificación e comprobación da verdade, 
que non é nin absoluta nin definitiva. Neste senso, fronte ás 
finalidades formativas impostas, que tenden a ser inflexíbeis, 





54 Dewey, J., Cómo pensamos...1989, p. 25. 

9 O pragmatismo é, de certo, empirista, pero vai máis aló. 

56 Charles McMurry espuxera en The Elements of General Method Based on the 
Principles of Herbart (1903, 2? ed.) a súa visión da teoría educativa xeral herbartiana, sen 
as notas metafísicas e a visión holista orixinal: separada a mente do corpo, a ensinanza 
consistía en disciplinar ao neno para que permanecese quedo na aula, mentres a mente 
se preocupaba activamente da aprendizaxe. A mente, entón, recibe, ordena e interpreta 
as experiencias propostas sempre polo profesor, mediante leccións organizadas de xeito 
secuencial (como parte dun plan de estudos externo e sistematicamente estruturado), e 
coa súa axuda podería crear a través dun proceso didáctico e de aprendizaxe de cinco 
etapas ou pasos (catro indutivos e un último dedutivo) masas de apercepcióny cognitiva, 
que se estruturarían progresivamente en sistemas de xeralizacións; é dicir, chegaríase ao 
coñecemento unindo os fragmentos separados da nosa experiencia relativa ao mundo 
externo. (Cfr. Bowen J., Historia de la educación occidental, III, pp. 465-472), mediante un 
proceso de estudo guiado polos profesores a partir de verdades preconcebidas extraídas 
do almacén do saber. 

Dewey sitúa as finalidades de valor educativo nun plano de 
tenteo, dinámico e flexible, baixo influencia do paradigma 
evolucionista, e fronte a idea de que as materias dos progra- 
mas escolares deberían ser escollidas en función do seu svalor 
disciplinars””, e non en relación coas preocupacións prácticas 
expresadas polos alumnos, Dewey toma como punto de partida 
as actividades ordinarias e inmediatas da infancia, poñendo 
énfase nas actividades manuais (como a construción, a cociña, a 
elaboración de tecidos), ligándoas ás necesidades de alimento, 
de vestido e e abrigo”, e unindo saber e facer: learning by 
doing, aínda que tamén contemplaba partir das capacidades e 
tendencias presentes na natureza infantil. 

En todo caso, sa prioridade na acción non conleva, porén, 
unha supremacía absoluta da acción sobre o pensamento, pois 
non se trata da acción pola acción. Os pragmatistas non afirman 
que o fin sexa a acción, senón máis ben ao revés, que a acción 
debe ter un fins”, 


Horizonte social 
Unha moral social inmanente e pragmática como tarefa escolar 


Referímonos ao “humanismo éticos deweyano. Dewey apli- 
cou a perspectiva pragmatista ás cuestións éticas. Era un 
antimetafísico e eliminou as categorías espiritualistas do súa 
elaboración filosófica. As cuestións éticas e morais non debían 
ser substraidas á razón humana para ser transferidas a instan- 
cias relixiosas ou a outras autoridades, pois nunha sociedade 
democrática a aplicación da intelixencia aos problemas morais 





377 O que tornaba o método de instrución acentuadamente autoritario como sinalou 
Brubacher, J. S., áJohn Dewey”, en Chateau, J., Os grandes pedagogos, p. 318. 

58 A propósito, Alighiero Manacorda salientou que en moitos dos escritos de Dewey o 
afacers que suxire é, contrariamente con algunhas das formulacións, “un facer campesiño 
e artesanal, digamos individualista e preindustrial [...], aínda que paulatinamente iríase 
facendo máis nidia nel a visión dunha sociedade industrial que requiriría un cambio nos 
presupostos educativosy (p. 500). 

39 Barrena, S., Pragmatismo y Educación, p. 27. 

é unha obriga moral, dándolle, en troques, todo o realce á pers- 
pectiva histórica. Así, desde esta posición alegaba que a moral 
se aprende dentro do contexto social, observando as regras 
apropiadas que emerxen da experiencia compartida, identifi- 
cando pois, a socialización coa moralidade. 

Neste sentido, Mayer puxo de relevo que: 


Desde o punto de vista moral, Dewey destaca os valo- 
res do chamado “meliorismo”, unha actitude que afir- 
ma que o mundo pode mellorar mediante a educación, 
sendo por iso a intelixencia un factor primordial da 
vida moral, pois ela crea patróns de conduta, favorece 
metas máis distantes e acurta a distancia entre o eu e 
os demais, sendo mediante ela como mellor se acada 
a felicidade humana”, 


Estamos, pois, ante unha moral pragmática, froito dunha 
ética empírica. En termos de Kilpatrick, escolmados da súa 
Filosofía da Educación, “aprendemos o que vivimosy e de aí 
que Dewey lle dea tanta importancia á concibir a escola como 
unha comunidade democrática coas súas normas, principios e 
responsabilidades, como o espazo social que mellor lle pode 
proporcionar aos nenos as experiencias morais e sociais que 
lles ensinen a convivir; así, todo o proceso educativo pode 
converterse nun emprendemento moral; máis aló dunha ética 
kantiana presidida polas obrigas morais universais, estaríamos 
ante a construción no día a día dunha constantemente ampliada 
comunidade moral”. 

Fronte a escola “tradicional” que inhibía o desenvolvemento 
moral e que lle daba realce as regras, coutando que o alumno 
desenvolvera iniciativas reais, Dewey alegaba que a moral se 





“6 Mayer, F., Historia del pensamiento pedagógico, p. 369. O umeliorismoy non exento 
de relativismo en canto aos valores encontrou notables críticos no tempo de Dewey, como 
foi por exemplo Randolph Bourne. 

“1 Soler, J., á J. Dewey: una educación y una ética para la democraciay en Vilanou, C. 
e Collelldemont (coord.), 162. 

aprende dentro do contexto social, marcando tamén aquí a súa 
distancia con respecto á posición de Herbart, e reforzando o 
papel social das institucións educativas. 4O valor social na 
experiencia escolar, escribiu Dewey, abarca moito máis que un 
adestramento na cidadanía, xa que acada a todo o campo da acti- 
vidade social en que o neno se desenvolverá logo, incluíndo a 
obediencia e o mando nunha comunidade democrática moderna 
(que é unha comunidade cambiante)s”, de modo que, se nos 
illáramos na escola como unha institución cerrada, non teríamos 
principios éticos directivos finais porque non teríamos obxecto 
nin ideal final”. En tal sentido, Dewey propoñía que as diversas 
ramas de estudo, que os métodos de aprendizaxe e formación e 
que os diversos incidentes da vida escolar chegasen a ser outras 
tantas ocasións para o desenvolvemento social e moral. 


A democracia como ideal moral 


A filosofía educativa que Dewey propón conduce a un hori- 
zonte social de democracia como forma de vida en relación, na 
que as persoas son iguais e os bens da vida compártense. Esixe, 
a súa volta, “vivir a democracia nas institucións escolares, 
entendendo entón a sescola democráticas como un escenario 
de aprendizaxe e desenvolvemento ético””, ademais de ser un 
espazo cualificado para o avance do ideal democrático do coñe- 
cemento amparado pola concepción pragmática das crenzas 
formulada por William James. 

Dewey, recoñecendo a diversidade social e cultural que 
observaba ao seu arredor formula unha noción de democracia 
que garante as experiencias que levan ao crecemento a través 





e Dewey, J., “Los principios morales que cimentan la educacióny (1897) en Ensayos de 
Educación. ll, p. 1. 

e Dewey, J, “Ethical principles underlying educationy, en Ensayos de Educación.ll, p. 
15; 

“44 Sobre a cuestión son de gran interese as páxinas que Richard J. Bernstein lle dedica 
a Dewey en El giro pragmático, pp. 77-97. 

Dewey admiraba a o obra do filósofo e psicológico norteamericano William James 
(1842-1910), fundador do pragmatismo filosófico 


da actividade intelixente, nunha progresión de posibilidades 
desa experiencia democrática, sendo consciente de que unha 
sociedade é democrática na medida en que facilita a partici- 
pación nos seus bens de todos os seus membros en condicións 
iguais e que asegura o reaxuste flexible das súas institucións 
mediante a interacción das diferentes formas de vida asociada”. 


4Que significa a democracia senón que cada persoa 
ten que participar na determinación das condicións e 
obxectivos do seu propio traballo e que, en definitiva, 
grazas á harmonización libre e recíproca das diferen- 
tes persoas, a actividade do mundo faise mellor que 
cando uns poucos planifican, organizan e dirixen, por 
moi competentes e ben intencionados que sexan eses 
poucos?“€, 


Así pois, existe outra posibilidade de entender o que é a demo- 
cracia máis alá da existencia de periódicos procesos electorais 
conducentes a gobernos máis ou menos representativos, o que 
equivale a entendela máis alá dunha simple forma de goberno; 
é dicir, podemos comprender a democracia como unha idea 
ética que promove o desenvolvemento individual de cada un 
dos seres humanos que conforman a sociedade e esta é a con- 
cepción de democracia que John Dewey defende e en función 
da que sitúa a escola como necesaria mediación ante a comple- 
xidade da vida social. 


Dewey e a educación 
Unha visión de conxunto 


Dewey comezou a interesarse pola educación primaria e 
secundaria cando sendo profesor da Universidade de Michigan 
tivo que realizar o exame dos programas de estudo de escolas 
secundarias, constatando daquela que os problemas escolares 





“6 Dewey, J., Democracia y Educación, 1995, p. 91. 
é Dewey, J., #Democracy in education.y En Middle works, 1903, p. 233. 

tiñan a súa orixe na formación dada na escola primaria. Destas 
reflexións xurdirá a Escola-laboratorio de Chicago (iniciada en 
1896), a partir dun marco conceptual innovador e entendendo a 
educación como un dominio sometido á investigación científica. 

Concibe a educación como unha panca para o desenvolve- 
mento natural e social do ser humano. Considera que hai que 
partir do principio da continuidade e superar os dualismos 
tradicionais entre a razón e o Corpo, 0O corpo e o espírito, o espí- 
rito e a acción, o individuo e a sociedade, o traballo e o lecer, 
a actividade práctica e a actividade intelectual, ou o home a e 
natureza, tendo presente que o desenvolvemento do individuo 
pasa, dialecticamente, a través da sociedade e viceversa, con 
interdependencia mutua, entendendo a persoa como un orga- 
nismo que interacciona co medio social, segundo sinalaran 
James e George Herbert Mead. Na súa posición están presentes 
diversas influencias: do idealismo e da dialéctica hegeliana, do 
evolucionismo darwinián, do naturalismo roussoniano e froe- 
beliano, do realismo herbartiano, da sensibilidade de reforma 
social pestalozziana, e sobre todo do pragmatismo. 

A educación é contemplada como necesidade individual 
e social para adaptarse de modo dinámico e para asegurar a 
continuidade social. A educación constitúe, entón, un proceso 
natural e social que lle permite aos grupos sociais manter a súa 
existencia, mediante a súa recreación. Consiste esencialmente, 
dirá Dewey en Democracia e Educación, na transmisión (un 
proceso de compartir a experiencia) mediante a comunicación 
no contexto da sociedade democrática, que asegura a todos os 
membros a posibilidade de compartir os seus bens en termos de 
igualdade e que lles permite a todos eles desenvolver os hábitos 
de pensar asegurando, así, a posibilidade de cambios sociais 
sen alteracións desordenadas. 

O proceso educativo, segundo Dewey, está composto por 
dous factores, que cómpre reconciliar. Dunha parte, un ser 
inmaturo, sendo a outra, os fins, as significacións e os valores 

encarnados na experiencia dos adultos. Estes dous factores, 
psicolóxico e sociolóxico, están organicamente conectados. 
Neste sentido, o factor psicolóxico constitúe un fundamento 
importante do proceso educativo, dado que os instintos e 
as capacidades do alumno son a materia básica e o punto 
de partida de toda educación, para o que hai que coñecer a 
estrutura psicolóxica infantil. Mais, tamén deben coñecerse as 
condicións sociais existentes e o grao de desenvolvemento da 
civilización para asegurar unha boa relación entre os desenvol- 
vementos psicolóxico e sociolóxico. 

Aquí está o papel das escolas e a súa dimensión social; unha 
forma de vida comunitaria na que se concentran as mediacións 
máis eficaces para que os alumnos accedan á herdanza cultural 
e para aprender a utilizar as propias capacidades con sentido 
social. Por iso, a educación é un proceso social de valor inme- 
diato e non a preparación para a vida futura. Para isto, á escola 
debe representar a vida real e actual do alumnado a partir das 
actividades da vida familiar, co fin de que os alumnos poidan 
comprender as súas distintas significacións e chegar a ser 
capaces de participar nelas, mediante un clima escolar que 
favoreza que sintan a súa participación e a súa parte de respon- 
sabilidade. Unha escola que debe concibir contidos diferentes 
dos tradicionais, que só son o resultado da herdanza valorada 
polos adultos e presentada ao alumnado desde criterios lóxicos 
adultos, en contraposición coa experiencia infantil que posúe 
unha organización globalizadora en función da súa vida e dos 
seus intereses. 

Se as actividades sociais do alumno constitúen a base e fío 
condutor dos contidos de ensino o currículo debe presentar pro- 
blemas e situacións relacionadas cos problemas da vida comu- 
nitaria, onde as observacións e as informacións son presentadas 
para desenvolver unha perspectiva social da que o alumno se 
fai participe. E sendo así, gaña protagonismo entre as activida- 
des do profesorado a súa aptitude para percibir as capacidades 

e necesidades actuais do alumnado e para prover un contexto 
escolar que estimule preguntas e respostas e dirixa ao alumno 
en función da mellora da vida común””. Alumno e materia son 
entón dous polos que definen un único proxecto, o da recons- 
trución continua que parte da experiencia actual dos nenos 
para ir cara o que chamamos as materias do currículo, sendo 
a experiencia a que está na orixe das materias. Deste modo, as 
materias son “psicoloxizadas” e perden o seu carácter formal aos 
ollos do alumnado, sendo “traducidas” na experiencia inmediata 
e individual, de onde parte a súa orixe e a súa significación, 
logrando por tanto a continuidade entre a experiencia vivida 
e o que se lle propón, segundo repetida exposición de Dewey. 

Por todo o dito, Dewey propón que a escola debe apoiarse 
sobre a curiosidade natural do neno e que a aprendizaxe debe 
desprenderse das actividades que lle interesan. Por iso, hai que 
presentarlles aos alumnos contidos interesantes para eles, xa 
que atendendo ao interese do alumnado polo asunto ensinado e 
ás súas pulsións naturais é como se poderá obter da súa parte 
un compromiso sostido na súa aprendizaxe. Con tal intención 
salienta Dewey a posición central das socupaciónsy, concibidas 
a modo de “talleres”. 

Son os centros de articulación da vida escolar. As ocupa- 
cións, entendidas como actividades funcionais ligadas ao medio 
social dos nenos, permiten facer a conexión entre o que un 
alumno vive na escola e o que lle é familiar no exterior dela. 
Ocupacións que poden permitir dirixir gradualmente a apren- 
dizaxe cara a tres dominios: a historia e os estudos sociais, a 
ciencia, e a comunicación e a expresión, incidindo no plano 
físico, intelectual, estético e moral. Por exemplo, a ocupación 
de tecer pode servir de punto de partida para reconstruír e 
seguir o progreso da humanidade a través da historia e para 


“7 Neste senso, Dewey criticou as teorías de desenvolvemento de Rousseau e de 
Froebel porque o innatismo presente no concepto de “desenvolvemento natural; podería 
conducir a que os educadores teñan un rol secundario. 

adquirir ao mesmo tempo un coñecemento dos materiais e dos 
principios mecánicos implicados; ou, a partir de traballos coa 
madeira poderíase estudar a aritmética, a botánica, a química, 
a historia, a física, a zooloxía, a xeografía, ou a xeoloxía. 

O modo de proceder nas distintas socupaciónss é o que 
sinala o método científico, segundo Dewey salienta en diver- 
sos textos e especificamente en Cómo pensamos (1933) e en 
Experiencia e educación (1938), distinguindo cinco etapas ou 
aspectos do pensamento, que denomina arco reflexo, entre o 
recoñecemento dun problema e a súa solución, tal como se sina- 
lou páxinas atrás, tendo presente que a xeografía e a historia, a 
lingua, as matemáticas e as artes, a comunicación e a expresión 
teñen central importancia. 

Deste xeito, o progreso escolar non é tanto na continuidade 
das materias, canto no desenvolvemento de novas actitudes e 
de novos intereses en relación coa experiencia, sendo o pro- 
ceso educativo idéntico ao proceso moral; os valores escollidos 
son aqueles que emerxen do hábito de reflexionar de modo crí- 
tico sobre a experiencia vivida nun cadro de vida comunitaria 


democrática. 


(Democracia e educación. Unha introdución á filo- 
sofía da educacións 


Coinciden os analistas en valorar este texto como un entu- 
siasta manifesto dunha nova era posible””, a pesar de ser unha 
obra densa, longa e complexa, escrita con prosa árida e método 
analítico. Unha reacción contra o modelo de escola tradicional 
ante a observación dos contrastes existentes entre os avances 
científicos e técnicos e do coñecemento acadado sobre a natu- 
reza infantil, por unha parte, e a evolución non favorable da 
vida moral e espiritual da humanidade, por outra, considerando 





$ Bowen, J., Historia de la Educación, T. III, op.cit., p. 529. 

Dewey que debera ser, en particular, a filosofía desde onde se 
propuxeran valores morais que a educación debería facer efec- 
tivos, como a proba da súa mesma validez”. 

Un texto organizado mediante un breve prefacio e vinte e 
seis capítulos, de dimensión similar cada un deles, ordenados 
pero sen ningunha xerarquía, tratando cada un un aspecto 
particular, sinalándose, en cada caso, os termos da cuestión, 
os argumentos a debate e a posición de Dewey: expón Dewey 
como algo aconteceu na tradición educativa e como esa cues- 
tión se formula no presente, para terminar sempre cun breve 
resumo. Coa intención da mellor comprensión deste conxunto 
permitímonos realizar un sagrupamentoys dos grandes epígrafes 
do seguinte modo: 

a) Definicións e visións da educación (Cap. I-VI) 

b) A concepción democrática da educación (Cap. VII) 

c) Os fins e obxectivos da educación: debates e implicacións 

para a súa organización (Cap. VIII-XI) 

d) Principios básicos do método da experiencia educativa 
(Cap. XI-XIN) 

e) A natureza da materia/contido da educación (Cap. XIV- 
XVII) 

f) Obstáculos e supostos enfrontados ao desenvolvemento 
da experiencia educativa (Cap. XVIII-XXIII) 

g) Concluíndo: unha teoría xeral da educación, unha teoría 
do coñecemento e unha teoría moral ou da conduta (Cap. 
XXIV-XXVI). 

Comeza, pois, nos seis primeiros capítulos coa presentación 
de distintas visións da educación: como necesidade da vida, 
como función social, como dirección, como crecemento, como 
preparación e disciplina formal, e como formación, cunha dobre 
óptica conservadora e progresiva (neste caso, coa finalidade do 
que el chama sreconstrución social). De seguido no sétimo, 





69 Agazzi,A., Historia de la educación y de la filosofía, vol. III, p. 331. 

preséntanse os argumentos fundamentais da concepción demo- 
crática da educación. 

Con referencia aos fins da educación presenta Dewey as 
distintas alternativas dadas historicamente: o desenvolvemento 
natural como fin, vs. a eficacia social, vs. a cultura sespirituals, 
vs. O cultivo da intelixencia mediante actividades compartidas e 
con propósito, abordando aquí o papel dos intereses e das ten- 
dencias activas naturais, a disciplina e a conexión experiencia- 
pensamento. Preséntanse como principios básicos da experien- 
cia (cap. XII-XIII) o desenvolvemento da capacidade de pensar, 
a procura dos bos hábitos de pensar que facilita a unificación 
dos procesos de instrución e a estimulación das experiencias 
persoais flexibles de aprendizaxe. 

En canto á natureza da materia da educación (cap. XIV-XV), 
é dicir, a conquista de significados, examina Dewey os puntos 
de vista do alumno e do profesor, as experiencias nas que parti- 
cipan os grupos e o seu valor social, o lugar do xogo e do traballo 
como mediacións de aprendizaxe, a realización de actividades e 
a ampliación de sentido nas experiencias persoais, a través da 
xeografía e a historia e da iniciación ao espírito científico e á 
ciencia no plan de estudos. 

En canto aos obstáculos e supostos enfrontados con este 
desenvolvemento da experiencia educativa que se propón, 
Dewey atende as seguintes cuestións: o que é a consideración 
ordinaria dos valores educativos desde as materias concretas 
dos programas escolares, que establecen unha xerarquía de 
valores entre as materias e estudos na vez de contemplar a uni- 
dade ou integridade da experiencia; a oposición entre o traballo 
e o ocio, entre a utilidade e a cultura; a oposición entre o que 
a miúdo se considera “verdadeiro coñecemento” e a experiencia 
como experimentación; o dualismo entre o home e a natureza 
ou o planteamento dos estudos fisicos e os humanistas, como 
dous grupos inconexos, e, finalmente, a concepción errónea das 
relacións entre a individualidade ou a liberdade, entre o control 
social e a autoridade, ou entre a “cultura” e a “vocación”. 

Conclúe nos capítulos XXIV a XXVI cunha filosofía da 
educación entendida como unha teoría xeral da educación, que 
recoñece a función do espírito (que é emerxencia da natureza) 
nunha actividade que controla o ambiente, de modo congruente 
coas súas teses sobre desenvolvemento humano, coa visión da 
función da educación proclamada e coa consideración feita 
sobre a intelixencia; unha teoría do coñecemento baseada na 
continuidade do coñecer e no desenvolvemento do método 
experimental e unha teoría moral: a educación debe desen- 
volver a capacidade de participar, democrática, responsable e 
cooperativamente, na vida social como interese moral esencial. 


Fundamentos de educación 


O neno como punto de partida 


No centro do exame e da proposta encóntrase o neno coas 
súas iniciativas, ligadas ás súas necesidades (físicas, intelec- 
tuais e sociais) e aos seus intereses, que constitúen a motivación 
profunda de toda aprendizaxe. Mais, sendo o neno, un “indivi- 
duo social”, os seus intereses fundamentais están ligados á vida 
social e ao ambiente humano e produtivo que o rodean. Así a 
escola debe abrirse para a comunidade e debe tamén servir para 
“simplificar a vida social existentes, reconducíndoa a “unha 
forma embrionaria, como xa indicaba en My Pedagogic Creed. 

Cómpre, pois, comezar cos impulsos e tendencias infantís 
sociais, para introducir ao neno en actividades sociais, co fin de 
que tales impulsos e tendencias se desenvolvan, se fagan inteli- 
xentes e se convirtan en hábitos, que formarán a constitución do 
seu carácter: este é o programa de educación moral de Dewey”. 
Desde a súa óptica social toma en consideración catro instintos 
infantís, os sociais, que se estimulan mediante a conversación e 


a comunicación cos demais; os de investigación, unha formida- 





7o Hubert, Historia de la Pedagogía, p. 292. 

ble panca para saber; os construtivos, que deben ser exercitados 
porque deles nace a disciplina do traballo, e os artísticos, sos- 
tendo Dewey que a eles lles hai que dar canle converténdoos en 
formas de interese infantil: podemos dicir que son os recursos 
naturaiss “', sendo que o interese auténtico é, por natureza, algo 
activo e dinámico. O interese ligado á actividade é a tese capital 
do seu My Pedagogic Creed (1897), de tal modo que a doutrina 
do “intereses é a base da pedagoxía de Dewey: o aprender 
envolve un proceso activo de asimilación orgánica, iniciado 
internamente e debemos por iso partir do neno”. 

En contra do autoritarismo e do formalismo sque manteñen 
unha supersticiosa confianza nos itinerarios educativos prefixa- 
dos exteriormente e máis aló da experiencia concretas”, Dewey 
na súa Escola-laboratorio partía da experiencia biográfica. Os 
elementos da vida social na familia e na comunidade local, coas 
súas oportunidades de socialización e de cooperación, incluían 
unha iniciación en aspectos como fiar, facer xabón, preparar ali- 
mentos, coidar animais, e os nenos participaban nas responsa- 
bilidades da vida obtendo diso experiencia moral e disciplina. 
4En lugar de abstraccións e de símbolos, que son os utensilios 
da “escola do saber”, Dewey preséntalle ao neno realidades, 
segundo o grao de desenvolvemento físico e mental, “para que 
estimulen as súas actividades mentais e físicas, facendo das 
escola unha escola do traballos””. De aí a preocupación de 
Dewey por concibir as novas escolas nos espazos urbanos, ante 
a dificultade para levar a cabo algunhas das actividades antes 
citadas, como espazos que utilizan a vida real do exterior cos 
seus recursos, de modo que os servizos públicos, os problemas 
dun concello, as fábricas e tantos outros elementos ofreceran as 
ocasións problemáticas, nunha versión simplificada e organi- 
zada, cuxa solución interese aos alumnos. 





71 Dewey, J., Las escuelas de mañana, p. 51. 

7 Dewey,J, Vida e educacáo, p. 46. 

73 Granesse, Il giovane Dewey, p. 162 

74 Aguayo, A. M., La escuela primaria como debe ser, p.61. 

E ante o risco de que este modo de proceder puidera dexe- 
nerar en practicismo e empirismo Dewey apela á necesidade 
de estudar seriamente a psicoloxía evolutiva infantil, pois só 
coñecendo a orde e conexión dos diversos estadios de desen- 
volvemento das funcións psíquicas sería posible evitar, tanto a 
deformación do “romanticismo pedagóxico”, como a do forma- 
lismo autoritario. 


Teoría da acción: intereses, necesidades, experiencia. 
A aprendizaxe como proceso continuo 


Dewey argumentou, contra as prácticas escolares herbar- 
tianas, que facer que as cousas parezan interesantes artificial- 
mente, como se o seu interese fose extrínseco, non era unha 
formulación adecuada. Esta lóxica impoñía frecuentemente 
apelar ao esforzo desde o exterior do individuo, o que non era 
convincente nin adecuado. Polo contrario, Dewey procura eli- 
minar a antinomía entre interese e esforzo (Interest and Effort 
in Education, será un texto seu de 1896, publicado en 1913), 
afirmando que o interese é o que move ao educando, a con- 
dición xeral para que exista un esforzo eficaz e ben dirixido 
dando como resultado unha situación funcional positiva: será 
unha boa ensinanza, dirá Lourenco Filho, aquela na que o 
alumnado poida moverse por intencións que liguen os seus 
impulsos e desexos a propósitos definidos e valores”. Naquel 
mesmo ano de 1896 publicará Dewey The Reflex Arc Concept in 
Psychology"'?, que será o baseamento da pedagoxía funcional, 
precisada logo desde Xenebra por Edouard Claparéde. 

Para Dewey, a primeira etapa na educación infantil é un 
coñecer que de ordinario comeza cun facer, que esixe o pen- 





73 Filho, Introducáo ao estudo...p. 198. Avisaba tamén Dewey de que a presentación 
de cousas, imaxes e experiencias coas que se ilustra unha lección non sería suficiente, por- 
que o interese que nace do obxecto resulta ineficaz se non é sostido por un interese máis 
profundo, por unha cuestión planteada á que debe responder a observación do obxecto 
(contra a mala maneira de concebir o ensino intuitivo, con raíces pestalozzianas). 

7$ En University of Chicago. Contribution to Philosophy, n” 1, 1896, pp. 39-52. 

samento ou a observación intencional das conexións, mediante 
socupaciónss escolares pensadas e seleccionadas con vista á 
súa eficacia social, “ofrecéndolle ao educando e á colectividade 
escolar situacións nas que os problemas dependan da vida en 
común e en que a observación a e información están calculadas 
para desenvolver a visión e o interese sociab”. Dada unha 
situación problemática xenuína, debe dárselle ao neno a oportu- 
nidade de delimitala e precisala intelectualmente, para seguir a 
continuación a ruta da metodoloxía científica”, coa implicación 
activa docente. 

Así pois, a sexperiencias é o criterio da educación”, tal 
como Dewey o expón de novo en Experiencia e Educación, aínda 
que non todas as experiencias son formadoras, dado que a expe- 
riencia que educa é un acto consciente, sendo dous os princi- 
pios que caracterizan dialecticamente as experiencias con valor 
educador: o da scontinuidades (cada experiencia está influen- 
ciada polas que lle precederon), e o da sinteracción social, 
isto é, cada vez que o individuo interactúa co medio prodúcese 
unha experiencia; dous principios que actúan conxuntamente 
no plano didáctico. 

Estamos, como se indicou atrás, ante unha doutrina pragma- 
tista e instrumentalista do coñecemento; este non resulta dunha 
curiosidade desinteresada, como preconizarían os racionalistas, 
senón por móbiles prácticos, de orde máis social que técnico; o 
coñecemento é prospectivo e operativo e non retrospectivo nin 
contemplativo. Por isto, Dewey afirmaba que “cando o neno 
entende a razón pola que debe adquirir un coñecemento, terá 





7 Bayón, D., Ledesma, A., El método de proyectos. Realizaciones, pp. 25-26. 
Corresponde ao que Claparéde chamou a lei da necesidadey ou principio funcional: isto é, 
un acto normal debe ser sempre funcional. 

7 Poisa ciencia “fai a aqueles que a aplican máis intelixentes, máis concienzudos, 
máis conscientes do que fan, e así enriquece e rectifica no futuro o que estiveron facendo 
no pasadoy dirá Dewey en La ciencia de la educación, p. 78. 

7 Ruíz, G., cla teoría de la experiencia de John Dewey: significación histórica y 
vigenciay. 

un grande interese en adquirilo. Por conseguinte, os libros e 
maila lectura, considéranse estritamente coma ferramentas? 
Caso de non partir de situacións verdadeiras, problemáticas 
para o alumno, a chegada ao final dun proxecto resulta exte- 
rior e artificioso, e non enriquece a experiencia ordinaria: sA 
aprendizaxe tórnase vital en virtude da súa función, en virtude 
do posto que ocupa na dirección da accióny. 


A escola como comunidade democrática 


Dewey concibe as institucións educativas como comunida- 
des; espazos sociais onde o alumnado poida participar activa- 
mente na solución de problemas, mediante procesos de inves- 
tigación, que deste xeito poden contribuír a formar cidadáns 
capaces de mellorar a sociedade mediante accións intelixentes 
no contexto social. Isto, quere responder igualmente a un ideal 
democrático do coñecemento, sobre o que reflexionara William 
James. As escolas convertidas en espazos de vida dunha comu- 
nidade embrionaria (embrionic community life): un fundamental 
instrumento de progreso da democratización da sociedade, 
que por ser so medio máis económico e eficaz para o progreso 
social dirá en Democracia e educación chega a ser a institución 
social por excelencia. 

Ademais, sostiña Dewey que nunha democracia, cada cida- 
dán debería ter a súa parte de responsabilidade no goberno e na 
condución da sociedade; séguese disto que cada un debe recibir 
unha formación que lle permita facer fronte a esa responsa- 
bilidade, que lle dea unha idea xusta das necesidades e das 
condicións da colectividade e que lle asegure as calidades que 
o preparan para asumir a parte que lle compete no exercicio do 
poder. Se, por desconsideración disto, habituamos aos alumnos, 
dirá el, a obedecer as ordes e a executar tarefas impostas, e se 


non conseguimos darlles a confianza que lles permitan actuar 





2 Mayhew, K. C., Edwards, A. C., The Dewey school, p. 26 

e pensar por eles mesmos, seranos case imposible corrixir os 
defectos actuais da nosa organización social e establecer unha 
sociedade verdadeiramente democrática”". Xusto por iso é polo 
que a escola para fomentar o espírito social dos nenos e des- 
envolver o seu espírito democrático ten que organizarse como 
comunidade cooperativa. 

Aínda que é consciente de que a creación na aula das con- 
dicións favorables para a formación do sentido democrático 
non é tarefa sinxela porque non é un sentido que se impoña; os 
adultos, os profesores, deben crear, entón, un contorno social 
no que os alumnos asuman por si mesmos as responsabilidades 
dunha vida moral democrática. Esta preocupación chegou a 
plasmarse en diversas institucións educativas que se coñeceron 
como screpúblicas escolaresys?, 


O método de proxectos: traducindo a teoría na práctica escolar 


A partir de 1917 e baseándose nos principios de Dewey o 
inspector de escolas Collins promoveu desde a Escola expe- 
rimental de Missouri a iniciativa dos “proxectos”; unha com- 
binación de traballos que comprendía unha iniciativa, a súa 
preparación e a súa execución. Nesta dirección, M. E. Wells, a 
directora da Escola anexa á Escola de maxisterio de mestras de 
'Trenton en New Jersey, desenvolveu a partir de 1918 un plan 
de proxectos”. E foi neste ano cando William Head Kilpatrick 
empezou a escribir sobre o projet-method”, describíndoo como 





?1 Dewey, J., Las escuelas de mañana, p. 301. 

82 Cfr. “Republiques d'enfantsys en Ferriére, A., L'autonomía des écoliers. L'arte de for- 
mer des citoyens pour la Nation et pour l'Humanité, pp. 72-114. Debemos mencionar aquí 
a nosa excepcional srepública de escolareso que foi durante varias décadas a “Nación de 
Muchachos de Bempostay (Ourense), que dirixiu a Padre Silva e que deberá ser incorporada 
ás páxinas dos libros relativos á historia da educación occidental. 

3 O texto que escribiu foi traducido ao castelán por Fernando Saínz (tamén é autor 
de El método de proyectos, Revista de Pedagogía); cfr. Wells, M. E., Un programa escolar 
desarrollado por proyectos, Madrid, 1929). 

3 Kilpatrick, W., The Project Methody, Teachers College Record, Vol. XIX, n” 4, 
1918. Foi o pedagogo que realizou o maior esforzo para que o novo tipo de educación 
puidera desenvolverse coa axuda de indicacións metodolóxicas suficientemente precisas. 

unha unidade de actividade con varios propósitos, sendo o 
propósito principal o que establece o obxectivo da acción, guía 
o seu proceso e subministra a súa motivación interna. Cada 
proxecto, que é unha combinación de traballo, contén sempre 
unha idea ou iniciativa suxeita a desenvolvemento, que supón 
preparación e execución, con actividades de observación, de 
asociación ou de expresión, segundo sinalou Lourenco Filho?”, 
chegando Kilpatrick a definir varias modalidades de s#proxec- 
tos” en atención a unha relativa diversidade das finalidades de 
aprendizaxe. 


Enfoque antidualista da educación e das prácticas 

pedagóxicas 

O dualismo mente-corpo concedera tradicionalmente prio- 
ridade á mente, ás representacións mentais, desde as que o 
suxeito podería constituír a súa experiencia sensible, sendo o 
corpóreo-sensitivo accesorio. 4A mente —na estela cartesiana 
e idealista— sería o aspecto activo e sería unha experiencia 
significativamente válida a resultante das operacións mentais 
do suxeito cognoscente, de modo que o alumno aprende como 
espectador, sendo que todo aquilo que denominamos “experien- 
cia” sería o resultado das forzas activas interiores do suxeitos, 
Porén, os pragmatistas aseveran o “rexeitamento deste dua- 
lismo cartesiano, desta separación entre mente e mundo e entre 
corpo e espírito, derivada do illamento ao que se ve sometido o 
Eu na súa busca dun fundamento certos”; polo contrario, ofre- 
cen unha alternativa ao dualismo mediante o hábito de pensar 





Un aproxectoy é un plan de traballo libremente elixido co obxecto de realizar algo que nos 
interesa. Distingue Kilpatrick entre os casos en que esa actividade se organiza cara unha 
nova aclaración cognoscitiva que se estima necesaria, e Os casos en Que a actividade é máis 
xprácticays. 

85 Filho, L., Introducáo ao estudo da Escola Nova, p. 203, facendo nisto unha conexión 
coa metodoloxía didáctica proposta desde Bruxelas por Decroly. 

86 Dalbosco, C. A., Pragmatismo, Teoría Crítica e Educacáo, p. 55. 

? Barrena, S., Pragmatismo y Educación, p. 31. 

en termos de continuidade e a través da relevancia concedida 
á investigación científica. Neste sentido, para Dewey a impor- 
tancia da posibilidade de coñecer non está nin no suxeito nin 
no obxecto, nin na natureza ou no espírito, senón nas relacións 
que manteñen entre eles a través da experiencia, que significa 
integración. 

A este respecto, indicou Spadafora”'como Dewey puxo isto 
de relevo na súa teoría do arco reflexo”, onde se evidencia a 
continuidade entre mente e corpo. A mente é para Dewey, na 
esteira da posición de James, unha función orgánica que os 
humanos utilizamos para “#controlars os nosos impulsos, satis- 
facer as nosas necesidades, resolver os nosos problemas e lograr 
os nosos obxectivos; isto é, para comportarse de forma inteli- 
xente: como individuos intelixentes interaccionamos co medio 
e O noso sistema nervioso interpreta os datos e problemas pla- 
neados para resolvelos da forma máis eficiente”, entendendo o 
ser humano como un organismo que actúa simbolicamente, que 
pode influenciar e ser influenciado polo medio ambiente, “por- 
que posúe a capacidade de producir e dar significado a símbolos 
lingúísticos, dado que a linguaxe lle garante a interacción sig- 
nificativa co medio, de tal modo que a capacidade de actuar e, 
de seguida, de facelo de xeito simbólico e significativo tórnase 
o principio de todos”'. A mente é contemplada na totalidade do 
organismo humano como capacidade humana de relacionarse 
construtivamente coas cousas, sendo o uso dos sentidos a con- 
dición do desenvolvemento cognitivo do educando. 





88 Spadafora, G. (ed.) (2003): John Dewey. Una nuova democracia, p. 37. 

2? Dewey, J., (The Reflex Arc Concept in Pychologyy, en Psychological Review, 3, 1896, 
357-370. 

http://psychcelassics.yorku.ca/Dewey/reflex.htm 

? Este punto de vista antidualista, que reserva unha función activa ao espírito, con- 
frontouse co condutismo que defendía a tese da predominancia do corpo e do que é exte- 
rior ao espírito, polo tanto do ambiente: o coñecemento sería o resultado da determinación 
que o comportamento humano sofre das influencias procedentes do exterior cara o interior. 

“21 Dalbosco, Pragmatismo..., Op. cCit., p. 59. 

A perspectiva antidualista obriga tamén a superar a antino- 
mía interese-esforzo. O esforzo debe xerarse como consecuencia 
dun interese persistente: cando unha actividade sinvolucre 
emocional e persoalmente ao suxeito; que o leve a afrontar deci- 
didamente os obstáculos que encontre no camiño; que o obxecto 
pedagóxico se converta en obxecto de desexos”. Dewey salienta 
que so interese non é unha actividade psíquica propiamente 
dita, senón un produto das accións e das reaccións das ideas... 
polo que a psicoloxía do herbartismo non é a do nenos”; O inte- 
rese convértese para Dewey en punto de partida da educación 
ao acabar coa distancia que separa a conciencia dos obxectos, 
e os resultados da súa actividade. 


Os profesores, o currículo e a política educativa 


Dewey converteuse nun dos teóricos fundadores do campo 
do currículo. El insistiu en que hai que construír (reconstruír 
e reorganizar) constantemente novos programas de estudo co 
propósito de enriquecer a experiencia dos alumnos, mobilizando 
para iso a atención e as capacidades e destrezas dos educado- 
res. En Experiencia e educación Dewey propón unha práctica 
pedagóxica dirixida e autorregulada polos profesores e non por 
autoridades externas, co que eles deixarían de ser concibidos 
como meros administradores de métodos de ensino e de materias 
e contidos deseñados por outros. Os profesores deben sexercer 
simultaneamente como artista, académico e experimentadors”; 
como cartistaso deben desenvolver un coñecemento empático 
e individual dos alumnos para que os impulsos e desexos des- 
tes se transformen en propósitos e para poder guialos no seu 
desenvolvemento; como sacadémicoss deben ser portadores do 


coñecemento a ensinar, así como da oportuna preparación psico- 





? Sáenz Obregón, J., “Los usos pedagógicos contemporáneos del discurso deweya- 
noy, en Rios Beltrán, Sáenz Obregón (edks.), Saberes, sujetos y métodos, p. 311. 

? Dewey, La escuela y el niño, pp. 174 e ss. 

?4 Sáenz Obregon, J., aIntroducciónys a Dewey, J., Experiencia y educación, p. 44. 

pedagóxica, e como sexperimentadoress deben poder conectar 
as ideas e contidos das materias que teñen que ensinar coa 
experiencia dos alumnos, co fin de que agromen os problemas e 
as hipóteses requiridas para o desenvolvemento do pensamento 
experimental. 


Dewey e o pensamento pedagóxico do século xx 


Influencia e recepción internacional do seu pensa- 
mento 


Existe unha valoración xeral que afirma que Dewey foi o 
maior pedagogo do século xx. En autorizadas palabras de Franco 
Cambi: so teórico máis orgánico dun novo modelo de pedagoxía, 
nutrido polas diversas ciencias da educación; o experimentalista 
máis crítico da educación nova; o intelectual máis sensible ao 
papel político da pedagoxía e da educación, contempladas como 
chaves mestras dunha sociedade democrática”. 

O seu pensamento, estendido mundialmente, sendo el 
mesmo unha figura central do que hoxe coñecemos como o 
movemento internacional da Escola Nova e Activa”, operou 
unha profunda transformación, alimentando debates e experi- 
mentacións que lle deron dimensión central social á pedagoxía 
e saínda que só existen estudos parciais, é evidente que a 
súa obra pedagóxica tivo un gran impacto a nivel mundials””, 





? cCambi, F., Historia da Pedagogia, p. 546. 

? Dewey mantivo distinta aproximación ou distanciamento con respecto a outras 
figuras clave: rechazou a excesiva individualización didáctica montessoriana por apartar 
ao neno do contorno natural e social inmediato, así como o seu enfoque non globalizado 
da aprendizaxe da lectura e da escritura; manifestou máis proximidade con Decroly, aínda 
que neste predomina unha tendencia máis acentuadamente biolóxica e menos socializante; 
salienta a proximidade con Cousinet, con Kerchensteiner, con Freinet e con Ferriére que, 
porén, acentuou o carácter espiritualista da educación e a espontaneidade e a autonomía 
escolares. 

?7 “Sáenz Obregon, J. (ed.), aIntroduccións a John Dewey. Experiencia y educación, 
Madrid, 2004, p. 18. Sobre a súa influencia cfr. Biesta, G., Miedema, S., (“Dewey in Europe...y; 
Brickman, W.W., dJohn Dewey”s Foreing Reputation...yv; Kilpatrik, W. H., (#Dewey”s Influence 
on Educationy, en The Philosophy of John Dewey. Exemplos de tal adopción xa foran 

Cuberta dunha edición moderna de My Pedagogic Creed, de Dewey, orixinalmente editada en 1897 


Ao respecto Bruno-Jofré e J. Schriewer reflexionan sobre os 
diversos procesos e mecanismos de adopción e apropiación do 
pensamento de Dewey en distintos contextos socio-históricos e 
relativos a civilizacións diversas, observando as diferenzas por 
exemplo en América Latina e no Lonxano Oriente”. 

Máis alá dos Estados Unidos unha parte dos textos de 
Dewey comezaron a encontrar tradutores, editores e lectores 
relativamente pronto. En francés non temos máis que recordar 
a bulideira aparición de textos que Edouard Clapareéde desde 
Xenebra difundiu, nas edicións de Delachaux $: Niestlé de París 
e Neuchátel, onde aparecían os textos de maior releve da Escola 
Nova. En Brasil, o pedagogo Anisio Teixeira, que fora alumno 
de Dewey na Universidade de Columbia, fixo igualmente unha 
considerable difusión del, chegándose a editar ao seu coidado 
Democracia e educación en lingua portuguesa. Ernesto Nelson 
converteríase no difusor deweyano na Arxentina, en tanto non 
chegaba a aquelas terras o pedagogo exiliado hispano, do que 
máis adiante se falará, Lorenzo Luzuriaga, un dos mellores 
coñecedores e difusores da obra de Dewey. México, Xapón e 
a China, entre outras terras orientais, deberon ter igualmente 
coñecemento pronto de parte dos textos do filósofo, que tamén 
foi prezado na URSS. 

Aínda que a seducación nova significaba, sobre todo, unha 
concepción individualista da educación, debido a súa crítica 
á escola tradicional chegou a considerarse unha aliada nas 
reformas que era preciso emprender na URSS, onde tamén 
se contaba coa tradición da “escola libre” de Iasnaia Poliana 
propiciada polo escritor e educador León Tolstoi. Así foi como 
a “metodoloxía de proxectos. desenvolvida por W. Kilpatrick 





referidos por Ferriére, logo da súa viaxe de 1930 por América, como quedou dito en varios 
lugares do seu libro La Escuela Activa en América Latina. 

? Bruno-Jofré, R. e Schriewer, J., aIntroducción: Leyendo a John Dewey: procesos de 
recepción y adopción en diferentes espacios socio-históricosys, Encounters on Education, 
p. XII. 

na esteira deweyana, combinándoa co Plan Dalton, se adoptou 
con entusiasmo como “método complexos nos anos 20-30 do 
século xx na URSS, co respaldo de Nadejka Kroupskaja, esposa 
de Lenín, preocupada pola concepción dunha educación polo 
traballo e para o traballo”, contando igualmente co apoio do 
recoñecido pedagogo P. P. Blonski. Tense sinalado por iso que 
Dewey tivo un papel tan importante como Kerchensteiner no 
desenvolvemento do sistema educativo soviético, xa que des- 
pois de 1917 os pedagogos oficiais da Rusia soviética incor- 
poraron as súas ideas na construción dun sistema integrado de 
escolas politécnicas de traballo. 

Porén, a posterior afirmación do estalinismo coa súa decisión 
de construír o socialismo de forma autoritaria e ditatorial en 
contradición coa defensa da liberdade realizada por parte de 
Dewey, fixo que Dewey chegara a ser un autor deostado. Este, 
pola súa parte, en textos de 1938 e de 1939 (Liberalismo e 
acción social'”, Liberdade e cultura) recusou as fontes teóricas 
do comunismo e as prácticas políticas soviéticas, reafirmando 
a súa adhesión ao ideario liberal reformador. Tamén os textos 
de Dewey e a súa figura chegaron a sufrir contra mediados 
do século xx unha eclipse, debido, tanto ás varias ditaduras e 
réximes autoritarios en América que o vían como un elemento 
perigoso de esquerdas, como por ser rexeitado desde posicións 
de esquerda política ao ser visto como un representante do capi- 
talismo norteamericano. 

E aínda recibiu ataques desde os medios intelectuais conser- 
vadores norteamericanos que acusaban ás “novas escolass de 
exceso de liberalismo e de débil rendemento pedagóxico, cun 
momento significativo destes ataques coa aprobación en 1938 
do Essentials Manifesto, netamente oposto a My Pedagogic 
Creed de 1897 (verdadeiro manifesto da seducación nova), 


?? Autora dun texto en 1915 sobre Educación pública e democracia. 
10 Texto que é unha maxistral análise da filosofía social e política do liberalismo, 
segundo Hook (John Dewey. Semblanza intelectual, p. 116). 

tanto pola súa filosofía pragmática (a verificación como criterio 
de verdade"), como pola súa ética empirico-social como fonte 
de valores morais e pola súa concepción educativa centrada 
no neno e baseada na solución de sproblemasys. Ataques que, 
en todo caso, non deberon impedir unha certa continuidade da 
súa influencia, como o pode reflectir o testemuño de Chomsky: 
4Tiven a oportunidade de asistir a unha escola baseada nos 
xenuínos principios democráticos, na que se deixaba sentir 
vivamente a influencia de J. Deweys'””, de quen afirma que foi 
un dos superviventes da tradición liberal da Ilustración'”, 

Nos anos 50O do século xx un grupo de novos pedagogos ita- 
lianos (Tristano Codignola, L. Borghi, Visalberghi, R. Laporta 
e Santoni Rugiu), situados nun contexto hexemonizado polo 


pensamento católico e a herdanza idealista!” 


pero en parte 
influídos polo marxismo gramsciano, comprometeuse na difu- 
sión da obra de Dewey, poñendo atención sobre todo na rela- 
ción educación/sociedade, na posición central do educando no 
interior do proceso educativo e na necesidade dunha adecuada 
interrelación entre a escola e as experiencias vividas polos 
alumnos, facéndoo a través de Scuola e Cútáa e a Casa Editrice 
La Nuova ltalia de Florencia, aínda que procuraron un camiño 
que fose máis aló na perspectiva do marxismo crítico, porque, 
como Santoni Rugiu expresou, a filosofía de Dewey respondía 
máis á democracia formal, que só abstractamente garante a 
liberdade real aos individuos. 

Décadas máis tarde e xa contra fins do século xx rexístrase 
unha recuperación da súa influencia discursiva. A esa recupe- 
ración non parecen ser alleas a corrente da socioloxía crítica 
da educación e as achegas e xiros da posmodernidade co seu 
rexeitamento das verdades absolutas e esencialistas. Cando en 





101 Criterio de eficacia práctica que afirma que unha idea é válida porque permite unha 
acción eficaz (ligado ao concepto de praxe), enfrontado coa idea de verdades absolutas 
(estáticas e inmutables). 

12 Chomsky, N., La (des)educación, p. 35. 

103 [bid., p. 56. 

1094 Betti, C. et alii, (Coords.), Educazione, laicitá e democrazia, pp. 57, 66. 

1995 se reeditou en España Democracia e Educación, Rogelio 
Blanco escribiu na Revista de Educación (Madrid) que: Dewey 
non só é a figura máis representativa do pensamento progresista 
norteamericano, senón que esixe unha nova lectura acorde á 
influencia internacional que exerceu sobre a pedagoxía progre- 
sista e ás permanentes suxestións que achega con relación aos 
actuais planeamentos reformadoresys 09, 

A súa influencia sobre pensadores do campo psico-pedagóxico 
é notable. Donald Schón"”” e K. M. Zeichner, co seu concepto de 
profesor reflexivo (1992); Peter McLaren (1997), que retomou 
o sacto de pensar como referencia para as súas proposicións 
de práctica reflexiva docente (“sa importancia de incentivar na 
escola os bos hábitos de pensars); Jerome Brúner (The relevance 
of education, 1962), iniciador do paradigma da psicoloxía cogni- 
tiva'?”, D. P. Ausubel e Howard Gardner cos seus estudos sobre a 
diversidade de intelixencias; estudosos e formuladores de mode- 
los curriculares como Joseph J. Schwab ou W. Carr; recoñecidas 
figuras da socioloxía crítica da educación como T. S. Popkewitz 
e Michel Apple; analistas e formuladores de desexables políti- 
cas democráticas da educación para o noso tempo, como Paulo 
Freire, Antonio Teodoro, Carlos Alberto Torres, Stephen Ball e 
Roger Dale, ou Philippe Meirieu que leva escrito nas últimas 
décadas luminosas páxinas sobre a escola como institución fun- 
dadora esencial da democracia; con resonancia deweyana sinala 
Meirieu que seducar e ensinar aos nenos para que poidan tomar 
parte na vida democrática, sendo un imperativo categórico da 


educación garantir a existencia da polis 08, 





1095 Blanco Martínez, R., “Un clásico del siglo XX: John Deweyy, Revista de Educación, 
311 (1996) p. 405. 

106 Shón, D., Educating the Reflective Practitioner, 1978. 

17 A psicoloxía cognitiva, fronte ao condutismo skinneriano, convertiríase no 
fundamental referente de psicoloxía da educación como inspiración da Lei Xeral de 
Ordenación do Sistema Educativo (LOXSE) de 1990. 

108 Philippe Meirieu, autor de importantes textos de filosofía política da educación e 
de formación do profesorado, ligados ao noso tempo presente, expresou recentemente 
algunhas das súas centrais ideas en lingua galega en “A escola: non só un “servizo público" 
senón tamén unha “institución” esencial en toda democraciay. 

Falamos dunha influencia que acadou á obra teórica e 
metodolóxica de W. Lipman, o creador do programa cFilosofía 
para os nenos” dedicado ao ensino do pensamento complexo!””. 
Unha influencia que se observa nos nosos días na rigorosa 
Educational Theory, nas actuais elaboracións da filósofa Martha 
Nussbaum, e tamén a filosofía política reexamina con atención 
a Dewey: autores como Hilary Putnam, Richard Bernstein"', 
Richard Rorty, Amy Guttman'', ou Boaventura de Sousa 


Sántos, así o testemuñan!" ”. 


Dewey en España 


En España en 1898 o Boletín de la Institución Libre de 
Enseñanza publicaba unha colección de Credos Pedagóxicos 
de elaboración americana, que incluía My Pedagogic Creed 
de Dewey, extraídos dun texto editado daquela por Ossian H. 
Lang en Chicago"”, que a súa volta reunía textos previamente 
aparecidos en The School Journal. Sinalan Bruno-Jofré y Jover 
que naquel intre Dewey, a diferenza de Harris, non parecía ser 
aínda unha referencia para o Boletín, pero que paulatinamente 
distintas figuras (Giner, Cossio, Eladi Homs, que se formou 
cabo de Dewey nos EUA, e Palau Vera) irían aproximándose ao 
coñecemento da pedagoxía norteamericana, xunto con Domingo 
Barnés, o primeiro editor de Dewey"'“, con Lorenzo Luzuriaga"” 
(1889-1959) e con Eugenio d'Ors, neste caso desde Cataluña e 
a través de Quaderns d Estudi (1917). En 1915 o Boletín da ILE 





1099 Lijipman, W., Pensamiento complejo y educación, Madrid, De la Torre, 1997. 

119 Richard Bernstein refírese a unha concepción densa e complexa da experiencia 
dewevyana en Praxis y acción, p. 207. 

11 Guttman, A., La educación democrática. Una teoría política de la educación, 
Barcelona, Paidós, 2001. 

12 Meuret, D., 4lntroduction: Éducation, Démocratie, Espérancey, in Dewey, J., 
Démocratie et Éducation, p: 8. 

13 Lang, O. H., Educational Creeds of the Nineteenth Century, 1898. 

114 Barnés, D. (ed.), La escuela y la sociedad, 1915. 

115 Este, en particular, entre os anos de 1922 e 1936, a través da Revista de Pedagogía 
que dirixía, e de seguida desde Bos Aires. 

publicaba a conferencia de Dewey, “La escuela y el progreso 
social, primeiro capítulo de School and Soctety (1899), obra 
fundamental, cuxa tradución castelá preparaba Barnés, e outros 
textos de Dewey serían tamén publicados no citado Boletín''”, e 
na Revista de Pedagogía, neste caso en 1931. 

En 1926 a editorial madrileña La Lectura publicaba unha 
compilación de traballos de Dewey, La escuela y el niño, aínda 
que aquí a través da versión psico-pedagóxica introdutoria"" de 
Domingo Barnes, segundo indicaron Bruno-Jofré e Jover"?, faise 
unha interpretación da idea de educación como crecemento 
xerado pola continua reconstrución da experiencia, convertén- 
doa no despregue dun principio latente, segundo o entendía a 
pedagoxía idealista, co que perde radicalidade o pensamento de 
Dewey, ao ser integrado nun esquema transcendentalista previo. 
Segundo os analistas citados, Luzuriaga, que escribiu que en 
certo modo Cossio se adiantara a Dewey"”, fixo unha similar 
lectura psico-pedagóxica, aínda que lle engadiu unha mirada 
de corte máis social e político sen chegar a articularse mutua- 
mente: como gran editor de Dewey (entre outros Democracia e 
educación"? e Experiencia e educación) e autor de diversos pró- 
logos e introducións que antecedían a tales traducións acentuou 
con respecto a Barnés a concepción de educación democrática 
deweyana, pero só como finalidade externa da educación, non 


118 Chegaron a editarse once artigos do propio Dewey e catro artigos sobre a súa con- 
cepción educativa, publicados entre outros por Clapárede e por Domingo Barnés, segundo 
anotaron Nubiola e Sierra, en “La recepción de Dewey en España..y, p. 113. 

17 Barnés, D., #Prólogoy (pp. 7-36) en J. Dewey, La escuela y el niño, 1926. Texto tamén 
publicado no Boletín de la Institución Libre de Enseñanza, n” 797 (1926) pp. 238-247. 

118 Bruno-Jofré, Jover, p. 30. Sobre a recepción en España de Dewey durante o primeiro 
terzo do século xx é tamén de interese a consulta de Jover Olmeda et alii, “La obra de John 
Dewey en su transito por Españay. 

119 Di Luzuriaga, en La nueva escuela pública, op. cit., p. 133: “Bartolomé Cossio, 
adelantándose a Dewey mantenía una concepción vitalizadora y social de la educación al 
decir en 1881: la escuela debe estar en medio de la vida y esta, a su vez, debe penetrar en 
la escuelay. 

129 Que a editorial La Lectura publicou en varios volumes ao longo de 1927, antes de 
poder verse nun único e adecuado volume editado en Losada, no exilio bonaeranse, a cargo 
do mesmo Luzuriaga en 1946. 

como criterio de actuación que se irradia para todos os aspectos 
da educación, ao non integrar plenamente Luzuriaga a filosofía 
pragmatista que informa os textos de Dewey e a concepción 
epistemolóxica das crenzas como hipóteses de acción. 

Que os textos de Dewey tiveran ampla acollida nas páxinas 
do Boletín de la Institución Libre de Enseñanza, ou na Revista 
de Pedagogía, e que fosen editados con algunha repetición 
entre mediados dos anos vinte e dos anos trinta permítenos 
pensar na existencia dun número apreciable de lectores entre o 
profesorado, nun tempo que foi de apertura cara as innovacións 
pedagóxicas. Así, non carece de significado que no tempo da 
II República o profesorado da Asociación de Traballadores do 
Ensino de Ourense crease en 1932 un órgano de comunicación 
denominado La Escuela del Trabajo e que a Casa do Mestre de 
Pontevedra a partir de 1935 difundise a súa revista coa deno- 
minación Escuela Vivida. 

A filosofía pragmática e os principios educativos deweyanos 
foron, en troques, silenciados e observados con distanciamento 
durante o franquismo baixo o predominio ideolóxico da neo- 
escolástica e do idealismo. Unha manifestación significativa a 
este respecto podería ser a expresada por Ezequiel Solana na súa 
Historia de la Pedagogía, quen logo de explicar os principios 
da educación deweyana e de valorar o “método de proxectosy 
scomo unha profunda reacción contra o verbalismo e o memo- 
rismo da escola tradicional. sinalaba que este método só pare- 
cería adecuado para os primeiros graos escolares, dado o risco 
de dispersión e de esquecemento de aquelas materias escolares 
que non teñan unha relación máis estreita co asunto obxecto do 
proxector, avisando ademais contra da sactitude abstencionista 
do mestres e contra o descoido do cultivo da memoria". 

Superada a etapa franquista as referencias a Dewey, por 
máis que non insistentes nin sistemáticas, non deixaron de 





121 Solana, E., Historia de la pedagogía, pp. 459-A60. 

estar presentes en espazos de comunicación como a editorial 
Morata, a Revista de Educación promovida polo Ministerio de 
Educación ou na publicación Cuadernos de Pedagogía, como 
tamén en diversas referencias, entre elas as procedentes dos 
textos do Movimento de Cooperazione Educativa!” que en 
medida moi apreciable examinaron os chamados Movementos 
de Renovación Pedagóxica en España”, entre eles e en Galicia 
Nova Escola Galega”. 

A insistente reclamación dunha educación para a cida- 


125 que, con todo, de modo contraditorio coa proposta 


danía 
deweyana, terminou tomando corpo como un espazo didáctico 
e materia nos centros educativos a partir da aprobación da Lei 
de Ordenación Educativa (LOE) de 2006, é a non dubidalo 


unha reclamación deste discurso, que mantén unha importante 
influencia e vixencia. 


Pro et contra: Dewey de onte á hoxe 


Dewey, como outras figuras da pedagoxía do século xx, avo- 
gou por un enfoque integral da educación centrado no alumno. 
Valorou o potencial da educación para ofrecer ás novas xera- 
cións os ideais éticos e democráticos propicios para o cambio 
social, crendo que os alumnos deberían ser participes activos 
do seu proceso de formación, á beira de adultos que confiaban 
nos procesos educativos así entendidos. 





122 Carbonell, J. (ed.), John Dewey. Democracia y Escuela, p. 39. O Movimento de 
Cooperazione Educativa (MCE) fundado en Italia en 1951, ao que se vincularon algúns dos 
pedagogos italianos aos que atrás fixemos mención, significa a presencia da Pedagoxía 
Freinet en Italia, con profesores de moita relevancia e cunha considerable teorización das 
prácticas pedagóxicas. Parte destes textos foron traducidos e editados desde Cataluña polas 
editoras Fontanella, Laia, Avance e Reforma de la Escuela entre os anos setenta e oitenta do 
século xx. 

123 Costa Rico, A. (2015), “Los Movimientos de Renovación Pedagógicay, pp. 171-194. 

124 Asociación esta, fundada en 1983, da que forman parte o introdutor e o tradutor 
da presente edición de Dewey. 

125 Cfr. Peces-Barba, G. et alii, Educación para la ciudadanía, 2007. 

Como dixo Claparéde a súa é unha pedagoxía sxenética, 


16. xenética, porque o neno debe educarse 


funcional e social. 
desde dentro, respondendo aos seus verdadeiros intereses, que 
son os signos que nos revelan necesidades profundas do seu 
organismo; funcional, en canto que propón desenvolver proce- 
sos mentais tendo en conta a súa significación biolóxica, a súa 
misión vital, a súa utilidade para a acción presente e futura; 
isto é, os procesos e as actividades psíquicas como instrumentos 
destinados a prover o mantemento da vida, como funcións tendo 
a súa razón de ser neles mesmos, e social, por preparar ao indi- 
viduo para ser unha función valiosa do gran organismo ao que 
pertence, introducindo na escola a atmosfera da vida. 

Como adoita acontecer cos grandes pensadores, o seu idea- 
rio ten sido valorado criticamente desde variados enfoques de 
pensamento e de acción social apreciando nel determinadas 
carencias ou limitacións. Incluso, como salientaron Bruno-Jofré 
e Schriewer, a miúdo as ideas de Dewey foron separadas das 
súas bases filosóficas e integradas noutros discursos políticos, 
filosóficos e mesmo teolóxicos, de modo que as diversas lec- 
turas deron lugar a diversas apropiacións e a interpretacións 
emutiladas- pero vivas da obra de Dewey, que a súa volta xera- 
ron novas variantes da educación progresiva”, 

Referirémonos, de primeiras, ás carencias observadas desde 
a neo-escolástica católica. De Hovre recoñeceu o relevo de 
Dewey, pero mostrou o seu distanciamento con respecto a 
este autor: £ é, con moito, a maior intelixencia pedagóxica de 
América e figura entre os máis grandes pedagogos do mundo 
enteiro. Un filósofo situado entre os pedagogos sociais radicais; 
adepto do naturalismo'””; en lóxica, pragmatista ou scinstru- 





128 alntroduction de Ed. Claparédey, en Dewey, J., L'école et l'enfant, pp.16-33. 

127 Bruno-Jofré, R., Jover, G., “Lecturas de la obra de John Dewey en la intersección 
con el catolicismoy, p. 17. Ponse isto igualmente de manifesto na contribución de Marcelo 
Caruso e Inés Dussel, (“Dewey en Argentina (1916-1946); en Bruno-Jofré, Schriewer, J., 
alntroducción: Leyendo a John Deweyy. 

128 Un naturalismo que Aldo Visalberghi considera, pola súa parte, crítico e humanísti- 
CO, según expresou en E. Codignola, Le “Scuole Nuove'” e i loro problemi, p. 112. 

mentalistas; en moral, profesa o socioloxismo. Existe un erro 
primordial e fundamental na súa obra: a súa absoluta falta de 
base relixiosas”? o que levaría ao escepticismo gnoseolóxico, 
por desprover á súa filosofía daqueles fins e valores que non 
sexan de natureza experimental e social, e ao relativismo moral, 
excluíndo a relixiosidade como criterio de verdade, desde o 
momento en que a verdade non é única nin absoluta. 

Desde un punto de vista similar, Dante Morando salientou 
a importancia de Dewey no contexto do metodoloxicamente 
valioso sactivismo pedagóxicovs, pero valorou negativamente o 
que chamou o seu esquecemento do “fin verdadeiro da educa- 
ción, ligado á existencia de valores morais e relixiosos absolu- 
tos vinculados á existencia de Deusv, e desde estes supostos 
Morando indicou que Dewey “non é máis que un inxenuo opti- 
mista cando pensa que a vida humana mellora só co progreso 
científico, económico, político e social 9, 

Desde posicións humanistas idealistas tamén se mencio- 
naron posibles deficiencias deweyanas. Granesse referiuse ao 
fondo iluminístico-romántico da súa construción da pedagoxía 
científica"'. Pola súa parte, Rafael Scheffler"'” criticou a defi- 
nición instrumental e práctica do plan de estudos presente en 
Dewey, sostendo, polo contrario, que son as ideas que van máis 
alá do noso ambiente práctico limitado as que mellor ensancha- 
rían as perspectivas intelectuais dos estudantes, concedéndolle 
máis valor entón aos estudos teóricos que non aos prácticos. 

Foi obxecto dunha lectura ortodoxa por parte do socialismo 
que, terminou por rexeitar o seu aspecto liberal-burgués. Así, 
Jesualdo, desde o espazo latinoamericano, dixo que Dewey, 
preso do “optimismo americano”, “foi o mellor representante 


133 


dos conceptos da burguesía industrial capitalistas", criticando 





129 De Hovre, Pensadores pedagógicos, p. 34. 

139 Morando, D., Pedagogía. Historia crítica del problema, p. 284. 

131 Granesse, Il giovane Dewey, p. 164. 

132 En Educational Liberalism and Dewey”s Philosophy, recollido por Brenda Cohen en 
Introducción al pensamiento educativo, p. 90. 

133 Jesualdo, Los fundamentos de la Nueva Pedagogía, p. 121. 

Cuberta da primeira edición en portugués, Democracia e educacáo, Rio de Janeiro, 1936 


nel o seu “sinconsistente idealismov, por opoñer a “cooperación 
social (de clases) fronte á doutrina da loita de clases", ao 
tempo que outros marxistas ortodoxos se referiron ao pragma- 
tismo burgués, cientifista, individualista e utilitarista de Dewey. 
Cunha análise máis matizada o pensador marxista italiano 
Alighiero Manacorda puxo de manifesto que sraramente, un 
pensador mostrou tal coherencia, como Dewey, entre as premi- 
sas teóricas e as opcións prácticass”?, ben que advertiu que 
non hai en Dewey unha pertinente análise dialéctica do real, 
desde onde poder trazar un horizonte de cambio. 

E en efecto, Bruno-Jofre e Schriewer, facéndose eco das 
valoracións expresas por diversos analistas, salientaron que 
Dewey non se referiu na súa obra ás condicións opresivas, nin 
analizou a natureza do tipo e sociedade na que elaborou os seus 
textos, idealizando en todo caso unha sociedade igualitaria sen 
necesidade de transformar a orde social, subestimando por iso 
as estruturas e as forzas sociais e políticas, de modo que a súa 
pedagoxía non deu lugar a un cuestionamento do sistema”. 
Tamén J. Carbonell aludiu á mitificación da escola como 
ferramenta de moralización social que se desprende dos textos 
de Dewey"””, o que probablemente endevén de pensar Dewey 
os suxeitos sociais como individuos libres, indeterminados, 
autoconstituíntes e capaces de situarse por riba de intereses ou 
de posicións de clase ou de podervs, di Miguel de la Torre”? 
denotando unha fe idealista na educación e nun modelo de 
sociedade democrática racional. 

Desde o campo das chamadas socioloxías da reprodución 
social dos pasados anos setenta e oitenta tense aludido ás 
insuficiencias do activismo didáctico e das reformas liberais 





14 [bid, p. 134. 

133 Manacorda, A., Historia de la Educación, 2” vol., p. 499. 

136 Bruno-Jofré, Schriewer, Introducción: Leyendo a John Deweyy., p. XV. 

137 Carbonell, J., Democracia y escuela, p. 36. 

138 En Salmerón Castro, A. MP. (coord.), Democracia y educación cívica. Lecturas y deba- 
tes sobre la obra de John Dewey, p. 51. 

Tumba de John Dewey no exterior da Ira Allen Chapel, campus da Universidade de Vermont, 
na súa cidade natal, Burlington 


da educación, dada a contradición estrutural entre os supostos 
liberais das reformas e as condicións económicas e sociais 
das sociedades capitalistas, como é o caso dos EUA, segundo 
analizaron Bowles e Gintis'” ao por de relevo que os requiri- 
mentos referidos á liberdade económica son contraditorios coa 
énfase sobre o desenvolvemento individual e a promoción da 
igualdade. Esta inxenuidade do reformismo liberal non estaría, 
en troques, presente no pensador e educador brasileiro Paulo 
Freire, no que tantas referencias próximas a Dewey se poderían 
atopar, ao ter este presente as condicións socio-históricas da 
opresión, causadas por un dado sistema político-económico'””. 

Non é menos certo que xunto ás anteriores aducidas limi- 
tacións podemos constatar numerosas virtudes presentes nas 
elaboracións deweyanas. Soubo pensar o problema educativo 
en toda a súa amplitude e complexidade e iso recoñéceselle, 
como tamén que puxera en valor o método da intelixencia crea- 
tiva modelado sobre o principio da investigación (polo tanto 
da ciencia) e o destinado a promover o incremento, ao mesmo 
tempo ideal e operativo, do principio da democracia!'“'. Pola súa 
parte, aínda que a psicoloxía experimental lle concede unha 
importancia non anticipada por Dewey en particular á memoria 
a longo prazo e á capacidade de automatizar tarefas, podendo 
aplicar a reflexión a problemas máis complexos, as ciencias 
cognitivas confirman a diversidade dos modos de aprendizaxe, 
o ritmo variable en canto á adquisición das capacidades e a 
xénese das representacións a partir da acción, tres puntos cen- 
trais en Dewey. 

Con certeza, a obra de Dewey é un horizonte a prol dun novo 
conxunto de valores educativos. Mantén moita actualidade, 





139 Gintis, H., Bowles, S., “Las contradicciones de la reforma liberal en la eduacióny, 
en Feinberg, W., Rosemont, H. (comps.), Trabajo, tecnología y educación, p. 102-154. Cfr. 
González Monteagudo pp. 34-35. 

1499 Sánchez Corrales, Andrés Mejía, Aliex Trujillo, cReescribiendo democracia: una lectu- 
ra sin utopías de John Dewey y Paulo Freirey, Encounters on Education, n”. 8, 2007, pp. 29-54. 

141 Cambi, História da Pedagogia, p. 555. 

nunha contorna na que, por mor da hexemonía ideolóxica dos 
supostos do neoliberalismo, se escureceu o sentido escolar que 
Dewey quixo impulsar. Como o expresou Donaldo Macedo: 


O sistema educativo dos EEUU non fomenta o pensa- 
mento crítico e independente; polo contrario, as nosas 
chamadas escolas democráticas baséanse no enfoque 
instrumental e acumulativo, que normalmente impide 
o desenvolvemento da clase de razoamentos coa cal 
se pode sler o mundoy criticamente e comprender os 
motivos e relacións que subxacen aos feitos. A gran- 
des trazos, este enfoque instrumental caracterízase 
pola realización de exercicios rutineiros, que non esi- 
xen esforzos, nin tratan temas importantes e que son 
repartidos “como preparación para exames tipo test'!?; 


ante o que Macedo indica que os profesores deberían cesar na 
súa complicidade coa educación tecnocrática que os desinte- 
lectualiza e fai que traballen máis para reproducir, lexitimar e 
manter a orde social dominante, facendo así valer a inspiración 
deweyana. Pola súa parte, W. Carr, un dos máis significados 
autores do enfoque educativo crítico'”, salientou a grande 
importancia do pensamento de Dewey: Democracia e Educación 
pode ser considerado, escribiu, sun texto postmoderno que fala 
da visión emancipadora da educacións!'““, 
Nos textos de Dewey podemos igualmente apreciar: 
—a valoración da aprendizaxe por problemas e por descu- 
brimento como estratexia de estimulación da intelixencia 
e do razoamento, 
— a promoción e a incorporación do debate sobre os dispo- 
sitivos didácticos, 
—a inclusión de medios e de actividades para que os estu- 
dantes traballen en proxectos, 





12 Macedo, D., “áPrólogos a Chomsky, N., La (des)educación, Madrid, Austral, 
2013, pp. 10-11. 

183 Carr, W., “Educación y democracia ante el desafío postmodernoy en AA.VV, Volver 
a pensar la educación, vol. 1, pp. 96-111. 

14 [bid., p. 111. 

—a atención aos resultados dos estudos empíricos sobre a 
aprendizaxe, o desenvolvemento e a motivación do alum- 
nado, 

—a aposta pola globalización didáctica fronte á desestrutu- 
ración e á atomización das disciplinas escolares, con pro- 
gramas fraxilizados na súa estrutura, facéndolles perder a 
súa unidade interna e externa e a súa intelixibilidade, 

— a defensa do método científico de investigación, do valor 
da experiencia e dos métodos de aprendizaxe colectivo, 

—a educación moral e para a cidadanía desde as propias 
vivencias suscitadas nas institucións escolares entendi- 
das como comunidades democráticas, e 

— a concepción dos docentes como facilitadores das apren- 
dizaxes, como a fonte dos mellores recursos e como forxa- 
dores do contorno inmediato de aprendizaxe do alumnado. 

O seu legado teórico e práctico pode seguir sendo unha ferra- 
menta útil para pensar e actuar nos novos escenarios sociais, 
culturais e educativos'”. Podemos concluír, con Guillermo 
Ruiz, que os textos de Dewey foron e son unha importante fonte 
nutricia para o debate e o desenvolvemento teórico das ciencias 
da educación, converténdoo nun dos pensadores máis relevan- 
tes da educación contemporánea: 


Sen ser un revolucionario converteuse nun reformista 
social, insatisfeito co desenvolvemento da democra- 
cia do seu tempo. Sen ser un positivista, en sentido 
estrito, foi defensor das virtudes da ciencia. Sen ser 
un darwinista social defendeu a idea do cambio e do 
progreso, así como a das transformacións sociais deri- 
vadas do desenvolvemento da industria, do comercio 
e das comunicacións. Por estes motivos, entre outros, 
e pola vixencia das súas posicións pedagóxicas, a 
relectura da súa obra pode ofrecernos claves para 
interpretar as cuestións problemáticas presentes na 
educación dos nosos días!”€, 





145 González Monteagudo, John Dewey y la pedagogía progresistay, p. 36. 
148 Ruiz, G., La teoría de la experiencia de John Deweyy, p. 122. 

quen traduciu metodoloxicamente as teses didácticas de Dewey. 

DEMOCRACIA E EDUCACIÓN 
UNHA INTRODUCION A FILOSOFIA 
DA EDUCACION 


NOTA DO TRADUTOR. 


John Dewey publicou Democracy and Education en marzo de 
1916, en edición da Editorial Macmillan en Nova York. A obra 
sería reeditada tres veces máis naquel mesmo ano, en xuño, en 
setembro e en decembro. Despois virían novas edicións en 1917 
(1), 1919 (2), 1920 (2), 1921 (1), 1922 (2), 1923 (2), 1925 (UI), 
1926 (2), 1928 (1), 1929 (1) e 1930 (1), o que dá unha idea do 
interese que suscitou o ensaio e do seu impacto. É por esa última 
de 1930, da mesma Macmillan Company, con sede en Nova 
York, que nós realizamos a versión galega que presentamos. 

Tivemos en conta, para esta nosa versión galega, a tradución 
española do profesor Lorenzo Luzuriaga Medina (Valdepeñas 
1889-Bos Aires, 1959), publicada por Losada en 1946 na 
capital da República Arxentina, e que en 1995 edita Morata en 
España. Tamén consultamos a que realizou Gérard Delledale 
para Armand Collin, editada en París en 1975. 

Para incluír referencias e indicacións de carácter conceptual 
e biográfico ou para establecer sentidos específicos relativos 
aos termos utilizados polo autor, tanto este tradutor como o 
prologuista incorporamos notas a rodapé, a autoría específica 
das cales non consideramos preciso explicitar en cada caso. 
Abonde apuntar que son nosas todas as notas numeradas men- 
tres que as chamadas con asterisco “ son da edición orixinal. 
Tamén, en ocasións, utilízanse os corchetes para introducir 
algunha palabra sobreentendida no orixinal en inglés. 

Seguindo a pauta do profesor Luzuriaga, tentamos ser fieis 
ao espírito da letra e da época utilizando os termos que xulga- 
mos máis adecuados ao momento histórico no que John Dewey 
publica a súa obra, procurando evitar o uso de termos hoxe máis 
comúns, como currículo, pero naquela altura aínda incipientes 
na linguaxe pedagóxica. 

Cuberta da primeira edición en español de Democracia e educación, 
tradución de Lorenzo Luzuriaga, Bos Aires, 1946 


PREFACIO 


As páxinas que seguen recollen o desafío de descubrir e esta- 
blecer as ideas que lle son propias a unha sociedade democrá- 
tica e aplicar esas ideas aos problemas da tarefa educativa. A 
análise inclúe unha formulación dos obxectivos e dos métodos 
construtivos' da educación pública, considerada desde este 
punto de vista, e unha valoración crítica das teorías do coñece- 
mento e do desenvolvemento moral que se formularon nunhas 
condicións sociais anteriores pero que aínda operan en socie- 
dades consideradas democráticas, para retardar a realización 
plena do ideal democrático. Como o mesmo libro vai mostrar, 
a filosofía que nel se propón vincula o desenvolvemento da 
democracia co avance do método experimental nas ciencias, 
coas ideas evolucionistas das ciencias biolóxicas, e coa reorga- 
nización industrial, e ocúpase de sinalar os cambios que eses 
desenvolvementos supoñen para as materias de estudo” e os 
métodos educativos. 

Agradezo de todo corazón as consideracións do Dr. Goodsell? 
do Teachers College; ao profesor Kilpatrick” da mesma institu- 
ción polas súas opinións, e polas propostas en relación á orde 
dos temas, das que tirei non pouco proveito, e a Miss HElsie 





1 O termo constructive repítese unha e outra vez ao longo das páxinas do volume, 
e con el o autor en boa medida pretende mostrar que a realidade é algo que se constrúe, 
como se constrúen os fins de vida e os modelos de sociedade e de persoa que en cada 
momento histórico son dominantes. Outros autores, noutros campos, insisten nesa visión 
aconstrutivay da actividade humana, como o fai Percy MacKaye en diferentes traballos. 

2 Subjectmatter no orixinal, que tamén se pode traducir por disciplina. 

3. Willystine Goodsell (1870-1962). Profesor na Facultade de Profesorado da 
Columbia University, é autor de traballos como The conflict of naturalism and humanism 
(1910), A history of the family as a social and educational institution (1917), ou The edu- 
cation of women: its social background and its problems (1923). Desde 1981 a American 
Educational Research Association vén concedendo un Willystine Goodsell Award en inves- 
tigación educativa realizada por mulleres, un premio moi prestixioso no mundo académico 
dos Estados Unidos. 

4 William Heard Kilpatrick (1871-1965). Pedagogo formado con John Dewey, de 
quen se considera discípulo. Os dous participaron na creación do Bennington College en 
Vermont, en 1932, unha facultade universitaria para mulleres que a finais dos sesenta se 
convertería en mixta. Foi un dos maiores expoñentes do movemento da escola progresiva 
americana e promotor principal do Método de Proxectos. 

Ripley Clapp” por tantos comentarios e suxestións. Os dous 

primeiros tamén tiveron a amabilidade de ler as probas de 

imprenta. Vaia tamén a miña gratitude para un elevado número 

de alumnos das sucesivas fornadas, tantos que non cabe agora 
enumeralos todos. 

J.D. 

Columbia Universirty, cidade de Nova York, agosto, 1915 





3 ElsieRipley Clapp (1879-1965). Formada en institucións educativas tan importantes 


como Vassar College, Barnard College ou Columbia University, onde colabora con Dewey, 
desenvolveu unha longa carreira como profesora e directora de centros educativos, desta- 
cando pola súa visión social e comunitaria da educación. É autora de libros tan importantes 
como Community Schools in Action (1939). 

UN CURSO BREVE EN FILOSOFÍA DA EDUCACIÓN 


CAPÍTULO 1 
A EDUCACIÓN COMO UNHA NECESIDADE VITAL 


1. A renovación da vida mediante a transmisión 


A diferenza máis notable entre os seres vivos e os inanimados 
radica en que os primeiros mantéñense por medio da renova- 
ción. Cando se golpea unha pedra, esta resiste. Se a resistencia 
é maior que a forza do golpe recibido, permanece inalterable 
exteriormente. Se non for así, escacha en anacos pequechos. 
En ningún caso a pedra vai reaccionar de xeito que poida facer 
fronte ao golpe, e moito menos lle vai ofrecer ao golpe a posi- 
bilidade de que complete a súa propia acción. Ben que unha 
cousa viva pode ser facilmente esmagada por unha forza supe- 
rior, sempre vai tentar que as enerxías que actúan sobre ela se 
convertan en garantía da súa propia existencia. Se non é quen 
de conseguilo, non escacha en anacos pequechos (cando menos 
non ocorre así coas formas superiores de vida), pero perde a súa 
identidade como cousa viva. 

Mentres resiste, tenta utilizar as enerxías que a rodean en 
beneficio propio. Utiliza a luz, o aire, a humidade, e o material 
da terra. Dicir que os utiliza é dicir que os converte en recursos 
para a súa propia conservación. Mentres medra, a enerxía que 
consome en poñer dese xeito o contorno ao seu servizo recibe 
unha boa compensación co que obtén a cambio: medra. Ao 
entender a palabra “control. neste sentido, poderíase dicir que 
un ser vivo é aquel que somete e controla para a súa propia 
existencia as enerxías que doutro xeito se perderían. A vida é un 
proceso de autorrenovación por medio da intervención no medio. 

En todas as formas superiores este proceso non se pode 
prolongar de forma indefinida. Despois dun tempo sucumben; 

morren. AÁ criatura non é quen de manter unha autorrenova- 
ción indefinida. Mais a continuidade do proceso da vida non 
depende da prolongación da existencia dun individuo, sexa o 
que for. A reprodución doutras formas de vida prosegue nunha 
secuencia continua. E se ben, como mostran os rexistros xeoló- 
XICOS, NON sÓ morren os individuos senón as especies, O proceso 
da vida continúa con formas cada vez máis complexas. Mentres 
algunhas especies se extinguen, aparecen formas mellor adap- 
tadas para superar os obstáculos contra os que aquelas loitaron 
en van. A continuidade da vida implica unha continua readap- 
tación do medio ás necesidades dos organismos vivos. 
Estivemos a falar da vida nas súas formas máis simples, como 
algo físico. Pero nós utilizamos a palabra “vidas para denotar 
o abano enteiro da experiencia, individual e racial. Cando 
miramos un libro titulado Life of Lincoln” non agardamos atopar 
dentro da cuberta un tratado de fisioloxía. Agardamos atopar 
un reconto de antecedentes sociais; a descrición do lugar natal, 
da situación e dos oficios da familia; dos episodios centrais no 
desenvolvemento do carácter; de problemas e logros importan- 
tes; das esperanzas, gustos, alegrías e penares do individuo. De 
maneira idéntica falamos da vida dunha tribo salvaxe”, da xente 
de Atenas, da nación Americana. “A vidas abrangue costumes, 
institucións, crenzas, vitorias e derrotas, recreos e traballos. 
Utilizamos a palabra sexperiencias con ese mesmo sentido 
pleno. Á que se aplica, como tamén á vida na súa dimensión 
puramente fisiolóxica, o principio da continuidade a través da 
renovación. A renovación da existencia física vai acompañada, 
no caso dos seres humanos, da re-creación de crenzas, ideais, 
esperanzas, alegrías, penalidades, e costumes. A continuidade 
de calquera experiencia, a través da renovación do grupo social, 





é É probable que Dewey estea facendo referencia ao volume The Life of Abraham 
Lincoln, escrito por John Henry Ketcham e publicado en 1901. 

7? Con frecuencia Dewey utiliza o termo savage para referir culturas sen tradición 
escrita. 

é un feito indiscutible. A educación, na súa acepción máis 
ampla, é o medio que permite esta continuidade social da vida. 
Cada un dos elementos que constitúen un grupo social, sexa 
unha cidade moderna sexa unha tribo salvaxe, nace inmaturo, 
indefenso, sen linguaxe, crenzas, ideas ou normas sociais. Cada 
individuo, cada unidade que actúa como portadora da expe- 
riencia vital do seu grupo, desaparece co tempo. Mais a vida do 
grupo continúa. 

A inevitable constatación de que cada un dos membros que 
constitúen un grupo social nace e morre, determina a nece- 
sidade da educación. Dunha banda temos o contraste entre a 
inmaturidade dos membros do grupo que acaban de nacer, que 
serán os seus únicos representantes no futuro, e a madureza dos 
membros adultos que posúen os coñecementos e os costumes do 
grupo. Da outra banda, existe a necesidade de que eses mem- 
bros inmaturos non só se preserven como simples entidades 
físicas en número suficiente, senón que adquiran os intereses, 
finalidades, información, destrezas e costumes dos membros 
adultos, pois de non ser así o grupo perdería o seu modo de 
vida. Mesmo nunha tribo salvaxe os logros dos adultos están 
moi por enriba do que serían capaces de lograr os membros 
inmaturos pola súa conta. Co avance da civilización, aumenta 
a distancia entre as capacidades iniciais dos inmaturos e as 
pautas e costumes dos adultos. O simple crecemento físico e o 
dominio de recursos básicos de subsistencia non abondan para 
reproducir a vida do grupo. Faise necesario un esforzo calcu- 
lado e tomar iniciativas ben matinadas. Os seres humanos, que 
nacen sen ser conscientes, senón sendo totalmente alleos aos 
fins e aos hábitos do grupo social, teñen que aprendelos e mos- 
trar un gran interese por eles. A educación, e só a educación, 
elimina a distancia. 

A sociedade existe grazas a un proceso de transmisión, do 
mesmo xeito que a vida biolóxica. Esa transmisión acontece 
por medio da comunicación de formas de facer, de pensar, e 

de sentir, dos máis vellos aos máis novos. Sen esta comunica- 
ción de ideais, desexos, esperanzas, normas, opinións, entre 
aqueles membros da sociedade que están rematando a súa vida 
no grupo e aqueles que a están comezando, a vida social non 
podería sobrevivir. Se os membros que integran a sociedade 
vivisen indefinidamente, seguramente educarían aos membros 
que acabasen de nacer, pero sería unha tarefa derivada máis 
do interese persoal que da necesidade social. Neste momento, 
deriva da necesidade. 

Se unha epidemia eliminase de súpeto todos os membros 
dunha sociedade, resulta evidente que o grupo desaparecería 
para sempre. Por tanto, a morte de cada un dos membros que 
a constitúen sería equivalente á morte súbita de todos por mor 
dunha epidemia. Pero as diferenzas graduais en idade, o feito 
de que uns nazan mentres outros morren, fai posible a renova- 
ción constante da estrutura social por medio da transmisión de 
ideas e costumes. Con todo, esa renovación non é automática. 
A non ser que se tomen medidas para que se produza unha 
transmisión adecuada e completa, o grupo máis civilizado vol- 
verá ao barbarismo e despois ao estado salvaxe. De feito, os 
humanos novos son tan inmaturos que de quedaren sos, sen a 
guía e a axuda dos outros, non sequera acadarían as habilidades 
rudimentarias necesarias para a supervivencia física. Os seres 
humanos novos, en comparanza cos da maioría das especies 
animais inferiores, posúen unhas capacidades básicas tan cati- 
vas que mesmo deben adquirir as destrezas necesarias para o 
sustento físico coa axuda dos outros. Que habería que dicir, 
daquela, en relación cos restantes logros tecnolóxicos, artísti- 
cos, científicos e morais da humanidade! 


2. Educación e comunicación 


Certamente resulta tan obvia a necesidade de ensinar e de 
aprender para que unha comunidade manteña a súa existen- 
cia que semella que esteamos insistindo innecesariamente no 

evidente. Pero a xustificación deriva do feito de que tal insis- 
tencia é unha maneira de nos afastar o suficiente dunha noción 
escolástica e formal da educación”. Certamente as escolas son 
un medio importante de transmisión que forma as disposicións 
dos inmaturos; pero só son un medio, e, comparado con outros 
axentes, un medio relativamente simple. Só despois de termos 
recoñecido a necesidade de modos de formación máis funda- 
mentais e permanentes saberemos situar os métodos escolásti- 
cos no lugar que lles corresponde. 

A sociedade continúa existindo non só pola transmisión, 
pola comunicación, pois sería máis adecuado dicir que existe 
na transmisión, na comunicación. Hai máis do que un elo ver- 
bal entre as palabras común, comunidade e comunicación. Os 
homes viven en comunidade en virtude das cousas que teñen 
en común, e a comunicación é a maneira en que chegan a 
ter cousas en común. O que deben ter en común para formar 
unha comunidade ou sociedade son fins, crenzas, aspiracións, 
coñecemento; unha mesma maneira de pensar, ideas afíns, que 
dirían os sociólogos. Ese tipo de cousas non poden pasar de 
uns a outros fisicamente, coma ladrillos; non se poden partillar 
do mesmo xeito que se partilla un pastel que se divide en por- 
cións. Á comunicación que garante que se partille unha mesma 
maneira de comprender é o que asegura unha disposición emo- 
cional e intelectual idéntica, unha maneira similar de responder 
ás expectativas e ás necesidades. 

As persoas non conforman unha sociedade vivindo na 
proximidade física, como tampouco un home non deixa de ser 
socialmente influenciable por vivir uns metros ou uns quiló- 
metros” lonxe dos demais. Un libro ou unha carta pode estable- 





8 Refírese á escola filosófica ortodoxa baixomedieval que concedía todo o relevo 
ao razoamento siloxístico e dedutivo, minuciosamente elaborado, ata caer en excesos de 
formalismo e de abstracción. Na páxina 454 o propio Dewey sinala que o sescolasticismoy é 
unha sistematización moi eficaz dos métodos de ensinar e de aprender que son apropiados 
para transmitir un corpo autorizado de verdadesy. 

? Milesno orixinal. Adaptamos o sistema de medidas ao da Europa continental. 

cer unha relación máis íntima entre seres humanos separados 
entre eles miles de millas que a que existe entre persoas que 
vivan baixo un mesmo teito. Os individuos nin sequera confor- 
man un grupo social porque estean a traballar por unha causa 
común. As partes dunha máquina operan cun grao máximo de 
conxunción para acadar un resultado, pero non forman unha 
comunidade. Non obstante, se todas elas fosen conscientes 
desa causa común e todas se implicasen nela, de xeito que 
regulasen a súa propia actividade en razón dela, entón forma- 
rían unha comunidade. Mais iso precisaría da comunicación. 
Cada unha precisaría saber o que as outras estaban a facer e 
debería existir algunha maneira para poder informar ás outras 
dos seus propios obxectivos e progresos. O consenso demanda 
comunicación. 

Temos entón por forza que recoñecer que mesmo dentro do 
grupo máis social existen moitas relacións que aínda non son 
sociais. Unha boa parte das relacións humanas en calquera 
grupo social están aínda nese nivel propio das partes dunha 
máquina. Os individuos fan uso uns dos outros para lograr os 
resultados desexados, sen ter en conta a disposición emocional 
e intelectual e o consentimento dos que son utilizados. Tales 
usos mostran superioridade física, ou superioridade na posi- 
ción, destreza, habilidade técnica, e dominio de ferramentas, 
mecánicas ou monetarias. Mentres as relacións entre pai e fillo, 
entre mestre e alumno, entre patrón e empregado, entre gober- 
nante e gobernado se manteñan neste nivel, eles non conforman 
un grupo social verdadeiro, por moito que as súas respectivas 
actividades se vinculen directamente entre si. Dar e recibir 
ordes modifica a acción e os resultados, pero en si mesma non 
é a causa de que se partillen obxectivos, nin de que se poñan 
os intereses en común. 

A vida social non só é idéntica á comunicación, senón que 
toda comunicación (e por tanto toda vida social auténtica) é 
educativa. Ser o receptor dunha comunicación equivale a ter 

unha experiencia maior e transformada. Un recibe o que outra 
persoa pensou ou sentiu, e, en consecuencia, a súa propia 
actitude modifícase, en menor ou maior medida; mais aquel 
que comunica tamén se ve afectado. Proben a comunicar, de 
corazón e adecuadamente, algunha experiencia a outra persoa, 
especialmente se se trata de algo complicado, e descubrirán 
que a súa actitude cara a súa propia experiencia cambiou; de 
ser doutra maneira só caben as exclamacións e os improperios. 
A experiencia ten que formularse para ser comunicada. Para 
poder formulala hai que saír dela, hai que vela como a vería 
outra persoa, considerando que puntos en común ten coa vida 
dos demais para que a reciban de forma tal que poidan apreciar 
o seu sentido. Agás naqueles casos en que se trate de lugares 
comúns e de frases feitas, cómpre asimilar, con imaxinación, 
algo do que hai na experiencia do outro para trasladarlle de 
forma intelixente a experiencia propia. Toda comunicación é 
como a arte. Poderíase afirmar, por tanto, que calquera situa- 
ción social que teña unha dimensión vital ou que sexa com- 
partida, resulta educativa para quen participa nela. Só cando 
acaba fundida nun molde, e se converte en rutina, perde o seu 
poder educativo. 

Para concluír, entón, a vida social non só precisa do ensinar 
e do aprender para a súa propia continuidade, senón que o pro- 
pio proceso de convivir educa. Amplía e ilumina a experiencia; 
estimula e enriquece a imaxinación; promove a responsabili- 
dade para expresarse e pensar con precisión e intensidade. Un 
home que realmente vivise só (só mentalmente e tamén fisica- 
mente) apenas tería ningunha ocasión para reflexionar sobre 
as súas experiencias pasadas e tirar delas o seu significado 
preciso. O desequilibrio nos logros entre as persoas maduras e 
as inmaturas non só mostra a necesidade de formar aos novos, 
senón que a necesidade desa formación supón un poderoso estí- 
mulo para presentar a experiencia de modo e maneira que sexa 
ben doada de comunicar, e por tanto máis útil. 

3. O lugar da educación formal 


Existe, pois, unha diferenza notable entre a educación que cada 
quen recibe na convivencia cos outros, cando menos mentres 
realmente conviva e non se limite a subsistir, e a educación 
intencionada dos máis novos. No primeiro caso a educación é 
incidental; é natural e importante, mais non é a causa explícita 
da asociación. Se ben se pode dicir, sen esaxerar, que a medida 
do valor de calquera institución social, económica, doméstica, 
política, legal, relixiosa, reside nos seus efectos na mellora e na 
ampliación da experiencia, sen embargo ese efecto non forma 
parte da súa razón de ser orixinal, que é limitada e en maior 
medida práctica. As asociacións relixiosas, por exemplo, xorden 
do desexo de asegurar o favor dos poderes máis elevados e de 
afastar as influencias malignas; a vida familiar do desexo de 
satisfacer os apetitos e de asegurar a continuidade da familia; o 
traballo sistemático, en boa medida, para organizar a escravitude 
de outros, etc. Só gradualmente se tomou conciencia dos resul- 
tados da institución, polos seus efectos na calidade e alcance 
da vida consciente, e só máis gradualmente aínda se considerou 
ese efecto como un factor central no goberno da institución. 
Mesmo no momento actual, coa nosa vida industrial, para alén 
de certos valores de laboriosidade e de austeridade, se presta 
pouca atención á reacción emocional e intelectual derivada 
das formas da asociación humana baixo as que se desenvolve a 
actividade produtiva, en comparanza coas cuestións materiais. 
Ao ocuparse dos novos, adquire importancia o feito de que 
exista esa asociación como realidade humana inmediata. Aínda 
que adoitemos ignorar na nosa relación con eles os efectos dos 
nosos actos na súa disposición, ou subordinar aquel efecto edu- 
cativo a algún resultado externo e tanxible, non resulta igual de 
fácil que cos adultos. A necesidade de adestramento"? é dema- 
siado evidente; a presión por lograr un cambio na súa actitude 





19 Segundo o propio autor, o proceso de exercitación orientado a ensinar ou a perfec- 
cionar unha determinada capacidade (p. 184). 

e nos seus hábitos é demasiado urxente para que esas cuestións 
se deixen ao azar. Dado que a nosa principal tarefa con eles 
consiste en habilitalos para partillar unha vida en común, non 
podemos deixar de considerar se estamos ou non desenvol- 
vendo as capacidades que van garantir esa habilidade. Se a 
humanidade ten avanzado algo na comprensión de que o valor 
último de cada institución reside no seu sentido decididamente 
humano, na súa influencia sobre a experiencia consciente, 
tamén poderemos crer que esta lección ten sido aprendida en 
boa medida grazas á relación cos novos. 

Iso lévanos a distinguir, dentro do amplo proceso educativo 
que estamos a considerar até agora, un tipo de educación máis 
formal, o da formación directa ou escolarización. Nos grupos 
sociais non desenvolvidos, atopamos moi pouca ensinanza e 
amestramento formal. Os grupos salvaxes na hora de inculcar as 
disposicións necesarias nos máis novos botan man basicamente 
do mesmo tipo de asociación que fai que os adultos se manteñan 
fieis ao seu grupo. Non teñen aparellos especiais, nin materiais 
ou institucións para ensinarlles agás no caso das cerimonias de 
iniciación por medio das que os novos adquiren plena pertenza 
social ao grupo. Na maior parte dos casos, os nenos aprenden 
os costumes dos adultos, adquiren o seu abano de emocións e 
un conxunto de ideas, tomando parte no que fan os maiores. Por 
un lado, esta partilla é directa, ao participar nos labores dos 
adultos e realizar así a súa aprendizaxe; polo outro, é indirecta, 
por medio dos xogos dramáticos nos que os nenos reproducen 
as accións dos adultos e así van coñecendo como funcionan. 
Para os salvaxes sería absurdo procurar un lugar dedicado en 
exclusiva a aprender e co fin de aprenderlles. 

Mais a medida que a civilización progresa", a distancia entre 
as capacidades dos novos e os asuntos dos adultos aumenta. 


"- Civilization no orixinal, palabra utilizada para referirse a un conxunto de coñece- 
mentos e de técnicas para dominar a natureza e organizar a vida social en circunstancias e 
contextos de crecente complexidade, cun senso máis amplo que o da palabra cultura. 

Aprender mediante a participación nas actividades dos adultos 
vólvese cada vez máis difícil agás no caso das ocupacións máis 
sinxelas. Boa parte do que fan os adultos resúltalles tan afas- 
tada no espazo e tan allea no significado que a imitación lúdica 
cada vez é máis inadecuada para reproducir a súa esencia. A 
habilidade para participar activamente nas actividades adultas 
vai depender pois dun amestramento previo orientado a tal fin. 
Entón é cando se deseñan os axentes intencionais, as escolas, 
e os materiais explícitos, os estudos. A tarefa de ensinar certas 
cousas delégase nun grupo especial de persoas. 

Sen unha tal educación formal, non é posible transmitir todos 
os recursos e logros dunha sociedade complexa. Tamén abre o 
camiño para un tipo de experiencia que non estaría ao alcance 
dos novos se tivesen que adquirir o amestramento na relación 
informal cos outros, e que adquiren a medida que dominan os 
libros e os símbolos do coñecemento. 

Mais existen perigos evidentes que aparecen na transición 
entre a educación indirecta e a formal. Participar nunha activi- 
dade concreta, sexa directamente ou indirectamente mediante 
o xogo, resulta cando menos persoal e vital. Estas propiedades” 
compensan, nalgunha maneira, a escaseza de oportunidades 
dispoñibles. A instrución formal, pola contra, vólvese facil- 
mente remota e baleira, abstracta e libresca, por usar os termos 
negativos habituais. O coñecemento acumulado que existe en 
sociedades pouco desenvolvidas cando menos é algo que se pon 
en práctica; trasládase ao carácter; existe con todo o seu pro- 
fundo significado que se vincula cos intereses prácticos da vida. 

Pero nunha cultura avanzada moito do que se ten que apren- 
der está contido en símbolos. Non resulta doado presentalo 
mediante actos e obxectos familiares. Ese material resulta ata 
certo punto técnico e superficial. Considerado en relación á 
realidade, resulta artificial, en canto se contrasta coas necesi- 





12 Qualities no orixinal, “calidades”. 

dades prácticas. Ese material existe nun mundo propio, alleo 
ás formas de pensamento e de expresión cotiás. Existe o perigo 
permanente de que o material para a instrución formal consista 
simplemente en algo que hai que estudar nas escolas, alleo a 
todo o que constitúe a experiencia da vida. Os intereses sociais 
permanentes poden acabar por desaparecer da vista. Todo aquilo 
que non garda relación coa estrutura da vida social, senón que 
en boa medida acaba por ser simple información técnica expre- 
sada en símbolos, adquire relevancia nas escolas. Así chegamos 
á noción ordinaria de educación: unha noción que ignora a súa 
dimensión social e a súa relación con toda asociación humana 
que se vincule coa vida consciente, e que a identifica coa trans- 
misión de información sobre cuestións alleas e cunha forma de 
aprender a través de signos verbais: o dominio do alfabeto. 

En consecuencia, un dos maiores problemas que a filosofía 
da educación debe enfrontar consiste en lograr un equilibrio 
adecuado entre as formas da educación informal e formal, da 
incidental e da intencional. Cando o acubillo de información e 
de destreza técnica intelectual non inflúe na formación dunha 
disposición social, a experiencia de vida como tal deixa de ter 
sentido, en tanto a escolarización, pola súa vez, só produce 
mentes senxeñosasy, é dicir, especialistas egoístas. Evitar a 
quebra entre o que os homes coñecen conscientemente, pois 
son conscientes de telo aprendido mediante a actividade espe- 
cífica de aprender, e o que coñecen inconscientemente pois 
é algo que absorberon mentres o seu carácter se formaba coa 
interacción cos outros, pasa a ser unha tarefa cada vez máis 


delicada en cada nova etapa da escolarización. 


Resumo 


A natureza mesma da vida implica a loita polo seu mantemento. 
Dado que tal continuidade só se pode garantir mediante reno- 


vacións constantes, a vida é un proceso de autorrenovación. 

A educación é para a vida social o que a nutrición e a repro- 
dución son para a vida fisiolóxica. Esta educación consiste 
primeiramente na transmisión por medio da comunicación. A 
comunicación é un proceso de partillar a experiencia ata que 
esta se converte nunha posesión común. Modifica a disposición 
de todos os que participan nela. É un feito ben doado de recoñe- 
cer ao tratar dos inmaturos, que a significación última de cada 
forma de asociación humana radica na contribución que realiza 
na mellora da calidade da experiencia. Iso quer dicir que se 
cada organización social ten efectos educativos, os tales efectos 
son en primeiro lugar parte importante da finalidade da asocia- 
ción no que afecta á relación dos máis vellos cos máis novos. A 
medida que as sociedades se fan máis complexas en estrutura 
e recursos, aumenta a necesidade dunha ensinanza e dunha 
aprendizaxe formal ou intencional. A medida que aumenta o 
alcance da ensinanza e do amestramento, existe o perigo de 
que apareza unha quebra nada aconsellable entre a experiencia 
adquirida na relación máis directa e o que se adquire na escola. 
Este perigo xamais foi tan grande como no momento actual, 
debido ao rápido progreso nos últimos séculos do coñecemento 
e das destrezas de carácter técnico. 

— CAPÍTULO II 
A EDUCACIÓN COMO FUNCIÓN SOCIAL 


1. Natureza e significado do medio 


Xa vimos que unha comunidade ou grupo social se mantén 
mediante unha constante autorrenovación, e que esta reno- 
vación ten lugar mediante o desenvolvemento educativo dos 
membros inmaturos do grupo. Mediante varios axentes, non 
intencionais e intencionais, unha sociedade transforma seres 
non iniciados e en aparencia estraños en sólidos depositarios 
dos seus propios recursos e ideais. A educación, dese xeito, é un 
proceso de acollida, alimentación e cultivo. Todas estas palabras 
indican que cómpre atender as condicións do desenvolvemento. 
Tamén falamos de sustentar, de manter, de criar; palabras que 
expresan unha diferenza de nivel que a educación pretende 
superar. Etimoloxicamente, a palabra educación indica preci- 
samente un proceso de guía, de crianza. Cando pensamos no 
resultado do proceso, falamos da educación como unha activi- 
dade que conforma, que adapta, que moldea; é dicir, conforma 
nos estándares da actividade social. Neste capítulo ocupámonos 
dos trazos xerais da maneira en que un grupo social moldea os 
seus membros inmaturos segundo o seu propio patrón social. 

Dado que canto se precisa é a transformación da calidade da 
experiencia ata que esta participe dos intereses, obxectivos e 
ideas que lle son propios ao grupo social, o problema evidente- 
mente non ten que ver cunha formación simplemente física. As 
cousas poden ser transportadas fisicamente no espazo; poden 
ser trasladadas corporalmente. As crenzas e as aspiracións non 
se poden extraer nin inserir fisicamente. Como se comunican 
entón? Dada a imposibilidade do contaxio directo ou de inculcar 
de forma literal, o noso problema consiste en descubrir o método 
polo cal os novos asimilan o punto de vista dos vellos, ou polo 
que os máis vellos fan que os máis novos pensen coma eles. 

A resposta, na súa versión básica, sería: mediante a acción 
do medio para que provoque certas respostas. Ás crenzas 
requiridas non se poden martelar; as actitudes necesarias non 
se poden emplastar. Mais o medio concreto no que existe o 
individuo lévao a ver e a sentir unha cousa antes que outra; 
lévao a concibir certos plans de maneira que poida ter éxito 
na interacción cos outros; fortalece algunhas crenzas e debilita 
outras, como condición para gañar a aprobación dos outros. Así, 
gradualmente, produce nel un certo patrón de conduta, unha 
certa disposición na acción. As palabras “medioys e “contornas 
denotan máis que o espazo que rodea un individuo. Denotan a 
continuidade específica entre canto o rodea e as súas propias 
tendencias activas. Un ser inanimado mantén, certamente, con- 
tacto con aquilo que o rodea, pero as circunstancias ambientais 
non constitúen, agás metaforicamente, un medio. Pois o ser 
inorgánico non se ocupa das influencias que lle afectan. Por 
outra banda, algunhas cousas que están lonxe dunha criatura 
viva, espacial e temporalmente, en especial dunha criatura 
humana, poden conformar o seu medio de forma aínda máis 
poderosa que as cousas que están cabo dela. As cousas coas 
que un home cambia son o seu medio ambiente xenuíno. Así 
as actividades do astrónomo varían coas estrelas que el observa 
ou sobre as que fai cálculos. Na súa contorna inmediata, o seu 
telescopio constitúe o seu medio máis próximo. O medio dun 
anticuario, como anticuario, está constituído pola época remota 
da vida humana da que el se ocupa, e cos vestixios, inscricións, 
etc., cos que establece conexións con aquel período. 

En resumo, o medio está composto por aquelas condicións 
que promoven ou dificultan, estimulan ou inhiben, as activi- 
dades características dun ser vivo. A auga é o medio dun peixe 
pois é necesaria para as actividades do peixe, para a súa vida. 
O Polo Norte é un elemento significativo do medio dun explora- 
dor ártico, teña éxito ou non en chegar a el, pois define as súas 
actividades, fai que sexan o que son de forma precisa. Dado 

que a vida implica non tanto unha existencia baleira e pasiva 
(supoñendo que exista unha cousa tal), senón máis ben unha 
maneira de actuar, o medio ou contorna implica todo aquilo que 
inflúe nesta actividade, sexa para mantela sexa para frustrala. 


2. O medio social 


O ser que realiza actividades asociadas con outros posúe un 
medio social. O que fai e o que pode facer depende das expec- 
tativas, demandas, aprobación e reprobación dos outros. Un ser 
unido a outros seres non pode realizar as actividades propias 
sen ter en conta as actividades dos demais. Pois eles son con- 
dicións necesarias para a realización das súas inclinacións. 
Cando se move fai que se activen, e viceversa. Sería máis doado 
tentar imaxinar un home de negocios realizando o seu traballo, 
comprando e vendendo el só, que pensar en que fose posible 
definir as actividades dun individuo en termos das súas accións 
illadas. Ademais, o fabricante dálle ás súas actividades unha 
orientación social tanto mentres elabora proxectos na soidade 
do seu gabinete de traballo como cando está comprando as 
materias primas ou vendendo os produtos rematados. Pensar e 
sentir o que ten que ver coa acción en asociación cos demais 
é un modo de conduta tan social como o é o acto máis aberta- 
mente cooperativo ou hostil. 

O que temos que sinalar de forma máis precisa é a maneira 
en que o medio social alimenta os seus membros inmaturos. 
Non hai ningunha dificultade para ver como conforma hábitos 
externos de comportamento. Mesmo os cans e os cabalos modi- 
fican as súas accións por mor da relación cos seres humanos; 
adquiren diferentes hábitos porque os seres humanos se ocupan 
daquilo que fan. Os seres humanos controlan os animais con- 
trolando os estímulos naturais que inflúen neles; creando un 
medio concreto, noutras palabras. A comida, o freo e as rendas, 
OS SONS, OS Carros, utilízanse para orientar a maneira en que 
se producen as respostas naturais ou instintivas dos cabalos. 

Operando de forma permanente para conformar certas accións, 
fórmanse hábitos que funcionan coa mesma uniformidade que 
os seus estímulos orixinais. Cando se coloca unha rata nun 
labirinto, e atopa comida só cando fai un número determinado 
de xiros nunha secuencia dada, a súa actividade modifícase 
gradualmente ata que colle o hábito de seguir ese camiño en 
lugar doutro sempre que ten fame. 

As accións humanas modifícanse de idéntica maneira. Un 
neno ao se queimar colle medo ao lume; se un pai preparase 
as cousas de xeito que cada vez que un neno tocase un xoguete 
concreto se queimase, o neno aprendería a evitar ese xoguete 
de forma automática, da mesma maneira que evita o lume. Non 
obstante, de momento estamos a falar do que se pode denominar 
amestramento, como algo diferente da formación educativa. Os 
cambios que se consideran maniféstanse na acción externa e 
non nas disposicións mentais e emocionais do comportamento. 
Sen embargo, a diferenza non é grande. Cabe pensar que o neno 
acabaría por desenvolver co tempo unha antipatía violenta non 
só en relación a aquel xoguete en concreto, senón a calquera 
tipo de xoguete semellante. A aversión podería mesmo persistir 
despois de que tivese esquecido as primeiras queimaduras; 
pasado un tempo mesmo podería inventar algunha razón para 
explicar a súa antipatía aparentemente irracional. Nalgúns 
casos, coa alteración da forma externa da acción mediante o 
cambio do medio para alterar os estímulos da acción, tamén 
cambia a disposición mental que a acción implica. Mais isto 
non sempre acontece; unha persoa adestrada para esquivar un 
golpe ameazante vai evitalo sempre, sen o correspondente pen- 
samento ou emoción. Debemos atopar, xa que logo, algunhas 
diferenzas entre adestramento e educación. 

Unha clave pode atoparse no feito de que o cabalo non 
participa realmente no uso social que se lle dá á súa acción. 
Haberá quen utilice un cabalo para garantir un resultado que 
resulta vantaxoso, logrando que para o cabalo resulte vantaxoso 

realizar un acto: recibe comida, etc. Pero para o cabalo, proba- 
blemente, non existe ningún outro interese. A el interésalle a 
comida, non o servizo que está prestando. Non participa nunha 
actividade cooperativa. Se tivese que se converter nun parceiro, 
tería, ao implicarse na actividade conxunta, o mesmo interese 
na súa realización que teñen os demais. Partillaría as súas ideas 
e emocións. 

Ora ben, en moitos casos, en demasiados casos, a actividade 
do ser humano inmaturo realízase simplemente para que adquira 
hábitos que son útiles. É amestrado coma un animal antes que 
educado coma un ser humano. Os seus instintos permanecen 
vinculados a parámetros básicos de dor ou de pracer. Pero para 
ser feliz ou evitar a dor do fracaso ten que actuar dunha maneira 
que aos demais lles resulte agradable. Noutros casos, realmente 
partilla ou participa na actividade común. Neste caso, o seu 
impulso orixinal modifícase. Non actúa simplemente dunha 
maneira que concorde coas accións dos demais, senón que, ao 
facelo así, xorden nel as mesmas ideas e emocións que moven 
aos outros. Unha tribo, por así dicilo, é propensa á guerra. Os 
éxitos que persegue, os logros que lle permiten manterse, están 
relacionados coa loita e a vitoria. A presenza deste trazo pro- 
move as exhibicións belicosas nun rapaz, primeiro no xogo e 
despois mostrando que é forte dabondo. Cando loita gaña apro- 
bación e posición; cando retrocede, é reprobado, ridiculizado, 
privado dun recoñecemento favorable. Non sorprende que estas 
tendencias e emocións belixerantes se fortalezan a costa dou- 
tras, Ou que as súas ideas se vinculen con cousas relacionadas 
coa guerra. Só desa maneira poderá chegar a ser plenamente 
aceptado como membro do seu grupo. Así os seus hábitos men- 
tais vanse asimilando gradualmente aos do seu grupo. 

Se formulamos o principio implícito neste exemplo, seremos 
conscientes de que o medio social nin implanta determinados 
desexos e ideas directamente, nin tampouco non establece 
simplemente pautas de acción puramente musculares, como 

as de chiscar o ollo ou esquivar un golpe sinstintivamentes. O 
establecemento das condicións que estimulan certas formas de 
actuar visibles e tanxibles constitúe o primeiro paso. Conseguir 
que o individuo partille ou participe na actividade colectiva de 
maneira que sinta o éxito da mesma coma un éxito propio, e o 
seu fracaso coma un fracaso propio, constitúe un paso comple- 
mentario. Tan pronto como el posúe a actitude emocional do 
grupo, estará en disposición de recoñecer as finalidades espe- 
cíficas que se perseguen e os medios utilizados para garantir 
o éxito. As súas crenzas e ideas, noutras palabras, tomarán 
unha forma similar ás dos outros integrantes do grupo. Tamén 
alcanzará un caudal de coñecemento moi similar pois ese coñe- 
cemento forma parte das súas procuras habituais. 

A importancia da linguaxe na obtención de coñecemento é 
sen dúbida a causa principal desa idea común de que o coñe- 
cemento pode pasar directamente de uns a outros. Semella case 
como se todo o que houbese que facer para trasladar unha idea 
á mente doutra persoa consistise en levar un son á súa orella. 
Dese xeito a transmisión do coñecemento asimílase a un proceso 
puramente físico. Mais a aprendizaxe por medio da lingua aca- 
bará por confirmar, cando se analice, o principio que se acaba de 
formular. Probablemente se admita, sen moitos reparos, que un 
neno faise coa idea dun sombreiro, por poñer un caso, usándoo 
do mesmo xeito en que o fan outras persoas; cubrindo a cabeza 
con el, dándollo a outros para que o poñan, vendo como outros 
o poñen ao saír, etc. Pero cabería preguntar cómo este principio 
dunha actividade común se aplica para o caso de facerse, falando 
ou lendo, coa idea dun helmo grego, cando non cabe realizar 
nada de nada con el. Qué actividade común deriva de aprender 
nos libros cousas verbo do descubrimento de América? 

Dado que a linguaxe adoita converterse no instrumento 
principal da aprendizaxe sobre moitas cousas, vexamos como 
funciona. O bebé comeza certamente con simples sons, ruídos e 
tons carentes de significado, é dicir, que non expresan ningunha 

idea. Os sons son só un tipo de estímulo para emitir respostas, e 
uns teñen un efecto de nos acougar mentres outros nos fan saltar, 
por exemplo. O son som-bre-i-ro” carecería de significado ao 
igual que un son en choctaw'”, un bruído aparentemente inarti- 
culado, se non se emitise en relación cunha acción da que parti- 
cipa un número de persoas. Cando a nai está a saír á rúa co bebé, 
ela di “sombreiros mentres pon algo sobre a cabeza del. Saír á 
rúa fáiselle interesante ao bebé; nai e bebé non só saen xuntos 
fisicamente, senón que ambos se implican na saída; ambos gozan 
dela xuntos. Xunto cos outros factores presentes na actividade 
o son “sombreiros pronto adquire para o bebé o mesmo signifi- 
cado que ten para a nai; convértese nun signo da actividade na 
que participa. O simple feito de que a linguaxe consista en sons 
que son mutuamente intelixibles abonda para mostrar que o seu 
significado depende da súa relación cunha experiencia común. 

Resumindo, o son som-bre-i-ro colle significado precisa- 
mente da mesma maneira en que o colle o obxecto “sombreiros, 
ao ser usado dunha forma concreta. E adquire para o neno o 
mesmo significado que ten para o adulto porque ambos o utili- 
zan nunha mesma experiencia común. A garantía para a mesma 
forma de uso atópase no feito de que obxecto e son utilízanse 
por vez primeira nunha actividade conxunta, como maneira de 
establecer unha conexión activa entre o bebé e o adulto. Ideas 
e significados similares abrollan porque ambas persoas están 
vinculadas como parceiras nunha acción na que o que fai unha 
depende ou inflúe no que fai a outra. Se dous salvaxes partici- 
pasen xuntos nunha cacería ao asexo, e un determinado sinal 
significase “colle pola esquerdas para quen falase, e colle 
pola dereitas para quen escoitase, obviamente non terían éxito 
nesa cacería común. Entenderse entre si implica que os obxec- 
tos, incluíndo os sons, teñen o mesmo valor para ambos en rela- 
ción co desenvolvemento dunha actividade común. 


3 H-a-tno orixinal. 
14 Lingua da familia lingúística Muskogi que aínda se fala no sueste dos Estados 
Unidos, fundamentalmente nas terras do Estado de Alabama e nos limítrofes. 

Logo de que os son adquiran significado a causa da súa 
relación con outras cousas empregadas nunha tarefa común, 
pódense utilizar vinculados a sons similares para desenvolver 
novos significados, da mesma maneira en que se combinan as 
cousas que representan. Así as palabras coas que, por exemplo, 
un neno aprende acerca dun helmo grego orixinalmente tiñan un 
significado no seu uso (ou eran entendidas), nunha acción que 
tiña un interese e unha finalidade comúns. Agora elas xeran un 
novo significado, incitando a quen as oe ou le, a tentar imaxinar 
as actividades nas que o helmo se utilizaba. Dese xeito, quen 
entende as palabras “chelmo gregos convértese mentalmente en 
parceiro dos que utilizaron o helmo. Implícase, por medio da 
imaxinación, nunha actividade común. Non resulta doado che- 
gar ao significado completo das palabras. A maioría das persoas 
probablemente queden coa idea de que shelmoys indica unha 
sorte de estraño adorno para a cabeza que os gregos poñían nou- 
tro tempo. En consecuencia, concluímos que o uso da linguaxe 
para transmitir e recoller ideas é unha extensión e unha mellora 
do principio de que as cousas adquiren significado ao ser usa- 
das nunha experiencia común ou acción conxunta; en ningún 
modo contravén aquel principio. Cando as palabras non entran 
como factores nunha situación común, sexa de forma aberta ou 
imaxinativa, operan como simples estímulos físicos, carentes 
de significado ou valor intelectual. Inician a actividade nunha 
dirección dada, pero non existe intención ou significado cons- 
ciente que as acompañe. Así, por exemplo, o signo máis pode ser 
un estímulo para realizar o acto de escribir un numero debaixo 
doutro e sumalos, pero a persoa que realice o acto operará coma 
un autómata mentres non entenda o significado do que fai. 


3. Carácter educativo do medio social 


O noso resultado neto polo de agora é que o medio social con- 
forma a disposición mental e emocional do comportamento nos 


individuos ao facelos partícipes de actividades que fan que agro- 

men e se fortalezan certos impulsos, e que teñen certos obxecti- 
vos e comportan certas consecuencias. Para un neno que se críe 
nunha familia de músicos inevitablemente suporá que as capaci- 
dades musicais que poida ter se estimulan, e que, relativamente, 
se estimulan máis que outros impulsos que poderían terse esper- 
tado noutro ambiente. Se el non ten interese na música e non 
adquire unha certa competencia nela, el está fóra de xogos; non 
é capaz de ser parte da vida do grupo ao que pertence. Algunhas 
formas de participación na vida daqueles cos que o individuo 
está conectado son inevitables; en relación a elas, o medio social 
exerce unha influencia educativa e formativa de forma incons- 
ciente e allea a calquera obxectivo establecido. 

Nas comunidades salvaxes e bárbaras, esa participación 
directa (que vén sendo a educación indirecta ou incidental da 
que falamos) constitúe case que a única influencia para que 
os novos adquiran as prácticas e crenzas do grupo. Mesmo nas 
sociedades actuais, ofrece a formación básica, incluso para 
a mocidade escolarizada de forma máis intensiva. Segundo 
os intereses e as ocupacións do grupo, determinadas cousas 
convértense en obxectos de alta estima; outras de aversión. A 
relación non xera impulsos de afecto e desafecto, senón que pro- 
porciona os obxectos a que se vinculan aqueles. A forma en que 
O noso grupo ou clase fai as cousas adoita determinar os propios 
obxectos de atención, e, por tanto, prescribir a dirección e os 
límites da observación e da memoria. O que é estraño e foráneo 
(é dicir alleo ás actividades do grupo) adoita ser moralmente 
prohibido e intelectualmente sospeitoso. Seméllanos case incri- 
ble, por exemplo, que cousas que coñecemos moi ben puidesen 
pasar desapercibidas en épocas pasadas. Temos por costume 
explicalo atribuíndo unha estupidez conxénita aos nosos antepa- 
sados, asumindo que temos, pola nosa banda, unha intelixencia 
superior. Pero a explicación é que debido aos seus modos de 
vida non prestaban atención a tales feitos, senón que mantiñan 
as súas mentes ocupadas noutros asuntos. Da mesma maneira 

en que os sentidos requiren obxectos que os estimulen, así as 
nosas facultades de observación, de memoria e de imaxinación 
non traballan de forma espontánea, senón que entran en acción 
polas demandas activadas polas actividades sociais do momento. 
A estrutura central da disposición fórmase, con independencia 
da escolarización, con esas influencias. O que a ensinanza cons- 
ciente e intencional pode facer, no mellor dos casos, é liberar 
as capacidades así formadas para que se exerciten máis, para 
libralas dalgunha das súas impurezas, e ofrecerlles obxectos que 
fagan que a súa actividade produza máis significado. 

Posto que esta scinfluencia inconsciente do medios é tan sutil 
e penetrante que afecta a cada fibra do carácter e da mente, 
quizais pague a pena sinalar algunhas direccións nas que o seu 
efecto é máis marcado. En primeiro lugar, os hábitos da linguaxe. 
Os modos fundamentais da fala, o conxunto do vocabulario, fór- 
manse coa relación cotiá ordinaria, que non ten lugar en tanto 
medio de instrución senón como necesidade social. O bebé 
adquire, como ben dicimos, a lingua materna. Se ben os hábitos 
de fala que así se adquiren poden ser corrixidos ou eliminados 
mediante a ensinanza consciente, non obstante, en épocas de 
excitación, as formas de fala adquiridas intencionalmente con 
frecuencia se perden, e os individuos volven á súa lingua nativa 
verdadeira. En segundo lugar, os costumes. O exemplo resulta de 
forma evidente máis poderoso que o precepto. Os bos costumes 
veñen, como se soe dicir, dunha boa crianza, ou son, mellor, boa 
crianza; e a crianza adquírese mediante a acción cotiá, en res- 
posta a estímulos cotiás, non pola transmisión de información. 
Malia o xogo interminable da corrección e da instrución cons- 
ciente, a atmosfera e o espírito circundantes son na fin o axente 
principal na conformación dos costumes. E os costumes non son 
senón unha moral menor. Ademais, na moral maior a instrución 
consciente semella ser eficaz só en función do grao de coinci- 
dencia cos “ditos e feitoso habituais daqueles que conforman o 
medio social do neno. En terceiro lugar, o bo gusto e a aprecia- 
ción estética. Se o ollo está constantemente recibindo obxectos 

harmoniosos, elegantes na súa forma e na súa cor, o nivel do 
gusto aumenta naturalmente. O efecto dun ambiente rechamante, 
desordenado, e recargado, favorece o deterioro do gusto, da 
mesma maneira que un ambiente pobre e estéril elimina o desexo 
de beleza. Contra tales inconvenientes a ensinanza consciente 
apenas pode facer máis que ofrecer información de segunda man 
verbo do que pensan os demais. Un gusto así nunca se volve 
espontáneo nin persoal, senón que permanece como un preciso 
recordatorio do que pensan aqueles que ensinan o que cómpre 
mirar. Dicir que os máis altos niveis do xuízo de valor se confor- 
man nas situacións nas que participa habitualmente unha persoa, 
non é tanto establecer un cuarto punto canto sinalar a fusión dos 
xa establecidos. Poucas veces recoñecemos o grao en que as 
nosas apreciacións conscientes verbo do que paga a pena e do 
que non, son debidas a patróns dos que non somos en nada cons- 
cientes. Pero en xeral podería dicirse que as cousas que damos 
por feitas sen indagación ou reflexión son xusto as cousas que 
determinan o noso pensamento consciente e orientan as nosas 
decisións. E estes hábitos que se sitúan por debaixo do nivel 
de reflexión son xusto aqueles que se formaron nesa relación de 
intercambio constante cos demais. 


4. A escola como medio especial 


A relevancia real desta última afirmación verbo dese proceso 
educativo que ten lugar, queirámolo ou non, é que nos leva 
a considerar que a única forma en que os adultos conscien- 
temente poden controlar o tipo de educación que reciben os 
inmaturos consiste en controlar o medio no que eles actúan, 
e polo tanto pensan e senten. Nunca educamos directamente, 
senón indirectamente a través do medio”. Entre permitir que 





15 En efecto, desde o ton da voz do formador, ata o espazo onde sucede unha comu- 
nicación de interese formativo, pasando pola disposición corporal do formador e os diversos 
medios e obxectos dos que nos valemos nun proceso formativo, todo pode conformar o 
ambiente educador. 

medios aleatorios fagan o traballo ou deseñar medios para tal 
fin, hai unha gran diferenza. E calquera medio non deixa de ser 
un medio aleatorio polo que fai á súa influencia educativa, men- 
tres non se regule deliberadamente en relación ao seu efecto 
educativo. Un fogar intelixente difire dun fogar non intelixente 
principalmente en que os hábitos de vida e de relación que 
prevalecen foron escollidos, ou cando menos tinguidos, pola 
consideración dos seus efectos no desenvolvemento dos nenos. 
Mais as escolas seguen a ser, certamente, a instancia típica de 
medios conformados coa misión expresa de influír na disposi- 
ción moral e mental dos seus membros. 

Por regra xeral, aparecen cando as tradicións sociais son 
tan complexas que unha parte importante do legado social ten 
que ser recollido na escrita e transmitido por medio de sím- 
bolos escritos. Os símbolos escritos son aínda máis artificiais 
ou convencionais que os falados; non se poden comprender 
mediante a relación accidental cos outros. Ademais, a forma 
escrita adoita seleccionar e recoller cuestións que compara- 
tivamente son alleas á vida cotiá. Os logros acumulados de 
xeración en xeración deposítanse nela, mesmo que algúns 
deles teñan caído temporalmente en desuso. En consecuen- 
cia, cando unha comunidade depende en boa medida daquilo 
que está fóra da súa experiencia inmediata, debe depender 
da acción que lle é propia ás escolas para garantir unha 
transmisión adecuada de todos os seus recursos. Por poñer 
un exemplo obvio: a vida dos antigos gregos e romanos ten 
influenciado fondamente a nosa propia, mais a maneira en que 
nos afecta non esixe que estean presentes na nosa experiencia 
cotiá. De igual modo, pobos que aínda existen, pero que están 
lonxe no espazo, británicos, alemáns, italianos, directamente 
inflúen nos nosos propios asuntos sociais, pero a natureza da 
interacción non se pode entender se non se fai referencia a 
ela de forma explícita. Dun modo exactamente similar, non se 
pode confiar en que as nosas relacións cotiás expliquen aos 

máis novos o papel que desempeñan nas nosas actividades 
enerxías físicas remotas, ou estruturas invisibles. Por iso se 
ten instituído unha forma especial de relación social, a escola, 
para que se ocupe deses asuntos. 

Comparada coas relacións cotiás da vida, este tipo de aso- 
ciación ten que cumprir tres funcións abondo específicas, que 
cómpre salientar. En primeiro lugar, unha civilización complexa 
é demasiado complexa para ser asimilada in toto'”. Ten que ser 
dividida en partes, por así dicir, e ser asimilada peza por peza, 
de forma gradual e graduada. As relacións da nosa vida social 
actual son tan numerosas e están tan entretecidas que un neno 
colocado na posición máis favorable non sería quen de tomar 
parte facilmente na maioría das máis importantes. Ao non 
tomar parte nelas, o seu significado non lle sería comunicado, 
e non entraría a formar parte da súa propia disposición mental. 
Non podería ver as árbores por mor da foresta. Os negocios, a 
política, a arte, a ciencia, a relixión, formarían de inmediato 
un clamor demandando atención; o resultado sería a confusión. 
O primeiro mandato do órgano social que chamamos escola 
consiste en proporcionar un medio simplificado. Selecciona os 
trazos que son máis fundamentais e aos que poidan responder 
os cativos. Logo establece unha orde progresiva, utilizando os 
elementos adquiridos en primeiro lugar como maneira de acce- 
der aos máis complicados. 

En segundo lugar, compete ao medio escolar eliminar, na 
medida do posible, os elementos inútiles do medio actual para 
que non inflúan nos hábitos mentais. Crea un medio purificado 
para a acción. Esa escolla non só persegue simplificar, senón 
eliminar o que é innecesario. Cada sociedade acaba por estar 
ateigada de cousas triviais, trebellos inservibles do pasado, e 
do que realmente non resulta desexable. A escola ten a obriga 
de omitir esas cousas no medio que ofrece, e polo tanto de facer 
o que ela poida para contrarrestar a súa influencia no medio 





16 Expresión latina, “na súa totalidadey. 

social cotiá. Escollendo o mellor para o seu uso exclusivo, pro- 
cura reforzar o poder diso que é o mellor. Cando unha sociedade 
se fai máis ilustrada, decátase de que a súa responsabilidade 
non consiste en transmitir e conservar todos os seus logros 
actuais, senón só aqueles que permitan unha sociedade futura 
mellor. A escola é a instancia fundamental para a consecución 
deste obxectivo. 

En terceiro lugar, o medio escolar ten a finalidade de lograr 
o equilibro entre os diferentes elementos do medio social, e 
comprobar que cada individuo teña unha oportunidade para 
superar as limitacións do grupo social no que naceu e para 
ter un contacto directo cun medio máis amplo. Palabras como 
esociedades e “comunidades poden xerar confusión, pois elas 
adoitan facernos pensar que a cada palabra lle corresponde 
unha única cousa. De feito, unha sociedade moderna está feita 
de moitas sociedades conectadas dunha maneira máis ou menos 
flexible. Cada fogar, co círculo inmediato de amigos, forma unha 
sociedade; o grupo de amigos nunha aldea ou nunha rúa é unha 
comunidade; cada grupo de negocios, cada club, tamén o é. Para 
alén destes grupos máis íntimos, nun país coma o noso hai dife- 
rentes razas, crenzas relixiosas, divisións económicas. Dentro da 
cidade moderna, a pesar da súa unidade política nominal, hai 
probablemente máis comunidades, costumes máis diverxentes, 
tradicións, aspiracións e formas de goberno e control, das que 
existían en todo un continente nunha época pasada. 

Cada un deses grupos exerce unha influencia formativa nas 
disposicións activas dos seus integrantes. Unha camarilla, un 
club, unha banda, o grupo de ladróns de Fagin'”, os prisioneiros 
no cárcere, ofrecen ambientes educativos para os que partici- 
pan nas súas actividades colectivas ou conxuntas, da mesma 
maneira que o fan unha parroquia, un sindicato, unha parcería 
comercial ou un partido político. Cada un deles é un modelo 





17 Fagin é un personaxe da novela de Charles Dickens, Oliver Twist, que acolle aos 
nenos que rouban pola rúa e aos que ofrece teito en troques do obtido nos seus furtos. 

de vida asociada ou comunitaria, tanto como o é unha familia, 
unha cidade, ou un Estado. Tamén hai comunidades nas que os 
seus integrantes teñen pouco ou ningún contacto directo entre 
si, Como son o gremio dos artistas, a república das letras, os 
integrantes da clase profesional culta que se atopan esparexi- 
dos por toda a face da terra. Pero teñen obxectivos comúns, 
e a actividade de cada integrante modifícase directamente co 
coñecemento do que os outros están a facer. 

Na época antiga, a diversidade de grupos era máis ben unha 
cuestión xeográfica. Había moitas sociedades, pero cada unha, 
dentro do seu propio territorio, era comparativamente homoxé- 
nea. Mais co desenvolvemento do comercio, O transporte, a inter- 
comunicación, e a emigración, países coma os Estados Unidos 
están integrados por unha combinación de grupos diferentes 
con diferentes costumes tradicionais. É esta situación a que, 
tal vez máis que calquera outra cousa, ten forzado a demanda 
dunha institución educativa que debe fornecer algo similar a un 
medio homoxéneo e equilibrado para os máis novos. Só deste 
xeito se poden contrarrestar as forzas centrífugas que entran en 
xogo dada a xustaposición de diferentes grupos dentro dunha 
mesma unidade política. A mestura na escola da mocidade de 
diferentes razas, diferentes relixións, e costumes distintas, crea 
para todos eles un medio novo e máis amplo. Un plan común 
de estudos"? fai que todos se acostumen a unha mesma pers- 
pectiva diante dun horizonte máis amplo do que teñen diante 
súa os integrantes de calquera grupo que permaneza illado. A 
forza asimiladora da escola pública americana é un testemuño 
elocuente da eficacia desa demanda común equilibrada. 

A escola tamén ten a función de coordinar na disposición 
de cada individuo as influencias diversas dos variados medios 
sociais nos que participa. Na familia prevalece un código; 


13 Cando Dewey fala de common subject matter está sen dúbida referindo o que 
hoxe denominamos currículo, mais el non utiliza esa palabra, polo que nós tampouco non 
debemos facelo para non facerlle dicir o que non escribiu. 

na rúa, outro; no taller ou na tenda, un terceiro; un cuarto na 
asociación relixiosa. Cando unha persoa pasa dun ambiente a 
outro, está suxeita a presións antagónicas, e corre o perigo de 
converterse nun ser dividido e con diferentes criterios de xuízo 
ou emocionais, en función das situacións. Este perigo traslada 
á escola unha tarefa reguladora e integradora. 


Resumo 


O desenvolvemento nos máis novos das actitudes e disposi- 
cións necesarias para unha vida social estable e permanente, 
non se pode acadar mediante a transmisión directa de crenzas, 
emocións e coñecementos. Acádase mediante a mediación do 
medio. O medio comprende a suma total de circunstancias nas 
que un ser vivo realiza as actividades que lle son propias. O 
medio social comprende todas as actividades dos seres vivos 
que se unen para o desenvolvemento das actividades de cal- 
quera dos seus integrantes. É realmente educativo nos seus 
efectos na medida en que un individuo comparte ou participa 
nalgunha actividade conxunta. Ao realizar a súa parte na acti- 
vidade compartida, o individuo participa da finalidade que a 
motiva, e familiarízase cos seus métodos e materias, adquire a 
destreza necesaria, e empápase co seu espírito emocional. 

A formación educativa da disposición vólvese máis fonda e 
íntima, sen intención consciente, cando os máis novos partici- 
pan progresivamente nas actividades dos diferentes grupos aos 
que pertencen. A medida que unha sociedade se volve máis 
complexa, porén, faise necesario fornecer un medio social espe- 
cial que se ocupará especialmente de atender as capacidades 
dos inmaturos. Tres das funcións máis importantes deste medio 
especial son: simplificar e ordenar os factores da disposición 
que se quere desenvolver; purificar e idealizar os costumes 
sociais existentes; crear un medio máis amplo e mellor equili- 
brado que aquel que exercería a influencia nos máis novos, de 
deixalos sos. 


MA 


CAPÍTULO III 
A EDUCACIÓN COMO DIRECCIÓN 


1. O medio como directriz” 


A continuación consideramos unha das formas especiais que 
asume a función xeral da educación: concretamente a de direc- 
ción, control, ou guía. Destas tres palabras, dirección, control, 
e guía, a última é a que mellor expresa a idea de contribuír por 
medio da cooperación á mellora das capacidades naturais dos 
individuos guiados; o control implica máis ben a idea dunha ener- 
xía que se aplica desde fóra e que encontra algunha resistencia 
na persoa controlada; dirección é un termo máis neutro, e suxire o 
feito de que as tendencias activas dos que son dirixidos seguen un 
curso concreto, en lugar de dispersárense sen rumbo. A dirección 
mostra a función básica, que tende, por unha banda, a conver- 
terse en guía de axuda e pola outra en regulación ou norma. Pero, 
en calquera caso, debemos ter moito tino en evitar un significado 
que por veces se atribúe ao termo s#controly. A veces asúmese, 
de forma explícita ou inconsciente, que as tendencias dun indi- 
viduo son por natureza esencialmente individualistas ou egoístas, 
e polo tanto antisociais. O control entón denota o proceso polo 
que se lle orienta para que subordine os seus impulsos naturais a 
finalidades públicas ou comúns. Dado que, por definición, a súa 
propia natureza é bastante allea a este proceso e oponse a el en 
vez de axudalo, o control ten, nesta perspectiva, un certo espírito 
de coerción e de imposición. Os sistemas de goberno e as teorías 
do Estado construíronse sobre esta noción, e ten afectado moi 
gravemente as ideas e as prácticas educativas. Pero unha visión 
así carece de fundamento. Os individuos certamente mostran 
interese, por veces, en coller o seu propio camiño, e o seu propio 
camiño pode ir en dirección contraria aos camiños dos outros. 





19 Directive no orixinal. 

Pero tamén están interesados, e verdadeiramente interesados, 
sobre todo en partillar as actividades dos outros e en tomar parte 
en actividades cooperativas ou conxuntas. De non ser así, cousas 
como unha comunidade non serían posibles. E mesmo tampouco 
non habería ninguén interesado en colaborar para que a policía 
mantivese unha certa harmonía, a non ser que lle dese por pensar 
que dese xeito podería gañar algunha vantaxe persoal. O con- 
trol, en realidade, só implica unha maneira de dirixir forzas con 
empatía, e sinala a regulación que o individuo dispón polos seus 
propios esforzos, así como a que se deriva da acción de outros 
canto estes toman o mando. 

Por regra xeral, cada estímulo orienta a actividade. Non só 
a excita Ou a promove, senón que a dirixe en dirección a un 
obxecto. Por dicilo doutra maneira, unha resposta non é só unha 
re-acción, unha protesta, por así dicir, ante un malestar; é, como 
a palabra indica, unha réplica. Recolle o estímulo e responde 
ante el. Hai unha adaptación entre o estímulo e a resposta. 
Unha luz é un estímulo para que o ollo vexa algo, e a función 
do ollo é a de ver. Se os ollos están abertos e hai luz, prodúcese 
a visión; o estímulo non deixa de ser a condición para o cum- 
primento da función propia do órgano, non unha interrupción 
externa. Dalgunha maneira, entón, toda dirección ou control é 
unha guía para que a actividade alcance o seu propio obxectivo; 
é unha asistencia para que o que algún órgano xa está tentando 
facer se faga plenamente. 

Esta afirmación xeral precisa, non obstante, ser matizada en 
dúas direccións. En primeiro lugar, agás no caso dun pequeno 
número de instintos, os estímulos aos que está suxeito un ser 
humano inmaturo non son o suficientemente definidos para 
provocar, de partida, respostas específicas. Sempre se produce 
unha gran cantidade de enerxía superflua. Esta enerxía pode 
perderse, afastarse de calquera obxectivo; tamén pode actuar 
contra a realización adecuada dun acto. Causa prexuízo ao 
meterse no medio. Comparemos a conduta de quen está apren- 
dendo a andar en bicicleta coa dun experto. As enerxías que 

entran en acción carecen de dirección precisa; en boa medida 
son dispersas e centrífugas. A dirección implica focalizar e fixar 
a acción para que poida ser unha resposta de verdade, e isto 
require a eliminación de movementos innecesarios e confusos. 
En segundo lugar, aínda que para que exista unha actividade 
o individuo debe implicarse dalgún xeito, sempre se pode dar 
unha resposta que non cadre coa secuencia e coa continuidade 
da acción. Unha persoa que estea boxeando pode dar un golpe 
determinado con éxito, pero de modo e maneira que se expoña 
a que no seguinte segundo poida recibir un golpe maior. Un 
control adecuado implica que os actos sucesivos se desenvolvan 
segundo unha orde continua; cada acto non só responde ao seu 
estímulo inmediato, senón que favorece os actos que seguen. 

Resumindo, a dirección é a un tempo simultánea e conse- 
cutiva. Nun momento dado, faise necesario que, de entre todas 
as tendencias que parcialmente son chamadas a intervir, se 
escollan aquelas que orientan a enerxía sobre o punto requirido. 
Consecuentemente, é preciso que cada acto se equilibre cos 
que o preceden e cos que veñen despois, para que a actividade 
siga unha orde. A focalización e a orde son pois os dous aspectos 
da dirección, un espacial, o outro temporal. O primeiro garante 
que se consiga o obxectivo; o segundo mantén o equilibrio nece- 
sario para a acción posterior. Obviamente, non é posible separa- 
los na práctica da maneira en que os diferenciamos coa palabra. 
A actividade nun momento dado ten que estar orientada de 
tal xeito que prepare para o que veña despois. O problema da 
resposta inmediata ten a complicación de que hai que prever 
incidencias posteriores. 

Destas afirmacións xerais derivan dúas conclusións. Dunha 
banda, unha dirección puramente externa é imposible. O medio 
só pode, como moito, proporcionar estímulos que provoquen 
respostas. Estas respostas proveñen de tendencias que o indivi- 
duo xa posúe. Mesmo cando unha persoa está arrepiada por mor 
das ameazas a facer algo, as ameazas só teñen efecto porque a 
persoa ten o instinto do medo. Se non o ten, ou se, aínda téndoo, 

o mantén baixo o seu propio control, a ameaza non exerce sobre 
el máis influencia da que a luz exerce na visión dunha persoa 
que non ten ollos. Aínda que os costumes e normas dos adultos 
fornecen estímulos que dirixen e tamén provocan as actividades 
dos máis novos, son estes, despois de todo, os que determinan 
a dirección que as súas accións toman finalmente. En sentido 
estrito, non se lles pode forzar a nada nin en nada. Pasar por 
alto este feito implica torcer e perverter a natureza humana. 
Tomar en consideración a contribución derivada dos instintos 
e dos hábitos que posúen aqueles que hai que dirixir, supón 
orientalos con seguridade e sabedoría. Falando con propiedade, 
toda dirección non é máis que unha re-dirección; orienta as 
actividades que xa están acontecendo cara outro canal. Cando 
non se coñecen as enerxías que xa están operando, as tentativas 
de orientar case sempre irán na dirección equivocada. 

Por outra banda, o control exercido polos costumes e polas 
normas dos outros pode estar mal orientado. Pode lograr o 
seu efecto inmediato, pero á custa de deixar sen orientación a 
acción posterior da persoa. Unha ameaza, por exemplo, pode 
evitar que unha persoa faga algo que lle resulte natural provo- 
cándolle medo ante consecuencias desagradables se teima en 
facelo. Pero pode quedar nunha posición en que estea exposta 
a que despois outras influencias a leven a facer cousas aínda 
peores. Os seus instintos de malicia e de astucia poden verse 
acirrados, de xeito que de aí en diante teña unha maior pro- 
pensión ás estrataxemas e ao engano da que sería natural. Os 
que se ocupan de orientar as accións dos outros sempre corren 
o perigo de esquecer a importancia do desenvolvemento proce- 
sual daqueles aos que orientan. 


2. Formas de dirección social 


Os adultos son por regra xeral máis conscientes da dirección 
da conduta dos outros cando están directamente tentando facer 


tal cousa. Por norma, ese obxectivo vólvese consciente cando 

encontran resistencia; cando os outros están a facer cousas que 
eles non queren que os outros fagan. Pero as formas de control 
máis permanentes e con maior influencia son aquelas que ope- 
ran momento a momento, de forma continua, sen que pola nosa 
parte exista esa intención deliberada. 

1. Cando os demais non están a facer o que nós queremos, 
ou ameazan con desobedecer, somos moito máis conscientes 
da necesidade de controlalos e das influencias por medio das 
que son controlados. En tales casos, o noso control faise máis 
directo, e nese punto é moi probable que nós cometamos os 
erros comentados. Mesmo semella moi probable que usemos a 
forza superior que teñamos para controlar, esquecendo que por 
moito que levemos un cabalo á fonte non o faremos beber; e por 
moito que encerremos unha persoa nunha penitenciaría, non 
lograremos que se arrepinta. Neses casos de acción directa sobre 
os outros, debemos discriminar entre os resultados físicos e os 
resultados morais. Unha persoa pode estar nunha posición tal 
que a alimentación forzosa ou o confinamento forzado se fagan 
necesarios polo seu propio ben. Hai que tirar con forza dun neno 
cando está diante dun lume para que non se queime. Pero diso 
non se deriva ningunha mellora na disposición, ningún efecto 
educativo. Un ton brusco e autoritario pode ser efectivo para 
manter un neno lonxe do lume, e ese mesmo efecto físico desexa- 
ble se producirá se tiramos del con forza. Pero non haberá máis 
obediencia de tipo moral nun caso que no outro. Pódese evitar 
que un home entre a roubar na casa doutras persoas meténdoo 
preso, pero por estar preso non se vai alterar a súa disposición 
a roubar. Cando confundimos un resultado físico con outro edu- 
cativo, sempre perdemos a oportunidade de lograr que coa súa 
propia disposición a persoa participe na consecución do efecto 
desexado, e así a de desenvolver dentro dela unha orientación 
intrínseca e permanente na dirección adecuada. 

Por norma, cabería establecer que os actos conscientes de 
control deberían limitarse a actos que son tan instintivos e 

impulsivos que aquel que os realiza non ten forma de prever o 
seu resultado. Se unha persoa non pode prever as consecuen- 
cias dos seus actos, e non é capaz de comprender o que lle din 
verbo dos seus resultados aqueles que teñen máis experiencia, 
non será capaz de orientar os seus actos adecuadamente. En 
tal circunstancia, todos os actos lle parecen iguais. Actúa por 
aquilo que o fai actuar, sexa iso o que for. Nalgúns casos, é bo 
permitirlle que experimente, e que descubra por el mesmo as 
consecuencias de xeito que poida actuar adecuadamente na 
próxima ocasión baixo circunstancias similares. Pero algúns 
cursos de acción son demasiado incómodos e desagradables 
para que os demais lles deixen seguir con ese rumbo. Entón 
óptase por unha reprobación directa. E bótase man da vergoña, 
do ridículo, da negativa ou da reprimenda. Ou apélase a ten- 
dencias contrarias na criatura, para que esta se afaste desa liña 
cuestionable de conduta. A súa necesidade de aprobación, o 
seu desexo de gañar o favor mediante un acto agradable, son 
utilizados para inducir a acción noutra dirección. 

2. Estes métodos de control son tan evidentes (dado que 
se utilizan tan intencionalmente) que de pouco serviría men- 
cionalos, se non fose porque cabería agora sinalar, a modo de 
contraste, outra forma de control máis importante e permanente. 
Este outro método ten que ver coas maneiras en que utilizan 
as Cousas as persoas coas que se relaciona o ser inmaturo; as 
ferramentas coas que logran os seus propios fins. A mesma 
existencia do medio social en que o individuo vive, actúa, e se 
realiza, constitúe o axente real e permanente que orienta a súa 
actividade. 

Este feito obríganos a examinar máis polo miúdo o que se 
entende por medio social. Temos a tendencia a separar entre 
si os medios físico e social en que vivimos. A separación, por 
un lado, é a causa de que se esaxere a importancia moral das 
formas de control máis directas ou persoais das que vimos 
falando; e, polo outro, de que se esaxeren, na psicoloxía de 

hoxe e na filosofía, as posibilidades intelectuais de contacto 
cun medio puramente físico. Non existe, de feito, cousa que se 
pareza á influencia directa dun ser humano sobre outro fóra do 
uso do medio físico como intermediario. Un sorriso, un cello, 
unha reprimenda, unha palabra de aviso ou de ánimo, sempre 
implican algún cambio físico. Doutra maneira, a actitude de 
un non abondaría para alterar a actitude de outro. En certo 
modo, tales formas de influencia pódense considerar persoais. 
O medio físico redúcese a unha simple forma de contacto per- 
soal. En contraste con esas formas tan directas de influencia 
mutua, temos as asociacións que perseguen metas comúns e 
que implican o uso de cousas como medios para acadar resulta- 
dos e para medilos. Mesmo se unha nai nunca lle pedise á filla 
que a axudase, nin nunca lle rifase por non facelo, a nena vería 
que as súas actividades están orientadas polo simple feito de ter 
participado, xunto coa nai, nas tarefas do fogar. A imitación, a 
emulación, a necesidade de traballar xuntas, reforzan o control. 

Se a nai lle ofrece a unha crianza algo que esta necesita, esta 
debe acercarse á cousa para collela. A acción de dar implica 
a acción de coller. A maneira en que a crianza colle a cousa 
despois de recollela, o uso que lle dá, está sen dúbida influída 
polo feito de que a crianza ten observado á nai. Cando a crianza 
ve que a nai anda na procura de algo, para ela é tan natural 
que tamén se poña a buscalo e que llo dea ao atopalo, como 
sería que ela o recibise, noutras circunstancias. Multipliquemos 
ese exemplo polas miles de situacións da interacción diaria, e 
teremos unha visión do método máis permanente e duradeiro de 
orientar as actividades dos máis novos. 

Ao dicir isto só estamos repetindo o que antes se dixo sobre 
a participación nunha actividade conxunta como forma esencial 
de conformar a disposición. Non obstante, temos engadido de 
forma explícita o recoñecemento do papel que xoga nas acti- 
vidades conxuntas o uso das cousas. A filosofía da aprendizaxe 
ten estado dominada en exceso por unha psicoloxía falsa. Con 

frecuencia se afirma que unha persoa aprende simplemente 
cando as características das cousas impregnan a mente a tra- 
vés da recepción sensorial. Despois de ter recibido unha xeira 
de impresións sensoriais, a asociación ou algunha especie 
de síntese mental semella transformalas en ideas, en cousas 
cun significado. Un obxecto, unha pedra, unha laranxa, unha 
árbore, unha cadeira, semellan provocar diferentes impresións 
en función da cor, da forma, do tamaño, da dureza, do olor, 
do gusto, etc., que, no seu conxunto, constitúen o significado 
característico de cada cousa. Mais de feito, é o uso especial que 
se lle dá a cada cousa, o que lle fornece o significado co que se 
identifica. Unha cadeira é unha cousa á que se lle dá un uso; 
unha laranxa é unha cousa que ten un custo, que se cultiva en 
climas cálidos, que se come, e cando se come ten un olor agra- 
dable e un sabor refrescante, etc. 

A diferenza entre o axuste a un estímulo físico e un acto 
mental, consiste en que o último implica unha resposta a 
unha cousa en función do seu significado; o primeiro non. Un 
ruído pode que me faga dar un chimpo sen que a miña mente 
participe. Cando escoito un ruído e corro e collo auga e bótoa 
enriba do lume, respondo coa intelixencia; o ruído significaba 
lume, e o lume significaba que tiña que ser extinguido. Tropezo 
cunha pedra e apártoa co pé nun acto puramente físico. Póñoa 
a un lado por medo a que alguén tropece nela, con intelixen- 
cia; respondo a un significado que ten a cousa. Asústome cun 
trono, recoñézao Ou non, pero con maior probabilidade se non 
o recoñezo. Pero se digo, ora para min ou en voz alta, que se 
trata dun trono, respondo ao que me altera co seu significado. 
A miña conduta ten unha dimensión mental. Cando as cousas 
teñen significado para nós, nós sabemos (establecemos, propo- 
ñemos) o que facemos: cando non o teñen actuamos de forma 
cega, inconsciente, sen intencionalidade. 

En ambos casos de axuste da resposta, as nosas actividades 
están orientadas ou controladas. Mais na resposta que se fai a 

cegas, a orientación tamén é cega. Pode haber amestramento, 
pero non hai educación. As respostas repetidas ante estímulos 
recorrentes poden fixar un hábito de comportamento dalgún 
xeito. Todos nós temos moitos hábitos sen sermos conscientes da 
súa procedencia, pois formáronse sen sabermos nós como acon- 
tecía. En consecuencia, eles mandan en nós, e non nós neles. 
Domínannos, contrólannos. Mentres non tomemos conciencia 
do que eles conseguen, e xulguemos o valor do resultado, non 
os controlaremos. Un neno podería ser obrigado a inclinarse 
cada vez que se encontrase cunha persoa concreta, premendo 
nos músculos do seu pescozo, e a reverencia volveríase auto- 
mática. Non sería, sen embargo, un acto de recoñecemento ou 
deferencia pola súa parte, ata que o fixese sabendo algo da súa 
finalidade, tendo así algún significado. E ata que non soubese o 
que estaba a facer e realizase o acto segundo o seu significado, 
non se podería dicir que fose “ben criados ou educado para 
actuar dunha forma concreta. Ter unha idea dunha cousa non 
implica tan só obter dela certas sensacións. Implica ser quen de 
responder á cousa en función do seu papel nunha secuencia de 
acción concreta; implica prever o curso e o resultado probable 
da acción da cousa en nós, e da nosa acción na cousa. 

Ter as mesmas ideas sobre as cousas que teñen outros, ter 
afinidade con eles, e ser así de verdade membros dun grupo 
social, implica por tanto darlle ás cousas e aos actos os mes- 
mos significados que os outros lles dan. De non ser así, non 
hai unha interpretación común””, nin vida comunitaria. Pero 
nunha actividade compartida, cada persoa vincula o que está a 
facer co que a outra está a facer e vice-versa. É dicir, a activi- 
dade de cada unha delas sitúase na mesma situación inclusiva. 
Tirar dunha corda da que outras persoas tamén están tirando, 
non é unha actividade compartida ou colectiva, a non ser que 
ao tirar se faga co coñecemento de que outros están tirando e 





22 Entendida como comprensión común das relacións existentes entre os elementos 
dunha situación ou problema dado, cara a resolución das dificultades. 

coa finalidade ora de axudar ora de dificultar a actividade que 
están a facer. No proceso da súa fabricación, un alfinete pode 
pasar polas mans de moitas persoas. Pero cada unha fai a súa 
parte sen saber o que fan as outras ou sen ningunha idea do 
que fan; cada unha opera simplemente en función dun resultado 
específico, a súa propia paga. Non hai, neste caso, un resultado 
común ao que se vinculen os diversos actos, e polo tanto nin- 
gunha relación ou asociación xenuína, a pesar da xustaposición, 
e malia o feito de que as súas respectivas accións se concreten 
nun único produto. Pero se cada unha das persoas considera as 
consecuencias dos seus propios actos en tanto relacionados co 
que as outras están a facer, e ten en conta as consecuencias da 
conduta das outras sobre si mesma, entón estamos ante unha 
idea común; unha mesma intención na conduta. Existe unha 
comprensión común entre as diferentes persoas que contribúen; 
e esta comprensión común controla a acción de cada unha. 
Supoñamos que as condicións se establecesen de tal xeito 
que unha persoa collese automaticamente unha pelota e que 
a lanzase a outra persoa, e que esta a collese e que de forma 
automática a devolvese; e que cada unha actuase así sen saber 
de onde viña a pelota ou a onde ía. Evidentemente, unha acción 
así non tería sentido ou significado. Podería estar controlada 
fisicamente, pero non tería orientación social. Pero supoñamos 
que cada unha é consciente do que está a facer a outra, e se 
interesa pola acción da outra e por tanto se interesa no que ela 
mesma está a facer en relación coa acción da outra. A conduta 
de cada unha sería así intelixible, socialmente intelixible e 
definida. Tomemos outro exemplo un pouco menos imaxinativo. 
Un meniño ten fame e chora mentres a comida se prepara na 
súa presenza. Se non relaciona o seu propio estado co que os 
demais están a facer, nin o que están a facer coa súa propia 
satisfacción, simplemente reacciona cunha impaciencia cre- 
cente diante do seu malestar crecente. Fisicamente está con- 
trolado polo seu propio estado orgánico. Pero cando establece 
unha relación entre o antes e o despois, toda a súa actitude 

cambia. Por así dicir, colle interese; presta atención e observa o 
que os demais andan a facer. Deixa de reaccionar só ante a súa 
propia fame, e compórtase en función do que os demais fan para 
a súa posible satisfacción. Nesa dirección, el xa non anuncia a 
súa fame sen sabelo, senón que entende, recoñece ou identifica 
ese seu estado. Convértese para el nun obxecto. A súa actitude 
diante del pasa a ser en certo sentido intelixente. E nese tomar 
conciencia do significado das accións dos outros e do seu propio 
estado, el está socialmente orientado. 

Haberá que lembrar que a nosa proposición principal tiña 
dúas caras. Acabamos de ocuparnos dunha delas agora: nomea- 
damente, que as cousas físicas non inflúen na mente (nin forman 
ideas ou crenzas) agás cando están vinculadas nunha acción con 
resultados probables. A outra implica que as persoas modifican 
as disposicións mutuas só mediante o uso especial que fan das 
circunstancias físicas. Consideremos en primeiro lugar o caso dos 
así chamados movementos expresivos ante os que os demais son 
sensibles; o rubor, o sorriso, engurrar as cellas, cerrar o puño, os 
xestos naturais de todo tipo. Por si mesmos, non son expresivos. 
Son partes orgánicas da actitude da persoa. Non nos ruborizamos 
para mostrar modestia ou vergoña aos demais, senón porque a 
circulación capilar altérase en resposta aos estímulos. Pero os 
demais entenden o rubor, ou unha tensión apenas perceptible 
dos músculos da persoa coa que se están relacionando, como un 
signo do estado en que esa persoa se encontra, e como un indi- 
cador do curso de acción a seguir. Engurrar as cellas significa 
unha reprimenda inmediata para a que cómpre preparase, ou 
unha incerteza ou dúbida que, de ser posible, cómpre eliminar 
dicindo ou facendo algo que restaure a confianza. 

Un home, a unha certa distancia, move os brazos de forma 
esaxerada. Abonda con que manteñamos unha actitude de dis- 
tante indiferenza, e o movemento da outra persoa axustarase de 
xeito que nos poidamos decatar do máis mínimo cambio. Se non 
nos merece atención nin interese, O movemento dos brazos terá 
tan pouco sentido coma os brazos xiratorios dun muíño de vento. 

Pero se o interese agroma, comezamos a participar. Vinculamos 
a súa acción con algo que nós mesmos estamos facendo ou que 
faremos. Temos que xulgar o significado do seu acto para decidir 
que facer. Está demandando axuda? Está avisándonos de que 
algo vai estourar, e do que nos debemos protexer? Nun caso, a súa 
acción invita a correr cara el; no outro, a fuxir. En calquera caso, 
é o cambio que el sitúa no medio físico o que se converte para nós 
nun signo que nos indica que conduta debemos seguir. A nosa 
acción está controlada socialmente pois procuramos relacionar 
o que imos facer coa mesma situación na que el está actuando. 
A linguaxe é, como xa temos visto (p. 127), un exemplo dese 
vínculo conxunto entre a nosa propia acción e a doutra persoa 
nunha mesma situación. Aí reside a súa radical importancia 
como medio de orientación social. Pero a linguaxe non sería 
este eficaz instrumento se non fose porque acontece tendo 
como pano de fondo un uso máis simple e tanxible dos medios 
físicos para obter resultados. Un neno ve persoas coas que vive 
utilizando cadeiras, sombreiros, mesas, espadas, serras, ara- 
dos, cabalos, diñeiro, dunha forma determinada. Se participa 
dalgunha maneira en todo o que aquelas fan, por esa razón el 
adoitará utilizar as cousas da mesma maneira, ou utilizar outras 
cousas da maneira acaída. Cando se acerca unha cadeira á 
mesa, É un signo de que ten que sentar nela; se unha persoa 
estende a súa man dereita, el estende a súa; e así sucesivamente 
nunha cadea sen fin de cousas. Os hábitos imperantes no uso 
dos produtos da cultura humana e das materias primas da natu- 
reza, constitúen, sen ningunha dúbida, a forma de control social 
máis poderosa e influínte. Cando os nenos van á escola eles xa 
teñen “mentes”, eles teñen un coñecemento e unha capacidade 
de xuízo ás que se pode apelar mediante o uso da linguaxe. 
Pero estas “facultadess”” son os hábitos organizados da resposta 
intelixente que eles tiveron que activar previamente, ao utilizar 


21 Minds no orixinal, “ámentesy, querendo dicir espírito, saber, opinión, pois non son 
unha stabula rasays. 

cousas en relación coa maneira en que outras persoas utilizaban 
as cousas. O control é ineludible; embebe a disposición. 

O resultado preciso deste debate é que o medio fundamental 
de control non é persoal senón intelectual. Non é “moral. no 
sentido de que unha persoa se active por unha chamada per- 
soal directa dos outros, por importante que sexa este método en 
conxunturas críticas. Ten que ver cos hábitos de comprensión, 
que se activan co uso dos obxectos en presenza dos outros, sexa 
por mor da cooperación e da axuda ou a causa da rivalidade e 
da competición. A mente como cousa concreta é precisamente 
o poder de comprender as cousas en función do uso que se fai 
delas; unha mente socializada ten o poder de comprendelas en 
base ao uso que se lles dá en situacións de partilla ou colecti- 
vas. E a mente, neste sentido, é o método de control social. 


3. Imitación e psicoloxía social 


Xa falamos dos defectos dunha psicoloxía da aprendizaxe que 
sitúa, por así dicir, a mente individual núa en contacto cos 
obxectos físicos, e que entende que o coñecemento, as ideas, 
e as crenzas, se adquiren nesa interacción. Só nunha época 
relativamente recente se ten percibido a influencia predomi- 
nante da asociación con seres da mesma especie na formación 
da disposición mental e moral. Mesmo na actualidade nor- 
malmente se considera como unha sorte de complemento a un 
suposto método de aprendizaxe mediante o contacto directo 
coas cousas, e que simplemente complementa o coñecemento 
do mundo físico co coñecemento das persoas. O sentido deste 
noso debate radica en mostrar que unha visión así establece 
unha separación absurda e imposible entre as persoas e as 
cousas. AÁ interacción coas cousas pode conformar hábitos de 
axuste externo. Pero leva a unha actividade con significado 
e intencionalmente consciente só cando as cousas se utilizan 


para lograr un resultado. E a única maneira en que unha persoa 


dA aca 


E EDUCACIÓN 


pode modificar a mente de outra é utilizando as circunstancias 
físicas, naturais ou artificiais, de maneira que provoquen na 
outra persoa algunha forma de resposta. Esas son as nosas 
dúas principais conclusións. Resulta desexable amplialas e 
reforzalas confrontándoas coa teoría que fai uso dunha psico- 
loxía de supostas relacións directas de seres humanos entre si 
como complemento da psicoloxía da suposta relación directa 
dun individuo cos obxectos físicos. En definitiva, esta chamada 
psicoloxía social tense construído sobre a noción da imitación. 
En consecuencia, analizaremos a natureza e o rol da imitación 
na formación da disposición mental. 

Segundo esta teoría, o control social dos individuos descansa 
na tendencia instintiva dos individuos a imitar ou copiar as 
accións dos outros. Estes últimos serven de modelos. O instinto 
imitativo é tan forte que os máis novos dedícanse a axustarse 
aos patróns establecidos por outros e a reproducilos no seu 
propio esquema de comportamento. Segundo a nosa teoría, o 
que aquí se denomina imitación é unha denominación equívoca 
para designar ese partillar cos outros un uso das cousas que ten 
consecuencias de interese común. 

O erro básico na actual noción de imitación é que pon o carro 
antes dos bois. Pon o efecto en lugar da causa dese efecto. Non 
pode haber dúbida de que os individuos que forman un grupo 
social teñen ideas afíns; enténdense entre si. Adoitan actuar 
coas mesmas ideas, crenzas, e intencións dominantes, dadas 
unhas circunstancias semellantes. Visto desde fóra, podería 
dicirse que se dedican a “cimitarses entre si. No sentido en 
que, en boa medida, están a facer o mesmo tipo de cousa e da 
mesma maneira, iso podería ser verdade. Pero a simitacións 
non explica o porqué de que actúen así; utiliza o propio feito 
para explicalo. É unha explicación do mesmo tipo que o famoso 
dito de que o opio adormece a xente polo seu poder sedante. 

A semellanza obxectiva dos actos e a satisfacción mental que 
deriva do estado de conformidade cos outros, denomínanse imi- 

tación. Este feito social é considerado así como unha forza psi- 
colóxica, a que produce a semellanza. Unha parte considerable 
do que se denomina imitación ten que ver simplemente co feito 
de que persoas que son semellantes na súa estrutura responden 
do mesmo xeito ante estímulos semellantes. Sen que tal cousa 
teña nada que ver coa imitación, os homes cando son insultados 
enfádanse e atacan a quen os insultou. Esta afirmación pódese 
explicar citando o feito indubidable de que a resposta a un 
insulto toma formas diferentes en grupos que teñen costumes 
diferentes. Nun grupo, pode dar lugar a unha pelexa a puñadas, 
noutro a un desafío e a un duelo, nun terceiro a unha mostra 
de desdeñoso desprezo. Isto acontece, ou iso se di, dado que o 
modelo a imitar proposto é diferente. Pero non hai necesidade 
de apelar á imitación. O simple feito de que os costumes sexan 
diferentes implica que son diferentes os estímulos concretos 
do comportamento. A instrución consciente xoga unha parte; a 
aprobación ou a desaprobación previas teñen moita influencia. 
Aínda máis efectivo é o feito de que cando un individuo non 
actúa segundo a maneira propia do seu grupo, está literalmente 
fóra del. Pode asociarse con outros nos mesmos termos e coa 
mesma familiaridade, só comportándose da maneira en que 
aqueles o fan. A presión que deriva do feito de que se pode 
entrar na actividade do grupo actuando dunha maneira e que 
non se pode actuando de outra, non remite nunca. O que se 
denomina efecto da imitación é simplemente o produto da 
instrución consciente e da influencia selectiva exercida polas 
confirmacións e ratificacións inconscientes daqueles cos que 
nos asociamos. 

Supoñamos que alguén lanza unha pelota a un neno; el recó- 
llea e lánzaa de volta, e o xogo continúa. Aquí o estímulo non 
está só en ver a pelota, ou en ver ao outro lanzándoa. Está na 
situación, no xogo que se está a xogar. AÁ resposta non consiste 
tan só en lanzar a pelota de volta; consiste en lanzala de volta 
de xeito que a outra persoa a poida recoller e devolver, para 

que o xogo continúe. O sesquemays ou modelo non é a acción 
da outra persoa. Toda a situación esixe que cada persoa adapte 
a súa acción en función do que a outra persoa fixo e vai facer. 
A imitación pode aparecer pero ten un papel secundario. O 
neno ten os seus propios intereses; quere que o xogo siga. Pode 
entón ver como a outra persoa recolle e sostén a pelota para 
mellorar as súas propias accións. El imita a forma de facelo, 
non a finalidade ou a cousa a facer. E imita esa forma de facelo 
porque desexa, en beneficio propio, en función da súa propia 
decisión, tomar parte activa no xogo. Abonda con considerar 
ata que punto o neno depende, desde os seus primeiros días, 
da execución adecuada dos seus propósitos para que os seus 
actos se axusten aos dos outros, e ver o premio que deriva de 
comportarse como os outros se comportan, e de desenvolver a 
forma de comprendelos, para que el se poida comportar como 
cómpre. A presión que se exerce nesa dirección para que actúe 
da mesma maneira é tan grande que resulta bastante superfluo 
apelar á imitación. 

De feito, a imitación das finalidades, como algo diferente 
da imitación das formas que axudan a alcanzar as finalidades, 
é un asunto superficial e transitorio que ten pouca influencia 
na disposición. Os idiotas””? son especialmente aptos neste 
tipo de imitación; ten que ver coas accións externas e non co 
significado da súa actuación. Cando vemos nenos que realizan 
este tipo de mímica””, en lugar de animalos (como o faríamos 
se fose un medio importante de control social) estamos máis 
dispostos a reprendelos por facer coma os simios, OS monos, 
os loros ou os que pintan a mona. A imitación das formas de 

realización é, pola contra, un acto intelixente. Implica unha 





23 [diots no orixinal. Alude a unha deficiencia mental en grao variable. Dada a fre- 
cuente connotación pexorativa deste termo, actualmente é infrecuente o seu uso Que, en 
troques, estivo habitualmente presente nos textos académicos relacionados co que tradicio- 
nalmente se chamou seducación especialy durante as primeiras décadas do século XX. 

observación atenta, unha selección axeitada daquilo que nos 
permitirá facer mellor algo que xa estamos tentando facer. 
Utilizado cun propósito, o instinto imitativo pode, como cal- 
quera outro instinto, converterse nun factor de desenvolve- 
mento dunha acción efectiva. 

Este excurso podería, en consecuencia, ter o efecto de 
reforzar a conclusión de que un control social xenuíno implica 
a formación dunha certa disposición mental; unha forma de 
interpretar os obxectos, os eventos, e os actos, que nos permite 
participar axeitadamente en actividades colectivas. Só a fric- 
ción derivada da resistencia que exercen os outros, conduce á 
visión de que o control social ten lugar cando se forza un curso 
de acción contrario ás inclinacións naturais. Só a incapacidade 
para ter en conta as situacións nas que as persoas están mutua- 
mente implicadas (ou interesadas en interaccionar entre si) 
conduce a considerar a imitación como o axente principal na 
promoción do control social. 


4. Algunhas aplicacións na educación 


Por que un grupo salvaxe” perpetúa o salvaxismo, e un civi- 
lizado a civilización? Sen dúbida a primeira resposta que nos 
vén á mente é a de que os salvaxes son salvaxes; seres de moi 
pouca intelixencia e tal vez cun sentido moral deficiente. Pero 
un estudo coidadoso invítanos a cuestionar que as súas capaci- 
dades específicas sexan apreciablemente inferiores ás do home 
civilizado. Sitúanos na certeza de que as diferenzas naturais 
non abondan para dar conta das diferenzas na cultura. En certo 
modo, a mente dos pobos salvaxes é un efecto, antes que unha 
causa, do atraso das súas institucións. As súas actividades 
sociais son as que restrinxen os obxectos da súa atención e do 
seu interese, e dese xeito limitan os estímulos do desenvolve- 





23 O autor fai referencia, utilizando unha expresión habitual no pasado, ás comunida- 
des humanas de dominante tradición comunicativa oral. 


dida 


E EDUCACIÓN 


mento mental. Mesmo en relación cos obxectos que entran no 
seu campo de atención, os costumes sociais primitivos adoitan 
centrar a observación e a imaxinación sobre calidades que non 
son frutíferas para a mente. A falta de control sobre as forzas 
naturais implica que un escaso número de obxectos naturais 
pasan ao comportamento colectivo. Só un pequeno número dos 
recursos naturais se utilizan, e non se empregan en todo o que 
valen. O avance da civilización implica que un número cada 
vez maior de obxectos e de forzas naturais teñen sido transfor- 
madas en instrumentos para a acción, en medios para lograr 
fins. Contamos non tanto con capacidades superiores canto con 
estímulos superiores para facer agromar e orientar as nosas 
capacidades. Os salvaxes ocúpanse en boa medida de estímulos 
en bruto; nós contamos con estímulos elaborados”. 

Os primeiros afáns humanos enfrontaron as condicións natu- 
rais. E tal e como existían nun principio, eran indiferentes aos 
retos humanos. Cada planta e cada animal domesticado, cada 
ferramenta, cada utensilio, cada aparello, cada cousa manufac- 
turada, cada decoración estética, cada forma de arte implica 
unha transformación de condicións que en determinada altura 
eran hostís e alleas ás actividades propias dos humanos en 
condicións favorables e cordiais. Dado que as actividades dos 
nenos na actualidade están controladas por eses estímulos esco- 
llidos e ordenados, os nenos son quen de percorrer nun breve 
período de tempo aquilo que á raza só conseguiu tras séculos 
interminables e fatigosos. O cubo foise enchendo con todos os 
éxitos precedentes. 

Os estímulos orientados a solucións económicas eficaces, 
tales como o noso sistema de estradas e os medios de comunica- 
ción, o noso rápido dominio do calor, da luz, da electricidade, as 
nosas máquinas e aparatos axeitados para calquera necesidade, 
non constitúen, por si mesmos, unha civilización. Pero os usos 

que se lles dan son civilización, e sen as cousas os usos serían 
imposibles. Liberan o tempo que antes se facía necesario para 
loitar pola vida nun ambiente hostil e para asegurar unha pro- 
tección fráxil contra as inclemencias. Transmítese un corpo de 
coñecementos, cunha lexitimidade que deriva do feito de que 
o soporte material en que se manifesta leva a resultados que se 
compadecen cos outros feitos da natureza. Así, estes aparellos 
artesáns ofrecen unha protección, quizais a nosa protección 
principal, diante do recruar desas crenzas supersticiosas, eses 
mitos fantásticos e fantasías estériles sobre a natureza ás que 
no pasado se lle dedicou o mellor da capacidade intelectual. Se 
engadimos un outro factor, nomeadamente que tales aparellos 
non só se usan, senón que se utilizan en interese dunha vida de 
verdade compartida ou colectiva, entón os aparellos convértense 
nos recursos positivos da civilización. Se Grecia, con apenas 
unha décima parte dos nosos recursos materiais, logrou un nivel 
artístico e intelectual valioso e nobre, foi porque Grecia dedicou 
a fins sociais os recursos dos que dispoñía. 

Mais sexa cal for a situación, quer de barbarie quer de civi- 
lización, ora de control precario das forzas físicas ora de servi- 
dume parcial a un mecanismo aínda non tributario dunha expe- 
riencia compartida, as cousas cando entran en acción fornecen 
as condicións educativas na vida cotiá e orientan a formación 
da disposición mental e moral. 

A educación intencional implica, como xa temos viso, un 
medio especialmente escollido, unha escolla que se fai sobre 
a base de materiais e dun método que especificamente promo- 
ven o crecemento na dirección desexada. Dado que a linguaxe 
representa as condicións físicas que teñen sido obxecto da 
maior transformación en favor dos intereses da vida social 
——obxectos físicos que perderon a súa calidade orixinal ao se 
converteren en ferramentas sociais—, resulta normal que a 
linguaxe xogue un papel importante en comparanza con outros 
artefactos. Por medio dela podemos partillar indirectamente a 

experiencia humana pasada, enriquecendo e ampliando dese 
xeito a experiencia do presente. Fainos capaces de anticipar 
situacións, de forma simbólica e coa imaxinación. De múlti- 
ples formas a linguaxe condensa os significados que recollen 
logros sociais e anuncian previsións futuras. Tan importante 
resulta para unha plena participación naquilo que a vida ten de 
valioso, que iletrado e analfabeto téñense convertido en termos 
case sinónimos. 

A énfase que na escola se lle dá a esta ferramenta parti- 
cular ten, non obstante, os seus perigos: perigos que non son 
teoréticos senón que se manifestan na práctica. Cal é a razón 
de que a ensinanza por goteo”, a aprendizaxe mediante unha 
absorción pasiva, malia gozaren da condena universal, estean 
aínda tan instaladas na práctica? Que a educación non é cousa 
de #contars e de que se nos conte, senón un proceso activo e 
construtivo, é un principio que na práctica se viola coa mesma 
frecuencia coa que se afirma na teoría. Non se debe esta situa- 
ción deplorable ao feito de que a doutrina en si mesma tamén se 
conta? Predícase, exponse, escríbese. Pero a súa posta en prác- 
tica require que o medio escolar estea equipado cos recursos 
para a acción, con instrumentos e materiais físicos, ata un nivel 
poucas veces alcanzado. Precisa que se modifiquen os métodos 
de instrución e de administración para permitir e para garantir 
un traballo coas cousas de forma directa e permanente. Non 
implica que deba reducirse o uso da linguaxe como ferramenta 
educativa, senón que ese uso será máis vital e máis produtivo se 
ten unha conexión directa coas actividades compartidas. “Estas 
son as cousas que deberías ter feito, sen que as outras quedasen 
sen facers””, E para a escola “estas cousas” implican equipos 
coas potencialidades da actividade colectiva e cooperativa. 





2? Ppouringin, no sentido de encher algo cun líquido, como aquela imaxe da educación, 
extraída dos clásicos latinos, entendida como a acción de encher unha botella, pouco a 
pouco e a través do seu estreito colo, sendo a persoa a educar a tal botella. 

23 Referencia a frases do Evanxeo cristián, como en Mateo 23:23, Ou en Lucas, 11:42. 

Pois cando as escolas se afastan das condicións educativas 
que se dan no contorno exterior á escola, necesariamente subs- 
titúen o espírito social por un espírito libresco e pseudo-intelec- 
tual. Non hai dúbida de que os nenos van á escola a aprender, 
pero aínda está por demostrar que a aprendizaxe aconteza da 
forma máis apropiada cando se converte nun asunto consciente 
distinto a outros. Cando se considera como un asunto dese 
tipo, adoita deixar a un lado a dimensión social que deriva de 
participar nunha actividade con valores e intereses comúns, e 
o esforzo dunha aprendizaxe intelectual illada contradí o seu 
propio obxectivo. Podemos garantir a actividade motora e a esti- 
mulación sensorial mantendo a un individuo illado, pero dese 
xeito non podemos lograr que entenda o significado que teñen 
as cousas no mundo do que el forma parte. Podemos garantir 
habilidades técnicas especializadas en álxebra, en latín, ou en 
botánica, pero non o tipo de intelixencia que orienta a habili- 
dade cara finalidades útiles. Só participando nunha actividade 
colectiva, cando o uso que a persoa fai de materiais e ferramen- 
tas está conscientemente relacionado co uso que outras persoas 
fan das súas capacidades e artefactos, se logra a orientación 
social da disposición. 


Resumo 


Os impulsos naturais ou innatos dos máis novos non se 
compadecen cos costumes cotiás do grupo en que nacen. 
Consecuentemente deben ser orientados e guiados. Este control 
non é a mesma cousa que a coacción física; consiste en orien- 
tar os impulsos que operan nun momento determinado cara 
unha finalidade específica e en introducir unha orde e unha 
continuidade nunha secuencia de actos. A acción dos outros 
sempre se ve influenciada ao decidir que estímulos desenca- 
dearán as súas accións. Pero nalgúns casos como as ordes, as 


prohibicións, as aprobacións, e as reprobacións, os estímulos 

proceden de persoas coa intención clara de influír na acción. 
Dado que en tales casos estamos moi centrados en controlar a 
acción dos outros, adoitamos esaxerar a importancia deste tipo 
de control a expensas dun método máis permanente e eficaz. 
O control básico reside na natureza das situacións nas que os 
máis novos toman parte. En situacións sociais Os máis novos 
teñen que relacionar a súa maneira de actuar co que os outros 
están a facer, e facela cadrar con eles. Isto orienta a súa acción 
cara unha finalidade común, e ofrece unha comprensión común 
a todos os participantes. Pois todo significa a mesma cousa, 
mesmo cando se realizan actos diferentes. Esta comprensión 
común dos medios e das finalidades da acción é a esencia do 
control social. É indirecta, quer emocional ou intelectual, non 
é directa e persoal. Ademais é intrínseca á disposición da per- 
soa, non é externa ni coercitiva. Acadar este control interno por 
medio da confluencia do interese e da comprensión, é a finali- 
dade da educación. Se ben os libros e a conversa poden facer 
moito, estes medios normalmente gozan de demasiada atención. 
Para lograr a maior eficacia, as escolas precisan darlles máis 
oportunidades ás actividades colectivas nas que participan os 
que se están instruíndo, de maneira que poidan adquirir un 
sentido social das súas propias capacidades e dos materiais e 
artefactos que utilizan. 

CAPÍTULO IV 
EDUCACIÓN E CRECEMENTO 


1. As condicións do crecemento 


Ao orientar as actividades dos máis novos, a sociedade deter- 
mina o seu propio futuro determinando o de aqueles. Dado que 
os máis novos nalgún momento nun tempo futuro serán parte da 
sociedade da súa época, a natureza desta última en boa medida 
collerá a dirección que se lle deu ás actividades dos nenos nun 
período anterior. Este movemento acumulativo da acción cara 
un resultado posterior é o que entendemos por crecemento. 

A primeira condición do crecemento é a da inmaturidade. 
Isto pode parecer un mero truísmo, dicir que un ser só se pode 
desenvolver naquilo que non está desenvolvido. Pero o prefixo 
sino na palabra inmaturidade significa algo positivo, non un 
simple baleiro ou carencia. Paga a pena destacar que os termos 
#capacidades e spotencialidades teñen un significado dobre, 
sendo un de carácter negativo, e o outro positivo. A capacidade 
pode denotar simplemente receptividade, como a capacidade 
que corresponde a un cuartillo”??. Por potencialidade podemos 
expresar un estado de simple quietude ou inactividade, a capa- 
cidade para converterse en algo diferente baixo influencias 
externas. Pero por capacidade tamén falamos dunha habilidade, 
dun poder; e por potencialidade dunha potencia, dunha forza. 
Entón cando dicimos que a inmaturidade significa a posibi- 
lidade de crecemento, non nos estamos referindo á ausencia 
de poderes que poidan chegar a existir nun tempo posterior; 
expresamos unha forza decididamente presente, a habilidade 
para desenvolverse. 





2? Quartno orixinal, un cuarto de galón. O cuartillo ten a capacidade de medio litro, 
e en superficie equivale a un cuarto de ferrado. 

A nosa tendencia a considerar a inmaturidade como simple 
carencia, e o crecemento como algo que enche o baleiro entre o 
inmaturo e o maduro obedece a que miramos a infancia compa- 
rativamente, e non de forma intrínseca. Tratámola simplemente 
como privación porque estamos a medila utilizando a idade 
adulta como un estándar ríxido. Isto pon o foco de atención 
sobre aquilo que o neno non ten, e non terá até que se faga 
un home. Este punto de vista comparativo ten a lexitimidade 
necesaria nalgúns casos, pero se lle damos un valor absoluto 
xorde a cuestión de se non estaremos caendo nunha presunción 
desmesurada. Os nenos, se puidesen expresarse con elocuencia 
e sinceridade, contarían un conto diferente; e entre os adultos 
con máis autoridade e sabedoría existe a convicción de que en 
certos asuntos morais e intelectuais os adultos deberían conver- 
terse en cativos. 

Os perigos da asunción desa visión negativa das posibilida- 
des da inmaturidade son evidentes cando nos decatamos de que 
establece como ideal e estándar un fin estático. O fin último do 
crecemento vén equivaler ao crecemento consumado; é dicir, 
aquel estado en que xa non se medra. A futilidade da presun- 
ción vese no feito de que calquera adulto rexeita a imputación 
de non ter máis posibilidades de crecer; e cando descobre que 
lle están vedadas, lamenta o feito como evidencia da perda, en 
lugar de apoiarse no logrado como manifestación adecuada de 
poder. Por que utilizar unha medida diferente para o neno e 
para o home? 

Tomada de forma absoluta, e non de forma comparada, a 
inmaturidade designa unha forza ou habilidade positiva, o poder 
para crecer. Nós non temos que facer que saian ou agromen 
actividades positivas dun neno, como sosteñen algunhas dou- 
trinas educativas. Onde hai vida, xa hai actividades cheas de 
entusiasmo e de paixón. O crecemento non é algo que se lles 
faga; é algo que eles fan. O aspecto positivo e construtivo que 
ten a posibilidade, ofrece a chave para entender os dous prin- 

cipais trazos da inmaturidade: a dependencia e a plasticidade. 
(a) Semella absurdo escoitar falar da dependencia como algo 
positivo, e aínda máis absurdo como poder. Sen embargo, se a 
indefensión fose todo canto hai na dependencia, non podería ter 
lugar ningún desenvolvemento. Un ser totalmente incapaz sem- 
pre vai precisar da axuda dos outros. O feito de que a dependen- 
cia vaia acompañada dun crecemento da habilidade, e non por 
un período sempre crecente de parasitismo, suxire que xa é algo 
construtivo. O feito de estar tan só protexido polos outros non 
favorece o crecemento. Pois (b) iso erguería unha parede arre- 
dor da incapacidade. En relación ao mundo físico, o neno está 
desvalido. Cando nace e durante un longo período carece de 
poder para abrirse camiño fisicamente, para ser independente. 
Se o tivese que facer por el mesmo, apenas sobreviviría unha 
hora. As crías das bestas son ben superiores a el. Fisicamente 
é débil e incapaz de utilizar a forza que posúe para facer fronte 
ao medio físico. 

1. A dimensión enorme deste desvalemento suxire, non 
obstante, algún poder compensatorio. A relativa habilidade 
das crías das bestas para adaptarse bastante ben ás condicións 
físicas desde os primeiros días, suxire que a súa vida non está 
intimamente unida coa vida daqueles que as rodean. Por así 
dicir, están obrigadas a ter dons físicos porque carecen de 
dons sociais. Os infantes humanos, pola súa banda, poden saír 
adiante coas incapacidades físicas debido á súa capacidade 
social. A veces falamos e pensamos como se eles estivesen no 
medio social no plano simplemente físico; como se as forzas 
sociais existisen exclusivamente nos adultos que os coidan, ao 
ser eles recipientes pasivos. Se se dixese que os nenos están 
eles mesmos marabillosamente dotados do poder para conseguir 
a atención cooperativa dos outros, pensaríase que esta é unha 
maneira indirecta de dicir que os outros están primorosamente 
atentos ás necesidades dos nenos. Pero a observación mostra 
que os nenos están dotados cun equipo de primeira orde para a 

interacción social. Poucas persoas adultas reteñen toda a sensi- 
ble e flexible habilidade dos nenos para responder con empatía 
ás actitudes e aos feitos dos que os rodean. A falta de atención 
verbo das cousas materiais (unida á incapacidade para contro- 
lalas) vai acompañada dun aumento correspondente do interese 
e da atención verbo do que fan os adultos. O mecanismo innato 
do neno e os seus impulsos oriéntanse por igual a favorecer a 
capacidade de resposta social. A afirmación de que os nenos, 
antes da adolescencia, están centrados egoistamente no seu eu, 
mesmo de ser certa, non contradiría a verdade desta afirmación. 
Simplemente indicaría que a súa capacidade de resposta social 
se utiliza en beneficio propio, pero non que non exista. Mais en 
realidade esa afirmación non é certa. Os feitos que se citan en 
apoio do suposto egoísmo puro do neno en realidade mostran a 
intensidade e franqueza con que dan no albo. Se as finalidades 
que constitúen o albo semellan cativas ou egoístas aos adultos, 
débese tan só a que os adultos (por mor de ter vivido o mesmo 
no seu día) xa chegaron a tales finalidades, polo que, en con- 
secuencia, estas deixaron de lles interesar. Unha boa parte do 
que queda do suposto egoísmo propio do neno é simplemente 
un egoísmo contrario ao egoísmo do adulto. Para unha persoa 
adulta que está demasiado ocupada nos seus propios asuntos 
como para atender os asuntos dos nenos, estes sen dúbida 
semellan irracionalmente enfrascados nos seus propios asuntos. 

Desde un punto de vista social, a dependencia denota un 
poder antes que unha debilidade; implica interdependencia. 
Sempre existe o perigo de que unha crecente independencia 
persoal diminuirá a capacidade social do individuo. Ao facerse 
máis independente, pode volverse máis autosuficiente; pode 
provocar unha actitude distante e indiferenza. A miúdo fai que 
un individuo sexa tan insensible nas súas relacións cos outros 
que nel abrolla a idea de que é realmente quen de estar e actuar 
só, unha forma innominada de insania que é responsable en boa 
parte do sufrimento superable do mundo. 

2. A adaptabilidade específica dunha criatura inmatura ao 
crecemento constitúe a súa plasticidade. Isto é algo bastante 
diferente da plasticidade da masilla ou da cera. Non se trata 
dunha capacidade que poida cambiar de forma en función da 
presión externa. Está próxima á elasticidade maleable pola que 
algunhas persoas se adaptan ao estado da súa contorna mentres 
manteñen o seu propio ser. Pero é algo máis profundo que iso. 
Esencialmente é a habilidade para aprender da experiencia; o 
poder para reter dunha experiencia algo que é aproveitable na 
hora de enfrontar as dificultades dunha situación futura. Isto 
implica o poder de modificar accións sobre a base dos resul- 
tados das experiencias previas, o poder de desenvolver dispost- 
cións. Sen ela, a adquisición de hábitos é imposible. 

Resulta coñecido o feito de que as crías dos animais supe- 
riores, e especialmente as humanas, teñen que aprender a 
utilizar as súas reaccións instintivas. O ser humano nace cun 
maior número de tendencias instintivas que os outros animais. 
Pero os instintos dos animais inferiores perfecciónanse para a 
acción prevista no período inmediato posterior ao nacemento, 
mentres que a maioría dos instintos humanos teñen moi pouco 
interese tal e como son. Unha forza orixinal e especializada 
de axuste garante a eficacia inmediata, pero, como un billete 
de tren, só serve para unha viaxe concreta. Un ser que, para 
usar os seus ollos, oídos, mans, e pernas, experimenta facendo 
combinacións diversas das súas reaccións, logra un control que 
é flexible e diverso. Un pito, por exemplo, peteira na comida ás 
poucas horas de saír da casca. Isto implica que a coordinación 
final das actividades dos ollos para ver, e do corpo e da cabeza 
para debicar, funciona perfectamente despois dalgúns intentos. 
Un meniño precisa duns seis meses para ser capaz de calcular 
cunha precisión relativa a acción de coller, algo que coordinará 
coas súas actividades visuais; é dicir, para poder dicir se pode 
coller un obxecto que está á vista, e como realizar a acción de 
collelo. En definitiva, o pito está limitado pola relativa per- 

fección da súa herdanza orixinal. O meniño ten a vantaxe da 
multitude de reaccións instintivas tentativas e das experiencias 
que as acompañan, mesmo estando nunha desvantaxe temporal 
porque se mesturan entre si. Ao aprender unha acción, en lugar 
de recibila como algo dado, por necesidade aprendemos a variar 
os seus factores, a facer con eles varias combinacións, segundo 
cambian as circunstancias. A posibilidade dun progreso con- 
tinuo ábrese polo feito de que ao aprender unha acción, des- 
envólvense métodos que se poden utilizar noutras situacións. 
Aínda máis importante é o feito de que o ser humano adquire o 
hábito de aprender. Aprende a aprender. 

A importancia para a vida humana destes dous feitos, o da 
dependencia e o do control variable, tense resumido na doutrina 
da significación da infancia prolongada” ””. Esta prolongación é 
significativa desde o punto de vista dos integrantes adultos do 
grupo así como desde o dos máis novos. A presenza de seres 
dependentes e aprendices estimula o coidado e o afecto. A 
necesidade dun coidado constante e continuado foi probable- 
mente a razón última de transformar unha cohabitación tempo- 
ral en unión permanente. Certamente exerceu unha influencia 
importante na formación de hábitos de atención permanente, 
afectuosa e fiel; ese interese construtivo no benestar dos outros 
que é esencial para unha vida en común. Intelectualmente, 
este desenvolvemento moral implicou a introdución de moitos 
novos focos de atención; estimulou a previsión e a planificación 
do futuro. Existe entón unha influencia recíproca. A crecente 
complexidade da vida social esixe que o período da infancia 
sexa máis longo para adquirir as capacidades necesarias; esta 





#x Indicacións da súa significación poden atoparse en diferentes autores, se ben se 
recoñeza que John Fiske, na súa Excursions of an Evolutionist, realizou a primeira exposición 
sistemática. 

39 John Fiske (1842-1901) foi un filósofo e historiador nado en Hartford, Connecticut, 
e formado en Harvard University, onde logo sería profesor. Unha boa parte da súa obra está 
dedicada ao estudo das teorías evolucionistas, segundo as propostas de Charles Darwin ou 
Herbert Spencer. 

prolongación da dependencia implica a prolongación da plas- 
ticidade, ou o poder de adquirir modos de control diversos e 
novos. E así proporciona un maior pulo ao progreso social. 


2. Os hábitos como expresión do crecemento 


Xa sinalamos que a plasticidade é a capacidade de reter e de 
recoller da experiencia previa elementos que modifican as acti- 
vidades por vir. Isto implica a capacidade de adquirir hábitos, 
ou de desenvolver disposicións definidas. Temos agora que 
considerar os trazos principais dos hábitos. En primeiro lugar, 
un hábito é unha forma de destreza executiva, de eficacia no 
facer. Un hábito implica unha habilidade para usar as condi- 
cións naturais como medios para uns fins. É un control activo do 
medio a través do control dos órganos da acción. Tal vez adoi- 
temos subliñar o control do corpo a costa do control do medio. 
Pensamos en camiñar, en falar, en tocar o piano, nas destrezas 
especializadas características do gravador, do cirurxián, do 
construtor de pontes, como se só se tratase de serenidade, de 
habilidade e de precisión por parte do organismo. Iso importa, 
está claro; pero a medida do valor destas calidades descansa 
en que permiten un control económico e eficaz do medio. Ser 
quen de camiñar significa dispoñer de certas propiedades da 
natureza, e outro tanto ocorre con todos os outros hábitos. 

Con non pouca frecuencia se entende que a educación 
consiste na adquisición deses hábitos que afectan ao axuste 
entre un individuo e o seu medio. A definición expresa unha 
fase importante do crecemento. Pero é esencial que o axuste se 
entenda no seu sentido activo de control de medios para lograr 
fins. Se pensamos nun hábito simplemente como un cambio 
operado no organismo, ignorando o feito de que este cambio 
consiste na habilidade para realizar cambios posteriores no 
medio, estaremos obrigados a pensar o saxustes como unha 
conformidade co medio do mesmo xeito en que a cera se con- 
forma ao selo que se imprime nela. Pénsase que o medio é algo 

fixo, proporcionando nesa súa fixación a finalidade e a norma 
para os cambios que se producen no organismo; o axuste só con- 
siste en conformarse a estas condicións externas fixas”. O hábito 
como habituación é certamente algo relativamente pasivo; axus- 
támonos ao que nos rodea: á nosa roupa, aos nosos zapatos, ás 
nosas luvas; á atmosfera mentres se manteña máis ou menos 
constante, ás persoas coas que nos relacionamos diariamente, 
etc. A conformidade co medio, un cambio operado no organismo 
sen referencia á habilidade para modificar canto nos rodea, é un 
trazo destacado desas habituacións. Amais do feito de que non 
nos corresponde converter os trazos de tales axustes (que ben se 
poderían chamar acomodacións, para diferencialas dos axustes 
activos) en hábitos para un uso activo do noso medio, cómpre 
destacar dous trazos das habituacións. En primeiro lugar, acos- 
tumámonos ás cousas despois de utilizadas unha vez. 

Consideremos o feito de acostumarse a unha cidade desco- 
ñecida. Nun primeiro momento, hai demasiada estimulación e 
respostas esaxeradas e inadecuadas. Gradualmente selecció- 
nanse certos estímulos, debido á súa relevancia, e outros perden 
importancia. Podemos dicir que ou deixamos de responder ante 
eles ou máis apropiadamente que respondemos de forma conti- 
nua ante eles, mediante un equilibrio no axuste. Isto significa, 
nun segundo momento, que este axuste permanente ofrece o 
marco desde o que facer axustes específicos, segundo a ocasión 
o demande. En ningún caso nos interesa cambiar todo o medio; 
hai moitas cousas que damos por feitas e que aceptamos tal e 
como son. Nese marco as nosas actividades céntranse en certos 
puntos coa finalidade de introducir os cambios necesarios. A 
habituación consiste entón nese noso axuste a un medio que 
non estamos interesados en modificar, e que nos ofrece un estí- 
mulo para os nosos hábitos comúns. 





# Esta concepción, por suposto, é un correlato lóxico das concepcións da relación 
externa entre estímulo e resposta, considerada no capítulo anterior, e das concepcións 
negativas da inmaturidade e da plasticidade presentadas neste capítulo. 

A adaptación, na fin, é tanto adaptación do medio ás nosas 
propias actividades como das nosas actividades ao medio. Unha 
tribo salvaxe é quen de vivir nunha chaira desértica. Adáptase. 
Pero a súa adaptación implica aceptar, tolerar, e superar nun 
alto grao as cousas tal e como son, un alto grao de pasiva con- 
formidade, e un grao mínimo de control activo, de sometemento 
ao uso. Un pobo civilizado entra en escena. Tamén se adapta. 
Introduce a rega; vai na procura de plantas e animais que se 
poidan criar en tales circunstancias; mellora, mediante unha 
selección atinada, as que xa se dan alí. Como consecuencia, O 
ermo florece coma un xardín. O salvaxe simplemente se habi- 
túa; o home civilizado posúe hábitos que transforman o medio. 

O significado do hábito non se esgota, porén, na súa face 
executiva e mecánica. Implica a formación da disposición 
intelectual e emocional, así como un incremento na facilidade, 
na economía, e na eficacia da acción. Todo hábito sinala unha 
inclinación, unha preferencia activa e a escolla das condicións 
implícitas na súa praxe. Un hábito non agarda, como faría 
Micawber”', a que un estímulo apareza para que se poida acti- 
var; de forma dinámica busca ocasións para entrar en plena 
acción. Se a súa expresión se bloquea en exceso, a inclinación 
móstrase cun degoiro intenso e inquieto. Un hábito tamén 
define unha disposición intelectual. Onde existe un hábito, 
hai un coñecemento dos materiais e dos elementos aos que se 
aplica a acción. Existe unha forma precisa de entender as situa- 
cións nas que o hábito opera. Agroman maneiras de pensar, de 
observar, e de reflexionar en forma de destrezas e de desexos 
nos hábitos que fan dun home un enxeñeiro, un arquitecto, un 
médico, ou un comerciante. En actividades que non precisan 
destrezas, os factores intelectuais son escasos debido precisa- 
mente a que os hábitos implicados non son de nivel superior. 





31 Wilkins Micawber é un personaxe da novela de Charles Dickens, David Copperfield 
(1849-50), que malia vivir en condicións deplorables ten a esperanza dun futuro mellor. 

Pero hai hábitos para xulgar e para razoar tan certos como os 
que hai para manexar unha ferramenta, pintar un cadro ou rea- 
lizar un experimento. 

Tales afirmacións son, non obstante, insuficientes. Os 
hábitos mentais vinculados cos hábitos visuais e cos manuais 
proporcionan a estes últimos o seu significado. Despois de 
todo, o elemento intelectual nun hábito establece a relación 
do hábito cos seus usos diversos e flexibles, e, por tanto, co 
seu desenvolvemento continuo. Falamos de hábitos permanen- 
tes. Ben, a frase pode significar habilidades tan ben estable- 
cidas que quen as posúe sempre as ten como recursos cando 
as necesite. Pero a frase tamén se usa para indicar vieiros, 
rutinas, que perden frescura, abertura e orixinalidade. A per- 
manencia do hábito pode implicar que algo está moi asentado 
en nós, en lugar de que nós teñamos liberdade no manexo das 
cousas. Este feito explica dous asuntos en relación coa visión 
común dos hábitos: a súa identificación con formas de acción 
mecánicas e externas en detrimento de actitudes mentais e 
morais, e a tendencia a darlles un sentido negativo, unha 
identificación con “malos hábitoss. Moitas persoas sorpren- 
deríanse que se dixese que a súa aptitude para a profesión 
que exercen se denominase hábito, e máis ben entenderían 
como hábito o seu costume de fumar, de beber ou de utilizar 
palabras inadecuadas. Un hábito é para a persoa algo que a 
domina, algo do que non resulta doado prescindir, mesmo que 
a razón o condene. 

Os hábitos redúcense a formas rutineiras de actuación, ou 
dexeneran en formas de acción que nos escravizan na medida 
en que a intelixencia se desentende delas. Os hábitos rutinei- 
ros son hábitos irreflexivos; os “malos hábitos son hábitos tan 
contrarios á razón que se contrapoñen ás conclusións dunha 
deliberación e dunha decisión conscientes. Como xa vimos, a 


adquisición de hábitos débese á plasticidade natural da nosa 

natureza: á nosa capacidade para variar a resposta até encon- 
trar unha maneira adecuada e eficaz de actuación. Os hábitos 
rutineiros e os hábitos que nos dominan en lugar de que nós 
os dominemos, son hábitos que rematan coa plasticidade. 
Sinalan o remate do poder para variar. Non pode haber dúbida 
de que a plasticidade orgánica, de base fisiolóxica, tende a 
reducirse cos anos. AÁ mobilidade instintiva e sempre dinámica 
da infancia, o desexo de novos estímulos e desenvolvementos, 
rapidamente se converten nun sasentamentoys, que significa 
aversión ao cambio, para vivir dos logros pasados. Só un 
ambiente que garanta un uso pleno da intelixencia no proceso 
de formación de hábitos pode contrapoñerse a esta tenden- 
cia. Evidentemente, o mesmo endurecemento das condicións 
orgánicas afecta ás estruturas fisiolóxicas que participan no 
pensamento. Pero este feito só indica a necesidade dunha 
atención permanente para garantir que a función da inteli- 
xencia é explotada en todas as súas posibilidades. O método 
miope que acaba por caer na rutina mecánica e na repetición 
para asegurar a eficacia externa do hábito, na destreza motora 
sen a compaña do pensamento, sinala unha quebra deliberada 


entre medio e crecemento. 


3. Achegas educativas ao concepto de desenvolvemento 


Ata este momento pouco se dixo neste capítulo sobre educa- 
ción. Estivemos ocupados coas condicións e coas implicacións 
do crecemento. Se as nosas conclusións se sosteñen, compor- 
tan, non obstante, consecuencias educativas concretas. Cando 
se afirma que a educación é desenvolvemento, todo depende 
de como se entenda o desenvolvemento. A nosa conclusión 
clara é que a vida é desenvolvemento, e que desenvolverse, 
crecer, é vida. Traducido aos seus equivalentes educativos, 
isto significa (i) que o proceso educativo non ten fin alén de si 
mesmo, que el é o seu propio fin; e que (ii) o proceso educa- 


dO ac 


E EDUCACIÓN 


tivo implica unha reorganización, unha reconstrución e unha 
transformación continuas. 

1. O desenvolvemento cando se interpreta en termos compa- 
rativos, é dicir, en relación cos trazos especiais da infancia e da 
idade adulta, significa dirixir as habilidades por vieiros espe- 
ciais: a formación de hábitos vinculados coa destreza executiva, 
a claridade nos intereses, e obxectos concretos para a observa- 
ción e para o pensamento. Pero a perspectiva comparada non 
é a única. O neno ten habilidades específicas; ignorar ese feito 
implica atrofiar ou deformar os órganos dos que depende o seu 
crecemento. O adulto usa as súas capacidades para transformar 
o seu medio, ocasionando dese xeito novos estímulos que reo- 
rientan as súas habilidades e manteñen o seu desenvolvemento. 
Ignorar este feito implica deter o desenvolvemento, unha aco- 
modación pasiva. Noutras palabras, tanto o neno normal coma o 
adulto normal están condenados a crecer. A diferenza entre eles 
non é unha diferenza entre crecemento e non crecemento, senón 
entre formas de crecemento adecuadas a condicións diferentes. 
En relación ao desenvolvemento de habilidades orientadas a 
enfrontar problemas específicos de tipo científico e económico, 
poderíamos dicir que o neno debería crecer como home”. En 
relación coa curiosidade comprensiva, coa capacidade de res- 
posta obxectiva, e coa apertura de miras, poderíamos dicir que 
o adulto debería parecerse máis a un neno. Unha frase é tan 
verdadeira como a outra. 

Tres ideas que teñen sido criticadas, a saber, a natureza 
simplemente negativa da inmaturidade, o axuste estático a un 
medio estático, e a rixidez do hábito, están todas elas relacio- 
nadas cunha falsa idea do crecemento ou desenvolvemento, a 
de ser un movemento en dirección a un obxectivo fixado. O 


crecemento enténdese como vinculado a un fin, en lugar de ser 

un fin. Os equivalentes educativos destas tres ideas falaces son, 
en primeiro lugar, o fracaso de non ter en conta as capacidades 
instintivas ou conxénitas dos máis novos; en segundo lugar, o 
fracaso en promover a iniciativa ao enfrontar novas situacións; 
en terceiro lugar, unha énfase excesiva na instrución e noutros 
mecanismos que garanten destrezas automáticas á conta da 
percepción persoal. En todos os casos, o medio adulto acéptase 
como o medio para o neno. El ten que criarse nel. 

Os instintos naturais son ora descartados ora tratados como 
molestias, coma trazos repugnantes a suprimir ou en calquera 
caso a facer concordar coas normas externas. Dado que a confor- 
midade é o obxectivo, o que nunha persoa nova é individualmente 
distintivo debe ser depurado, ou considerado fonte de problemas 
e de anarquía. A conformidade acaba sendo equivalente á uni- 
formidade. En consecuencia, hai unha falta de interese inducida 
ante o novo, aversión ao progreso, e medo do que é incerto e des- 
coñecido. Dado que a finalidade do crecemento nada ten que ver 
co proceso de crecer, os axentes externos deben ser os que orien- 
ten o movemento cara el. Sempre que un método de educación 
se estigmatiza por mecánico, podemos ter a seguridade de que a 
presión externa se aplica para alcanzar unha finalidade externa. 

2. Dado que en realidade non hai nada co que o crecemento 
se vincule agás máis crecemento, non hai nada ao que se subor- 
dine a educación, agás máis educación. É un lugar común dicir 
que a educación non debería rematar ao deixar a escola. O que 
este lugar común sinala é que o propósito da educación escolar 
consiste en garantir a continuidade da educación organizando 
as forzas que garantan o crecemento. A inclinación a aprender 
da vida mesma, e a lograr que as condicións da vida sexan tales 
que todos aprendan no proceso de vivir, é o produto máis deli- 
cado da escolarización. 

Cando abandonamos a tentativa de definir a inmaturidade 
por medio dunha comparanza estática cos logros dos adultos, 

estamos obrigados a deixar de pensar nela en termos de caren- 
cia dos trazos desexados. Ao abandonar esta noción, tamén 
nos vemos forzados a renunciar ao noso hábito de entender 
a instrución como método para suplir esa carencia enchendo 
de coñecemento un baleiro mental e moral que agarda ser 
enchido. Dado que a vida implica crecemento, unha criatura 
viva vive de forma tan certa e dinámica nunha etapa como na 
outra, coa mesma plenitude intrínseca e coas mesmas deman- 
das rotundas. Por iso a educación ten que ver coa empresa de 
fornecer as condicións que garantan o crecemento, ou a ade- 
cuación da vida, con independencia da idade. De primeiras 
consideramos a inmaturidade con impaciencia, considerando 
que se trata de algo que hai que superar coa máxima rapidez 
posible. Despois o adulto formado con tales métodos educa- 
tivos mira cara atrás, con impaciente pesar, unha infancia e 
unha mocidade sentidas como un tempo de oportunidades 
perdidas e de enerxías malgastadas. Esta situación irónica 
perdurará até que se recoñeza que a vida ten a súa propia 
calidade intrínseca, e que o fin da educación ten que ver con 
esa calidade. 

Recoñecer que a vida é crecemento protéxenos da así cha- 
mada idealización da infancia, que, en efecto, non é máis que 
unha indulxencia preguiceira. A vida non se debe identificar 
con cada acto ou interese superfluo. Mesmo que non sempre 
sexa doado dicir se o que semella ser un simple xogo superfi- 
cial é un signo dalgún poder que abrolla aínda que estea sen 
amestrar, debemos lembrar que as manifestacións non se poden 
aceptar como fins en si mesmas. Son signos do crecemento 
posible. Deben ser convertidas en medios de desenvolvemento, 
do progreso das habilidades, e non deben ser aceptadas ou 
cultivadas como fins en si mesmas. Unha atención excesiva 
a fenómenos superficiais (sexa rexeitándoos ou mesmo pro- 


movéndoos) pode levar a que se asenten, detendo dese xeito 

o desenvolvemento. Para un pai ou un profesor o que importa 
son os impulsos que van cara adiante, non os que xa foron. O 
verdadeiro principio do respecto pola inmaturidade non se pode 
expresar mellor que coas palabras de Emerson: 


Respecten o neno. Pero non exerzan moito de pai. Non 
se entremetan na súa soidade. Pero xa oio o berro que 
responde a esta suxestión: De verdade que hai que 
renunciar a levar as rendas da disciplina pública e 
privada? Que hai que abandonar o neno na carreira 
desenfreada das súas propias paixóns e fantasías, e 
dicir entón que esa anarquía é mostrar respecto pola 
natureza do neno? Eu contesto, respecten O neno, res- 
pécteno sempre, pero respéctense tamén vostedes. Os 
dous principios na educación do neno son, manter o 
seu natural, e desentenderse de todo menos diso; pre- 
servar O seu natural, pero detendo os seus alborotos, 
as súas idioteces, as súas bufonadas: preservar a súa 
natureza e armala con coñecemento naquela dirección 
xusta que queira tomar. 


E cando Emerson” continúa mostrando a súa reverencia pola 
infancia e pola mocidade, en lugar de abrir un camiño doado 
e fácil de facer para os instrutores, [propón algo que] “implica 
de inmediato, demandas enormes para o profesor en termos de 
tempo, pensamento e vida. Require tempo, práctica, reflexión, 
acción, todas as magníficas leccións e axudas de Deus; e só 
pensar en todo iso implica carácter e fonduras?”. 





33 O psicólogo norteamericano Emerson Louville Eugene (1873-1939), membro da 
American Psychoanalytic Association, foi un dos primeiros psicólogos norteamericanos que 
se interesaron polas teses freudianas. 

33 Ralph Waldo Emerson (1803-1882), foi un ensaísta e filósofo norteamericano 
formado en Harvard e vinculado ao movemento transcendentalista, destacando como un 
dos poetas fundamentais do século XIX. No volume décimo da colectánea The Works of 
Ralph Waldo Emerson, dedicado a Lectures and Biographical Sketches (1909), aparece a 
conferencia titulada “Education”, da que Dewey recolle os dous fragmentos que cita. 

Resumo 


O poder para crecer depende da necesidade que temos dos 
outros e da plasticidade. Ambas condicións alcanzan o seu 
cénit na infancia e na mocidade. A plasticidade ou o poder de 
aprender da experiencia implica a formación de hábitos. Os 
hábitos proporcionan control sobre o medio, o poder de utilizalo 
para propósitos humanos. Os hábitos toman a forma tanto da 
habituación, ou equilibrio xeral e constante entre as activida- 
des orgánicas e o medio, como da capacidade dinámica para 
reaxustar a actividade e enfrontar condicións novas. A primeira 
ofrece o marco para o crecemento, a segunda constitúe o crece- 
mento. Os hábitos dinámicos implican pensamento, invención, 
e iniciativa na aplicación de capacidades a novos obxectivos. 
Opóñense á rutina, que supón deter o crecemento. Dado que o 
crecemento é a característica da vida, a educación é o mesmo 
que o crecemento; non ten outra finalidade que ela mesma. O 
criterio de valor da educación escolar reside na súa capacidade 
para crear un desexo de crecemento continuado e para fornecer 
os medios para que ese desexo se converta en realidade. 


(GO 


—— CAPÍTULOV 
PREPARACIÓN, REVELACIÓN?” E DISCIPLINA 
FORMAL 


1. A educación como preparación 


Temos establecido que o proceso educativo é un proceso con- 
tinuo de crecemento, que ten como obxectivo lograr con cada 
etapa unha capacidade maior de crecemento. Esta concepción 
contrasta directamente con outras ideas que teñen influído 
na práctica. Ao facer o contraste explícito, o significado desa 
concepción mostrarase con maior claridade. O primeiro con- 
traste ten que ver coa idea de que a educación é un proceso de 
preparación ou de mostrar disposición. Hai que prepararse, por 
tanto, para as responsabilidades e os privilexios da vida adulta. 
Os nenos non se consideran membros da sociedade de pleno 
dereito. Son considerados candidatos; están situados nunha 
quenda de agarda. A concepción acaba por ir un pouco máis 
alá cando se considera que a vida dos adultos non ten signifi- 
cado por si mesma, senón como proba preparatoria para soutra 
vidas. A idea non deixa de ser outra forma de formular a noción 
do carácter privativo e negativo do crecemento xa criticada; 
por iso non repetiremos as críticas, senón que pasaremos ás 
consecuencias nefastas que derivan de entender a educación 
nesa perspectiva. 

En primeiro lugar, implica unha perda de pulo. Non se 
utiliza o poder da motivación. Os nenos, como é ben sabido, 
viven no presente; iso non só é un feito que non se debe evitar, 
senón que é un don. O futuro como tal carece de urxencia e de 
sentido. Prepararse para algo, sen saber o para qué nin o por 


33 Upfolding no orixinal, co sentido de apertura, de desvelo, de desenvolvemento. Nós 


traducimos como revelación, entendendo esta como a acción de poñer de manifesto, de 
que se vaia mostrando, o que estaba encuberto. 

qué, implica renunciar a todo o que xa se ten, e procurar a moti- 
vación no puro azar. Baixo tales circunstancias, concédese, en 
segundo lugar, un premio aos titubeos e á indecisión. O futuro 
para o que se prepara está moi lonxe, e pasará moito tempo 
antes de que se volva presente. Por que tanta présa en prepa- 
rarse para el? A tentación de pospoñelo non deixa de medrar, 
pois o presente ofrece moitas oportunidades magníficas e pro- 
pón moitas invitacións á aventura. De forma natural, a atención 
e a enerxía diríxense a elas, e como resultado a educación 
aumenta de forma natural, pero en menor grao do que o faría se 
a orientación do esforzo se tivese dirixido a facer que as con- 
dicións fosen o máis educativas posibles. Un terceiro resultado 
non desexable radica en que se adopta un nivel convencional 
medio de expectación e demanda, que substitúe os criterios 
vinculados coas habilidades específicas do individuo a quen 
se instrúe. En lugar de establecer un criterio firme e definido 
asentado nos puntos fortes e débiles do individuo, óptase por 
unha opinión vaga e flutuante en relación ao que, de media, se 
agarda que cheguen a ser os mozos nun futuro máis ou menos 
remoto; digamos, ao remate do ano [escolar], cando se fan as 
promocións de curso, ou cando están listos para ir á universi- 
dade ou para entrar no que, en contraste co período de probas, 
se considera a parte seria da vida. É imposible pasar por alto a 
perda que resulta de desviar a atención dun punto estratéxico a 
outro comparativamente improdutivo. Fracasa alí onde se pensa 
que está triunfando, en promover preparación para o futuro. 
Finalmente, o principio da preparación fai que sexa necesario 
recorrer en gran escala ao uso de estrañas motivacións de pracer 
e dor. Dado que o futuro carece dun poder estimulante e directo 
cando se separa das posibilidades do presente, cómpre vinculalo 
a algo para que funcione. Utilízanse as promesas de recompen- 
sas e as ameazas de castigos. O traballo saudable, realizado por 
motivos inmediatos e vinculado coa vida, faise de forma case 
inconsciente. O estímulo reside na situación que hai que enfron- 

tar na práctica. Pero cando se ignora esta situación, hai que 
dicirlle aos alumnos que se non seguen o curso prescrito serán 
penalizados; mentres que se o fan, poden agardar que nalgún 
momento do futuro cheguen as recompensas para os sacrificios 
actuais. Todo o mundo sabe ata que punto os sistemas de cas- 
tigo tiveron que ser recuperados polos sistemas educativos que 
renuncian as posibilidades presentes por mor da preparación 
para un futuro. Entón, molestos coa dureza e coa impotencia 
deste método, o péndulo móvese cara o outro extremo, e a dose 
de información que se pode precisar nalgún día do futuro mós- 
trase cunha aparencia doce, de maneira que os alumnos poidan 
ser enganados ao facer algo que non lles interesa. 

Evidentemente non se debate se a educación ten que prepa- 
rar para o futuro. Se a educación é crecemento, progresivamente 
debe ter en conta as circunstancias actuais, e dese xeito facer 
que os individuos estean mellor preparados para enfrontar 
necesidades futuras. O crecemento non é algo que aconteza ao 
chou; é un camiño continuo cara o futuro. Se o medio, na escola 
e fóra dela, ofrece situacións que utilizan adecuadamente as 
capacidades actuais dos inmaturos, xa se ten en conta o futuro 
que nace do presente. O erro non consiste en conceder impor- 
tancia á preparación para as necesidades futuras, senón en 
converter iso no punto central do esforzo presente. Dado que 
a necesidade de preparación para unha vida en continuo des- 
envolvemento é grande, resulta fundamental que cada esforzo 
sirva para facer a experiencia presente tan rica e significativa 
como sexa posible. Entón, a medida que o presente se funde 
pouco a pouco no futuro, tamén nos ocupamos deste. 


2. A educación como revelación. 


Hai unha concepción da educación que manifesta estar baseada 
na idea do desenvolvemento. Mais retira cunha man o que 


ofrece coa outra. O desenvolvemento non se concibe como un 

crecemento continuo, senón como a revelación de habilidades 
latentes cunha finalidade precisa. O obxectivo enténdese como 
algo que se completa, como perfección. A vida, en calquera 
etapa en que ese obxectivo non se logre, é simplemente un 
camiño en dirección cara el. Loxicamente a doutrina só é unha 
variante da teoría da preparación. Practicamente as dúas difi- 
ren en que os defensores da última prestan máis atención aos 
deberes prácticos e profesionais para os que nos preparamos, en 
tanto a doutrina do desenvolvemento fala das calidades ideais e 
espirituais do principio que se está revelando. 

A concepción de que o crecemento e o progreso son só 
aproximacións a un obxectivo final establecido sinala o pade- 
cemento último da mente na súa transición desde unha com- 
presión estática da vida a outra dinámica. Estimula o estilo da 
última. Paga o tributo de falar moito de desenvolvemento, de 
proceso, de progreso. Pero todas estas operacións simplemente 
se conciben como transicións; carecen de sentido por conta 
propia. Posúen significado só como movementos en dirección 
cara algo [que está] lonxe do que agora acontece. Dado que 

o crecemento é xusto un movemento cara un ser completo, o 
ideal último é inmóbil. O que domina é ese futuro abstracto 
e indefinido, con todo o que iso implica na depreciación das 
capacidades e das oportunidades presentes. 

Dado que o obxectivo da perfección, o nivel último de desen- 
volvemento, está moi lonxe, está tan afastado, en sentido estrito 
resulta inalcanzable. En consecuencia, para que se poida consi- 
derar unha guía para o presente debe traducirse a termos com- 
prensibles. De non ser así, estariamos obrigados a considerar 
cada manifestación do neno como unha revelación interior e por 
tanto sagrada. A non ser que establezamos algún criterio defi- 
nido que represente o ideal último por medio do que poder dicir 
se un acto ou actitude concreta se vai aproximando ou se vai 
afastando del, a nosa única alternativa consiste en retirar todas 
as influencias do medio para que non interfiran co desenvolve- 

mento mesmo. Dado que iso resulta imposible, ponse en mar- 
cha un substituto axeitado. Por regra xeral, trátase certamente 
dalgunha idea que o adulto desexaría que o neno adquirise. En 
consecuencia, por medio de spreguntas suxestivasy, ou doutro 
mecanismo pedagóxico, o profesor procede a stirars do neno o 
que se desexe. Se se obtén o que se desexa, esa é unha proba 
de que o neno se está revelando adecuadamente. Pero dado que 
o neno non ten normalmente iniciativa propia nestas cuestións, 
o resultado é un tenteo aleatorio en pos do que se quere, e a 
formación de hábitos a partir das suxestións dos outros. E dado 
que tales métodos simulan un principio verdadeiro e reclaman 
ser recoñecidos, poden facer máis dano do que o farían unhas 
cinstruciónss directas, que, polo menos, permítenlle ao neno 
reter o que el queira. 

Na esfera do pensamento filosófico teñen aparecido dúas 
tentativas típicas para ofrecer unha representación efectiva da 
finalidade última. Ambas parten da concepción dun todo, dun 
absoluto, que é cdinmanentes na vida humana. O ideal perfecto 
ou completo non é un simple ideal; é operativo aquí e agora. 
Pero está presente só implicitamente, “potencialmentes, ou 
nun estado aínda por desenvolver. O que se denomina des- 
envolvemento é a concreción gradual, explícita e visible, do 

que se encontra envolto. Froebel”? e Hegel””, os autores dos 


35 Friedrich Fróbel ou Froebel (1782-1852) foi un pedagogo idealista alemán impulsor 
da educación infantil, baixo as influencias de Rousseau e de Pestalozzi. Partindo do princi- 
pio metafísico de que a natureza pode manifestarse sen atrancos, fomentou o desenvolve- 
mento dos nenos, aos que supoñía con capacidades innatas e latentes, a través de exercicios 
variados, xogos, e cantos ao aire libre. Impulsou en 1840 o primeiro xardín de infancia ou 
Kindergarten. Froebel, que afirmou o respecto pola actividade creadora infantil en contacto 
coa natureza, como mediadora da educación infantil, propuxo diversos materiais didácticos 
para estimular a actividade creadora e de observación, constituíndo o máis directo antece- 
dente dos ideados logo por María Montessori. 

77 Georg Wilhelm Friedrich Hegel (1770-1831) foi un filósofo idealista alemán creador 
do esquema metafísico da “dialécticas (un proceso circular con tres momentos: tese, antíte- 
se, síntese), que tivo un impacto profundo no materialismo histórico marxista. Hegel expli- 
cOu desde este molde a historia da filosofía, da ciencia, da arte, da política e da relixión. 
Esta orientación filosófica, da que partiu un sistema lóxico e unha filosofía da historia, 
influenciou os totalitarismos do século XX. 

dous esquemas filosóficos referidos, teñen ideas diferentes do 
camiño polo que se chega á progresiva realización ou mani- 
festación do principio completo. Segundo Hegel, chégase a 
través dunha serie de institucións históricas que encarnan os 
diferentes factores do Absoluto. Segundo Froebel, a forza que 
opera é a representación de símbolos, en boa parte matemáti- 
cos, correspondentes aos trazos esenciais do Absoluto. Cando 
estes se presentan ao neno, o Todo, ou perfección, que dorme 
dentro del, esperta. Un simple exemplo pode indicar o método. 
Para quen estea familiarizado co kindergarten””, resulta fami- 
liar o círculo no que os nenos se xuntan. Non abonda con que 
o círculo sexa unha forma adecuada de agrupar os nenos. Debe 
utilizarse “porque é un símbolo da vida colectiva da humani- 
dade en xeral. 

O recoñecemento que Froebel fai do significado das capaci- 
dades innatas do neno, a atención afectuosa que lles presta, e a 
súa influencia para lograr que outros as estuden, quizais repre- 
sente unha forza única e moi eficaz da teoría educativa moderna 
a prol dun recoñecemento amplo da idea de crecemento. Pero 
a súa formulación da noción de desenvolvemento e a súa orga- 
nización de mecanismos para promovelo, encontraron moitas 
dificultades no feito de que el concibise o desenvolvemento 
como a revelación dun principio latente xa formado. Non soubo 
ver que o crecemento é crecemento, que desenvolvemento é 
desenvolvemento, e, en consecuencia, puxo a énfase no produto 
rematado. Así estableceu un obxectivo que implicaba o freo 
do crecemento, e un criterio que non é aplicable á orientación 
inmediata de capacidades, a non ser que se traduzan en fórmu- 
las abstractas e simbólicas. 

O obxectivo remoto dunha revelación completa resulta, 
nunha linguaxe filosófica técnica, transcendental. É dicir, é 
algo diferente da experiencia e da percepción directas. No 





38 Así no orixinal, xardín de infantes. 


1A we 


que atinxe á experiencia, está baleiro; representa unha aspi- 
ración sentimental vaga e non algo que poida ser entendido 
e formulado de forma intelixible. Esta vaguidade ten que ser 
compensada con algunha formula a priori. Froebel estableceu 
a conexión entre os feitos concretos da experiencia e o ideal 
transcendental de desenvolvemento” entendendo que os pri- 
meiros eran os símbolos do segundo. Considerar as cousas 
coñecidas como símbolos, segundo algunha formula arbitraria 
a priori, —e toda concepción a priori ten que ser arbitraria—, 
é unha invitación para que unha fantasía romántica se aferre 
a algunhas analoxías que resulten atractivas e que se tratan 
como leis. Despois de que o esquema do simbolismo se teña 
establecido, hai que inventar algunha técnica concreta por 
medio da que o significado interno dos símbolos perceptibles 
utilizados poidan ser presentados aos nenos. Dado que os 
adultos son os que formulan o simbolismo tamén son obvia- 
mente os autores da técnica e os que a controlan. O resultado 
foi que ese amor de Froebel polo simbolismo abstracto acabou 
tendo máis forza que as súas interesantes intuicións; e o des- 
envolvemento foi substituído por un esquema de ordes”? arbi- 
trario e imposto externamente que nunca coñecera a historia 
da instrución. 

En Hegel a necesidade de encontrar algún homólogo ope- 
rativo e concreto para o Absoluto inaccesible, colleu unha 
forma institucional antes que simbólica. A súa filosofía, como 
a de Froebel, establece nunha dirección unha contribución 
indispensable para unha concepción válida do proceso de 
vida. As debilidades dunha filosofía abstracta e individualista 
resultábanlle evidentes; viu a imposibilidade de prescindir das 
institucións históricas, de tratalas como despotismos nacidos 





?? O termo “transcendental” representa unha das categorías básicas do pensamento 
filosófico idealista kantiano e refírese aos a priori, as condicións anteriores e independentes 
de toda experiencia ou disposicións da razón humana Que farían posible o coñecemento. 

“4o Dictation no orixinal, entendido como a acción de dar ordes de forma categórica. 

do artificio e alimentadas na fraude. Na súa filosofía da historia 
e da sociedade, culminou os esforzos dunha serie de escrito- 
res alemáns —Lessing, Herder, Kant, Schiller, Goethe— que 
buscaban poñer en valor a influencia nutricia dos grandes 
produtos institucionais colectivos da humanidade. Para os 
que aprenderon a lección deste movemento, resultou imposi- 
ble entender as institucións ou a cultura como algo artificial. 
Na idea, non no feito, destruíu por completo a psicoloxía que 
consideraba a “mentes como unha posesión xa elaborada dun 
individuo nu, ao mostrar a importancia da “mente obxectivas“ 
—linguaxe, goberno, arte, relixión—, na formación de mentes 
individuais. Pero dado que Hegel estaba posuído pola concep- 
ción dunha finalidade absoluta, estaba obrigado a arranxar as 
institucións tal e como existían, nunha escala de aproximacións 
ascendentes. Cada unha, na súa época e no seu lugar, resulta 
absolutamente necesaria, ao supoñer un estadio nun proceso de 
autorrealización da mente absoluta. Tomada como tal estadio 
ou etapa, a súa existencia é proba da súa completa racionali- 
dade, pois é un elemento integral da totalidade, que é a Razón. 
Fronte ás institucións tal e como son, os individuos non teñen 
dereitos espirituais; o desenvolvemento persoal, e a crianza, 
consisten na asimilación obediente do espírito das institucións 
existentes. A conformidade, non a transformación, é a esencia 
da educación. As institucións cambian como mostra a historia; 
pero o seu cambio, o ascenso e caída dos Estados, é cousa do 
sespírito universals. Os individuos pouco teñen que ver niso, 
agás os grandes sheroesy que son os órganos escollidos do 
espírito universal. No pasado século dezanove, este tipo de 
idealismo mesturouse coa doutrina da evolución biolóxica. A 
sevolucións foi unha forza que traballaba a prol da súa pro- 
pia finalidade. E contra ela, ou comparada con ela, as ideas 





41 A mente obxectiva á que Hegel se refiriu como Idea Absoluta, isto é, o aspecto 
abstracto e metafísico da realidade concreta e vivinte do espírito. 

conscientes e as preferencias dos individuos son impotentes. 
Ou, mellor, non deixan de ser os medios por medio dos que se 
manifesta. O progreso social é un “crecemento orgánicos, non 
unha selección experimental. A Razón ten moito poder, pero só 
a Razón Absoluta ten todo o poder. 

O recoñecemento (ou redescubrimento, pois a idea era 
familiar aos gregos) de que as grandes institucións históricas 
son factores activos na crianza intelectual da mente foi unha 
gran contribución á filosofía educativa. Supuxo un avance 
significativo respecto de Rousseau, que botara a perder a súa 
afirmación de que a educación tiña que ser un desenvolvemento 
natural e non algo forzado ou enxertado dos individuos desde 
fóra, por mor da noción de que as condicións sociais non son 
naturais. Pero na súa idea de lograr un desenvolvemento com- 
pleto e inclusivo, a teoría Hegeliana deglutía as individualida- 
des concretas e magnificaba o Individuo abstracto. Algúns dos 
seguidores de Hegel buscaron reconciliar as demandas do Todo 
e da individualidade mediante unha concepción da sociedade 
como totalidade orgánica, como organismo. Non se cuestiona 
que a organización social se reflicta no exercicio adecuado da 
capacidade individual. Pero o organismo social, interpretado 
como a relación dos órganos corporais entre si e con todo o 
corpo, significa que cada individuo ten un lugar e unha función, 
concreta e limitada, que precisa ser complementada polo lugar 
e a función dos outros órganos. Da mesma maneira en que unha 
parte do tecido corporal se diferenza, de xeito que a man sexa 
só a man, outra o ollo, e así todas, e no seu conxunto conforman 
o organismo, así tamén un individuo se supón diferente no exer- 
cicio de traballos mecánicos na sociedade, outro nas dun esta- 
dista, outro nas dun académico, e así sucesivamente. A noción 
de sorganismoy utilízase así para sancionar filosoficamente as 
distincións de clase na organización social, unha noción que na 
súa aplicación educativa implica de novo mandatos externos en 
lugar de crecemento. 

3. A educación como adestramento de facultades 


Unha teoría que estivo moi en voga e que naceu antes de que 
existise a noción de crecemento, é a que se coñece como teoría 
da disciplina formals. Parte dun ideal correcto; un dos resul- 
tado da educación debera ser a creación de capacidades espe- 
cíficas para a acción. Unha persoa adestrada é aquela que pode 
facer as cousas que lle resultan máis importantes mellor que se 
non estivese adestrada, querendo dicir con “mellors con maior 
facilidade, eficiencia, economía, rapidez, etc. Que isto é un resul- 
tado da educación deriva do que se dixo sobre os hábitos como 
produto do desenvolvemento educativo. Pero a teoría en cuestión 
colle, por así dicir, un atallo; considera algunhas capacidades 
(que se dirán despois) como obxectivos directos e conscientes da 
instrución, e non simplemente como os resultados do crecemento. 
Hai un número concreto de capacidades que hai que adestrar, do 
mesmo xeito que se poden enumerar os tipos de golpe que un 
golfista debe dominar. En consecuencia, a educación debe asu- 
mir directamente a tarefa de amestralas. Mais isto implica que 
elas xa están presentes aínda que sen amestrar; de non ser así a 
súa creación tería que ser un produto indirecto doutras activida- 
des e axencias. Ao estar xa presentes nalgunha forma primaria, 
todo o que resta é exercitalas en repeticións constantes e gradua- 
das, e inevitablemente refinaranse e perfeccionaranse. Na frase 
#disciplina formal aplicada a esta concepción, “disciplinas fai 
referencia tanto ao resultado da capacidade amestrada como ao 
método de amestramento por medio do exercicio constante. 

As formas das capacidades das que falamos son cousas como 
a facultade de percibir, de reter, de lembrar, de asociar, de 
atender, de desexar, de sentir, de imaxinar, de pensar, etc., que 
así se conforman mediante o exercicio co material presentado. 


Na súa forma clásica, esta teoría foi formulada por Locke“. Por 





42 John Locke (1632-1704) foi un filósofo e médico inglés. Considerado como un dos 
primeiros empiristas, tivo tamén unha participación fundamental na teoría do contrato 

unha banda, o mundo externo presenta o material ou contido 
do coñecemento a través de sensacións recibidas pasivamente. 
Pola outra, a mente ten dispostas certas habilidades, como 
son a atención, a observación, a retención, a comparación, a 
abstracción, a combinación, etc. O coñecemento prodúcese se 
a mente discrimina e combina cousas segundo a maneira en 
que aparecen unidas ou separadas na propia natureza. Pero a 
cuestión fundamental na educación consiste no exercicio ou 
práctica das facultades” da mente ata que se converten en 
hábitos plenamente establecidos. A analoxía sempre utilizada é 
a dun xogador de billar ou a dun ximnasta, que mediante o uso 
repetido de certos músculos de maneira uniforme finalmente 
logra unha destreza automática. A propia facultade de pensar 
tería que converterse nun hábito amestrado mediante exercicios 
repetidos para facer e combinar distincións simples, para o que 
Locke pensaba que as matemáticas proporcionaban unha opor- 
tunidade sen parangón. 

As afirmacións de Locke cadraban ben co dualismo da súa 
época. Semellaba facer xustiza á mente e á materia, ao indivi- 
duo e ao mundo. Este proporcionaba a materia do coñecemento 
e o obxecto sobre o que a mente debía traballar. O outro propor- 
cionaba certas habilidades mentais, que eran poucas en número 





social. Os seus textos influíron no desenvolvemento da epistemoloxía e da filosofía política, 
en Voltaire e en Rousseau. No seu texto Ensayo sobre el entendimiento humano (1690), 
de modo contrario á filosofía cartesiana, baseada na existencia innata de conceptos pre- 
existentes e apriorísticos, sostivo que nacemos sen ideas innatas, e que O coñecemento só 
se determina pola experiencia derivada da percepción sensorial, mediante a sreflexión do 
espírito sobre as súas propias operacións a partir de ideas de sensacióny, que se fundamen- 
tan na experiencia e nas ideas simples creadas por medio da percepción inmediata derivada 
das excitacións que proveñen dos obxectos. En 1693 escribiu Algunos pensamientos sobre 
la educación. 

“4 A denominada wpsicoloxía das facultadesy entendía as facultades como propieda- 
des, potencias psíquicas dispoñibles ao nacer, ou potencias da alma, estando a memoria, 
o entendemento e a vontade, entre elas; como “potencias que, segundo os empiristas, 
se poderían #cultivars mesmo por separado, ou sadestrars mediante exercicios repetidos, 
como moi frecuentemente se entendeu desde o labor da educación, o que Herbart recha- 
ZOU a comezos do século XIX. Posteriomente substituíuse tal denominación pola de factores 
da intelixencia, isto é, capacidades ou principios dinámicos de onde abrollan distintas ope- 
racións perceptivas, discursivas e motrices. 

e podían ser adestradas mediante exercicios específicos. O 
esquema semellaba outorgar peso específico á materia obxecto 
do coñecemento, pero aínda insistindo en que a finalidade da 
educación non é a simple recepción e almacenaxe de informa- 
ción, senón a formación de capacidades persoais de atención, 
memoria, observación, abstracción, e xeneralización. Era rea- 
lista na afirmación enfática de que todo material, sexa o que 
for, procede do exterior; era idealista en que o acento final se 
poñía na formación de habilidades intelectuais. Era obxectivo 
e impersoal cando afirmaba que o individuo non pode posuír 
ou xerar ningunha idea verdadeira por conta propia; era indivi- 
dualista ao considerar que a finalidade da educación consiste 
en perfeccionar certas facultades que o individuo xa posúe de 
partida. Este tipo de distribución de valores expresan con pre- 
cisión o estado de opinión nas xeracións que viñeron despois de 
Locke. Sen unha referencia explícita a Locke converteuse nun 
lugar común da teoría educativa e da psicoloxía. Na práctica 
parecía ofrecer ao educador tarefas definidas, non vagas. Fixo 
que a elaboración dunha técnica de instrución fose relativa- 
mente fácil. Todo o que se necesitaba era ofrecer a practica 
necesaria para cada unha das habilidades. Esta práctica con- 
siste en actos repetidos de atención, de observación, de memo- 
rización, etc. Graduando a dificultade dos actos, facendo que 
cada serie de repeticións tivese algo máis de dificultade que a 
que a precedeu, creábase un esquema completo de instrución. 

Hai varias formas, igualmente concluíntes, de criticar esta 
concepción, tanto no que son os seus fundamentos declarados 
como na súa aplicación educativa. 

1. Poida que a forma máis directa de facelo consista en 
sinalar que as supostas facultades orixinais de observación, 
lembranza, volición, pensamento, etc., son pura mitoloxía. Non 
existen tales capacidades dadas, que agardan ser exercitadas e 
por tanto amestradas. Existen, certamente, un gran número de 
tendencias orixinais innatas, formas instintivas de acción, asen- 

tadas nas conexións primarias das neuronas no sistema nervioso 
central. Existen tendencias impulsivas nos ollos para seguir e 
fixar a atención na luz; dos músculos do pescozo para xirar na 
dirección da luz e do son; das mans para coller e agarrar, e para 
xirar, retorcer e golpear; do aparato vocal para emitir sons; da 
boca para expulsar substancias desagradables; para torcer o 
xesto, e así moitas outras en número indefinido. Pero estas ten- 
dencias, (a) en troques de ser moi reducidas en número e moi 
diferenciadas entre si, presentan unha variedade indefinida, 
mesturándose entre si mediante todo tipo de formas sutís; e 
(b) en troques de ser habilidades intelectuais latentes, que só 
precisan do exercicio para perfeccionarse, son tendencias para 
responder de formas diversas a cambios no medio, de xeito que 
poidan producir outros cambios. Algo na gorxa fainos tusir, e a 
tendencia é a de expulsar a partícula detestable e modificar en 
consecuencia o estímulo subsecuente. A man toca unha cousa 
quente; retírase impulsivamente, de maneira totalmente ins- 
tintiva. Pero a retirada altera os estímulos operativos, e tende 
a que estes se adecúen máis ás necesidades do organismo. A 
través de tales cambios específicos das actividades orgánicas en 
resposta a cambios específicos no medio, ten lugar ese control 
do medio do que se falou (p. 138). Todas as nosas primeiras 
experiencias coa vista, co oído, co tacto, co olfacto, Ou CO gusto, 
son deste tipo. Non se pode dicir con propiedade que sexan 
mentais, intelectuais ou cognitivas, pois carecen de tal cali- 
dade, e ningunha cantidade de exercicios repetitivos podería 
conferirlles propiedades de observación, de xuízo, ou de acción 
intencional (volición). 

2. Consecuentemente o adestramento das nosas actividades 
impulsivas primarias non consiste nun refinamento ou perfec- 
cionamento que se poida lograr mediante o sexercicios, como 
se podería fortalecer un músculo coa práctica. Consiste máis 
ben en: (a) escoller de entre as respostas difusas que se evocan 
nun momento determinado aquelas que están especialmente 

adaptadas á utilización dos estímulos. Iso quere dicir que de 
entre as reaccións do corpo en xeral” e da man en particular, 
que instintivamente se activan por mor da estimulación do ollo 
pola luz, todas, agás as que están especificamente orientadas 
a alcanzar, a coller, e a manipular o obxecto de forma efectiva, 
vanse eliminando gradualmente, pois de non ser así non hai 
adestramento. Como xa sinalamos, as reaccións primarias, con 
moi poucas excepcións, son demasiado difusas e xerais para 
que poidan ter utilidade práctica no caso do infante humano. 
De aí vén a identificación do adestramento coa resposta selec- 
tiva (comparar, p. 139). (b) Igualmente importante resulta a 
coordinación específica dos diferentes factores na resposta que 
se dá. Non se activa tan só unha selección das reaccións da 
man que afectan ao agarre, senón tamén dos estímulos visuais 
concretos que provocan xusto esas reaccións e non outras, e O 
establecemento de conexións entre ambos. Pero a coordinación 
non remata aquí. Poden darse reaccións típicas á temperatura 
cando se agarra o obxecto. Estas tamén se considerarán; máis 
tarde, a reacción á temperatura pode relacionarse directamente 
co estímulo óptico, suprimindo a reacción da man, como cando 
unha chama brillante nos mantén lonxe, sen que haxa con- 
tacto directo. Ou como cando o neno ao manipular o obxecto, 
golpéao, ou estrúllao, e aparece un son. A resposta auditiva 
entra entón no sistema de resposta. Cando os outros fan un 
determinado son (o nome convencional) e acompaña a activi- 
dade, a resposta do aparato auditivo e do vocal vinculada coa 
estimulación auditiva tamén se converterá nun factor asociado 
na resposta complexa”. 





# De feito, a interconexión é tan grande, hai tantas liñas de traballo, que cada 
estímulo provoca algún cambio en todos os órganos de resposta. Non obstante, estamos 
acostumados a ignorar moitas desas modificacións na actividade orgánica total, concentrán- 
donos naquelas que de forma máis específica se adaptan aos estímulos máis urxentes do 
momento. 

#x# Esta afirmación debería compararse co que se dixo antes sobre a ordenación 
secuencial de respostas (p. 139). É unha afirmación simplemente máis explícita da maneira 
en que ten lugar aquela organización consecutiva. 

3. Canto máis especializado sexa o axuste da resposta e do 
estímulo entre si (pois, considerando a secuencia de activida- 
des, os estímulos adáptanse ás reaccións como as reaccións 
aos estímulos), máis ríxido e limitado acaba sendo o adestra- 
mento. Expresado doutra forma, o adestramento adquire unha 
dimensión intelectual ou educativa menor. A forma habitual 
de formular este feito é que canto máis especializada sexa a 
reacción, menos transferible a outros modos de conduta vai ser 
a destreza ao practicala e perfeccionala. Segundo a teoría orto- 
doxa da disciplina formal, un alumno que estuda a súa lección 
de ortografía adquire, ademais da habilidade para deletrear 
palabras concretas, un poder crecente de observación, de aten- 
ción e de memoria que se pode utilizar sempre que esa capa- 
cidade se necesite. De feito, canto máis se limite a observar e 
fixar as formas das palabras, alleo á conexión con outras cousas 
(como o significado das palabras, o contexto en que se utilizan 
habitualmente, a dedución e clasificación da forma verbal, etc.) 
menos probabilidades terá de adquirir unha habilidade que 
poida ser utilizada máis alá da simple observación de formas 
visuais verbais. Poida que nin sequera vexa incrementada a 
súa habilidade para realizar distincións precisas entre formas 
xeométricas, por non falar da capacidade de observación en 
xeral. El limítase a seleccionar os estímulos ofrecidos polas 
formas das letras e as reaccións motoras da reprodución oral ou 
escrita. O alcance da coordinación (por utilizar a terminoloxía 
anterior) é extremadamente limitado. As conexións que se utili- 
zan noutras observacións e lembranzas (ou reproducións) elimí- 
nanse deliberadamente cando o alumno simplemente practica 
coas formas das letras e das palabras. Ao seren excluídas, non 
se poden recuperar cando se necesitan. A habilidade obtida 
para observar e lembrar formas verbais non está dispoñible para 
percibir e lembrar outras cousas. Na fraseoloxía cotiá, non hai 
transferencia. Pero canto máis amplo sexa o contexto, é dicir, 
cantos máis estímulos e respostas estean coordinadas, maior 

será a habilidade adquirida para a realización adecuada doutros 
actos; e non porque exista, en sentido estrito, “transferencias 
algunha, senón porque o amplo abano de factores utilizados no 
acto concreto equivale a un amplo abano de actividade, a unha 
coordinación flexible, e non estreita e ríxida. 

A. Indo á cerna do asunto, a falacia fundamental da teoría 
é o dualismo; é dicir, a separación entre as actividades e as 
capacidades, e a materia obxecto de estudo. Non existe nin- 
gunha capacidade abstracta para ver, oír ou lembrar; existe a 
capacidade para ver, oír, ou lembrar, algo. Falar de adestrar 
unha capacidade, mental ou física, en abstracto, sen conside- 
rar unha materia obxecto de estudo para exercitala, non ten 
sentido. O exercicio físico pode ter efectos na circulación, na 
respiración, e na nutrición, e desenvolver así o vigor e a forza, 
pero esta reserva está dispoñible para fins concretos só cando 
se usa xunto cos medios materiais que os permiten alcanzar. 
O vigor permitiralle a un home xogar ao tenis ou ao golf ou 
navegar nun barco mellor do que o faría estando débil. Pero só 
utilizando unha pelota e unha raqueta, unha pelota e un pau, a 
vela e o temón, da forma axeitada, se converte en experto nal- 
gunha desas cousas; e o feito de ser experto nunha actividade 
axuda a selo noutra só mentres sexa un signo de aptitude para 
unha coordinación muscular fina, ou cando o mesmo tipo de 
coordinación estea presente en todas elas. Ademais, a diferenza 
entre un adestramento da habilidade para deletrear que deriva 
de considerar formas visuais nun contexto reducido, e outro que 
as relaciona coas actividades que se precisan para captar o sen- 
tido, tales como o contexto, a etimoloxía, etc., pode compararse 
coa diferenza entre os exercicios nun ximnasio usando pesas 
para “desenvolvers certos músculos, e un xogo ou deporte. O 
primeiro resulta uniforme e mecánico, especialmente ríxido. O 
último varía dun momento ao outro; non hai dous actos iguais; 
hai que facer fronte a emerxencias novas; a formación de 
coordinacións debe ser flexible e elástica. En consecuencia, o 

adestramento é moito máis #xerals; é dicir, cobre un territorio 
máis amplo e inclúe máis factores. A mesma cousa cabe dicir 
da educación especial e xeral da mente. 

Un exercicio monótono e uniforme pode mediante a práctica 
proporcionar unha gran destreza nunha acción concreta; pero a 
destreza limítase a esa acción, sexa en contabilidade, en cálculo 
de logaritmos ou en experimentos con hidrocarburos. Podemos 
ser unha autoridade nun campo particular e sen embargo non 
ter unha opinión moi elaborada en materias coas que non estea- 
mos moi relacionados, a menos que o adestramento nun campo 
específico se teña realizado de xeito que permita estendelo a 
materias propias doutros campos. 

5. En consecuencia, as habilidades como a observación, 
a memoria, O xuízo, o gusto estético, representan resultados 
organizados da aplicación de tendencias activas innatas a 
certas materias de estudo. Un home non se pon a premer un 
botón con total atención e devoción, para que a facultade de 
observar se poña a traballar (noutras palabras “coa vontades 
de observar); pero se hai algo que deba facer e que só se poida 
lograr con éxito mediante o uso intensivo e extensivo do ollo e 
da man, el naturalmente farao. A observación é un resultado, 
unha consecuencia, da interacción entre un órgano sensorial 
e a materia obxecto de estudo. Variará, por conseguinte, coa 
materia obxecto de estudo utilizada. 

Resulta completamente inútil establecer mesmo o desenvol- 
vemento ulterior de facultades como a observación, a memoria, 
etc., se antes non determinamos en que tipo de materia de 
estudo queremos que o estudante se converta en experto no 
uso da observación e da memoria e con que propósito. E só 
repetindo doutra maneira o que xa se dixo, declaramos que o 
criterio aquí debe ser social. Queremos que a persoa observe, 
lembre e xulgue aquelas cousas que o converten en membro 
real e competente do grupo no que se asocia con outros. Pois 
tamén poderiamos poñer ao alumno a observar atentamente as 

lañas nunha parede e mandarlle aprender de memoria listas de 
palabras intelixibles nunha lingua descoñecida, que de feito é 
o que máis ou menos facemos cando aplicamos a doutrina da 
disciplina formal. Se os hábitos de observación dun botánico, 
dun químico ou dun enxeñeiro son mellores que os hábitos for- 
mados desta última maneira, é porque se ocupan dunha materia 
de estudo que ten pleno sentido na súa vida. 

Para concluír esta parte do debate, diremos que a distinción 
entre unha educación especializada e unha educación xeral 
nada ten que ver coa posibilidade de transferencia da función 
ou da habilidade. En sentido literal, calquera transferencia é 
milagrosa e imposible. Pero algunhas actividades son amplas, 
implican a coordinación de moitos factores. O seu desenvol- 
vemento demanda unha adecuación e un reaxuste continuos. 
Cando as condicións cambian, algúns factores pasan a un 
segundo plano, e outros que tiñan menos importancia pasan ao 
primeiro plano. Hai unha constante redistribución do foco da 
acción, como se poder ver se comparamos un xogo coa acción de 
elevar un peso seguindo unha serie de movementos uniformes. 
Así cómpre saber como facer novas combinacións con rapidez 
cando troca o foco da actividade para facer fronte aos cambios 
na materia obxecto de estudo. Cando unha actividade presenta 
un abano amplo (é dicir, implica a coordinación dunha gran 
variedade de actividades secundarias), e de forma constante e 
inesperada está obrigada a cambiar de dirección no seu des- 
envolvemento progresivo, aparece a educación xeral. Pois iso 
é o que “xerals significa; algo amplo e flexible. Na práctica, a 
educación cumpre esas condicións, e por tanto é xeral, no grao 
en que toma en consideración as relacións sociais. Unha persoa 
pode converterse en experta en filosofía técnica, ou en filoloxía, 
ou en matemáticas, en enxeñería ou en finanzas, e ser inepta e 
insensata na súa acción e no seu xuízo fóra da súa especiali- 
dade. Non obstante, se a súa vinculación con estas materias téc- 
nicas de estudo estivo conectada con actividades humanas con 

alento social, o abano de respostas activas que entran en xogo 
e integradas de forma flexible é moito máis amplo. O illamento 
da materia obxecto de estudo do seu contexto social é o princi- 
pal atranco na praxe actual para garantir a formación xeral da 
mente. Cando a literatura, a arte, a relixión, se disocian desa 
forma, son tan limitadoras como os saberes técnicos aos que 


se opoñen os defensores da educación xeral con tanta enerxía. 


Resumo 


A idea de que o resultado do proceso educativo é a capacidade 
para unha educación ulterior, contrasta con algunhas outras 
ideas que teñen influído na práctica de forma notable. A pri- 
meira idea da que se falou e que contrasta, é a da preparación 
ou adecuación para algunha responsabilidade ou actividade 
futura. Sinaláronse efectos perversos concretos que derivan 
do feito de que este obxectivo desvía a atención do docente 
e do discente do único punto ao que se pode dirixir de forma 
proveitosa, nomeadamente o de tirar partido das necesidades 
e das posibilidades do presente inmediato. En consecuencia, 
rexeita o seu propio propósito declarado. A noción de que a 
educación é unha forma de revelación interior semella estar 
máis relacionada coa idea do crecemento que antes se sina- 
lou. Pero segundo se expresa nas teorías de Froebel e Hegel, 
implica ignorar a interacción das tendencias orgánicas de cada 
momento coa contorna presente, así como a noción de prepara- 
ción. Considérase que hai un todo implícito que xa está dado e 
dispoñible, e a significación do crecemento é puramente transi- 
toria; non é un fin en si mesmo senón un simple medio de facer 
explícito o que xa é implícito. Dado que o que non é explícito 
non se pode utilizar, cómpre encontrar algo que o represente. 
Segundo Froebel o valor simbólico e místico de certos obxectos 
e actos (fundamentalmente matemáticos) representa ese Todo 
Absoluto que está en proceso de revelación. Segundo Hegel, as 

institucións existentes son os seus verdadeiros representantes 
actuais. A relevancia dada a símbolos e institucións provoca 
que a percepción se afaste dun crecemento directo a partir 
dunha experiencia rica en significado. Outra teoría influínte 
pero deficiente é a que concibe que a mente ten, ao nacer, cer- 
tas facultades mentais ou capacidades, como a percepción, a 
memoria, a vontade, o xuízo, a xeneralización, a atención, etc., 
e que a educación é o amestramento desas facultades por medio 
do exercicio continuo. Esta teoría considera a materia obxecto 
de estudo como algo relativamente externo e indiferente, cun 
valor que reside simplemente no feito de que pode ofrecer unha 
ocasión para exercitar as capacidades xerais. Formulouse unha 
crítica desta separación das capacidades citadas entre si e do 
material sobre o que actúan. Mostrouse que os resultados prác- 
ticos da teoría implican unha insistencia inadecuada en destre- 
zas especializadas moi limitadas, en detrimento da iniciativa, 
da inventiva e da readaptabilidade, calidades que dependen 
dunha interacción ampla e consecutiva de actividades especí- 
ficas entre si. 

CAPÍTULO VI 
EDUCACIÓN CONSERVADORA E PROGRESIVA 


1. A educación como formación 


Chegamos agora a un tipo de teoría que nega a existencia de 
facultades e destaca o rol único da materia de estudo no desen- 
volvemento da disposición mental e moral. Segundo ela, a edu- 
cación nin é un proceso de revelación que vén do interior, nin 
é o adestramento de facultades que estean na mesma mente. 
Máis ben é a formación da mente mediante o establecemento 
de certas asociacións ou conexións entre contidos por medio 
dunha materia de estudo presentada desde o exterior. A edu- 
cación ten lugar mediante a instrución entendida nun sentido 
estritamente literal, mediante a construción do espírito desde 
fóra. Que a educación sexa a formación da mente non é cousa 
que se cuestione; esa é a idea de que se parte. Pero formación 
ten aquí un significado técnico, que parte da idea de algo que 
opera desde fóra. 

Herbart”” é o mellor representante histórico deste tipo de 
teoría. Nega de maneira tallante a existencia de facultades 
innatas. A mente está simplemente capacitada para poder pro- 
ducir certas calidades como reacción ás diferentes realidades 





44 Johann Friedrich Herbart (1776-1841) foi un filósofo, psicólogo e pedagogo alemán 
crítico fronte ao idealismo romántico de Fichte, de Schelling e de Hegel. Considera Herbart 
que non hai ideas nin facultades innatas, aínda que si hai unha capacidade humana (moral). 
En 1806 publicou un texto de gran importancia, Pedagogía general derivada del fin de la 
educación, onde lle encomendaba á instrución o papel de construír, desde o exterior do 
indivíduo e por medio de estímulos externos, a súa personalidade. Lonxe de considerar no 
neno a existencia dun espírito intrinsecamente activo, dinámico e creador (como o afirma- 
ran Rousseau, Pestalozzi ou Froebel) e cunha evolución que debería ser respectada máis que 
dirixida, na psicoloxía herbartiana a alma é un principio simple, pasivo e receptivo, cunha 
función que parece quedar reducida á recepción das representacións externas. Cómpre 
sinalar que un dos obxectivos da educación é para Herbart a formación da moralidade, 
que pola súa vez habería de levar á práctica da virtude. A súa elaboración do concepto 
de unidade didáctica mediante un proceso de cinco momentos, profundizada por algunos 
discípulos, converteuse en guía técnica de actuación didáctica que tivo unha gran influencia 
internacional desde as últimas décadas do século XIX. 

que actúan sobre ela. Estas reaccións diferentes na perspectiva 
cualitativa chámanse presentacións (Vorstellungen). Toda pre- 
sentación que se teña manifestado, persiste; pode ser situada 
por baixo do scalbor- da conciencia a causa de presentacións 
novas e máis potentes, producidas pola reacción da alma a 
novo material, pero a súa actividade continúa polo seu propio 
impulso inherente, por baixo da superficie da conciencia. O 
que denominados facultades, como a atención, a memoria, o 
pensamento, a percepción, mesmo os sentimentos, son dispo- 
sicións, asociacións, e relacións” causadas pola interacción 
que se produce entre as presentacións somerxidas, e entre 
estas e as novas presentacións. A percepción, por exemplo, é 
unha relación entre presentacións que deriva do espertar de 
vellas presentacións que van ao encontro das novas coas que 
se combinan; a memoria consiste en evocar unha presentación 
vella por enriba do albor da conciencia e que se mestura con 
outra presentación, etc. O pracer é o resultado do reforzo entre 
as diferentes actividades das presentacións; a dor deriva de que 
collan camiños diferentes, etc. 

Entón, o carácter concreto da mente fai referencia, por 
enteiro, ás varias disposicións formadas polas diferentes 
presentacións nas súas diversas calidades. O “mobiliario 
da mente é a mente. A mente é por enteiro un asunto de 
#contidoss. As implicacións educativas desta doutrina son 
de tres tipos. (1) Este ou aquel tipo de mente fórmase co uso 
de obxectos que evocan esta ou aquela forma de reacción e 
que producen esta ou aquela disposición entre as reaccións 
evocadas. A formación da mente é unha cuestión totalmente 
relacionada coa presentación dos materiais educativos ade- 
cuados. (2) Dado que as presentacións primeiras constitúen os 
sórganos perceptoress que controlan a asimilación de novas 





45 Complications no orixinal co sentido de problema, dificultade, atranco, e aquí de 
relación. 

presentacións, o seu carácter ten especial relevo. O efecto das 
novas presentacións consiste en reforzar agrupacións forma- 
das previamente. A función do educador é, en primeiro lugar, 
a de escoller o material adecuado para fixar a natureza das 
reaccións orixinais, e, en segundo lugar, a de fixar a secuen- 
cia de presentacións subsecuentes sobre a base do abano de 
ideas provenientes de transaccións anteriores. O control vén 
desde atrás, do pasado, e non, como defendía a idea da revela- 
ción, dun obxectivo ulterior. (3) Cabe establecer certas etapas 
formais para calquera método de ensinanza. A presentación 
dunha nova materia de estudo é, sen dúbida, o asunto central, 
pero dado que o coñecemento consiste na maneira en que 
este interactúa cos contidos xa presentes por debaixo da con- 
ciencia, a primeira cousa é a etapa de “preparacións, é dicir, 
iniciar unha nova actividade e traer ao nivel da conciencia 
aquelas vellas presentacións que teñen que asimilar a nova. 
Logo, despois da presentación, segue o proceso de interacción 
do novo e do vello; despois chega a aplicación do contido que 
se acaba de formar na realización dalgunha tarefa. Todo debe 
seguir este curso; en consecuencia, hai un método perfecta- 
mente uniforme para a instrución en todas as materias e para 
todo o alumnado de todas as idades. 

O gran servizo de Herbart consistiu en situar o traballo de 
ensinar lonxe do campo da rutina e da casualidade. Situouno 
na esfera do método consciente; converteuse nun asunto cons- 
ciente cun obxectivo e cun procedemento definidos, en lugar de 
ser un composto de inspiración casual e de submisión á tradi- 
ción. Ademais, [para el] era posible definir todo na ensinanza 
e na disciplina, en lugar de ter que dar por boas xeneralidades 
vagas e máis ou menos místicas en relación a ideais últimos e 
símbolos espirituais especulativos. Aboliu a noción de faculta- 
des xa dadas, que podían ser adestradas mediante exercicios 
con calquera tipo de material, e prestou atención a materias 
de estudo concretas, ao contido, sempre tan determinante. Sen 

ningunha dúbida, Herbart tivo unha gran influencia en presen- 
tar problemas relativos ao material de estudo máis que ningún 
outro filósofo da educación. Formulou problemas de método 
desde o punto de vista da súa relación coa materia obxecto de 
estudo: un método que tiña que ver coa forma e coa secuencia 
de presentar novas materias de estudo para asegurar unha inte- 
racción adecuada coas vellas. 

O principal defecto teórico da súa proposta reside en que 
non considerou a existencia no ser vivo de funcións activas 
e específicas que se desenvolven nos procesos de reaxuste e 
de combinación que teñen lugar na súa relación co medio. A 
teoría representa ao Mestre de escola como un ser autónomo. 
Este feito expresa a un tempo a súa forza e a súa debilidade. 
A noción de que a mente consiste no que se lle ensinou, e de 
que a importancia do que lle se ensinou deriva da súa dispo- 
ñibilidade para a ensinanza posterior, reflicte a visión da vida 
do pedagogo. A filosofía é precisa verbo da responsabilidade 
do profesor na instrución do alumno; pero non di case nada en 
relación ao seu poder para aprender. Pon a énfase na influencia 
do contorno intelectual sobre a mente; non considera o feito 
de que o medio implica unha partilla persoal de experiencias 
comúns. Esaxera alén do razoable as posibilidades dos métodos 
conscientemente formalizados e utilizados, e non recoñece o rol 
das actitudes vitais inconscientes. Insiste no vello, no pasado, 
e pasa coa punta do pé por encima do que opera de forma 
xenuinamente nova e non predicible. En resumo, ten en conta 
todo canto é educativo agás a súa esencia, a enerxía vital que 
procura unha oportunidade para un exercicio efectivo. Toda 
educación forma o carácter, mental e moral, pero a formación 
consiste na escolla e na coordinación de actividades naturais 
de xeito que elas poidan utilizar a materia de estudo do medio 
social. Ademais, a formación non só é formación de actividades 
innatas, senón que se desenvolve por medio delas. E un proceso 
de reconstrución, de reorganización. 

2. A educación como recapitulación e retrospección 


Unha combinación peculiar de ideas sobre o desenvolvemento 
e a formación desde o exterior ten dado lugar á teoría da reca- 
pitulación da educación”, biolóxica e cultural. O individuo 
desenvólvese, pero o seu verdadeiro desenvolvemento consiste 
en repetir, en etapas que seguen unha orde, a evolución pasada 
da vida animal e da historia humana. A primeira recapitulación 
ocorre fisioloxicamente; a última debe realizarse mediante a 
educación. A verdade biolóxica invocada de que o individuo 
no seu crecemento, desde o simple embrión á madureza, repite 
a historia da evolución da vida animal no progreso das formas, 
desde a máis simple ata a máis complexa (ou expresado tecni- 
camente, que a ontoxénese vai en paralelo á filoxénese), non 
nos incumbe, agás en que se supón que ofrece un fundamento 
científico á recapitulación cultural do pasado. A recapitulación 
cultural afirma, en primeiro lugar, que os nenos a unha certa 
idade están mental e moralmente en estado salvaxe; os seus 
instintos son nómades e predadores porque os seus antecesores 
no pasado levaron ese tipo de vida. En consecuencia (así con- 
clúen) a materia de estudo adecuada para a súa educación nese 
momento é o material —especialmente o material literario dos 
mitos, das lendas e das cantigas—, que a humanidade produciu 
nun estadio análogo. Despois o neno pasa a algo que se corres- 
ponde, digamos, co estadio pastoril, e así sucesivamente ata o 
momento en que está preparado para tomar parte na vida actual, 
e chega a época cultural actual. 

Nesta forma precisa e consistente, a teoría, fóra dunha 
pequena escola en Alemaña (seguidores de Herbart na súa 
maioría), non ten tido moita acollida. Pero a idea que leva 
implícita é a de que a educación é esencialmente retrospec- 





46 A teoría da recapitulación ou lei bioxenética foi sistematizada por Ernst Haeckel 
en 1866 no volume titulado Morfología general de los organismos, publicado en castelán 
en 1887. Sostén a teoría que o desenvolvemento en embrión de cada especie (ontoxénese) 
repite a historia evolutiva de cada especie (filoxénese). 

tiva; que considera primeiramente o pasado e especialmente os 
produtos literarios do pasado, e de que a mente formase ade- 
cuadamente na medida en que se conforma segundo a herdanza 
espiritual do pasado. Esta idea ten exercido unha influencia tan 
grande, especialmente na instrución superior, que paga a pena 
analizala na súa formulación extrema. 

En primeiro lugar, a súa base biolóxica é falaz. O crecemento 
embrionario do infante humano preserva, sen dúbida, algúns 
dos trazos das formas inferiores de vida. Pero en ningún caso 
supón ese percorrido preciso por etapas pasadas. Se houbese 
algunha leis precisa de repetición, o desenvolvemento evo- 
lutivo en ningún caso se tería producido. Cada nova xeración 
tería repetido sen máis a existencia dos seus predecesores. O 
desenvolvemento, en suma, ten acontecido por mor da aparición 
de atallos e de alteracións no esquema previo de crecemento. 
E isto suxire que o obxectivo da educación consiste en facilitar 
ese tipo de crecemento mediante atallos. A gran vantaxe da 
inmaturidade, nunha perspectiva educativa, é que nos permite 
emancipar aos novos da necesidade de habitar un pasado supe- 
rado. A finalidade da educación consiste máis ben en liberar 
aos novos de revivir e de volver atravesar o pasado, non en face- 
los pasar unha recapitulación do mesmo. O ambiente social dos 
novos está constituído pola presenza e pola acción dos hábitos 
de pensar e de sentir de homes civilizados. Ignorar a influen- 
cia orientadora do medio actual nos novos implica abdicar sen 
máis desa función educativa. Un biólogo ten dito: sA historia do 
desenvolvemento de diferentes animais ofrécenos unha serie 
de esforzos enxeñosos, determinados, variados, pero máis ou 
menos infrutuosos, por escapar da necesidade de recapitular, 
e substituír o método ancestral cun método máis directos”. 
Seguramente sería un contrasentido se a educación non tentase 





4 É probable que Dewey estea a falar de William Samuel Walthman Ruschenberger 
(1807-1895), naturalista, cirurxián e autor de diversos volumes de ciencia natural. 

de forma deliberada facilitar similares esforzos na experiencia 
consciente de maneira que vaian incrementando o seu éxito. 

Nesta concepción poden distinguirse facilmente dous fac- 
tores que sendo certos van asociados a un contexto falso, que 
os perverte. Na perspectiva biolóxica temos realmente o feito 
de que todo infante comeza co mesmo conxunto de actividades 
impulsivas con que conta, sendo cegas, e moitas delas confli- 
tivas entre si, casuais, esporádicas, e non adaptadas ao medio 
inmediato. Noutra perspectiva, vemos que se considera cousa 
de sabios utilizar os produtos da historia pasada sempre que 
sexan de axuda para o futuro. Dado que representan os resulta- 
dos da experiencia previa, o seu valor para a experiencia futura 
pode, evidentemente, ser indefinidamente grande. As literatu- 
ras producidas no pasado son, en tanto os homes poden acceder 
a elas e usalas, unha parte do medio actual dos individuos; 
pero hai unha gran diferenza entre que nós mesmos fagamos 
uso delas en tanto recursos dispoñibles, e tomalas como normas 
e pautas debido ao seu carácter retrospectivo. 

(I) A distorsión no primeiro punto normalmente deriva dun 
uso errado da idea de herdanza. Admítese que a herdanza 
significa que a vida pasada dalgunha maneira predetermina 
os trazos esenciais do individuo, e que están tan fixados que 
poucos cambios se poden introducir neles. Visto así, a influen- 
cia da herdanza oponse á do medio, e a eficacia deste último 
diminúe. Pero na perspectiva educativa a herdanza non supón 
nin máis nin menos que os atributos orixinais dun individuo. 
A educación debe tomar ao ser tal e como é; que un individuo 
concreto teña este ou aquel conxunto de actividades innatas é 
un feito evidente. O que se teñan desenvolvido desta ou daquela 
maneira, ou que deriven da ascendencia persoal, non ten espe- 
cial relevancia para o educador, aínda que poida tela para o 
biólogo, comparadas co feito de que agora existen. Supoñamos 
que houbese que aconsellar ou orientar unha persoa en relación 
a unha propiedade que vén de herdar. A falacia de asumir que 

o feito de ser unha herdanza vai predeterminar o seu uso futuro, 
resulta obvia. O conselleiro debe ocuparse en que se faga o 
mellor uso do que hai, poñéndoo a funcionar nas condicións 
máis favorables. Obviamente non se pode utilizar o que non 
hai; tampouco non pode o educador. Neste sentido, a herdanza é 
unha limitación para a educación. O recoñecemento deste feito 
evita o gasto de enerxía e a irritación que se derivan do hábito 
bastante común de tentar lograr dun individuo, por medio da 
instrución, algo para o que non está naturalmente destinado. 
Pero a doutrina non determina que uso se darán ás capacidades 
que existen. E, excepto no caso do idiota”“”, estas capacidades 
orixinais son máis variadas e teñen maior potencial, mesmo no 
caso dos máis estúpidos, do que nós poidamos saber facer con 
elas. En consecuencia, aínda que sempre sexa unha necesidade 
preliminar estudar con atención as aptitudes e as deficiencias 
naturais dun individuo, o paso posterior e o máis relevante é o 
de fornecerlle un contorno que funcione adecuadamente, sexan 
cales sexan as actividades presentes. 

A relación entre a herdanza e o ambiente reflíctese moi ben 
no caso da linguaxe. Se un ser non tivese órganos vocais cos que 
articular sons, se non tivese oído ou outros senso-receptores, 
nin conexións entre estas dúas series de aparellos, sería unha 
perda rechamante de tempo tentar aprenderlle a conversar. 
Nacería cun déficit nese sentido, e a educación debería acep- 
tar esa limitación. Pero se nace con ese equipamento, o feito 
de telo non garante que vaia falar unha lingua, nin que lingua 
vaia falar. O medio no que teñan lugar as súas actividades, e no 
que se executen, determinará esas cousas. Se vivise nun medio 
pobre e pouco social no que os homes non falasen entre si, e no 
que utilizasen só os xestos precisos para poder vivir, a linguaxe 
oral seríalle tan allea como se non tivese órganos vocais. Se 
os sons que emite se oen nun medio no que as persoas falan 





48 Véxase o sinalado na páxina 152. 

chinés, escolleranse e coordinaranse as actividades para pro- 
ducir sons similares. Este exemplo podería aplicarse a todo o 
amplo abano da educabilidade de calquera individuo. Sitúa a 
herdanza do pasado na súa conexión correcta coas demandas e 
coas oportunidades do presente. 

(2) A teoría de que a materia de estudo adecuada para a ins- 
trución se atopa nos produtos culturais de épocas pasadas (sexa 
en xeral, sexa máis especificamente nas literaturas concretas 
producidas na época cultural que se supón se corresponde 
co estadio de desenvolvemento dos educandos) fornece outro 
exemplo do divorcio entre o proceso e o produto do crecemento 
que se vén criticando. Manter o proceso vivo, mantelo vivo 
de maneira que sexa máis doado mantelo vivo no futuro, é a 
función da materia de estudo educativa”. Pero un individuo 
só pode vivir no presente. O presente non só é algo que vén 
despois do pasado; e moito menos algo producido por el. É o 
que a vida é ao deixar ao pasado detrás. O estudo de produtos 
do pasado non nos axudará a entender o presente, porque o 
presente non deriva dos produtos, senón da vida na que os pro- 
dutos eran tales. O coñecemento do pasado e da súa herdanza 
ten gran importancia cando entra no presente, pero non doutra 
forma. E o erro de converter os rexistros e os restos do pasado 
no material principal da educación fai que se corte a conexión 
vital entre presente e pasado, e tende a facer do pasado un rival 
do presente e do presente unha imitación máis ou menos fútil 
do pasado. Baixo tales circunstancias, a cultura convértese en 
ornamento e solaz; en refuxio e asilo. Os homes escapan das 
cruezas do presente para vivir nos seus refinamentos imaxi- 
narios, en lugar de utilizar o que o pasado ofrece como unha 


ferramenta para facer madurar esas Cruezas. 


49 Subject matter no orixinal, que equivale a área Ou materia curricular, aquel conxun- 
to de contidos culturais que conforman unha disciplina educativa e que se estuda nun 
determinado nivel educativo. 

O presente, en suma, xera os problemas que nos levan a 
buscar no pasado inspiración, e que ofrece significado ao que 
encontramos cando buscamos. O pasado é pasado precisamente 
porque non inclúe o que é característico do presente. O pre- 
sente en movemento inclúe o pasado baixo a condición de uti- 
lizar o pasado para orientar o seu propio movemento. O pasado 
é un gran recurso para a imaxinación; engade unha dimensión 
nova á vida, pero coa condición de que sexa visto como o pasado 
do presente, e non coma outro mundo desconectado. O principio 
que resta valor ao momento preciso en que se vive, e á operación 
de crecer, a única cousa sempre presente, naturalmente volve os 
ollos ao pasado porque o obxectivo futuro que establece resulta 
remoto e baleiro. Pero ao virarlle as costas ao presente, non ten 
maneira de volver a el, cargado co botín do pasado. Unha mente 
que sexa plenamente consciente das necesidades e ocasións do 
momento presente terá os máis dinámicos motivos para inte- 
resarse pola orixe do presente, e xamais terá que procurar un 


camiño de volta porque xamais terá perdido a conexión. 


3. A educación como reconstrución 


En contraste coas ideas tanto da revelación das capacidades 
innatas interiores, como da formación desde o exterior, sexa 
pola natureza física ou polos produtos culturais do pasado, 
o ideal do crecemento deriva na noción da educación como 
unha constante reorganización e reconstrución da experiencia. 
Sempre ten unha finalidade inmediata, e dado que a actividade 
é educativa, alcanza esa finalidade, a transformación directa da 
calidade da experiencia. A infancia, a mocidade e a vida adulta 
están todas no mesmo nivel educativo no sentido de que o que 
realmente se aprende en cada un dos niveis da experiencia 
constitúe o valor desa experiencia, e no sentido en que a tarefa 
principal da vida en todo momento é facer que a vida contribúa 
a arrequecer o seu propio significado perceptible. 

Así chegamos a unha definición técnica de educación: é 
aquela reconstrución ou reorganización da experiencia que se 
engade ao significado da experiencia e que incrementa a habi- 
lidade de orientar o curso da experiencia posterior. 

(1) O incremento de significado corresponde a unha maior 
percepción das conexións e das continuidades nas actividades 
en que participamos. A actividade comeza de forma impulsiva; 
é dicir, é cega. Non sabe a que obedece; é dicir, cales son as 
súas interaccións con outras actividades. Unha actividade que 
resulta educativa ou instrutiva fainos conscientes dalgunhas 
conexións que eran imperceptibles. Por recorrer ao noso exem- 
plo sinxelo, un neno que toca unha luz brillante quéimase. A 
partir de aí, sabe que un acto concreto de tocar relacionado 
cun acto concreto de ver (e viceversa) implica calor e dor; ou 
que determinada luz implica unha fonte de calor. Os actos 
polos que un científico no seu laboratorio aprende máis cousas 
sobre a chama non se afastan en nada dese principio. Facendo 
cousas concretas, consegue ver certas conexións da calor con 
outras cousas, que antes eran descoñecidas. Así, os seus actos 
en relación con esas cousas adquiren maior significado; sabe 
mellor o que está a facer ou no que sandays cando ten que ope- 
rar con elas; el pode provocar consecuencias en lugar de deixar 
que acontezan, que son formas similares de dicir o mesmo. De 
súpeto, a chama gañou máis significado; todo canto se sabe de 
combustión, da oxidación, sobre a luz e a temperatura, pode 
converterse nunha parte intrínseca do seu contido intelectual. 

(2) O outro aspecto dunha experiencia educativa radica no 
aumento da capacidade de orientación ou control posterior. 
Dicir que se sabe no que se anda, ou que se poden provocar cer- 
tas consecuencias, é tanto como dicir, certamente, que se pode 
anticipar mellor o que vai acontecer; que se pode, por tanto, 
preparar ou anticipar algo para garantir consecuencias bene- 
ficiosas e evitar as non desexadas. Unha experiencia xenuina- 
mente educativa, entón, unha na que teña lugar a instrución e 

se incremente a habilidade, distínguese por unha banda dunha 
actividade rutineira, e pola outra dunha actividade caprichosa. 
(a) Na última, non importa o que acontezay; hai que deixarse 
ir, evitando relacionar as consecuencias da propia acción (as 
evidencias das súas conexións con outras cousas) co acto. É 
habitual engurrar as cellas diante dunha actividade casual e 
sen obxectivo, considerándoa como unha parvada intencionada, 
ou sen razón, ou sen xustificación algunha. Mais na propia 
disposición da mocidade existe a tendencia a buscar a causa 
de tales actividades casuais, a illalas de calquera outra cousa. 
Pero de feito unha actividade así é explosiva, debida a un mal 
axuste co medio. Os individuos actúan de forma caprichosa 
cando o fan baixo un ditado externo ou cando se lles manda sen 
que teñan un obxectivo propio ou sen percibir os efectos da súa 
acción sobre outros actos. Podemos aprender facendo cousas 
que non entendemos; mesmo na acción máis intelixente, face- 
mos moitas cousas que non pretendemos porque a maior parte 
das conexións da acción que conscientemente realizamos nin se 
perciben nin se anticipan. Pero aprendemos só porque despois 
de que a acción rematou, decatámonos de resultados dos que 
antes non nos decataramos. Pero a maioría do traballo nas esco- 
las consiste en establecer normas que os nenos deben seguir, 
mais teñen tal natureza que mesmo despois de que os nenos 
teñan rematado a acción non se lles pide ver a conexión entre 
o resultado, é dicir a resposta, e o método utilizado. Para eles, 
todo o asunto é un truco ou unha sorte de milagre. Unha acción 
así resulta en esencia caprichosa, e conduce a hábitos capri- 
chosos. (b) A rutina, a acción, a acción que é automática, pode 
incrementar a destreza para facer unha cousa concreta. Ata aí, 
podería dicirse que ten un efecto educativo. Pero non conduce 
a novas percepcións dos efectos e das conexións; limita e non 
amplía o horizonte de significado. E dado que o medio cambia, 
e a nosa maneira de actuar ten que ser modificada para lograr 
manter unha conexión equilibrada coas cousas, unha forma 

illada e uniforme de actuar vólvese desastrosa nalgún momento 
crítico. A adestrezas tan gabada tórnase ineptitude manifesta. 

A diferenza esencial entre a idea de educación entendida 
como unha reconstrución continua, e as outras concepcións 
unilaterais que se criticaron neste capítulo e no anterior, radica 
en que identifica finalidade (o resultado) e proceso. Isto é con- 
traditorio verbalmente, mais só verbalmente. Significa que a 
experiencia como proceso activo ocupa o tempo, e que o seu 
período último completa o período primeiro; fai que se vexan 
as conexións implicadas, ata ese momento invisibles. O último 
resultado revela así o significado do anterior, mentres a expe- 
riencia coma un todo establece unha orientación ou disposición 
cara as cousas que posúen este significado. Toda experiencia 
ou actividade de tipo continuo resulta educativa, e a educación 
consiste en ter ese tipo de experiencias. 

Só resta sinalar (o que recibirá maior atención despois) 
que a reconstrución da experiencia pode ser tanto social como 
persoal. Co fin de simplificar falamos nos capítulos anteriores 
como se a educación dos inmaturos, que os enche co espírito do 
grupo social ao que pertencen, fose unha sorte de recollida por 
parte do neno das aptitudes e dos recursos do grupo adulto. Nas 
sociedades estáticas, as sociedades que fan do mantemento dos 
costumes establecidos a súa medida de valor, esta concepción 
é a dominante. Mais non é así nas comunidades que progresan. 
Elas perseguen conformar as experiencias dos máis novos de 
maneira que en vez de reproducir os hábitos existentes, se for- 
men mellores hábitos, de xeito que a sociedade adulta futura 
sexa unha mellora da existente. Os homes desde hai tempo 
veñen tendo unha idea do grao en que a educación se pode 
utilizar conscientemente para eliminar males sociais evidentes 
levando aos máis novos por camiños que non produzan eses 
males, e teñen algunha idea do grao en que a educación se pode 
converter nun instrumento para lograr as mellores esperanzas 
dos homes. Pero sen dúbida estamos lonxe de tomar conciencia 

da eficacia potencial da educación como axente construtivo na 
mellora da sociedade, de nos decatar de que representa non só 
o desenvolvemento da infancia e da mocidade senón tamén da 
sociedade futura da que serán integrantes. 


Resumo 


A educación pode concibirse de forma retrospectiva ou pros- 
pectiva. É dicir, pode tratarse como un proceso para acomodar 
o futuro ao pasado, ou como o uso do pasado como recurso para 
un futuro en progreso. No primeiro caso procúranse os patróns 
e as pautas no que aconteceu antes. Á mente pode entenderse 
como un grupo de contidos que resultan da presentación de cer- 
tas cousas. Neste caso, as presentacións máis vellas constitúen 
o material ao que as últimas se van asimilar. A importancia con- 
cedida ao valor das primeiras experiencias dos seres inmaturos 
é transcendental, especialmente dada a tendencia a non telas 
en conta. Pero estas experiencias non consisten en material 
presentado externamente, senón na interacción de actividades 
innatas co medio que progresivamente modifican tanto as acti- 
vidades coma o medio. O defecto da teoría de Herbart sobre a 
formación por medio de presentacións consiste en non atender 
suficientemente esta interacción e cambio constantes. 

O mesmo principio crítico aplícase ás teorías que atopan a 
materia de estudo primaria nos produtos culturais da historia 
humana, especialmente nos produtos literarios. Illados na súa 
conexión co medio presente no que os individuos teñen que 
actuar, convértense nunha sorte de medio rival, que distrae. O 
seu valor radica no seu uso para incrementar o significado das 
cousas coas que temos que interactuar activamente no momento 
presente. A idea de educación presentada nestes capítulos 
resúmese formalmente na idea da reconstrución continua da 
experiencia, unha idea que se distingue da educación como 
preparación para un futuro remoto, como revelación, como con- 
formación externa, e como recapitulación do pasado. 

——— CAPÍTULO VII j 
A CONCEPCIÓN DEMOCRÁTICA NA EDUCACIÓN 


En boa medida, e salvo algunha excepción, até aquí viñemos 
considerando a educación tal e como pode existir en calquera 
grupo social. Agora temos que facer explícitas as diferenzas no 
espírito, na praxe e nos métodos da educación segundo operan 
en diferentes tipos de vida en comunidade. Dicir que a educa- 
ción é unha función social, que garante a dirección e o desen- 
volvemento dos inmaturos por medio da súa participación na 
vida do grupo ao que pertencen, implica dicir na práctica que 
a educación variará co tipo de vida que prevaleza nun grupo. 
Resulta especialmente acertado dicir que unha sociedade que 
non só cambia senón que ten o ideal de tal cambio para mello- 
rar, terá patróns e métodos de educación diferentes aos da que 
simplemente persegue perpetuar os seus propios costumes. 
Para converter as ideas xerais ata agora expostas en aplicables 
á nosa propia práctica educativa, faise necesario, polo tanto, 


achegármonos máis á natureza da vida social presente. 


1. As implicacións da asociación humana 


Sociedade é unha palabra, pero moitas cousas. Os homes asó- 
cianse mediante todo tipo de formas e para todo tipo de pro- 
pósitos. Un home está vinculado a unha gran diversidade de 
grupos, nos que os seus asociados poden ser moi diferentes. A 
miúdo semella como se os grupos non tivesen nada en común 
agás que son formas de vida asociada. Dentro de cada orga- 
nización social maior hai numerosos grupos menores: non só 
subdivisións políticas, senón asociacións industriais, científi- 
cas, relixiosas. Hai partidos políticos con diferentes obxectivos, 
grupos sociais, camarillas, bandas, corporacións, parcerías, 
grupos fortemente unidos por elos de sangue, até unha diver- 
sidade interminable. En moitos Estados modernos, e nalgúns 

antigos, hai unha gran diversidade de poboacións, de linguas, 
de relixións, de códigos morais, e de tradicións. Desde este 
punto de vista, moitas unidades políticas menores, como unha 
das nosas grandes cidades, por exemplo, son un conglomerado 
de sociedades debilmente asociadas, e non unha comunidade 
de acción e de pensamento” inclusiva e permeable. 

Os termos sociedade, comunidade, son entón ambiguos. 
Ambos teñen un sentido laudatorio e normativo, e un sentido 
descritivo; un significado de jure e un significado de facto. Na 
filosofía social, a primeira concepción é case sempre a predo- 
minante. A sociedade concíbese como tal pola súa propia natu- 
reza. As calidades que acompañan esta unidade, como a loable 
comunidade de propósitos e de benestar, a lealdade aos obxec- 
tivos comúns, ou a reciprocidade no acordo, póñense de relevo. 
Pero cando consideramos os feitos que o termo denota en lugar 
de centrar a nosa atención na súa connotación intrínseca, non 
atopamos unidade senón unha pluralidade de sociedades, boas 
e malas. Entre elas hai homes que forman unha banda para a 
conspiración criminal, agrupacións comerciais que se alimen- 
tan do público en lugar de servilo, maquinarias políticas que se 
manteñen unidas polo interese do saqueo. Cando se afirma que 
tales organizacións non son sociedades porque non cumpren 
os requirimentos ideais da noción de sociedade, a resposta, 
en parte, é que a concepción de sociedade faise tan sideals 
que non serve de nada, ao non ter un referente nos feitos; pero 
tamén que cada unha desas organizacións, sen importar o opos- 
tas que estean aos intereses dos outros grupos, ten algo das 
loables propiedades da “sociedades para manter a unión. Entre 
os ladróns hai honor, e unha banda de ladróns ten un interese 
común en relación aos seus integrantes. As bandas mantéñense 
con sentimentos fraternais, e as pequenas camarillas pola férrea 
lealdade aos seus propios códigos. A vida familiar pode estar 

definida pola exclusividade, a sospeita e os celos en relación 
aos que están fóra, e non obstante ser un modelo de amizade e 
de axuda mutua no seu interior. Toda educación xerada por un 
grupo tende a socializar aos seus integrantes, pero a calidade e 
o valor da socialización depende dos hábitos e dos obxectivos 
do grupo. 

Velaí que apareza, unha vez máis, a necesidade de medir o 
valor de toda forma existente de vida social. Ao procurar esa 
medida, debemos evitar os extremos. Non podemos estable- 
cer, nas nosas cabezas, o que poida ser unha sociedade ideal. 
Debemos basear as nosas concepcións nas sociedades que 
existen na realidade, de xeito que poidamos ter algunha segu- 
ranza de que o noso ideal é posible. Mais, como vimos de ver, o 
ideal non pode repetir simplemente os trazos do que xa existe. 
A cuestión radica en extraer os trazos desexables das formas de 
vida comunitaria que xa existen, e utilizalos para criticar os tra- 
zos non desexables e propoñer melloras. Vemos que en calquera 
grupo social, sexa o que for, mesmo nunha banda de ladróns, 
existen intereses en común, e tamén un certo nivel de interac- 
ción e relación de cooperación con outros grupos. Derivamos 
o noso patrón deses dous trazos. Son numerosos e variados 
os intereses que se comparten conscientemente? Que grao de 
amplitude e de liberdade ten a interacción con outras formas de 
asociación? De aplicarmos estas consideracións a unha banda 
criminal, por exemplo, encontramos que os elos que consciente- 
mente manteñen aos integrantes xuntos son poucos en número, 
reducibles case a un interese común no saqueo; que son dunha 
natureza tal que illan ao grupo doutros grupos no que atinxe á 
súa visión dos valores da vida. De aí que a educación que ofreza 
unha tal sociedade sexa parcial e deforme. Se tomamos, por 
outra banda, o tipo de vida familiar que ilustra o patrón común, 
encontramos que hai intereses materiais, intelectuais e estéticos 
nos que todos participan e que o progreso de calquera membro 
é valioso para a experiencia dos outros membros —e doado de 

comunicar—, e que a familia non é un todo illado senón que ten 
relacións directas con grupos comerciais, con escolas, con todos 
os axentes da cultura, así como con outros grupos similares, e 
que xoga un rol importante na organización política e que como 
compensación recibe apoio dela. Resumindo, hai moitos intere- 
ses conscientemente comunicados e compartidos; e hai puntos 
de contacto diversos e libres con outras formas de organización. 

1. Apliquemos o primeiro elemento deste criterio a un Estado 
gobernado despoticamente. Non é certo que non haxa un inte- 
rese común en tal organización entre gobernados e gobernantes. 
As autoridades dominantes deben ter nalgunha consideración 
as actividades propias dos seus súbditos, deben facer que 
algunhas das súas capacidades se activen. Talleyrand””? dixo 
que un goberno podía facer calquera cousa con baionetas agás 
sentar nelas. Esta cínica declaración é cando menos un reco- 
ñecemento de que o elo de unión non se asenta simplemente 
na forza da coerción. Podería dicirse, porén, que as actividades 
ás que se apela carecen de valor e son degradantes, que un tal 
goberno pon en funcionamento unha actividade que é simple- 
mente a capacidade de temer. En certo modo, esta afirmación é 
verdadeira. Pero pasa por riba do feito de que o medo non ten 
por que ser un factor indesexable na experiencia. A cautela, a 
precaución, a prudencia, o desexo de prever acontecementos 
futuros para poder evitar o que causa dano, resultan trazos 
desexables que son tanto o produto de provocar o impulso do 
medo como o son a covardía e a submisión abxecta. A verda- 
deira dificultade radica en que a apelación ao medo está illada. 
Ao evocar o temor e a esperanza dunha recompensa tanxible, 
por exemplo o confort e a placidez, moitas outras capacidades 
quedan sen tratar. Ou mellor, vénse afectadas, pero dun xeito 





5o Charles-Maurice de Talleyrand-Périgord (1754-1838), foi un sacerdote, político e 
diplomático francés moi influínte na súa época, pois soubo camiñar con todos os ventos que 
na mesma sopraron, desde os da revolución aos napoleónicos. De 1891 data a edición das 
Mémoirs du Prince de Talleyrand. 

tal que se perverten. En lugar de operar pola súa propia conta 
quedan reducidas a meras ferramentas na procura do pracer e 
na evitación da dor. 

Isto equivale a dicir que non existe un número amplo de inte- 
reses comúns; non existe un xogo libre de dar e recibir entre os 
integrantes do grupo social. A estimulación e a resposta son en 
gran medida unilaterais. Coa finalidade de ter un maior número 
de valores en común, todos os integrantes do grupo deben ter 
idénticas oportunidades para recibir e tomar dos demais. Debe 
existir unha gran variedade de tarefas e de experiencias com- 
partidas. De non ser así, as influencias que educan a uns como 
amos, educan a outros como servos. E a experiencia de cada 
parte perde significado, cando se dificulta o libre intercambio 
de formas diferentes de experiencia de vida. A separación entre 
a clase privilexiada e a clase sometida impide a endosmose”! 
social. Os males que dese xeito afectan á clase superior son 
menos materiais e menos perceptibles, pero igualmente reais. 
A súa cultura tende a ser estéril, a alimentarse de si mesma; a 
súa arte convértese nunha mostra pretensiosa e artificial; a súa 
riqueza luxuriosa; o seu coñecemento especializado de máis; os 
seus costumes máis maniáticos que humanos. 

A carencia dunha interacción libre e igualitaria, que xurda 
da diversidade de intereses compartidos desequilibra a esti- 
mulación intelectual. A diversidade na estimulación implica 
novidade, e a novidade supón un desafío para a mente. Canto 
máis se restrinxe a actividade a unhas poucas áreas concretas, 
como acontece cando existe unha ríxida divisoria de clase que 
impide un adecuado intercambio de experiencias, máis se 
converte en rutina a acción da clase que está en desvantaxe, e 
máis caprichosa, aleatoria e provocadora se volve a acción da 
clase que posúe materialmente a posición dominante. Platón 





51 Endosmosis no orixinal, empurrar un líquido cara dentro de algo. Dewey fala do 
que hoxe se coñece como mobilidade. 


Guludiacia 


E EDUCACIÓN 


definiu ao escravo como aquel que acepta que outro controle 
o propósito da súa conduta. Esta condición aparece mesmo 
cando non existe legalmente a escravitude. Aparece cando 
os homes participan nunha actividade que é útil socialmente, 
pero sen entender a súa utilidade nin ter interese persoal nela. 
Fálase moito da organización científica do traballo. É unha 
visión estreita que restrinxe a ciencia que garante a eficacia 
da operación a movementos musculares. A maior empresa da 
ciencia radica en descubrir as relacións do home co seu traba- 
llo, incluíndo as súas relacións cos outros que participan nas 
mesmas tarefas, e que favorecerán que a súa intelixencia se 
interese polo que fai. A eficacia na produción con frecuencia 
demanda división do traballo. Pero redúcese a unha rutina 
mecánica se os traballadores non ven as relacións técnicas, 
intelectuais e sociais implícitas no que fan, e se non se impli- 
can no seu traballo grazas á motivación provocada por tales 
percepcións. A tendencia a reducir cousas como a eficiencia 
na actividade e a xestión científica a cuestións puramente 
técnicas é unha proba do pensamento unilateral de que fan 
gala os que controlan a industria, os que establecen os seus 
obxectivos. Debido a que estes carecen dun interese social 
global e equilibrado, non hai suficiente estímulo para atender 
os factores e as relacións humanas na industria. A intelixencia 
redúcese aos factores relativos á produción técnica e á comer- 
cialización de mercadorías. Non hai dúbida de que se pode 
desenvolver unha intelixencia moi aguda e operativa nestes 
aspectos tan restrinxidos, pero o erro de non ter en conta facto- 
res sociais significativos non deixa de ser unha falta de xuízo, 
e a correspondente distorsión da vida emocional. 

2) Este exemplo (que contén unha idea que se debe aplicar a 
todas as asociacións que carecen de reciprocidade de interese) 
lévanos ao noso segundo punto. O illamento e a exclusividade 
dunha banda ou camarilla alivia o seu espírito antisocial. Pero 


este mesmo espírito aparece alí onde un grupo ten intereses 

4propiosy que lle impiden ter unha interacción plena con outros 
grupos, de maneira que a súa finalidade preponderante é a pro- 
tección do que posúen, en lugar da reorganización e do progreso 
a través dunhas relacións máis amplas. É un trazo das nacións 
que están illadas entre si; das familias que se reclúen coas súas 
coitas domésticas como se non tivesen relación cunha vida máis 
ampla; das escolas cando se afastan dos intereses do fogar e da 
comunidade; das divisións entre ricos e pobres; entre letrados 
e incultos. O asunto esencial é que o illamento provoca que a 
vida teña unha estrutura ríxida e formal, que os ideais do grupo 
sexan estáticos e egoístas. Non é accidental que as tribos salva- 
xes consideren do mesmo modo aos estraños e aos inimigos. Ten 
que ver co feito de que identificaron a súa experiencia cunha 
adherencia ríxida aos costumes do pasado. Baixo tales presu- 
postos é totalmente lóxico temer a interacción cos outros, pois 
ese contacto pode disolver os costumes. Certamente provocaría 
a reconstrución. É un lugar común dicir que unha vida mental 
activa e aberta depende da ampliación do abano de contactos 
co medio físico. Pero o principio aplícase aínda de forma máis 
evidente no campo no que estamos dispostos a ignoralo, a esfera 
dos contactos sociais. 

Cada época de expansión na historia da humanidade ten 
coincidido coa presenza de factores que permitiron eliminar 
a distancia entre pobos e clases que previamente se afastaban 
entre si. Mesmo os beneficios supostos da guerra, se é que algún 
hai, derivan do feito de que o conflito entre os pobos cando 
menos reforza a interacción entre eles, e así, accidentalmente, 
permítelles aprender uns dos outros, e por tanto expandir os 
seus horizontes. As viaxes e as relacións económicas e comer- 
ciais teñen aumentado nesta altura de tal modo que rompen 
as barreiras externas; fan que as xentes e as clases manteñan 
unha relación máis estreita e perceptible entre si. Queda en 
boa medida por garantir a significación intelectual e emocional 
desta eliminación física do espazo. 

2. O ideal democrático 


Os dous elementos do noso criterio apuntan por igual á demo- 
cracia. O primeiro implica non só puntos de interese común 
compartido máis numerosos e variados, senón unha maior 
confianza no recoñecemento de intereses mutuos como factor 
de control social. O segundo significa non só unha interacción 
máis libre entre grupos sociais (antes illados ata onde había 
un desexo de manter separación), senón un cambio no hábito 
social, e o seu continuo reaxuste por medio do confronto con 
novas situación producidas por unha interacción maior. É estes 
dous trazos son precisamente os que caracterizan a sociedade 
constituída democraticamente. 

Na perspectiva educativa, sinalamos, en primeiro lugar, que 
a realización dunha forma de vida social na que os intereses 
se mesturan entre si, e onde o progreso, ou O reaxuste, conten 
cun lugar importante, fai que unha comunidade democrática 
estea máis interesada que outras comunidades na causa dunha 
educación intencional e sistemática. A devoción da democracia 
pola educación é algo coñecido. A explicación superficial é a 
de que un goberno que depende do sufraxio popular non pode 
ter éxito mentres as persoas que elixen e obedecen aos seus 
gobernantes non estean educadas. Dado que unha sociedade 
democrática repudia o principio da autoridade externa, debe 
encontrar un substituto na disposición e no interese voluntarios; 
isto só se pode lograr coa educación. Pero hai unha explicación 
máis profunda. Unha democracia é máis que unha forma de 
goberno; fundamentalmente é unha forma de vida en común, 
de experiencia común compartida. A extensión no espazo do 
número de individuos que participan nunha empresa de maneira 
que cada un teña que vincular a súa acción coa dos outros, e 
considerar a acción dos outros para dar sentido e dirección á 
propia, equivale á ruptura desas barreiras de clase, de raza, e 
de territorio nacional que impiden que os homes perciban toda 
a significación da súa actividade. Eses puntos de contacto máis 

numerosos e variados denotan unha maior diversidade de estí- 
mulos aos que pode responder un individuo; consecuentemente 
estimulan a variedade nas súas accións. Garanten a liberación 
de capacidades que permanecían reprimidas mentres as incita- 
cións á acción son parciais, pois teñen que manterse nun grupo 
que, ao estar pechado sobre si mesmo, elimina moitos intereses. 

A ampliación da área de coitas compartidas, e a liberación 
dunha maior diversidade de capacidades persoais que carac- 
terizan unha democracia, non son certamente o produto da 
deliberación e do esforzo consciente. Ao contrario, tiveron a súa 
causa no desenvolvemento de formas de produción e comercio, 
das viaxes, da migración, e das formas de comunicación que 
emerxeron co dominio da ciencia sobre a enerxía natural. Pero 
despois de que teñan aparecido unha maior individualización, 
por unha banda, e unha máis ampla comunidade de intereses 
pola outra, cómpre un esforzo decidido para mantelas e esten- 
delas. Obviamente unha sociedade para a que a estratificación 
en clases separadas sería fatal, debe procurar que as oportuni- 
dades intelectuais sexan accesibles a todos de maneira igualita- 
ria e doada. Unha sociedade separada en clases só ten que estar 
especialmente atenta á educación dos chamados a gobernar. 
Unha sociedade móbil, que está chea de canles para a distribu- 
ción dos cambios que poidan acontecer en calquera lugar, debe 
procurar que os seus integrantes se eduquen para a adaptabili- 
dade e a iniciativa persoal. De non facelo así, veranse agoniados 
polos cambios nos que se ven atrapados e dos que non perciben 
nin o significado nin as aplicacións. Como resultado teremos 
unha confusión na que uns poucos se apropiarán dos resultados 
das actividades cegas e dirixidas externamente dos outros. 


3. A filosofía educativa platónica 


Os capítulos seguintes dedicaranse a facer explícitas as impli- 
cacións das ideas democráticas na educación. Nos apartados 
que aínda quedan deste capítulo imos considerar as teorías 

educativas que se desenvolveron en tres épocas nas que a trans- 
cendencia social da educación foi especialmente relevante. A 
primeira a considerar é a de Platón””. Ninguén podería expresar 
mellor do que o fixo el, o feito de que a sociedade mantén unha 
organización estable cando cada individuo fai aquilo para o que 
ten unha aptitude natural na maneira en que poida ser útil aos 
demais (ou de contribuír ao todo do que fai parte); e que a tarefa 
da educación consiste en descubrir esas aptitudes e adestralas 
progresivamente para o uso social. Moito do que se leva dito até 
o de agora tomouse prestado do que Platón de forma consciente 
ensinou ao mundo por primeira vez. Pero unhas circunstancias 
que el non podía controlar intelectualmente, levárono a res- 
trinxir a aplicación destas ideas. Xamais chegou a ter unha idea 
da infinda pluralidade de actividades que poden caracterizar a 
un individuo e a un grupo social, e consecuentemente limitou a 
súa proposta a un número limitado de tipos de capacidade e de 
organización social. 

O punto de partida de Platón é que a organización da socie- 
dade depende en último termo do coñecemento da finalidade 
da existencia. Se non sabemos da súa finalidade, estariamos á 
mercé do azar e do capricho. A menos que coñezamos a finali- 
dade, o ben, non teremos criterios para decidir racionalmente 
verbo das posibilidades que hai que promover, ou como hai que 
ordenar as organizacións sociais. Non teremos idea dos límites 
propios e da distribución das actividades —ao que el chamou 
xustiza—, como un trazo da organización quer individual quer 
social. Mais como se vai lograr o coñecemento dese ben per- 
manente e final? Ao tratar deste asunto chegamos ao atranco 
en aparencia insuperable de que un tal coñecemento non é 
posible agás nunha orde social xusta e harmoniosa. En calquera 
outro lugar a mente distráese e pérdese con valoracións falsas 


32 Platón (428-348 a. C.), alumno de Sócrates e celebre pola súa Academia, foi autor de 
numerosos Diálogos e, entre outros textos, do coñecido como República, onde as cuestións 
educativas teñen unha especial relevancia. 

e perspectivas falsas. Unha sociedade desorganizada e dividida 
establece varios modelos e pautas diferentes. En tales condi- 
cións é imposible que o individuo logre consistencia mental. Só 
un todo completo ten plena autoconsciencia. Unha sociedade 
que descansa sobre a supremacía dun factor sobre outro, sen 
ter en conta cal resulta racional e adecuado, inevitablemente 
provoca o retroceso do pensamento. Premia unhas cousas men- 
tres condena outras, creando unha mentalidade cunha unidade 
aparente que resulta forzada e deforme. A educación en último 
termo provén dos modelos que fornecen as institucións, os 
costumes e as leis. Só nun Estado xusto poderían estas ofre- 
cer a educación correcta; e só aqueles que teñen mentes ben 
educadas poderán recoñecer as finalidades e os principios que 
ordenan as cousas. Semella que esteamos atrapados nun círculo 
pechado. Non obstante, Platón suxeriu a forma de saír. Uns 
poucos homes, filósofos ou amantes da sabedoría ou verdade, 
poden mediante o estudo coñecer cando menos un bosquexo das 
formas propias dunha existencia verdadeira. Se un gobernante 
poderoso formase un Estado con esas formas, entón os seus 
regulamentos poderían ser preservados. Podería ofrecerse unha 
educación que puidese peneirar os individuos, descubrindo en 
que eran bos e proporcionando un método para asignar a cada 
quen un traballo para vivir conforme á súa natureza. E facendo 
cada quen a súa parte, sen transgredila nunca, a orde e a uni- 
dade do conxunto manteríase. 

Sería imposible atopar en calquera sistema de pensamento 
filosófico un recoñecemento máis preciso da significación edu- 
cativa das organizacións sociais, por unha banda, e da depen- 
dencia que esas organizacións teñen dos medios utilizados para 
educar aos máis novos, pola outra. Sería imposible atopar unha 
visión máis profunda da función da educación na descuberta e 
no desenvolvemento das capacidades persoais, e do seu ades- 
tramento, de xeito que se vinculen coas actividades dos demais. 
Non obstante, a sociedade na que a teoría se formulou era tan 

pouco democrática que Platón non puido idear unha solución 
para un problema que tan ben soubo formular. 

Aínda que el afirmaba con claridade que o lugar do indivi- 
duo na sociedade non podía estar determinado polo nacemento 
ou pola riqueza, ou por calquera posición dada, senón pola 
súa natureza verdadeira segundo se manifestara no proceso da 
educación, el non tiña ningunha percepción do carácter único 
dos individuos. Para el todos pertencían por natureza a unha 
clase, e había un número ben pequeno delas. En consecuencia, 
a función da educación, mediante proba e clasificación, era 
mostrar a cal das tres clases pertencía un individuo. Ao non 
existir o recoñecemento de que cada individuo representa unha 
clase única, non pode haber recoñecemento da infinda diversi- 
dade de tendencias activas e de combinación de tendencias de 
que un individuo é capaz. Só había tres tipos de facultades ou 
capacidades na constitución do individuo. Por tanto a educa- 
ción pronto acadaría un límite estático en cada clase, pois só a 
diversidade provoca cambio e progreso. 

Nalgúns individuos os apetitos dominan de forma natural; 
están asignados á clase traballadora e comerciante, que atende 
as necesidades dos humanos. Outros mostran, mediante a edu- 
cación, que por riba e alén dos apetitos, posúen unha disposi- 
ción xenerosa, sociable e decididamente valente. Convértense 
en suxeitos e cidadáns do Estado; nos seus defensores na gue- 
rra; nos seus gardiáns internos na paz. Pero o seu límite está 
marcado pola súa falta de razón, que é unha capacidade para 
atrapar o universal. Os que a posúen poden alcanzar o nivel 
educativo máis elevado, e chegar a ser co tempo lexisladores 
do Estado, pois as leis son os universais que controlan os parti- 
culares da experiencia. Así pois non é certo que Platón subor- 
dinase intencionalmente o individuo ao conxunto social. Pero 
é certo que ao non ter a percepción do carácter único de cada 
individuo, da súa inconmensurabilidade respecto dos demais, e 
ao non recoñecer consecuentemente que unha sociedade pode 

cambiar e non obstante manterse estable, a súa doutrina das 
capacidades e das clases limitadas derivou de forma inevitable 
na idea da subordinación da individualidade. 

Non podemos mellorar a convicción de Platón de que un 
individuo é feliz e de que a sociedade está ben organizada cando 
cada individuo se ocupa daquelas actividades para as que ten 
unha disposición natural, nin a súa convicción de que a primeira 
función da educación consiste en descubrir esa disposición en 
cada individuo e adestralo para que a use adecuadamente. Pero 
o progreso do coñecemento fíxonos conscientes da superficiali- 
dade que hai na redución que Platón fai dos individuos e das 
súas capacidades orixinais a unhas poucas clases moi separadas 
entre si; mostrounos que as capacidades orixinais son enorme- 
mente numerosas e variadas. Habería que situarse no extremo 
contrario para dicir que canto máis democrática é unha socie- 
dade, máis se asenta a organización social no uso das calidades 
específicas e diversas dos individuos, non na disposición en 
clases. Aínda que a súa filosofía educativa era revolucionaria, 
estaba sen embargo sometida a ideais estáticos. Pensaba que o 
cambio e a alteración eran mostras de fluxos sen control; que a 
verdadeira realidade era inmutable. De aí que aínda que el cam- 
biaría radicalmente o estado que mostraba a sociedade, o seu 
obxectivo era construír un Estado no que o cambio non tivese 
lugar no futuro. A finalidade última da vida está prefixada; dado 
un Estado estruturado en función desa finalidade, non cabe alte- 
rar nin sequera os detalles máis nimios. Aínda que en si mesmos 
non fosen importantes, de ser permitidos impregnarían a mente 
dos homes coa idea de cambio, e resultarían desintegradores e 
anárquicos. A crise da súa filosofía faise evidente no feito de 
que non puidese confiar ás melloras graduais na educación o 
logro dunha sociedade mellor, que melloraría entón a educa- 
ción, e así sucesivamente. Unha educación adecuada non podía 
chegar a existir mentres non existise un Estado ideal, pois sería 
entón cando aquela se ocuparía da conservación deste. Para 

que ese Estado existise el viuse obrigado a confiar nalgún feliz 
accidente por medio do que a sabedoría filosófica coincidiría 
coa posesión do poder de gobernar o Estado. 


4. O ideal “individualista. do século dezaoito 


Na filosofía do século dezaoito atopamos un conxunto de 
ideas moi diferentes. “Naturezas aínda significa alto antité- 
tico á organización social existente; Platón exerceu unha gran 
influencia sobre Rousseau. Pero a voz da natureza fala agora 
da diversidade do talento individual e da necesidade do desen- 
volvemento libre da individualidade en toda a súa variedade. A 
educación segundo a natureza fornece a finalidade e o método 
da instrución e da disciplina. Ademais, as dotes innatas ou 
naturais concibíanse, en casos extremos, como non sociais e 
mesmo antisociais. Ás organizacións sociais entendíanse como 
simples recursos externos por medio dos que estes individuos 
non sociais podían garantir para si mesmos unha maior canti- 
dade de felicidade privada. 

Sen embargo, estas afirmacións só trasladan unha idea 
inadecuada da verdadeira importancia do movemento. En 
realidade, o seu interese principal era o progreso e o progreso 
social. A aparente filosofía antisocial era unha sorte de más- 
cara transparente que mostraba o desexo dunha sociedade máis 
aberta e máis libre, a prol do cosmopolitismo. O ideal positivo 
era a humanidade. Ao ser o home parte da humanidade, cousa 
distinta do Estado, as súas capacidades liberaríanse; porén nas 
organizacións políticas da época esas capacidade tiñan que 
limitarse e someterse para acatar os mandados e os intereses 
egoístas dos gobernantes do Estado. A doutrina do individua- 
lismo extremo non era senón a contrapartida, o anverso, das 
ideas da perfectibilidade indefinida do home e dunha organiza- 
ción social que tiña un alcance tan amplo como a humanidade. 
O individuo emancipado tiña que converterse no órgano e no 
axente dunha sociedade integral e progresista. 

Os heraldos deste evanxeo eran moi conscientes dos males 
do estado social en que se atopaban. Atribuían eses males ás 
limitacións impostas ás capacidades libres do home. Tal limita- 
ción era a un tempo perturbadora e corruptora. A súa defensa 
vehemente da emancipación da vida fronte ás restricións exter- 
nas que operaban para manter a vantaxe exclusiva da clase á 
que o pasado sistema feudal outorgara o poder, atopou acomodo 
intelectual na devoción pola natureza. Outorgar todo o poder 
á “naturezas supoñía substituír un sistema social artificial, 
corrupto e desigual, por un reino da humanidade novo e mellor. 
A fe sen condicións na Natureza, ora como modelo ora como 
poder operante, fortaleceuse cos avances da ciencia natural. 
A investigación, liberada dos prexuízos e das constricións da 
Igrexa e do Estado, tiña mostrado que o mundo é un escenario 
sometido a leis. O sistema solar newtoniano””, que expresaba o 
reino da lei natural, era o escenario dunha harmonía marabi- 
llosa, onde cada forza se equilibraba coas demais. A lei natural 
acadaría o mesmo resultado nas relacións humanas, cando os 
homes deran en liberarse das restricións coercitivas e artificiais 
impostas polos homes. 

A educación acorde coa natureza entendíase como a pri- 
meira fase para garantir esa sociedade máis social. Viuse con 
claridade que as limitacións económicas e políticas dependían 
en último termo das limitacións do pensamento e do sentimento. 
O primeiro chanzo para liberar o home de cadeas externas 
consistía en emancipalo das cadeas internas das crenzas e dos 
ideais falsos. Pero non se podía confiar esa tarefa ao que se 





33 Isaac Newton (1642-1727) publicou en 1687 os Philosophiae naturalis principia 
mathematica sobre os fundamentos da mecánica aplicados á astronomía, a través das 
matemáticas e adoptando a estrutura dedutiva propia dun sistema axiomático. Así explicou 
o movemento dos planetas cos mesmos principios que rexen o movemento da caída dos 
corpos: describiu a órbita elíptica dos planetas como a resultante dun movemento inercial 
e dunha forza de atracción do Sol, proporcional ao produto das masas e inversamente pro- 
porcional ao cadrado da distancia. Foi a primeira demostración científica da unicidade do 
universo, a lei da gravitación universal, e paradigma da chamada ciencia clásica. 

denominaba vida social, a unhas institucións demasiado falsas 
e corruptas. Como se podía agardar que asumisen tal tarefa, se 
asumila implicaba a súa propia destrución? A naturezas vai 
ser entón a instancia á que se encomende tal empresa. Mesmo 
a teoría do coñecemento sensualista” máis extrema, que estaba 
vixente, derivaba desta concepción. Insistir en que a mente está 
orixinariamente pasiva e baleira era unha forma de glorificar 
as posibilidades da educación. Se a mente fose unha tabela de 
cera na que os obxectos escribisen, non habería límites para as 
posibilidades da educación a partir do medio natural. E dado 
que o mundo natural dos obxectos é o escenario da “verdades 
harmoniosa, esta educación xamais erraría na produción de 


mentes plenas de verdade. 


5. Educación nacional e educación social 


Tan pronto como esmoreceu o primeiro entusiasmo pola liber- 
dade, a debilidade da teoría, na perspectiva construtiva, fíxose 
evidente. Deixar todo, sen máis, nas mans da natureza era, 
despois de todo, negar a idea mesma da educación; era confiar 
no azar das circunstancias. Non só era necesario algún método 
senón tamén algún órgano positivo, algunha axencia adminis- 
trativa para levar adiante o proceso da instrución. O astotal e 
harmonioso desenvolvemento de todas as capacidades”, que 
tiña a súa contrapartida social nunha humanidade ilustrada 
e progresista, requiría unha organización precisa para a súa 
realización. Ás persoas podían proclamar o evanxeo a título 
individual aquí e acolá, pero non podían realizar o labor. Un 





54 — "Sensationalistic theory” no orixinal, en galego sensualismo, doutrina segundo a 
que as sensacións son os materiais básicos de todos os nosos coñecementos e ideas, que ten 
entre os seus promotores ao abate Etienne Bonnot de Condillac (1714-1780), quen afirmaba 
que as ideas teñen a súa orixe nos sentidos, e que foi autor de Essai sur l'origine des con- 
naissances humaines (1746). O sensualismo é necesariamente empirista, pero o empirismo 
non se reduce ao sensualismo, por canto que este tamén repara na xustificación dos coñe- 
cementos e non só na súa orixe. 

Pestalozzi” podía realizar experimentos e exhortar a persoas 
con riqueza e poder e con ánimo filantrópico a seguir o seu 
exemplo. Mais mesmo Pestalozzi sabía que calquera aposta 
efectiva polo novo ideal educativo precisaba do apoio do 
Estado. A realización da nova educación que buscaba producir 
unha nova sociedade dependía, despois de todo, das accións 
dos Estados existentes. O movemento polo ideal democrático 
inevitablemente se converteu no movemento por escolas dirixi- 
das e administradas publicamente. 

Polo que atinxía a Europa, a situación histórica identificaba 
o movemento por unha educación patrocinada polo Estado co 
movemento político nacionalista, un feito de incalculable sig- 
nificado para os movementos posteriores. Baixo a influencia 
do pensamento alemán en particular, a educación converteuse 
nunha función cívica e a función cívica identificouse coa 
realización do ideario do Estado nacional. A humanidade foi 
substituída polo “Estados; o cosmopolitismo deixou paso ao 
nacionalismo. Formar ao cidadán, non ao shomeys converteuse 
na finalidade da educación”. A situación histórica á que se 





55 Johann Heinrich Pestalozzi (1746-1827) foi un influínte educador e reformador 
suízo, partidario da educación popular, fundador de varias institucións educativas, como a 
de Yverdon, e autor de numerosos textos sobre educación. Desde os seus ideais filantrópi- 
cos cría na posibilidade da reforma moral e social mediante a instrucion intelectual, moral 
e física. Foi moi influenciado polo idealismo de Fichte e polo naturalismo pedagóxico de 
Rousseau. Sinalaba que aos nenos había que darlles a oportunidade de aprender mediante 
a actividade persoal, que posibilitase desenvolver as habilidades propias e a capacidade de 
pensar, pasando gradualmente da observación e do concreto á comprensión e á formación 
de ideas claras. Na perspectiva didáctica, incorporou as excursións e as saídas escolares ins- 
trutivas, o exercicio físico, a práctica en obradoiros, o debuxo, a escritura e o canto, tal como 
en 1807 puido admirar o embaixador español en Berna, o galego Joseph Caamaño, e como 
uns anos máis tarde salientaba outro galego, Ramón de la Sagra, ao recoñecer diversas 
escolas creadas ao abeiro das súas doutrinas nos Países Baixos e en Alemaña. Dewey, como 
se verá, examinou criticamente algunhas destas formulacións e prácticas. 

# Hai en Rousseau unha tendencia pouco considerada, mais orientada intelectual- 
mente nesta dirección. El opúñase ao estado de cousas existente naquela altura dado que 
nin se formaba o cidadán nin o home. Baixo as circunstancias existentes prefería apostar 
polo último e non polo primeiro. Pero hai moitas frases súas nas que sinala a formación 
do cidadán como a superior idealmente, o que indica que o seu propio empeño, como se 
mostra en Emilio, foi sen dúbida a mellor solución que a corrupción dos tempos lle permitiu 
formular. 

fai referencia son as secuelas das conquistas napoleónicas, 
especialmente en Alemaña. Os Estados alemáns sentiron (e 
acontecementos posteriores demostran a validez da crenza) que 
unha atención sistemática á educación era a mellor maneira 
de recuperar e manter a súa integridade e poder políticos. 
Externamente estaban débiles e divididos. Baixo a dirección 
dos estadistas prusianos converteron esa circunstancia nun 
estímulo para o desenvolvemento dun sistema público de edu- 
cación extenso e ben asentado. 

Este cambio na práctica trouxo necesariamente un cambio 
na teoría. A teoría individualista pasou a un segundo plano. O 
Estado fornecía non só os instrumentos da educación pública 
senón as súas finalidades. Cando a praxe real era tal que o 
sistema escolar, desde os graos elementais ata as facultades 
universitarias, formaba cidadáns e soldados patrióticos e futu- 
ros funcionarios e administradores públicos e proporcionaba os 
medios para a defensa e para a expansión militar, industrial e 
política, foi imposible que a teoría non resaltase o obxectivo da 
eficiencia social. E coa enorme importancia que se lle deu ao 
Estado nacionalista, rodeado por outros Estados competidores 
e máis ou menos hostís, resultou igualmente imposible inter- 
pretar a eficiencia social en termos dun vago humanitarismo 
cosmopolita. Dado que o mantemento dunha soberanía nacional 
concreta precisaba da subordinación dos individuos aos inte- 
reses superiores do Estado tanto para a defensa militar como 
para os conflitos pola supremacía internacional no comercio, 
entendeuse que a eficiencia social supuxese unha tal subordi- 
nación. O proceso educativo entendeuse como un adestramento 
disciplinario máis que como desenvolvemento persoal. Dado 
que, sen embargo, o ideal da cultura como un desenvolvemento 
pleno da personalidade persistía, a filosofía educativa tentou 
reconciliar esas dúas ideas. A reconciliación tomou a forma da 
concepción do carácter sorgánicos do Estado. O individuo no 
seu illamento non é nada; só mediante a integración dos obxec- 

tivos e do significado das institucións organizadas, obtén unha 
personalidade verdadeira. O que aparenta ser a súa subordi- 
nación á autoridade política e a demanda dun sacrificio propio 
ao mandato dos seus superiores, non implica en realidade máis 
que facer súa a razón obxectiva establecida polo Estado, a única 
maneira en que se pode volver verdadeiramente racional. A 
noción de desenvolvemento, que como vimos era característica 
do idealismo institucional (como na filosofía hegeliana), supo- 
ñía asumir ese esforzo deliberado por combinar as dúas ideas, 
a da realización plena da personalidade e a da total subordina- 
ción “disciplinadas ás institucións existentes. 

O alcance da transformación da filosofía educativa que 
acontece en Alemaña na xeración que se ocupa da loita contra 
Napoleón pola independencia nacional, pode verse en Kant”, 
que expresa ben o ideal individualista e cosmopolita anterior. 
No seu tratado sobre a Pedagoxía, que consiste en conferen- 
cias pronunciadas nos últimos anos do século dezaoito, define 
a educación como o proceso polo que o home se fai home. A 
humanidade comeza a súa historia somerxida na natureza, non 
como un Home en tanto criatura da razón, pois a natureza só 
proporciona instinto e apetito. A natureza ofrece simplemente 
os xermolos que a educación vai desenvolver e perfeccionar. A 
peculiaridade da vida verdadeiramente humana é que o home 
ten que crearse a si propio mediante os seus esforzos volun- 
tarios; ten que converterse nun ser verdadeiramente moral, 
racional e libre. Este esforzo creativo é realizado mediante as 
actividades educativas de numerosas xeracións. A súa acelera- 
ción depende de homes que conscientemente busquen educar 
aos seus sucesores non para manter o estado actual das cousas 
senón para facer posible un futuro mellor para a humanidade. 





56 [mmanuel Kant (1724-1804), filósofo alemán da llustración que cabo da súa formi- 
dable obra filosófica (que se sitúa nun idealismo crítico), tamén foi profesor de filosofía e 
de pedagoxía na universidade de Kónigsberg e deixou unha manchea de notas que foron 
reunidas por un discípulo e publicadas en 1803 como un tratado de Pedagoxía (Pádagogik). 

Pero aí radica a gran dificultade. Cada xeración inclínase por 
educar aos seus mozos para que poidan saír adiante no mundo 
que coñecen, en lugar de considerar a que debe ser a finalidade 
propia da educación: a promoción da mellor realización posible 
da humanidade como humanidade. Os pais educan os seus fillos 
de xeito que poidan saír adiante; os príncipes educan os seus 
súbditos como instrumentos para os seus propios propósitos. 

Quen, entón, debe dirixir a educación de xeito que a huma- 
nidade poida mellorar? Debemos confiar nos esforzos de homes 
ilustrados e na súa iniciativa persoal. 


Toda cultura comeza con homes concretos, e estén- 
dese cara fóra desde eles. Grazas aos esforzos de 
persoas con grandes aspiracións, que son quen de 
ver o ideal dun estado futuro mellor, é posible que a 
natureza humana consiga aproximarse gradualmente 
cara un fin Os gobernantes só están interesados en 
tal educación en tanto faga dos seus súbditos mellores 
ferramentas para os seus propios intereses”, 


Mesmo as axudas que os gobernantes conceden a escolas diri- 
xidas de forma privada deben garantirse coidadosamente. Pois 
dado o interese dos gobernantes polo benestar da súa propia 
nación en lugar de pensar no que sexa mellor para a huma- 
nidade, fará que eles, se dan diñeiro para as escolas, queiran 
impoñer o seu plan. Nesta idea temos a expresión explícita 
dos trazos que caracterizan o cosmopolitismo individualista do 
século dezaoito. O pleno desenvolvemento da personalidade 
individual identificase coas finalidades da humanidade como 
un todo e coa idea de progreso. Ademais existe un temor certo 
a que unha educación dirixida e regulada desde o Estado poida 
ter unha influencia devastadora na consecución destas ideas. 
Pero en menos de dúas décadas a partir dese momento, os 


7 Dewey semella introducir no texto citas propias e doutros autores sen indicar a 
fonte, seguramente a través das propias lecturas e por medio de paráfrases, polo que resul- 
ta moi difícil a súa identificación. 

sucesores filosóficos de Kant, Fichte” e Hegel, elaboraron a 
idea de que a función principal do Estado é educativa; que a 
rexeneración de Alemaña, concretamente, tiña que chegar por 
medio dunha educación atenta aos intereses do Estado, e que o 
individuo particular é por necesidade un ser egoísta e irracio- 
nal, escravo dos seus apetitos e circunstancias, a non ser que 
voluntariamente se someta á disciplina educativa das institu- 
cións e leis estatais. Con ese espírito, Alemaña foi o primeiro 
país en establecer un sistema de educación público, universal 
e obrigatorio, que se estendía desde a escola primaria á univer- 
sidade, e en someter a unha regulación e supervisión estatal 
rigorosa toda empresa educativa privada. 

Dúas conclusións cómpre tirar deste breve percorrido histó- 
rico. Á primeira é que ideas como as concepcións individual ou 
social da educación teñen pouca significación tomadas en abs- 
tracto ou fóra do seu contexto. Platón tiña como ideal unha edu- 
cación que equilibrase a realización individual coa coherencia 
e coa estabilidade social. A súa situación fixo que o seu ideal 
se adaptase á noción dunha sociedade organizada en clases 
estratificadas, e o individuo perdeuse na clase. A filosofía edu- 
cativa do século dezaoito era moi individualista na forma, pero 
esta forma inspirábase nun ideal social nobre e xeneroso: o de 
unha sociedade organizada para incluír a humanidade enteira 
e promover a perfectibilidade indefinida do xénero humano. A 
filosofía idealista alemá de principios do século dezanove quixo 
de novo equilibrar os ideais dun desenvolvemento libre e total 
da personalidade cultural coa disciplina social e coa subordi- 
nación política. Converteu o Estado nacional en intermediario 
entre a realización da personalidade particular por un lado e a 





58 Johann Gottlieb Fichte (1762-1814) foi un filósofo alemán, considerado como o 
filósofo do idealismo absoluto; continuador da filosofía crítica de Kant e precursor, tanto de 
Schelling, como da filosofía do espíritu de Hegel. Concebiu a “nacións como un organismo 
vivo que se desprega de modo relativamente autónomo, alén mesmo do Estado e das súas 
institucións. 

humanidade polo outro. En consecuencia, resulta posible vin- 
cular con idéntico rigor o seu principio fundamental, quer coa 
idea clásica do “desenvolvemento harmonioso de todas as capa- 
cidades da personalidades, quer coa máis recente terminoloxía 
da seficiencia social. Todo isto reforza a afirmación coa que se 
abría este capítulo: a concepción da educación como un proceso 
e como unha función social carece de significado mentres non 
se defina o tipo de sociedade que temos en mente. 

Estas consideracións preparan o camiño para a nosa segunda 
conclusión. Un dos problemas fundamentais da educación, 
nunha e para unha sociedade democrática, aparece co con- 
flito entre un obxectivo nacionalista e outro socialmente máis 
amplo. A concepción cosmopolita e humanitaria máis temperá 
padeceu tanto de vaguidade como de falta de órganos concre- 
tos de execución e de axentes de administración. En Europa, 
especialmente nos Estados do Continente, a nova idea verbo da 
importancia da educación para o benestar e o progreso humanos 
foi apropiada polos intereses nacionais e utilizada para facer 
un traballo social cunha finalidade decididamente estreita e 
exclusiva. Identificouse a finalidade social da educación coa 
súa finalidade nacional, e como resultado o sentido da súa fina- 
lidade social esvaeceu. 

Esta confusión correspóndese coa situación na que se atopa 
a interacción humana. Por un lado, a ciencia, o comercio e a 
arte transcenden as fronteiras nacionais. Son en boa medida 
internacionais por calidade e método. Implican interdependen- 
cias e cooperación entre xentes que habitan países diferentes. 
Ao mesmo tempo, a idea da soberanía nacional xamais estivo 
tan presente na política como na época actual. Cada nación vive 
nun estado de hostilidade contida e de guerra incipiente cos 
seus veciños. Suponse que cada unha é a xuíza suprema dos 
seus propios intereses, e asúmese sen discusión que cada unha 
ten intereses que son os seus propios en exclusiva. Cuestionar 

isto é cuestionar a idea mesma da soberanía nacional que se 

asume como algo esencial na práctica política e na ciencia polí- 
tica. Esta contradición (pois iso é o que é) entre a esfera máis 
ampla dunha vida social en común e de axuda mutua, e a esfera 
máis estreita de fins e propósitos exclusivos e por tanto poten- 
cialmente hostís, esixe da teoría educativa unha concepción 
máis precisa do significado do “social. como función e proba 
para a educación, da que existe ata este momento. 

É posible que un sistema educativo sexa dirixido por un 
Estado nacional e que aínda así non se restrinxan, reduzan ou 
pervertan todas as finalidades sociais do proceso educativo? 
Internamente, a cuestión ten que ver coa tendencia, debida 
ás actuais circunstancias económicas, a separar a sociedade 
en clases sendo algunhas delas simples instrumentos para a 
cultura superior das demais. Externamente, a cuestión ten que 
ver coa reconciliación da lealdade nacional, do patriotismo, coa 
devoción superior ás cousas que unen aos homes en anhelos 
comúns, con independencia das fronteiras políticas nacionais. 
Ningún aspecto do problema pode solucionarse por medios 
puramente negativos. Non abonda só con comprobar que a 
educación non se utiliza de forma activa como unha ferramenta 
para facilitar a explotación dunha clase pola outra. Os recursos 
educativos deben gozar dunha extensión e eficacia tales que 
por medio de feitos e non de palabras equilibren os efectos das 
desigualdades económicas, e garantan a todos os sectores da 
nación a igualdade de medios para os seus estudos futuros. A 
consecución deste fin require non só da provisión administra- 
tiva axeitada de recursos educativos e que se complementen 
os recursos familiares para que a mocidade tire partido dos 
mesmos, senón tamén a modificación dos ideais tradicionais 
de cultura, das materias tradicionais de estudo e dos métodos 
tradicionais de ensinanza e de disciplina, de xeito que toda a 
mocidade se manteña ao abeiro das influencias educativas ata 
que estean en condicións de seren donos do seu propio destino 
económico e social. O ideal pode parecer remoto na súa reali- 

zación pero o ideal democrático da educación resulta unha falsa 
ilusión, tráxica e grotesca, mentres ese ideal non estea máis e 
máis presente no noso sistema público de educación. 

O mesmo principio pode aplicarse no relativo ás conside- 
racións que afectan as relacións dunha nación con outra. Non 
abonda con explicar os horrores da guerra e afastarse de todo o 
que poida estimular a animosidade e a envexa internacionais. 
Cómpre insistir en todo o que une a xente en procuras e obxec- 
tivos comúns, lonxe das limitacións xeográficas. O carácter 
secundario e provisional da soberanía nacional fronte a unha 
asociación e a unha interacción máis plena, libre e proveitosa 
de todos os seres humanos entre si, debe incorporarse como 
unha disposición activa da mente. Se estas propostas semellan 
estar lonxe do que propón a filosofía da educación, estamos ante 
unha mostra de que a maneira de concibir a educación antes 
desenvolvida non se entendeu totalmente. Esta conclusión vai 
unida á idea mesma da educación como liberación da capaci- 
dade individual no marco dun crecemento progresivo dirixido a 
fins sociais. Doutro xeito só se aplicará de forma inconsistente 


unha visión democrática da educación. 


Resumo 


Dado que a educación é un proceso social, e hai moitos tipos 
de sociedade, un criterio para a crítica e para a construción 
educativa implica un ideal social concreto. Os dous aspectos 
escollidos para medir o valor dunha forma de vida social son o 
grao en que os intereses dun grupo son compartidos por todos 
os seus integrantes, e a plenitude e a liberdade con que se rela- 
ciona con outros grupos. Unha sociedade indesexable, noutras 
palabras, é aquela que interna e externamente coloca barreiras 
ao libre intercambio e comunicación de experiencias. Unha 
sociedade é democrática en tanto que prevé a participación de 


todos os seus membros nos seus bens nas mesmas condicións, 

e que garante un reaxuste flexible das súas institucións por 
medio da interacción das diferentes formas de vida asociada. 
Unha sociedade así debe ter un tipo de educación que promova 
nos individuos un interese persoal polas relacións e polo control 
sociais, e formas de pensar que garantan os cambios sociais sen 
provocar desorde. 

Desde esta perspectiva, consideráronse tres formas históricas 
de filosofía da educación. Viuse que a platónica establecía un 
ideal formalmente bastante similar ao formulado por nós, pero 
que vía comprometida a súa realización ao facer da clase a uni- 
dade social, no canto do individuo. Viuse que o denominado indi- 
vidualismo da ilustración do século xvIlI implicaba unha noción 
de sociedade tan ampla como a humanidade, sendo o home o 
axente do seu progreso. Mais carecía da axencia que garantise 
o desenvolvemento do seu ideal como se mostrou co seu retorno 
á natureza. As filosofías idealistas institucionais do século deza- 
nove supliron esa carencia convertendo en axencia ao Estado 
nacional, pero ao facelo así limitaron o alcance da finalidade 
social aos integrantes da mesma unidade política, e reintroduci- 
ron a idea da subordinación do individuo á institución. 

CAPÍTULO VIII 
FINALIDADES DA EDUCACIÓN 


1. A natureza da finalidade”? 


A visión da educación ofrecida nos capítulos anteriores anti- 
cipaba en boa medida os resultados obtidos no debate verbo 
do sentido da educación nunha comunidade democrática. Pois 
asumía que a finalidade da educación é a de facilitar que os 
individuos poidan continuar a súa educación, ou que o obxecto 
e a recompensa da aprendizaxe está na capacidade permanente 
para o desenvolvemento. Ora ben, esta idea non se pode aplicar 
a todos os integrantes dunha sociedade salvo que a interacción 
do home co home sexa mutua ou que exista unha adecuada pro- 
visión para a reconstrución dos hábitos e das institucións sociais 
por medio dun estímulo amplo sustentado en intereses distribuí- 
dos de forma igualitaria. E isto implica unha sociedade democrá- 
tica. Na nosa procura de finalidades para a educación, non nos 
ocupamos, xa que logo, de encontrar fóra do proceso educativo 
un obxectivo ao que se subordine a educación. Toda a nosa 
concepción o prohibe. Estamos máis ben ocupados co contraste 
que se produce cando as finalidades son as propias do proceso 
no que operan, e cando se establecen desde fóra. E este último 
estado de cousas aparece cando as relacións sociais non están 
equilibradas equitativamente. E nese caso algúns sectores de 
todo o corpo social verán que as súas finalidades se determinan 
mediante ditados externos; as súas finalidades non derivarán 
do libre desenvolvemento da súa propia experiencia, e as súas 
finalidades nominais serán medios para as finalidades ulteriores 
dos outros e non para as que son verdadeiramente súas. 


59 Aimsno orixinal, que nós traducimos, seguindo a Luzuriaga, como fin ou finalidade, 
ao entender que Dewey está a falar dos grandes obxectivos ou propósitos da educación. 
Utilizamos finalidade e fin (end no orixinal) co mesmo sentido. 

A nosa primeira cuestión consiste en definir a natureza 
dunha finalidade en tanto forma parte dunha actividade, en 
lugar de ser establecida desde fóra. Buscamos a definición 
mediante o contraste entre os simples resultados e os fins. Toda 
mostra de enerxía ten resultados. O vento sopra por enriba das 
areas do deserto; a posición dos graos de area cambia. Aquí 
temos un resultado, un efecto, pero non un fin. Pois non hai 
nada no resultado que complete ou encha o que había antes. 
Hai unha simple redistribución espacial. Un estado de cousas é 
tan bo coma calquera outro. En consecuencia, non existe base 
desde a que tomar un estado de cousas anterior como comezo 
e outro posterior como fin, e considerar o acontecido como un 
proceso de transformación e de consecución. 

Consideremos por exemplo as actividades das abellas en 
contraste cos cambios na area cando o vento sopra sobre ela. Os 
resultados das accións das abellas poden considerarse fins non 
porque estean deseñados ou buscados conscientemente, senón 
porque son a consecución ou a conclusión certa do que as pre- 
cedeu. Cando as abellas xuntan polen e fan cera para construír 
celas, cada fase ten relación coa posterior. Cando as celas están 
rematadas, a raíña pon os ovos nelas; cando se poñen os ovos, 
son seladas e as abellas teñen conta deles e mantéñenos a unha 
temperatura necesaria para que se logren. Cando nacen, as 
abellas alimentan as crías ata que poidan coidar de si mesmas. 
Pero estamos tan acostumados a estes feitos que podemos igno- 
ralos dado que a vida e o instinto son unha sorte de cousa mila- 
grosa. Así, non acabamos por entender cal é o trazo esencial do 
evento; isto é, o significado do lugar e da orde temporal de cada 
elemento; a maneira en que cada elemento previo conduce ao 
seguinte, mentres o seguinte toma o que se lle ofrece para unha 
nova etapa, ata chegarmos á fin, que, por así dicir, resume e pon 
remate ao proceso. 

Dado que as finalidades sempre se vinculan con resultados, 
a primeira cousa que cómpre observar cando se trata de finali- 

dades é a de se o traballo asignado posúe continuidade intrín- 
seca. Ou é simplemente un agregado en serie de actos, no que 
primeiro se fai unha cousa e despois outra? Carece de sentido 
falar dunha finalidade educativa cando en boa medida todos os 
actos do alumno son dirixidos polo profesor, cando a única orde 
na secuencia dos seus actos é aquela que deriva da asignación 
de leccións e coas directrices que emanan de outro. Tamén 
resulta prexudicial para unha finalidade permitir unha acción 
aleatoria ou descontinua en nome da autoexpresión espontánea. 
Unha finalidade implica unha actividade ordenada e metódica, 
aquela na que a orde consiste na conclusión progresiva dun 
proceso. Dada unha actividade cun tempo pautado e cun des- 
envolvemento acumulativo, nunha secuencia temporal, unha 
finalidade significa prever de forma anticipada a consecución 
final ou posible. Se as abellas anticipasen as consecuencias 
da súa actividade, se percibisen o seu cumprimento co uso da 
imaxinación, terían o elemento primario dunha finalidade. Por 
tanto non ten sentido falar da finalidade da educación, ou de 
calquera outra empresa, cando as condicións non permiten pre- 
ver os resultados, e non estimulan a persoa para imaxinar e ver 
cal pode ser o resultado dunha actividade dada. 

Xa que logo, a finalidade como fin previsto orienta a direc- 
ción da actividade; non é a visión ociosa dun simple espectador 
senón que afecta aos pasos que se dan para chegar á fin. A 
previsión funciona de tres maneiras. En primeiro lugar, implica 
unha observación coidadosa das circunstancias dadas, para ver 
cales son os medios dispoñibles para alcanzar o fin, e descubrir 
os obstáculos no camiño. En segundo lugar, suxire a orde apro- 
piada ou secuencia no uso dos medios. Facilita a economía na 
escolla e na planificación. En terceiro lugar, elixe entre alterna- 
tivas posibles. Se podemos predicir o resultado de actuar desta 
ou daquela maneira, podemos entón comparar o valor dos dous 
cursos de acción; podemos emitir un xuízo sobre a súa relativa 
conveniencia. Se sabemos que na auga estancada se crían mos- 

quitos e que son quen de propagar enfermidades, podemos, se 
nos desgusta ese resultado previsible, facer algo para evitalo. 
Dado que non anticipamos resultados como simples obser- 
vadores intelectuais, senón como persoas preocupadas polos 
resultados, participamos no proceso que produce o resultado. 
Intervimos para lograr este ou aquel resultado. 

Evidentemente, estes tres aspectos están estreitamente rela- 
cionados entre si. Podemos prever certamente os resultados só 
cando realizamos un coidadoso escrutinio das circunstancias 
imperantes, e a importancia do resultado proporciona o motivo 
para as observacións. Cando máis atinadas sexan as nosas 
observacións, máis variada será a escena que se presenta en 
circunstancias e obstáculos, e máis numerosas as alternativas 
entre as escollas que se poidan facer. Pola súa vez, canto máis 
numerosas sexan as posibilidades recoñecidas da situación, ou 
as alternativas de acción, maior significado posúe a actividade 
elixida e máis doada de controlar resultará. Cando se ten pen- 
sado nun único resultado, a mente non ten nada máis en que 
pensar; o significado vinculado ao acto é limitado. Non queda 
máis que avanzar cara o albo. A veces, un curso de acción así de 
estreito pode ser efectivo. Pero se aparecen dificultades inespe- 
radas non estarán dispoñibles tantos recursos como habería de 
termos escollido a mesma liña de acción despois dunha análise 
máis ampla das posibilidades do campo. Non se poderán facer 
os reaxustes necesarios de inmediato. 

A conclusión final é que actuar cunha finalidade é a maneira 
de actuar con intelixencia. Prever o remate dun acto é posuír 
unha base desde a que observar, seleccionar e ordenar os 
obxectos e as nosas propias capacidades. Facer estas cousas 
implica ter unha mente”, pois a mente implica precisamente 
unha actividade intencional cun propósito, e controlada pola 





“6 Mind no orixinal, que tamén se pode traducir por espírito, ánimo, xuízo, parecer, 
opinión. 

percepción dos feitos e das relacións destes entre si. Ter mentes 
de facer algo é prever unha posibilidade futura; é ter un plan 
para a súa consecución; é saber dos medios que fan que o plan 
se poida executar e dos atrancos no camiño, ou se realmente se 
ten mentes de facer a cousa e esta non é unha simple aspiración; 
implica ter un plan que ten en conta os recursos e as dificul- 
tades. A mente é a capacidade de relacionar as condicións 
actuais con resultados futuros, e as consecuencias futuras coas 
condicións actuais. E estes trazos son xusto o que se entende 
por ter unha finalidade ou propósito. Un home é estúpido ou 
cego, ou falto de intelixencia, ou carece de mente, na medida 
en que non sabe o que implica cada actividade, é dicir, as 
consecuencias posibles dos seus actos. Un home ten unha 
intelixencia limitada cando se contenta con prever, con menos 
esforzo do que sería necesario, os resultados, xogando coa súa 
sorte, ou cando fai plans sen estudar as circunstancias actuais, 
incluíndo as súas propias capacidades. Unha carencia de mente 
tan relativa implica deixar que os nosos sentimentos calibren o 
que vai acontecer. Para ser intelixentes debemos sparar, mirar, 
escoitar ao facer o plan dunha actividade. 

Identificar a actuación cunha finalidade e cunha actividade 
intelixente abonda para mostrar o seu valor, a súa función na 
experiencia. Estamos moi acostumados a darlle entidade a un 
nome abstracto como “consciencias. Esquecemos que deriva 
do adxectivo #conscientes. Ser consciente implicar ter en 
conta aquilo no que andamos; consciente significa saber dos 
trazos precisos, observables e planificados dunha actividade. 
A consciencia non é algo que teñamos e que observa ociosa o 
escenario que nos rodea, ou que deriva impresións das cousas 
físicas; é o nome que designa a dimensión intencional dunha 
actividade, polo feito de que está orientada a un fin. Por dicilo 
doutra maneira, ter unha finalidade é actuar con significado, 
non mecanicamente; é querer facer algo e percibir o significado 
das cousas á luz desa intención. 

2. Criterios para as boas finalidades 


Poderiamos aplicar os resultados da nosa análise á considera- 
ción dos criterios precisos para un adecuado establecemento de 
finalidades. 

(1) A finalidade establecida debe ser consecuencia das 
condicións existentes. Debe basearse na consideración do que 
está acontecendo; nos recursos e dificultades da situación. As 
teorías verbo da finalidade adecuada para as nosas activida- 
des, as teorías educativas e morais, con frecuencia violan este 
principio. Asumen fins que caen fóra das nosas actividades; 
fins alleos á estrutura concreta da situación; fins que derivan 
dunha fonte externa. Entón o problema radica en que as nosas 
actividades se orienten á realización deses fins establecidos 
externamente. Son algo ante o que temos a obriga de actuar. En 
todo caso, tales “finalidades limitan a intelixencia; non son a 
expresión dunha mente que prevé, que observa e que escolle 
a mellor entre todas as alternativas posibles. Limitan a inteli- 
xencia porque, estando dadas de antemán, deben ser impostas 
por algunha autoridade externa á intelixencia, á que non se lle 
deixa outra alternativa que unha escolla mecánica de medios. 

(2) Vimos falando como se as finalidades se puidesen formar 
por enteiro antes de tentar logralas. Esta impresión debe ser 
agora clarificada. A finalidade tal e como agroma por primeira 
vez é un simple bosquexo aproximado. O acto de tentar lograla 
pon a proba o seu valor. Se consegue orientar a actividade con 
éxito, non se precisa de nada máis, dado que a súa única fun- 
ción consiste en mostrar de antemán un obxectivo; e por veces 
abonda cun simple indicio. Mais normalmente, cando menos 
en situacións complicadas, ao iniciar a actividade aparecen 
circunstancias que non se tiñan considerado. Isto leva a que se 
revise a finalidade orixinal; fai que se sume ou se reste. Unha 
finalidade debe ser, por tanto, flexible; ten que ser posible 
modificala en función das circunstancias. Un fin que se traslada 

externamente ao proceso de acción sempre resulta ríxido. Ao 
ser introducido ou imposto desde fóra, non se espera que teña 
unha relación dinámica coas condicións concretas da situa- 
ción. O que acontece no curso da acción nin o confirma, nin o 
refuta, nin o altera. Ante un fin así só cabe insistir. O fracaso 
resultante da súa falta de adaptación, atribúese simplemente ás 
distorsións das condicións, e non ao feito de que a finalidade 
non é razoable dadas as circunstancias. O valor dunha finali- 
dade lexítima, polo contrario, reside no feito de que podemos 
utilizala para cambiar as condicións. É un método para tratar 
coas condicións de xeito que se poidan operar nelas as altera- 
cións desexadas. Un granxeiro que aceptase pasivamente as 
cousas tal e como as encontra, cometería un erro tan grave como 
aquel que elaborase os seus plans esquecendo por completo o 
que aconsellan o chan, o clima, etc. Un dos males dunha fina- 
lidade en educación que sexa abstracta ou resulte demasiado 
allea, radica en que a súa falta de aplicabilidade práctica é 
capaz de provocar unha quebra azarosa das condicións dadas. 
Unha boa finalidade parte do estado actual da experiencia dos 
alumnos, e elaborando un plan de actuación provisional, ten en 
todo momento presente o plan para modificalo a medida que as 
condicións varían. A finalidade, entón, é experimental, e polo 
tanto desenvólvese constantemente segundo a acción aconselle. 

(3) A finalidade debe representar sempre unha liberación de 
actividades. O termo fin á vista é suxestivo, pois pon diante da 
mente a culminación ou a conclusión dalgún proceso. A única 
maneira en que podemos definir unha actividade é poñendo 
ante nós mesmos os obxectos en que finaliza, do mesmo modo 
en que no tiro a finalidade é a diana. Pero debemos lembrar 
que o obxecto é só unha marca ou signo mediante o que a 
mente especifica a actividade que se desexa realizar. Falando 
con rigor, a finalidade real é dar na diana e non a diana en si; 
apuntamos grazas á diana, pero tamén ao ver a pistola. Os dife- 
rentes obxectos que veñen á mente son medios para orientar 

a actividade. Así, apuntamos, por exemplo, a un coello; o que 
queremos e un disparo certeiro: un tipo concreto de actividade. 
Ou, se o que queremos é o coello, o coello non é alleo á activi- 
dade, senón un factor da actividade; queremos comer o coello, 
ou mostralo como evidencia de boa puntería; queremos facer 
algo con el. O que se fai coa cousa, non a cousa illada, é a nosa 
finalidade. O obxecto non é máis que unha fase da finalidade en 
curso, para darlle continuidade con éxito á actividade. Isto é o 
que quer dicir a frase utilizada antes, sactividade liberadoras. 

En contraste co cumprimento dalgún proceso para que a 
actividade poida continuar, temos o carácter estático dunha 
finalidade que se impón desde fóra da actividade. Sempre se 
concibe como fixo; é algo que hai que lograr e posuír. Cando se 
parte dunha idea así, a actividade é un simple medio inevitable 
para algo máis; carece de importancia e de significado por si 
mesma. Comparada coa finalidade non é máis que un mal nece- 
sario; algo que debe desaparecer antes de alcanzar o obxecto, 
que é o único que posúe valor. Noutras palabras, a idea externa 
da finalidade provoca a separación entre medios e fin, mentres 
que un fin que agroma na propia actividade e que inflúe na súa 
orientación sempre implica a un tempo fin e medios, sendo a 
distinción unha cuestión de conveniencia. Cada medio é un 
fin temporal até que o alcanzamos. Cada fin convértese nun 
medio para darlle un novo pulo á actividade unha vez que se 
conseguiu. Chamámoslle fin cando sinala a dirección futura 
da actividade na que estamos implicados; medio cando sinala 
a dirección actual. Todo divorcio entre fin e medios diminúe 
por tanto o significado da actividade e adoita reducila a algo 
monótono do que escapará quen poida. Un granxeiro ten que 
utilizar plantas e animais para desenvolver as actividades na 
granxa. Certamente a súa vida é diferente se lle gustan, ou se 
as considera como simples medios que debe utilizar para lograr 
calquera outra cousa que só a ellle interesa. No primeiro caso, 
toda a súa actividade é significativa; cada fase ten un valor en 

si. Ten a experiencia de lograr o seu obxectivo en cada fase; a 
finalidade posposta, ou fin previsto, é simplemente un sinal ao 
lonxe que mantén a súa actividade en plenitude e con liberdade. 
Pois se non mira ao lonxe, é probable que se atope bloqueado. A 
finalidade acaba sendo un medio de acción tan importante como 
calquera outro aspecto da actividade. 


3. Aplicacións na educación 


Non hai nada especial nas finalidades educativas. Son como as 
finalidades en calquera outra ocupación dirixida. O educador, 
coma o granxeiro, ten certas cousas que facer, certos recur- 
sos con que facelas, e certos obstáculos que ter en conta. As 
condicións coas que traballa o granxeiro, sexan obstáculos ou 
recursos, teñen a súa propia estrutura e forma de operar con 
independencia dos propósitos de aquel. A semente abrolla, a 
chuvia cae, o sol brilla, os insectos devoran, veñen as pragas, 
as estacións cambian. A súa finalidade consiste simplemente en 
utilizar todas esas situacións; facer que as súas tarefas e as súas 
enerxías vaian na mesma dirección, en lugar de chocar entre 
si. Sería absurdo que o granxeiro se puxese a cultivar algo, sen 
saber das circunstancias do chan, do clima, das características 
da semente que planta, etc. O seu propósito consiste en prever 
as consecuencias das súas enerxías en relación ás cousas que 
o rodean, unha previsión para orientar a súa actividade diaria. 
A previsión de consecuencias posibles conduce a unha obser- 
vación máis coidadosa e extensiva da natureza e do comporta- 
mento das cousas coas que ten que traballar, e coa ideación dun 
plan, é dicir, cunha certa orde nas accións a realizar. 

Ocorre o mesmo co educador, sexa pai ou profesor. É tan 
absurdo que este último estableza as súas “propias” finalidades 
como obxectivo central do desenvolvemento dos nenos como que 
o granxeiro estableza un plan de acción ideal sen considerar as 
condicións. As finalidades implican aceptar a responsabilidade 

de observar, de anticipar, e de arranxar as cousas para realizar 
ben unha actividade, sexa no campo sexa na educación. Cada 
finalidade ten valor en tanto que promove a observación, a esco- 
lla, e a planificación na realización dunha actividade momento 
a momento, hora a hora; cando entorpece o camiño do sentido 
común propio do individuo (como seguramente acontece cando 
se impón desde fóra ou mediante a autoridade) causa prexuízos. 

E resulta necesario que lembremos que a educación como tal 
carece de finalidades. Só as persoas, os pais, e os profesores, 
etc., teñen finalidades, pero non unha idea abstracta como a 
educación. E consecuentemente os seus propósitos presentan 
unha enorme variedade, diferentes con cada neno, e cambiantes 
a medida que os nenos medran e co aumento da experiencia 
pola parte daquel que ensina. Mesmo as finalidades máis váli- 
das que se poidan expresar con palabras, causarán, como pala- 
bras, máis dano que ben a non ser que se recoñeza que non son 
finalidades, senón máis ben suxestións aos educadores verbo da 
forma de observar, de mirar ao lonxe, de escoller como liberar e 
como orientar as enerxías de cada situación concreta en que se 


encontren. Como dixo un escritor actual: 


Orientar a este neno para que lea novelas de Scott”! 
en lugar das vellas historias de Sleuth”; aprenderlle 
a esta nena a coser; desterrar da cabeza de John o 
costume de abusar; preparar esta clase para estudar 
medicina; velaí exemplos dos millóns de obxectivos 
que temos diante nosa neste momento na tarefa con- 
creta de educar. 





“1 Walter Scott (1771-1832) foi un escritor escocés de expresión inglesa abeirado ao 
romanticismo e autor de novelas históricas coma Ivanhoe ou poemas como The Lady of 
the Lake. O primeiro título foi moi utilizado en escolas e institutos dos Estados Unidos de 
América. 

“82 Referencia ás denominadas “dime novely, ou novelas breves a patacón, que se fixe- 
ron moi populares a finais do século XIX e principios do XX, e que presentaban un amplo 
abano de liñas creativas, coma o terror, policías, indios e vaqueiros. A denominada Old 
Sleuth Library, era unha serie de novelas breves, creada por Harlan Hasley (1837-1898), que 
tiña como personaxe principal a un mozo coñecido como Old Sleuth dado o seu costume de 
disfrazarse de vello para resolver os casos. 

Tendo en conta estas consideracións, procederemos a estable- 
cer as características propias de toda boa finalidade educativa. 

(1) Unha finalidade educativa debe asentarse nas actividades 
e nas necesidades intrínsecas (incluíndo os instintos orixinais e 
os hábitos adquiridos) do individuo concreto que cómpre edu- 
car. A orientación dunha finalidade así, en tanto preparación, 
consiste, como xa vimos, en omitir as capacidades existentes 
e buscar a finalidade nalgún logro ou responsabilidade futura. 
Por norma, existe unha disposición a tomar en consideración 
o que lle resulta querido ao corazón dos adultos e que se toma 
como finalidade, sen pensar xamais nas capacidades dos que 
se educan. Tamén existe unha inclinación a propoñer finali- 
dades que son tan uniformes que desatenden as capacidades 
e as necesidades do individuo, esquecendo que toda apren- 
dizaxe é algo que acontece a un individuo nun tempo e nun 
espazo dados. O maior rango de percepción do adulto ten gran 
valor para observar as habilidades e as debilidades dos novos, 
para decidir a que equivalen. Así, as capacidades artísticas 
do adulto indican ata onde poden chegar certas tendencias no 
neno; se non coñecésemos os logros do adulto non poderiamos 
establecer a importancia das actividades de debuxar, de copiar, 
de modelar ou de colorear do neno. Se non fose pola linguaxe 
adulta, non seriamos quen de saber da importancia do impulso 
do balbucido na infancia. Pero unha cousa é utilizar os logros 
do adulto como marco no que situar e analizar as realizacións 
da infancia e da mocidade, e outra ben diferente consideralas 
como unha finalidade prefixada sen ter en conta as actividades 
concretas dos educandos. 

(2) Unha finalidade debe poder formularse mediante un 
método que favoreza a cooperación coas actividades dos que 
reciben instrución. Debe suxerir o tipo de medio necesario para 
liberar e organizar as súas capacidades. Se non permite a cons- 
trución de procedementos específicos, e se estes procedementos 
non poñen a proba, corrixen, e modifican as finalidades, este 

último carece de valor. En lugar de facilitar a tarefa específica 
de ensinar, limita o uso do xuízo común para observar e contro- 
lar a situación. Opera para evitar o recoñecemento de todo, agás 
aquilo que cadre exactamente co fin previsto preestablecido. 
Cada fin preestablecido, precisamente porque se estableceu 
de forma ríxida, semella considerar innecesario prestar unha 
atención coidadosa ás circunstancias concretas. Dado que iso 
é o que hai que facer en todo caso, de que serve ter en conta 
detalles que non contan? 

O vicio dos fins impostos externamente ten unha raizame 
vella. Os profesores recíbennos das autoridades superiores; 
estas autoridades acéptanos ao tratarse do que é común na 
comunidade. Os profesores impóñenllos aos nenos. Como 
primeira consecuencia temos que a intelixencia do profesor 
non é libre; limítase a aceptar as finalidades establecidas 
desde arriba. Moi raramente o profesor como individuo ten a 
liberdade necesaria para, lonxe dos ditados da autoridade da 
inspección, dos métodos dos libros de texto, do programa de 
estudos previsto, etc., situarse cabo das mentes dos seus alum- 
nos e da materia obxecto de estudo. Esta falta de confianza na 
experiencia do profesor reflíctese pola súa volta na falta de 
confianza nas respostas dos alumnos. Estes últimos reciben 
finalidades impostas externamente por partida dobre ou tripla, 
e senten unha confusión permanente dado o conflito existente 
entre as finalidades que acaen ben coa súa propia experiencia 
no momento, e aquelas ás que se ven obrigados. Mentres non se 
recoñeza o criterio democrático da significación intrínseca de 
cada experiencia de crecemento, viviremos na confusión inte- 
lectual dada a demanda de adaptación a finalidades externas. 

(3) Os educadores deben poñerse en garda contra as finalida- 
des que se presentan como xerais e supremas. Cada actividade, 
por específica que sexa, resulta xeral, certamente, nas súas 
diversas conexións, pois conduce de forma indefinida a outras 
cousas. En tanto que unha idea xeral nos volve máis activos en 

relación a esas conexións, non pode ser demasiado xeral. Mais 
exeralo tamén significa sabstractos ou afastado dun contexto 
específico. E unha tal abstracción implica afastamento, e devól- 
venos, unha vez máis, a unha ensinanza e a unha aprendizaxe 
entendidas como simples medios de preparación para un fin 
alleo aos medios. Que a educación sexa, literalmente e en todo 
momento, a súa propia recompensa implica que ningunha dis- 
ciplina ou estudo que queiramos considerar resultará educativa 
a non ser que o seu valor radique en posuíla. Unha finalidade 
verdadeiramente xeral amplía a perspectiva; é un estímulo 
para ter en conta máis consecuencias (conexións). Isto implica 
unha observación máis ampla e flexible dos medios. Cantas 
máis forzas en interacción considere o granxeiro, por exemplo, 
máis diversos serán os seus recursos inmediatos. Verá un maior 
número de posibles puntos de partida, e un maior número de 
camiños para facer o que quere facer. Canto máis completa sexa 
a ideación de posibles logros futuros, menos vinculada estará 
a súa actividade a un número reducido de alternativas. Cando 
se sabe o suficiente, pódese comezar case en calquera sitio e 
manter a actividade de forma continua e proveitosa. 
Entendendo entón o termo finalidade xeral ou global simple- 
mente no sentido dunha análise ampla do campo das activida- 
des actuais, continuaremos con algunhas das finalidades máis 
xerais que se consideran nas teorías educativas do momento, 
e veremos que luz botan sobre as finalidades inmediatas, con- 
cretas e diversas, e que sempre son a preocupación real do 
educador. Partimos do feito (tal e como se deriva en realidade 
de todo canto se leva dito) de que non existe necesidade de 
escoller entre elas, nin de poñelas a competir entre si. Cando 
nos poñemos a actuar de forma concreta temos que seleccionar 
ou escoller unha acción particular nun tempo dado, pero pode 
existir un conxunto de finalidades xenéricas sen que compitan 
entre elas, dado que elas mostran diferentes maneiras de vera 
mesma escena. Non podemos escalar diferentes montañas ao 

mesmo tempo, pero as vistas que se teñen ao ascender diferen- 
tes montañas compleméntanse entre si: non establecen mundos 
incompatibles, en competencia. Ou, por dicilo dunha maneira 
un pouco diferente, a formulación dunha finalidade pode suxe- 
rir certas cuestións e observacións, e outra formulación outras 
cuestións que remiten a outras observacións. Entón, canto máis 
xerais sexan as finalidades mellor. Unha formulación pode 
poñer de relevo o que outra esquece. A pluralidade de hipóteses 
é para o científico o mesmo que a pluralidade de finalidades 
formuladas para o instrutor. 


Resumo 


Unha finalidade denota o resultado de calquera proceso 
natural traído á conciencia e convertido en factor para deter- 
minar a observación presente e a escolla de posibilidades de 
actuar. Significa que unha actividade tornouse intelixente. 
Especificamente, implica a previsión das consecuencias alter- 
nativas que derivan de actuar ante unha situación dada de 
formas diferentes, e o uso do que se anticipa para orientar a 
observación e a experiencia. Unha finalidade verdadeira oponse 
entón por completo a unha finalidade que se impón desde fóra 
sobre un proceso en acción. O último é prefixado e ríxido; non 
é un estímulo para a intelixencia nunha situación dada, senón 
que é unha orde ditada externamente para facer estas e aquelas 
cousas. En lugar de conectarse directamente coas actividades 
do momento, resulta allea, afastada dos medios polos que hai 
que lograla. En lugar de propoñer unha actividade máis libre e 
mellor equilibrada, supón unha limitación da acción. Na educa- 
ción, a existencia destas finalidades impostas desde o exterior 
é a causa do valor que se lle concede á idea dunha preparación 
para un futuro remoto e para converter o traballo do profesor e 
do alumno en mecánico e servil. 

CAPÍTULO IX 
O DESENVOLVEMENTO NATURAL E A EFICACIA 
SOCIAL COMO FINALIDADES 


1. A natureza como provedora de finalidade 


Acabamos de subliñar a futilidade de tentar establecer a fina- 
lidade da educación, algunha finalidade última á que se subor- 
dinen todas as demais. Indicamos que en tanto as finalidades 
xerais non son máis que puntos de vista prospectivos desde 
os que considerar as condicións existentes e estimar as súas 
posibilidades, poderíamos ter un número indefinido delas, e 
todas vinculadas entre si. De feito, en diferentes momentos for- 
muláronse unha chea delas, tendo todas un gran valor circuns- 
tancial. Pois a formulación da finalidade é unha cuestión de 
relevancia nun momento concreto. E nós non poñemos a énfase 
en cousas que non precisan énfase, é dicir, ese tipo de cousas 
que non presentan ningún problema. Máis ben adoitamos enca- 
drar a nosa formulación sobre a base dos defectos e das necesi- 
dades da situación actual; sabemos ben, sen unha formulación 
explícita que sería innecesaria, aquilo que está ben ou que así 
o parece. Encadramos as nosas finalidades explícitas en termos 
dunha alteración que debe producirse. Non supón, daquela, 
ningún paradoxo que requira explicación que unha época ou 
xeración determinada adoite poñer a énfase das súas proxec- 
cións conscientes xusto nas cousas das que hai maior carencia 
nun momento dado. Unha época dominada pola autoridade, 
traerá como resposta o desexo de maior liberdade individual; 
unha época de actividade individual caótica, a necesidade de 
control social como finalidade educativa. 

A práctica actual implícita e a finalidade consciente ou esta- 
blecida equilíbranse pois entre si. En épocas diferentes téñense 
proposto finalidades como unha vida plena, mellores métodos 

de estudo da linguaxe, a substitución de palabras por cousas, a 
eficiencia social, a cultura persoal, o servizo social, o desenvolve- 
mento completo da personalidade, o coñecemento enciclopédico, 
a disciplina, a contemplación estética, a utilidade, etc. O debate 
que propoñemos considera tres principios de influencia recente; 
algúns outros foron analizados incidentalmente nos capítulos 
previos, e outros serán considerados máis adiante nun debate 
verbo do coñecemento e dos valores dos estudos. Comezamos 
coa consideración de que a educación é un proceso de desenvol- 
vemento concordante coa natureza, seguindo a formulación de 
Rousseau”, que opoñía o natural ao social (p. 222); para pasar 
despois á concepción contraria da eficiencia social, que opón o 
social ao natural. 

(1) Os reformadores educativos descontentos coa conven- 
cionalidade e coa artificialidade dos métodos escolásticos que 
os rodean, tenden a recuperar a natureza como un estándar. 
Suponse que a natureza fornece a norma e a finalidade do des- 
envolvemento; tan só temos que aceptar e seguir os seus cami- 
ños. O valor positivo desta concepción reside na vehemencia 
coa que pon de manifesto o errados que están os obxectivos que 
non prestan atención aos atributos naturais dos educandos. A 
súa debilidade está na facilidade coa que se confunde o natural, 
no sentido do normal, co físico. O uso construtivo da inteli- 
xencia na previsión e na invención queda descartado; cómpre 


poñerse a un lado e deixar que a natureza faga o traballo. Dado 





6 Jean-Jacques Rousseau (1712-1778) foi un escritor e filósofo franco-helvético, defi- 
nido como un ilustrado, a pesar das profundas contradicións que o separaron dos principais 
representantes da Ilustración. As súas ideas políticas contidas no texto Contrat social (1762) 
influíron en grande medida na Revolución Francesa e no desenvolvemento da teoría repu- 
blicana, mentres que as súas ideas educativas, expostas na narración Emile ou de l'Éducation 
(1762) constituíron a cerna do naturalismo pedagóxico (4O home é bo por naturezay) e 
do paidocentrismo, un a modo de xiro de 180 graos con respecto aos anteriores discursos 
sobre a educación. Desta obra existe tradución galega editada en 2006 pola Universidade 
de Santiago de Compostela, dentro da colección “Clásicos do pensamento universaly. 

que ninguén ten establecido a verdade e a falsidade da doutrina 
mellor que Rousseau, vaiamos onda el. Di el: 


A educación recibímola de tres fontes: natureza, 
homes e cousas. O desenvolvemento espontáneo dos 
nosos órganos e capacidades constitúe a educación 
da natureza. O uso que nos aprenden a dar a ese des- 
envolvemento constitúe a educación que recibimos 
dos homes. A adquisición de experiencia persoal dos 
obxectos que nos rodean é a que lle corresponde ás 
cousas. Só cando estes tres tipos de educación concor- 
dan entre si e buscan a mesma finalidade, vai o home 
en pos do seu verdadeiro obxectivo Se nos preguntan 
cal é esta finalidade, a resposta é a natureza. Pois 
dado que a concorrencia dos tres tipos de educación 
é necesaria para a súa plenitude, o tipo que cae por 
completo fóra do noso control debe necesariamente 
regular as outras dúas. 


Despois el define a Natureza para falar das capacidades e dis- 
posicións que son innatas, “pois elas existen antes da modifi- 
cación debida aos hábitos coercitivos e á influencia da opinión 
dos demais”, 

As palabras de Rousseau ben merecen un estudo atento. 
Conteñen algunhas das verdades fundamentais sobre a edu- 
cación que xamais se tiñan formulado, xunto cun curioso xiro. 
Sería imposible expresarse mellor do que o fai nas primeiras 
frases. Os tres factores do desenvolvemento educativo son (a) 
a estrutura conxénita dos nosos órganos corporais e as súas 
actividades funcionais; (b) os usos que se fan das actividades 
destes órganos baixo a influencia doutras persoas; (c) a súa 
interacción directa coa contorna. Esta formulación certamente 
resume o conxunto. As súas outras dúas proposicións son 
igualmente acertadas; a saber, (i) que só cando os tres factores 
da educación concorren entre si e cooperan se produce o des- 





“4 Fragmentos do Emilio. 

envolvemento adecuado do individuo, e (ii) que as actividades 
conxénitas dos órganos, sendo innatas, son básicas para esta- 
blecer a consonancia. 

Mais abonda con que se faga unha breve lectura entre liñas, 
e se consideren outras frases de Rousseau, para percibir que en 
lugar de considerar estas tres cousas como factores que deben 
dalgunha maneira traballar de forma conxunta para que cada 
un deles poida operar de forma educativa, el considéraos como 
operacións separadas e independentes. En concreto pensa que 
existe un desenvolvemento independente, e, como el di, sespon- 
táneos dos órganos e das facultades conxénitas. Pensa que este 
desenvolvemento pode darse con independencia do uso que se 
lles dea. E a este desenvolvemento separado debe subordinarse 
a educación que procede do contacto social. Ora ben, existe 
unha enorme diferenza entre o uso de actividades conxénitas 
segundo as actividades mesmas —en lugar de forzalas ou per- 
vertelas— e supoñer que o seu desenvolvemento normal sexa 
alleo a calquera uso, un desenvolvemento que ofrece a pauta e a 
norma de toda aprendizaxe do saber polo uso. Por volver ao noso 
exemplo anterior, o proceso de adquisición da linguaxe é un 
modelo práctico perfecto do crecemento educativo adecuado. 
No inicio parte de actividades conxénitas do aparato vocal, do 
aparato auditivo, etc. Pero é absurdo supoñer que estes teñen 
un desenvolvemento propio independente, que, por si mesmo, 
produciría unha fala perfecta. Tomado literalmente, o principio 
de Rousseau significaría que os adultos aceptasen e repetisen 
os balbucidos e ruídos dos nenos non tanto como o principio 
dunha fala articulada, que é o que son, senón como fornece- 
mento da mesma fala, a norma para a ensinanza da linguaxe. 

A cuestión podería resumirse dicindo que Rousseau estaba no 
certo ao introducir unha reforma moi necesaria na educación, ao 
manter que a estrutura e as actividades dos órganos fornecen as 
condicións de toda ensinanza para o uso dos órganos; pero total- 
mente errado ao insinuar que proporcionan non só as condicións 

senón tamén as finalidades do seu desenvolvemento. De feito as 
actividades conxénitas desenvólvense, en contraste co exercicio 
caprichoso e aleatorio, as través dos usos que se lles dan. E a 
misión do medio social consiste, como temos visto, en orientar 
o crecemento ao darlle ás capacidades o mellor uso posible. As 
actividades instintivas poderían denominarse, metaforicamente, 
espontáneas, no sentido de que os órganos ofrecen unha forte 
inclinación a certo tipo de operación; unha inclinación tan forte 
á que non podemos levarlle a contra, pois ao tentar levarlle a 
contra podemos pervertelas, atrofialas ou corrompelas. Mais a 
idea dun desenvolvemento normal espontáneo destas activida- 
des é pura mitoloxía. As capacidades naturais, ou conxénitas, 
fornecen a forza inicial, aínda que limitada, en toda educación; 
non fornecen as súas finalidades ou obxectivos. Só hai apren- 
dizaxe cando se parte de capacidades non cultivadas, mais a 
aprendizaxe non é cousa do agromar espontáneo de capacidades 
non cultivadas. A opinión contraria de Rousseau débese sen 
dúbida ao feito de que el identificaba a Deus coa natureza; para 
el as capacidades conxénitas eran totalmente boas, procedentes 
directamente dun creador sabio e bo. Parafraseando o vello dito 
sobre o campo e a cidade, Deus é o autor dos órganos e das 
facultades humanas innatas, o home dálle os usos a que están 
destinados. En consecuencia o desenvolvemento dos primeiros 
fornece a pauta á que se deben subordinar os últimos. Cando 
os homes tentan determinar os usos aos que se deben orientar 
as actividades innatas, están interferindo cun plan divino. Esta 
interferencia das estruturas sociais na natureza, a obra de Deus, 
é a fonte primeira de corrupción nos individuos. A apaixonada 
afirmación de Rousseau verbo da bondade intrínseca de todas as 
tendencias naturais foi unha reacción contra a noción dominante 
da depravación absoluta da natureza humana innata, e tivo unha 
poderosa influencia na modificación da actitude en relación 
aos intereses dos nenos. Mais xa non é necesario dicir que os 
impulsos primitivos en si mesmos non son bos nin malos, senón 

que serán dun ou doutro xeito segundo a finalidade que se lles 
dea. Non pode haber dúbida de que no abandono, na supresión 
ou na imposición temperá dalgúns instintos a expensas doutros, 
temos a causa de moitos males evitables. Pero a conclusión non 
é deixalos para que sigan o seu propio “desenvolvemento espon- 
táneovs, senón ofrecer un ambiente que os organice. 

Volvendo aos elementos de verdade contidos nas formu- 
lacións de Rousseau, encontramos que o desenvolvemento 
natural, como obxectivo, permítelle sinalar medios para corrixir 
moitos males na práctica actual, e sinalar algunhas finalidades 
específicas desexables. 

(I) O desenvolvemento natural como fin dirixe a atención aos 
órganos corporais e á necesidade de saúde e vigor. A finalidade 
do desenvolvemento natural pide a pais e profesores que fagan 
da saúde un obxectivo, pois o desenvolvemento normal non se 
pode dar sen prestar atención ao vigor do corpo, un feito obvio 
de máis e que, sen embargo, de ser recoñecido na práctica 
revolucionaría case que de forma automática moitas das nosas 
prácticas educativas. Natureza é, certamente, un termo vago 
e metafórico, pero podería dicirse que unha cousa que a snatu- 
rezas formula é a existencia de condicións para a eficiencia 
educativa, e que mentres non teñamos aprendido o que son esas 
condicións e non teñamos aprendido a facer concordar as nosas 
prácticas con elas, as nosas finalidades máis nobres e ideais 
están condenadas a padecer, pois son verbais e sentimentais 
antes que eficaces. 

(2) A finalidade do desenvolvemento natural pon o acento no 
respecto pola mobilidade física. En palabras de Rousseau: Os 
nenos sempre están en movemento; unha vida sedentaria é prexu- 
dicials. Cando di que sa intención da natureza é a de fortalecer 
o corpo antes que exercitar a menteyv””, el apenas acerta a expre- 


“6 La nueva Eloisa. Rousseau foi tamén autor do romance epistolar Julie ou la Nouvelle 
Héloise (Amsterdam, 1761), no que se pón a debate un exercicio da ética da autenticidade 
fronte das convencións sociais. 

sar a idea. Pero se el dixese que a “intencións de natura (por 
adoptar a súa forma poética de falar) é a de desenvolver a mente, 
especialmente mediante o exercicio dos músculos do corpo, tería 
formulado unha idea en positivo. Noutras palabras, seguir a natu- 
reza implica, concretamente, a finalidade de atender o papel real 
que desempeña o uso dos órganos corporais na exploración, na 
manipulación de materiais, en enredos e en xogos. 

(3) A finalidade xeral concretase no obxectivo de atender 
as diferenzas individuais entre os nenos. Non se poder tomar 
en consideración o principio das diferenzas nas capacidades 
conxénitas sen se decatar do feito de que esas capacidades son 
diferentes en cada individuo. A diferenza existe no só en rela- 
ción á intensidade, senón tamén na súa calidade e disposición. 
Como dicía Rousseau: 


Cada individuo nace cun temperamento distinto Nós 
indiscriminadamente poñemos nenos con diferentes 
inclinacións a facer os mesmos exercicios; a súa 
educación destrúe esa inclinación natural e deixa 
unha uniformidade insulsa. E así, despois de termos 
utilizado a nosa enerxía en torcer os dons verdadeiros 
da natureza vemos que desaparece o brillo breve e ilu- 
sorio co que os tiñamos substituído, mentres as habi- 
lidades naturais por nós reprimidas non retornan”. 


Por último, a finalidade de seguir a natureza implica decatarse 
da orixe de preferencias e intereses, de como agroman e de 
cómo esvaecen. As capacidades abrollan e florecen de maneira 
irregular; non hai un desenvolvemento uniforme e regular. 
Temos que golpear cando o ferro está roxo. Especialmente 
importantes son as primeiras manifestacións das capacidades. 
A maneira en que se tratan as orientacións da primeira infan- 
cia fixan, máis do que imaxinamos, as disposicións fundamen- 
tais, e condicionan a orientación que toman as capacidades 





“6 La nueva Eloisa. 


AR bewe 


que despois se van mostrar. A consideración educativa dos pri- 
meiros anos de vida —ben diferente a inculcar artes útiles—, 
data case por enteiro da época en que Pestalozzi e Froebel, 
seguindo a Rousseau, insistían nos principios naturais do cre- 
cemento. A irregularidade no crecemento e a súa significación 
sinálase na seguinte pasaxe dun estudoso do desenvolvemento 


do sistema nervioso: 


Mentres o crecemento continúa, as cousas do corpo 
e da mente están en asimetría, pois o crecemento 
non é uniforme, senón que se acentúa agora neste 
punto, e despois naquel Os métodos que recoñezan, 
na presenza destas enormes diferenzas en aptitudes, 
os valores dinámicos dos desequilibrios naturais do 
crecemento e os utilicen, apostando pola desigual- 
dade fronte á uniformidade lograda mediante a poda, 


seguirán con maior rigor aquilo que acontece no corpo 
67 


e así mostrarán ser máis efectivos” 
A observación das orientacións naturais resulta difícil baixo 
condicións restritivas. Móstranse con maior naturalidade nas 
formas espontáneas de dicir e de facer do neno, é dicir, naque- 
las que realiza sen que se lle mande e nas que sinte que non 
está sendo observado. Non cabe concluír que todas esas orien- 
tacións sexan positivas por ser naturais; pero cabe concluír 
que dado que existen, son operativas e hai que telas en conta. 
Debemos promover que as que son positivas teñan un contorno 
que as manteña activas, e que esa actividade súa controle a 
dirección que tomen as outras, e polo tanto inducir o abandono 
destas últimas pois non levan a ningures. Moitas orientacións 
que incomodan aos pais cando aparecen adoitan ser transito- 





# Donaldson, “Growth of Brain”, p. 356. 

$# Donaldson, H. H., The growth of the brain: a study of the nervous system in rela- 
tion to education, Londres, 1895. Henry Herbert Donaldson (1857-1938), formado en Yale 
e Columbia, pero tamén en Europa, exerceu a docencia universitaria nos Estados Unidos no 
eido da anatomía do sistema nervioso ao que dedicará o libro que cita Dewey, publicado 
en 1905. 

rias, e, a veces, por dedicarlles moita atención o neno acaba 
por prestárllela el tamén. En todo caso, os adultos con moita 
facilidade adoitan considerar os seus propios hábitos e desexos 
como normas, considerando as orientacións dos impulsos dos 
nenos como un mal a eliminar. Esta posición, fronte á que a idea 
de seguir a natureza supón, en boa medida, unha protesta, é o 
resultado das tentativas de facer que os nenos se acomoden ao 
molde das normas dos adultos. 

En conclusión, sinalamos que nos seus inicios a idea de 
seguir a natureza combinaba dous factores que non mantiñan 
entre si unha relación inherente. Antes de Rousseau os refor- 
madores educativos inclinábanse por afirmar a importancia da 
educación concedéndolle un poder practicamente ilimitado. 
Afirmábase que todas as diferenzas entre os pobos, e entre as 
clases e as persoas do mesmo pobo, obedecían a diferenzas na 
formación, no exercicio, na práctica. Orixinariamente, a mente, 
a razón, e o entendemento son, na práctica, o mesmo en todos. 
Esta identidade esencial da mente implica a igualdade esencial 
de todos, e a posibilidade de situalos a todos no mesmo nivel. 
Como protesta fronte a esta visión, a doutrina da harmonía coa 
natureza implicaba unha visión moito menos formal e abstracta 
da mente e dos seus poderes. Substituía as facultades abstractas 
de discernimento, de memoria e de xeneralización, por instintos 
específicos e por impulsos e capacidades fisiolóxicas, diferentes 
de individuo a individuo (como diferentes eran, segundo sinalaba 
Rousseau, mesmo nos cans dunha mesma camada). Nese sentido, 
a doutrina da harmonía educativa coa natureza reforzouse co 
desenvolvemento da bioloxía, da fisioloxía e da psicoloxía moder- 
nas. Implica, en efecto, que se ben a significación da crianza, da 
modificación, e da transformación por medio do esforzo educativo 
directo é grande, a natureza, ou as capacidades non aprendidas, 
ofrece o fundamento e os recursos necesarios para esa crianza. 

Por outra parte, a doutrina de seguir a natureza foi un dogma 
político. Supuxo unha rebelión contra costumes, ideais e insti- 

tucións sociais existentes (p. 223). A afirmación de Rousseau 
de que todo é bo tal e como vén das mans do Creador tivo impor- 
tancia só por contraste coa última parte da mesma frase: “Todo 
dexenera nas mans do home. E de novo afirma: 


O home natural ten un valor absoluto; é unha unidade 
numérica, un enteiro puro sen outra relación máis que 
consigo mesmo e cos seus semellantes. O home civi- 
lizado só é unha unidade relativa, o numerador dunha 
fracción cun valor que depende do seu denominador, 
relacionado co corpo integral da sociedade. As boas 
institucións políticas son as que volven ao home des- 
naturalizado. 


Sobre esta concepción do carácter artificial e pernicioso da vida 
social organizada tal e como agora existe”, el situaba a noción 
de que a natureza non só fornece capacidades básicas coas 
que comeza o crecemento senón tamén o seu plan e finalidade. 
Certamente é verdade que as institucións e as normas pernicio- 
sas están orientadas case de forma automática a ofrecer unha 
educación errada que a máis coidadosa educación escolar non 
pode contrarrestar; pero a conclusión non é a de educar fóra do 
medio, senón a de proporcionar un medio en que se lle poida 
dar mellor uso ás capacidades conxénitas. 


2. A eficiencia social como finalidade 


Unha concepción segundo a cal a natureza ofrecería a finalidade 
da boa educación, e a sociedade a finalidade da mala educación, 
non podería agardar que non provocase protestas. A concepción 
oposta tomou a forma dunha doutrina para a que a finalidade da 
educación é a de fornecer precisamente o que a natureza non 
acerta a asegurar; nomeadamente, a adaptación do individuo ao 





# Non debemos esquecer que Rousseau tiña en mente un tipo de sociedade radical- 
mente diferente, unha sociedade fraternal cunha finalidade que tiña que ser idéntica á 
bondade de todos os seus integrantes, que el pensaba que era moito mellor que os Estados 
existentes en tanto estes son peores que o estado da natureza. 

control social; a subordinación das capacidades conxénitas ás 
normas sociais. Non sorprende ver que o valor da idea da efi- 
ciencia social reside en boa medida na crítica aos aspectos máis 
febles da doutrina do desenvolvemento natural; e o uso inade- 
cuado que se fai dela deriva de que se utiliza para botar por terra 
canto de certo poida haber nela. Non hai dúbida de que debemos 
prestar atención ás actividades e logros da vida en grupo para 
entender o que significa o desenvolvemento da capacidade, é 
dicir, a eficiencia. O erro radica en pensar que debemos adoptar 
medidas de subordinación en vez de utilización para garantir a 
eficiencia. A doutrina semella axeitada cando recoñecemos que 
a eficiencia social obtense non mediante unha coerción negativa 
senón mediante o uso positivo das capacidades conxénitas do 
individuo en actividades con significado social. 

(1) Traducida a finalidades específicas, a eficiencia social 
sinala a importancia da competencia profesional””. As persoas 
non poden vivir sen medios de subsistencia; a maneira en que 
estes medios se utilizan e consomen ten unha gran influencia 
sobre todas as relacións das persoas entre si. Se un indivi- 
duo non é quen de alimentarse a si mesmo e aos cativos que 
dependen del, convértese nunha carga ou nun parasito para as 
actividades dos demais. El mesmo perde unha das experiencias 
máis educativas da vida. Se non é amestrado no uso adecuado 
das actividades do traballo, existe un perigo grave de que poida 
depravarse ata ferir a outros para posuír a súa riqueza. Ningún 
modelo educativo pode permitirse esquecer consideracións tan 
básicas. Porén, no nome dos ideais máis elevados e espirituais, 
a ordenación da educación superior con frecuencia non só os 
esqueceu senón que os tratou con menosprezo ao situalos fóra 
de toda consideración educativa. Co cambio dunha sociedade 
oligárquica a unha democrática, é natural que se poña a énfase 
no significado dunha educación que debería ter como resultado 

a capacidade para abrirse camiño no mundo economicamente, 
e para facer un uso adecuado dos recursos económicos en lugar 
de ocuparse da ostentación e do luxo. 

Existe, non obstante, o grave perigo de que ao insistir nesta 
finalidade, as condicións e as regras económicas actuais se 
acepten como fins sen máis. Un criterio democrático esixe que 
desenvolvamos a capacidade para que a competencia de cada 
quen poida coller e facer o seu propio camiño. Este principio 
viólase cando de antemán se tenta encaixar aos individuos 
en determinadas ocupacións, escollidas non sobre a base das 
capacidades orixinais amestradas, senón a partir da riqueza e 
da posición social dos pais. De feito, a industria na actualidade 
sofre cambios rápidos e bruscos por mor da evolución de novos 
inventos. Agroman novas industrias, e as vellas revoluciónanse. 
En consecuencia, a tentativa de amestrar para un modo moi 
específico de eficiencia acaba por ser un problema. Cando 
a ocupación troca os seus métodos, tales individuos quedan 
atrás con aínda menos capacidade para adaptarse da que terían 
cun adestramento menos específico. Pero, por riba de todo, a 
actual dimensión industrial da sociedade está máis chea de 
desigualdades que calquera outra que teña existido. A finali- 
dade da educación progresiva” consiste en contribuír a corrixir 
os privilexios e as carencias inxustas, non en perpetualas. Alí 
onde o control social implique subordinación das actividades 
individuais á autoridade de clase, existe o perigo de que a edu- 
cación profesional estea dominada pola aceptación do status 
quo. As diferenzas nas oportunidades económicas establecen xa 
que logo as posicións futuras dos individuos. Chegamos a unha 
recuperación inconsciente dos defectos do esquema platónico 
(p. 217) sen o seu método ilustrado de selección. 

(2) Eficiencia cívica, ou boa cidadanía. Resulta arbitrario, 
certamente, separar a competencia profesional da capacidade 

para a boa cidadanía. Pero o último termo pode utilizarse para 
sinalar diferentes calidades que son máis vagas que a habili- 
dade vocacional. Eses trazos proceden de todo aquilo que fai 
que un individuo sexa un bo compañeiro en cidadanía nun 
sentido político: denota habilidade para xulgar aos homes e as 
medidas con sabedoría, e para tomar parte activa en elaborar 
leis e en obedecelas. A finalidade da eficiencia social ten cando 
menos o mérito de protexernos fronte á idea do adestramento da 
facultade mental en xeral. Chama a atención ante o feito de que 
a facultade ten que relacionarse con algo a facer, e co feito de 
que as cousas que máis precisan ser feitas son as cousas que 
implican relacións de uns con outros. 

De novo aquí temos que ter conta de non entender a finali- 
dade de maneira moi reducida. Unha interpretación moi deter- 
minada tería excluído nalgúns períodos os descubrimentos 
científicos, a pesar do feito de que en último termo a garantía 
do progreso social depende deles. Pois teríanse considerado 
aos científicos como simples soñadores teóricos, totalmente 
carentes de eficiencia social. Hai que ter en conta que ultima- 
mente a eficiencia social enténdese, nin máis nin menos, como 
a capacidade para participar na partilla da experiencia. Afecta 
a todo o que fai que a experiencia propia teña valor para os 
demais, e a todo o que nos permite participar de forma máis 
activa na experiencia valiosa dos demais. A habilidade para 
producir arte e gustar dela, a capacidade para a recreación, 
para o uso significativo do ocio, son elementos máis importan- 
tes para ela que os elementos convencionalmente asociados a 
miúdo coa cidadanía. 

No seu sentido máis amplo a eficiencia social non é máis que 
a socialización da mente que de forma máis directa se ocupa 
de facer que as experiencias sexan máis comunicables; en tirar 
abaixo as barreiras da estratificación social que fan que os 
individuos sexan impermeables aos intereses dos outros. Cando 
a eficiencia social se limita ao servizo derivado dos actos reali- 

zados, omítese o seu compoñente principal (pois é a súa única 
garantía), a empatía intelixente ou boa vontade. Pois a empatía 
como unha calidade desexable é algo máis que un simple sen- 
timento; é a imaxinación cultivada do que os homes teñen en 
común e unha rebelión contra todo o que innecesariamente os 
divide. O que a veces se designa como interese benevolente 
polos outros pode acabar sendo a máscara involuntaria do des- 
exo de dicirlles o que é bo para eles, en lugar do empeño en 
liberalos, de maneira que poidan buscar e atopar por si mes- 
mos o que consideren bo. A eficiencia social, mesmo o servizo 
social, son cousas duras e frías cando se separan dun recoñece- 
mento activo da diversidade de bens que a vida pode ofrecer a 
diferentes persoas, e da fe na utilidade social de promover que 
cada individuo faga a súa propia escolla intelixente. 


3. A cultura como finalidade 


Destas consideracións deriva a cuestión de se a eficiencia 
social é ou non unha finalidade compatible coa cultura. A cul- 
tura significa cando menos algo cultivado, algo maduro; oponse 
ao silvestre e ao cru. Cando o snaturals se identifica co silves- 
tre, a cultura é o oposto ao que se denomina desenvolvemento 
natural. A cultura tamén é algo persoal; é o cultivo en relación 
co aprecio polas ideas e pola arte e por intereses humanos máis 
amplos. Cando a eficiencia se identifica cun abano reducido 
de actos, en lugar de facelo co espírito e co significado da acti- 
vidade, a cultura é o oposto da eficiencia. Chámeselle cultura 
ou desenvolvemento completo da personalidade, o resultado é 
idéntico ao significado verdadeiro da eficiencia social sempre 
que se preste atención ao que hai de único no individuo, e non 
sería un individuo se non houbese nel algo inconmensurable. 
O seu oposto é o mediocre, o común. Sempre que se desen- 
volve unha calidade distintiva, prodúcese unha diferenza na 
personalidade, e con ela unha garantía maior dun servizo social 

que vaia alén de fornecer moitas comodidades materiais. Pois 
como é que pode existir unha sociedade que mereza ser servida 
se non está constituída por individuos con calidades persoais 
significativas? 

A realidade é que a oposición entre o alto valor da perso- 
nalidade e a eficiencia social é algo propio dunha sociedade 
organizada en modo feudal, coa súa ríxida división entre [seres] 
inferiores e [seres] superiores. Asúmese que os últimos teñen 
tempo e oportunidades para desenvolvérense como persoas; os 
primeiros limítanse a elaborar produtos materiais. Cando a efi- 
ciencia social, medida por produtos ou resultados, se presenta 
como o ideal dunha suposta sociedade democrática, significa 
que se acepta e se aplica a visión despectiva das masas carac- 
terística dunha comunidade aristocrática. Pero se a democracia 
ten un sentido moral e ideal, iso implica que a todos hai que 
demandar un retorno social e que para todos debe existir unha 
oportunidade de desenvolver as capacidades propias. A sepa- 
ración das dúas finalidades na educación resulta fatal para a 
democracia; a adopción do sentido máis estreito da eficiencia 
priva a esta da súa xustificación esencial. 

A finalidade da eficiencia (como calquera finalidade educa- 
tiva) debe incluírse dentro do proceso da experiencia. Cando se 
mide con produtos externos tanxibles, e non mediante o logro 
dunha experiencia claramente valiosa, vólvese materialista. Os 
resultados entendidos como os produtos que poida acadar unha 
personalidade eficiente, son, en sentido estrito, subprodutos 
da educación: subprodutos que son inevitables e importantes, 
pero en calquera caso subprodutos. Establecer unha finali- 
dade externa fortalece como reacción unha concepción falsa 
da cultura, que se identifica con algo puramente scinternos. E 
esa idea de perfeccionar unha personalidade sinternas é un 
síntoma seguro de divisións sociais. O que se denomina interno 
é simplemente aquilo que non se vincula cos outros, que non 
é posible comunicar libre e plenamente. O que se denomina 

cultura espiritual normalmente ten sido fútil, con algo podre- 
cido dentro, polo feito de ter sido concibida como algo que 
o home podía ter internamente, e polo tanto en exclusiva. O 
que un é como persoa deriva daquilo que un é asociado con 
outros, nunha interacción libre e mutua. Isto transcende tanto 
a eficiencia, que consiste en fornecer produtos a outros, como a 
cultura, que supón un refinamento e un lustre exclusivos. 

Todo individuo terá errado a súa vocación, sexa un granxeiro, 
un médico, un profesor ou un estudante, se non entende que 
acadar resultados que teñan valor para os máis é algo que acom- 
paña calquera proceso de experiencia cun valor intrínseco. Por 
qué pensar entón que hai que escoller entre sacrificarse para 
facer cousas valiosas polos outros, ou sacrificar os outros para 
lograr os propios fins exclusivos, sexa a salvación da propia 
alma ou a construción dunha vida interior e dunha persona- 
lidade espiritual? O que acontece é que ao non ser ningunha 
destas cousas posible de forma permanente, chegamos a un 
compromiso e a unha alternativa. Tentamos cada camiño por 
quendas. Non hai maior traxedia que o feito de que o pensa- 
mento profesado polo mundo espiritual e relixioso teña posto de 
relevo os dous ideais de abnegación e de perfección espiritual, 
en lugar de actuar con forza contra ese dualismo da vida. O 
dualismo está tan fortemente arraigado que resulta difícil de 
desterrar; por esa razón, a tarefa específica da educación no 
momento actual consiste en loitar a favor dunha finalidade na 
que a eficiencia social e a cultura persoal sexan sinónimos e 

As finalidades xerais ou universais son puntos de vista para 
considerar os problemas específicos da educación. En conse- 
cuencia, é unha proba do valor da maneira en que se formula 
calquera finalidade xeral o ver se asume de forma inmediata 

e consistente os procedementos que son suxeridos por outra. 
Aplicamos esta proba a tres finalidades xerais: o desenvolve- 
mento segundo a natureza, a eficiencia social, e a cultura ou 
o enriquecemento mental persoal. En cada caso vimos que 
cando as finalidades se formulan parcialmente entran en con- 
flito entre si. Unha formulación parcial do desenvolvemento 
natural considera como fin último as capacidades primitivas 
nun suposto desenvolvemento espontáneo. Desde este punto de 
vista o adestramento que as volve útiles para os outros é unha 
coacción impropia; cando se modifican profundamente a través 
dun cultivo deliberado, corrómpense. Mais cando recoñecemos 
que as actividades naturais implican actividades conxénitas 
que se desenvolven só a través dos usos polos que se cultivan, o 
conflito desaparece. Da mesma maneira, unha eficiencia social 
que se define en termos de ofrecer servizos externos aos demais 
oponse necesariamente á finalidade de enriquecer o signifi- 
cado da experiencia, mentres que unha cultura que se asenta 
no refinamento interno da mente se opón a unha disposición 
socializada. Pero a eficiencia social como propósito educativo 
debería implicar o cultivo da capacidade para participar libre e 
plenamente en actividades compartidas e comúns. Isto é impo- 
sible sen cultura, aínda que supoña unha recompensa cultural, 
pois non se poden partillar interaccións con outros sen aprendi- 
zaxe, sen adquirir un punto de vista máis amplo e sen percibir 
cousas que doutro xeito se ignorarían. E non hai tal vez mellor 
definición de cultura que aquela que di que é a capacidade para 
expandir de forma constante o abano e a precisión para percibir 
significados por un mesmo. 

CAPÍTULO X 
INTERESE E DISCIPLINA 


1. O significado dos termos 


Xa falamos da diferenza de actitude que hai no espectador e 
no axente ou participante. O primeiro é indiferente ao que está 
acontecendo; un resultado é tan bo coma o outro, pois cada un 
deles só é algo ao que mirar. O último está vinculado ao que 
acontece; o resultado non lle resulta indiferente. O seu destino 
está relacionado co curso dos acontecementos. En consecuen- 
cia, fai todo canto pode para influír na dirección que tomen os 
acontecementos presentes. Un é coma un home na cela dun 
cárcere mirando a chuvia pola fiestra; todo lle resulta igual. 
O outro é coma un home que planeou unha excursión ao día 
seguinte, e que frustra unha chuvia que non para. El non pode, 
certamente, influír coas súas reaccións presentes no tempo de 
mañá, pero pode dar algúns pasos que inflúen en feitos futuros, 
cando menos para pospoñer o pícnic programado. Se un home 
mira que unha carruaxe se lle bota encima, e non pode deterse, 
pode cando menos apartarse se prevé as consecuencias a 
tempo. En moitos casos, pode intervir aínda máis directamente. 
A actitude dun participante no curso dos acontecementos é polo 
tanto dobre: hai ansiedade, hai preocupación en relación as 
consecuencias futuras, e unha tendencia a actuar para garantir 
as mellores consecuencias e evitar as peores. 

Hai verbas que denotan esta actitude: inquietude, interese. 
Estas verbas suxiren que unha persoa está ligada ás posibili- 
dades inherentes aos obxectos; que, do mesmo xeito, ela sabe 
o que eles lle poden facer; e que, sobre a base das súas expec- 
tativas ou previsións, está disposta a actuar de xeito que as 
cousas sigan un curso e non outro. O interese e o propósito, a 


inquietude e a finalidade, están necesariamente relacionadas. 

Palabras como obxectivo, decisión, finalidade, poñen de relevo 
os resultados que se queren ou polos que se loita; nelas dáse 
por suposta unha actitude persoal de inquietude e de atenta 
impaciencia. Verbas como interese, afecto, preocupación, moti- 
vación, poñen de relevo a importancia do que se prevé sobre a 
fortuna individual, e o seu desexo real de facer que o resultado 
posible se dea. Dan por supostos os cambios obxectivos. Pero a 
diferenza é máis ben de énfase; o significado que se escurece 
nun conxunto de palabras ilumínase noutro. O que se anticipa 
é obxectivo e impersoal; a choiva de mañá; a posibilidade de 
ser atropelado. Mais para un ser activo, un ser que acepta as 
consecuencias en vez de permanecer afastado, existe ao mesmo 
tempo unha resposta persoal. A diferenza prevista coa imaxina- 
ción vólvese diferenza real que se expresa na inquietude e no 
esforzo. Se ben palabras como afecto, preocupación, e motivo, 
indican unha actitude de preferencia persoal, sempre son acti- 
tudes verbo de obxectos, verbo do que se prevé. Podemos deno- 
minar a fase da previsión obxectiva como intelectual, e a fase 
da preocupación persoal como emocional e volitiva, aínda que 
non existe separación nos feitos da situación. 

Unha separación así podería existir só se as actitudes per- 
soais seguisen O seu curso nun mundo propio. Pero sempre son 
respostas ao que acontece na situación da que forman parte, e 
que a súa expresión teña éxito ou non depende da interacción 
con outros cambios. As actividades da vida florecen e múr- 
chanse só en relación cos cambios do contorno. Están literal- 
mente xunguidas a eses cambios; os nosos desexos, emocións, 
e afectos non son máis que formas diferentes en que os nosos 
feitos se vinculan cos feitos das cousas e das persoas que nos 
rodean. En lugar de referir un ámbito puramente persoal e 
subxectivo, separado do obxectivo e do impersoal, indican que 
ese mundo separado non existe. Ofrecen unha evidencia con- 
vincente de que os cambios nas cousas non son alleos ás acti- 
vidades da persoa, e de que a peripecia e o benestar da persoa 

dependen do movemento das persoas e das cousas. O interese, 
a preocupación, significan que o individuo e o mundo están 
mutuamente relacionados na situación que transcorre. 

A palabra interese, no seu uso común, expresa (a) o estado 
completo de desenvolvemento activo, (b) os resultados obxec- 
tivos que se prevén e se queren, e (c) a inclinación emocional 
persoal. (i) Unha ocupación, emprego, procura, negocio, a miúdo 
sen entende como un interese. Así dicimos que a un home lle 
interesa a política, o xornalismo, a filantropía, a arqueoloxía, 
coleccionar gravados xaponeses, ou a banca. (ii) Con interese 
tamén se pode referir o punto en que un obxecto afecta ou atrae 
a un home; o punto en que inflúe nel. Nalgunhas transaccións 
legais un home ten que mostrar intereses para ter audiencia 
na corte. Ten que mostrar que algunha medida proposta afecta 
os seus intereses. Un socio capitalista ten interese nun nego- 
cio, aínda que non toma parte activa na súa marcha porque a 
prosperidade ou fracaso do mesmo afecta os seus beneficios e 
responsabilidades. (iii) Cando dicimos que un home está inte- 
resado nisto ou naquilo a énfase recae directamente sobre a súa 
actitude persoal. Estar interesado é estar absorbido, envolto, 
atrapado, por un obxecto. Ter interese significa estar alerta, 
preocuparse, estar atento. Dunha persoa interesada dicimos que 
tanto se perdeu nun asunto como que se encontrou nel. Ambos 
termos expresan a inmersión da persoa nun obxecto. 

Cando se fala de forma despectiva do lugar do interese na 
educación, verase que o segundo dos significados menciona- 
dos esaxérase de primeiras e despois íllase. O interese pasa a 
significar simplemente o efecto dun obxecto sobre a vantaxe 
ou desvantaxe persoal, o éxito ou o fracaso. Separados de cal- 
quera desenvolvemento obxectivo dos feitos, estes redúcense a 
simples estados persoais de pracer ou dor. No plano educativo 
diso derívase que conceder importancia ao interese implica 
atribuír algún tipo de sedución a un material que porén resul- 
taría indiferente; garantir atención e esforzo ofrecendo o pracer 

como suborno. Este procedemento é denominado adecuada- 
mente pedagoxía “suaves”; como unha teoría da educación de 
shbeneficencias 

Mais a obxección parte do feito, ou da asunción, de que os 
tipos de destreza a adquirir e as materias das que se hai que 
apropiar, carecen de interese por si mesmas; noutras palabras, 
suponse que son irrelevantes para as actividades normais do 
alumnado. O remedio non reside en botarlle a culpa á doutrina 
do interese, como tampouco en buscar algún engado agradable 
que se poida enganchar nun material que resulta alleo. Reside 
en descubrir obxectos e formas de acción que estean conectadas 
coas capacidades do momento. Na función deste material para 
promover a actividade e desenvolvela de forma consistente e 
continua, está o seu interese. Se o material opera desta forma, 
non fai falla procurar mecanismos que o poidan facer intere- 
sante ou apelar a un esforzo arbitrario e medio coercitivo. 

A palabra interese suxire, etimoloxicamente, o que está 
entre, aquilo que conecta dúas cousas doutra maneira distantes. 
Na educación, a distancia existente pode considerarse tempo- 
ral. O feito de que un proceso precise de tempo para madurar é 
tan obvio que poucas veces se fai explícito. Esquecemos o feito 
de que no crecemento existe unha distancia entre o estadio ini- 
cial do proceso e a súa finalización; que hai algo no medio. Na 
aprendizaxe, as capacidades actuais do alumno están na fase 
inicial; a finalidade do profesor representa a meta final. Entre 
as dúas están os medios, é dicir, o que vai no medio: as accións 
a realizar, as dificultades a superar, os recursos a utilizar. Só por 
medio deles, no seu sentido máis literal, lograrán as actividades 
iniciais un resultado satisfactorio. 

Estas condicións intermedias teñen interese porque delas 
depende precisamente que as actividades actuais alcancen o 

que se prevía e se desexaba. Ser medios para o desenvolve- 
mento das tendencias actuais, estar sentres o axente e O seu 
obxectivo, ser de interese, son formas diferentes de dicir a 
mesma cousa. Cando hai que facer interesantes os materiais, 
significa que tal e como se mostran, carecen de conexión co 
propósito e coa capacidade actual, ou que a conexión existe, e 
non se percibe. Convertela en interesante facendo que se tome 
conciencia da conexión que existe, é unha simple mostra de 
sentido común; convertela en interesante mediante incentivos 
artificiais e falsos, merece todos os cualificativos negativos que 
se teñen aplicado á doutrina do interese na educación. 

E máis nada verbo do significado do termo interese. Vaiamos 
agora co de disciplina. Cando se realiza unha actividade, e 
cando entre o seu inicio e a súa fin existen medios e obstáculos, 
faise necesaria a decisión e a persistencia. Resulta obvio que 
unha boa parte do significado común de vontade está preci- 
samente na decisión deliberada e consciente de persistir e de 
manter un curso de acción planeado, malia as dificultades e 
as peticións en contra. Un home de vontade forte, na acepción 
común dos termos, é un home que nin é voluble nin melin- 
droso na hora de conseguir o que se propón. A súa habilidade 
é executiva; é dicir, de forma persistente e enérxica loita para 
realizar e lograr os seus obxectivos. Unha vontade débil é tan 
inestable como a auga. 

Na vontade hai sen dúbida dous factores. Un ten que ver 
coa previsión de resultados, o outro co efecto que o resultado 
previsto exerce na persoa. 

(i) A obstinación é persistencia pero non é forza de vontade. A 
obstinación pode ser unha mera inercia e unha insensibilidade 
animal. Un home segue a facer unha cousa só porque comezou 
a facela, non porque obedeza a un propósito claramente deter- 
minado. De feito, o home obstinado xeralmente renuncia (aínda 
que poida que non sexa moi consciente desa negativa) a esta- 
blecer con claridade cal é o seu propósito último; sente que se 

lle dese por facerse unha idea clara e precisa del, podería care- 
cer de valor. A obstinación móstrase aínda máis na resistencia a 
criticar os fins que se procuran, do que o fai na persistencia e na 
enerxía que se pon no uso de medios para lograr o fin. O home 
realmente executivo é un home que calibra os seus obxectivos, 
que procura ter o máis claras e precisas posibles as ideas sobre 
os resultados das súas accións. Ás persoas que consideramos 
de vontade débil ou auto-indulxentes sempre se enganan a si 
mesmas verbo das consecuencias dos seus actos. Collen algún 
trazo que resulte agradable e esquecen as circunstancias que o 
rodean. Cando comezan a actuar, os resultados desagradables 
ignorados comezan a aparecer. Séntense desalentados e lamen- 
tan que un mal fado teña desbaratado a súa boa intención, e 
collen outro curso de acción. Non se pode esaxerar o feito de 
que a diferenza primeira entre unha volición forte e outra débil 
ten carácter intelectual, e radica no grao de persistente firmeza 
e decisión coa que se teñan previsto as consecuencias. 

(ii) Existe, certamente, iso que consiste en calibrar os resul- 
tados especulativamente. Os obxectivos, entón, prevense, pero 
a persoa non os sitúa en primeiro plano. Son máis algo para 
mirar e co que xogar por curiosidade, que algo que haxa que 
conseguir. Non son obxecto dunha reflexión plena, senón que 
son obxecto dunha reflexión parcial. Unha persoa “dubidas, 
como se adoita dicir, en considerar as consecuencias das liñas 
de acción propostas. Unha certa frouxidade no carácter fai que 
o obxecto contemplado non acabe por provocar a acción. E a 
maioría das persoas son apartadas facilmente dun curso de 
acción previsto por atrancos non usuais e imprevistos, ou pola 
presentación de alicientes para unha acción que é directamente 
máis agradable. 

Unha persoa adestrada para considerar as súas accións, para 
emprendelas deliberadamente, está, nese sentido, disciplinada. 
Engádase a esta habilidade o poder de manter un curso de 
acción escollido con intelixencia, fronte á distracción, a confu- 

sión e a dificultade, e teremos a esencia da disciplina. A disci- 
plina significa dispoñer de poder; o dominio dos recursos dispo- 
ñibles para culminar a acción emprendida. Saber o que hai que 
facer, e facelo con prontitude mediante os medios requiridos, 
é ser disciplinado, esteamos pensando nun exercito ou nunha 
persoa. A disciplina é positiva. Acovardar o espítito, afogar os 
desexos, impoñer a obediencia, mortificar a carne, facer que un 
subordinado realice unha tarefa desagradable; esas cousas son, 
ou non son, disciplinadas en función de se elas tenden, ou non, 
ao desenvolvemento da capacidade para que a persoa recoñeza 
o que está a facer e para culminar a empresa. 

Non é necesario insistir en que interese e disciplina están 
relacionados, que non son opostos. (i) Incluso a fase máis 
puramente intelectual da capacidade adestrada, a compren- 
sión do que se está a facer a partir das consecuencias, non é 
posible sen interese. A decisión resultará mecánica e superfi- 
cial cando non hai interese. Os pais e os profesores quéixanse 
a miúdo, e con razón, de que os nenos “non queren oír nin 
queren entenders. As súas mentes non queren saber da mate- 
ria porque non lles concirne; non fai parte das súas preocupa- 
cións. Este é un estado de cousas que cómpre remediar, mais 
o remedio non radica no uso de métodos que incrementan a 
indiferenza e a aversión. Mesmo castigar un neno que non 
atende é unha maneira de tentar que se dea conta de que o 
asunto non é algo que non mereza atención; é unha maneira 
de lograr sinteresev, ou de xerar unha certa conexión. Na fin, 
o seu valor reside en ver se fornece unha simple excitación 
física para actuar no modo desexado polo adulto, ou se logra 
que o neno spensey, e dicir, que reflexione sobre os seus actos 
e os impregne de propósitos. (ii) Que o interese é o requisito 
para unha persistencia executiva é aínda máis obvio. Os 
empresarios non buscan traballadores que non estean intere- 
sados no que fan. Se alguén quere contratar un avogado ou un 
médico, xamais se lle ocorrería pensar que a persoa contratada 

poría maior dedicación no seu traballo se ao resultarlle desa- 
gradable o realizase simplemente en base ao sentido do deber. 
O interese mide, ou máis ben dá conta do alcance que o fin 
previsto ten para a persoa, e que a leva a actuar para lograr a 
súa consecución. 


2. A importancia da idea de interese na educación 


O interese representa a forza motriz dos obxectos, quer dos per- 
cibidos quer dos imaxinados, en toda experiencia que teña un 
propósito. En concreto, o valor de recoñecer o lugar dinámico 
do interese nun desenvolvemento educativo consiste en que 
leva a considerar a cada neno individualmente nas súas capaci- 
dades, necesidades, e preferencias específicas. Quen recoñece 
a importancia do interese non asumirá que todas as mentes 
funcionan da mesma forma polo simple feito de que teñan 
o mesmo mestre e o mesmo libro de texto. As actitudes e os 
métodos de estímulo e de resposta varían co atractivo concreto 
que provoca un mesmo material, variando este mesmo atractivo 
polas diferenzas na aptitude natural, pola experiencia pasada, 
polo plan de vida, e por outras cousas. Pero os comportamentos 
do interese tamén ofrecen achegas de valor xeral para a filosofía 
da educación. Adecuadamente entendidos póñennos en garda 
ante certas concepcións da mente e das materias de estudo que 
tiveron moita influencia no pensamento filosófico do pasado, e 
que exercen unha influencia que de verdade dificulta o traba- 
llo coa instrución e coa disciplina. Con demasiada frecuencia 
a mente se sitúa por riba do mundo das cousas e dos feitos a 
coñecer; considérase como algo que existe illado, con estados 
e operacións mentais que existen de forma independente. O 
coñecemento considérase entón como unha aplicación externa 
de existencias puramente mentais sobre as cousas a coñecer, 
ou senón como o resultado das impresións que esta materia 
de estudo externa deixa na mente, ou como combinación das 
dúas. A materia de estudo considérase entón como completa 

en si mesma; é algo que hai que saber ou aprender, quer pola 
aplicación voluntaria da mente a ela quer polas impresións que 
produce na mente. 

Os trazos do interese mostran que estas concepcións son 
míticas. A mente aparece na experiencia como a habilidade 
para responder a estímulos presentes sobre a base da antici- 
pación de posibles consecuencias futuras, coa intención de 
controlar o tipo de consecuencias que van ter lugar. As cou- 
sas, a materia obxecto de estudo coñecida, consisten en todo 
aquilo ao que se lle concede relevo no curso anticipado dos 
eventos, sexa para promovelo sexa para retardalo. Estas frases 
son demasiado formais para ser intelixibles. Un exemplo pode 
deixar claro o seu significado. 

Están vostedes realizando unha actividade concreta, diga- 
mos que escribindo a máquina. Se son expertos, os hábitos 
creados ocúpanse do movemento físico e deixan libres os seus 
pensamentos para que consideren o asunto. Supoñamos, porén, 
que non temos destreza, ou que, mesmo téndoa, a máquina non 
funciona ben. Entón cómpre utilizar a intelixencia. Non queren 
golpear as teclas ao chou e que saia o que saia; queren rexis- 
trar determinadas palabras nunha orde dada para que teñan 
sentido. Prestan atención ás teclas, ao que van escribindo, aos 
movementos, á cinta ou ao trebello da máquina. A súa aten- 
ción non se ocupa de calquera maneira dos diferentes detalles. 
Ocúpase naquilo que poida ser relevante para a consecución 
eficaz da súa tarefa. A súa mirada vai máis alá, e atenden aos 
diferentes feitos que van acontecendo en tanto son factores na 
consecución do resultado proposto. Deben descubrir os recur- 
SOS COS Que contan, as condicións de partida, e as dificultades 
e os obstáculos. Esa previsión e esa revisión en relación co que 
se prevé, é o que constitúe a mente. A acción que non implica 
ese prognóstico de resultados e esa consideración de medios e 
de atrancos, ou é cousa de hábito ou de cegueira. A vaguidade 
e a incerteza verbo do que se pretende, e o descoido na obser- 

vación das condicións para a súa realización, é unha mostra, 
nese sentido, de estupidez ou de falta de intelixencia. 

Se recorremos ao caso no que a mente non se ocupa da 
manipulación física do instrumento senón do que queremos 
escribir, estamos nas mesmas. Hai unha actividade en proceso, 
estamos inmersos no desenvolvemento dun tema. A non ser que 
escribamos como fala un fonógrafo, iso significa intelixencia; é 
dicir, alerta para prever as diversas conclusións a que conducen 
os datos e as consideracións actuais, xunto coa observación e 
a lembranza continuamente renovadas para controlar a mate- 
ria de estudo da que dependen as conclusións a lograr. Existe 
unha actitude de total inquietude co que vai ser e co que é, 
pois isto último forma parte do movemento cara ao obxectivo. 
Se abandonamos a dirección que depende do prognóstico dos 
posibles resultados futuros, non hai intelixencia na conduta. Se 
hai un prognóstico imaxinativo pero non se presta atención ás 
condicións das que depende o seu logro, temos autoengano ou 
un soño inútil, unha intelixencia malograda. 

Se este exemplo é válido, a mente non e o nome que se apli- 
que a algo completo en si mesmo; é o nome para un curso de 
acción en tanto está dirixido con intelixencia; en tanto, por así 
dicir, as finalidades e os obxectivos forman parte del, coa selec- 
ción de medios para a consecución dos mesmos. A intelixencia 
non é unha posesión especial que ten unha persoa; pero unha 
persoa é intelixente en tanto as actividades nas que participa 
teñen as calidades mencionadas. Nin as actividades nas que 
participa a persoa, con intelixencia ou sen ela, son unha pro- 
piedade exclusiva; son algo no que participa e partilla. Outras 
cousas, os cambios independentes noutras cousas e persoas, 
son unha axuda ou un obstáculo. O acto individual pode ser o 
punto de partida nun curso de acontecementos, pero o resultado 
depende da interacción da resposta da persoa coas enerxías 
derivadas doutros axentes. Se concibimos a mente como algo 
que non é máis que un factor que colabora con outros na produ- 
ción de consecuencias, deixa de ter sentido. 

O problema da instrución consiste entón en encontrar mate- 
rial que comprometa a persoa en actividades específicas que 
teñan unha finalidade ou propósito e relevancia ou interese para 
ela, e que se ocupe de cousas non como aparellos de ximnasia 
senón como condicións para a consecución de fins. O remedio 
para os males propios da doutrina da disciplina formal da que 
antes se falou, non se vai encontrar substituíndoa por unha 
doutrina de disciplinas especializadas, senón reformando a 
noción de mente e a do seu adestramento. O remedio consiste 
en descubrir formas específicas de actividade, sexan xogos ou 
ocupacións útiles, nas que os individuos se impliquen, nas que 
sintan que hai algo en xogo no seu desenvolvemento, e que non 
se poden realizar sen reflexión e sen o uso do xuízo para escoller 
que materiais observar e lembrar. En resumo, a raíz do erro tanto 
tempo dominante na concepción da formación da mente consiste 
en non ter en conta o movemento das cousas nos resultados futu- 
ros que un individuo partilla, e que a observación, a imaxinación 
e a memoria contribúen na dirección do mesmo. Consiste en 
considerar a mente como algo completo en si mesmo, listo para 
ser aplicado directamente ao material presente. 

Na perspectiva histórica, o erro ten aberto dous camiños. 
Dunha banda, serviu de marco e de protección para estudos 
tradicionais e para métodos de ensinanza fronte ás críticas inte- 
lixentes e ás revisións necesarias. Ao dicir que supoñían sdisci- 
plinas, salvagardáronse de calquera indagación. Non abondou 
con mostrar que carecían de utilidade para a vida nin que en 
nada contribuían ao cultivo da persoa. Dicindo que implicaban 
edisciplinas reprimíase calquera cuestión, desaparecían as 
dúbidas e o asunto desaparecía do territorio do debate racional. 
Dada a súa natureza, non se podía comprobar a alegación. Mesmo 
cando a disciplina en realidade non aumentaba, cando o alumno 
aumentaba a súa desidia no traballo e perdía o poder de orien- 
tarse con intelixencia, o erro era del, non da materia e da forma 
de ensinar. O seu fracaso era a proba de que precisaba máis dis- 

ciplina, e así ofrecía unha razón para manter os vellos métodos. 
A responsabilidade trasladábase do mestre ao alumno porque o 
material non tiña que sufrir ningunha proba específica; non tiña 
que mostrar que cubría unha necesidade concreta ou que servía 
para un fin específico. A súa misión era a disciplina en xeral, e se 
fracasaba, era porque o individuo non desexaba ser disciplinado. 

Na outra dirección, estaba a tendencia cara unha concep- 
ción negativa da disciplina, en lugar dunha identificación da 
mesma co aumento do poder construtivo do logro. Como xa 
vimos, a vontade significa unha actitude en relación ao futuro, 
en relación á produción de consecuencias posibles, unha 
actitude que implica o esforzo para prever con claridade e 
plenitude os resultados probables das formas de actuar, e unha 
identificación activa con algunhas consecuencias anticipadas. 
A identificación da vontade, ou do esforzo, coa simple tensión, 
aparece cando a mente se activa e se dota dos poderes que só se 
aplican ao material presente. Unha persoa aplicarase ou non ao 
asunto que ten diante. Cando máis indiferente resulte a materia 
obxecto de estudo, canto menos incite os hábitos e as preferen- 
cias do individuo, máis esforzo lle demandará para que a mente 
se ocupe dela, e polo tanto maior forza de vontade. Atender 
o material porque nel hai algo que facer no que a persoa se 
implica non supón disciplina nesta perspectiva; mesmo que 
teña como resultado un incremento desexable do poder constru- 
tivo. A disciplina é a aplicación pola aplicación, o adestramento 
porque si. Iso vai seguramente acontecer se a materia de estudo 
non resulta atractiva, pois entón non hai outro motivo (ou así se 
supón) que o recoñecemento do deber, ou o valor da disciplina. 
O resultado lóxico exprésase de forma literal nas palabras dun 
humorista americano: Pouco importa o que se lle ensine a un 
neno se non lle resulta interesantes. 

O resultado do illamento da mente verbo das actividades que 
implican obxectos co fin de acadar obxectivos, conduce ao illa- 
mento da materia de estudo a aprender. Nos métodos tradicio- 
nais de educación, unha materia de estudo implica unha gran 

cantidade de material que hai que aprender. As diversas áreas 
de estudo representan moitas áreas independentes, cada unha 
cos seus principios estruturais exclusivos. A historia é unha 
desas áreas de feitos; a álxebra outra; a xeografía outra, e así ata 
completar todo o currículo. Ao teren de partida unha existencia 
propia, a súa relación coa mente remata naquilo que lle propo- 
ñen adquirir. Esta idea corresponde coa práctica convencional 
na que o programa de traballo escolar, para o día, o mes, e os 
anos por vir, consiste en “estudos” todos eles separados uns 
dos outros, cada un deles en aparencia completo en si mesmo, 
cando menos para fins educativos. 

Máis adiante dedicamos un capítulo á consideración espe- 
cial do significado de materia de ensino”. Nesta altura, só 
precisamos dicir que, en contraste coa teoría tradicional, todo o 
que a intelixencia estuda representa cousas segundo o rol que 
elas teñen no desenvolvemento de liñas activas de interese. Do 
mesmo xeito que se sestuda-s a máquina de escribir como parte 
da operación de poñela en marcha para obter resultados, outro 
tanto acontece con calquera feito ou verdade. Convértese en 
obxecto de estudo, é dicir, de indagación e de reflexión, cando 
aparece como un factor a ter en conta na realización dun curso 
de acción no que estamos inmersos, e cun resultado que nos 
afecta. Os números non son un obxecto de estudo só porque 
sexan números que xa constitúen unha área de aprendizaxe 
chamada matemáticas, senón porque representan calidades e 
relacións do mundo no que a nosa acción acontece, porque son 
factores dos que depende a realización dos nosos propósitos. 
Expresada con tal amplitude, a formula pode parecer abstracta. 
Expresada con letra pequena, significa que o acto da aprendi- 
zaxe Ou de estudo resulta artificial e inútil na medida en que aos 
alumnos tan só se lles presenta unha lección que deben apren- 
der. O estudo resulta efectivo na medida en que un alumno se 
decata do lugar da verdade numérica coa que traballa na rea- 

lización satisfactoria das actividades nas que está interesado. 
Esta conexión entre un obxecto e un tópico coa realización 
dunha actividade que ten un propósito, é a primeira e a última 
palabra dunha teoría xenuína do interese na educación. 


3. Algúns aspectos sociais da cuestión 


Mentres que os erros teóricos dos que estamos falando teñen a 
súa expresión na maneira de facer das escolas, en si mesmos son 
o resultado das condicións da vida social. Un cambio limitado 
á convicción teórica dos educadores non eliminará as dificul- 
tades, aínda que faga máis produtivos os esforzos para cambiar 
as condicións sociais. As actitudes fundamentais dos homes 
en relación ao mundo están determinadas polo alcance e polos 
trazos das actividades nas que toman parte. O ideal do interese 
exemplifícase na actitude artística. A arte nin é só interna nin 
só externa; nin só mental nin só física. Como cada un dos modos 
de acción, produce cambios no mundo. Os cambios debidos a 
algunhas accións (aquelas que por contraste se poden denomi- 
nar mecánicas) son externos; tan só moven as cousas. Non van 
acompañados dunha recompensa ideal, do enriquecemento da 
emoción e do intelecto. Outras contribúen ao mantemento da 
vida, e ao seu adorno e presentación externa. Moitas das nosas 
actividades sociais actuais, industriais e políticas, entran dentro 
destas dúas clases. Nin a xente que se implica nelas, nin quen 
se ve directamente afectado por elas, son quen de mostrar un 
interese total e libre no seu traballo. Debido á falta de calquera 
propósito nunha tarefa por parte de quen a realiza, ou por mor 
do carácter restrinxido do mesmo, a intelixencia non se ve ple- 
namente implicada. As mesmas condicións levan a que moitas 
persoas se retraian. Refúxianse nun xogo interno de sentimento e 
de fantasías. Son estéticas mais non artísticas, pois os seus sen- 
timentos e ideas retráense, en lugar de ser formas de acción que 
modifiquen as circunstancias. A súa vida mental é sentimental; o 
gozo dunha paisaxe interior. Mesmo a procura científica se pode 
volver un asilo para refuxiarse das duras condicións da vida, non 

unha retirada temporal coa finalidade de recuperarse e clarifi- 
carse para futuros tratos co mundo. A propia palabra arte pode 
chegar a asociarse non coa transformación específica das cousas, 
volvéndoas máis significativas para a mente, senón coa estimu- 
lación dunha fantasía excéntrica e coa indulxencia emocional. A 
separación e o desprezo mutuo entre o home prácticos e o home 
de teoría ou de cultura, o divorcio entre as belas artes e as artes 
industriais son indicadores desta situación. Sendo así, o interese 
e a mente ou encollen ou caen na perversión. Compárese o que 
se dixo nun capítulo anterior verbo dos significados restrinxidos 
que acabaron por limitar as ideas de eficacia e de cultura. 

Este estado de cousas ten que existir en tanto a sociedade se 
organice sobre a base da división entre clases traballadoras e 
clases ociosas. A intelixencia dos que fan as cousas endurécese 
na loita interminable coas cousas; a dos que están libres da dis- 
ciplina do traballo vólvese indulxente e efeminada”. Ademais, 
a maioría dos seres humanos aínda carece de liberdade eco- 
nómica. As súas actividades están marcadas polo azar e pola 
necesidade das circunstancias; non son a expresión normal das 
súas propias capacidades interactuando coas necesidades e os 
recursos do medio. A nosa situación económica aínda relega a 
moitos homes a un estado servil. Como consecuencia diso, a 
intelixencia dos que controlan a situación práctica non é libe- 
ral. En lugar de actuar con liberdade para someter o mundo 
para fins humanos, ocúpanse en manipular a outros homes para 
fins que non son humanos en tanto son privados. 

Este estado da cuestión explica moitas cousas nas nosas 
tradicións educativas históricas. Axuda a entender o choque 
que sobre as finalidades manifestan diferentes sectores do 
sistema escolar; o carácter utilitario e reducionista dunha boa 
parte da escola elemental, e o carácter fortemente disciplina- 
rio e cultural de boa parte da educación superior. Informa da 

tendencia a illar as cuestións intelectuais, para que o coñe- 
cemento resulte escolástico, académico, e profesionalmente 
técnico, e da convicción ben estendida de que a educación 
liberal oponse ás necesidades dunha educación que atenda as 
vocacións profesionais. 

Pero tamén axuda a definir os problemas especiais da edu- 
cación do momento. A escola non pode prescindir sen máis dos 
ideais establecidos polas circunstancias sociais previas. Mais 
debe contribuír á mellora desas circunstancias mediante o tipo 
de disposición intelectual e emocional que conforma. E xusto 
aquí adquiren pleno significado as concepcións verdadeiras 
de interese e disciplina. As persoas con intereses ampliados e 
cunha intelixencia formada ocupándose activamente de cousas 
e feitos cun propósito (for xogando ou traballando), seguramente 
sexan as máis capacitadas para fuxir da disxuntiva entre un 
coñecemento académico e alleo, e unha praxe dura, reducida 
e simplemente prácticas. Organizar a educación de maneira 
que as tendencias dinámicas naturais se orienten por completo 
a facer algo, procurando que ese facer requira observación, a 
adquisición de información, e o uso da imaxinación construtiva, 
e o que máis se precisa para mellorar as condicións sociais. 
Oscilar entre exercicios instrutivos que buscan garantir a efi- 
ciencia nunha actividade mecánica sen o uso da intelixencia, 
e unha acumulación de coñecemento que se supón que é un 
fin por si mesmo, implica que a educación acepta as actuais 
condicións sociais como definitivas e polo tanto asume a res- 
ponsabilidade de perpetualas. A reorganización da educación 
de xeito que a aprendizaxe se produza en relación cunha inteli- 
xente realización de actividades cunha finalidade, é unha tarefa 
lenta. Só se pode lograr gradualmente, paso a paso. Pero esta 
non debe ser a razón para aceptar nominalmente unha filosofía 
educativa e acomodarnos na práctica a outra. É un desafío para 
emprender con coraxe a tarefa da reorganización e facelo de 
forma persistente. 

O interese e a disciplina son aspectos correlativos dunha acti- 
vidade que teña un fin. O interese implica que nos identifica- 
mos cos obxectos que definen a actividade e que nos mostran 
os medios e os obstáculos para a súa realización. Calquera 
actividade cunha finalidade supón unha distinción entre unha 
fase incompleta primeira e unha fase completa posterior; tamén 
supón fases intermedias. Ter interese supón considerar que as 
cousas entran nunha situación de desenvolvemento continuo, 
en lugar de consideralas illadas. O intervalo temporal entre un 
determinado estado de cousas incompleto e a súa realización 
esixe o esforzo da transformación; demanda continuidade na 
atención e na resistencia. Esta actitude é o que na practica 
se entende por vontade. A disciplina e o desenvolvemento da 
capacidade para unha atención continua é o seu froito. 

A importancia desta doutrina para a teoría da educación é 
dobre. Dunha banda, protéxenos da idea de que a mente e os 
estados mentais son algo completo en si mesmos, que despois 
son aplicados a certos obxectos e cuestións xa existentes para 
xerar coñecemento. Mostra que a mente e unha vinculación 
intelixente e decidida nun curso de acción no que interveñen as 
cousas, son idénticas. De aí que desenvolver e adestrar a mente 
supón promover un ambiente que induce unha tal actividade. 
Da outra banda, protéxenos da noción de que a materia de 
estudo en si mesma é algo illado e independente. Mostra que a 
materia de estudo a aprender é idéntica aos obxectos, ideas e 
principios, que entran como recursos ou obstáculos na procura 
continua e intencional dun curso de acción. O curso de acción 
en marcha, do que se perciben finalidade e condicións, é o fac- 
tor que mantén unido o que con frecuencia se divide entre unha 
mente independente por un lado e un mundo independente de 
obxectos e feitos polo outro. 

CAPÍTULO XI 
EXPERIENCIA E PENSAMENTO 


1. A natureza da experiencia 


A natureza da experiencia só pode entenderse tendo en conta 
que inclúe un elemento activo e outro pasivo, combinados de 
forma peculiar. Na parte activa, experiencia implica probar, un 
significado que se fai explícito nun termo próximo, experimento. 
Na parte pasiva, implica someterse. Cando experimentamos algo 
actuamos sobre iso, facemos algo con iso; logo sufrimos ou 
padecemos as consecuencias. Facemos algo coa cousa e despois 
ela fai algo con nós: esa é a combinación peculiar. A conexión 
entre estas dúas fases da experiencia mide o proveito e o valor 
da experiencia. A simple actividade non constitúe experiencia. 
É dispersa, centrífuga, disipada. A experiencia como proba 
implica cambio, pero o cambio é transición sen sentido a non 
ser que conscientemente se vincule coa onda de consecuencias 
que volve fluíndo dela. Cando unha actividade ten continuidade 
nese sufrir as consecuencias, cando o cambio provocado pola 
acción se reflicte nun cambio operado en nós, o simple fluxo 
énchese de significado. Aprendemos algo. A experiencia non 
reside simplemente en que un meniño meta o dedo na chama; 
falamos de experiencia cando o movemento se vincula coa dor 
que padece como consecuencia. De aí que o poñer o dedo na 
chama signifique unha queimadura. A queimadura só é un cam- 
bio físico, como queimar un garabullo, se non se percibe como 
a consecuencia dalgunha outra acción. 

Os impulsos cegos e caprichosos lévannos de forma preci- 
pitada dunha cousa a outra. Cando isto acontece, nada deixa 
pegada. Non se produce ese crecemento acumulativo que 
fai a experiencia no sentido vital do termo. Por outra banda, 

non vinculamos con ningunha actividade previa nosa. Son 
simples accidentes no que atinxe a nós. Non hai un antes 
e un despois nesa experiencia; nin pasado nin futuro, e por 
tanto ningún significado. Non obtemos nada que nos poida 
servir para prever o que poida acontecer despois, e ningunha 
mellora na habilidade para adecuarnos ao que vaia acontecer, 
ningunha capacidade de control engadida. Só por cortesía se 
pode denominar experiencia esa experiencia. sAprender da 
experiencias implica facer unha conexión cara atrás e cara 
adiante entre o que nós facemos coas cousas e o que nós goza- 
mos ou padecemos das cousas como consecuencia. Baixo tales 
condicións, facer é unha proba; un experimento co mundo para 
saber como é; o resultado é instrución, a descuberta da rela- 
ción entre as cousas. 

Derívanse dúas conclusións importantes para a educación. 
(1) A experiencia é basicamente un asunto activo-pasivo; non é 
cognitivo, de primeiras. Pero (2) a medida do valor dunha expe- 
riencia radica na percepción de relacións e continuidades que 
provoca. Inclúe a cognición na medida en que é acumulativa 
ou conduce a algo, ou ten significado. Nas escolas, os que son 
instruídos con demasiada frecuencia son considerados como 
espectadores teóricos que adquiren coñecemento, mentes que 
se apropian do coñecemento pola enerxía directa do intelecto. 
A mesma palabra alumno case acabou por significar aquel que 
está implicado non tanto en vivir experiencias proveitosas canto 
en absorber o coñecemento directamente. Algo que se chama 
mente ou consciencia sepárase dos órganos físicos da activi- 
dade. A primeira é considerada entón como algo puramente 
intelectual e cognitivo; os últimos un factor físico irrelevante e 
molesto. A unión íntima entre realizar unha actividade e sufrir 
os resultados da mesma, que conduce ao recoñecemento do 
significado, rompe; no seu lugar temos dous fragmentos: simple 
acción corporal por un lado, e significado directamente atra- 
pado pola actividade sespirituals polo outro. 

Sería imposible establecer adecuadamente os resultados 
perversos que teñen derivado dese dualismo entre mente e 
corpo, e máis aínda esaxeralos. Algúns dos efectos máis salien- 
tables, porén, poden enumerarse: 

(a) En parte, a actividade corporal convértese nunha moles- 
tia. Non tendo nada que ver, ou iso se pensa, coa actividade 
mental, convértese nunha distracción, un mal co que hai que 
contender. Pois o neno ten un corpo, e vén con el á escola xunto 
coa súa mente. E dado que o corpo é, por natureza, unha fonte 
de enerxía, ten que estar activo. Pero as súas actividades, ao 
non estar vinculadas con cousas que traian resultados significa- 
tivos, non están ben vistas. Afastan ao neno da lección coa que 
a súa mente debería estar ocupada; son fontes de brincadeiras. 
A causa principal do “problema da disciplinas nas escolas 
reside en que o profesor con frecuencia ten que ocupar a maior 
parte do tempo en reprimir as actividades corporais que afastan 
a mente do seu material. Prémiase a quietude física; o silencio, 
a uniformidade ríxida da postura e do movemento; a simulación 
case mecánica de actitudes dun interese intelixente. A función 
do profesor consiste en manter aos alumnos nestas esixencias e 
castigar calquera desviación que se produza. 

A tensión nerviosa e a fatiga que padecen tanto o profesor 
coma o alumno son unha consecuencia necesaria da anorma- 
lidade da situación, na que a actividade corporal se separa da 
percepción do significado. Altérnanse a indiferenza absoluta e 
as erupcións da tensión. O corpo desprezado, ao non ter canles 
organizadas para unha actividade de proveito, estoura, sen saber 
nin o como nin o porque, de maneira ruidosa e sen sentido, ou 
entrégase a unha xolda igualmente gratuíta, en ambos casos moi 
diferente ao xogo infantil habitual. Os nenos fisicamente activos 
vólvense inquietos e rebeldes; os máis inactivos, os denomina- 
dos serios gastan a enerxía que poidan ter na tarefa negativa 
de reprimir os seus instintos e tendencias activas, en lugar de 
facelo nunha planificación e nunha execución positiva e cons- 

trutiva; así non se educan na responsabilidade dun uso grácil e 
significativo das capacidades corporais, senón na tarefa imposta 
de impedir que estas sigan un curso libre. Podería afirmarse con 
toda propiedade que unha das causas principais dos logros indu- 
bidables da educación grega residía en que xamais se deixou 
guiar por nocións falsas para tentar separar corpo e mente. 

(b) Porén, mesmo en relación ás leccións que cómpre apren- 
der mediante a aplicación da mentes, teñen que usarse algun- 
has actividades corporais. Os sentidos, especialmente a vista 
e o oído, teñen que utilizarse para percibir o que din o libro, o 
mapa, o taboleiro, e o profesor. Os beizos e os órganos vogais, e 
as mans, deben usarse para reproducir na fala e na escrita o que 
se almacenou. Os sentidos son así considerados como unha sorte 
de conduto misterioso a través do cal a información transita 
entre o mundo exterior e a mente; considéranse portas e aveni- 
das do coñecemento. Manter os ollos no libro e os oídos abertos 
ás palabras do mestre é unha fonte misteriosa de elegancia 
intelectual. Ademais, a lectura, a escritura e o cálculo, impor- 
tantes artes escolares, demandan un adestramento muscular e 
motor. Os músculos do ollo, da man, e os órganos vogais deben 
ser igualmente adestrados para actuar como condutos para levar 
o coñecemento de volta desde a mente á acción exterior. Pois 
acontece que o uso dos músculos de forma repetida na mesma 
maneira fixa neles unha tendencia automática á repetición. 

O resultado obvio é un uso mecánico das actividades corpo- 
rais que cómpre utilizar en maior ou menor medida (malia que 
o corpo sexa fonte de obstrucións e interferencias na acción 
mental). Pois os sentidos e os músculos non se utilizan como 
participantes orgánicos na vivencia dunha experiencia ins- 
trutiva, senón como orificios de entrada e saída para a mente. 
Antes de que o neno vaia á escola, aprende coa súa man, co 
oído e co ollo, dado que son órganos no proceso de facer algo 
do que agroma o significado. O neno que voa unha cometa 
ten que manter os ollos na cometa, e ten que sentir a presión 

variable da tanza na súa man. Os seus sentidos son avenidas de 
coñecemento non porque os feitos externos dalgunha maneira 
se “trasladens ao cerebro, senón porque se usan para facer 
algo que ten un sentido. As calidades das cousas vistas e toca- 
das inflúen no que se fai, e percíbense nun estado de alerta; 
teñen un sentido. Mais cando se espera que os nenos utilicen 
os seus Ollos para ver a forma das palabras, con independencia 
do seu significado, coa finalidade de reproducilas ao deletrear 
ou ler, o adestramento resultante ten que ver tan só con órganos 
sensoriais e con músculos concretos. Un illamento tal entre 
acto e propósito vólveo mecánico. É habitual que os mestres 
esixan que os rapaces lean con expresión, para que agrome o 
sentido. Pero se desde o inicio lles aprenderon unha técnica de 
lectura sensorio-motora —a habilidade de identificar formas 
e reproducir os sons que representan—, mediante métodos 
que non poñían atención ao sentido, tamén lles aprenderon un 
hábito mecánico que fai difícil que poidan ler con intelixencia. 
Os órganos vogais foron amestrados para seguir o seu proceso 
de forma automática, illados; e o sentido non se pode vincular 
sen máis. O debuxo, o canto, e a escritura poden ensinarse coa 
mesma técnica mecánica; pois, repetimos, resulta mecánica 
calquera forma que reduza a actividade corporal de xeito que 
se estableza unha separación entre corpo e mente, é dicir, en 
relación ao recoñecemento do sentido. As matemáticas, mesmo 
nos niveis máis superiores, sofren dos mesmos males cando se 
pon a énfase na técnica do cálculo, como lle ocorre á ciencia 
cando os exercicios de laboratorio se fan por facer. 

(c) No plano intelectual, a separación entre a mentes e a 
ocupación directa coas cousas pon o acento nas cousas en lugar 
de facelo nas relacións ou conexións [entre elas]. Tamén resulta 
demasiado común separar as percepcións, e mesmo as ideas, 
dos xuízos. Pénsase que os últimos veñen despois das primeiras 
coa fin de comparalas. Adúcese que a mente percibe as cousas 
sen ter en conta as súas relacións; que conforma ideas sobre 

elas con independencia das súas conexións, co que vén antes e 
co que vai despois. Logo aparece o xuízo ou pensamento para 
combinar os elementos separados do “coñecementos de xeito 
que abrolle a súa semellanza ou conexión casual”. De feito, 
cada percepción e cada idea é unha sensación do alcance, do 
uso, e da causa, dunha cousa. Non coñecemos realmente unha 
cadeira nin temos idea dela inventariando e enumerando as 
súas diversas calidades illadas, senón poñendo esas calidades 
en relación con algo máis: a finalidade que fai que a cadeira 
non sexa unha mesa; ou a súa diferenza co tipo de cadeira 
ao que estamos acostumados, ou a “épocas que representa, e 
outras cousas máis. Non percibimos un carro sumando todas 
as súas partes; é a conexión característica das partes o que fai 
un carro. E estas conexións non son as propias dunha simple 
xustaposición física; implican conexións cos animais que tiran 
del, as cousas que transporta, e outras máis. O xuízo utilízase na 
percepción; doutro xeito, a percepción é unha simple excitación 
sensorial ou tamén o recoñecemento do resultado dun xuízo 
anterior, como acontece cos obxectos familiares. 

As palabras, os contedores das ideas, son, porén, ben doados 
de confundir coas ideas. E xusto na medida en que a actividade 
mental se separa dun interese activo no mundo, de facer algo 
e de conectar o facer co que ten acontecido, as palabras, os 
símbolos, acaban por ocupar o sitio das ideas. A substitución 
é máis sutil porque se lle recoñece algún sentido. Pero somos 
amestrados con moita facilidade para contentarnos cun sentido 
mínimo, sen nos decatar o restrinxida que é a nosa percepción 
das relacións que conforman o significado. Acostumámonos de 
tal xeito a un tipo de pseudoidea, a unha percepción incom- 
pleta, que non nos decatamos de que a nosa acción mental está 
medio morta, nin do feito de que as nosas observacións e ideas 
serían moito máis atinadas e amplas se as formásemos baixo 

as condicións dunha experiencia vital que nos esixise o uso do 
xuízo: procurar as conexións da cousa considerada. 

Non hai diferenza de opinión en relación á teoría da mate- 
ria. Todas as autoridades concordan en que o discernimento 
das relacións é unha cuestión xenuinamente intelectual; por 
tanto, da materia educativa. O fracaso reside en supoñer que 
as relacións se poden tornar perceptibles sen experiencia, sen 
esa conxunción entre probar e sufrir da que falamos. Dáse por 
certo que a “mentes pode captalas só con prestarlles atención, 
e que esta atención pode prestarse cando se queira, con inde- 
pendencia da situación. De aquí a morea de consideracións a 
medio facer, de ideas verbais, de “coñecementos sen asimilar 
que aflixe ao mundo. Unha onza de experiencia é mellor que 
unha tonelada de teoría, simplemente pola razón de que só na 
experiencia ten a teoría un significado vital e verificable. Unha 
experiencia, unha experiencia ben sinxela, é capaz de xerar e 
portar calquera cantidade de teoría (ou de contido intelectual), 
pero unha teoría illada da experiencia nin sequera se pode 
entender plenamente como tal teoría. Adoita converterse nunha 
simple fórmula verbal, nun conxunto de slogans utilizados para 
converter o pensamento, ou nunha teorización xenuína, innece- 
saria e imposible. Debido á nosa educación utilizamos palabras, 
pensando que son ideas, para despachar cuestións, facendo que 
a solución en realidade sexa simplemente un escurecemento da 


percepción que nos impide continuar vendo a dificultade. 


2. A reflexión na experiencia 


O pensamento ou reflexión, como xa vimos de forma virtual 
cando non explícita, é o discernimento da relación entre o que 
tentamos facer e o que acontece como consecuencia. Ningunha 
experiencia que teña sentido é posible sen algunha forma de 
pensamento. Pero podemos contrastar dous tipos de experiencia 
segundo a proporción de reflexión contida nelas. Todas as nosas 

experiencias teñen unha fase sempíricas, O que os psicólogos 
chaman o método de ensaio e erro. Acontece que facemos algo, 
e cando erramos, facemos algo máis, e continuamos probando 
ata que atopamos algo que funciona, polo que adoptamos ese 
método como regra básica para aplicar en procesos futuros. 
Algunhas experiencias non consisten en moito máis que neste 
procedemento de proceso de proba con acerto ou erro. Vemos 
que hai conexión entre unha certa forma de conduta e unha 
consecuencia concreta, pero non vemos como son. Non vemos 
os detalles da conexión; faltan os elos. O noso discernimento é 
moi simple. Noutros casos levamos a nosa observación máis alá. 
Analizamos para ver xusto o que hai no medio, de maneira que 
se poidan vincular causa e efecto, actividade e consecuencia. 
Esta extensión da nosa mirada fai que a previsión sexa máis 
atinada e rigorosa. A acción que descansa tan só no método de 
ensaio e erro está a mercé das circunstancias; poden cambiar de 
xeito que a acción realizada non opera na dirección agardada. 
Pero se coñecemos ben aquilo do que dependen os resultados, 
podemos comprobar se as condicións requiridas se dan. O 
método amplía o noso control práctico. Pois se faltan algunhas 
das condicións, poderemos, se sabemos cales son os anteceden- 
tes precisos para obter un efecto, facer algo para logralos; ou, se 
son de tal natureza que podan producir efectos non desexados, 
poderemos eliminar algunhas das causas superfluas e economi- 
zar o esforzo. 

Na descuberta das conexións concretas das nosas activi- 
dades e do que acontece como consecuencia, faise explícito o 
pensamento implícito nesa experiencia de cortar e probar. A 
súa cantidade aumenta de xeito que o seu valor proporcional 
é moi diferente. De aí que o valor da experiencia cambie; o 
cambio é tan significativo que poderiamos denominar este tipo 
de experiencia reflexiva, é dicir, reflexiva par excellence. O 
cultivo deliberado desta fase do pensamento converte o pensar 
nunha experiencia distintiva. Pensar, noutras palabras, é unha 

tentativa intencional de descubrir conexións específicas entre 
algo que facemos e as consecuencias resultantes, de maneira 
que as dúas teñan continuidade. O seu illamento suspéndese, e, 
en consecuencia, o feito de que se xunten de forma puramente 
arbitraria; o seu lugar ocúpao unha situación cun desenvolve- 
mento unificado. O que acontece entón enténdese, explícase; é 
razoable, como dicimos, que a cousa aconteza como o fai. 

Pensar equivale por tanto a un facer que fai explícita a 
dimensión intelixente na nosa experiencia. Fai que sexa posible 
actuar cun obxectivo á vista. É a condición para termos obxec- 
tivos. Tan pronto como un meniño empeza a agardar, el comeza 
a usar algo que está acontecendo como un signo de algo por vir; 
el está, aínda que de forma sinxela, xulgando. Pois toma unha 
cousa como evidencia de outra, e polo tanto recoñece a relación. 
Calquera desenvolvemento futuro, por elaborado que poida 
ser, só é unha extensión e unha mellora deste simple acto de 
inferencia. Todo o que o home máis sabio pode facer é observar 
o que está acontecendo con maior fondura e máis polo miúdo, 
para despois escoller co maior coidado no percibido aqueles 
factores que anuncian algo que vai acontecer. O que se opón, 
unha vez máis, a unha acción meditada son a rutina e a conduta 
caprichosa. A primeira toma como medida absoluta do posible 
O que se ten por costume, e omite ter en conta as conexións 
entre as cousas concretas realizadas. A segunda converte o acto 
circunstancial nunha medida de valor, e ignora as conexións 
da nosa acción persoal coas enerxías do contorno. Na práctica 
afirma que sas cousas deben ser xusto como eu as quero neste 
momentos, mentres que a rutina sinala ao respecto, “que as 
cousas continúen como as encontrei no pasados. En ambos 
casos, rexéitase aceptar calquera responsabilidade verbo das 
consecuencias futuras que flúen da acción presente. A reflexión 
é a aceptación de tal responsabilidade. 

O punto de partida de calquera proceso de pensamento é algo 
que está en marcha, algo que, tal e como está, resulta incompleto 

e non realizado. A súa razón, o seu sentido, radica no que vai 
ser, naquilo no que se vai converter. Mentres isto se escribe, o 
mundo está cheo do estrondo de exércitos en loita. Para unha 
persoa que participe na guerra, está claro que o asunto trans- 
cendental é o que poida derivar deste ou daquel acontecemento, 
as súas consecuencias futuras. Identifícase, de momento cando 
menos, co que acontece; o seu destino depende do curso que 
tomen as cousas. Pero mesmo para un observador dunha nación 
neutral, o significado de cada movemento feito, de cada avance 
aquí ou de cada retirada alí, radica no que presaxia. Pensar nas 
novas, tal e como nos chegan, implica tentar ver o que se sinala 
como probable ou como posible en relación a un resultado. 
Enchernos a cabeza, coma nun libro de recortes de prensa, con 
esta ou aquela nova como cousas feitas e acabadas, non é pensar. 
É converternos a nós mesmos nunha parte dunha máquina de 
rexistro. Considerar a relación do acontecido co que podería ser, 
pero aínda non é, é pensar. Tampouco será diferente a experien- 
cia reflexiva na súa forma se substituímos a distancia no tempo 
pola separación no espazo. Imaxinemos que a guerra rematou, e 
un historiador fai un reconto dela. O episodio está, certamente, 
no pasado. Pero non poderá dar un reconto atinado da guerra se 
non preserva a secuencia temporal; o sentido de cada acontece- 
mento, cando se ocupe del, radicará no que para el foi o futuro, 
non para o historiador. Consideralo en si mesmo como algo inde- 
pendente, implica consideralo de forma irreflexiva. 

A reflexión tamén implica preocupación polo que acontece, 
unha certa identificación comprensiva do noso propio destino, 
cando menos dramática”, co resultado do curso de acontece- 
mentos. Para o xeneral na guerra, ou para o soldado común, 
ou para o cidadán nunha das nacións en loita, o estímulo para 
pensar é directo e urxente. Para os neutrais, é indirecto, e 
depende da imaxinación. Pero o partidismo evidente da natu- 

reza humana mostra a forza da tendencia a identificarse cun 
curso posible de acontecementos, e a rexeitar outros como 
alleos. Se non podemos tomar partido de forma directa, e poñer 
O noso pequeno grao para axudar a inclinar a balanza, tomamos 
partido coa emoción e coa imaxinación. Desexamos este ou 
aquel resultado. Quen sexa totalmente indiferente ao resultado, 
en ningún modo segue o que está acontecendo nin pensa niso. 
Desta dependencia do acto de pensar verbo dunha sensación 
de partilla das consecuencias do que acontece, deriva un dos 
grandes paradoxos do pensamento. Nado na parcialidade, para 
poder cumprir as súas tarefas debe lograr unha certa imparcia- 
lidade distante. O xeneral que permite que as súas esperanzas 
e desexos inflúan nas súas observacións e nas interpretacións 
da situación actual, cometerá, sen dúbida, un erro de cálculo. 
Mentres que as esperanzas e os medos poden ser o motivo prin- 
cipal para un seguimento meticuloso da guerra por parte dun 
observador dunha nación neutral, este tamén deixará de pensar 
con eficacia na medida en que as súas preferencias modifiquen 
o conxunto das súas observacións e razoamentos. Non hai, 
porén, incompatibilidade entre o feito de que a ocasión para a 
reflexión derive dunha vinculación persoal co que está aconte- 
cendo, e o feito de que o valor da reflexión derive de manterse 
lonxe dos datos. A dificultade case insuperable de lograr ese 
distanciamento é unha evidencia de que o pensar se orixina en 
situacións nas que o curso do pensamento é unha parte máis do 
curso dos acontecementos, e ten a misión de influír nos resul- 
tados. Só gradualmente e cunha ampliación da área de visión 
mediante o crecemento das afinidades sociais consegue o pen- 
samento incluír o que está alén dos nosos intereses directos: un 
feito de gran importancia para a educación. 

Dicir que o pensamento acontece en relación a situacións 
que aínda se están desenvolvendo, e que son por tanto incom- 
pletas, é dicir que o pensamento acontece cando as cousas 
son incertas, ou dubidosas ou problemáticas. Só o que está 

rematado, acabado, está totalmente cerrado. Onde hai reflexión 
hai suspense. O obxecto do pensamento é axudar a alcanzar 
unha conclusión, proxectar unha finalización posible sobre 
a base do que xa está dado. Algúns outros factores relativos 
ao pensamento acompañan este trazo. Dado que a situación 
na que acontece o pensamento é incerta, o pensamento é un 
proceso de indagación, de procura de cousas, de investigación. 
Adquirir é sempre secundario, resulta instrumental en relación 
ao acto de inquirir. É unha procura, unha busca, de algo que 
non está a man. A veces falamos como se a cinvestigación 
básicas fose unha prerrogativa específica dos científicos ou 
cando menos de estudantes avanzados. Pero todo pensamento é 
investigación, e toda investigación é propia e orixinal de quen 
a realiza, mesmo que todas as demais persoas no mundo saiban 
aquilo que anda procurando. 

Tamén implica que todo pensamento supón un risco. A cer- 
teza non se pode garantir por adiantado. A aparición do desco- 
ñecido forma parte da aventura; non podemos ter seguridades 
de antemán. As conclusións do pensamento, mentres non as 
confirman os feitos, son, en consecuencia, máis ou menos ten- 
tativas ou hipotéticas. De feito, a súa afirmación dogmática final 
carece de valor, sen resultados. Os gregos formularon sabia- 
mente a cuestión: Como podemos aprender? Pois ou ben xa 
sabemos o que procuramos, ou senón non sabemos. En ningún 
caso resulta posible a aprendizaxe; na primeira alternativa por- 
que xa sabemos; na segunda porque non sabemos que buscar, 
e se, por casualidade, o atopamos, non saberemos dicir que iso 
era o que buscabamos. O dilema non contempla a posibilidade 
de chegar a saber, de aprender; parte do coñecemento absoluto 
e da total ignorancia. Sen embargo, a zona neboenta da inda- 
gación, do coñecemento, existe. A posibilidade de conclusións 
hipotéticas, de resultados provisionais, é un feito que o dilema 
grego esqueceu. As perplexidades ante a situación suxiren cer- 
tas saídas. Probamos esas saídas, e ora acabamos saíndo, e nese 

caso sabemos que encontramos o que andabamos buscando, 
ora a situación se volve máis escura e máis confusa, e nese 
caso sabemos que nos mantemos aínda na ignorancia. Tentear 
implica probar, saber que se toma un camiño provisional. En si 
mesmo, o argumento grego é unha fermosa mostra de lóxica for- 
mal. Pero tamén é certo que cando os homes mantiveron unha 
clara disxuntiva entre o coñecemento e a ignorancia, a ciencia 
só avanzou de forma lenta e accidental. O avance sistemático 
na invención e na descuberta comezou cando os homes recoñe- 
ceron que podían utilizar a dúbida coa finalidade de indagar, 
formando conxecturas para guiar a acción en exploracións ten- 
tativas, para que o seu desenvolvemento confirmase, refutase, 
ou modificase, a conxectura inicial. Aínda que os gregos se 
ocuparon máis do coñecemento que da aprendizaxe, a ciencia 
moderna fai do coñecemento dispoñible un medio para apren- 
der, para descubrir. 

Por volver ao noso exemplo. Un xeneral en xefe non pode 
basear as súas accións nin na certeza absoluta nin na total 
ignorancia. Ten a man unha certa cantidade de información 
que resulta, ou iso cabe supoñer, razoablemente fiable. Entón 
el infire certos movementos prospectivos, asignando así signi- 
ficado aos feitos nus dunha situación dada. A súa inferencia é 
máis ou menos incerta e hipotética. Pero el actúa a partir dela. 
El desenvolve un plan para proceder, un método para enfrontar 
a situación. Ás consecuencias que derivan directamente de que 
actúe desta maneira e non da outra, poñen a proba e mostran 
o valor da súa reflexión. O que el xa sabe funciona e ten valor 
no que el aprende. Pero ten todo iso valor no caso de quen, 
desde un país neutral, siga con atención e o mellor que poida 
o progreso dos acontecementos? Na forma si, aínda que non 
no contido. Resulta evidente que as súas conxecturas sobre 
o futuro asentadas en datos reais, conxecturas coas que tenta 
dar sentido a unha morea de datos inconexos, non poden ser a 
base dun método que vaia influír na campaña. Ese non é o seu 

problema. Mais na medida en que estea pensando activamente, 
e non seguido pasivamente o curso dos acontecementos, as 
súas inferencias provisionais terán efecto nunha forma de pro- 
ceder adecuada á súa situación. Anticipará certos movementos 
futuros, e estará alerta por se acontecen ou non. Na medida en 
que se mostre intelectualmente implicado, ou reflexivo, estará 
activamente vixiante; dará pasos que aínda que non inflúan na 
campaña, modificarán dalgunha forma as súas propias accións 
seguintes. De non ser así, o seu posterior “xa llo dixeny care- 
cerá de valor intelectual; non suporá ningunha proba ou veri- 
ficación dun pensamento anterior, senón só unha coincidencia 
que produce satisfacción emocional, e ten moito que ver con 
enganarse a un mesmo. 

O caso é comparable ao dun astrónomo que a partir de certos 
datos chega a prever (inferir) un futuro eclipse. Con indepen- 
dencia da alta probabilidade matemática, a inferencia é hipo- 
tética, cuestión de probabilidade”. A hipótese verbo da data e 
da posición do eclipse anticipado convértense no material para 
formar un método para futuras actuacións. Dispóñense os apa- 
ratos; probablemente se organice unha expedición a algunha 
parte afastada do planeta. En calquera caso, danse algúns 
pasos concretos que en realidade cambian algunhas condicións 
físicas. E aparte de tales pasos e da modificación subsecuente 
da situación, o acto de pensar non se completa. Permanece en 
suspenso. O coñecemento, o coñecemento xa obtido, controla o 
pensamento e faino fértil. 

Ata aquí o relativo aos trazos xerais da experiencia reflexiva. 
Son (i) perplexidade, confusión, dúbida, dado que estamos 
implicados nunha situación incompleta cun carácter total 
aínda non determinado; (ii) unha anticipación conxectural, 
unha interpretación tentativa dos elementos dados, aos que se 





# Resulta moi importante para a práctica científica que os homes poidan calcular en 
moitos casos o grao de probabilidade e o nivel probable de error implícito, mais iso non 
altera os trazos da situación segundo se describiu. Iso confírmaos. 

atribúe a tendencia a provocar certas consecuencias; (iii) unha 
revisión coidadosa (exame, inspección, exploración, análise) de 
toda consideración posible que defina e clarifique o problema 
existente; (iv) unha elaboración consecuente dunha hipótese 
provisional para facela máis precisa e consistente, para abran- 
guer un abano máis amplo de feitos; (v) unha toma de posición 
verbo da hipótese proxectada como plan de acción que se aplica 
ao actual estado de cousas: facer algo de forma explícita para 
lograr o resultado anticipado, e, por tanto, comprobar as hipó- 
teses. O alcance e a precisión dos pasos tres e catro, é o que 
diferenza unha experiencia reflexiva auténtica doutra abeirada 
á secuencia de ensaio máis erro. Converten o propio pensamento 
en experiencia. Con todo, xamais logramos ir alén da situación 
de ensaio máis erro. O noso pensamento máis elaborado e racio- 
nalmente consistente ten que ser sometido a proba no mundo, 
e polo tanto contrastado. E dado que nunca poderá ter en conta 
todas as conexións, xamais poderá cubrir con plena exactitude 
todas as consecuencias. Mais cando a coidadosa comprobación 
das condicións é moi atinada, e as conxecturas sobre resultados 
están controladas, temos dereito a diferenciar entre a experien- 


cia reflexiva e as formas de acción máis xerais de ensaio e erro. 

Ao determinar o lugar do pensamento na experiencia, primeiro 
sinalamos que a experiencia implica unha conexión entre facer 
ou probar, e algo que acontece como consecuencia. Unha sepa- 
ración entre a fase activa da acción e a fase pasiva do resultado 
destrúe o sentido vital dunha experiencia. Pensar implica ins- 
tituír de forma adecuada e deliberada conexións entre o que se 
fai e as súas consecuencias. Sinala non só que están conecta- 
das senón os detalles da conexión. Fai explícitos os puntos da 
conexión en forma de relacións. O estímulo para pensar agroma 


cando queremos determinar o significado dalgún acto, realizado 

ou que se vai realizar. Entonces anticipamos as consecuencias. 
Isto implica que a situación tal e como se presenta está, na 
realidade ou para nós, incompleta e por tanto indeterminada. 
A proxección de consecuencias implica unha solución proposta 
ou provisional. Para mellorar esta hipótese, hai que analizar 
coidadosamente as condicións existentes e as implicacións das 
hipóteses desenvolvidas, unha operación denominada razoa- 
mento. Entón a solución suxerida, a idea ou teoría, ten que ser 
probada poñéndoa en práctica. Se ten certas consecuencias, 
certos cambios concretos no mundo, acéptase como válida. Se 
non, modifícase e próbase de novo. Pensar implica todas estas 
fases, conciencia do problema, observación das circunstancias, 
a formación e a elaboración racional dunha conclusión posible, 
e a proba experimental activa. Aínda que todo pensamento 
xera coñecemento, finalmente o valor do coñecemento está 
subordinado ao seu valor para pensar. Pois vivimos nun mundo 
que non é inmutable e completo, senón que se move, e a nosa 
función esencial é prospectiva, e cando é retrospectiva —e todo 
coñecemento, a diferenza do pensamento, é retrospectivo—, ten 
valor na solidez, na seguridade e na fertilidade que fornece aos 
nosos asuntos futuros. 

CAPÍTULO XII | 
O PENSAMENTO NA EDUCACIÓN 


1. Aspectos básicos do método 


Ninguén dubida, teoricamente, da importancia de promover na 
escola bos hábitos de pensamento. Pero para alén do feito de 
que ese recoñecemento non sexa tan grande na práctica como 
na teoría, non existe un adecuado recoñecemento teórico de que 
todo o que a escola debe facer ou precisa facer polo alumnado, 
no que respecta ás súas mentes (é dicir, deixando a un lado cer- 
tas habilidades musculares especializadas), é desenvolver a súa 
capacidade para pensar. A división das parcelas da instrución 
en varias liñas de traballo tales como a adquisición de destrezas 
(lectura, ortografía, escritura, debuxo, recitado); a adquisición 
de información (en historia e en xeografía), e o adestramento 
do pensamento, é unha mostra da ineficacia coa que se procu- 
ran as tres finalidades. O pensamento que non se vincula co 
incremento da eficiencia na acción, e cunha maior aprendizaxe 
sobre nós mesmos e o mundo no que vivimos, presenta algún 
tipo de problema (p. 291). E a destreza obtida sen intervención 
do pensamento non se relaciona en modo algún cos propósitos 
para os que debe utilizarse. En consecuencia, deixa ao home 
á mercé dos hábitos da súa rutina e do control autoritario dos 
demais, que saben en que andan e que non teñen demasia- 
dos escrúpulos verbo dos métodos de acción. E a información 
separada dunha acción meditada está morta, é unha carga que 
engurra a mente. Dado que estimula o coñecemento e polo tanto 
alenta o veleno da presunción, é o obstáculo máis poderoso para 
un ulterior desenvolvemento do ben da intelixencia. A única 
senda directa para unha mellora permanente dos métodos de 
instrución e da aprendizaxe consiste en ocuparse das condi- 


cións que requiren, promoven e poñen a proba o pensamento. 

O pensamento e o método da aprendizaxe intelixente, da apren- 
dizaxe que emprega e premia a mente. Falamos, con bastante 
lexitimidade, sobre o método do pensamento, pero o que cómpre 
ter en conta sobre o método é que pensar é un método, o método 
da experiencia intelixente no curso que esta segue. 

I. O estado inicial desa experiencia en desenvolvemento 
que se chama pensamento é a experiencia. Este comentario 
pode soar como un tópico estúpido. Debería selo; pero infeliz- 
mente non o é. Ao contrario, o pensamento con frecuencia se 
considera desde a teoría filosófica e a práctica educativa como 
algo separado da experiencia, que pode ser cultivado de forma 
illada. De feito, as limitacións inherentes á experiencia con 
frecuencia se presentan como motivo suficiente para prestar 
atención ao pensamento. Pénsase así que a experiencia debe 
confinarse aos sentidos e aos apetitos; a un mundo simplemente 
material, mentres que o pensamento procede dunha facultade 
superior (da razón), e ocúpase de cousas espirituais ou polo 
menos literarias. Así, a miúdo se fai unha distinción tallante 
entre as matemáticas puras como unha materia de estudio 
adecuada ao pensamento (pois nada ten que ver coa existencia 
física) e as matemáticas aplicadas, que teñen un valor utilitario 
e non mental. 

Falando en termos xerais, a falacia esencial dos métodos de 
instrución radica en pensar que os alumnos xa posúen unha 
experiencia suposta. O que aquí se propón é a necesidade 
dunha situación empírica real como fase inicial do pensamento. 
A experiencia aparece así como antes se definiu: a tentativa de 
facer algo e de lograr que ese algo teña consecuencias percepti- 
bles en nós. A falacia consiste en supoñer que podemos comezar 
con materias de estudo xa feitas como aritmética ou xeografía, 
ou coa que sexa, sen que medie algunha experiencia persoal 


directa dunha situación. Mesmo as técnicas da escola infantil”é 





76 Kindergarten no orixinal. 

e de Montessori”” mostran tal ansiedade por lograr diferenzas 
intelectuais, e sen sperda de tempoy, que adoitan ignorar, ou 
reducir, o simple manexo inmediato do material da experiencia 
cotiá, e introducen de súpeto aos nenos en cousas que expre- 
san as diferenzas intelectuais que os adultos realizaron. Pero a 
primeira fase de contacto con calquera material novo, en cal- 
quera estadio de madureza, debe ser inevitablemente do tipo de 
ensaio e erro. Un individuo, no xogo ou no traballo, debe real- 
mente probar a facer algo co material ao realizar a súa propia 
actividade impulsiva, e despois ver a interacción da súa enerxía 
coa do material empregado. Isto é o que acontece cando un neno 
comeza por primeira vez a construír con bloques”, e igualmente 
é o que acontece cando un científico no seu laboratorio comeza 
a experimentar con obxectos descoñecidos. 

De aí que o primeiro contacto con calquera materia na 
escola, cando se trata de potenciar o pensamento e non de 
adquirir palabras, debería ser o menos escolástico posible. Para 
decatarse do que significa unha experiencia, ou situación empí- 
rica, debemos lembrar o tipo de situación ao que fai referencia 
fóra da escola; o tipo de ocupacións que interesan e incitan 
a actividade na vida ordinaria. E unha análise coidadosa dos 
métodos que de forma permanente teñen éxito na educación 





7 Maria Montessori (1870-1952) foi unha educadora, médica e antropóloga italiana 
que desenvolveu os principios e os recursos metodolóxicos e técnicos dunha orientación 
específica no campo da educación infantil, a través dunha intensa actividade práctica, 
desde a creación da Casa dei Bambini (1907) en Roma, da súa ampla obra escrita, na que 
destaca o texto Pedagogía Scientifica (1909), e da súa acción de formación do profesorado 
en distintos lugares do planeta. O método Montessori pon énfase na actividade autónoma 
e sensorial dos nenos coa axuda dun material didáctico específico, nun clima de activa 
liberdade, que é dirixida por unha profesora que realiza unha constante observación clínica 
da acción infantil, co fin de adaptar o contexto de aprendizaxe ao nivel de desenvolvemen- 
to infantil. Con iso pretenderíase liberar o potencial de cada neno, para que el mesmo o 
desenvolvese nun ambiente estruturado. Por iso a escola na súa visión deberá ser un lugar 
onde a intelixencia e o psiquismo infantil se desenvolvan a través dun traballo libre, contan- 
do cun material didáctico especializado. Aínda recoñecendo os importantes valores desta 
pedagoxía, Dewey mostrouse crítico con aspectos deste método. 

73 Referencia ao traballo con materiais, mediante a súa manipulación, que na metodo- 
loxía de Montessori se coñecen como bloques lóxicos. 

formal, sexa na aritmética ou na aprendizaxe da lectura, ou 
no estudo da xeografía, ou en aprender física ou unha lingua 
estranxeira, mostrará que a súa eficiencia depende do feito de 
que son similares ao tipo de situación que provoca a reflexión 
na vida ordinaria fóra da escola. Ofrecen aos estudantes algo 
que facer, non algo que aprender; e o facer é de tal natureza 
que demanda pensar, ou decatarse de forma intencional das 
conexións; a aprendizaxe prodúcese de forma natural. 

O feito de que a situación deba ser dunha natureza tal que 
provoque o pensamento implica certamente que debería suxerir 
a realización de algo que nin obedece á rutina nin ao capri- 
cho; algo, noutras palabras, que presente o que é novo (e por 
tanto incerto e problemático) e non obstante o suficientemente 
relacionado cos hábitos existentes como para provocar unha 
resposta efectiva. Unha resposta efectiva é aquela que logra 
un resultado perceptible, a diferenza do que ocorre nunha 
actividade totalmente azarosa, na que as consecuencias non 
se poden relacionar mentalmente co que se fai. A cuestión 
máis importante que se pode presentar, en consecuencia, verbo 
dunha situación ou dunha experiencia proposta para provocar a 
aprendizaxe, ten que ver co tipo de problema que formula. 

De primeiras, podería parecer que os métodos escolares 
habituais se correspondesen coa norma aquí establecida. A 
presentación de problemas, a formulación de preguntas, a asig- 
nación de tarefas, a magnificación de dificultades, constitúen 
unha boa parte do traballo escolar. Pero resulta indispensable 
discriminar entre problemas xenuínos e problemas simulados 
ou aparentes. As seguintes cuestións poden axudar a realizar 
tal discriminación. (a) Hai algo que non sexa un problema? A 
cuestión agroma de forma natural dalgunha situación da expe- 
riencia persoal? Ou é unha cousa allea, un problema que só 
ten o propósito de fornecer instrución nalgún tópico escolar? 
É o tipo de proba que favorecería a observación e suscitaría a 
experimentación fóra da escola? (b) É un problema do alumno, 

ou é un problema do mestre ou do libro de texto, un problema 
feito para o alumno só para que poida conseguir unha cualifica- 
ción requirida, para pasar de curso, ou para gañar a aprobación 
do profesor, se é quen de o resolver? Obviamente estas dúas 
cuestións superpóñense. Hai dúas formas de chegar ao mesmo 
punto: é a experiencia algo persoal e de tal natureza que de 
forma inherente estimula e orienta a observación das conexións 
implícitas, e conduce á inferencia e á súa comprobación? Ou 
imponse desde fóra, e o problema do alumno só serve para 
satisfacer necesidades externas? 

Estas cuestión quizais nos puidesen dar que pensar na hora 
de decidir ata que punto as prácticas comúns son adecuadas 
para desenvolver hábitos reflexivos. O equipamento físico e a 
disposición común da aula son hostís á presentación de situa- 
cións reais de experiencia. Que hai que sexa similar ás circuns- 
tancias da vida cotiá, e que poida xerar dificultades? Case todo 
certifica o elevado valor que se concede a escoitar, a ler, e a 
reproducir o que se di e se le. Non fai falla esaxerar o contraste 
que se dá entre esas condicións e a situación de contacto activo 
coas cousas e coas persoas no fogar, no patio de recreo, no 
cumprimento das responsabilidades normais da vida. Nada diso 
resulta sequera comparable coas cuestións que poden agromar 
na mente dun neno ou dunha nena na conversa cos outros ou 
na lectura de libros fóra da escola. Ninguén explicou xamais 
porque os nenos teñen tantas preguntas fóra da escola (de xeito 
que chegan a molestar aos adultos cando se lles contesta), e a 
rechamante ausencia de mostras de curiosidade verbo da mate- 
ria obxecto de estudo no tempo de clase. A reflexión sobre este 
contraste sorprendente pode darnos luz para analizar a maneira 
en que as condicións habituais da escola poden fornecer un 
contexto de experiencia no que os problemas abrollen por eles 
mesmos. Ningún tipo de mellora na técnica persoal do instrutor 
remediará por completo este estado de cousas. Ten que haber 
máis material real, máis cousas, máis aparellos, e máis opor- 

tunidades para facer cousas, antes de que se poida superar a 
fenda. E alí onde os nenos se orientan a facer cousas e a discutir 
o que deriva do seu curso de acción, acontece que, mesmo con 
formas de instrución comparativamente mediocres, as procuras 
dos nenos son espontáneas e numerosas, e as propostas de reso- 
lución avanzadas, variadas e enxeñosas. 

Como consecuencia da ausencia de materiais e de actividades 
que xeren problemas reais, os problemas dos alumnos non son 
OS SEUS; OU, máis ben, son os seus só en tanto alumnos, pero non 
como seres humanos. De aí a lamentable perda que se produce 
cando ao abordalos se tenta lograr unha pericia similar á que 
aplican aos problemas cotiás que hai fóra da aula. Un alumno ten 
un problema, pero o problema consiste en cumprir os requirimen- 
tos marcados polo profesor. O seu problema consiste en descubrir 
o que quere o profesor, o que satisfará ao profesor nun recitado, 
nun exame ou na conduta mostrada. A relación coa materia de 
estudo deixa de ser directa. As oportunidades e o material para 
pensar non se encontran na aritmética ou na historia ou na pro- 
pia xeografía, senón nunha atinada adaptación do material aos 
requirimentos do profesor. O alumno estuda, mais o obxecto do 
seu estudo, sempre alleo, son as convencións e as normas do sis- 
tema escolar e da autoridade escolar, non os “estudos” nominais. 
No mellor dos casos, o pensamento así evocado é artificialmente 
unilateral. No peor, o problema do alumno non reside en saber 
enfrontar os requirimentos da vida escolar, senón en saber como 
aparentar facelo, ou saber chegar a estar próximo a logralo para 
ir tirando sen unha cantidade innecesaria de problemas. O tipo 
de xuízo que se forma mediante estes mecanismos non é algo 
desexable para o carácter. Se estas afirmacións ofrecen unha 
visión demasiado vívida dos métodos escolares actuais, a esaxe- 
ración serve cando menos para ilustrar un asunto: a necesidade 
de procuras activas que impliquen o uso de material para lograr 
propósitos, se é que ten que haber situacións que xeren proble- 
mas de forma natural e que provoquen unha indagación reflexiva. 

II. Hai que dispoñer de datos” para favorecer o proceso 
requirido ao tratar coa dificultade específica que se presentou. 
Os profesores que seguen un método de “desenvolvementos 
a veces piden aos nenos que pensen cousas por eles mesmos 
como se elas puidesen abrollar das súas cabezas. O material 
para pensar non se fai con ideas, senón con accións, con feitos, 
con acontecementos, € coas relacións entre as cousas. Noutras 
palabras, para pensar con eficacia cómpre ter tido, ou ter 
agora, experiencias que fornezan recursos para facer fronte á 
dificultade do momento. Unha dificultade é un estímulo indis- 
pensable para pensar, mais non todas as dificultades provocan 
o pensamento. Por veces, son fonte de agonía, de opresión e 
desánimo. A situación desconcertante debe ter unha semellanza 
suficiente con situacións enfrontadas anteriormente, de maneira 
que os nenos teñan algún control sobre a maneira de manexala. 
Unha boa parte da arte da instrución reside en facer que a difi- 
cultade nos novos problemas sexa de tal calibre que desafíe o 
pensamento, pero a necesaria para que, alén da confusión que 
normalmente provocan os elementos novos, haxa puntos de luz 
familiares dos que poidan xurdir suxestións prácticas. 

Por unha banda, pouco importan os medios psicolóxicos por 
medio dos que se presenta a materia de estudo para a reflexión. 
A memoria, a observación, a lectura, a comunicación, son todas 
vías para fornecer datos. A proporción relativa que cómpre obter 
de cada unha depende dos trazos específicos do problema con- 
creto a resolver. É absurdo insistir na observación de obxectos 
que se ofrecen aos sentidos se o estudante está tan familiarizado 
cos obxectos que podería lembrar os feitos independentemente. 
É posible provocar unha dependencia indebida e paralizante 
verbo do mundo sensible. Ninguén pode levar canda el un 
museo con todas as cousas que coas súas propiedades axudan o 
curso do pensamento. Unha mente ben adestrada é aquela que, 
por así dicir, ten tras de si un máximo de recursos, e que está 

acostumada a recuperar as súas experiencias pasadas para ver 
o que lle ofrecen. Pero tamén acontece que unha calidade ou 
relación, mesmo dun obxecto familiar, que foi pasada por alto 
previamente, acabe sendo xusto o que pode axudar a resolver 
unha cuestión. Neste caso, cómpre a observación directa. O 
mesmo principio é de aplicación ao uso que se deba facer da 
observación por un lado e da lectura e do srecitados?” polo 
outro. Naturalmente a observación directa é máis vívida e vital. 
Pero ten as súas limitacións; e en calquera caso unha parte 
necesaria da educación implica que se debería adquirir a habi- 
lidade para complementar o carácter limitado das experiencias 
persoais inmediatas utilizando as experiencias dos demais. 
Mais unha excesiva dependencia verbo da información dos 
outros (sexa por medio da lectura ou da escoita) non é aconse- 
llable. O que resulta máis obxectable de todo é a probabilidade 
de que os outros, o libro ou o profesor, fornezan solucións xa 
dadas, en lugar de materiais que o estudante teña que adaptar 
e aplicar por si mesmo á cuestión a resolver. 

Non hai contradición en dicir que nas escolas normalmente 
hai ao mesmo tempo demasiada e moi pouca información ofre- 
cida por outros. Adoita haber unha excesiva acumulación e 
adquisición de información coa finalidade de ser reproducida 
ao dicir a lección ou nos exames. O “coñecementos entendido 
como información, fai referencia ao capital dispoñible, aos 
recursos indispensables, para unha indagación posterior; para 
descubrir, para aprender, máis cousas. Con frecuencia se consi- 
dera como un fin en si mesmo, e por tanto o obxectivo consiste 
en acumulalo e mostralo cando se demande. Este ideal estático, 
de almacenaxe fría, do coñecemento, é antitético ao desen- 
volvemento educativo. Non só fai que as oportunidades para 
pensar non se utilicen senón que afoga o pensamento. Ninguén 
podería construír unha casa nun terreo ateigado de cascallos. 

Os alumnos que ateigaron as súas “mentesy?! con todo tipo de 
materiais aos que nunca lle deron un uso intelectual, sempre 
teñen dificultades cando tentan pensar. Non teñen práctica en 
escoller o que é adecuado, nin criterio a seguir; todo se sitúa 
no mesmo nivel estático e estéril. Por outra banda, sería cousa 
de discutir, se é que a información en realidade tivo incidencia 
na experiencia mediante o seu uso aplicado ás propias finali- 
dades dos estudantes, se non habería maior necesidade de que 
os libros, os materiais gráficos e as parolas ofrecesen maiores e 
máis variados recursos dos que agora presentan. 

III. O correlato a un pensamento en feitos, en datos, e a 
un coñecemento xa adquirido mediante o pensamento, son 
as suxestións, as inferencias, os significados supostos, as 
explicacións aproximadas: as ideas, na fin. A observación e a 
lembranza coidadosa determinan o que é dado, o que xa está, 
e por tanto xa se ten. Non poden fornecer o que falta. Definen, 
clarifican, e sitúan a cuestión; non poden ofrecer a resposta. A 
proxección, a invención, o enxeño, a ideación colaboran neste 
propósito. Os datos fan agromar suxestións, e só mediante a 
referencia aos datos específicos podemos valorar a adecuación 
das suxestións. Pero as suxestións van alén do que en realidade 
xa está dado na experiencia. Prevén resultados posibles, cousas 
por facer, non feitos (cousas xa feitas). A inferencia sempre é 
unha invasión do descoñecido, un salto desde o coñecido. 

Neste sentido, un pensamento (o que unha cousa suxire 
pero non como ela se presenta) é creativo, unha incursión no 
que é novo. Implica algunha capacidade de invención. O que 
se suxire debe, certamente, ser familiar nalgunha maneira; a 
novidade, a ideación inventiva, aférrase á nova luz na que se 
percibe, ao uso diferente que se lle dá. Cando Newton pensou 
na súa teoría da gravitación, o aspecto creativo do seu pensa- 
mento non se atopaba nos seus materiais. Eran familiares; moi- 

tos deles tópicos: o sol, a lúa, os planetas, o peso, a distancia, 
a masa, os números cadrados. Estas non eran ideas orixinais, 
eran feitos probados. A súa orixinalidade residía no uso que 
se lle daba a estes feitos coñecidos ao introducilos nun con- 
texto novo. O mesmo se pode dicir de calquera descubrimento 
científico sorprendente, de calquera gran invención, de cada 
produción artística admirable. Só a xente estúpida identifica a 
orixinalidade creativa co extraordinario e co fantástico; outros 
recoñecen que a súa medida reside en darlle ás cousas cotiás 
usos que antes ninguén lles dera. A operación é nova, non os 
materiais cos que se realiza. 

A conclusión educativa que se deriva é que todo pensamento 
é orixinal ao proxectar consideracións que non se tiñan perci- 
bido previamente. O neno de tres anos que descobre o que se 
pode facer cos bloques, ou o de seis que descubre o que ten 
ao xuntar cinco centavos con cinco centavos, son realmente 
descubridores, mesmo se todo o mundo xa sabe iso. Hai un 
incremento xenuíno da experiencia; non se engade un elemento 
novo mecanicamente; hai un enriquecemento cunha nova cali- 
dade. O engado que a espontaneidade dos meniños provoca nos 
amables observadores débese á percepción desa orixinalidade 
intelectual. A ledicia que os propios nenos senten é a ledicia 
da construción intelectual, da creatividade, se a palabra se pode 
usar sen malos entendidos. 

A conclusión educativa que estou especialmente interesado 
en tirar non é, sen embargo, que o traballo diario dos profeso- 
res vaia ter menor dureza e tensión se as condicións da escola 
favorecen unha aprendizaxe asentada na descuberta e non na 
almacenaxe do que outros lles botan enriba; nin que mesmo 
sexa posible ofrecer aos nenos e aos mozos as delicias da pro- 
dutividade intelectual persoal, sendo certas e importantes estas 
cousas. A conclusión é que seguramente non hai pensamento 
ou idea que se poida trasladar dunha persoa a outra como tal. 
Cando se conta, é outro feito dado para aquel a quen se lle 
conta, non é unha idea. A comunicación pode estimular que a 

outra persoa se decate da cuestión por si mesma e dar en pensar 
nunha idea similar, ou pode minguar o seu interese intelectual 
e suprimir o seu esforzo inicial en pensar. Pero o que el recolle 
directamente non pode ser unha idea. Só enfrontando as condi- 
cións do problema persoalmente, buscando e atopando o camiño 
para solucionalo, pensa. Cando o pai ou o profesor facilitaron 
as condicións que estimulan o pensamento e adoptaron unha 
actitude positiva cara as actividades do aprendiz colaborando 
nunha experiencia común ou partillada, eles fixeron todo o que 
unha persoa pode facer para instigar a aprendizaxe. O resto 
ten que ver coa persoa directamente implicada. Se el non pode 
idear a súa propia solución (non illado, certamente, senón en 
contacto co mestre e cos outros alumnos), e encontrar o camiño 
de saída, non aprenderá, mesmo que poida recitar algunha 
resposta correcta cun cen por cen de acerto. Podemos ofrecer e 
ofrecemos ideas xa feitas a milleiros; normalmente non nos 
esforzamos tanto para ver que aquel que aprende se implica 
en situacións substantivas onde a súa propia actividade xera, 
promove, e fortalece ideas; é dicir, sentidos ou conexións per- 
cibidas. Isto non quer dicir que o profesor teña que manterse á 
marxe, mirando; a alternativa a ofrecer unha materia de estudo 
xa elaborada e escoitar a exactitude con que é reproducida, non 
consiste en non facer nada, senón en participar na actividade 
e compartila. Nunha actividade así compartida, o profesor é un 
aprendiz, e o aprendiz é, sen sabelo, un profesor; e nesa direc- 
ción, canta menor consciencia exista, por ambas partes, dese 
dar e recibir instrución, moito mellor. 

IV. As ideas, como xa vimos, sexan simples conxecturas 
ou teorías elevadas, son anticipos de situacións posibles. Son 
anticipos dalgunha continuidade ou conexión entre unha activi- 
dade e unha consecuencia que aínda non se mostrou. Son polo 
tanto comprobadas mediante a operación de actuar sobre elas. 
Serven para guiar e organizar novas observacións, lembranzas, 
e experimentos. Son unha ferramenta para aprender, non o 
fin. Todos os reformistas educativos, como tivemos ocasión de 

subliñar, deron en atacar a pasividade da educación tradicional. 
Opóñense a que se considere como un encher desde fóra, ou un 
absorber coma unha esponxa; atacaron a idea de meter á forza 
o material, como se fai nunha roca dura e resistente. Pero non 
é doado garantir unhas condicións que permitan que facerse 
cunha idea sexa idéntico a ter unha experiencia que amplíe e 
dea maior precisión ao noso contacto coa contorna. A activi- 
dade, mesmo a actividade propia, con demasiada frecuencia se 
considera como algo simplemente mental, encerrada na cabeza, 
ou que só atopa expresión a través dos órganos vogais. 

Aínda que a necesidade de aplicar as ideas obtidas no 
estudo é recoñecida polos métodos de instrución de maior éxito, 
os exercicios de aplicación a veces son tratados como mecanis- 
mos para fixar o que xa se aprendeu e para lograr unha maior 
destreza práctica na súa manipulación. Estes resultados son 
importantes e non deben ser menosprezados. Pero a práctica na 
aplicación do que se gañou no estudo debería ter inicialmente 
unha dimensión intelectual. Como xa vimos, os pensamentos 
como pensamentos son incompletos. No mellor dos casos son 
unha aproximación; son suxestións, indicacións. Son puntos 
de partida e métodos para enfrontar situacións da experiencia. 
Mentres non se aplican nesas situacións carecen de dimensión 
real. Só a aplicación os pon a proba, e só a proba confire signifi- 
cado e sentido á súa realidade. Cando se utilizan pouco, tenden 
a segregárense nun mundo peculiar propio. Podería analizarse 
polo miúdo se as filosofías que illan a mente e a confrontan co 
mundo (as referidas na sección 2 do capítulo X) non tiveron a 
súa orixe no feito de que un conxunto de homes reflexivos e teó- 
ricos elaboraron unha gran cantidade de ideas que porén eles 
non puideron aplicar e probar por mor das condicións sociais. 
En consecuencia, os homes acabaron recluídos no seu propio 
pensamento, que se converteu nun fin en si mesmo. 

Sexa como for, non pode haber dúbida de que unha artificia- 
lidade peculiar está implícita na maior parte do que se aprende 
nas escolas. Non cabería dicir que moitos estudantes pensen 

realmente que a materia de estudo sexa algo irreal; pero non 
hai dúbida de que para eles non se compadece co tipo de rea- 
lidade que posúe a materia de estudo na súa experiencia vital. 
Aprenden a non esperar ese tipo de realidade nela; acostúmanse 
a tratala como algo que é real no ámbito das recitacións, das 
leccións, e dos exames. Que debe permanecer inerte en relación 
ás experiencias da vida diaria é algo que en certo modo se dá por 
sentado. Os efectos negativos van en dúas direccións. A expe- 
riencia ordinaria non recibe o enriquecemento que debería; non 
se fertiliza coa aprendizaxe escolar. E as actitudes que agroman 
por acostumarse a aceptar un material mal comprendido e peor 
asimilado, debilitan o vigor e a eficiencia do pensamento. 

Se temos reparado especialmente no lado negativo, é para 
poder suxerir medidas positivas adaptadas a un desenvol- 
vemento efectivo do pensamento. Alí onde as escolas están 
equipadas con laboratorios, obradoiros e xardíns, onde a dra- 
matización, os xogos e os deportes se utilizan con liberdade, 
existen oportunidades para reproducir situacións de vida, e 
para adquirir e aplicar información e ideas no desenvolvemento 
de experiencias progresivas. As ideas non se separan, non con- 
forman unha illa illada. Animan e enriquecen o curso ordinario 
da vida. A información adquire vitalidade” pola súa función, 
polo lugar que ocupa na dirección da acción. 

A frase sexisten oportunidades utilízase a propósito. Poida 
que non sexan aproveitadas; é posible utilizar as actividades 
manuais e construtivas de forma física, como medio para obter 
só destreza corporal; ou poden utilizarse cunha orientación 
exclusivamente cutilitarias, L.e., con fins monetarios. Pero a 
disposición por parte dos defensores da educación sculturals 
para asumir que tales actividades posúen unha dimensión 

simplemente física ou profesional, non deixa de ser un produto 
das filosofías que illan a mente verbo da dirección do curso da 
experiencia, e polo tanto da acción sobre as cousas. Cando se 
considera o “mental. como un dominio independente e com- 
pleto, a actividade e o movemento corporal toman unha direc- 
ción oposta. No mellor dos casos considéranse como simples 
anexos externos á mente. Poden ser necesarios para a satis- 
facción de necesidades corporais e para lograr unha aparencia 
externa adecuada e confortable, pero non ocupan un lugar 
indispensable na mente nin representan un rol fundamental 
na conformación do pensamento. De aí que non teñan un lugar 
nunha educación liberal, i.e., unha que se ocupe dos intereses 
da intelixencia. Se algún lugar chegan a ter, débese a unha 
concesión ás necesidades materiais das masas. Evidentemente, 
deberían quedar fóra da educación da elite. Está conclusión 
deriva por forza dunha concepción da mente como algo illado, 
mais seguindo a mesma lóxica desaparece cando percibimos o 
que a mente realmente é; nomeadamente o factor intencional e 
directivo no desenvolvemento da experiencia. 

Aínda que sería desexable que todas as institucións educati- 
vas estivesen equipadas para dar aos estudantes unha oportuni- 
dade para adquirir e para probar as ideas e a información nunha 
procura activa que tipifique situacións sociais importantes, 
pasará, sen dúbida, moito tempo antes de que todo iso se logre. 
Pero este estado de cousas non debe ser unha escusa para que os 
profesores se crucen de brazos e manteñan métodos que afastan 
o coñecemento das escolas. Cada actividade de repaso”? en cada 
materia ofrece unha oportunidade para establecer interconexións 
entre a materia de estudo da lección e as experiencias máis 
amplas e directas da vida cotiá. A instrución na aula presenta 
tres tipos. O menos desexable considera cada lección como un 
todo independente. Non traslada ao estudante a responsabilidade 
de encontrar puntos de contacto entre ela e outras leccións da 

mesma materia, Ou outras materias de estudo. Os profesores máis 
intelixentes procuran que o estudante, de forma sistemática, con- 
siga que as leccións pasadas lle axuden a comprender a actual, e 
tamén a que a actual lles faga comprender mellor o que xa teñen 
adquirido. Os resultados son mellores, pero a materia de estudo 
segue illada. Salvo por accidente, a experiencia exterior á escola 
permanece no seu estado primario e, en comparanza, irreflexivo. 
Non está suxeita ás influencias que refinan e expanden o mate- 
rial máis adecuado e comprensivo da instrución directa. Esta 
última non está nin motivada nin impregnada cun sentido de 
realidade, ao non estar mesturada coas realidades da vida cotiá. 
O mellor tipo de educación ten como meta o desexo de provocar 
esta interconexión. Provoca no estudante a actitude habitual de 
encontrar puntos de contacto e relacións mutuas. 


Resumo 


Os procesos de instrución están unificados no grao en que se 
ocupan de producir bos hábitos de pensamento. Se ben podemos 
falar, sen erro ningún, do método do pensamento, o importante 
é que o pensamento é o método da experiencia educativa. Os 
aspectos esenciais do método son por tanto idénticos aos aspectos 
esenciais da reflexión. Implican, en primeiro lugar, que o alumno 
teña unha situación xenuína de experiencia, que exista unha 
actividade continua que por si mesma lle interese; en segundo 
lugar, que nesta situación se xere un problema xenuíno como 
estímulo para o pensamento; terceiro, que posúa a información e 
faga as observacións necesarias para facerlle fronte; cuarto, que 
se faga responsable de desenvolver de forma ordenada as solu- 
cións posibles que se lle vaian presentando; quinto, que teña a 
oportunidade e a ocasión de probar e de aplicar as súas ideas, de 
aclarar o seu sentido e de descubrir por si mesmo a súa validez. 

CAPÍTULO XUN 
A NATUREZA DO MÉTODO 


1. A unidade entre a materia de estudo e o método 


A trindade nos temas escolares está integrada pola mate- 
ria de estudo, os métodos, e a administración ou goberno. 
Ocupámonos dos dous primeiros en capítulos anteriores. Queda 
por separalos do contexto no que foron referidos, e analizar 
de forma explícita a súa natureza. Comezaremos coa cuestión 
do método pois é o que máis cerca está das consideracións do 
último capítulo. Antes de comezar, porén, estaría ben chamar 
a atención de forma expresa sobre unha implicación da nosa 
teoría; a conexión entre a materia de estudo e o método. A idea 
de que a mente e o mundo das cousas e das persoas son dous 
dominios separados e independentes, unha teoría que en filo- 
sofía se coñece como dualismo, leva implícita a conclusión de 
que o método e a materia de estudio da instrución son cousas 
diferentes. A materia de estudo convértese así nunha clasifica- 
ción dada e sistemática dos feitos e dos principios do mundo 
natural e humano. O método ten entón como dominio propio a 
consideración das formas en que esta materia de estudo exis- 
tente pode ser presentada e fixada na mente da mellor maneira; 
ou unha consideración das formas en que externamente se 
poida promover que a mente faga fronte á materia para facilitar 
a súa adquisición e posesión. En teoría, cando menos, podería 
deducirse dunha ciencia da mente, e como algo que existe por 
si mesma, unha teoría completa sobre os métodos da aprendi- 
zaxe, sen maior coñecemento das materias ás que se aplicarían 
tales métodos. Dado que moitas das persoas que son realmente 
as máis eficientes nos varios campos das materias de estudo, 
ignoran por completo estes métodos, este estado da cuestión 


permite afirmar que a pedagoxía é inútil como suposta ciencia 

dos métodos da aprendizaxe para a mente; unha mera pantalla 
para agochar a necesidade de que un profesor teña un coñece- 
mento profundo e adecuado da materia de que se trate. 

Pero dado que o pensamento é un movemento dirixido da 
materia de estudo cara un asunto resolto, e dado que a mente 

é a fase intencional e deliberada do proceso, a noción dunha 
tal separación é radicalmente falsa. O feito de que o material 
dunha ciencia estea organizado é a evidencia de que xa foi 
sometido á intelixencia; foille aplicado un método, por así dicir. 
A zooloxía como área sistemática do coñecemento representa 
feitos espallados e en bruto do coñecemento ordinario que 
temos dos animais despois de ter sido sometidos a un exame 
coidadoso, a unha ampliación necesaria, e a unha disposición 
que mostre conexións que promovan a observación, a memoria e 
unha indagación posterior. En lugar de ofrecer un punto de par- 
tida para a aprendizaxe, sinalan o punto de chegada. O método 
implica aquela disposición da materia de estudo que a fai máis 
efectiva no uso. O método xamais é algo alleo ao material. 

Que dicir do método desde o punto de vista dun individuo 
que está operando coa materia de estudo? De novo, non é algo 
externo. É simplemente un tratamento efectivo do contido, no 
que a eficiencia implica un uso tal do contido (ao darlle un pro- 
pósito) que o gasto de tempo e de enerxía se reduce. Podemos 
distinguir unha forma de actuar, e discutila como tal; pero a 
forma existe só como medio de tratar co material. O método non 
é antitético á materia de estudo; é a dirección efectiva da mate- 
ria de estudo cara os resultados desexados. É antitético á acción 
aleatoria e pouco meditada, e con pouco meditada queremos 
dicir pouco adaptada. 

A afirmación de que o método implica o movemento da mate- 
ria de estudo orientado cara uns fins é formal. Un exemplo pode 
darlle contido. Todo artista debe ter un método, unha técnica, 
para facer o seu traballo. Tocar o piano non é golpear as teclas 
ao chou. É unha maneira ordenada de tocalas, e a orde non é 

algo que estea de antemán na man ou no cerebro dos músicos 
antes de iniciar calquera actividade co piano. A orde atópase 
na disposición dos actos que fan uso do piano e das mans e do 
cerebro para lograr o resultado desexado. É a acción do piano, 
dirixida para lograr o propósito do piano como instrumento 
musical. O mesmo ocorre co método spedagóxicovs. A única 
diferenza é que o piano é un mecanismo construído de antemán 
para un único fin; mentres que a unha materia de estudo poden 
dárselle usos indefinidos. Pero mesmo nesta dirección o exem- 
plo pode servir se consideramos a infinita variedade de tipos de 
música que pode producir un piano, e as variantes na técnica 
que se requiren para garantir diferentes resultados musicais. O 
método en calquera caso non é máis que unha forma efectiva de 
utilizar un material para lograr un fin. 

Estas consideracións poden xeneralizarse retomando o con- 
cepto de experiencia. A experiencia en tanto percepción da 
conexión entre algo que se tentou e algo que se logrou como 
consecuencia, é un proceso. Alén do esforzo por controlar o 
curso que o proceso toma, non hai distinción entre materia de 
estudo e método. Hai simplemente unha actividade que inclúe 
tanto o que fai o individuo como o que fai o ambiente. Un pia- 
nista que logrou mestría no seu instrumento non terá ocasión 
de distinguir entre a súa contribución e a do piano. Nas accións 
ben articuladas e que funcionan ben, sexan do tipo que sexan 
—patinaxe, conversa, escoitar música, gozar dunha paisaxe—, 
non hai conciencia da separación entre o método da persoa e 
a materia de estudo. No xogo entusiasta e no traballo ocorre o 
mesmo fenómeno. 

Cando reflexionamos sobre unha experiencia en vez de 
vivila, distinguimos inevitablemente entre a nosa propia acti- 
tude e os obxectos cara os que mostramos tal actitude. Cando 
un home está comendo, está comendo comida. Non divide o seu 
acto entre comer é comida. Pero se realiza unha investigación 
científica do acto tal discriminación é a primeira cousa que rea- 

lizará. Examinará por unha banda as propiedades do material 
nutritivo, e pola outra os actos do organismo na inxestión e na 
dixestión. Tal reflexión sobre a experiencia provoca unha dis- 
tinción entre o que experimentamos (o experimentado) e o estar 
experimentando, o como. Cando poñemos nome a esta distin- 
ción obtemos como termos materia de estudo e método. Temos 
así a cousa vista, oída, amada, odiada, imaxinada, e temos o 
acto de ver, de oír, de amar, de odiar, de imaxinar, etc. 

Esta distinción é tan natural e tan importante para certos 
propósitos que en realidade só estamos en disposición de 
entendela como unha separación aplicable ás cousas, pero non 
como unha distinción aplicable ao pensamento. E así facemos 
unha división entre o ser, e o medio ou mundo. Esta separación 
está na base do dualismo entre método e materia de estudo. 
É dicir, asumimos que saber, sentir, querer, etc., son cousas 
propias en exclusiva do ser ou da mente, e que se poden 
aplicar a unha materia de estudo independente. Asumimos 
que as cousas que son exclusivas do ser ou da mente teñen as 
súas propias leis de funcionamento, con independencia das 
formas de enerxía activa do obxecto. Estas leis son as que se 
supón que proporcionan o método. Sería igualmente absurdo 
supoñer que os homes poden comer sen comer algo, ou que a 
estrutura e os movementos das mandíbulas, dos músculos da 
gorxa, das actividades dixestivas do estómago, etc., non son o 
que son a causa do material co que realizan a súa actividade. 
Da mesma maneira en que os órganos do organismo son unha 
parte central do mundo concreto en que existen, os materiais 
da alimentación, as facultades de ver, de oír, de amar, de ima- 
xinar, están intrinsecamente conectadas coa materia de estudo 
do mundo. En verdade, veñen sendo máis maneiras polas que 
o medio entra e opera na experiencia, que actos independentes 
realizados para operar coas cousas. A experiencia, en poucas 
palabras, non é unha combinación de mente e mundo, de 
suxeito e obxecto, de método e materia de estudo, senón unha 

única interacción continua dunha gran diversidade de ener- 
xías (literalmente incontables). 

Coa finalidade de controlar o curso ou dirección que colle a 
unidade da experiencia en proceso, establecemos unha distin- 
ción mental entre o como e o que. Se ben non existe maneira 
de camiñar ou de comer ou de aprender para alén do propio 
camiñar, comer, e estudar, hai certos elementos no acto que 
ofrecen a clave para o seu control máis efectivo. Unha aten- 
ción especial a estes elementos fainos máis evidentes á per- 
cepción (deixando que outros factores momentaneamente non 
se recoñezan de forma clara). Ter unha idea de cómo opera a 
experiencia indícanos que factores hai que garantir ou modifi- 
car de xeito que poida desenvolverse con maior éxito. Isto só é 
unha maneira dalgún xeito elaborada de dicir que se un home 
observa atentamente o crecemento dalgunhas plantas, algunhas 
das cales medran ben mentres outras medran pouco ou nada, 
el pode ser capaz de detectar as condicións especiais das que 
depende o crecemento axeitado das plantas. Estas condicións, 
formuladas nunha secuencia temporal, constituirán o método, 
forma, ou maneira para o seu crecemento. Non hai diferenza 
entre o crecemento dunha planta e o desenvolvemento axeitado 
dunha experiencia. Non é doado, en ningún dos casos, com- 
prender os factores xustos que permiten o crecemento óptimo. 
Pero o estudo de casos de éxito e de fracaso, e unha comparanza 
detallada ou extensiva, axudan a comprender as causas. Cando 
esas causas se ordenan temporalmente, temos un método para 
operar ou unha técnica. 

A consideración dos males que na educación derivan de illar 
o método da materia de estudo farán máis preciso este punto. 

(i) En primeiro lugar, temos o desdén (do que xa se falou) 
polas situacións concretas da experiencia. Non pode haber des- 
cuberta dun método sen causas que estudar. O método deriva 
da observación do que acontece na realidade, para procurar que 
a próxima vez as cousas acontezan mellor. Mais na instrución 

e na disciplina raramente existen oportunidades suficientes 
para que os nenos e os mozos teñan experiencias normais e 
directas, e das que os educadores poidan derivar unha idea do 
método ou da orde para un desempeño óptimo. As experiencias 
realízanse nunhas condicións con tantas restricións que botan 
pouca ou ningunha luz sobre o curso normal da experiencia, 
de inicio a fin. Cómpre entón recomendar con autoridade sos 
métodos” aos profesores, en lugar de que sexan a expresión das 
súas propias observacións intelixentes. Baixo estas circunstan- 
cias, teñen unha uniformidade mecánica, asumindo que son 
iguais para todas as persoas. Cando se promoven experiencias 
persoais flexibles, potenciando un contorno que provoca activi- 
dades concretas no traballo ou no xogo, os métodos establecidos 
variarán coas persoas, pois é certo que cada individuo ten unha 
forma específica de operar coas cousas. 

(ii) En segundo lugar, a idea dun método illado da materia de 
estudo é a causa das falsas concepcións xa sinaladas de disci- 
plina e de interese. Cando unha maneira eficiente de traballar 
cun material se considera como algo dado e alleo ao material, 
existen tres formas posibles para establecer a relación que falta. 
Unha consiste en provocar excitación, un estado de pracer, unha 
sensación de gusto. Outra en facer dolorosas as consecuencias 
de non atender; podemos utilizar a ameaza do dano para provo- 
car atención verbo dunha materia de estudo que resulta allea. 
Ou tamén se pode demandar da persoa directamente que rea- 
lice un esforzo sen razón algunha. Podemos basearnos nunha 
coacción inmediata da “vontades. Na práctica, non obstante, o 
último método é efectivo só cando se instiga mediante o medo a 
resultados desagradables. 

(iii) En terceiro lugar, o acto de aprender aparece como 
un fin directo e consciente en si mesmo. Baixo condicións 
normais, a aprendizaxe é un produto e unha recompensa por 
ocuparse da materia de estudo. Os nenos non se poñen a andar 
ou a falar conscientemente. Eles comezan a mostrar os seus 

impulsos para comunicarse ou para unha plena interacción 
cos demais. Aprenden, en consecuencia, a orientar as súas 
actividades. Os mellores métodos de aprenderlle a un neno a 
ler, por exemplo, seguen o meso camiño. Non poñen a atención 
no feito de que teña que aprender algo, pois iso fai que a súa 
actitude sexa cohibida e obrigada. Eles atraen a súa actividade, 
e nese proceso de atracción aprenden: o mesmo se pode dicir 
dos métodos de maior éxito coa aritmética ou co que sexa. Pero 
cando a materia de estudo non se orienta a provocar impulsos 
e hábitos con resultados significativos, acaba sendo algo que 
hai que aprender. A actitude do alumno cara ela é a de ser 
algo que ten que aprender. Sería difícil pensar condicións máis 
desfavorables para unha resposta alerta e concentrada. Os ata- 
ques frontais son aínda máis inútiles na aprendizaxe que na 
guerra. Non obstante, isto non significa que os estudantes deban 
ser seducidos deixando de pensar nas leccións. Significa que 
deberían centrase nelas por mor de razóns e fins reais, e non 
simplemente por ser algo que teñen que aprender. Isto lógrase 
sempre que o alumno percibe o lugar que a materia de estudo 
ocupa no desenvolvemento dalgunha experiencia. 

(iv) En cuarto lugar, baixo a influencia da concepción da 
separación entre a mente e o material, o método adoita redu- 
cirse a unha rutina inamovible, seguindo mecanicamente os 
pasos establecidos. Non se coñece o número de aulas nas que os 
nenos son obrigados a repetir as leccións de gramática e de arit- 
mética segundo determinadas fórmulas verbais inmutables, e 
baixo o prace suposto do método. En lugar de animalos a atacar 
Os seus tópicos directamente, experimentando con métodos que 
semellan prometedores e aprendendo a discriminar polas con- 
secuencias que mostran, asúmese que só hai un único método 
a seguir. Tamén se asume inxenuamente que se os alumnos 
tinguen as súas argumentacións e explicacións cunha certa apa- 
rencia de sanálises, co tempo conformaranse os seus hábitos 
mentais. Nada ten provocado maior descrédito á teoría peda- 

góxica que a crenza que a identifica coa entrega aos profesores 
de receitas e modelos a seguir na ensinanza. A flexibilidade 
e a iniciativa para enfrontar problemas, caracterizan calquera 
concepción na que o método sexa unha forma de traballo co 
material para alcanzar unha conclusión. A ríxida e mecánica 
artificialidade é un corolario inevitable de calquera teoría que 
separe a mente da actividade motivada por un propósito. 


2. Método xeral e individual 


En resumo, o método da ensinanza é o método dunha arte, da 
acción sabiamente orientada por finalidades. Pero a práctica 
dunha arte bela está lonxe de ser cousa de inspiracións extempo- 
ráneas. Resulta esencial o estudo das operacións que no pasado 
acadaron éxito notable e dos seus resultados. Sempre hai unha 
tradición, ou escolas artísticas, suficientemente precisa para 
impresionar aos principiantes, e con frecuencia para cativalos. 
Os métodos dos artistas en calquera ámbito dependen do coñe- 
cemento dos materiais e das ferramentas; o pintor debe coñecer 
os Óleos, os pigmentos, os pinceis e as técnicas de uso de todos 
Os seus recursos. Para acadar este coñecemento fai falla unha 
atención persistente e concentrada aos materiais obxectivos. O 
artista estuda o progreso das súas propias tentativas para ver o 
que funciona e o que non. A asunción de que non hai alternativa 
entre seguir as regras xa dadas ou confiar nos dons conxénitos, 
entre a inspiración do momento ou un straballo intensos libre, 
é cuestionada polos procesos de cada arte. 

Cuestións como o coñecemento do pasado, da técnica actual, 
dos materiais, da forma en que se poden garantir os mellores 
resultados, fornecen elementos do que se podería denominar 
método xeral. Existe un corpo considerable de métodos bastante 
sólidos para lograr resultados, un corpo autorizado pola expe- 
riencia pasada e pola análise intelectual, que o individuo ignora 


para mal seu. Como sinalamos na análise verbo da formación de 


RA demo 


hábitos (p. 168), sempre existe o perigo de que estes métodos 
se volvan mecánicos e ríxidos, que acaben por dominar a per- 
soa en vez de ser destrezas ao seu servizo e para que logre os 
seus fins. Pero tamén é certo que a persoa innovadora que logra 
algo que perdura, cun traballo que é máis que unha sensación 
pasaxeira, utiliza os métodos clásicos en maior medida do que 
lle poida parecer a el ou aos seus críticos. Oriéntaos a novos 
USOS, e dese xeito transfórmaos. 

A educación tamén ten os seus métodos xerais. E se a apli- 
cación desta observación é máis evidente no caso do mestre que 
no do alumno, é igualmente certa no caso do último. Unha parte 
da súa aprendizaxe, unha parte moi importante, consiste en 
converterse en mestre dos métodos que a experiencia dos demais 
mostrou que son os máis eficientes para adquirir coñecemento 
en casos similares”. Estes métodos xerais en ningún modo se 
opoñen á iniciativa individual e á orixinalidade, a maneiras per- 
soais de facer as cousas. Mais ben son reforzos para os mesmos. 
Pois existe unha diferenza radical entre o método máis xeral 
mesmo, e unha regra prescrita. A última é unha guía directa 
para a acción; o primeiro opera indirectamente por medio da 
luz que bota sobre medios e fins. Isto quer dicir que opera a 
través da intelixencia, e non a través da conformidade con ordes 
impostas desde o exterior. A habilidade para utilizar, mesmo 
de maneira sabia, unha técnica establecida non é garantía dun 
traballo artístico, pois este tamén depende da idea que o anima. 

Se o coñecemento de métodos utilizados por outros non nos 
di o que facer directamente, nin fornece modelos xa elaborados, 
como opera? Que se quer dicir ao falar dun método intelectual? 
Tomemos o caso dun médico. Ningún outro modelo de conduta 
demanda con igual esixencia o coñecemento de modos esta- 
blecidos de diagnose e de tratamento. Pero, despois de todo, 
todos os casos son similares, non idénticos. Para usalas con 


#x Este punto desenvólvese despois nunha análise do que se denominan respectiva- 
mente métodos psicolóxicos e lóxicos (p. 380). 

intelixencia, as prácticas existentes, por moi contrastadas que 
estean, deben adaptarse ás demandas de cada caso particu- 
lar. Igualmente, os procedementos recoñecidos indícanlle ao 
médico que indagacións lle cómpre realizar a el, que medidas 
probar. Son puntos de partida desde o que realizar investi- 
gacións; reducen a procura dos trazos nun caso particular ao 
suxerir aquilo que hai que analizar en especial. As propias 
actitudes persoais do médico, as súas propias formas (métodos 
individuais) de atender a situación que está tratando, non se 
subordinan aos principios xerais do procedemento, pero este 
facilítaas e diríxeas. O exemplo pode servir para sinalar ao 
profesor o valor que ten o coñecemento dos métodos psicoló- 
xicos e dos dispositivos empíricos que foron útiles no pasado. 
Cando se antepoñen ao seu propio sentido común, cando se 
sitúan entre el e a situación na que ten que actuar son peor que 
inútiles. Pero se os considera axudas intelectuais para avaliar 
as necesidades, os recursos, e as dificultades das experiencias 
únicas nas que participa, teñen un valor construtivo. En último 
termo, xusto porque todo depende dos seus propios métodos de 
resposta, moito é o que vai depender de ata onde pode utilizar, 
ao elaborar a súa propia resposta, o coñecemento que se ten 
acumulado na experiencia dos outros. 

Como xa se insinuou, cada palabra deste reconto é direc- 
tamente aplicable tamén ao método do alumno, á maneira de 
aprender. Supoñer que aos estudantes, sexa na escola primaria 
sexa na universidade, se lles poden proporcionar modelos do 
método a seguir na adquisición e na exposición dunha materia, é 
caer nun autoengano que ten consecuencias lamentables (p. 317). 
Cada quen debe saber o que debe facer, en calquera caso. As 
indicacións verbo dos métodos normalizados ou xerais utilizados 
en casos similares por outros, en particular por aqueles que xa son 
expertos, teñen valor ou son un perigo en función de se converten 
a reacción da persoa en máis intelixente ou a inducen a prescindir 
do uso do seu propio xuízo. 

Se o que se dixo anteriormente (p. 306) sobre a orixinalidade 
do pensamento parecía esaxerado, ao demandar da educación 
máis do que as capacidades da natureza humana normal per- 
miten, a dificultade radica en que nos situamos baixo o influxo 
da superstición. Establecemos a noción dunha mente abstracta, 
dun método intelectual que é o mesmo para todos. Logo consi- 
deramos que os individuos son diferentes en función da canti- 
dade de mente da que están provistos. De tal xeito, espérase 
que as persoas ordinarias sexan ordinarias. Só ás excepcionais 
se lles permite ter orixinalidade. A medida da diferenza entre 
o estudante medio e o xenio responde á medida da ausencia 
de orixinalidade no primeiro. Pero toda esta noción da mente 
é unha ficción. A maneira en que se comparen en cantidade 
as habilidades dunha persoa coas que teña outra non é asunto 
do profesor. É irrelevante para o seu traballo. O que cómpre 
é que cada individuo teña oportunidades para desenvolver as 
súas propias capacidades en actividades con sentido. A mente, 
o método individual, a orixinalidade (estes son termos inter- 
cambiables), fan referencia á calidade dunha acción que ten 
propósito e dirección. Se actuamos con esta convicción, garan- 
tiremos máis orixinalidade mesmo coa norma convencional que 
agora se aplica. Impoñer un suposto método xeral e uniforme 
a todo o mundo alimenta a mediocridade en todos agás nos 
excepcionais. E medir a orixinalidade por medio da desviación 
a respecto da masa, alimenta naqueles a excentricidade. Así, 
afogamos a calidade distintiva dos máis, e agás casos concre- 
tos (como, por exemplo, o de Darwin”), inoculamos nos poucos 
xenios unha calidade malsá. 





# Charles Darwin (1809-1882) foi naturalista inglés, autor de traballos como El origen 
de las especies por medio de la selección natural (1859), ou El origen del hombre (1871), 
que terían un gran impacto nas ciencias naturais e sociais, por canto promove unha teoría 
da evolución natural asentada en dúas leis: a da varianza e a da selección natural. Dos seus 
traballos derivará a teoría da euxénese, situándose nun clima ideolóxico similar á proposta 
de Herbert Spencer conmummente calificada como “darwinismo social”. 

3. Trazos do método individual 


Os trazos máis xerais do método do coñecemento foron presen- 
tados no capítulo dedicado ao pensamento. Son os trazos da 
situación reflexiva: o problema, a recollida e análise de datos, a 
proxección e a elaboración de suxestións ou de ideas, a aplica- 
ción experimental e a proba; a conclusión resultante ou xuízo. 
Os elementos específicos dun método individual ou maneira de 
enfrontar un problema atópanse en último termo nas tendencias 
conxénitas da persoa e nos hábitos e nos intereses adquiridos. 
O método dun será diferente do de outro (en boa medida será 
diferente), como son diferentes as súas capacidades instintivas 
orixinais, € Como O son as súas experiencias pasadas e as súas 
preferencias. Aqueles que xa estudaron estes asuntos posúen 
información que axudará aos profesores a comprender as res- 
postas diferentes que dan os alumnos, e axudaralles a que esas 
respostas acaden unha maior eficiencia. O estudo do neno, 
a psicoloxía, e un coñecemento do ambiente social, comple- 
mentan o coñecemento persoal logrado polo profesor. Pero os 
métodos seguen a ser unha cuestión de compromiso persoal, do 
enfoque e da maneira de facer dun individuo, e ningún catálogo 
poderá recoller toda a súa diversidade nas formas e nos matices. 

Non obstante, pódense citar algunhas actitudes que son 
transcendentais para calquera forma de tratar a materia de 
estudo con eficacia intelectual. Entre as máis importantes están 
a franqueza, a imparcialidade, a determinación (ou entusiasmo) 
e a responsabilidade. 

1) É máis doado indicar o que se quere dicir con franqueza 
usando termos negativos e non positivos. A timidez, a vergoña 
e a coacción son os seus inimigos ameazantes. Indican que 
unha persoa non está implicada de forma directa coa materia 
de estudo. Algo aparece no medio que fai que se interese por 
cousas secundarias. Unha persoa tímida está en parte pensando 
no seu problema e en parte no que os outros poidan pensar da 

súa actuación. A enerxía que se desvía implica unha perda 
de forza e a confusión de ideas. Ter unha actitude en ningún 
caso é o mesmo que ser consciente da actitude propia. O pri- 
meiro é espontáneo, inocente, e simple. É un signo da relación 
aberta entre unha persoa e o que está a facer. O último non é 
necesariamente anómalo. Por veces é a maneira máis doada de 
corrixir un método falso de enfocar un asunto e de mellorar a 
efectividade dos medios que se están empregando; da mesma 
maneira en que os xogadores de golf, os pianistas, os confe- 
renciantes, etc., teñen ocasionalmente que prestar atención á 
súa posición e movementos. Pero esta necesidade é ocasional e 
temporal. Cando resulta eficaz, unha persoa pensa en si mesma 
en termos do que hai que facer, como un medio entre outros 
na consecución dun fin, como no caso do xogador de tenis que 
adestra para collerlle o “puntos a un golpe. En casos anómalos, 
a persoa non se ve como un dos axentes participantes, senón 
como un obxecto á parte, como cando o xogador adopta unha 
actitude pensando na impresión que causará nos espectadores, 
ou está preocupada pola impresión que pensa que van xerar os 
seus movementos. 

A confianza é un bo nome para o que se quere indicar 
co termo franqueza. Non se debe confundir, non obstante, 
con esa confianza nun mesmo que pode ser unha maneira de 
arrogancia, ou de sedescaros. A confianza non é o nome para 
aquilo que un pensa ou sente en relación á súa actitude; non 
é reflexa. Denota a honestidade con que unha persoa afronta 
o que ten que facer. Non denota unha confianza consciente na 
eficacia das propias capacidades, senón unha fe inconsciente 
nas posibilidades da situación. Significa poñerse á altura das 
necesidades da situación. 

Xa se sinalaron (p. 317) as obxeccións a facer que os estu- 
dantes sexan plenamente conscientes de que eles están estu- 
dando ou aprendendo. Non están estudando nin aprendendo 
na medida en que eles se ven obrigados a ter consciencia do 

que fan. Esa é para eles unha actitude complicada, de división. 
Sempre que os métodos do profesor fagan que a atención do 
alumno se desvíe do que está a facer para ocuparse da actitude 
que ten ante o que está a facer, a franqueza na implicación e 
na acción vese prexudicada. Cando se insiste nisto, o alumno 
adquire unha tendencia permanente a andar a tentas, a mirar 
sen saber o que, a buscar algunha clave para actuar para alén 
das que lle fornece a materia de estudo. A dependencia de 
directrices e suxestións estrañas, e un estado notable de con- 
fusión, ocupan o lugar daquela seguridade coa que os nenos (e 
as persoas adultas que non se sofisticaron coa seducaciónys) 
confrontan as situacións da vida. 

2) A imparcialidade. A parcialidade, como acabamos de 
ver, acompaña a existencia de interese, dado que este implica 
compartir, participar, tomar parte nalgún movemento. Máis 
razón aínda, polo tanto, para unha actitude mental que acepte 
abertamente suxestións e información relevante de todas partes. 
No capítulo sobre finalidades mostrouse que os fins previstos 
son factores no desenvolvemento dunha situación cambiante. 
Son os medios por medio dos que se controla a dirección da 
acción. Están subordinados á situación, é dicir, non a situación a 
eles. Non son fins no sentido de finalidades ás que todo se deba 
subordinar ou sacrificar. Son, en tanto previstos, medios para 
orientar o desenvolvemento dunha situación. Unha diana non 
é o obxectivo último dunha frecha; é o factor no que se centra 
a frecha nese momento. A imparcialidade implica que a mente 
acceda a calquera consideración que permita botar luz sobre a 
situación que precisa clarificarse, e que axudará a determinar 
as consecuencias de actuar deste ou daquel xeito. A eficacia no 
logro dos fins que se estableceron como inalterables pode coexis- 
tir cunha mente de miras estreitas. Pero o desenvolvemento do 
intelecto implica expandir de forma constante os horizontes e a 
formación consecuente de novos propósitos e de novas respostas. 
Isto resulta imposible sen unha disposición activa para aceptar 

puntos de vista que se tiñan por alleos: un desexo activo de 
aceptar visións que modifican os propósitos actuais. Manter a 
capacidade de progresar é a recompensa desa hospitalidade inte- 
lectual. A peor cousa da obstinación mental, dos prexuízos, é que 
deteñen o desenvolvemento; pechan a mente a novos estímulos. 
A imparcialidade implica manter unha actitude infantil; a mente 
estreita implica unha vellez intelectual prematura. 

Un desexo desmesurado de uniformidade nos procedemen- 
tos e nuns resultados externos inmediatos, son os principais 
inimigos que vai ter na escola unha actitude mental aberta. O 
profesor que non permite nin promove a diversidade de formas 
para tratar os problemas, está poñéndolles anteolleiras aos 
alumnos, limitando a súa visión a aquel vieiro que a mente do 
profesor quere dar por bo. Probablemente a causa principal de 
tal devoción pola rixidez no método sexa, con todo, que semella 
prometer resultados correctos, de maneira rápida e doados de 
medir. No celo polas “respostas” está a explicación de tanto 
celo por métodos ríxidos e mecánicos. A imposición e o exceso 
de presión teñen a mesma orixe, e o mesmo resultado sobre un 
interese dinámico e intelectualmente variado. 

A imparcialidade non é o mesmo que unha mente valeira. 
Colgar un letreiro que diga “Entren, non hai ninguén na 
casas non é sinónimo de hospitalidade. Pero hai unha certa 
pasividade, unha disposición a deixar que as experiencias 
se acumulen, apouten e maduren, que é condición esencial 
do desenvolvemento. Os resultados (respostas externas ou 
solucións) poden acelerarse; os procesos non deben forzarse. 
Para madurar precisan de tempo. Cando todos os instrutores 
se decaten de que a natureza do proceso mental, e non a pro- 
dución de respostas correctas, é a medida do desenvolvemento 
educativo, estará acontecendo na ensinanza algo case parecido 
a unha revolución. 

3. A determinación. Polo que se refire ao termo, pode servir 
moito do que se dixo en relación á sfranquezas. Pero o que a 


A olracia 


E EDUCACIÓN 


palabra quere trasladar aquí é a plenitude no interese, a unidade 
no propósito; a ausencia de obxectivos ulteriores reprimidos para 
os que o obxectivo actual é unha careta. É un equivalente da 
integridade mental. Nútrese da concentración, da implicación, 
e dun compromiso total coa materia de estudo, polo que esta 
representa. O interese dividido e a distracción, destrúena. 

A integridade intelectual, a honestidade e a sinceridade non 
son, na fin, cousa dun propósito consciente senón da natureza 
da resposta activa. A súa adquisición vese estimulada certa- 
mente mediante tentativas conscientes, pero é ben doado caer 
no autoengano. Os desexos piden urxencia. Cando as demandas 
e os desexos de outros impiden a súa expresión directa, son 
facilmente levados a niveis subterráneos e profundos. Unha 
rendición completa, e a adopción entusiasta do curso de acción 
demandado polos outros, é case imposible. Poden provocar 
unha rebelión intencionada ou tentativas intencionadas de 
enganar aos outros. Pero o resultado máis frecuente é un estado 
en que o interese se mostra dividido e confundido, e no que se 
perverte aquilo que se desexa. Hai que tentar servir dous amos 
ao mesmo tempo. O instinto social, o forte desexo de agradar aos 
demais e de lograr a súa aprobación, o amestramento social, o 
sentido xeral do deber e da autoridade, o temor ao castigo, todo 
conduce a un esforzo desganado para acomodarse, para spres- 
tar atención á leccións, ou ao que queira que haxa que facer. 
Os individuos afables queren facer o que se espera que fagan. 
Conscientemente o alumno pensa que iso é o que está a facer. 
Pero os seus propios desexos non desaparecen. Só se suprime a 
súa exhibición manifesta. Poñer moita atención no que resulta 
hostil ao desexo é irritante; malia o noso desexo consciente, os 
desexos reprimidos determinan o curso principal de acción, 
as respostas emocionais máis profundas. A mente afástase da 
materia nominal e dedícase ao que en si mesmo é máis dese- 
xable. Como resultado temos unha atención sistematicamente 
dividida, que expresa a duplicidade do estado do desexo. 

Só hai que lembrar as nosas propias experiencias na escola, 
ou as de agora mesmo, cando se refiren a accións que en apa- 
rencia non se vinculan cos desexos e cos propósitos propios, 
para decatarse do estendida que está esta actitude da atención 
dividida, indecisa. Estamos tan acostumados a ela que damos 
por feito que se fai necesaria unha boa cantidade dela. Puidera 
ser; e de selo, resulta moi importante enfrontar os seus malos 
efectos intelectuais. Resulta obvia a perda na capacidade de 
pensar directamente dispoñible, no momento en que cons- 
cientemente tentamos (ou tentamos que pareza que tentamos) 
atender a unha cousa, mentres que inconscientemente a nosa 
imaxinación de forma espontánea se ocupa de asuntos máis 
agradables. Máis sutís e, con maior frecuencia, máis paralizan- 
tes para a eficacia da actividade intelectual, resultan os efectos 
de alentar un autoengano permanente, que tamén implica unha 
visión confusa da realidade. En moitos de nós a integridade e 
a plenitude da acción mental vese dificultada por unha visión 
dobre da realidade, dividida entre os nosos intereses máis pri- 
vados e máis ou menos ocultos, e a debida aos asuntos públicos 
recoñecidos. Igualmente serio resulta o feito de que se produza 
unha separación entre o pensamento e a atención consciente, 
e o desexo e o afecto cego e impulsivo. A visión reflexiva do 
material da instrución realízase por forza e con escaso entu- 
siasmo; a atención pérdese. Os tópicos nos que se perde son 
inconfesables e polo tanto ilícitos; trátase con eles de maneira 
furtiva. A disciplina que resulta de regular a resposta mediante 
unha indagación deliberada e con propósito fracasa; peor que 
iso, OS intereses máis íntimos e as empresas máis queridas da 
imaxinación (dado que se ocupan das cousas máis queridas 
polo desexo) son casuais, están agochados. Entran en acción de 
maneira descoñecida. Ao non estar suxeitas a rectificación en 
función das consecuencias, desmoralizan. 

Non son difíciles de encontrar situacións escolares favora- 
bles a esta división da mente entre o que se consideran logros 


Ara 


E EDUCACIÓN 


permitidos, públicos, e socialmente sancionados, e a compra- 
cencia coas ideas privadas, mal reguladas e reprimidas. O que 
a veces se denomina disciplina severas, é dicir, a presión 
externa e coactiva, presenta esta tendencia. A motivación por 
medio de recompensas alleas á cousa que hai que facer, teñen 
un efecto similar. Todo aquilo que fai que a escola sexa unha 
preparación simplemente (p. 176) opera nesa dirección. Se 
as finalidades caen fóra da comprensión presente do alumno, 
cómpre encontrar outros medios para procurar unha atención 
inmediata ás tarefas asignadas. Algunhas respostas están garan- 
tidas, pero os desexos e os afectos non conseguidos deben bus- 
car outras saídas. Non menos preocupante resulta a esaxerada 
insistencia en exercicios mecánicos designados para xerar des- 
trezas na acción, con independencia da participación do pen- 
samento, exercicios sen outro propósito que a produción dunha 
destreza automática. A natureza aborrece o baleiro mental. Que 
pensan os mestres que acontece co pensamento e coa emoción 
cando estas non atopan expresión nas actividades inmediatas? 
Non resulta preocupante que por un tempo se manteñan sim- 
plemente en suspensión temporal ou mesmo inactivas. Pero 
non desaparecen, non se suspenden, non se suprimen, agás en 
relación á tarefa en curso. Seguen o seu curso caótico e errá- 
tico. O que é conxénito, espontáneo, e vital na reacción mental 
queda sen usar ou comprobar, e os hábitos formados son tales 
que estas calidades están cada vez menos dispoñibles para fins 
permitidos e públicos. 

4) A responsabilidade. Por responsabilidade como un 
elemento da actitude intelectual, enténdese a disposición a 
considerar de antemán as consecuencias probables de cal- 
quera paso proxectado deliberadamente, e para aceptalas; 
aceptalas no sentido de telas en conta, recoñecelas na acción, 
e non darlles un simple asenso verbal. As ideas, como vimos 
de ver, son en si mesmas puntos de partida e métodos para 
xerar unha solución diante dunha situación desconcertante; 

previsións calculadas para influír nas respostas. Resulta 
demasiado fácil pensar que aceptamos unha afirmación ou 
cremos unha verdade proposta cando non se consideran as 
súas implicacións; cando non se fai máis que unha revisión 
breve e superficial das cousas coas que nos comprometemos 
ao aceptalas. A observación e o recoñecemento, a crenza e o 
asenso, son pois nomes cos que aceptamos con preguiza o que 
se presenta externamente. 

Sería moito mellor ter menos feitos e verdades na instrución, 
é dicir, menos cousas en aparencia aceptadas, que puidésemos 
traballar intelectualmente cun número menor de situacións, 
de xeito que a convicción se convertese en algo real, algunha 
identificación do ser co tipo de conduta demandada polos feitos 
e pola previsión de resultados. A preocupación non deriva do 
elevado número de malos resultados xerados por unha indebida 
complicación das materias de estudo ou da conxestión do plan 
de estudos e das leccións escolares, con toda a tensión nerviosa 
e cos resultados superficiais que se obteñen (e por grave que 
isto sexa), senón do fracaso en non ter claro o que implica de 
verdade coñecer e crer nunha cousa. A responsabilidade inte- 
lectual precisa de accións serias neste asunto. Estas medidas só 
se poden abordar mediante unha praxe que desenvolva e actúe 
sobre o sentido daquilo que se adquire. 

A plenitude intelectual é pois outro nome para a actitude 
que estamos considerando. Hai un tipo de plenitude que case 
resulta puramente física: ese tipo que implica un exercicio 
mecánico e continuo en todos os ámbitos dunha materia. A 
plenitude intelectual consiste en ver unha cousa na súa tota- 
lidade. Depende da unidade de propósito á que se subordinan 
os detalles, non da presentación dunha multitude de detalles 
inconexos. Maniféstase na firmeza coa que o sentido pleno do 
propósito se realiza, non na atención, por moi “conscientes 
que poida ser, prestada ás fases da acción imposta e dirixida 
externamente. 

Resumo 


O método é a formulación da maneira en que a materia de estudo 
dunha experiencia se desenvolve coa maior eficacia e proveito. 
Deriva, en consecuencia, da observación do curso da experien- 
cia na que non existe distinción consciente entre a actitude e 
o xeito persoal, e o material co que traballar. A suposición de 
que o método é algo separado relaciónase coa noción de que a 
mente e o ser están illados do mundo real. Fai que a instrución 
e a aprendizaxe sexan formais, mecánicas, coactivas. Aínda que 
os métodos se individualicen, poden discriminarse certos trazos 
do curso normal da experiencia ata que se consuma, debido ao 
pouso de saber derivado de experiencias anteriores e por mor 
das similitudes xerais entre os materiais cos que se traballa 
en diferentes momentos. Expresado en termos da actitude do 
individuo, os trazos dun bo método son a franqueza, un interese 
intelectual flexible ou a vontade aberta por aprender, a integri- 
dade no propósito, e a asunción de responsabilidade verbo das 
consecuencias da propia actividade incluíndo o pensamento. 

CAPÍTULO XIV 
A NATUREZA DA MATERIA DE ESTUDO 


1. A materia de estudo do educador e do educando 


Polo que fai referencia á natureza da materia de estudo””, nada 
hai que engadir en principio ao que xa se dixo (p. 277). Consiste 
en feitos observados, lembrados, lidos, presentados, e as ideas 
que se suxiran, no curso do desenvolvemento dunha situación 
que teña un propósito. Esta afirmación necesita volverse máis 
específica conectándoa cos materiais da instrución escolar, cos 
estudos que conforman o currículo. Cal é o significado da nosa 
definición en relación coa lectura, a escritura, as matemáticas, 
a historia, o estudo na natureza, o debuxo, o canto, a física, a 
química, as linguas modernas e estranxeiras, e demais materias? 

Recuperemos dúas cuestións xa utilizadas no noso discurso. 
O papel do educador na tarefa educativa consiste en fornecer o 
ambiente que estimula respostas e orienta o curso do educando. 
A fin de contas, todo o que o educador pode facer é modificar os 
estímulos de xeito que a resposta teña como resultado, sempre 
que sexa posible, a formación de disposicións intelectuais e 
emocionais desexables. Obviamente, as materias, ou OS con- 
tidos do currículo, están intimamente relacionadas con esta 
cuestión de fornecer un medio. A outra cuestión é a necesidade 
dun medio social para dar sentido aos hábitos formados. No 
que denominamos educación informal, a materia de estudo está 
directamente incluída na cerna da interacción social. Consiste 
no que as persoas coas que un individuo se asocia fan e din. 
Este feito ofrece unha clave para a comprensión da materia 
de estudo da instrución formal ou intencional. Un punto de 
conexión atópase nas historias, as tradicións, as cantigas e as 





34 Como se dixo, subject matter no orixinal, co sentido de materia, disciplina integrada 
no currículo, pero tamén de contidos a estudar. 


Adai 


E EDUCACIÓN 


liturxias que acompañan os feitos e os ritos dun grupo social 
primitivo. Representan a bagaxe de significados que proveñen 
da experiencia anterior, que teñen un alto valor para o grupo en 
tanto conteñen a concepción da súa propia vida colectiva. Ao 
non ser certamente unha parte da destreza que se manifesta nas 
ocupacións diarias de comer, de cazar, de estar en guerra ou en 
paz, de facer farrapos, cerámica, e cestos, etc., son inculcadas 
de forma deliberada nos máis novos; a miúdo, como nas cerimo- 
nias de iniciación, con un fervor emocional intenso. Un esforzo 
maior aínda supón a tarefa de perpetuar os mitos, as lendas, 
e as formulas verbais sagradas do grupo, en comparanza coa 
transmisión dos costumes directamente útiles do grupo, pois 
non se poden obter, como estes últimos, a partir dos procesos 
habituais de relación. 

A medida que o grupo social se volve máis complexo, cun 
maior número de destrezas adquiridas que dependen, sexa na 
realidade ou nas crenzas do grupo, de ideas aceptadas proce- 
dentes da experiencia pasada, o contido da vida social adquire 
unha formulación máis definida para os propósitos da instru- 
ción. Como sinalamos previamente, probablemente o motivo 
principal para concentrase conscientemente na vida do grupo, 
extraendo os significados que se consideran máis importantes 
e sistematizándoos nunha orde coherente, vai ser xustamente a 
necesidade de instruír aos máis novos de xeito que se perpetúe 
a vida do grupo. Unha vez que se toma esta senda de escolla, de 
formulación e de organización, non existe un límite definido. A 
invención da escritura e da imprenta deu á operación un impulso 
inmenso. Finalmente disfrázanse e ocúltanse os elos que conec- 
tan a materia de estudo do programa escolar cos hábitos e ideais 
do grupo social. Os elos esvaecen de tal xeito que con frecuencia 
semella que non existan; como se a materia de estudo existise 
simplemente como un coñecemento para o seu propio benefi- 
cio exclusivo, e como se estudar consistise nun simple acto de 
dominar a materia como tal, con independencia de calquera 

valor social. Dado que por razóns prácticas resulta sumamente 
importante contrarrestar esta tendencia (p. 119), os propósitos 
fundamentais do noso debate teórico consisten en establecer 
con claridade esa conexión que con tanta frecuencia se perde de 
vista, e mostrar con certo detalle o contido social e a función dos 
principais elementos que constitúen un plan de estudos. 

As cuestións deben considerarse desde o punto de vista 
do instrutor e do estudante. Para o primeiro, o sentido que 
ten o coñecemento da materia de estudo, que se sitúa alén do 
coñecemento actual dos alumnos, consiste en fornecer normas 
definidas e mostrarlle as posibilidades das actividades elemen- 
tais a un ser aínda inmaturo. (i) Os contidos do plan de estudos 
traducen en termos concretos e precisos os significados da vida 
social actual que é desexable transmitir. Sitúa con claridade 
diante do instrutor os ingredientes esenciais da cultura a per- 
petuar, dunha maneira en tal modo organizada que o protexa 
dos azarosos esforzos que seguramente debería realizar se os 
contidos non estivesen normalizados. (ii) Un coñecemento das 
ideas que se desenvolveron no pasado como resultado da acti- 
vidade, sitúa ao educador na posición de percibir o significado 
das reaccións en aparencia impulsivas e sen obxectivo dos 
máis novos, e de facilitar os estímulos necesarios para dirixilas 
de xeito que cheguen a algo. Canto máis saiba de música o 
educador máis poderá percibir as posibilidades dos impulsos 
musicais incipientes dun meniño. Unha materia de estudo orga- 
nizada representa o froito maduro de experiencias como as súas, 
experiencias relacionadas co mesmo mundo, e capacidades e 
necesidades similares ás súas. Non representa a perfección nin 
unha sabedoría infalible; pero é o mellor que temos para pro- 
mover novas experiencias que poidan, cando menos dalgunha 
maneira, superar os logros contidos no coñecemento e nas obras 
de arte existentes. 

Desde o punto de vista do educador, noutras palabras, as dife- 
rentes materias representan recursos a utilizar, capital dispoñi- 

ble. O seu afastamento verbo da experiencia do mozo non é, non 
obstante, aparente; é real. A materia de estudo do educando non 
é, por tanto, non pode ser, idéntica á materia de estudo formali- 
zada, cristalizada e sistematizada do adulto; o contido tal e como 
se encontra en libros e en obras de arte, etc. Isto último mostra as 
posibilidades do anterior; non o seu estado real. Sitúase directa- 
mente entre as actividades do experto e do educador, non entre as 
do principiante, do educando. A causa da maioría dos erros que 
se cometen co uso de textos e doutras expresións do coñecemento 
existente, deriva de non ter en conta a diferenza de perspectiva 
do profesor e do alumno en relación coa materia de estudo. 

A necesidade de coñecer, de forma concreta, a constitución e 
as funcións da natureza humana é moi grande xusto porque a acti- 
tude do profesor en relación á materia de estudo é tan diferente 
da que ten o alumno. O profesor presenta no acto o que o alumno 
só representa en potencia”. É dicir, o profesor xa coñece as cou- 
sas que o alumno aínda está aprendendo. De aí que o problema 
de cada un deles sexa radicalmente diferente. Cando se involucra 
no acto mesmo de ensinar, o instrutor debe dominar totalmente 
a materia de estudo; a súa atención debe centrarse na actitude 
e na resposta do alumno. A súa tarefa consiste en entender a 
este último na súa relación coa materia de estudo, mentres que a 
mente do alumno, naturalmente, non se debe ocupar dela mesma 
senón do asunto a tratar. Ou por dicir o mesmo dunha maneira 
dalgún modo diferente: o profesor non se debe centrar da materia 
de estudo como tal senón na interacción entre esta e as necesi- 
dades e as capacidades actuais do alumno. Aquí non abonda coa 
simple erudición. De feito, hai algúns trazos da erudición ou do 
dominio da materia de estudo, tomada en si mesma, que facilitan 
unha ensinanza eficiente, só cando a actitude habitual do instrutor 
sexa a de preocuparse da relación daquela coa propia experiencia 
do alumno. En primeiro lugar, o seu coñecemento vai moito máis 
alá do alcance do saber do alumno. Implica principios que están 

lonxe da comprensión e do interese do alumno inmaturo. En si, 
e por si, aquel coñecemento non serve para representar o mundo 
real na experiencia do alumno, do mesmo xeito en que o coñece- 
mento que de Marte ten un astrónomo equivale ao coñecemento 
que un meniño ten do cuarto en que se atopa. En segundo lugar, 
o método para organizar os saberes adquiridos pola erudición non 
é o mesmo que o do principiante. Non é certo que a experiencia 
do neno non estea organizada, que consista en retallos illados. 
Pero está organizada en relación a centros de interese concretos 
e prácticos. A casa do neno, por exemplo, é a cerna organizativa 
do seu coñecemento xeográfico. Os seus propios movementos 
na localidade, as saídas fóra dela, o que os amigos lle contan, 
ofrecen os elos que manteñen xuntos os retallos de información. 
Pero a xeografía dun xeógrafo, de quen xa desenvolveu as impli- 
cacións destas experiencias máis pequenas, organízase sobre 
a base da relación que os diferentes feitos manteñen entre si, 
non das relacións que manteñen coa súa casa, cos movementos 
corporais, cos amigos. Para aquel que está formado, a materia de 
estudo é extensa, definida con precisión, e cunha organización 
interna lóxica. Para quen está aprendendo, é fluída, parcial, e 
conectada a través das súas actividades persoais”. O problema 
de ensinar consiste en que a experiencia do alumno se manteña 
en movemento e na dirección do que o experto xa coñece. De aí 
a necesidade de que o profesor coñeza tanto a materia de estudo 
como as necesidades e as capacidades propias do estudante. 


2. O desenvolvemento da materia de estudo no educando 


Resulta posible, sen forzar os feitos, subliñar tres estadios 
bastante comúns no desenvolvemento dunha materia de estudo 
desde a experiencia do alumno. No primeiro deles, o coñe- 
cemento existe como o contido dunha habilidade intelixente, 





# Dado que o home culto tamén debería ser un aprendiz, entenderase que estes 
contrastes sexan relativos, non absolutos. Pero nos primeiros estadios da aprendizaxe todos 
son igualmente importantes. 

unha capacidade para facer. Este tipo de materia de estudo, ou 
material coñecido, exprésase na familiaridade ou coñecemento 
das cousas. Logo este material gradualmente compleméntase e 
aumenta por medio do coñecemento e da información recibidos. 
Finalmente, amplíase e convértese nun material organizado 
racionalmente e con lóxica; a de quen, en termos relativos, é un 
experto na materia. 

1. O coñecemento que primeiro chega ás persoas, e que 
permanece arraigado máis profundamente, é o coñecemento 
de cómo facer; como camiñar, falar, ler, escribir, patinar, andar 
en bicicleta, manexar unha máquina, calcular, andar a cabalo, 
vender mercadorías, tratar coa xente, e así moitas outras. A 
tendencia popular a considerar os actos instintivos que están 
adaptados a unha finalidade como unha sorte de coñecemento 
milagroso, sendo inxustificable, é unha evidencia da forte 
inclinación a identificar un control intelixente dos medios de 
acción co coñecemento. Cando a educación, baixo a influencia 
dunha concepción escolástica do coñecemento que ignora todo 
agás os feitos e as verdades formuladas cientificamente, non é 
quen de recoñecer que a materia de estudo primaria ou inicial 
sempre existe como eixo dun facer activo que implica o uso do 
corpo e o manexo de material, os contidos da instrución íllanse 
das necesidades e dos propósitos do educando, e convértense 
así en algo que hai que memorizar e reproducir cando se 
demande. O recoñecemento do curso normal do desenvolve- 
mento, pola contra, sempre presenta situacións que implican 
aprender facendo. As artes e os oficios constitúen o estadio 
inicial do currículo, pois corresponden a saber como lograr a 
realización de fins. 

Os termos populares cos que se refería o coñecemento sem- 
pre retiveron esa relación coa habilidade na acción, perdida 
polas filosofías académicas. Saber e poder” son [en inglés] 





? Ken and can no orixinal, onde to ken significa saber, coñecer. 

palabras parecidas””. A atención implica ocuparse de algo, 
no sentido tanto do afecto como da procura do seu benestar. 
Atender” significa poñer en acción as instrucións, como un 
neno atende a súa nai, e ter coidado de algo, como a aia coida 
os nenos. Ser coidadoso, considerado, implica atender as peti- 
cións de outros. A aprehensión designa o medo a consecuencias 
indesexables, así como a comprensión intelectual. Ter sentido 
ou xuízo é saber a conduta que unha situación nos demanda; o 
discernimento non é facer distincións por facelas, un exercicio 
tan reprobable como o bizantinismo?”, senón considerar a fondo 
un asunto coa finalidade de actuar. A sabedoría xamais perdeu 
a súa asociación coa dirección adecuada da vida. Só na educa- 
ción, nunca na vida do granxeiro, do mariñeiro, do comerciante, 
do médico, ou do científico de laboratorio, o coñecemento signi- 
fica ante todo almacenar información allea ao facer. 

Ter que facer coas cousas de forma intelixente favorece o 
coñecemento e a familiaridade. As cousas que nos resultan 
máis coñecidas son aquelas que usamos con frecuencia, cousas 
como cadeiras, mesas, pluma, papel, roupa, comida, coitelos e 
garfos, no nivel máis cotiá, diferenciándose de obxectos máis 
específicos segundo a ocupación de cada quen na vida. O coñe- 
cemento das cousas nese sentido íntimo e emocional que suxire 
a palabra relación, é o resultado do uso que facemos delas cun 
propósito. Temos utilizado tanto a cousa e con tanta frecuencia 
que podemos imaxinar como actuará e reaccionará; tal é o sen- 
tido da relación familiar. Estamos preparados para as cousas 
familiares; non nos collen desprevidos, nin nos fan trucos ines- 
perados. Esta actitude leva consigo un aire de concordia e de 





?? Ambas, ken e can derivarían de cennan (no inglés antigo) e de kenna (no noruegués 


antigo). 
?# To mind no orixinal, que como verbo significa atender, preocuparse, ocuparse de 
algo, e como substantivo significa mente. 
?? Discusión ou debate en exceso sutil, que acaba por ser inútil. O termo deriva dos 
complexos debates que mantiñan os teólogos de Bizancio (como aquel sobre o sexo dos 


anxos) cando o exército otomán asediaba a cidade de Constantinopla. 

amizade, de liberdade e de iluminación; mentres que as cousas 
ás que non estamos acostumados resultan estrañas, alleas, frías, 
distantes, sabstractasy. 

2. Mais é probable que as frases elaboradas en relación a 
este primeiro estadio do coñecemento escurezan a comprensión. 
Inclúe practicamente todo aquel coñecemento propio que non é 
o resultado do estudo técnico deliberado. As formas da acción 
intencional inclúen o trato con persoas e con cousas. O devezo 
de comunicar e os hábitos de interacción deben adaptarse 
para manter conexións satisfactorias cos outros; acumúlase así 
unha morea de coñecemento social. Como parte desta interco- 
municación apréndese moito dos outros. Eles contan as súas 
experiencias e as experiencias que outros, pola súa vez, lles 
contaron. Dado que estamos interesados e implicados nestas 
comunicacións, O seu asunto convértese en parte na nosa propia 
experiencia. As conexións activas con outros son unha parte 
tan vital e tan íntima dos nosos propios asuntos que resulta 
imposible trazar liñas grosas, como as que nos permitirían dicir, 
saquí remata a miña experiencia; aí comeza a súas. Dado que 
somos parceiros en empresas comúns, as cousas que outros nos 
comunican como consecuencia da súa propia participación na 
empresa mestúranse de inmediato coa experiencia que resulta 
dos nosos propios actos específicos. O oído é un órgano da 
experiencia tanto como o son o ollo ou a man; o ollo está dispo- 
ñible para ler informes do que acontece alén do seu horizonte. 
As cousas distantes no espazo e no tempo afectan o devir da 
nosa acción de igual maneira que as cousas que podemos ulir 
ou tocar. Aféctannos realmente, e, en consecuencia, calquera 
reconto delas que nos axude a tratar cos asuntos inmediatos 
entra dentro da experiencia persoal. 

Información é o nome que normalmente se lle dá a este tipo 
de cuestión. O lugar da comunicación na acción persoal ofré- 
cenos criterios para estimar o valor do material informativo na 
escola. Agroma naturalmente dalgunha cuestión da que se estea 

ocupando o estudante? É acaído ao seu saber máis inmediato de 
xeito que incremente a súa eficacia e aumente o seu sentido? 
Se cumpre estes dous requirimentos, resulta educativa. A canti- 
dade [de información] escoitada ou lida carece de importancia; 
canta máis haxa mellor, sempre que o estudante teña necesidade 
dela e poida aplicala nalgunha situación da súa vida. 

Pero non é tan fácil cumprir estes requirimentos na praxe 
actual como establecelos na teoría. A extensión nos tempos 
modernos da área da intercomunicación; a invención de apare- 
llos que permiten aumentar o coñecemento de partes remotas 
do ceo e de eventos históricos pasados; o abaratamento de 
mecanismos, como a imprenta, para rexistrar e distribuír infor- 
mación, xenuína e suposta, teñen creado unha masa inmensa 
de cousas comunicadas. É moito máis doado mergullar ao 
alumno en todo isto que relacionalo coa súa propia experiencia. 
Con demasiada frecuencia conforma outro mundo estraño que 
recobre o mundo da relación persoal. O verdadeiro problema do 
alumno consiste en aprender, por obrigas escolares, polas obri- 
gas dos exames e das promocións, as partes constitutivas dese 
mundo estraño. Probablemente a connotación máis conspicua 
da palabra coñecemento sexa hoxe, para a maioría das persoas, 
xusto ese corpo de feitos e de verdades formuladas por outros; o 
material que se encontra en filas e filas de atlas, enciclopedias, 
historias, biografías, libros de viaxes, tratados científicos, que 
hai nos estantes de bibliotecas. 

A cantidade impoñente e tremenda deste material ten 
influído inconscientemente na noción que os homes teñen sobre 
a natureza do propio coñecemento. As afirmacións, as propo- 
sicións, nas que se deposita o coñecemento, como resultado 
dunha implicación activa nos problemas, tamén se consideran 
coñecemento. O rexistro do coñecemento, independentemente 
do seu lugar como resultado da indagación e como recurso 
en indagacións posteriores, tense por coñecemento. A mente 
do home acaba sendo refén dos trofeos de vitorias anteriores; 

os trofeos, e non as armas e os actos de presentar batalla ao 
descoñecido, utilízanse para establecer o significado do coñe- 
cemento, do feito, da verdade. 

Se esta identificación do coñecemento con proposicións que 
conteñen información ten sido asumida por lóxicos e filósofos, 
non debe sorprender que a mesma idea se teña trasladado en 
gran medida á instrución. O splan de estudos” consiste en gran 
medida en información distribuída en varios ámbitos do saber, 
cada un subdividido en leccións que presentan porcións seria- 
das e illadas do monto total. No século dezasete o total aínda 
era dabondo pequeño, de xeito que os homes estableceron o 
ideal dun completo dominio enciclopédico do mesmo. Agora 
é tan enorme que resulta evidente a imposibilidade de que 
calquera persoa poida posuílo. Pero o ideal educativo non se 
viu moi afectado. A adquisición dun mínimo de información en 
cada ámbito do saber, ou cando menos nun grupo reducido de 
ámbitos, segue a ser o principio por medio do que se conforma o 
currículo, desde a escola elemental á universidade; as porcións 
máis fáciles asígnanse aos primeiros anos, e as máis difíciles 
aos últimos. 

As queixas dos educadores de que a aprendizaxe non inflúa 
no carácter nin afecte a conduta; as protestas contra o traballo 
mecánico, contra a memorización, contra unha preocupación 
excesiva polos feitos”, contra a devoción polas distincións 
minuciosas e polas normas e os principios mal entendidos, todo 
iso deriva deste estado de cousas. O coñecemento que é prin- 
cipalmente de segunda man, o coñecemento que teñen outras 
persoas, tende a volverse basicamente verbal. Non é unha 
obxección á información que se expresa en palabras; a comu- 
nicación necesariamente faise con palabras. Pero na medida 
en que o que se comunica non se pode organizar na experien- 
cia inmediata do individuo, convértese en simples palabras, é 
dicir puros estímulos sensoriais carentes de significado. Por 
iso busca provocar reaccións mecánicas, na habilidade para 

utilizar os órganos vocais para repetir frases, ou da man para 
escribir e facer sumas). 

Estar informado é estar apostado; é posuír o dominio dunha 
materia de estudo necesaria para tratar con eficacia un pro- 
blema, e para conferir sentido engadido á procura dunha 
solución e á propia solución. O coñecemento derivado da infor- 
mación é o material do que se pode botar man como algo dado, 
fixado, establecido, garantido, nunha situación dubidosa. É 
unha sorte de ponte para a mente no seu tránsito da dúbida ao 
descubrimento. Desempeña a función dun intermediario inte- 
lectual. Condensa e rexistra nun formato dispoñible os resul- 
tados netos das experiencias anteriores da humanidade, como 
forma de mellorar o significado das novas experiencias. Cando 
se nos conta que Bruto asasinou a César, ou que a duración do 
ano é de trescentos sesenta e cinco días e un cuarto, ou que o 
radio do diámetro do círculo coa súa circunferencia é 3,1415..., 
recibimos o que sen dúbida é coñecemento para outros, pero 
para nós e un estímulo para saber. A nosa adquisición de coñe- 
cemento depende da nosa resposta ao que se nos comunica. 


3. A ciencia do coñecemento racionalizado 


A ciencia é o nome para o coñecemento na súa forma máis 
característica. Representa, no seu nivel, o produto perfecto da 
aprendizaxe, a súa consumación. O que se sabe, nun asunto 
dado, é aquilo que está seguro, certo, establecido, dispoñible; 
aquilo co que pensamos máis que aquilo no que pensamos. No 
mellor sentido do termo, o coñecemento distínguese da opinión, 
da conxectura, da especulación, e da simple tradición. No coñe- 
cemento, as cousas están establecidas, son como son e non hai 
dúbidas ao respecto. Pero a experiencia fainos conscientes de 
que hai unha diferenza entre a certeza intelectual da materia de 
estudo e a nosa certeza. Estamos feitos, por así dicilo, para crer; 

a credulidade é natural. A mente indisciplinada é contraria á 

incerteza e á dúbida intelectual; prefire a afirmación. Quere 
cousas tranquilas, asentadas, que trata como se tal fosen, sen a 
garantía debida. A familiaridade, o sentido común, e a adecua- 
ción ao desexo, convértense facilmente nas varas de medir da 
verdade. A ignorancia abre a porta ao erro dogmático habitual, 
unha ameaza para a aprendizaxe maior do que a propia ignoran- 
cia. Sócrates declarou por iso que a conciencia da ignorancia é 
o comezo do amor real pola sabedoría”, e Descartes dixo que a 
ciencia nace da dúbida?”!. 

Xa nos ocupamos do feito de que a materia de estudo, ou 
datos, e as ideas, teñen que probar o seu valor experimental- 
mente: que en si mesmos son unha orientación e sempre provi- 
sional. A nosa predilección pola aceptación e pola aprobación 
prematuras, a nosa aversión ao xuízo demorado, son signos de 
que por regra xeral adoitamos darlle pouco tempo ao período de 
proba. Contentámonos con aplicacións superficiais, inmediatas 
e miopes. Se funcionan cun grao de satisfacción moderado, 
alegrámonos ao supoñer que as nosas asuncións confirmáronse. 
Mesmo no caso do fracaso, inclinámonos a botarlle a culpa non 
á falta de adecuación ou validez dos nosos datos e pensamentos, 
senón á nosa mala sorte ou a circunstancias hostís. Atribuímos 
esas consecuencias funestas non ao erro dos nosos plans e a 
unha indagación incompleta das condicións (erro polo tanto na 
recollida de material para revisar os primeiros, e de estímulos 
para ampliar a última), senón a un destino adverso. Mesmo 





? Referencia á “ironía socráticas, procedemento mediante o que Sócrates provocaba 
que o seu interlocutor tomase conciencia da súa ignorancia, pois coñecer a propia ignoran- 
cia era o principio básico para adquirir coñecemento. 

?1 René Descartes (1596-1650) foi o filósofo e científico francés fundador do chama- 
do racionalismo filosófico, ao afirmar que ademais do coñecemento pola experiencia hai 
aprincipios e ideas innatass que coñecemos independentemente da experiencia. Adoptou 
o modelo matemático do saber, confiando nel polo seu modo de proceder metódico. Xunto 
do seu Discurso del método (1637) escribiu textos sobre óptica e dióptrica e no seu Tratado 
del hombre ofreceu unha explicación mecanicista do funcionamento do corpo humano, 
como substancia extensa, distinta da substancia pensante, o espírito humano, dando lugar 
ao dualismo cartesiano. 

mostramos fachenda pola nosa firmeza en aferrármonos ás nosas 
ideas en lugar de ver os seus resultados. 

A ciencia representa a salvagarda da raza contra esta pro- 
pensión natural, e fronte aos males que derivan dela. Contén 
os mecanismos espaciais e os métodos que a raza foi desenvol- 
vendo paso a paso coa finalidade de que a reflexión se produza 
baixo condicións que permitan someter a proba os seus proce- 
dementos e resultados. É artificial (unha arte adquirida), non 
espontánea; aprendida, non conxénita. A este feito débese o 
lugar único e inestimable da ciencia na educación, e tamén os 
perigos que ameazan o seu uso adecuado. Sen unha iniciación 
no espírito científico non estamos en posesión das mellores 
ferramentas que a humanidade ten deseñado ata hoxe para 
unha reflexión adecuadamente orientada. Nese caso non só 
orientamos a indagación e a aprendizaxe sen utilizar os mellores 
instrumentos, senón que non acertamos a comprender todo o 
sentido do coñecemento. Pois non nos familiarizamos cos trazos 
que separan a opinión e o asenso da convicción autorizada. 
Por outra banda, o feito de que a ciencia enfronte a mellora do 
coñecemento en condicións técnicas especializadas, fai que os 
seus resultados, tomados en si mesmos, se afasten da experien- 
cia ordinaria, cunha dimensión distante que popularmente se 
designa coa palabra abstracto. Cando esta distancia aparece na 
instrución, a información científica aínda está máis exposta aos 
perigos derivados dunha presentación mecánica da materia de 
estudo que outras formas de información. 

A ciencia ten sido definida en termos de métodos de inda- 
gación e de proba. A primeira vista, esta definición pode 
parecer oposta á concepción corrente segundo a cal a ciencia 
é un coñecemento organizado e sistemático. A oposición, non 
obstante, é só aparente, e desaparece cando a definición ordi- 
naria se completa. O que define a ciencia non é a organización, 
senón un tipo de organización derivado dos métodos axeitados 
a un descubrimento contrastado. O coñecemento dun labrego 

está sistematizado na medida en que el é competente. Está 
organizado sobre a base dos medios e dos fins, organizado 
practicamente. A súa organización como tal coñecemento (é 
dicir, no sentido laudatorio de estar probado e conformado 
adecuadamente) é secundaria verbo da maneira en que se 
organiza en relación ás colleitas, ao gando, etc. Pero a materia 
de estudo científica organizase de forma específica para obter 
resultados satisfactorios na tarefa de descubrir, no saber como 
empresa especializada. 

Unha referencia ao tipo de garantía que esixe a ciencia 
clarificará esta frase. É unha certeza racional, unha garantía 
lóxica. Así pois, o ideal da organización científica radica en 
que cada concepción e cada afirmación serán dun tipo tal 
que permitan que elas deriven doutras e que outras deriven 
delas. Os conceptos e as proposicións implícanse e sostéñense 
mutuamente entre si. Esta relación dobre de 4levar a, e con- 
firmars é o que se quer dicir cos termos lóxico e racional. A 
concepción cotiá da auga está máis presente en tarefas ordi- 
narias como beber, lavar, regar, etc., que na noción química 
da mesma. A descrición desta última como H,O é a mellor na 
perspectiva dos usos da investigación. Establece a natureza 
da auga dunha maneira que a conecta co coñecemento dou- 
tras cousas, indicando a quen a comprende como se chega ao 
coñecemento e as súas implicacións verbo doutros ámbitos do 
coñecemento sobre a estrutura das cousas. Falando con rigor, 
non indica as propiedades obxectivas da auga máis do que 
o fai afirmar que a auga é transparente, fluída, sen sabor ou 
olor, que quita a sede, etc. É tan certo que a auga ten estas 
propiedades como o é que está formada por dúas moléculas de 
hidróxeno combinadas cunha de oxíxeno. Mais para a finali- 
dade concreta de realizar unha investigación que se propoña 
demostrar feitos, estas últimas propiedades son fundamentais. 
Canta máis énfase se pon na organización como trazo da cien- 
cia, mais obrigados estamos, entón, a recoñecer a primacía do 

método na definición de ciencia. Pois o método define o tipo 


de organización en virtude do cal a ciencia é ciencia. 


4. A dimensión social da materia de estudo 


Nos próximos capítulos consideraremos diferentes actividades 
e estudos escolares, e analizarémolos como estadios sucesivos 
nesa evolución do coñecemento da que estamos a falar. Quedan 
por dicir algunhas cousas da materia de estudo na súa dimen- 
sión social, dado que os nosos comentarios anteriores estiveron 
centrados fundamentalmente na súa dimensión intelectual. 
Existe unha diferenza en amplitude e en fondura, mesmo no 
coñecemento que resulta vital; mesmo nos datos e ideas que 
son relevantes aos problemas reais e que están motivados por 
propósitos. Pois hai unha diferenza no alcance social dos propó- 
sitos e na importancia social dos problemas. Co amplo abano de 
material no que resulta posible seleccionar, é importante que a 
educación (especialmente en todas esas súas fases que non son 
as máis especializadas) utilice un criterio de valor social. 

Toda información e toda materia de estudo científica sis- 
tematizada vén operando baixo as condicións da vida social e 
vén sendo transmitida por medios sociais. Mais isto non proba 
que todo teña igual valor na perspectiva da formación da dis- 
posición e no subministro da bagaxe adecuada aos membros da 
sociedade actual. A estrutura do currículo debe ter en conta a 
adaptación dos contidos ás necesidades da vida comunitaria 
real; debe escoller coa intención de mellorar a vida que temos 
en común, de xeito que o futuro sexa mellor que o pasado. 
Ademais, o currículo debe planificarse de xeito que primeiro se 
atenda o esencial e despois o secundario. As cousas que social- 
mente son máis importantes, é dicir, que se vinculan coas expe- 
riencias que partillan os grupos sociais máis numerosos, son o 
esencial. Ás cousas que representan as necesidades de grupos 
concretos e as procuras técnicas son secundarias. Hai verdade 

no dito de que a educación debe ser primeiro humana e só des- 
pois diso profesional. Pero aquelas persoas que pronuncian esa 
verdade con frecuencia teñen na mente que o termo humano 
corresponde só a unha clase moi específica: a clase dos homes 
ilustrados que preservan as tradicións clásicas do pasado. 
Esquecen que o material se humaniza na medida en que se 
conecta cos intereses comúns dos homes en canto homes. 
Unha sociedade democrática depende especialmente para 
o seu mantemento de ser quen de formar un plan de estudos 
con criterios que sexan plenamente humanos. A democracia 
non pode florecer alí onde os principais criterios para seleccio- 
nar as materias de estudo da instrución teñan unha finalidade 
utilitaria apenas concibida para as masas, senón para a educa- 
ción superior dos menos, centrada nas tradicións dunha clase 
específica cultivada. A idea de que o sesencial. da educación 
elemental son as tres Erres”, tratadas mecanicamente, aséntase 
na ignorancia do que resulta esencial para o desenvolvemento 
dos ideais democráticos. Inconscientemente asúmese que estes 
ideais non son realizables; asúmese que no futuro, como no 
pasado, vivir a vida, “gañar o sustentos, acabe sendo para a 
maioría de homes e mulleres facer cousas que non teñen sen- 
tido, sen que se elixan libremente nin ennobrezan a quen as 
fai; supón facer cousas con finalidades descoñecidas para quen 
as fai, realizadas baixo a dirección doutras persoas por mor da 
recompensa económica. A preparación da maioría para este tipo 
de vida, e só para este tipo, implica unha eficacia mecánica 
na lectura, na escritura, na ortografía e no cálculo, que, xunto 
coa consecución dunha certa destreza muscular, vén sendo 
o sesencials. Tales orientacións tamén infectan a educación 
denominada liberal, que deixa de ser tal. Implican unha cul- 
tura dalgunha forma parasitaria, que agroma a costa de non ter 
a ilustración e a disciplina que derivan da preocupación polos 

problemas máis importantes de toda a humanidade. Un currí- 
culo que recoñece as responsabilidades sociais da educación 
debe presentar situacións onde os problemas sexan relevantes e 
relativos aos problemas da vida en común, e onde a observación 
e a información estean orientadas a desenvolver a percepción e 


o interese social. 


Resumo 


A materia de estudo da educación contén, en primeiro lugar, 
significados que fornecen contidos para a vida social do pre- 
sente. A continuidade da vida social precisa que moitos deses 
significados agromen na actividade presente desde a experien- 
cia colectiva pasada. A medida que a vida social se torna máis 
complexa, estes factores aumentan en número e en importancia. 
Cómpre pois que se escollan, se formulen, e se organicen de 
forma especial, para que se poidan transmitir adecuadamente 
ás novas xeracións. Pero este mesmo proceso tende a conside- 
rar a materia de estudo como algo con valor en si mesma, alén 
da súa función para promover a realización dos significados 
implícitos na experiencia presente dos inmaturos. O educador 
está especialmente exposto á tentación de concibir a súa tarefa 
en termos de promover a habilidade do alumno para apropiarse 
das materias de estudo e a reproducilas con frases feitas, con 
independencia da relación que teñan coas súas actividades en 
tanto ser social en formación. O principio positivo mantense 
cando os máis novos comezan con ocupacións activas que teñen 
unha orixe e un uso sociais, e realizan unha indagación cientí- 
fica cos materiais e coas leis con que traballan, asimilando na 
súa experiencia máis directa as ideas e os feitos comunicados 


por aqueles que teñen unha maior experiencia. 

CAPÍTULO XV 
O XOGO E O TRABALLO NO CURRÍCULO 


1. O lugar das ocupacións” activas na educación 


En parte como consecuencia dos esforzos dos reformadores 
educativos, en parte por mor do crecente interese na psicoloxía 
do neno””, e en parte a causa da experiencia directa da aula, o 
plan de estudos sufriu na última xeración unha modificación 
considerable. A conveniencia de comezar desde a experiencia 
e desde as capacidades dos educandos, unha lección derivada 
desas tres perspectivas, propiciou a introdución de formas de 
actividade, no xogo e no traballo, similares a aquelas que os 
nenos e mozos realizan fóra da escola. A psicoloxía moderna 
substituíu as facultades xerais, fixas, da vella teoría, cun com- 
plexo grupo de tendencias instintivas e impulsivas. A experien- 
cia ten mostrado que cando os nenos teñen a oportunidade de 
realizar actividades físicas que poñan en xogo os seus impulsos 
naturais, ir á escola convértese nun pracer, a xestión da aula é 
menos dura, e a aprendizaxe é máis doada. 

A veces, Quizais, Os xogos, os xogos de regras”, e as ocupa- 
cións construtivas recupéranse só por estas razóns, o que per- 
mite aliviar o tedio e a tensión que acompaña o traballo escolar 
cregulars. Non hai razón, non obstante, para utilizar todo iso 
como simples diversións pracenteiras. O estudo da vida mental 
ten posto de manifesto o valor esencial das tendencias conxé- 
nitas para explorar, para manipular ferramentas e materiais, en 


construír, en darlle expresión á emoción xovial, etc. Cando os 





? Moitas veces Dewey utiliza a palabra occupation co sentido de “oficio”, vinculado 
a unha actividade manual. 

24 A apsicoloxía do nenoy, vinculada coa psicoloxía do desenvolvemento, ten os seus 
inicios na obra de Jean-Jacques Rousseau (1712-1778), Charles Darwin, Granville Stanley Hall 
(1846-1924), James Mark Baldwin (1861-1934) ou John Broadus Watson (1879-1958). 

“9 Playe game significan xogo, sendo a segunda denominación a que se utiliza cando 

exercicios que son inducidos por estes instintos forman parte 
do programa regular da escola, todo o ser do alumno se implica, 
a distancia artificial entre a vida na escola e a que hai fóra dela 
redúcese, ofrécense motivos para prestar atención a unha gran 
variedade de materiais e procesos cun efecto especificamente 
educativo, e fornécense asociacións cooperativas que dan á 
actividade unha dimensión social. En resumo, as razóns para 
asignar ao xogo e ao traballo activo un lugar definido no currí- 
culo son intelectuais e sociais, non cuestións de conveniencia 
inmediata ou de momentánea empatía. Sen algo similar, non 
é posible garantir condicións normais para unha aprendizaxe 
efectiva; é dicir, para que a adquisición de coñecemento sexa 
o resultado de actividades coa súa propia finalidade, en lugar 
dunha tarefa escolar. Máis concretamente, o xogo e o traballo, 
corresponden, punto por punto, cos trazos do estadio inicial 
do coñecemento, que consiste, como vimos no último capítulo, 
en aprender a maneira de facer cousas e no coñecemento das 
cousas e dos procesos, que se adquire no facer. Resulta intere- 
sante que para os gregos, ata o nacemento formal da filosofía, a 
mesma palabra, texvú, se utilizase para arte e ciencia”. Platón 
ofreceu o seu balanzo do coñecemento sobre a base dunha 
análise do coñecemento dos zapateiros, de carpinteiros, dos 
intérpretes de instrumentos musicais, etc., sinalando que a 
súa arte (dado que non era unha simple rutina) tiña un fin, o 
dominio dos materiais ou dos elementos con que se traballaba, 
o control de mecanismos, e unha orde concreta de proceder, 
todo o cal tiña que ser coñecido para que houbese unha arte ou 
unha destreza intelixente. 

Sen dúbida o feito de que os nenos normalmente xoguen e 
fagan cousas fóra da escola ten sido para moitos educadores 
unha razón para facer que aqueles se ocupasen na escola en 
cousas radicalmente diferentes. O tempo escolar semellaba 

demasiado precioso como para gastalo de novo naquilo que 
os nenos acabarían por facer doutro xeito. Nalgunhas circuns- 
tancias sociais, esta razón ten peso. Nos tempos da colonia”, 
por exemplo, as ocupacións externas ofrecían un adestramento 
intelectual e moral concreto e valioso. Os libros e materiais 
relacionados con esa tarefa, eran, por outra parte, escasos e 
difíciles de conseguir; eran o único medio de escape diante dun 
contorno duro e limitado. Alí onde tales condicións imperan, 
moito se podería dicir a favor de concentrar a actividade escolar 
nos libros. Non obstante, na actualidade a situación é moi dife- 
rente en moitas comunidades. Os tipos de traballo en que poden 
participar os máis novos, especialmente nas cidades, son en boa 
medida anti-educativos. Que a prevención do traballo infantil 
sexa unha obriga social é unha evidencia nesa dirección. Por 
outra banda, como a impresión de materiais tense abaratado 
tanto e ten unha circulación tan universal, e dado que as dife- 
rentes oportunidades para o cultivo intelectual se multiplicaron 
tanto, as vellas maneiras de realizar o traballo co libro están 
lonxe de ter a forza que adoitaban ter. 

Pero non hai que esquecer que na maioría das actividades 
externas á escola calquera resultado educativo é un simple 
derivado do xogo e do traballo. É secundario, non primario. En 
consecuencia, os efectos educativos que deriven delas son máis 
ou menos accidentais. Unha boa parte do traballo comparte os 
defectos da actual sociedade industrial, defectos case terribles 
para un desenvolvemento axeitado. O xogo tende a reproducir e 
a afirmar a crueza, así como as excelencias, da vida adulta da 
contorna. Compete á escola crear un marco no que o xogo e o 
traballo se realicen coa finalidade de promover un crecemento 
mental e moral desexable. Non se trata tan só de introducir 





?7 Pioneer times, no orixinal, ou tempo dos pioneiros, un termo moi utilizado para 
designar aos colonizadores de América do Norte e outras colonias. 

xogos e brinquedos, traballos manuais e exercicios de manipu- 
lación. Todo depende da maneira en que se utilicen. 


2. Ocupacións dispoñibles 


Un simple catálogo coa lista de actividades que xa foron intro- 
ducidas nas escolas, indica a riqueza do campo que temos a 
man. Hai traballos con papel, cartón, madeira, pel, tea, fío, 
arxila e area, e cos metais, con e sen ferramentas. Os procesos 
utilizados son pregar, cortar, puntear, medir, facer molduras, 
modelar, facer patróns, quentar e arrefriar, e as operacións 
propias de ferramentas como o martelo, a serra, a lima, etc. 
As excursións ao exterior, a xardinaría, a cociña, a costura, a 
impresión, a encadernación, a cestaría, a pintura, o debuxo, o 
canto, a dramatización, a narración de historias, a lectura e a 
escritura, como empresas activas con obxectivos sociais (non 
como simples exercicios para adquirir destreza para un tempo 
futuro), xunto a unha gran variedade de xogos e brinquedos, 
designan algunhas das formas de ocupación. 

O problema do educador consiste en implicar aos alumnos 
nestas actividades de forma que mentres gañan destreza manual 
e eficacia técnica e a satisfacción inmediata que proporciona o 
traballo, xunto coa preparación para tarefas posteriores, todas 
esas cousas se subordinen á educación, é dicir, a resultados 
intelectuais e á formación dunha disposición socializada. Que 
significa este principio? 

En primeiro lugar, o principio non contempla certas prác- 
ticas. As actividades que seguen unha prescrición ou unhas 
normas definidas ou que reproducen sen modificación modelos 
xa dados, poden provocar destreza muscular, mais non requiren 
percepción nin elaboración de finalidades, nin permiten o uso 
do xuízo na selección e na adaptación de medios (que é a mesma 
cousa noutras palabras). Non só fracasaron aquí os denomina- 
dos especificamente traballos manuais, senón moitos traballos 

tradicionais do xardín de infantes””. Ademais a oportunidade 
para cometer erros constitúe un feito incidental. Non porque 
Os erros sexan desexables, senón porque o exceso de celo para 
seleccionar o material e os recursos que impiden a posibilidade 
de que se cometan erros, restrinxe a iniciativa, reduce o xuízo 
ao mínimo e obriga ao uso de métodos que están tan distantes 
das complexas situacións da vida que a capacidade que se gaña 
ten pouca utilidade. É ben certo que os nenos adoitan esaxerar 
as súas capacidades de facer cousas, e a seleccionar proxectos 
que están fóra do seu alcance. Pero os límites das capacidades 
propias son unha das cousas que cómpre aprender; coma outras 
cousas, hai que aprendela a través da vivencia das consecuen- 
cias. Hai un enorme perigo de que os nenos que emprenden 
proxectos demasiado complexos acaben simplemente confun- 
didos e perdidos, producindo non só resultados pobres (que é 
unha cuestión menor) senón tamén nocións pobres (que é unha 
cuestión importante). Mais é un erro do profesor se o alumno 
non percibe a tempo a inadecuación das súas realizacións, 
e se non recibe por tanto o estímulo para realizar exercicios 
que perfeccionen as súas capacidades. Mentres tanto, é máis 
importante manter viva unha actitude creativa e construtiva que 
garantir unha perfección externa orientando a acción do alumno 
cara traballos demasiado precisos e demasiado regulamenta- 
dos. A exactitude e a precisión no detalle só cabe demandala 
naquelas partes dun traballo complexo que estean ao alcance da 
capacidade do alumno. 

Tanto no material facilitado como na esencia das ordes 
do mestre, aparece unha desconfianza inconsciente verbo da 
experiencia conxénita e a conseguinte esaxeración do control 
externo. O medo ao material en bruto aparece no laboratorio, 
no taller de formación manual, do xardín de infantes co modelo 
de Froebel, e na casa dos nenos de Montessori. Demándanse 

materiais que xa foron sometidos ao traballo de mellora da 
mente, unha demanda que tamén se mostra nos contidos das 
ocupacións activas así como na aprendizaxe libresca acadé- 
mica. É certo que ese tipo de material controlará as operacións 
do alumnado para prever erros. Mais a idea de que un alumno 
que opere con ese tipo de material dalgunha maneira absorberá 
a intelixencia coa que o material adquiriu a súa forma, é unha 
falacia. Só comezando co material en bruto e someténdoo a 
unha manipulación consciente obterá o alumno a intelixencia 
que permite chegar ao material rematado. Na práctica, facer 
moito fincapé nos materiais elaborados conduce a unha esaxe- 
ración das calidades matemáticas, dado que o intelecto benefí- 
ciase coas cousas físicas en asuntos de tamaño, de forma, e de 
proporción e das relacións que se establecen entre elas. Pois 
estas só se coñecen cando a súa percepción é o froito de actuar 
con obxectivos que requiran prestarlles atención. Canto máis 
humano o propósito, ou canto máis se aproxime ás finalidades 
que aparecen na experiencia diaria, máis real resulta o coñe- 
cemento. Cando o propósito da actividade se restrinxe a esta- 
blecer estas calidades, o coñecemento resultante é só técnico. 
Dicir que as ocupacións activas se deben centrar fundamen- 
talmente en totalidades é outra formulación do mesmo principio. 
As totalidades para propósitos educativos non son, non obstante, 
asuntos físicos. Intelectualmente a existencia dunha totali- 
dade depende dunha preocupación ou interese; é cualitativa, 
cumprir as demandas dunha situación. A devoción esaxerada 
pola formación dunha destreza eficiente, con independencia da 
finalidade presente, sempre aparece no deseño de exercicios 
carentes dun propósito. O traballo de laboratorio adoita consistir 
en tarefas de medición precisa para adquirir coñecemento das 
unidades fundamentais da física, sen ningún tipo de relación 
cos problemas que fan que esas unidades sexan importantes; 
ou en operacións designadas para lograr destreza no manexo de 
aparatos experimentais. Adquírese unha técnica con indepen- 

dencia das finalidades de descubrir e probar, que son as que lle 
dan sentido. As tarefas do xardín de infantes” están calculadas 
para ofrecer información en relación a cubos, esferas, etc., e a 
formar certos hábitos de manipulación do material (pois todas as 
cousas hai que facelas sempre “xusto asív), e a ausencia de pro- 
pósitos máis vitais compénsase en aparencia polo suposto sim- 
bolismo do material usado. O amestramento manual redúcese 
a unha serie de tarefas ordenadas e calculadas para garantir o 
dominio dunha ferramenta despois doutra, e a habilidade téc- 
nica nos diversos elementos da construción, como as diferentes 
ensamblaxes. Arguméntase que os alumnos deben saber como 
utilizar as ferramentas antes de iniciar a actividade real, asu- 
mindo que os alumnos non poden aprender ese cómo durante a 
propia actividade real. A acertada insistencia de Pestalozzi no 
uso activo dos sentidos, como substituto da memorización de 
palabras, xerou na práctica esquemas establecidos de “leccións 
con obxectos” orientadas a familiarizar aos alumnos con todas 
as calidades dos obxectos seleccionados. O erro é o mesmo: 
en todos estes casos asúmese que antes de que os obxectos se 
poidan utilizar de forma intelixente deben coñecerse as súas 
propiedades. De feito os sentidos normalmente se utilizan no 
curso do uso intelixente das cousas (é dicir, intencionado), dado 
que as calidades percibidas son factores a ter en conta na súa 
realización. Compárese a diferenza entre a actitude dun neno 
facendo, por exemplo, unha cometa, en relación á textura e a 
outras propiedades da madeira, como a cuestión do tamaño ou 
a dos ángulos e a da proporción das partes, e a actitude dun 
neno diante dunha lección con obxectos centrada nun anaco de 
madeira, na que a única función da madeira e das súas propie- 
dades sexa a de servir como contido central da lección. 

A incapacidade en tomar conciencia de que o desenvol- 
vemento funcional dunha situación como tal constitúe unha 

ctotalidades no que atinxe á mente, é a causa das ideas falsas 
que prevaleceron na instrución en relación ao simple e ao 
complexo. Para unha persoa que se achega a unha materia, 
a súa finalidade é a cousa simple, o uso que desexa facer do 
material, da ferramenta ou do proceso técnico, con indepen- 
dencia do complicado que poida ser o proceso. A unidade de 
propósito, xunto coa concentración nos detalles que implica, 
confire simplicidade aos elementos que deben ser recoñecidos 
no curso da acción. Ofrécelle a cada un deles un sentido único 
segundo o servizo que presten na realización da empresa na súa 
totalidade. Despois de ter realizado o proceso, as calidades e as 
propiedades constitutivas son elementos, e cada un posúe un 
sentido propio como tal. A noción falsa referida toma o punto 
de vista do experto, para quen os elementos xa existen; el íllaos 
para esa acción intencionada e preséntallos aos principiantes 
como as cousas “simples. 

Mais é hora dunha afirmación positiva. Alén do feito de que 
as ocupacións activas representan cousas a facer, non estudos, 
o seu significado educativo radica no feito de que poden tipifi- 
car situacións sociais. Ás preocupacións comúns fundamentais 
dos homes céntranse na comida, no refuxio, na roupa, nos avíos 
domésticos, e nos recursos relativos á produción, ao troco e ao 
consumo. Representando tanto as necesidades da vida como os 
adornos con que se vestiron as necesidades, elas mobilizan os 
instintos a un nivel profundo; están saturadas con feitos e con 
principios cunha calidade social. 

Dicir que as diversas actividades da xardinaría, do tecido, da 
construción en madeira, da manipulación de metais, da cociña, 
etc., que converten esas preocupacións humanas fundamentais 
en recursos escolares, teñen un valor puramente instrumental 
[para sobrevivir] implica non entender a súa función. Se a 
humanidade no seu conxunto normalmente non encontrou nas 
ocupacións industriais máis que males que cumpría soportar en 
aras de manter a existencia, a culpa non é das ocupacións senón 

das condicións en que se desenvolven. A importancia crecente 
e continua dos factores económicos da vida contemporánea fai 
aínda máis necesario que a educación mostre a súa dimensión 
científica e o seu valor social. Pois nas escolas as ocupacións 
non se realizan polo lucro económico senón polo seu propio 
contido. Libres de asociacións estrañas e da presión por obter 
un salario, ofrecen modos de experiencia que teñen valor por si 
mesmas; posúen unha cerna verdadeiramente liberadora. 

A xardinaría, por exemplo, non hai que ensinala para prepa- 
rar futuros xardineiros, ou por ser unha forma agradable de pasar 
o tempo. Ofrece unha forma de acceder ao coñecemento desde 
o rol que a gandería e a horticultura tiveron na historia da raza 
e desde o que teñen na organización social actual. Realizadas 
nun contorno controlado no plano educativo, son medios para 
estudar feitos do crecemento, a química do chan, o rol da luz, 
do aire, da humidade, dos animais perigosos e dos domésticos, 
etc. Non hai nada no estudo elemental da botánica que non se 
poida presentar de forma activa en relación co proceso de cre- 
cemento dunha semente. En lugar de que a materia de estudo 
pertenza a unha disciplina concreta denominada botánica, será 
máis ben algo vinculado coa vida, e atopará, ademais, as súas 
correlacións naturais en feitos relativos ao terreo, á vida animal, 
ás relacións humanas. A medida que os alumnos maduran, per- 
ciben problemas interesantes, que se poden analizar polo gusto 
de descubrir, con independencia do interese primeiro e directo 
na xardinaría, problemas relativos á xerminación e nutrición 
das plantas, á reprodución das froitas, etc., producíndose así a 
transición cara investigacións intelectuais deliberadas. 

O exemplo quere servir, certamente, para outras ocupacións 
escolares como os traballos en madeira, na cociña, ou cantas 
estean na lista. É pertinente sinalar que na historia da raza as 
ciencias desenvolvéronse gradualmente a partir de ocupacións 
sociais útiles. A física desenvolveuse lentamente a partir do uso 
de ferramentas e de máquinas; a rama importante da física que 

denominamos mecánica testemuña co seu nome as súas asocia- 
cións orixinais. Á panca, a roda, o plano inclinado, etc., figuran 
entre os primeiros grandes descubrimentos intelectuais da 
humanidade, e non deixan de ter ese carácter intelectual por ter 
aparecido no curso da procura de medios para lograr finalidades 
prácticas. O gran avance da ciencia eléctrica durante a última 
xeración estivo fortemente asociado, como efecto e como causa, 
coa aplicación de recursos eléctricos a medios de comunica- 
ción, ao transporte, á iluminación da cidade e do fogar, e a unha 
produción máis barata de mercadorías. Estes son, ademais, fins 
sociais, e se están demasiado asociados á idea do lucro privado, 
non é a causa do que eles sexan, senón porque se orientaron a 
usos privados, un feito que traslada á escola a responsabilidade 
de restaurar a súa conexión, na mente da próxima xeración, cos 
intereses públicos de carácter científico e social. Do mesmo 
modo, a química desenvolveuse desde procesos de tinguido, 
branqueado, traballo con metais, etc., e en épocas recentes 
encontrou innúmeros usos novos na industria. 

As matemáticas son hoxe unha ciencia sumamente abstracta; 
a xeometría, non obstante, significa literalmente a medida 
da terra: o uso práctico do número nas contas, para manter o 
rexistro das cousas e para a medición, é máis importante aínda 
hoxe do que o foi nos tempos en que se inventou para tal pro- 
pósito. Tales consideracións (que se poderían facer igualmente 
no caso de calquera outra ciencia) non son argumentos para 
unha recapitulación da historia da raza ou para dedicarlle moito 
tempo a aquela primeira fase na que se contaba cos dedos. Pero 
indican as oportunidades, maiores hoxe que nunca antes, de 
utilizar ocupacións activas como oportunidades para o estudo 
científico. As oportunidades son igual de boas no ámbito social, 
consideremos a vida colectiva da humanidade no seu pasado ou 
no seu futuro. O camiño máis recto para a formación cívica e 
económica dos estudantes da escola elemental consiste en con- 
siderar o lugar e a función das ocupacións industriais na vida 

social. Mesmo para os estudantes maiores, as ciencias sociais 
serían menos abstractas e formais se fosen tratadas menos como 
ciencias (menos como un corpus establecido de coñecemento) e 
máis na súa materia inmediata de estudo, tal e como se encontra 
na vida cotiá dos grupos sociais nos que participa o alumno. 

A conexión das ocupacións co método da ciencia resulta 
cando menos tan próxima como a que manteñen coa súa mate- 
ria de estudo. As épocas en que o progreso científico era lento 
foron épocas en que os homes cultivados sentían desdén polas 
cousas e polos procesos da vida cotiá, especialmente por todo 
o que se relacionaba co traballo manual. Consecuentemente 
esforzáronse en desenvolver coñecemento mediante principios 
xerais, tirados das súas cabezas, utilizando o razoamento lóxico. 
É tan absurdo pensar que a aprendizaxe derivará da acción 
sobre as cousas físicas, ao verter ácido nunha pedra para ver 
O que pasa, como crer que agromará ao pasar un punzón con 
fío encerado a través dun anaco de coiro. Pero co xurdimento 
de métodos experimentais mostrouse que, controlando as con- 
dicións, esas últimas operacións caracterizan máis unha forma 
axeitada de coñecer que o razoamento lóxico illado. Os experi- 
mentos desenvolvéronse no século dezasete e nos posteriores, e 
convertéronse na forma autorizada de saber cando os intereses 
do home se ocuparon da cuestión de controlar a natureza para 
usos humanos. As ocupacións activas nas que se utilizaron os 
procedementos sobre as cousas físicas coa intención de pro- 
vocar cambios que fosen útiles, constitúen a introdución máis 


auténtica ao método experimental. 


3. Traballo e xogo 


O que se ten referido como ocupación activa inclúe tanto xogo 
como traballo. No seu sentido intrínseco, xogo e industria non 
son en realidade tan antitéticos entre si como adoito se asume, 


e calquera contraste radical débese a condicións sociais adver- 

sas. Ambos inclúen fins determinados conscientemente e a 
escolla e adaptación de materiais e procesos orientados a lograr 
os fins desexados. A diferenza entre eles ten máis ben que ver 
co abano temporal, que inflúe na forma de relacionar os medios 
e os fins. No xogo, o interese é máis directo, un feito que con 
frecuencia se subliña dicindo que no xogo a actividade é o fin 
último, en lugar de que teña un resultado ulterior. A afirma- 
ción é correcta, pero tómase incorrectamente ao supoñer que 
significa que a actividade lúdica é momentánea, que non ten 
ningún trazo de previsión nin finalidade que perseguir. A caza, 
por exemplo, é unha das formas máis comúns de xogo adulto, 
pero resulta obvia a existencia de previsión e de dirección da 
actividade para acadar o que persegue. Cando unha actividade 
ten o fin en si mesma, no sentido de que a acción do momento é 
completa en si mesma, resulta puramente física; non ten signi- 
ficado (p. 205). Ou a persoa pasa polas súas fases case a cegas, 
tal vez imitando simplemente, ou está nun estado de excitación 
que acaba coa mente e cos nervios. Ambos casos poden verse 
nalgúns tipos de xogo do xardín de infantes nos que a idea de 
xogo é tan altamente simbólica que só os adultos son cons- 
cientes diso. Se os nenos non son quen de captar algunha idea 
diferente por conta propia, móvense como nun estado hipnótico 
ou responden a unha excitación directa. 

O que estas observacións queren mostrar é que o xogo ten 
unha finalidade en tanto resulta a idea directriz que serve de 
elo a actos sucesivos. Ás persoas que xogan non só están a facer 
algo (movemento físico puro); están tentando facer ou lograr 
algo, unha actitude que implica previsións anticipadas que 
estimulan as súas respostas actuais. O resultado anticipado, 
non obstante, é máis unha acción subsecuente que a produción 
dun cambio específico nas cousas. En consecuencia o xogo é 
libre, flexible. Alí onde se desexa algún efecto externo defi- 
nido, a finalidade debe manterse con certa persistencia, que se 
incrementa na medida en que o resultado previsto é complexo, 

e require unha serie bastante longa de adaptacións intermedias. 
Cando o acto que se pretende é outra actividade, non é necesa- 
rio ir moito máis lonxe é resulta posible alteralo con facilidade 
e con frecuencia. Se un neno está a facer un bote de xoguete, 
debe manter un obxectivo único e orientar ao redor desa idea un 
considerable número de accións. Se só está a “xogar aos botesys 
pode cambiar o material que lle serve de bote á vontade, e intro- 
ducir novos factores como lle indique a fantasía. A imaxinación 
fai o que quere con cadeiras, bloques, follas, fichas, se serven 
para o propósito de manter a actividade en curso. 

Dende unha idade ben temperá, non obstante, non hai dis- 
tinción entre períodos exclusivos de actividade lúdica e de 
traballo; máis ben é cousa de énfase. Hai resultados concretos 
que mesmo os nenos pequenos desexan e tentan lograr. O seu 
fervente desexo de participar nas actividades dos demais, a 
falta doutra cousa, ten que ver con iso. Os nenos queren saxu- 
darvs; ferven por participar nas cousas dos adultos que teñen 
resultados visibles: poñer a mesa, lavar os pratos, axudar no 
coidado de animais, etc. Nos seus xogos, gustan de construír 
os seus propios xoguetes e trebellos. Cando van medrando, as 
actividades que non ofrecen resultados visibles e tanxibles per- 
den interese. O xogo consiste despois en facer o parvo é resulta 
desmoralizador cando se practica de forma habitual. Os resul- 
tados observables son necesarios para que as persoas poidan 
ter visión e medida das súas propias capacidades. Cando se 
recoñece que a fantasía é fantasía, o mecanismo para producir 
obxectos só coa fantasía resulta moi doado para estimular unha 
acción intensa. Só hai que observar a expresión dun neno que 
está xogando de verdade para comprobar que pola súa actitude 
está totalmente absorto; esta actitude non se pode manter cando 
as cousas deixan de ofrecerlle unha estimulación axeitada. 

Cando se prevén resultados bastante remotos cun carácter 
concreto e que requiren un esforzo persistente na súa consecu- 
ción, O xogo pasa a ser traballo. Coma o xogo, [o traballo] sig- 

nifica unha actividade intencional, do que se diferenza non en 
que esa actividade se subordine a un resultado externo, senón 
polo feito de que a idea dun resultado xera unha actividade de 
maior duración. A demanda dunha atención continua é maior, e 
cómpre mostrar máis intelixencia na selección e na conforma- 
ción de medios. Ampliar este relato implicaría repetir o que xa 
se dixo en relación ás finalidades, ao interese, e ao pensamento. 
Non obstante, resulta pertinente indagar a causa de que sexa 
tan común a idea que entende que o traballo implica subordi- 
nación dunha actividade a un resultado material ulterior. 

A forma extrema desta subordinación, nomeadamente, a 
monotonía, ofrece unha clave. A actividade que se realiza baixo 
condicións de presión ou de coacción externa, non se realiza a 
causa dun significado engadido ao que se fai. O curso de acción 
non é satisfactorio en si mesmo; é un simple medio para evitar 
algún castigo, ou para gañar algún premio ao rematalo. O que 
resulta por si mesmo repulsivo sopórtase por mor de evitar algo 
aínda máis repulsivo, ou para asegurarse unha ganancia anun- 
ciada por outros. Baixo condicións económicas opresivas este 
estado de cousas pode manterse. O traballo na industria ofrece 
ben pouco para poder utilizar as emocións e a imaxinación; 
implica unha serie de pautas máis ou menos mecánicas. Só a 
recompensa que a realización da tarefa ofrece á persoa fai que 
esta a realice. Pero a finalidade debería ser intrínseca á acción; 
debería ser a súa finalidade, parte do seu propio curso. Cando 
é así propón un estímulo ao esforzo ben diferente do que deriva 
de pensar nos resultados, e que nada teñen que ver coa acción 
realizada. Como xa se mencionou, a ausencia de presión eco- 
nómica nas escolas ofrece unha oportunidade para reproducir 
situacións profesionais da vida adulta baixo condicións nas 
que a actividade se pode realizar sen máis. Se, nalgúns casos, 
o recoñecemento pecuniario tamén é un resultado da acción, 
aínda que non é o seu motivo principal, ese feito mesmo podería 
incrementar o sentido da actividade. 

Cando existe algo semellante ao traballo monótono ou á nece- 
sidade de realizar tarefas impostas desde o exterior, persiste a 
demanda de xogo, pero tende a perverterse. O curso ordinario 
da acción non ofrece o estímulo adecuado á emoción e á imaxi- 
nación. Así, no tempo de lecer, existe unha demanda imperiosa 
para estimulalas con calquera tipo de medios, e pódese botar 
man de xogos de azar, da bebida, etc. Ou, en casos extremos, 
aparece o recurso da diversión baleira; calquera cousa coa que 
pasar o tempo para un benestar inmediato. A recreación, como a 
palabra indica, é a recuperación da enerxía. Ningunha demanda 
da natureza humana é máis urxente ou menos fácil de evitar. 
A idea de que a necesidade se pode eliminar é unha falacia 
absoluta, e a tradición puritana que reproba a necesidade ten 
provocado unha enorme colleita de males. Se a educación non 
ofrece unha oportunidade para unha recreación plena e non 
amestra a capacidade para procurala e atopala, os instintos 
reprimidos atopan todo tipo de saídas ilícitas, unhas veces de 
forma aberta e outras amparados na indulxencia da imaxina- 
ción. A educación ten a enorme responsabilidade de poñer os 
medios necesarios para o gozo do ocio recreativo; non só en 
beneficio da saúde mesma, senón en beneficio, a ser posible, 
do seu efecto duradeiro sobre os hábitos mentais. Na arte está 
de novo a resposta a esta demanda. 


Resumo 


No capítulo anterior dixemos que a materia de estudo primaria 
do coñecemento é a que se contén en aprender como facer cou- 
sas de forma espontánea. O equivalente educativo deste prin- 
cipio está no uso consistente de actividades simples que pro- 
voquen as capacidades dos máis novos e que conteñan formas 
xerais de actividade social. A destreza e a información sobre os 
materiais, as ferramentas, e as leis de enerxía adquírense men- 


tres as actividades se desenvolven por si mesmas. O feito de 

que sexan socialmente representativas ofrece unha dimensión 
á destreza e ao coñecemento adquiridos que permite que sexan 
transferibles a situacións extraescolares. 

É importante non confundir a distinción psicolóxica entre 
xogo e traballo coa distinción económica. Na perspectiva psico- 
lóxica o trazo que define ao xogo non é a diversión nin a falta 
de obxectivos. Está no feito de que o obxectivo se vincula con 
manter a actividade en curso, sen definir a continuidade da 
acción en relación aos resultados producidos. As actividades, a 
medida que se volven máis complicadas, aumentan o seu signi- 
ficado pola maior atención aos resultados específicos alcanza- 
dos. Así, gradualmente, pasan a ser traballo. Ambas activida- 
des son libres e teñen unha motivación intrínseca, agás baixo 
circunstancias económicas artificiais que tenden a converter o 
xogo nunha excitación ociosa para os ricos, e o traballo nunha 
tarefa desagradable para os pobres. O traballo na perspectiva 
psicolóxica é simplemente unha actividade que consciente- 
mente inclúe atención ás consecuencias como parte da mesma; 
convértese nunha tarefa imposta cando as consecuencias están 
fóra da actividade, como un fin para o que a actividade é tan 
só un medio. O traballo que segue estando influído polo xogo é 
arte, na súa esencia, aínda que non o sexa na súa designación 


convencional. 

- CAPÍTULO XVI 
A SIGNIFICACIÓN DA XEOGRAFÍA E A HISTORIA 


1. Extensión do significado das actividades básicas 


Nada hai máis sorprendente que a diferenza entre unha acti- 
vidade na súa dimensión puramente física e a cantidade de 
sentidos que a mesma actividade pode asumir. Para os profanos, 
un astrónomo mirando a través dun telescopio parece un neno 
pequeno mirando polo mesmo tubo. En ambos casos, hai unha 
combinación de vidro e metal, un ollo, e un pequeno punto de 
luz na distancia. Sen embargo, nun momento crítico a actividade 
do astrónomo podería relacionarse co nacemento dun mundo, e 
ter o que queira que se coñeza sobre os ceos estrelados como 
o seu contido significativo. Falando nunha perspectiva física, o 
que o home ten realizado neste planeta, durante o seu progreso 
desde o estado salvaxe, é coma unha simple rabuñadura na súa 
superficie, non perceptible a unha distancia que é minúscula en 
comparanza mesmo co alcance do sistema solar. Non obstante, 
en significado o que se ten acadado establece a diferenza entre 
a civilización e o estado salvaxe. Aínda que as actividades, con- 
sideradas nun plano físico, teñen cambiado dalgunha maneira, 
este cambio é pequeno en comparanza co desenvolvemento dos 
significados que mostran as actividades. Non existe límite ao 
significado que unha acción pode acabar por ter. Todo depende 
do contexto de conexións percibidas en que se sitúa; o alcance 
da imaxinación para establecer conexións é inesgotable. 

A vantaxe da actividade do home na apropiación e na des- 
cuberta de significados fai que a súa educación sexa algo máis 
que a elaboración dunha ferramenta ou o amestramento dun 
animal. Isto último aumenta a eficiencia; non ten significación. 
A relevancia educativa última de tales actividades no xogo e no 
traballo, tal e como se consideraron no último capítulo, radica 


RA we 


en que ofrecen os mellores instrumentos para tal ampliación de 
significado. Cando se poñen en marcha baixo condicións idó- 
neas, son coma imáns para xuntar e reter de forma indefinida 
un amplo abano de consideracións intelectuais. Proporcionan 
centros vitais para a recepción e para a asimilación de infor- 
mación. Cando a información se subministra en anacos como 
simple información que debe ser retida por si mesma, adoita 
formar un estrato que se superpón sobre a experiencia vital. 
Cando entra como un factor nunha actividade que se realiza por 
si mesma, sexa como un medio ou como ampliación do sentido 
do obxectivo, informa. A comprensión que se gaña directa- 
mente únese ao que se conta. A experiencia individual é entón 
capaz de recoller e manter activos os resultados netos da expe- 
riencia do grupo ao que pertence, incluíndo os resultados dos 
padeceres e dos ensaios de longos períodos de tempo. E tales 
medios non teñen establecido un punto de saturación tralo cal 
non sexa posible máis absorción. Canto máis se asimila, maior 
capacidade hai para novas asimilacións. A nova receptividade 
vai acompañada de máis curiosidade, e coa nova curiosidade a 
información aumenta. 

Os significados que adquiren as actividades teñen que ver 
coa natureza e co home. Isto é algo evidente, que non obstante 
adquire un significado novo cando se traduce aos seus equi- 
valentes educativos. Ao traducilo, significa que a xeografía e 
a historia ofrecen unha materia de estudo que fornece antece- 
dentes e puntos de vista, unha perspectiva intelectual, ao que 
doutra forma poderían ser accións persoais limitadas ou simples 
formas de destreza técnica. Con cada incremento da habilidade 
para situar os nosos propios feitos nas súas relacións co tempo 
e co espazo, os nosos feitos gañan en contido significante. 
Decatámonos de que xa non somos cidadáns dunha cidade 
insignificante ao descubrir a escena no espazo do que somos 
habitantes, e a manifestación permanente dunha empresa que 
decorre no tempo e da que somos herdeiros e continuadores. 

Así as nosas experiencias diarias ordinarias deixan de ser algo 
momentáneo e adquiren substancia permanente. 

Certamente se a xeografía e a historia se ensinan como 
materias xa dadas que unha persoa estuda simplemente porque 
vai á escola, é fácil que finalmente aprenda un bo número de 
afirmacións sobre cousas remotas e alleas á experiencia cotiá. A 
actividade divídese, e constrúense dous mundos separados, que 
orientan a actividade en momentos diferentes. Non ten lugar 
ningunha transmutación; a experiencia ordinaria non aumenta 
o seu significado por mor desas relacións; o que se estuda nin 
ten vida nin se fai real ao pasar á actividade inmediata. A 
experiencia cotiá nen sequera queda como estaba, reducida 
pero chea de vida. Máis ben perde algo da súa mobilidade e da 
súa receptividade ás suxestións. Acaba esmagada e confinada 
nunha esquina por mor dunha morea de información non asi- 
milada. Perde a súa capacidade de resposta flexible e carece 
dunha dispoñibilidade certa para captar sentidos adicionais. 
Amorear información sen máis, lonxe dos intereses inmediatos 
da vida, volve a mente ríxida; a elasticidade desaparece. 

Normalmente cada actividade que realizamos por si mesma 
ten maior alcance do que semella ter. Non agarda pasivamente 
a que a chegue información que aumente o seu significado; vai 
na súa procura. A curiosidade non é unha posesión accidental 
illada; é unha consecuencia necesaria do feito de que unha 
experiencia é unha cousa móbil, cambiante, que ten todo tipo 
de conexións con outras cousas. A curiosidade non é senón a 
tendencia a facer que esas conexións se perciban. É función 
dos educadores fornecer un marco para que esta extensión 
da experiencia poida recibir recompensas enriquecedoras e 
manterse activa continuamente. Nun certo tipo de espazo, pode 
enmarcarse unha actividade de xeito tal que o único significado 
resultante sexa un resultado illado de forma directa e tanxible. 
Podemos cociñar, ou martelar, ou camiñar, e as consecuencias 
resultantes poida que non leven a mente máis alá de onde iría 

cociñando, martelando ou camiñando no sentido literal, ou 
físico. Mais, con todo, as consecuencias do acto seguen a ter 
maior alcance. Camiñar implica un desprazamento e unha reac- 
ción da terra que opón resistencia, e sempre que hai materia 
séntese O seu tremer. Implica a estrutura das extremidades e 
do sistema nervioso; os principios da mecánica. Cociñar supón 
utilizar calor e humidade para trocar as relacións químicas dos 
materiais alimentarios; inflúe na asimilación dos alimentos e 
no crecemento do corpo. Todo canto os máis sabios homes de 
ciencia saben de física, de química, de psicoloxía, non abonda 
para facer que todas esas consecuencias e conexións sexan 
perceptibles. A tarefa da educación, unha vez máis, é a de 
comprobar que tales actividades se realicen de tal maneira, e 
nunhas condicións tales, que fagan que esas conexións sexan 
o máis perceptibles posible. Aprender xeografías é adquirir a 
capacidade para percibir as conexións espaciais, naturais, dun 
acto ordinario; saprender historias consiste esencialmente en 
aumentar a capacidade de recoñecer as súas conexións huma- 
nas. Pois o que se denomina xeografía como campo de estudo 
é simplemente un conxunto de feitos e de principios que foron 
descubertos na experiencia doutros homes verbo no medio natu- 
ral no que vivimos, e que serven para darlle unha explicación 
aos actos concretos da nosa vida. E así a historia como ámbito 
de estudo non é máis que o corpo de feitos coñecidos sobre as 
actividades e os acontecementos dos grupos sociais aos que as 
nosas vidas dan continuidade, e que lle dan sentido aos nosos 


propios costumes e institucións. 


2. A natureza complementaria da historia e da xeografía 


A historia e a xeografía —incluíndo na última o estudo da 
natureza por razóns que se mencionarán—, son as materias da 
información par excellence nas escolas. A análise dos materiais 
e dos métodos que utilizan establecerá con claridade que a 

diferenza entre a penetración desta información na experiencia 
diaria e o seu simple amoreamento en montóns illados, depende 
de se estas materias dan conta da interdependencia entre home 
e natureza, que é a que ofrece a estas materias a súa xustifi- 
cación. En ningún lugar, porén, hai un perigo maior de que a 
materia de estudo se acepte como material educativo apropiado 
simplemente porque se teña convertido en costume ensinalo e 
aprendelo. A idea de que exista unha razón filosófica para iso, 
dada a función dos contidos nunha transformación valiosa da 
experiencia, considerase unha fantasía banal, ou obedece á 
teima de utilizar unha fraseoloxía rechamante a favor do que 
xa existe. As palabras schistorias e exeografías suxiren simple- 
mente a materia que tradicionalmente ten sido sancionada nas 
escolas. O tamaño e a variedade desta materia desaconsellan 
tentar ver o que realmente representan, ou como se poden 
ensinar de maneira que cumpran a súa misión na experiencia 
dos alumnos. Pero salvo que a idea de que hai unha directriz 
unificadora e social na educación sexa unha mera farsa, as 
materias que teñen un peso tan grande no currículo como a 
historia e a xeografía, deben representar un papel central no 
desenvolvemento dunha experiencia verdadeiramente sociali- 
zada e intelectual. A descuberta desta función debe utilizarse 
como criterio para tentar cambiar as cousas que se ensinan e 
os métodos que se utilizan. 

A función da materia de estudo da historia e da xeografía 
xa se estableceu; é a de enriquecer e liberar os contactos máis 
directos e persoais da vida fornecéndolles o seu contexto, os 
seus antecedentes e puntos de vista. Se ben a xeografía fai 
fincapé na perspectiva física e a historia na social, son só dúas 
perspectivas para un asunto único; a saber, a vida en sociedade 
do home. Pois esta vida en sociedade, cos seus experimentos, 
coas súas formas e medios, cos seus logros e fracasos, non ten 
lugar nin nas nubes nin no baleiro. Ten lugar na terra. Este esce- 
nario natural non mantén coas actividades sociais a relación que 

a escenografía dun espectáculo teatral ten cunha representación 
dramática; ofrece as circunstancias mesmas dos acontecementos 
sociais que conforman a historia. A natureza é o medio para o 
acontecer social. Fornece estímulos orixinais; facilita obstáculos 
e recursos. A civilización é o dominio progresivo destas diversas 
enerxías. Cando se ignora esta interdependencia entre o estudo 
da historia, que mostra a intervención humana, e o estudo da 
xeografía, que representa o medio natural, a historia convértese 
nunha listaxe de datas cun inventario engadido de sucesos, 
considerados simportantesy; ou ben se converte nunha fantasía 
literaria, pois na historia simplemente literaria o ambiente natu- 
ral non consiste mais que nun escenario. 

A xeografía, certamente, exerce a súa influencia educativa 
a partir da relación que establece entre os feitos naturais e os 
eventos sociais e as súas consecuencias. A definición clásica 
de xeografía como un estudo sobre a terra como fogar do home 
mostra unha realidade educativa. Pero é máis fácil ofrecer 
esta definición que presentar unha materia de estudo especi- 
ficamente xeográfica a partir dos seus efectos na vida cotiá. A 
morada, as procuras, os éxitos e os fracasos dos homes son as 
cousas que confiren aos datos xeográficos a razón para que se 
inclúan no material de instrución. Pero manter ambas cousas 
xuntas require unha imaxinación informada e cultivada. Cando 
os elos se rompen, a xeografía preséntase como esa mestura 
confusa de fragmentos dispares tan habitual. Aparece como 
unha verdadeira mestura aleatoria de retallos intelectuais: aquí 
a altura da montaña, alí o curso do río, a cantidade de tellas que 
produce esta cidade, a tonelaxe que despacha o porto naquela, 
os límites dun condado, a capital dun Estado. 

A terra como fogar do home humaniza e unifica; a terra vista 
como unha miscelánea de feitos resulta fragmentada e cunha 
imaxinación inerte. A xeografía é un tópico que inicialmente 
apela á imaxinación, mesmo á imaxinación romántica. Partilla 

o asombro e a gloria que se lle confire á aventura, á viaxe, á 

exploración. A variedade de xentes e de lugares, o contraste das 
escenas cotiás, ofrecen un estímulo infinito. A mente afástase 
da monotonía do costume. E se ben a xeografía local e cotiá é o 
punto de partida natural no desenvolvemento reconstrutivo do 
medio natural, o punto de partida intelectual para camiñar cara 
ao descoñecido, non é un fin en si mesmo. Cando non se utiliza 
como base para chegar ao mundo que está alén de nós, o estudo 
da xeografía local convértese en algo tan morto como aquelas 
leccións que simplemente enumeran as propiedades de obxec- 
tos coñecidos. A razón é a mesma. A imaxinación non se ali- 
menta, senón que se utiliza para recapitular, catalogar e afinar 
o que xa se sabe. Pero cando os valados familiares que sinalan 
o límite dos propietarios da vila, son signos que ofrecen unha 
comprensión das fronteiras entre as grandes nacións, mesmo o 
significado dos valados se ilumina. A luz do sol, o aire, a auga 
corrente, a desigualdade da superficie da terra, as diversas 
industrias, os funcionarios e as súas tarefas, todas estas cousas 
atópanse na contorna local. Consideradas como se o seu sentido 
comezase e rematase dentro deses límites, son feitos curiosos 
que cómpre aprender con esforzo. Tomadas como instrumentos 
para expandir os límites da experiencia, que nos permiten saber 
de xentes e de cousas doutro xeito estrañas e descoñecidas, 
transfigúranse polo uso que se lles dá. A luz do sol, o vento, o 
regato, O comercio, as relacións políticas, veñen de lonxe e levan 
o pensamento lonxe. Seguir o seu curso supón ampliar a mente, 
non para enchela de información adicional, senón para refacer 
o sentido do que previamente se daba por sentado. 

O mesmo principio coordina as ramas, ou fases, do estudo 
xeográfico que adoitan converterse nun dominio especializado 
e separado. A xeografía matemática, a astronómica, a física!” 
a topográfica, a política, a comercial, todas elas fan valer a súa 
posición. Como harmonizar todo iso? Mediante un compromiso 

externo que recolla un tanto de cada unha? Non se atopará 
ningún outro método mentres non se teña presente de forma 
constante que o centro de gravidade educativo está nos aspectos 
culturais ou humanos da materia. A partir deste centro, calquera 
material se volve relevante en tanto sexa necesario para axudar a 
apreciar o significado das actividades e das relacións humanas. 
As diferenzas na civilización entre os países fríos e os tropicais, 
os inventos especiais, industriais e políticos das xentes das 
rexións cálidas, non se poden entender sen falar da terra como 
un planeta do sistema solar. As actividades económicas inflúen 
moito na interacción social e na organización política por unha 
banda, e pola outra reflicten as condicións físicas. O desenvol- 
vemento destes tópicos corresponde aos especialistas; a súa inte- 
racción é cousa do home como un ser cunha experiencia social. 

Incluír o estudo da natureza dentro da xeografía parece sen 
dúbida forzado; literalmente, así é. Pero no plano educativo só 
hai unha realidade, e aínda que é unha magoa que na práctica 
teñamos dous nomes, a diversidade de nomes adoita agochar a 
identidade no sentido. A natureza e a terra deberían ser termos 
equivalentes, e de igual maneira o estudo da terra e o estudo 
da natureza. Todo o mundo sabe que o estudo da natureza ten 
sufrido nas escolas unha gran fragmentación temática, por mor 
de tratar moitos asuntos de maneira illada. As partes da flor 
téñense estudado, por exemplo, separadas da flor como orga- 
nismo; a flor separada da planta; e a planta separada do chan, 
do aire, da luz na que, e pola que, vive. O resultado é que os 
tópicos sobre os que se quer chamar a atención preséntanse 
murchos, pois están tan illados que non alimentan a imaxina- 
ción. A falta de interese é tan grande que se propuxo seriamente 
recuperar o animismo, para revestir os feitos e os acontecemen- 
tos naturais con mitos, de xeito que poidan atraer e manter a 
atención. En numerosos casos téñense recuperado personifi- 
cacións máis ou menos ridículas. O método era ridículo pero 
expresaba a necesidade real dunha atmosfera humana. Os feitos 


Alducs 


E EDUCACIÓN 


foron reducidos a anacos ao quitalos do seu contexto. Deixaron 
de pertencer á terra; non tiñan morada en sitio ningún. Para 
compensar, utilizouse o recurso ás asociacións artificiais e 
sentimentais. O único remedio consiste en facer do estudo da 
natureza un estudo da natureza, non de fragmentos que perden 
sentido ao quitalos das situacións en que se produciron e nas 
que operan. Cando a natureza se trata como un todo, como a 
terra nas súas relacións, os seus fenómenos establecen rela- 
cións directas e dinámicas coa vida humana, e non se precisan 


substitutos artificiais. 


3. A historia e a vida social actual 


A separación que mata a vitalidade da historia radica no seu 
divorcio verbo dos costumes e dos intereses da vida social pre- 
sente. O pasado como pasado xa non é asunto noso. Se estivese 
totalmente fechado e selado, só cabería ter unha actitude razoa- 
ble respecto del. Que os mortos se ocupen dos seus mortos. Pero 
o coñecemento do pasado é a chave para entender o presente. 
A historia trata do pasado, pero ese pasado é a historia do pre- 
sente. Un estudo atinado sobre o descubrimento, a exploración 
e a colonización de América, do movemento dos pioneiros cara 
ao oeste, da inmigración, etc., debería supoñer o estudo dos 
Estados Unidos tal e como son hoxe: do país no que estamos a 
vivir. Ao estudalo no seu proceso de formación, semella resultar 
demasiado complexo para ser comprendido de maneira inme- 
diata. O método xenético foi quizais o principal logro científico 
da segunda metade do século dezanove. Parte do principio de 
que para ter unha visión ampla de calquera produto complexo 
hai que rastrexar o proceso da súa construción, seguilo a través 
das diferentes etapas do seu crecemento. Aplicar este método 
á historia só para constatar a evidencia de que o estado social 
actual non se pode separar do seu pasado, é un reducionismo. 
Tamén nos traslada a idea de que os acontecementos pasados 

non se poden separar do presente e seguen a ter significado. O 
verdadeiro punto de arranque da historia sempre se encontra 
nalgunha situación presente e cos seus problemas. 

Este principio xeral pode aplicarse brevemente para consi- 
derar o seu influxo sobre algunhas cousas. O método biográfico 
recoméndase normalmente como a forma natural de enfocar o 
estudo da historia. As vidas dos grandes homes, dos heroes e 
dos líderes, fan que episodios históricos sexan concretos e reais 
e non resulten nin abstractos nin incomprensibles. Condensan 
en cadros reais series de acontecementos complicados e enma- 
rañados que se estenden por un espazo e un tempo tan vastos 
que só unha mente moi adestrada pode seguilos e desenredalos. 
Non pode haber dúbida da solidez psicolóxica deste principio. 
Pero non se utiliza ben cando se emprega para darlle excesivo 
relevo aos feitos duns poucos individuos sen referencia ás situa- 
cións sociais que representan. Cando unha biografía se entende 
tan só como un reconto dos feitos dun home illado das circuns- 
tancias que o rodeaban e fronte ás que as súas actividades eran 
unha resposta, non estamos ante un estudo de historia, pois non 
hai nel un estudo da vida social, que é un asunto de individuos 
asociados. Só obtemos unha tona de azucre que fai máis doados 
de tragar certos fragmentos de información. 

Ultimamente tense prestado moita atención á vida primi- 
tiva como introdución á aprendizaxe da historia. Aquí tamén 
existen un camiño acertado e outro errado para informar do 
seu valor. O carácter aparentemente banal e complexo das cir- 
cunstancias actuais, O seu carácter en aparencia duro e acele- 
rado, son un obstáculo case insuperable para poder compren- 
der a súa natureza. O estudo da vida primitiva pode mostrar 
os elementos fundamentais da situación presente de maneira 
moito máis simple. É como tentar ver un tecido tan complexo 
e tan próximo aos ollos que non nos permite percibir o seu 
patrón, mentres non aparecen as liñas máis grosas do mesmo. 
Non podemos simplificar as situacións actuais mediante expe- 

rimentos específicos, pero recorrer á vida primitiva ofrécenos 
o tipo de resultados que desexariamos obter cun experimento. 
As relacións sociais e as formas de acción organizada redú- 
cense aos seus patróns básicos. Cando se perde de vista este 
obxectivo social, porén, o estudo da vida primitiva convértese 
simplemente nun ensaio verbo dos trazos excitantes e emocio- 
nantes da vida salvaxe. 

A historia primitiva fala da historia industrial. Pois unha das 
razóns principais para considerar as circunstancias máis primi- 
tivas á hora de ver o presente por medio de factores máis facil- 
mente perceptibles, é que podemos decatarnos como se lles fixo 
fronte aos problemas fundamentais de procurar subsistencia, 
refuxio e protección; e ao ver como se resolveron nos primeiros 
días da raza humana, pódese conformar algunha idea do longo 
camiño que houbo que facer, e dos inventos sucesivos que a 
raza foi incorporando á cultura. Non necesitamos xerar disputas 
verbo da interpretación económica da historia para nos decatar 
de que a historia industrial da humanidade permite compren- 
der dúas fases importantes da vida social dunha maneira que 
seguramente non o permita ningunha outra fase da historia. 
Ofrécenos coñecemento dos sucesivos inventos polos que se 
aplicou a ciencia teorética ao control da natureza en interese da 
seguridade e da prosperidade da vida social. Revela así as cau- 
sas sucesivas do progreso social. O seu outro servizo consiste en 
poñer diante nosa as cousas que fundamentalmente preocupan 
a todos os homes, as ocupacións e os valores relativos a gañar 
o sustento. A historia económica ocúpase das actividades, da 
carreira e da fortuna do home común como ningunha outra rama 
da historia. A única cousa que todo individuo debe facer é vivir; 
a única cousa que a sociedade debe facer é garantir que cada 
individuo realice a súa contribución ao benestar xeral e que 
pola súa vez reciba unha compensación xusta. 

A historia económica é máis humana, máis democrática, e 
por tanto máis liberadora que a historia política. Non se ocupa 

da ascensión e da caída dos príncipes e dos poderosos, senón da 
extensión das liberdades reais, a través do dominio da natureza, 
entre as xentes do común, grazas ás que existen os príncipes e 
os poderosos. 

A historia industrial tamén ofrece un camiño máis directo 
para entender a relación íntima entre os problemas, os éxitos 
e os fracasos do home, e a natureza, do que ofrece a historia 
política, por non falar da historia militar, contra a que tan facil- 
mente escora a histórica política cando se adapta ao nivel da 
comprensión xuvenil. Pois a historia industrial é esencialmente 
un reconto da maneira en que o home aprendeu a utilizar a 
enerxía natural desde a época en que os homes maiormente 
explotaban a enerxía muscular doutros homes hasta o momento 
en que, máis como promesa que como realidade, se obtiveron 
tantos recursos naturais que permitiron que os homes tomaran 
o control da natureza. Cando se deixa fóra do campo a historia 
do traballo, as condicións de uso do chan, dos bosques, dos 
minerais, da domesticación e do cultivo de grans e de animais, 
da manufactura e da distribución, a historia tende a volverse 
simplemente literaria, unha novela rigorosa dunha humanidade 
mítica que vive en si mesma en lugar de vivir sobre a terra. 

Quizais a rama da historia con menos prestixio na educa- 
ción xeral sexa a historia intelectual. Estamos só comezando 
a saber que os grandes heroes que fixeron avanzar o destino 
humano non foron os políticos, os xenerais, os diplomáticos, 
senón os inventores e os descubridores científicos que coloca- 
ron nas mans dos homes as ferramentas para unha experiencia 
ampliada e controlada, e os artistas e os poetas que celebraron 
os seus problemas, trunfos e derrotas nunha linguaxe tal, for 
pictórica, plástica ou escrita, que o seu significado quedou 
universalmente dispoñible para todos. Unha das vantaxes da 
historia industrial como historia da adaptación progresiva que 
o home fai de forzas naturais para usos sociais, é a oportuni- 
dade que ofrece para considerar os avances nos métodos e nos 

resultados do coñecemento. Na actualidade os homes están 
acostumados a eloxiar a intelixencia e a razón de forma abs- 
tracta; destácase o seu carácter fundamental. Pero os alumnos 
con frecuencia afástanse do estudo convencional da historia, e 
pensan ora que o intelecto humano é unha cantidade estática 
que non aumentou coa invención de métodos mellores, ora que 
a intelixencia, agás no caso de ser unha mostra da sagacidade 
persoal, é un factor histórico prescindible. Seguramente non 
se podería pensar nun método mellor para inculcar un sentido 
xenuíno do rol que a mente debe xogar na vida, que un estudo 
da historia que permita ver como o progreso da humanidade 
desde o estadio salvaxe ata o civilizado dependeu dos inventos 
e dos descubrimentos intelectuais, e ata que punto os feitos que 
normalmente máis aparecen nos escritos históricos foron secun- 
darios, mesmo atrancos que a intelixencia tivo que superar. 

Considerada deste xeito a historia tería naturalmente un alto 
valor ético na educación. Unha comprensión axeitada das for- 
mas actuais de vida en sociedade é necesaria para unha persoa 
cunha moralidade que sexa máis do que inocencia incolora. O 
coñecemento histórico contribúe a proporcionar esa compren- 
sión. É un órgano para analizar a trama do tecido social actual, 
para facer visibles as forzas que teceron o patrón. O significado 
moral da historia radica no seu uso para cultivar unha intelixen- 
cia socializada. É posible utilizala como unha sorte de depósito 
de anécdotas que poidan servir para inculcar leccións morais 
especiais verbo desta virtude ou daquel vicio. Pero tal ensi- 
nanza non supón tanto un uso ético da historia canto un esforzo 
para crear efectos morais mediante material máis ou menos 
auténtico. No mellor dos casos, provoca unha vivencia emocio- 
nal temporal; no peor, unha insensible indiferenza ante a moral. 
Na axuda que a historia pode ofrecer para unha comprensión 
máis rigorosa e aberta das situacións sociais do presente que 
os individuos partillan, radica o seu valor moral permanente e 
construtivo. 


RA ee 


Resumo 


A experiencia na súa natureza ten implicacións que non rematan 
no que conscientemente sentimos de primeiras. O significado 
da experiencia aumenta cando esas relacións e implicacións se 
fan conscientes. Calquera experiencia, por trivial que semelle a 
primeira vista, é capaz de asumir unha riqueza infinita no seu 
significado ao aumentar o seu abano de conexións percibidas. 
A comunicación normal cos demais é a maneira máis inmediata 
de realizar este desenvolvemento, pois vincula os resultados 
reais da experiencia do grupo e mesmo da raza coa experiencia 
inmediata do individuo. Por comunicación normal enténdese 
aquela na que hai un interese compartido, un interese común, 
de xeito que hai disposición para dar e para recibir. Contrasta 
con dicir ou afirmar cousas coa única finalidade de tentar impo- 
ñerllas ao outro, simplemente para comprobar canto foi quen de 
reter e canto pode reproducir literalmente. 

A xeografía e a historia son dous grandes recursos escola- 
res para lograr aumentar o significado da experiencia persoal 
directa. As ocupacións activas descritas no capítulo anterior 
esténdense no espazo e no tempo en relación coa natureza e co 
home. Cando non son ensinadas por razóns externas ou como 
simples destrezas, o seu valor educativo principal radica en 
que ofrecen as vías de acceso máis directas e interesantes a 
mundos máis cheos de significado, os que están contidos na 
historia e na xeografía. Mentres que a historia fai explícitas as 
relacións humanas e a xeografía as naturais, estas materias son 
dúas áreas dun mesmo todo dinámico, pois a vida dos homes en 
sociedade ten lugar na natureza, non como escenario acciden- 
tal, senón como material e medio de desenvolvemento. 

CAPÍTULO XVII 
A CIENCIA NO PLAN DE ESTUDOS 


1. O lóxico e o psicolóxico 


Por ciencia entendemos, como xa se dixo, aquel coñecemento 
que é o resultado de métodos de observación, de reflexión e 
de comprobación, que deliberadamente se adoptan para lograr 
unha materia de estudo sólida, segura. Implica un compromiso 
rigoroso e permanente para revisar as crenzas existentes co 
obxecto de eliminar o que é falso, aumentar a súa precisión, e, 
por riba de todo, darlles unha forma tal que a interdependencia 
entre os diferentes feitos resulte tan evidente como sexa posi- 
ble. Como todo coñecemento, é o resultado dunha actividade 
que provoca certos cambios no medio. Pero neste caso, a cali- 
dade do coñecemento resultante é o factor de control e non un 
incidente da actividade. No plano lóxico e no educativo a cien- 
cia é o perfeccionamento do coñecemento, o seu estadio último. 

A ciencia, na fin, significa a comprensión das implicacións 
lóxicas de calquera coñecemento. A orde lóxica non é unha 
forma imposta sobre o que se coñece; é a forma adecuada do 
coñecemento perfeccionado. Pois significa que os contidos da 
materia de estudo teñen unha natureza tal que permite mostrar 
a quen os entenda as premisas das que parte e as conclusións ás 
que chega (p. 345). Da mesma maneira en que o zoólogo com- 
petente reconstrúe un animal a partir duns poucos ósos, desde 
os contidos das matemáticas ou da física o especialista nesas 
materias pode facerse unha idea do sistema de verdades en que 
se asentan as mesmas. 

Non obstante, para o non experto, esta forma perfeccionada 
supón un atranco. Xusto porque o material se formula en fun- 
ción da promoción do coñecemento como un fin en si mesmo, 


as súas relacións cos asuntos da vida cotiá permanecen ocul- 

tas. Para o home común os ósos son unha simple curiosidade. 
Mentres non domine os principios da zooloxía, os seus esforzos 
para facer algo con eles serán aleatorios e sen sentido. Desde a 
posición do aprendiz, a forma científica é un ideal a alcanzar, 
non o punto de partida desde o que comezar. Cón todo, é unha 
práctica frecuente comezar a instrución cos rudimentos da cien- 
cia, de maneira un tanto simplificada. A consecuencia inevita- 
ble é que a ciencia queda illada da experiencia significativa. 
O alumno aprende símbolos sen ter a chave do seu significado. 
Adquire un corpo técnico de información sen a habilidade para 
buscar as súas relacións cos obxectos e coas operacións que lle 
son familiares; con frecuencia adquire simplemente un vocabu- 
lario especial. 

Existe unha forte tentación a asumir que presentar a mate- 
ria de estudo na súa forma acabada ofrece un camiño expedito 
para a súa aprendizaxe. Que hai máis natural que supoñer que 
os inmaturos poden aforrar tempo e enerxía, e protexerse ante 
erros innecesarios comezando alí onde investigadores compe- 
tentes abandonaron? O resultado está escrito por extenso na 
historia da educación. Os alumnos comezan o seu estudo da 
ciencia con textos nos que a materia está organizada en temas, 
segundo a orde do especialista. Os conceptos técnicos, coas 
súas definicións, introdúcense no comezo. As leis introdúcense 
nunha face inicial, e no mellor dos casos con algunhas indica- 
cións verbo da maneira en que se chegou a elas. Os alumnos 
aprenden unha ccienciay en lugar de aprender a forma cientí- 
fica de tratar os asuntos habituais da experiencia ordinaria. O 
método do estudante avanzado domina a ensinanza superior; o 
enfoque da facultade transfírese ao instituto, e así cara outros 
niveis, coas omisións necesarias para facer a materia máis fácil. 

O método cronolóxico que comeza coa experiencia do 
aprendiz, e que a partir desta desenvolve os modos axeitados 
do tratamento científico, con frecuencia se denomina método 
4psicolóxicos para diferencialo do método lóxico do experto 

ou especialista. A perda aparente de tempo que implica está 
compensada por unha comprensión maior e polo interese real 
xerado. O alumno cando menos comprende o que aprende. 
Ademais, ao seguir, en relación cos problemas escollidos entre 
as actividades da vida cotiá, os métodos cos que os científicos 
acadaron o seu coñecemento rigoroso, adquire autonomía para 
tratar cuestións ao seu alcance, e evita a confusión mental e o 
malestar intelectual derivados de estudar cousas cun significado 
puramente simbólico. Dado que a maioría dos alumnos nunca 
se van converter en especialistas científicos, resulta moito máis 
importante que logren unha certa comprensión do que implica 
o método científico en vez de reproducir por extenso e de forma 
mimética os resultados que acadaron os científicos. Tal vez os 
estudantes non vaian moi lonxe no “camiño percorridos, pero 
sentiranse seguros e capaces no que fagan. E pódese dicir que os 
poucos que se vaian converter en expertos científicos terán unha 
mellor preparación da que terían obtido estando somerxidos 
nunha masa enorme de información cun valor puramente técnico 
ou simbólico. De feito, os que chegan a ter éxito no campo da 
ciencia son os que coa súa propia capacidade logran evitar as 
trampas propias da introdución escolástica tradicional á ciencia. 

O contraste entre as expectativas dos homes que hai unha 
xeración ou dúas loitaron, contra enormes atrancos, por garantir 
un lugar para a ciencia na educación, e os resultados básicos 
obtidos, resulta penoso. Herbert Spencer'”, preguntándose 
que coñecemento ten maior valor, concluía que desde calquera 
punto de vista o coñecemento científico é o máis valioso. Pero 





101 Herbert Spencer (1820-1903) foi un naturalista, filósofo, psicólogo e sociólogo 
inglés, positivista e empirista, defensor do individualismo e do evolucionismo social, segun- 
do a lei da complexidade crecente como signo de progreso. Para Spencer, a sociedade é 
tamén un organismo que evoluciona cara formas paulatinamente complexas de acordo 
coa “lei da vida”, é dicir, de acordo ao principio da supervivencia do máis forte, tanto a 
nivel individual como das sociedades. En 1861 publicou Education: Intellectual, Moral, and 
Physical, obra que acadou unha moi notable resonancia e na que se concedeu o maior rele- 
vo á aprendizaxe das ciencias como o saber máis útil. 

a súa afirmación asumía inconscientemente que o coñecemento 
científico se pode comunicar de forma elaborada. Deixando a 
un lado os métodos mediante os que o contido das nosas activi- 
dades habituais acada unha forma científica, ignoraba o método 
mediante o que só a ciencia é ciencia. A instrución con dema- 
siada frecuencia ten operado da mesma forma. Mais os conti- 
dos formulados nunha forma científica tecnicamente correcta, 
carecen de maxia engadida. Cando se aprenden baixo esa forma 
seguen a ser unha morea de información inerte. Ademais, a 
maneira en que están formulados fai que perdan calquera con- 
tacto enriquecedor coas experiencias cotiás, máis do que o fai 
o modo de expresión propio da literatura. Con todo, non cabe 
concluír que as demandas de formación en ciencia fosen inxus- 
tificables. Pois o que así se ensina non é ciencia para o alumno. 

O contacto coas cousas e os exercicios de laboratorio non 
abondan para facer fronte á necesidade, mesmo a pesar das 
grandes melloras dos libros de texto organizados mediante 
un plan dedutivo. Aínda que sexan unha parte importante do 
método científico, non constitúen, en ningún caso, o método 
científico. Os materiais físicos pódense manipular con aparatos 
científicos, pero os materiais poden disociarse en si mesmos e 
na maneira en que se manipulan, dos materiais e dos proce- 
sos que se usan fóra da escola. Os problemas que se analizan 
poden ser tan só problemas da ciencia, é dicir, problemas que 
se lle presentarían a alguén xa iniciado na ciencia en cuestión. 
Poderiamos centrar a nosa atención en lograr destreza na mani- 
pulación técnica mais sen referila á relación entre os exercicios 
de laboratorio e os problemas propios da materia de estudo. A 
veces existe un ritual na instrución do laboratorio similar ao das 


relixións pagás”. 





# Nolado positivo, podemos falar do valor dos problemas que xorden do traballo no 
xardín, na tenda, etc. (p. 358). O laboratorio pode considerarse un recurso adicional para 
ofrecer situacións e ferramentas para unha solución mellor dos problemas. 

Mencionouse, de pasada, que a formulación científica, ou 
forma lóxica, implica o uso de signos e símbolos. A afirmación 
serve, evidentemente, para calquera uso da linguaxe. Pero a 
idea común é que a mente vai directamente do símbolo á cousa 
significada. A asociación co material familiar é tan próxima 
que a mente non se detén no signo. Os signos non perseguen 
máis que representar cousas e actos. Pero a terminoloxía cien- 
tífica ten un uso adicional. Ten como finalidade, como vimos, 
non representar directamente as cousas no seu uso práctico na 
experiencia, senón as cousas situadas no sistema cognitivo. 
Certamente os signos designan, no fondo, as cousas do noso 
coñecemento común. Pero de partida non as designan no seu 
contexto habitual, senón traducidas en termos da indagación 
científica. Os átomos, as moléculas, as fórmulas químicas, as 
formulacións matemáticas para o estudo da física, todo isto ten 
en primeiro lugar un valor intelectual, e só indirectamente un 
valor empírico. Representan ferramentas para a transmisión da 
ciencia. Como no caso doutras ferramentas, o seu significado 
pode aprenderse co uso. Non podemos buscar a comprensión 
do seu sentido sinalando as cousas, senón sinalando o que fan 
cando se utilizan como parte da técnica do coñecemento. 

Mesmo o círculo, o cadrado, etc., na xeometría, mostran 
unha diferenza cos cadrados e os círculos na vida común, e 
cando máis se afonda en ciencia matemática maior distancia 
se establece en relación coas cousas de todos os días. As cali- 
dades que non contan na procura do coñecemento sobre as 
relacións espaciais son abandonadas; as que son importantes 
nesa procura adquiren maior valor. Cando se afonda moito no 
estudo, descóbrese que mesmo as propiedades que son impor- 
tantes para o coñecemento espacial déixanlle sitio a aquelas 
que facilitan o coñecemento doutras cousas, quizais un coñe- 
cemento das relacións numéricas xerais. Non haberá nada nas 
definicións conceptuais mesmo para suxerir a forma espacial, 
o tamaño, ou a dirección. Isto non significa que sexan inventos 


RA bewe 


mentais irreais, senón que as calidades físicas reais foron con- 
vertidas en ferramentas cunha finalidade especial, a da orga- 
nización intelectual. En cada máquina o estadio primario dun 
material modifícase ao subordinalo a un uso cunha finalidade. 
A materia na súa forma orixinal non é o importante senón na 
súa adaptación a un fin. Ninguén capaz de enumerar todos os 
materiais cos que se fabrica unha máquina tería coñecemento 
dela, agás que soubese dos seus usos e que puidese dicir porque 
se empregan dun determinado xeito. Da mesma maneira, temos 
coñecemento de conceptos matemáticos só cando vemos os 
problemas nos que aparecen, e a súa utilidade específica para 
tratar eses problemas. “(Sabers as definicións, as regras, as fór- 
mulas, etc., é como saber os nomes das partes dunha máquina 
sen saber o que fan. Nun caso, coma no outro, o significado, 
ou contido intelectual, é aquilo para o que o elemento serve no 
sistema do que forma parte. 


2. Ciencia e progreso social 


Asumindo que o desenvolvemento do coñecemento directo 
que se adquire en actividades con interese social, ten lugar de 
forma lóxica e con rigor, xorde a pregunta verbo do seu lugar 
na experiencia. En xeral, a resposta é que a ciencia sinala a 
emancipación da mente verbo da devoción por propósitos cotiás 
e fai posible unha procura sistemática de novas finalidades. É 
o instrumento para o progreso en acción. A veces pénsase que 
o progreso consiste en aproximarse máis a obxectivos xa busca- 
dos. Mais esta é unha forma menor de progreso, pois só require 
a mellora dos medios de acción ou un avance técnico. As formas 
máis importantes de progreso consisten en enriquecer propósi- 
tos anteriores e formar outros novos. Os desexos non son algo 
que se poida medir, nin o progreso implica tan só unha maior 
cantidade de satisfacción. Co aumento da cultura e dun dominio 


novo sobre a natureza, aparecen novos desexos, demandas para 

novos graos de satisfacción, dado que a intelixencia percibe 
novas posibilidades de acción. Esta proxección de novas posi- 
bilidades conduce á procura de novas formas de execución, e 
así ten lugar o progreso; mentres que a descuberta de obxectos 
aínda sen usar conduce a suxerir novas finalidades. 

Que a ciencia é o medio principal para mellorar o control 
dos medios de acción, queda demostrado no gran número de 
inventos que acompañaron o dominio intelectual dos secretos 
da natureza. A sorprendente transformación da produción e 
da distribución coñecida como revolución industrial, é o froito 
da ciencia experimental. O ferrocarril, os barcos a vapor, os 
motores eléctricos, o teléfono e o telégrafo, o automóbil, os 
aeroplanos e os dirixibles, son evidencias notorias da aplicación 
da ciencia á vida. Pero ningunha delas tería moita importancia 
sen miles de inventos menos sensacionais por medio dos cales 
a ciencia natural ten mellorado tanto a nosa vida cotiá. 

Hai que admitir que en boa medida o progreso así alcanzado 
ten sido só técnico: proporcionou medios máis eficientes para 
satisfacer desexos preexistentes, antes que modificar a natu- 
reza dos anhelos humanos. Non hai, por exemplo, civilización 
moderna que se equipare á grega en todos os aspectos. A cien- 
cia aínda é demasiado recente para que poida formar parte da 
disposición imaxinativa e emocional [dos humanos]. Os homes 
diríxense con maior rapidez e seguridade cara a realización dos 
seus obxectivos, pero os seus obxectivos en boa medida seguen 
a ser O que eran antes da ilustración científica. Este feito tras- 
lada á educación a responsabilidade de utilizar a ciencia de 
maneira que modifique a actitude habitual da imaxinación e 
do sentimento, impedindo que sexa unha extensión das nosas 
extremidades. 

O avance da ciencia xa modificou a idea dos homes verbo 
das finalidades e dos fins da vida nun grao suficiente para 
dar algunha idea desta responsabilidade e das maneiras de 
enfrontala. A ciencia, ao influír na actividade humana, ten 

botado abaixo barreiras físicas que antes separaban aos homes; 
ampliou de forma moi considerable o campo da interacción. 
Promoveu a autonomía dos intereses a gran escala. Trouxo con 
ela a convicción real verbo da posibilidade de controlar a natu- 
reza en beneficio da humanidade, e así fixo que o home mirase 
ao futuro, e non ao pasado. A coincidencia do ideal de progreso 
co avance da ciencia non é casual. Antes deste avance, os 
homes situaban a idade de ouro na remota antiguidade. Agora 
enfrontan o futuro coa firme crenza de que a intelixencia usada 
adecuadamente pode eliminar os males que antes eran consi- 
derados inevitables. Reducir as pandemias xa non é un soño; 
a esperanza de abolir a pobreza non é unha utopía. A ciencia 
familiarizou ao home coa idea de progreso, promovendo na 
práctica un melloramento permanente e gradual do estado xeral 
de toda a humanidade. 

O problema do uso educativo da ciencia consiste entón en 
crear unha intelixencia na que alente a crenza na posibilidade 
de que ela poida dirixir os asuntos humanos. O método da 
ciencia arraigado no hábito grazas á educación significa unha 
emancipación das regras establecidas'” e da rutina xerada polo 
procedemento das regras establecidas [ou empíricas]. A palabra 
empírico no seu uso habitual non significa srelacionado cun 
experimentos senón máis ben con algo simple e irracional. Baixo 
a influencia das condicións creadas pola non existencia da cien- 
cia experimental, a experiencia opúñase, en todas as filosofías 
vixentes no pasado, á razón e ao verdadeiramente racional. O 
coñecemento empírico significaba un coñecemento acumulado 
por unha multitude de exemplos pasados sen unha adecuada 
comprensión dos principios presentes en calquera deles. Dicir 
que a medicina era empírica significaba que non era científica, 
senón un tipo de práctica asentada en observacións acumuladas 
de enfermidades e dos remedios máis ou menos usados ao azar. 





12 Rule of thumb no orixinal, impostas pola forza do costume. 

Tal tipo de práctica é necesariamente fortuíta'?”; o éxito depende 


da sorte. Conduce ao engano e á charlatanería. A industria con- 
trolada sempiricamentes prohibe as aplicacións construtivas 
da intelixencia; depende do seguimento mimético e servil dos 
métodos establecidos no pasado. A ciencia experimental implica 
a posibilidade de usar as experiencias pasadas como servidoras 
da mente, non como se fosen os seus amos. Implica que a mente 
opera coa experiencia, non alén dela, para darlle unha dimensión 
intelixente ou razoable. A ciencia é a experiencia que devén 
racional. O efecto da ciencia consiste entón en cambiar a idea 
que o home ten da natureza e das posibilidades inherentes da 
experiencia. Pola mesma razón, cambia a idea e a forma de ope- 
rar da razón. En lugar de ser algo alén da experiencia, remoto, 
distante, relacionado cun espazo sublime que nada ten que ver 
cos feitos comúns da vida, é algo que habita na propia experien- 
cia: o factor polo que as experiencias pasadas se purifican e se 
converten en ferramentas para a descuberta e o avance. 

O termo sabstractos ten unha sona bastante mala na fala 
corrente, ao ser usado para referir non só o que é abstruso e difí- 
cil de entender, senón tamén o que está afastado da vida. Mais 
a abstracción é un trazo indispensable para dar unha dirección 
meditada á actividade. As situacións non se repiten literalmente. 
O hábito considera os eventos novos como se fosen idénticos aos 
vellos; en consecuencia, abonda cando o elemento diferente ou 
novo é prescindible para os propósitos do momento. Pero cando 
o elemento novo precisa atención especial, a reacción aleatoria 
é o único recurso a non ser que entre en xogo a abstracción. 
Pois a abstracción selecciona deliberadamente entre o material 
das experiencias pasadas aquilo que se considera de axuda 
para atender as novas. Significa unha transferencia consciente 
dun significado presente nunha experiencia pasada para que se 
use nunha nova. É a única arteria da intelixencia para lograr, 





13 Happy-go-lucky no orixinal, alguén que confía alegremente na sorte. 

de maneira intencional, que unha experiencia estea dispoñible 
como guía para outra. 

A ciencia realiza este tratamento da experiencia anterior a 
gran escala. Persegue liberar a experiencia de todo aquilo que 
é puramente persoal e estritamente inmediato; persegue sepa- 
rar o que teña en común coa materia doutras experiencias, e 
que, sendo común, pode ser gardado para un uso ulterior. Así 
resulta un factor indispensable no progreso social. En calquera 
experiencia, tal e como esta acontece, hai moitas cousas que, 
tendo especial relevo para o individuo implicado na mesma, 
resultan peculiares e únicas. Desde o punto de vista da ciencia, 
este material é accidental, mentres que os trazos que máis se 
partillan son esenciais. Todo o que hai de único nunha situa- 
ción, ao depender das peculiaridades do individuo e do con- 
curso das circunstancias, non está dispoñible para os demais; 
de modo que a menos que o que se partilla sexa abstracto e se 
fixe mediante un símbolo adecuado, practicamente todo o valor 
da experiencia pode desaparecer cando esta remata. Por iso a 
abstracción e o uso de termos para rexistrar o que se abstrae, 
poñen o valor real da experiencia individual a disposición da 
humanidade de forma permanente. Ninguén pode predicir con 
detalle cando ou como pode ter un uso ulterior. O home de cien- 
cia ao desenvolver as súas abstraccións é como un fabricante de 
ferramentas que non sabe quen as vai usar nin cando. Pero as 
ferramentas intelectuais son certamente máis flexibles na súa 
adaptabilidade que outras ferramentas mecánicas. 

A xeneralización é a contrapartida da abstracción. É a 
maneira en que funciona unha abstracción na súa aplicación a 
unha experiencia concreta nova, a súa extensión para clarificar e 
para orientar novas situacións. Faise necesario referir estas posi- 
bles aplicacións para que a abstracción poida ser enriquecedora, 
en lugar dun formalismo estéril que remata en si mesmo. A xene- 
ralización é en esencia un mecanismo social. Cando os homes 
identificaron en exclusiva os seus intereses cos asuntos dun 

grupo reducido, as súas xeneralizacións resultaron en consecuen- 
cia restrinxidas. Os puntos de vista non permitían unha visión 
ampla e libre. Os pensamentos dos homes estaban limitados 
por un espazo contraído e un tempo reducido, limitado aos seus 
propios costumes, establecidos como medida de todos os posibles 
valores. A abstracción científica e a xeneralización equivalen a 
adoptar o punto de vista de calquera home, con independencia do 
tempo e do espazo que ocupe. Se ben esta emancipación verbo 
das condicións e dos episodios de experiencias concretas explica 
o carácter distante e sabstractos da ciencia, tamén explica o seu 
amplo e rico abano de frutíferas novas aplicacións na práctica. 
Os conceptos e as formulacións rexistran, fixan e transmiten o 
que se abstrae. Un significado separado dunha experiencia dada 
non pode quedar colgando no baleiro. Debe adquirir un lugar 
que habitar. Os nomes confiren aos significados abstractos un 
lugar e un corpo físicos. A formulación non é pois unha ocorren- 
cia nin un derivado; resulta esencial para completar o traballo 
do pensamento. As persoas saben moitas cousas que non poden 
expresar, pero un tal coñecemento segue a ser práctico, directo, 
e persoal. Un individuo pode utilizalo por si mesmo, pode ser 
quen de actuar con el con eficacia. Os artistas e os executivos 
con frecuencia teñen o seu coñecemento neste estado. Mais é 
persoal, intransferible, e, dalgún xeito, instintivo. Para formular 
o significado dunha experiencia, o home debe ter en conta, e 
de forma consciente, as experiencias dos outros. Debe tentar 
encontrar un punto de vista que inclúa a experiencia dos outros 
así como a súa propia. Doutro xeito, non se poderá entender a súa 
comunicación. Falará unha linguaxe que ninguén máis coñece. 
Se a arte literaria presenta o maior nivel de éxito en trasladar 
experiencias que teñen plena significación para todos, o voca- 
bulario da ciencia está designado para expresar, doutro xeito, 
o significado de cousas vividas en símbolos que calquera que 
estude ciencia coñecerá. A formulación estética mostra e pon en 
valor o significado de experiencias que xa temos; a formulación 

científica ofrécenos ferramentas para construír novas experien- 
cias con sentidos transformados. 

Resumindo: a ciencia representa o exercicio da intelixencia, 
na proxección e no control de novas experiencias, realizado de 
forma sistemática, intencional, e nunha escala adecuada para 
liberarse das limitacións do hábito. É o único instrumento do 
progreso consciente, diferente do accidental. E se o seu carácter 
xeral, e a súa distancia verbo das circunstancias persoais, lle 
confiren un carácter técnico e remoto, estas calidades son moi 
diferentes da teorización simplemente especulativa. Estas últi- 
mas están en disociación permanente coa práctica; as primeiras 
están temporalmente afastadas dela para facilitar unha aplica- 
ción máis ampla e libre na acción concreta posterior. Existe unha 
sorte de teoría banal que é a antítese da práctica; pero a teoría 
científica xenuína intégrase na praxe como medio para a súa 


expansión e na súa orientación a novas posibilidades. 


3. Naturalismo e humanismo na educación 


Existe unha tradición educativa que opón a ciencia á literatura 
e á historia no currículo. A loita entre os representantes destes 
dous intereses é doada de explicar historicamente. A literatura 
e a lingua, e a filosofía literaria, estaban afianzadas en todas 
as institucións da educación superior antes de que aparecese a 
ciencia experimental. Esta última tiña, naturalmente, que gañar 
o seu lugar. Ningunha posición fortificada e protexida renuncia 
facilmente ao poder que poida posuír. Mais asumir, desde a 
perspectiva que sexa, que a lingua e os produtos literarios teñen 
unha dimensión exclusivamente humanista, e que a ciencia é 
puramente física na súa esencia, é unha noción falsa que ameaza 
con limitar o uso educativo de ambos estudos. A vida humana non 
transcorre no baleiro, nin a natureza é un simple escenario para a 
representación do seu drama (p. 370). A vida do home está unida 


ao devir da natureza; a súa carreira, no éxito e na derrota, depende 

da maneira en que a natureza intervén nela. O poder do home 
para controlar intencionalmente os seus propios asuntos depende 
da habilidade de facer uso de enerxías naturais, unha habilidade 
que pola súa vez depende da comprensión dos procesos naturais. 
Sexa o que for a ciencia para o especialista, para os efectos da 
educación é o coñecemento das condicións da acción humana. 
Ter conciencia do medio en que ten lugar a interacción humana, e 
dos medios e obstáculos para o seu desenvolvemento progresivo, 
supón dispoñer dun coñecemento que ten unha dimensión plena- 
mente humanística. Quen ignora a historia da ciencia ignora os 
problemas que a humanidade pasou desde a rutina e o azar, desde 
a supersticiosa submisión á natureza, desde os esforzos para usala 
maxicamente, ata que a posuíu racionalmente. É ben certo que a 
ciencia se pode ensinar como un conxunto de exercicios formais e 
técnicos. Isto acontece sempre que a información sobre o mundo 
é un fin en si mesmo. O fracaso dunha instrución así na hora de 
producir cultura non é, non obstante, un síntoma da antítese entre 
coñecemento natural e dimensión humanista, senón a evidencia 
dunha actitude educativa errada. 

A aversión ao uso do coñecemento científico tal e como 
aparece nas ocupacións humanas é en si mesmo un vestixio 
dunha cultura aristocrática. A noción de que o coñecemento 
saplicados dalgunha maneira ten menos valor que o coñe- 
cemento spuroy, era natural nunha sociedade en que todo o 
traballo útil era realizado por escravos e por servos, e no que a 
industria estaba organizada segundo modelos establecidos máis 
polo costume que coa intelixencia. A ciencia, ou o coñecemento 
superior, era naquela altura idéntico a un simple teorizar, lonxe 
de calquera aplicación dos seus usos na vida; e o coñecemento 

relativo ás artes útiles!” sufría do estigma que padecían as 





1094 Useful arts, sintagma vinculado ao concepto de artes aplicadas, que non se orientan 
na procura da beleza senón na procura de solución a problemas prácticos, e que constitúen 
O Que coñecemos como artesanías, OU oficios artísticos. En Inglaterra e nos Estados Unidos 
de América tivo moito impacto no século XIX o movemento Arts and Crafts, que onda nós 
se coñeceu como Artes e Oficios, campo de expresión diferente das Belas Artes. 

clases que as practicaban (cap. XIX). A idea de ciencia así 
xerada persistiu despois de que a ciencia tivese adoptado ela 
mesma os procedementos das artes, utilizándoos para producir 
coñecemento, e despois do agromar da democracia. Tomando a 
teoría só como teoría, non obstante, aquilo que afecta á huma- 
nidade ten maior significación para o home que aquilo que 
afecta a un mundo simplemente físico. Ao adoptar o criterio 
de coñecemento establecido por unha cultura literaria, lonxe 
das necesidades prácticas da maioría dos homes, os defensores 
educativos da educación científica sitúanse a si mesmos nunha 
desvantaxe estratéxica. Mais cando adoptan a idea de ciencia 
axeitada ao seu método experimental e aos movementos dunha 
sociedade democrática e industrial, non teñen dificultade para 
mostrar que a ciencia natural é máis humanista que un suposto 
humanismo que asenta os seus principios educativos nos inte- 
reses específicos da clase ociosa. 

Pois, como xa sinalamos, os estudos humanistas saen mal- 
parados cando se confrontan cos estudos da natureza. Adoitan 
reducirse en exclusiva a estudos literarios e lingúísticos, que, 
pola súa vez, se ocupan dos sclásicosy, de linguas que xa non 
se falan. Evidentemente, debería promoverse o uso das linguas 
modernas, que como tales serían condenadas'”. Sería difícil 
encontrar na historia cousa máis irónica que as prácticas educa- 
tivas que veñen identificando as “humanidades exclusivamente 
co coñecemento do grego e do latín. A arte e as institucións 
gregas e romanas fixeron contribucións tan importantes á nosa 
civilización que sempre se deberían dispoñer os maiores medios 
para facilitar o seu coñecemento. Pero consideralas como estu- 
dos humanistas par excellence supón un desprezo deliberado das 
posibilidades dos contidos máis adecuados para a educación das 
masas, e tende a cultivar un snobismo paifoco: o propio dunha 





105 Utilizando a ironía Dewey tenta mostrar o carácter trasnoitado de certa concepción 
dos estudos humanistas, fronte a unha concepción máis actual dos mesmos. 

clase culta que ten como lema os accidentes das oportunidades 
exclusivas. O coñecemento ten unha dimensión humanista non 
porque se ocupe de produtos humanos do pasado, senón polo que 
fai para liberar a intelixencia e a harmonía humanas. Calquera 
materia de estudo que logre este resultado é humanista, e cal- 
quera materia de estudo que non o faga nin sequera é educativa. 


Resumo 


A ciencia representa a consecución dos factores cognitivos na 
experiencia. En lugar de contentarse cunha simple formula- 
ción verbo da súa relación coa experiencia persoal ou cotiá, 
persegue unha formulación que mostre as fontes, as bases e as 
consecuencias dunha crenza. A consecución deste obxectivo 
dálle carácter lóxico ás formulacións. No plano educativo hai 
que sinalar que as características lóxicas do método, dado 
que pertencen a unha materia de estudo que acadou un alto 
nivel de elaboración intelectual, son diferentes do método do 
alumno, a orde cronolóxica do paso entre un tipo de experiencia 
intelectual máis simple a outra máis refinada. Cando se ignora 
este feito, a ciencia trátase como simple información, que non 
obstante é menos interesante e próxima que a información 
ordinaria, formulada nun vocabulario non usual e técnico. A 
función que a ciencia debe cumprir no currículo é a que ten 
desempeñado para a raza: a emancipación verbo dos incidentes 
da experiencia locais e temporais, e a apertura de perspectivas 
intelectuais que non se escurezan cos accidentes dos hábitos e 
das predileccións persoais. Os trazos lóxicos da abstracción, da 
xeneralización, e da formulación precisa, están todos asociados 
con esta función. Ao emancipar unha idea en relación ao con- 
texto particular en que se orixinou, e ao darlle unha referencia 
maior, os resultados da experiencia de calquera individuo 
póñense ao alcance de todos os homes. Así, en último termo e 
filosoficamente, a ciencia é o órgano de progreso social xeral. 

CAPÍTULO XVIII 
VALORES EDUCATIVOS 


As consideracións que se poidan realizar nun debate verbo dos 
valores educativos xa se trataron na discusión sobre finalidades 
e intereses. Os valores específicos normalmente discutidos nas 
teorías educativas coinciden coas finalidades que habitual- 
mente se demandan. Son cousas tales como utilidade, cultura, 
información, preparación para a eficacia social, disciplina e 
capacidade mental, e outras máis. Ás razóns en virtude das 
cales estas finalidades teñen valor xa se trataron na nosa análise 
verbo da natureza do interese, e non hai diferenza entre falar 
da arte como un interese ou preocupación, e falar dela como 
un valor. Acontece, sen embargo, que o debate sobre os valores 
normalmente se ten centrado na consideración das diferentes 
finalidades que perseguen as materias específicas do currí- 
culo. O debate tamén se vinculou coa tentativa de xustificar 
esas materias, subliñando as contribucións substantivas á vida 
derivadas do seu estudo. Unha discusión explícita dos valores 
educativos ofrece así unha oportunidade para revisar o anterior 
debate sobre finalidades e intereses por unha banda e do currí- 
culo pola outra, poñendo ambas cousas en relación. 


1. A natureza da comprensión e da apreciación 


Unha boa parte da nosa experiencia é indirecta; depende de 
signos que interveñen entre as cousas e nós, signos que están 
no lugar das cousas ou as representan. Unha cousa é ter par- 
ticipado na guerra, ter vivido os seus perigos e penalidades, e 
outra cousa é escoitar falar dela ou ler sobre ela. Toda linguaxe, 
todos os símbolos, son instrumentos dunha experiencia indi- 
recta; en termos técnicos, a experiencia que se procura polos 
seus medios é “mediadays. Contrasta coa experiencia inmediata, 


directa, algo no que tomamos parte directamente e de primeira 

man, e non por medio da intervención de medios que a repre- 
sentan. Como vimos, o abano da experiencia persoal, realmente 
directa, é moi limitado. Se non fose pola intervención de axen- 
cias que representan feitos ausentes e remotos, a nosa experien- 
cia permanecería case no nivel propio das bestas. Cada fase, no 
proceso que vai do estado salvaxe ata a civilización, depende 
da invención de medios que aumentan o ámbito da experiencia 
puramente inmediata e danlle un sentido máis fondo e máis 
amplo ao relacionala con cousas que só se poden presentar con 
signos ou símbolos. Non hai dúbida de que este feito é a causa 
da disposición a identificar unha persoa iletrada cunha persoa 
analfabeta, tan dependentes somos das letras para unha repre- 
sentación eficaz da experiencia indirecta. 

Ao mesmo tempo (como xa tivemos tamén varias ocasións 
de ver), sempre existe o perigo de que os símbolos non sexan 
de verdade representativos; o perigo de que os medios de 
representación lingiística, en vez de mostrar realmente o 
ausente e o remoto de xeito de que poida entrar na experien- 
cia presente, se convertan nun fin eles mesmos. A educación 
formal está especialmente exposta a este perigo, co resultado 
de que cando se adquire saber, con demasiada frecuencia ben 
acompañado dun saber libresco, que popularmente se coñece 
como académico. Na fala coloquial, a frase “sentido reals 
utilízase para mostrar o carácter inmediato, próximo e intimo 
dunha experiencia directa en contraste coa calidade remota, 
pálida e de distante frialdade dunha experiencia indirecta. Os 
termos “comprensión mental. e sapreciacións (ou aprecia- 
ción xenuína) son nomes máis elaborados para o sentido real 
dunha cousa. Non é posible definir estas ideas excepto con 
sinónimos, como #decatarses, “entendelo de verdadey, etc., 
pois a única maneira de apreciar o que significa a experiencia 
directa dunha cousa é posuíndoa. Velaí a diferenza entre ler 
unha descrición técnica dun cadro é velo; ou entre velo sen 
máis e emocionarse con el; entre aprender ecuacións matemá- 


RA we 


ticas sobre a luz e emocionarse coa iluminación especialmente 
fantástica dunha paisaxe neboenta. 

Atopámonos así ante o perigo da tendencia a que a técnica 
e outras formas puramente representativas invadan a esfera da 
apreciación directa; noutras palabras, a tendencia a asumir que 
os alumnos posúen un abano de vivencias directas de situacións 
suficientes para enfrontar a superestrutura de experiencias 
representativas erixida polos estudos escolares formais. Esta 
non é simplemente unha cuestión de volume ou cantidade. 
Unha experiencia directa suficiente é aínda máis unha cuestión 
cualitativa, pois debe ser tal que se poida vincular de forma 
rápida e frutífera co material simbólico da instrución. Antes de 
que a ensinanza poida comezar a trasladar feitos e ideas por 
medio de signos de forma adecuada, a escola debe proporcionar 
situacións xenuínas nas que a participación persoal permita 
integrar o material e os problemas que presenta. Desde o punto 
de vista do alumno, as experiencias resultantes teñen valor por 
si mesmas; desde o punto de vista do profesor tamén son medios 
para presentar contidos que son necesarios para comprender a 
instrución baseada en signos, e de evocar actitudes de apertura 
e de interese verbo do material simbolicamente presentado. 

No bosquexo ofrecido sobre a teoría das disciplinas educa- 
tivas, a necesidade deste marco de comprensión ou de aprecia- 
ción aténdese mediante o xogo e as actividades dinámicas que 
recrean situacións típicas. Nada precisa ser engadido ao que xa 
se dixo agás para subliñar que se ben o debate se ocupaba expli- 
citamente da materia de estudo da educación primaria, onde a 
demanda de antecedentes procedentes da experiencia directa 
é máis obvia, o principio aplícase á fase primaria ou elemental 
de cada materia. Así, por exemplo, a función primeira e básica 
do traballo no laboratorio, nun instituto ou nunha facultade, 
nun campo novo, consiste en familiarizar ao estudante de forma 
directa cun certo abano de feitos e de problemas, trasladarlle o 
csentidos que teñen. O dominio da técnica e dos métodos para 

alcanzar e comprobar as xeneralizacións, é, de primeiras, algo 
secundario en relación á comprensión. Polo que atinxe ás acti- 
vidades da escola primaria, hai que ter presente que o obxectivo 
fundamental non é o de divertir ou ofrecer información coa 
mínima perturbación, nin sequera adquirir destrezas, —aínda 
que estes resultados se poidan sumar de forma indirecta—, 
senón ampliar e enriquecer o abano da experiencia, e manter 
alerta e activo o interese polo progreso intelectual. 

A cuestión da apreciación ofrece unha ocasión adecuada 
para presentar tres novos principios: a natureza dos estándares 
do valor, existentes ou reais (en tanto diferentes dos nominais); 
o lugar da imaxinación na compresión valorativa; e o lugar das 
belas artes no plan de estudos. 

1. A natureza dos estándares de valoración. Cada adulto ten 
adquirido, no curso da súa experiencia previa e da súa edu- 
cación, certas medidas do valor dos diferentes tipos de expe- 
riencia. Ten aprendido a considerar calidades como a hones- 
tidade, a amabilidade, a perseveranza, a lealdade, en tanto 
valores morais; as de certos clásicos da literatura, da pintura, 
da música, en tanto valores estéticos, e outros máis. E non só 
iso, pois aprendeu certas regras asociadas a eses valores, como 


119; a harmonía, o equilibrio, etc., a 


a regra de ouro na mora 
distribución das proporcións nos bens estéticos; a definición, a 
claridade e o sistema, nas realizacións intelectuais. Estes prin- 
cipios son tan importantes como normas para xulgar o valor de 
novas experiencias, que os pais e os instrutores sempre tenden 
a ensinarllas en por eles aos máis novos. Esquecen o perigo 
de que as normas así ensinadas sexan simplemente simbólicas; 
é dicir en boa medida convencionais e verbais. En realidade, 
os criterios operativos, en tanto diferentes dos establecidos, 


dependen daquilo que o individuo teña por si mesmo sentido 





106 Referencia á ética da reciprocidade contida na frase atrata aos demais como che gus- 
taría ser tratadoy, ou “non fagas aos demais aquilo que non quererías que che fixesen a tis. 

como verdadeiramente importante en situacións concretas. Un 
individuo pode ter aprendido que certas características son as 
que normalmente se estiman en música; pode ser capaz de con- 
versar con certa corrección sobre música clásica; mesmo pode 
crer honestamente que estes trazos constitúen os seus propios 
estándares musicais. Pero se na súa propia experiencia pasada, 
aquilo co que tivo un maior contacto e do que máis gozou era o 


197 os seus parámetros de valoración reais e operativos 


sragtimes 
serán os do sragtimes e similares. A atracción que sente na súa 
propia vivencia persoal fixa esta actitude con maior fondura 
que aquilo que se lle aprendeu como resposta adecuada; a súa 
disposición habitual así fixada forma a súa “normay real de 
valoración en experiencias musicais posteriores. 
Probablemente sexan poucas as persoas que non concorden 
con esta visión do gusto musical. Pero é igualmente aplicable 
a xuízos con valor moral e intelectual. Un mozo que ten vivido 
de forma permanente todo o sentido do valor de ser amable cos 
outros como un trazo do seu carácter, coñece O valor do trato 
xeneroso cos demais. Sen esa vivencia directa, a obriga e o 
valor da amabilidade cos demais que outros lle poidan impoñer 
como norma, segue sendo simplemente cousa de símbolos que 
non pode traducir adecuadamente en realidades. O seu s#coñe- 
cementos é indirecto; só implica saber que os outros valoran 
a xenerosidade como algo excelente, e que será estimado na 
medida en que a demostre. Así se crea unha ruptura entre os 
principios aceptados pola persoa e os que realmente ten. Unha 
persoa pode ser consciente dos resultados desta loita entre as 
súas inclinacións e as súas opinións teóricas; padece o conflito 
entre facer o que realmente lle agrada e aquilo que lle apren- 
deron para gañar a aprobación dos demais. Pero non é cons- 
ciente da propia ruptura; o resultado é unha sorte de hipocrisía 


1977 Xénero musical desenvolvido nos Estados Unidos de América a finais do século XIX, 
asentado nun ritmo sincopado, moi próximo á música traída de África e que será un dos 
antecedentes do Jazz. 


A ddracIA 


E EDUCACIÓN 


inconsciente, unha inestabilidade no temperamento. Da mesma 
maneira, un alumno que ten enfrontado unha situación intelec- 
tual confusa e que conseguiu andar o camiño para botar luz na 
escuridade e lograr un resultado, aprecia o valor da claridade 
e da precisión. Ten un patrón co que pode traballar. Poden ter- 
lle aprendido a utilizar certas pautas de análise e división da 
materia de estudo, e poida que adquira información verbo do 
valor destes procesos como funcións lóxicas establecidas, pero 
a non ser que dalgunha maneira e nalgún momento as integre 
como unha elaboración propia, a significación das chamadas 
normas lóxicas seguirá sendo información allea, como poden 
selo os nomes dos ríos da China. Pode ser capaz de recitar, pero 
o recitado resultará unha repetición mecánica. 

Constitúe pois un erro grave considerar a apreciación como 
algo relacionado tan só con cousas como a literatura, a pintura 
ou a música. O seu espectro é tan amplo como o da propia edu- 
cación. A formación de hábitos é algo puramente mecánico a 
menos que os hábitos tamén sexan gustos, modos habituais de 
preferencia e de estima, un afecto real pola excelencia. Existen 
fundamentos precisos para afirmar que a importancia que con 
tanta frecuencia se lle dá na escola á sdisciplinas externa, e 
ás notas e aos premios, para pasar de curso ou para repetir, 
constitúen a razón da falta de atención concedida a situacións 
vitais nas que o sentido dos feitos, das ideas, dos principios e 
dos problemas se comprende de forma dinámica. 

2. A comprensión valorativa debe distinguirse das experien- 
cias simbólicas ou representadas. Non hai que distinguilas do 
traballo do intelecto e do entendemento. Só unha resposta per- 
soal na que participe a imaxinación pode seguramente procurar 
a comprensión, mesmo dos sfeitoss puros. AÁ imaxinación é o 
medio para apreciar todas as cousas. A intervención da imaxina- 
ción É a única cousa que fai que unha actividade sexa algo máis 
que mecánica. Infelizmente é demasiado común identificar o 


imaxinativo co imaxinario, antes que cunha toma de conciencia 


A demo 


adecuada e profunda da dimensión real dunha situación. Isto 
provoca unha enorme estima dos contos de fadas, dos mitos, 
dos símbolos fantásticos, das poesías e de algo catalogado como 
cs Arte Belos, como medios para desenvolver a imaxinación e a 
apreciación; €, ao deixar a un lado a visión imaxinativa noutros 
asuntos, conduce a métodos que reducen unha boa parte da 
instrución á adquisición mimética da destreza especializada e a 
acumular moreas de información. A teoría, e ata certo punto a 
práctica, teñen avanzado o suficiente como para recoñecer que 
a actividade lúdica é unha empresa imaxinativa. Pero aínda é 
habitual considerar esta actividade como unha etapa especial- 
mente concreta do desenvolvemento da infancia, esquecendo o 
feito de que a diferenza entre o xogo e o que se considera des- 
empeño serio non debería ser unha diferenza entre a presenza 
e a ausencia de imaxinación senón unha diferenza verbo dos 
materiais cos que se ocupa a imaxinación. O resultado é unha 
esaxeración perniciosa das fases fantástica e sirreal. do xogo 
infantil e a conversión maioritaria das actividades serias nunha 
rutina na que a eficacia se mide simplemente polos resultados 
externos tanxibles. O resultado acaba por denotar o tipo de cou- 
sas que unha máquina ben planificada pode facer mellor que un 
ser humano, e o principal obxectivo da educación, lograr unha 
vida cun significado pleno, queda a un lado. Entrementres, as 
andanzas da mente e da fantasía caprichosa non son máis que 
efectos dunha imaxinación irreprimible allea ao curso da vida. 

Un recoñecemento axeitado do rol da imaxinación como o 
medio para realizar calquera tipo de cousa que estea máis alá 
da resposta física directa, é a única maneira de fuxir dos méto- 
dos mecánicos na ensinanza. O relevo que se lle dá neste libro 
á actividade, consonte moitas tendencias da educación contem- 
poránea, sería enganoso se non se recoñece que a imaxinación 
é unha parte tanto ou máis normal e integral da actividade 
humana que o movemento muscular. O valor educativo das acti- 
vidades manuais e dos exercicios de laboratorio, así como do 

xogo, depende da medida en que axuden a tomar conciencia do 
sentido do que se está a facer. Polos efectos, aínda que non polo 
nome, son dramatizacións. O seu valor utilitario na formación 
de hábitos e de destrezas a utilizar en pro de resultados tanxi- 
bles, é relevante, mais non cando están illados da dimensión 
apreciativa. De non ser polo xogo en paralelo da imaxinación, 
non existirían camiños desde a actividade directa ao coñece- 
mento representativo; pois é mediante a imaxinación como os 
símbolos adquiren un significado concreto e se integran nunha 
actividade máis específica para expandila e enriquecela. Cando 
a imaxinación creativa representada se volve simplemente lite- 
raria e mitolóxica, os símbolos pasan a ser simples medios para 
dirixir as reaccións físicas dos órganos da fala. 

3. No reconto anteriormente ofrecido non se dixo nada expli- 
citamente sobre o lugar da literatura e das belas artes no plan de 
estudos. A omisión dese punto era intencional. De partida, non 
existe unha división tallante entre as artes útiles, ou industriais, 
e as belas artes. As actividades mencionadas no capítulo XV 
conteñen nelas mesmas os factores que logo separan as artes 
entre as belas e as útiles'?”. Dado que poñen en xogo emocións e 
imaxinación, posúen os trazos que confiren ás belas artes a súa 
dimensión. En tanto demandan método e destreza, a adaptación 
entre ferramentas e materiais cunha perfección en constante 
incremento, esixen un elemento técnico indispensable para a 
produción artística. Desde o punto de vista do produto, ou da 
obra de arte, son por natureza defectuosas, aínda que mesmo 
neste respecto cando reciben unha apreciación xenuína adoitan 
ter un encanto rudimentario. Como experiencias teñen tanto 
dimensión artística como estética. Cando se presentan como 


actividades que son analizadas polo seu produto e cando se pon 





108 Desde mediados do século XIX aparece en Inglaterra, e despois nos Estados Unidos, 
un forte movemento en defensa das artes aplicadas, denominado Arts and Crafts, no que 
xogou un rol moi importante William Morris (1834-1896), pintor, escritor, artesán e activis- 
ta político. 

de manifesto o valor socialmente útil do mesmo, convértense en 
artes útiles ou industriais. Cando se desenvolven na dirección 
dunha apreciación orientada ás calidades inmediatas dirixidas 
ao gusto, convértense en belas artes. 

Nun dos seus significados a apreciación oponse á depre- 
ciación. Denota unha estimación ampliada, intensificada, non 
simplemente unha valoración, e en ningún caso, como na depre- 
ciación, unha estimación rebaixada e degradada. Esta posta en 
valor das calidades que converten calquera experiencia cotiá 
en atractiva, apropiable, capaz de ser asimilada plenamente, e 
agradable, constitúe a función básica da literatura, da música, 
do debuxo, da pintura, etc., na educación. Non son os medios 
exclusivos da apreciación no sentido máis xeral da palabra; 
pero son os medios fundamentais para unha apreciación inten- 
sificada, ampliada. Como tales, non só resultan intrinsecamente 
e directamente agradables, senón que serven un propósito que 
non é o seu propio. Teñen a función, en grao crecente, de que 
con cada apreciación se fixe o gusto, de establecer normas de 
valor para experiencias futuras. Xeran descontento con todo 
aquilo que está por debaixo da medida; crean a demanda dun 
ambiente que estea ao seu propio nivel. Mostran a fondura e 
o alcance do significado de experiencias que doutro xeito se 
terían por mediocres e triviais. Ofrecen, por tanto, órganos para 
ver. Ademais, na súa plenitude representan a quintaesencia e a 
consumación de elementos de calidade, que doutro xeito apare- 
cen dispersos e incompletos. Seleccionan e propoñen elementos 
cun valor agradable que converten directamente calquera expe- 
riencia en agradable. Non son luxos educativos, senón expre- 
sións enfáticas do que fai que a educación teña valor. 


2. A avaliación dos estudos 


A teoría dos valores educativos supón non só unha análise da 
natureza da apreciación para fixar a medida de futuras valo- 

racións, senón tamén considerar as direccións específicas en 
que se producen esas valoracións. Valorar implica, en primeiro 
lugar, gabar, prezar; pero en segundo lugar implica estimar, 
taxar. Supón, por tanto, o acto de prezar algo, de querelo, e 
tamén o acto de emitir un xuízo sobre a natureza e o tamaño do 
seu valor en comparanza con outra cousa. Valorar neste último 
sentido é examinar e avaliar. A diferenza coincide coa que por 
veces se fai entre valores intrínsecos e instrumentais. Os valo- 
res intrínsecos non son o obxecto do xuízo, (en tanto intrínsecos) 
non se poden comparar, ou ter por máis ou menos grandes, 
mellores ou peores. Non son algo a valorar; e cando unha cousa 
carece de valoración nin é máis nin menos que outra cousa que 
careza do mesmo. Pero hai ocasións nas que se fai necesario 
escoller, en que debemos deixar ir unha cousa para coller outra. 
Isto establece unha orde de preferencia, o que é máis ou menos, 
o que é mellor ou peor. Ás cousas xulgadas ou analizadas teñen 
que ser estimadas en relación a unha terceira, a algún fin ulte- 
rior. En relación a iso, son medios ou valores instrumentais. 
Podemos imaxinar un home que nunha ocasión goza plena- 
mente da conversa cos seus amigos, € noutra escoitando unha 
sinfonía; noutra sentando a comer á mesa; e noutra lendo un 
libro; noutra gañando diñeiro, e así sucesivamente. Nunha 
comprensión valorativa, cada unha desas cousas ten un valor 
intrínseco. Ocupa un lugar na vida; cumpre a súa propia fina- 
lidade, que non se pode substituír con nada. Non cabe esta- 
blecer comparanzas, e polo tanto non se poden valorar. Cada 
unha das cousas vale polo que vale, e iso é todo canto se pode 
dicir. Tomada en si mesma, ningunha delas é medio para nada 
agás para si mesma. Pero pode aparecer unha situación na 
que entren en competencia ou conflito, e nese caso a escolla 
é obrigada. Agora aparece a comparanza. Dado que hai que 
escoller, queremos coñecer as alegacións respectivas de cada 
competidora. Que hai que dicir de cada unha? Que ofrece unha 
das posibilidades en comparanza con outras, ou situada fronte 

a elas? Facer estas preguntas supón que un ben particular xa 
non é un fin en si mesmo, un ben intrínseco. Pois se o fose, a 
súa posición sería incomparable, imperativa. A cuestión agora 
ten que ver con cal sexa o seu status como medio para realizar 
algo máis, que entón é o que resulta incomparable desa situa- 
ción. Se un home acabou de comer, ou se normalmente goza 
dunha boa alimentación e a oportunidade de escoitar música 
é unha rareza, probablemente prefira a música á comida. Na 
situación dada a música será a preferida. Se está famento, ou se 
nese momento está farto de música, naturalmente decidirá que 
a comida ten un maior valor. En abstracto ou en xeral, alén das 
necesidades dunha situación particular en que hai que facer 
unha escolla, non existen cousas como graos ou niveis de valor. 

Algunhas conclusións se derivan en relación cos valores edu- 
cativos. Non podemos establecer unha xerarquía de valores entre 
as materias. É inútil tentar situalas en orde, comezando coa que 
teña menos valor e subindo ate a que teña o máximo. Dado que 
cada materia ten unha función única ou insubstituíble na expe- 
riencia, dado que propón un enriquecemento específico da vida, 
o seu valor é intrínseco e non comparable. Posto que a educación 
non é un medio de vida, senón que é idéntica ao proceso de vivir 
unha vida que sexa frutífera e en si mesma significativa, o único 
valor último que se pode establecer é xustamente o mesmo pro- 
ceso de vivir. E esta non é unha finalidade para a que as materias 
e as actividades sexan medios subordinados; é o todo do que 
forman parte. E todo o que se dixo sobre a apreciación significa 
que cada materia, nalgún dos seus aspectos, debe ter xusto esa 
significación última. É tan certo para a aritmética como para a 
poesía, polo que nalgún tempo e lugar ambas deben ser bens que 
se aprecien polo que son, como unha experiencia agradable, en 
suma. Se non é así, cando chegue o momento de ser utilizadas 
como medios ou ferramentas, existirán moitas dificultades. Ao 
non ser coñecidas nin valoradas por si mesmas, perderase algo 
da súa capacidade como recurso para outras finalidades. 

De igual forma cabe dicir que cando comparamos materias 
polo seu valor, é dicir, cando se consideran como medios para 
algo que está alén delas mesmas, aquilo do que depende a súa 
adecuada valoración reside na situación específica na que hai 
que usalas. A maneira de lograr que un alumno entenda o valor 
instrumental da aritmética non radica en falarlle dos beneficios 
que lle suporá nalgún futuro remoto e incerto, senón en facer que 
descubra que para poder ter éxito en algo que estea interesado en 
facer, a súa capacidade para usar o número será esencial. 

Tamén cabe dicir que a tentativa de atribuír diferentes tipos 
de valor entre as diferentes materias é un erro, malia o tempo 
que recentemente se ten dedicado ao asunto. A ciencia por 
exemplo pode ter calquera grao de valor, en función da situa- 
ción na que participe como medio. Para algúns a ciencia pode 
ter un valor militar; pode ser un instrumento para fortalecer 
os medios de ataque e de defensa; pode ser unha tecnoloxía, 
un recurso na enxeñaría; ou pode ter un valor comercial, unha 
axuda para unha xestión frutífera dos negocios; noutras circuns- 
tancias, o seu valor pode ser filantrópico, o servizo que presta 
para aliviar o sufrimento das persoas; ou tamén pode ser moi 
convencional, un valor para establecer o noso estatuto social 
como persoas seducadasy. De feito, as ciencias serven todos 
estes propósitos, e sería un empeño arbitrario tentar que un 
deles se convertese na súa finalidade súnicas. Do que podemos 
estar seguros, falando de educación, é de que a ciencia debería 
ser ensinada para se sexa en si mesma un obxectivo na vida 
dos estudantes, algo valioso en función da contribución única e 
intrínseca que achega á experiencia da vida. En primeiro lugar, 
debe ter un svalor apreciativos. Se tomamos algo que semella 
estar no polo oposto, como a poesía, cabe dicir exactamente o 
mesmo. Puidera ser que, neste momento, o seu valor principal 
radique na contribución que fai na fruición do ocio. Pero iso 
pode representar unha relación perversa máis que necesaria. 
Historicamente a poesía tense situado cabo da relixión e da 
moral; ten servido o propósito de penetrar as misteriosas pro- 

fundidades das cousas. Ten gozado dun enorme valor patriótico. 
Homero para os gregos era como unha Biblia, un manual de 
moral, unha historia e unha inspiración nacional. En calquera 
caso, podería dicirse que unha educación que non é quen de 
converter a poesía nun recurso para os asuntos da vida e para 
os do lecer, ou ten algo que non funciona ou ben esa poesía e 
unha poesía artificial. 

A mesma consideración é aplicable ao valor dunha materia 
ou do tema dunha materia en relación coa súa forza motivadora. 
Os responsables de planificar e de ensinar o plan de estudos 
deberían ser quen de pensar que as materias e os temas que eles 
inclúen fornecen tanto incrementos directos para o enriquece- 
mento das vidas dos alumnos, como materiais que eles poden 
utilizar noutros asuntos do seu interese inmediato. Dado que o 
currículo sempre se está enchendo de materias tradicionais sim- 
plemente herdadas e con áreas que fundamentalmente represen- 
tan a forza dalgunha persoa ou dun grupo de persoas influentes 
en favor de algo que lles resulta querido, require unha inspec- 
ción, unha crítica e unha revisión constantes para garantir que 
está logrando o seu obxectivo. Ademais sempre existe a probabi- 
lidade de que represente os valores dos adultos máis que os dos 
nenos OU mozos, OU os dos alumnos da xeración anterior e non 
os da actual. Velaí unha nova razón para promover esa mirada 
e esa revisión críticas. Pero estas consideracións non significan 
que se unha materia ten valor emocional para un alumno (sexa 
intrínseco ou instrumental) iso implique que el sexa consciente 
do valor, ou sexa quen de dicir para que serve a materia. 

En primeiro lugar, sempre que un tema resulte atractivo de 
inmediato non é necesario preguntar para que serve. Esta é 
unha cuestión que só cabe preguntar acerca dos valores instru- 
mentais. Algunhas cousas non serven para nada; só son cousas. 
Calquera outra noción conduce ao absurdo. Pois non podemos 
evitar preguntar acerca dun ben instrumental, un que teña o 
valor de ser bo para algo, a non ser que haxa nalgún punto 
algo intrinsecamente bo, bo en si mesmo. Para un neno san que 

teña fame, a comida é un ben nesa situación; non precisamos 
que tome consciencia das finalidades que persegue a comida 
para ofrecerlle un motivo para que coma. A comida relacionada 
co seu apetito é un motivo. O mesmo cabe dicir de alumnos 
mentalmente ávidos en relación a moitos temas. Nin eles nin 
o profesor poderían probablemente prever con exactitude os 
propósitos que a aprendizaxe vai lograr no futuro; nin é aconse- 
llable tentar especificar os bens específicos que vaian vir con 
ela mentres continúe a súa avidez. A proba dun ben atópase no 
feito de que o alumno responde; na súa resposta está o uso. A 
súa resposta ao material mostra que a materia funciona na súa 
vida. Non é correcto afirmar que o latín, por exemplo, teña un 
valor per se, en abstracto, en tanto materia, como xustificación 
suficiente para ensinalo. Pero é igualmente absurdo afirmar que 
mentres o profesor ou o alumno non sinalen algún uso futuro 
concreto e preciso que se lle poida dar, careza de valor que o 
xustifique. Cando os alumnos se dedican realmente a aprender 
latín, iso é en si mesmo unha proba de que posúe valor. Todo o 
máis que cabe preguntar en tales casos é se debido á escaseza 
de tempo, non existen outras cousas con valor intrínseco que 
ademais teñan un gran valor instrumental. 

Isto lévanos ao asunto dos valores instrumentais, temas estu- 
dados debido a algunha finalidade que vai alén deles mesmos. 
Se un neno está enfermo e o seu apetito non abonda para que 
coma cando se lle ofrece comida, ou se o seu apetito está per- 
vertido de xeito que prefire doces en vez de carne e verduras, 
cómpre unha referencia explícita ás consecuencias. El precisa 
ser consciente das consecuencias como xustificación do valor 
positivo ou negativo de certos obxectos. Mais pode acontecer 
que malia que o estado de cousas ten a suficiente normalidade, 
aínda así o individuo non se sinte atraído por unha materia 
porque non percibe que para lograr un ben intrínseco deba 
implicarse activamente no que se lle presenta. En tales casos, a 
función do saber consiste evidentemente en fomentar a concien- 
cia da relación. Xeralmente o que resulta desexable é que un 

tema se presente dun modo tal que ora teña un valor inmediato, 
e non precisa xustificación, ou ben se perciba como medio de 
lograr algo con valor intrínseco. Un valor instrumental terá 
entón o valor intrínseco de ser un medio para un fin. 

Pode cuestionarse se parte do interese pedagóxico actual 
na cuestión do valor dos estudos non resulta ora excesivo ora 
demasiado estreito. Por veces semella ser un esforzo laborioso 
por ofrecer unha apoloxía de temas que deixaron de ter propó- 
sito, directo ou indirecto, na vida dos alumnos. Outras veces, a 
reacción contra esas inútiles antigallas parece chegar ao punto 
de supoñer que ningunha materia ou tema debe ser ensinado a 
non ser que se poida sinalar unha utilidade futura ben definida 
por aqueles que elaboran o plan de estudos ou polo propio 
alumno, esquecendo o feito de que a vida é o único motivo para 
existir; e que as utilidades concretas que se poden subliñar 
xustifícanse a si mesmas só porque incrementan a dimensión 
vivencial da mesma vida. 


3. A separación e a organización dos valores 


Resulta posible certamente clasificar de forma xeral as dife- 
rentes fases valiosas da vida. Unha tal clasificación presenta 
algunhas vantaxes para termos unha visión xeral dos obxectivos 
suficientemente ampla (p. 247) que ofreza amplitude e flexi- 
bilidade á empresa da educación. Pero existe o grave perigo 
de considerar estes valores como fins en si mesmos, aos que 
se subordinan as satisfaccións concretas da experiencia. Non 
son máis que xeneralizacións, máis ou menos atinadas, de 
bens concretos. A saúde, a riqueza, a eficiencia, a sociabili- 
dade, a utilidade, a cultura, a mesma felicidade, só son termos 
abstractos que resumen unha multitude de particularidades. 
Considerar tales cousas como estándares para a avaliación 
de temas concretos e do proceso da educación, é tanto como 
subordinar nunha abstracción feitos concretos dos que se deriva 
a abstracción. Verdadeiramente non son estándares para a ava- 

liación; estes encóntranse, como vimos anteriormente, nos actos 
de comprensión específicos que conforman gustos e hábitos da 
preferencia. Non obstante, teñen significación como puntos de 
vista que están por riba dos detalles da vida, desde onde ins- 
peccionar o campo e ver como se distribúen os seus elementos 
constituíntes, e se están ben proporcionados. 

Ningunha clasificación poder ter unha validez que non sexa 
provisional. A que segue pode ser dalgunha axuda. Podemos 
dicir que o tipo de experiencia ao que podería contribuír o 
traballo das escolas é aquela que se caracteriza por unha com- 
petencia executiva na xestión dos recursos e dos obstáculos 
encontrados (eficiencia); pola sociabilidade, ou interese na 
compañía directa de outros; polo gusto estético ou capacidade 
para apreciar a excelencia artística cando menos nalgunhas 
das súas formas clásicas; polo método intelectual adestrado, ou 
interese nalgún modo de logro científico; e pola sensibilidade 
verbo dos dereitos e as demandas dos outros, a empatía. E se 
ben estas consideracións non son un estándar de valor, son cri- 
terios útiles para a análise, a crítica e unha mellor organización 
dos métodos existentes e da materia de estudo da instrución. 

A necesidade destes puntos de vista xerais é máis grande 
aínda debido á tendencia a separar os valores educativos dado 
o illamento que manteñen entre si nos diversos ámbitos da 
vida. Domina a idea de que as diferentes materias representan 
tipos de valores diferentes, e que o currículo debería, por tanto, 
constituírse xuntando varias disciplinas ata atender unha diver- 
sidade suficiente de valores independentes. A seguinte cita 
non utiliza a palabra valor, pero contén a noción dun currículo 
construído sobre a idea de que hai un conxunto de finalidades 
independentes a lograr, e que as diferentes materias se poden 
avaliar relacionando cada unha coa súa respectiva finalidade: 

A memoria é amestrada pola maioría das materias, 
pero mellor polas linguas e pola historia; o gusto é 
amestrado polo estudo máis avanzado das linguas, e 
aínda mellor pola literatura inglesa; a imaxinación por 

toda a ensinanza superior de linguas, pero especial- 
mente pola literatura latina ou grega; a observación 
polo traballo científico no laboratorio, aínda que 
algún amestramento pode derivar das primeiras fases 
co latín e co grego; para a expresión, primeiro vai a 
composición en grego e en latín e despois en inglés; 
para o razoamento abstracto, as matemáticas aparecen 
case en solitario; para o razoamento concreto, a cien- 
cia está en primeiro lugar, despois a xeometría; para 
o razoamento social, os historiadores e os oradores 
gregos e romanos ocupan o primeiro lugar, e a historia 
xeral vén despois. Velaí que a educación máis limita- 
da que poida presumir de ser a máis completa inclúe 
latín, unha lingua moderna, un pouco de historia, 
outro pouco de literatura inglesa, e unha ciencia!”. 


Neste fragmento hai moitas formulacións que son irrelevantes 
a respecto da nosa visión e que deben descartarse para deixalo 
claro. A fraseoloxía traizoa a tradición provincial concreta 
na que o autor está escribindo. Asume o principio incues- 
tionable de s“capacidadess que cómpre amestrar, e domina o 
interese polas linguas antigas; en comparanza, apenas presta 
atención á terra na que os homes adoitan vivir e aos corpos 
que adoitan levar canda eles. Pero cabo das concesións feitas 
nesas cuestións (mesmo co seu total abandono), na filosofía 
educativa contemporánea encontramos moitos paralelos coa 
noción fundamental de separar valores especiais para estudos 
segregados. Mesmo cando algunha finalidade se establece 
como norma de valor, como a eficiencia social ou a cultura, 
con frecuencia se descubrirá que se trata dunha simple frase 
que agrupa unha diversidade de cousas inconexas. E aínda 
que a tendencia xeral é a de permitir que unha materia dada 
teña unha variedade de valores maior da que lle concede a cita 
anterior, non obstante a tendencia a inventariar un número de 





199 Fragmento non localizado. John White, en The Invention of Secondary Curriculum 
(2011), utiliza a mesma cita sen dar conta da fonte. 

valores asociados a cada materia e a establecer a cantidade 
que para cada valor fornece a dita materia, pon de relevo unha 
desintegración educativa implícita. 

De feito, unha tal visión dos valores e das materias resulta 
en boa medida unha xustificación, aínda que inconsciente, do 
currículo que nos resulta familiar. Acéptanse, no seu conxunto, 
as materias do plan de estudos existente e despois asígnanse- 
lle valores como razón suficiente para que sexan ensinadas. 
Afírmase que as matemáticas, por exemplo, son boas para a 
disciplina pois acostuman ao alumno a ser preciso na expresión 
e ao rigor no razoamento; teñen un valor utilitario ao darlle sen- 
tido ás artes do cálculo que se utilizan no comercio e nas artes; 
un valor cultural ao aumentar a imaxinación cando se ocupa 
das relacións máis xerais entre as cousas; mesmo un valor reli- 
xioso no seu concepto do infinito e das ideas próximas. Pero 
certamente as matemáticas non acadan eses resultados porque 
estean revestidas de poderes milagrosos chamados valores; 
teñen eses valores se acadan eses resultados, só cando o fan e 
non de ningún outro modo. As afirmacións poden axudar a un 
profesor a ampliar a visión dos resultados posibles que se poden 
lograr coa instrución no campo matemático. Pero infelizmente, 
a tendencia máis ben é a de considerar que a afirmación indica 
capacidades que de forma implícita residen na materia, se 
logren ou non, e darlle así unha xustificación ríxida. Se non se 
logran, a culpa non é da maneira de ensinar a materia senón da 
indiferenza e da contumacia dos alumnos. 

Esta actitude cara as materias é o reverso da concepción 
da experiencia ou da vida entendida como un mosaico de 
intereses independentes que existen uns cabo dos outros e se 
limitan entre si. Os estudantes de política coñecen a teoría de 
separación de poderes no goberno". Suponse que hai funcións 


119 O principio latino do “trias politica”, formulado por Montesquieu en De l'esprit 
des lois (1748), que nos Estados Unidos alentou unha separación tallante entre o poder 
lexislativo (Congreso), o executivo (Goberno) e o xudicial (Corte Suprema). 

independentes e separadas, como a lexislativa, a executiva, a 
xudicial, a administrativa, e todo funciona ben se cada unha 
delas controla as demais creando así un equilibrio perfecto. Hai 
unha filosofía que ben se podería chamar teoría de separación 
de poderes da experiencia. A vida presenta unha diversidade de 
intereses. Deixados á vontade adoitan interferir entre si. O ideal 
é prescribir un territorio específico para cada un, ata que estea 
cuberto todo o campo da experiencia, e comprobar logo que 
cada un se mantén dentro do seu propio territorio. A política, os 
negocios, a recreación, a arte, a ciencia, as profesións cultas", 
as relacións públicas, o ocio, representan eses intereses. Cada 
un destes ámbitos ramifícase noutros máis: Os negocios en ocu- 
pacións manuais, dirección executiva, contabilidade, ferroca- 
rril, banca, agricultura, industria e comercio, etc., e outro tanto 
acontece coas demais. Unha educación ideal fornecería entón 
os medios para satisfacer todos estes intereses diferentes e sepa- 
rados. E cando miramos as escolas, é fácil ter a impresión de 
que aceptan esta visión da natureza da vida adulta, e aceptan a 
tarefa de satisfacer as súas demandas. Cada interese recoñécese 
como unha sorte de institución fixa que debe ter corresponden- 
cia nalgún punto do plan de estudos. O plan de estudos debe 
ter entón algo de formación cívica e de historia cunha visión 
política e patriótica; algunhas materias utilitarias; un pouco de 
ciencia; un pouco de arte (sobre todo literatura, evidentemente); 
algún tempo para a recreación; un pouco de educación moral; e 
así sucesivamente. E descubrirase que unha boa parte do forte 
debate que hai agora nas escolas ten que ver co clamor e coa 
controversia xeradas polo grao de recoñecemento que se debe 
dar a cada un deses intereses, e coas loitas para garantir que 
cada un deles reciba a parte que se merece no plan de estudos; 
ou, se non semella posible no sistema educativo existente, entón 





111 Learned professions no orixinal, aquelas que, a diferenza das manuais ou máis pro- 
fesionais, precisan unha aprendizaxe especial en centros de formación. 

garantir un tipo novo e diferente de escola para conseguilo. Na 
maioría das educacións esqueceuse a educación. 

O resultado evidente é a conxestión do plan de estudos, que 
os alumnos teñan unha presión extrema e se distraian, e unha 
especialización limitada, mortal para a idea mesma de educa- 
ción. Pero a estes malos resultados normalmente se lles aplica 
un remedio que consiste en máis do mesmo. Cando se percibe 
que malia todo non se logra aquilo que esixe unha experiencia 
de vida plena, a deficiencia non se achaca ao limitada e remota 
que resulta a ensinanza das materias existentes, de maneira que 
ese recoñecemento supoña a base da reorganización do sistema. 
Non, a deficiencia é algo que se supera coa introdución doutra 
materia máis, ou, se for necesario, con outro tipo de escola. E 
como norma aqueles que critican a saturación resultante e a 
superficialidade e a distracción consecuentes, normalmente 
tamén ofrecen o recurso dun criterio simplemente cuantitativo: 
o remedio consiste en eliminar a maioría das materias, modas 
pasaxeiras, e volver ao vello currículo de sempre das tres Erres 
na educación elemental e ao igualmente anticuado currículo 
dos clásicos e das matemáticas na educación superior. 

A situación ten, certamente, unha explicación histórica. As 
diferentes épocas do pasado tiveron os seus propios problemas e 
intereses específicos. Cada unha destas grandes épocas deixou 
tras súa unha sorte de depósito cultural, coma un estrato xeoló- 
xico. Estes estratos foron entrando nas institucións educativas 
en forma de materias, plans de estudos diversos, diferentes tipos 
de escola. Co rápido cambio nos intereses políticos, científicos 
e económicos do século pasado, houbo que facer provisión de 
novos valores. Aínda que os vellos programas de estudo resisti- 
ron, cando menos neste país tiveron que renunciar as súas pre- 
tensións de monopolio. Non obstante, non se reorganizaron os 
contidos e as finalidades; só se reduciron en número. Os novos 
programas, que representaban novos intereses, non se utilizaron 
para transformar o método e a finalidade de toda a instrución; 

foron inxectados, engadidos. O resultado é un conglomerado, 
cun cemento que consiste na mecánica do programa escolar ou 
horario. Velaí a cerna do esquema de valores e estándares de 
valor que temos mencionado. 

Esta situación na educación representa as divisións e as 
separacións que se dan na vida social. A diversidade de intere- 
ses que deberían caracterizar calquera experiencia rica e equili- 
brada, tense dividido e depositado en institucións diferentes con 
propósitos e métodos diversos e independentes. Os negocios son 
os negocios, a ciencia é a ciencia, a arte é a arte, a política é a 
política, a interacción social é a interacción social, a moral é a 
moral, a recreación é a recreación, e así con todo o demais. Cada 
cousa ten o seu campo propio e independente, cos seus obxecti- 
vos específicos e formas de proceder. Cada unha colabora coas 
outras só externamente e por accidente. Todas xuntas cobren a 
vida enteira por xustaposición e adición. Que agardamos dos 
negocios senón que produzan diñeiro, que, pola súa vez, sirva 
para facer máis diñeiro e para manternos a nós e as nosas fami- 
lias, para comprar libros e cadros, entradas a concertos que nos 
aporten cultura, para pagar impostos, facer obras de caridade e 
outras cousas cun valor social e ético? Que pouco razoable sería 
esperar que o propósito dos negocios fose o cultivo da imaxina- 
ción, para ampliala e refinala; que de forma directa, e non grazas 
ao diñeiro que proporcionan, tivesen no servizo social o seu 
principio animador, ou que se xestionasen como unha empresa 
ao servizo da organización social! A mesma cousa se pode dicir, 
mutatis mutandis, do propósito da arte, ou da ciencia, da política 
ou da relixión. Cada unha acabou por especializarse non só nos 
seus métodos e demandas temporais, senón na súa finalidade 
e no espírito que as anima. Inconscientemente o noso plan de 
estudos e as nosas teorías verbo dos valores educativos das 
materias reflicten esa división de intereses. 

A cuestión que se debate nunha teoría do valor educativo 
é entón a da unidade ou integridade da experiencia. Como 

poderá ser plena e variada sen perder unidade de espírito? 
Como poderá manter esa unidade sen que como tal resulte 
limitada e monótona? En último termo, na cuestión dos valores 
e dun estándar de valores atopamos a cuestión moral verbo da 
organización dos intereses da vida. Na perspectiva educativa, 
a cuestión ten que ver coa organización das escolas, cos mate- 
riais e cos métodos que se utilizarán para lograr diversidade e 
riqueza na experiencia. Como se pode garantir amplitude na 
perspectiva sen sacrificar a eficacia na execución? Como se 
pode garantir a diversidade de intereses, sen caer no illamento? 
Como facer que o individuo se mostre activo na súa intelixen- 
cia e non a costa da súa intelixencia? Como poderán a arte, 
a ciencia e a política, reforzarse mutuamente e cun espírito 
fortalecido, en lugar de ser fins que se logran uns a costa dos 
outros? Como poden os intereses vitais e as materias nas que se 
aplican enriquecer a experiencia común dos homes en lugar de 
provocar a división entre eles? Das cuestións da reorganización 


que vimos de suxerir, ocuparémonos nos capítulos finais. 

En esencia, os elementos incluídos na discusión do valor foron 
tratados no debate previo verbo de finalidades e intereses. 
Pero dado que os valores educativos normalmente se analizan 
en relación coas demandas das diversas materias presentes no 
currículo, a consideración de finalidade e de interese resú- 
mese aquí desde a perspectiva das materias especiais. O termo 
cvalors ten dous significados ben diferentes. Por unha banda 
denota a actitude de prezar unha cousa, porque se entende 
valiosa, en si mesma, intrinsecamente. Este é un termo para 
unha experiencia plena ou completa. Valorar nesta acepción é 
apreciar. Pero valorar tamén significa un acto intelectualmente 
distintivo, unha operación en que se compara e xulga, a de ava- 
liar. Isto acontece cando falta a experiencia plena e directa, e 

xorde a cuestión de cal das varias posibilidades dunha situación 
se debe escoller na hora de lograr unha comprensión plena, ou 
experiencia vital. 

Porén, non debemos dividir as materias do currículo, en 
apreciativas, en tanto relacionadas co valor intrínseco, e ins- 
trumentais, que son aquelas que teñen un valor ou finalidades 
alén delas mesmas. A formación dos estándares adecuados en 
cada materia depende da comprensión da contribución que fai 
ao significado inmediato da experiencia, sobre a apreciación 
directa. A literatura e as belas artes teñen un valor especial 
porque representan a apreciación no seu estado óptimo, unha 
comprensión aumentada do significado mediante a escolla e a 
concentración. Pero cada materia nalgunha fase do seu desen- 
volvemento debería posuír aquilo que para o individuo que se 
ocupa dela constitúe unha dimensión estética. 

A contribución aos valores intrínsecos inmediatos en toda 
a súa variedade vivencial, é o único criterio para determinar o 
alcance dos valores instrumentais e dos derivados das materias. 
A tendencia a asignar valores diferentes a cada materia e a con- 
siderar o currículo na súa totalidade como unha sorte de com- 
posto feito mediante a suma de valores separados, é o resultado 
do illamento de grupos e das clases sociais. Velaí que a tarefa 
da educación nun grupo social democrático consista en loitar 
contra este illamento coa finalidade de reforzar os diferentes 
intereses e a súa interacción. 


AT 


E EDUCACIÓN 


CAPÍTULO XIX 
TRABALLO E OCIO 


1. A orixe da oposición 


A separación de finalidades e valores que se veu considerando 
conduce á oposición entre eles. Probablemente a antítese máis 
asentada que se teña mostrado na historia da educación sexa a 
existente entre a educación como preparación para un traballo 
útil e a educación para unha vida de ocio. Os propios conceptos 
ctraballo útil e socios confirman a afirmación xa realizada de 
que a separación e o conflito de valores non son intrínsecos, 
senón que reflicten unha división no corpo social. Se esas dúas 
funcións de gañar o sustento traballando e de gozar das oportuni- 
dades do ocio de forma cultivada, se distribuísen de forma equi- 
tativa entre os diferentes membros dunha comunidade, a ninguén 
se lle ocorrería dicir que existe un conflito entre os medios e as 
finalidades educativas implicadas. Resultaría a todas luces evi- 
dente que a cuestión radica en como a educación pode contribuír 
coa maior eficacia en ambos casos. É se ben se podería concluír 
que algúns materiais de instrución logran en maior medida un 
resultado, e outras materias o outro, resultaría evidente a nece- 
sidade de prestar atención ao asunto para garantir as maiores 
interferencias posibles; é dicir, a educación que se ocupase máis 
directamente do ocio debería reforzar indirectamente ata onde 
puidese a eficacia e o goce co traballo, mentres que ocuparse 
deste último debería producir hábitos emocionais e intelectuais 
que deberían propiciar un desempeño valioso no ocio. 

Estas consideracións xerais derivan fundamentalmente do 
desenvolvemento histórico da filosofía da educación. A sepa- 
ración entre a educación liberal e a educación profesional e 
industrial remóntase á época dos gregos, e foi expresamente 
formulada sobre a base da división das clases entre aquelas 

que tiñan que traballar para vivir e as que estaban liberadas 
desa necesidade. A idea de que a educación liberal, adaptada 
aos homes desta última clase, é por si mesma más elevada que 
o adestramento servil dado ás outras, reflicte o feito de que 
unha clase era libre e a outra servil canto á súa posición social. 
A clase servil traballaba non só pola súa propia subsistencia, 
senón tamén debido aos privilexios que permitían que a clase 
superior vivise sen ter que ocuparse persoalmente de activida- 
des que consumían a maioría do tempo e sen unha natureza que 
estimulase ou enriquecese a intelixencia. 

Non é necesario dicir que sempre é necesaria unha certa 
cantidade de traballo. Os seres humanos teñen que vivir, para 
o que cómpre un traballo que proporcione os recursos necesa- 
rios. Mesmo admitindo que os intereses que se relacionan con 
gañarse a vida son só materiais, e por tanto intrinsecamente 
inferiores aos que se relacionan co gozo e cun tempo libre de 
traballo, e mesmo de admitirmos que hai algo embrutecedor e 
indisciplinado nos intereses materiais que os leva a tentar usur- 
par o lugar que lles corresponde aos intereses ideais superiores, 
todo iso, alén do feito de existiren clases socialmente divididas, 
non debería levar a desprezar o tipo de educación que adestra 
aos homes para tarefas útiles. Mais ben debería levar a que se 
coidasen con moito tino, para que os homes fosen eficientes nas 
mesmas e para mantelas ao tempo no seu lugar; a educación 
debería tentar que se evitasen os malos resultados que agroman 
ao permitir que abrollen na escura contorna da neglixencia. Só 
cando a división destes intereses coincide coa división entre 
unha clase social inferior e outra superior, se considera a pre- 
paración para un traballo útil con desprezo, como cousa inútil: 
un feito que nos leva a concluír que unha identificación ríxida 
do traballo con intereses materiais, e do ocio con intereses ele- 
vados, é en si mesma un produto social. 

As formulacións educativas desde a situación social reali- 
zadas hai dous mil anos teñen influído tanto nas implicacións 

da división entre clases laboriosas e ociosas, e ofrecen unha 
visión tan clara e lóxica da mesma, que merecen un comentario 
específico. Segundo elas, o home ocupa o lugar máis elevado 
no esquema da existencia animal. En parte, ten unha consti- 
tución e unhas funcións similares ás das plantas e animais, 
como as nutritivas, as reprodutoras, as motoras Ou as prácticas. 
A función distintiva do ser humano é a razón, que existe para 
poder contemplar o espectáculo do universo. Velaí pois que a 
finalidade última do ser humano sexa lograr o máximo desen- 
volvemento desta prerrogativa distintiva. A vida propia do home 
é unha vida de observación, de meditación, de cognición, e de 
especulación, e ten unha finalidade en si mesma. Ademais, da 
razón deriva o control adecuado dos elementos inferiores da 
natureza humana, como son os apetitos e os impulsos activos, 
motores. Como son ávidos, insubordinados, amantes do exceso 
e procuran unicamente a súa satisfacción, eles adoitan mode- 
rarse, por mor da lei do valor medio", e perseguir finalidades 
desexables cando están suxeitos ao control da razón. 

Tal é a situación tomada como un asunto da psicoloxía teó- 
rica tal e como o formulou con toda propiedade Aristóteles", 
Pero este estado de cousas reflíctese na constitución de clases 
de homes, e por tanto na organización da sociedade. Só nun 
número comparativamente menor [de persoas], a razón é quen 
de operar como unha lei de vida. Na maioría das persoas domi- 
nan as funcións vexetativas e animais. A forza da súa intelixen- 
cia é tan feble e carente de perseveranza que constantemente 
se ve superada polos apetitos e polas paixóns corporais. Tales 
persoas non son en verdade un fin en si mesmas, pois só a razón 
constitúe un fin en si mesma. Como as plantas, os animais e as 





12 Lei do equilibrio, que procura buscar un termo medio para considerar as cousas. 
Aparece na obra de Calderón de la Barca, La vida es sueño, naquel fragmento que comeza: 
acuentan de un sabio que un día / tan pobre y mísero estaba...y. 

113. Cómpre lembrar que Aristóteles, na obra titulada Política, sinala que existen homes 
que son escravos por natureza, que naceron para obedecer e que por tanto deben ser pro- 
piedade doutros homes, dos cidadáns que son tales ao dispoñer de ocio. 

ferramentas físicas, son medios, recursos para lograr fins alén 
deles mesmos, se ben a diferenza daqueles teñen intelixencia 
abonda para realizar cunha certa destreza as tarefas que se 
lles encomendan. Así, por natureza, e non só por convención 
social, existen aqueles que son escravos, é dicir, medios para as 
finalidades de outros”. A gran masa de artesáns están nalgunha 
medida ben peor que os escravos. Como estes está destinados 
a conseguir obxectivos que lles resultan alleos; mais dado que 
non gozan da relación íntima coa clase libre superior da que 
gozan os escravos domésticos, permanecen nun nivel inferior en 
canto a calidade de vida. Ademais, as mulleres son agrupadas 
COS escravos e cos artesáns como parte das ferramentas anima- 
das para a produción e reprodución dos medios para unha vida 
libre e racional. 

Individual e colectivamente hai un abismo entre un vivir 
sen máis e un vivir pleno. Para que unha persoa poida vivir con 
plenitude primeiro ten que vivir, e facelo nunha colectividade. 
O tempo e as enerxías que se consomen en vivir sen máis, para 
gañar o sustento, non están dispoñibles para actividades que 
teñen un sentido racional inherente; tampouco non combinan 
ben con estas. Os medios resultan mediocres, e o útil servil. 
Unha vida plena só é posible na medida en que as necesida- 
des físicas non precisan de esforzo ou de atención. Velaí que 
OS escravos, os artesáns, e as mulleres se dediquen a fornecer 
medios de subsistencia de maneira que outros, os que están 
provistos adecuadamente de intelixencia, poidan vivir a vida 
cun lecer orientado ás cousas que teñen un valor intrínseco. 

A estes dous modos de actividade, coa distinción entre acti- 
vidades servís e libres (ou sartesy), corresponden dous tipos de 
educación: a básica, ou mecánica, e a liberal, ou intelectual. 
Algunhas persoas son amestradas con exercicios prácticos apro- 


#x Aristóteles non sostén que coincidan necesariamente a clase dos escravos reais e a 
dos escravos naturais. 

piados para poder facer cousas, na habilidade para usar as ferra- 
mentas mecánicas necesarias para elaborar todo tipo de produtos 
e para prestar servizos persoais. Este amestramento persegue a 
adquisición de hábitos e destrezas técnicas; opera mediante a 
repetición e a frecuencia de aplicación, non mediante o espertar 
e o cultivo do pensamento. A educación liberal persegue adestrar 
a intelixencia para o seu propio exercicio: para o saber. Canto 
menos teña que ver este coñecemento con asuntos prácticos, con 
facer ou producir, máis adecuadamente se involucra a intelixen- 
cia. Aristóteles trazou con tal énfase a liña entre a educación 
practica e a liberal que situou as que agora se chaman “belas 
artes —a música, a pintura, a escultura—, na mesma clase que 
as artes prácticas polo que atinxe á súa praxe. Implican medios 
físicos, frecuente actividade práctica, e resultados externos. Ao 
analizar, por exemplo, a educación musical formula a cuestión 
do tempo que os máis novos deben dedicar a tocar os instrumen- 
tos. Responde que tal práctica e tal competencia pode tolerarse 
pois promoven á apreciación; é dicir á comprensión e o gozo da 
música cando a interpretan os escravos ou os profesionais. Cando 
se busca unha competencia profesional, a música pasa do nivel 
liberal ao profesional. Pola mesma razón, tamén se podería ensi- 
nar cociña, di Aristóteles. O propio interese de signo liberal que 
susciten as obras das belas artes, depende da existencia dunha 
clase asalariada de practicantes que subordinaron o desenvol- 
vemento da súa propia personalidade para acadar destrezas na 
execución mecánica. Canto máis elevada é a actividade, maior 
pureza mental ten; canto menos, máis se vincula con actividades 
físicas ou corporais. Canta maior pureza mental teña, máis autó- 
noma e autosuficiente será. 

Estas últimas palabras lémbrannos que Aristóteles fai de 
novo unha distinción entre o superior e o inferior, mesmo entre 
os que viven a vida da razón. Pois existe unha diferenza nas 
finalidades e na acción libre, segundo a vida estea acompañada 
simplemente pola razón ou faga da razón o seu propio medio. É 

dicir, o cidadán libre que se dedica á vida pública da súa comu- 
nidade, participando na xestión dos seus asuntos e gañando 
honra e distincións persoais, vive unha vida acompañada pola 
razón. Pero o pensador, o home que se entrega á indagación 
científica e á especulación filosófica, traballa, por así dicilo, 
na razón, e non só por ela. Mesmo a actividade do cidadán nas 
súas relacións cívicas, noutras palabras, retén algunha pegada 
da práctica, dun facer externo e simplemente instrumental. 
Esta pegada móstrase no feito de que a actividade cívica, e a 
excelencia cívica, precisan da axuda de outros; non cabe ocu- 
parse da vida pública en solitario. Pero todas as necesidades, 
todos os desexos, implican, na filosofía de Aristóteles, un factor 
material; supoñen falta, privación; dependen para a súa realiza- 
ción de algo que está alén deles mesmos. Unha vida puramente 
intelectual, non obstante, pode realizala un mesmo, en solitario; 
a axuda que poida precisar dos outros é ocasional, antes que 
intrínseca. No saber, na vida da teoría, a razón atopa a súa pro- 
pia manifestación plena; o saber polo saber, lonxe de calquera 
aplicación, é en todo independente, autosuficiente. De aí que só 
a educación que converte a capacidade de saber nun fin en si 
mesmo, sen referencia á práctica ou mesmo aos deberes cívicos, 


é verdadeiramente liberal e libre. 


2. A situación actual 


Se a concepción aristotélica mostrase tan só o punto de vista 
persoal de Aristóteles, sería unha curiosidade histórica máis 
ou menos interesante. Poderíase descartar como un exemplo 
da falta de solidariedade ou como mostra da cantidade de 
pedantería académica que pode coexistir con dons intelectuais 
extraordinarios. Pero Aristóteles simplemente describiu, sen 
confusión e sen esa falta de sinceridade que sempre acompaña 
a confusión mental, a vida que tiña diante del. Non é necesario 
dicir que a situación social presente cambiou moito desde a 

súa época. Pero a pesar deses cambios, a pesar da abolición da 
escravitude legal, e da extensión da democracia, coa difusión 
da ciencia e da educación xeral (en libros, xornais, viaxes, e 
coa interacción social, pero tamén nas escolas), segue existindo 
unha fonda división na sociedade entre unha clase letrada e 
outra iletrada, unha clase ociosa e outra laboriosa, polo que o 
seu punto de vista non é o máis adecuado para criticar a sepa- 
ración entre cultura e utilidade na educación actual. Por detrás 
da distinción intelectual e abstracta tal e como se propón no 
debate pedagóxico, abrolla unha distinción social entre aqueles 
cuns fins de vida que implican un mínimo de pensamento pro- 
pio e de xuízo estético, e aqueles que están máis directamente 
relacionados coas cousas da intelixencia e co control das acti- 
vidades dos demais. 

Aristóteles estaba realmente moi acertado cando dicía que 
#calquera ocupación, arte ou disciplina merece ser chamada 
mecánica se mostra que o corpo ou a alma ou o intelecto das 
persoas libres resulta inadecuado para tal exercicio ou para a 
práctica da excelencias", A forza da frase vese incrementada 
ata case o infinito cando sostemos, como o facemos nominal- 
mente nesta altura, que todas as persoas son libres, e non que 
só o son unhas poucas. Pois cando a masa dos homes e todas 
as mulleres non eran considerados libres por mor da natureza 
mesma dos seus corpos e mentes, nin había confusión inte- 
lectual nin hipocrisía moral en darlles o amestramento que 
os capacitase cunha destreza técnica, con independencia do 
efecto ulterior que iso puidera ter na súa capacidade para vivir 
unha vida valiosa. Tamén levaba moita razón cando continuaba 
dicindo que “todos as ocupacións mercenarias así como aque- 
las que degradan a condición do corpo son mecánicas, dado 
que privan ao intelecto de lecer e dignidades"; levaba razón, 

certamente, se as súas actividades lucrativas privaban final- 
mente ao intelecto de posibilidades para o seu exercicio e por 
tanto para a súa dignidade. Se as súas afirmacións son falsas, é 
porque identifican unha fase da praxe social cunha necesidade 
natural. Pero unha mirada diferente ás relacións entre mente 
e materia, entre mente e corpo, entre intelixencia e servizo 
social, é mellor que a concepción de Aristóteles só se permite 
na práctica mostrar que esa vella idea está obsoleta, no curso 
actual da vida e da educación. 

Aristóteles tamén levaba razón ao asumir a inferioridade 
e a subordinación da simple técnica aplicada e da simple 
acumulación de produtos externos, fronte á comprensión, á 
capacidade de xuízo, e ao xogo libre de ideas. Se había un erro, 
radicaba na separación necesaria deses dous ámbitos, en supo- 
ñer que existe un divorcio natural entre a eficacia na produción 
de mercadorías e na prestación de servizos, e o pensamento 
autónomo; entre o coñecemento significativo e a realización 
práctica. Pouco se gañaría realmente corrixindo o seu malen- 
tendido teórico para tolerar o estado social de cousas que xerou 
e sancionou a súa concepción. Perdemos máis que gañamos 
cambiando entre servidume e cidadanía libre, se o resultado 
máis prezado do cambio non vai alén dun simple incremento 
na eficacia mecánica das ferramentas humanas de produción. 
E tamén perdemos máis que gañamos cando pensamos que a 
intelixencia é un órgano de control da natureza por medio da 
acción, e nos contentamos con que se manteñan nun estado de 
ignorancia e de servilismo aqueles que se ocupan directamente 
de tirar proveito da natureza, e deixamos que a intelixencia que 
os controla sexa unha posesión exclusiva de científicos desco- 
ñecidos e dos magnates da industria. Estamos na posición de 
criticar con honestidade a división da vida en funcións separa- 
das e da sociedade en clases separadas, dado que non temos a 
obriga de perpetuar as prácticas educativas que amestran aos 
máis para empresas que demandan a simple destreza produtiva, 

e forman aos menos para un coñecemento que é un ornamento e 
un adorno cultural. Resumindo, a posibilidade de superar a filo- 
sofía da vida e da educación de Grecia non se garante mediante 
un simple xiro dos símbolos que falan de liberdade, razón ou 
dignidade. Non se garante mediante un cambio de sentimento 
en relación á dignidade do traballo, e da superioridade dunha 
vida de servizo fronte a outra de independencia distante e 
egoísta. Sendo importantes estes cambios teóricos e emocionais, 
a súa transcendencia consiste en que sexan tidos en conta no 
desenvolvemento dunha sociedade verdadeiramente democrá- 
tica, unha sociedade na que todos colaboran na prestación de 
servizos e todos gozan dun ocio digno. Non é un simple cambio 
nos conceptos de cultura —ou espírito liberal—, e de servizo 
social, o que cómpre enfrontar para unha reorganización educa- 
tiva, senón que se necesita unha transformación educativa para 
que os cambios relativos á vida social sexan realmente efectivos. 
A crecente emancipación política e económica das “masas” ten 
tomado corpo na educación; ten provocado o desenvolvemento 
dun sistema educativo común, público e libre. Desbotou a idea 
de que a aprendizaxe sexa realmente un monopolio dos poucos 
que están predestinados pola natureza a gobernar os asuntos 
públicos. Pero a revolución aínda está incompleta. Aínda pre- 
valece a idea de que unha educación verdadeiramente cultural 
e liberal non debe ter nada que ver, cando menos directamente, 
cos asuntos industriais, e que a educación adecuada para as 
masas debe ser unha educación útil ou práctica no sentido en 
que o útil e o práctico se contrapón ao cultivo do xuízo e á libe- 
ración do pensamento. 

Como consecuencia, O noso sistema actual é unha mestura 
inconsistente. Mantéñense algunhas materias e métodos supo- 
ñendo que gozan da aprobación dunha peculiar liberalidade, se 
ben o sentido último do termo liberal tórnase inútil na práctica. 
Esta cuestión faise máis evidente no que se denomina educa- 
ción superior, a universitaria e a que prepara para ela. Pero 

tamén se infiltrou na educación elemental e en boa medida 
controla os seus procesos e finalidades. Mais, por outra parte, 
téñense feito certas concesións ás masas, que se teñen que 
ocupar de gañar o sustento, e ao crecente rol das actividades 
económicas na vida moderna. Estas concesións aparecen en 
escolas e en carreiras específicas de corte profesional, na enxe- 
ñaría, en labores manuais, no comercio, na formación profesio- 
nal e na que prepara para ela; e na maneira en que se ensinan 
determinadas materias básicas, como as tres Erres. O resultado 
é un sistema no que as materiais scculturaiso e cutilitariaso 
coexisten nunha mestura inorgánica, na que as primeiras non 
son socialmente útiles no seu enfoque e as últimas non buscan 
liberar a imaxinación e a capacidade de pensar. 

Na situación herdada, hai unha curiosa mestura, mesmo nas 
propias materias, entre as concesións á utilidade e o mante- 
mento de trazos noutrora exclusivamente atribuídos á prepara- 
ción para o lecer. O elemento cutilitarios atópase nos motivos 
atribuídos á materia, e o elemento liberal; nos métodos de 
ensinanza. O resultado da mestura é quizais menos satisfacto- 
rio do que se obtería se algún dos principios mantivese a súa 
pureza fronte ao outro. A razón popularmente aceptada para que 
o plan de estudos dos catro ou cinco primeiros anos consista 
case por enteiro en lectura, ortografía, escritura, e aritmética, 
radica, por exemplo, en que as habilidades de ler, escribir e cal- 
cular con precisión son indispensables para saír adiante. Estas 
materias son tratadas como simples ferramentas para obter un 
emprego útil ou para proseguir ulteriores estudos, segundo os 
alumnos permanezan ou non na escola. Esta actitude reflíctese 
na énfase que se lle dá á instrución práctica coa finalidade de 
xerar destrezas automáticas. Se volvemos á escola de Grecia, 
vemos que desde os primeiros anos a adquisición de destrezas 
subordinábase na medida do posible á adquisición de contidos 
literarios que posuísen significación estética e moral. O rele- 
vante non era dominar unha ferramenta para un uso ulterior 

senón aquilo que en cada momento se estudaba. Con todo, o 
feito de que esas materias carecesen de aplicación práctica, 
a súa redución a feitos puramente simbólicos, representa a 
supervivencia da idea dun adestramento liberal divorciado da 
utilidade. Unha adopción plena da idea de utilidade conduciría 
a unha instrución que vinculara as materias a situacións nas 
que se fixesen directamente necesarias, e nas que resultasen 
útiles de forma inmediata e non remota. Sería difícil atopar 
unha materia no currículo que non mostrase os resultados do 
confronto entre os dous ideais opostos. A ciencia natural reco- 
méndase pola súa utilidade práctica, pero ensínase como unha 
habilidade especializada afastada da praxe. Por outra banda, a 
música e a literatura xustifícanse teoricamente polo seu valor 
cultural e ensínanse dándolle especial relevo á formación dos 
tipos de destreza técnica. 

Se houbese menos compromisos e menos confusión resul- 
tante, de analizárense con maior coidado os significados res- 
pectivos de cultura e utilidade, sería máis fácil construír un 
plan de estudos que ao mesmo tempo fose útil e liberal. Só a 
superstición nos fai crer que ambas posibilidades son antitéti- 
cas, de xeito que unha materia non é liberal porque non é útil, 
pero é cultural porque carece de utilidade. Como regra xeral, 
veríase que a instrución que, ao buscar resultados utilitarios, 
sacrifica o desenvolvemento da imaxinación, o refinamento do 
gusto e o afondamento da perspicacia intelectual —sen dúbida 
valores culturais—, tamén fai que o que se aprende teña un 
uso limitado en grao similar. Non é que acabe sendo totalmente 
inútil senón que a súa aplicabilidade restrínxese a actividades 
rutineiras realizadas baixo a supervisión de outros. As for- 
mas limitadas de destreza non poden ter utilidade alén delas 
mesmas; e calquera forma de destreza que se logre afondando 
no coñecemento e mellorando o xuízo está dispoñible para 
ser utilizada en novas situacións e está baixo control persoal. 
Non foi polo simple feito da súa utilidade social e económica 

que determinadas actividades lles parecían servís aos gregos, 
senón porque as actividades directamente relacionadas con 
gañar o sustento non eran, naquela altura, a expresión dunha 
intelixencia adestrada nin se realizaban a causa dunha com- 
prensión persoal do seu significado. Só en tanto a agricultura e 
o comercio eran ocupacións manuais e só en tanto se realizaban 
para obter resultados que eran alleos ás mentes dos labradores 
e dos mecánicos, non eran liberais, mais só por iso. O contexto 
social e intelectual ten cambiado agora. As formas de facer da 
industria que derivaban do costume e da rutina, subordináronse 
agora na maioría das actividades económicas a formas de facer 
derivadas da indagación científica. As actividades máis impor- 
tantes na actualidade relaciónanse e dependen da matemática 
aplicada, da física e da química. Os ámbitos da realidade social 
influídos pola produción económica e que inflúen no consumo 
téñense ampliado de forma tan exponencial que cómpren consi- 
deracións xeográficas e políticas nunha dimensión case global. 
Era natural que Platón desprezara a aprendizaxe da xeografía e 
da aritmética por razóns prácticas, pois de feito os usos prácti- 
cos que se lles daba eran poucos, carecendo de sentido e cunha 
utilidade simplemente mercenaria. Pero na medida en que 
incrementaron e ampliaron os seus usos, O seu valor liberal ou 
cintelectualo e o seu valor práctico fóronse aproximando. 

Sen dúbida o factor que en maior medida impide que se 
recoñeza plenamente e se utilice esta identificación, son as 
condicións baixo as que aínda se realiza unha boa parte do tra- 
ballo. A invención de máquinas aumentou a cantidade posible 
de lecer mesmo cando se traballa. É un feito aceptado que o 
dominio de destrezas coas que se conforman hábitos regulados, 
libera a mente para pensar nun nivel superior. Algo similar se 
pode dicir da introdución na industria de operacións mecáni- 
cas automatizadas. Poden liberar a mente para pensar noutros 
temas. Pero cando limitamos a educación dos que traballan coas 
súas mans a uns poucos anos de escolarización centrados en 

gran parte na adquisición do uso de símbolos rudimentarios, en 
lugar dun adestramento na ciencia, na literatura, e na historia, 
deixamos de preparar as mentes dos traballadores para que se 
beneficien con esas oportunidades. Máis importante é o feito de 
que a gran maioría de traballadores non teñan unha visión dos 
fins sociais do seu traballo, nin interese persoal nos mesmos. Os 
resultados que eles obteñen en realidade non se compadecen 
coas finalidades das súas accións, senón coas daqueles que lles 
dan emprego. Fan o que fan, sen liberdade e sen intelixencia, 
só polo salario que van percibir. Isto é o que fai que a acción 

non sexa libera 
simplemente para amestrar destrezas para tales empresas sexa 
mesquiña e inmoral. A actividade non é libre, pois non se dá 
unha participación libre na mesma. 

Porén, xa existe unha oportunidade para unha educación 
que, tendo en conta os trazos máis específicos do traballo, 
reconcilie a dimensión liberal co adestramento cunha utilidade 
social, coa habilidade para participar de forma eficiente e feliz 
en ocupacións que sexan produtivas. E unha educación así ten- 
derá por si mesma a eliminar os males da situación económica 
actual. Na medida en que os homes teñen unha implicación 
activa nas finalidades que controlan a súa actividade, a súa 
actividade tórnase libre e voluntaria e perde o seu carácter de 
imposición externa e servil, aínda que a dimensión física da 
conduta siga sendo a mesma. No ámbito da política a organiza- 
ción social democrática favorece esta participación directa no 
control; no ámbito da economía, o control segue a ser externo 
e autocrático. De aí a quebra entre a acción mental interna e a 
acción física externa, que se reflicte na tradicional distinción 
entre o liberal e o utilitario. Unha educación que unificase a 
disposición dos integrantes da sociedade faría moito na unifica- 
ción da propia sociedade. 

Das antinomías entre os valores educativos analizados neste 
último capítulo, probablemente a máis importante sexa a que 
se dá entre cultura e utilidade. Aínda que con frecuencia se 
pensa que a distinción é intrínseca e absoluta, en realidade é 
histórica e social. Orixinouse, cando menos na súa formulación 
consciente, en Grecia, e asentouse no feito de que a vida verda- 
deiramente humana só era vivida por uns poucos que subsistían 
grazas aos resultados do traballo de outros. Este feito influíu a 
doutrina psicolóxica da relación entre intelixencia e desexo, 
teoría e praxe. Tomaba corpo nunha teoría política que dividía 
de forma permanente os seres humanos entre os que eran capa- 
ces de levar unha vida racional e por tanto coas súas propias 
finalidades, e aqueles aos que só cabía o desexo e o traballo, 
e que precisaban que outros lles sinalasen as súas finalidades. 
As dúas distincións, psicolóxica e política, traducida a termos 
educativos, provocaba a división entre a educación liberal, que 
se ocupaba da autosuficiencia dunha vida de lecer dedicada 
ao saber polo saber, e un amestramento útil e práctico para as 
ocupacións mecánicas, carente de contido intelectual ou esté- 
tico. Aínda que a situación actual é radicalmente diferente na 
teoría, e na práctica mudou moito, os factores da vella situación 
histórica aínda persisten coa forza suficiente como para manter 
a distinción educativa, xunto cos compromisos que a miúdo 
reducen a eficacia das medidas educativas. O problema da 
educación nunha sociedade democrática consiste en eliminar o 
dualismo e construír un plan de estudos que converta o pensa- 
mento en guía dunha praxe libre para todos, e que converta o 
lecer na recompensa por aceptar a responsabilidade do servizo, 
e non nunha sorte de exención ante este último. 

CAPÍTULO XX 
ESTUDOS INTELECTUAIS E PRÁCTICOS 


1. Oposición entre experiencia e coñecemento verdadeiro 


Tal e como se opoñen traballo e ocio, o fan teoría e práctica, 
intelixencia e desempeño, coñecemento e actividade. A última 
serie de oposicións abrolla sen dúbida das mesmas condicións 
sociais que provocan o conflito primeiro; mais certos proble- 
mas educativos concretos relacionados con elas fan desexable 
analizar de forma explícita a cuestión da relación e da suposta 
separación entre coñecemento e acción. 

A idea de que o coñecemento deriva dunha fonte superior á 
actividade práctica, e posúe un valor superior e máis espiritual, 
ten unha longa historia. A historia, polo que atinxe á súa formula- 
ción consciente, lévanos de volta ás concepcións de experiencia 
e razón formuladas por Platón e Aristóteles. Aínda que estes 
pensadores diferían en moitos aspectos, coincidían en identifi- 
car a experiencia con cuestións puramente prácticas; tiña como 
obxectivo, por tanto, intereses materiais, € O corpo como órgano. O 
coñecemento, pola súa banda, existía pola súa conta, alleo a cal- 
quera referencia práctica, e tiña a súa fonte e o seu órgano nunha 
mente puramente inmaterial; vinculábase con intereses espiri- 
tuais e ideais. Ademais, a experiencia sempre implicaba falta, 
necesidade, desexo; xamais era autosuficiente. O coñecemento 
racional, porén, tiña en si mesmo plenitude e explicación. Velaí 
que a vida práctica tivese un estado de fluxo permanente, mentres 
que ao coñecemento intelectual concernía a verdade eterna. 

Esta antítese precisa relacionase co feito de que a filosofía 
ateniense comezase como unha crítica dos costumes e das 
tradicións como criterios de coñecemento e de conduta. Na 
procura de algo co que as substituír, atopou na razón a única 
guía axeitada da crenza e da actividade. Dado que o costume 
e a tradición se identificaron coa experiencia, estableceuse de 

inmediato que a razón era superior á experiencia. Ademais, a 
experiencia, para alén desa súa posición de subordinación, era 
o maior impedimento para o recoñecemento da autoridade da 
razón. Dado que o costume e as crenzas tradicionais mantiñan 
os homes encadeados, a loita da razón pola súa lexitima supre- 
macía só se podía gañar mostrando que a experiencia tiña de 
seu unha natureza inestable e inadecuada. 

A afirmación de Platón de que os filósofos deberían ser reis 
podería entenderse mellor como unha afirmación de que a inte- 
lixencia racional debería ser a que regulase os asuntos humanos, 
e non o hábito, o apetito, o impulso, e a emoción. A primeira 
garante a unidade, a orde, e a lei; os últimos implican multiplici- 
dade e discordia, flutuacións irracionais entre un estado e outro. 

Os fundamentos que identifican a experiencia cunha con- 
dición non satisfactoria das cousas, ese estado de cousas 
representado polo goberno do costume común, son ben doados 
de atopar. O incremento do comercio e das viaxes, as coloniza- 
cións, as migracións e as guerras, ampliaron o horizonte intelec- 
tual. Viuse que os costumes e as crenzas de diferentes comuni- 
dades diferían moito entre si. O tumulto civil convertérase en 
costume en Atenas; o destino da cidade semellaba depender 
da loita entre faccións. O incremento do ocio coincidindo coa 
ampliación do horizonte fixo que se coñecesen moitos novos fei- 
tos da natureza, o que estimulou a curiosidade e a especulación. 
Tal situación provocou que se formulase a cuestión verbo da 
existencia de algo constante e universal no reino da natureza e 
da sociedade. A razón era a facultade mediante a que se accedía 
ao principio e á esencia universais; mentres, os sentidos eran 
os órganos para percibir o cambio, o que era inestable e diverso 
fronte ao permanente e uniforme. Os resultados do traballo dos 
sentidos, preservados na memoria e na imaxinación, e aplicados 
na destreza derivada do hábito, constituían a experiencia. 

A experiencia na súa forma óptima aparece así represen- 


tada nas diferentes ocupacións artesanais, as artes da paz e da 

guerra. O zapateiro, o frautista, o soldado, sometéronse á disci- 
plina da experiencia para adquirir a destreza que posúen. Isto 
significa que os órganos corporais, particularmente os sentidos, 
teñen tido contacto permanente coas cousas e que o resultado 
deses contactos preservouse e consolidouse ata garantir a habi- 
lidade na previsión e na práctica. Tal era o significado esen- 
cial da palabra “empíricos. Suxería un coñecemento e unha 
habilidade que non se baseaba na comprensión de principios, 
senón que expresaba o resultado dun gran número de intentos 
illados. Expresaba a idea agora formulada como “método de 
ensaio e erros, que poñía especial relevo no carácter máis ou 
menos accidental dos intentos. No referente á habilidade para 
controlar, para orientar, esta derivaba do aprendido no proceso, 
da rutina. Se as novas circunstancias se parecían as do pasado, 
todo podía funcionar ben; se non eran similares, sempre cabía 
o erro. Mesmo hoxe falar dun médico como un empírico supón 
dicir que carece de adestramento científico, e que está proce- 
dendo simplemente sobre a base do que el poida ter aprendido 
por sorte en toda a súa práctica pasada. Debido precisamente á 
que a “experiencias carece de ciencia ou de razón, é difícil evi- 
tar que presente unha condición pésima. O empírico facilmente 
dexenera en curandeiro. Non sabe onde comeza ou remata o 
seu coñecemento, e por iso cando ten que ir alén das situacións 
coñecidas comeza a simular, a “farolearv, a realizar afirmacións 
sen xustificación algunha, e a confiar na sorte e na habilidade 
para impoñerse aos outros. Ademais, asume que por ter apren- 
dido unha cousa, sabe outras, e a historia de Atenas mostra 
como os artesáns comúns pensaban que podían ocuparse dos 
asuntos do fogar, da educación e da política porque aprenderan 
a facer cousas concretas nos seus oficios. A experiencia sempre 
se sitúa, pois, cabo da simulación, do finximento, da semellanza, 
e da aparencia, a diferenza da realidade dominada pola razón. 
Os filósofos pronto realizaron certas xeneralizacións a partir 
deste estado de cousas. Os sentidos están conectados cos ape- 

titos, co que se quere e desexa. Non se apoian na realidade das 
cousas, senón na relación que as cousas manteñen cos nosos 
praceres e penalidades, para satisfacer os desexos e lograr 
benestar corporal. Só son importantes para a vida corporal, que 
non é máis que un substrato inmóbil para unha vida superior. A 
experiencia ten pois un carácter definitivamente material; ten 
que ver con cousas físicas relacionadas co corpo. En contraste, 
a razón, Ou ciencia, apóiase no inmaterial, no ideal, no espiri- 
tual. Hai algo moralmente perigoso na experiencia, como suxi- 
ren palabras como sensual, carnal, material mundano, interese; 
pola contra a razón pura e o espírito connotan algo moralmente 
prezado. Ademais, a experiencia leva implícita unha relación 
inevitable coa mudanza, cos cambios inexplicables, co que 
resulta múltiple e diverso. O seu material é por natureza varia- 
ble e moi pouco fiable. É anárquico, pois é inestable. O home 
que confía na experiencia non sabe do que depende, pois cam- 
bia de persoa a persoa, dun día para outro, por non falar de país 
a país. A súa relación co “múltiples, coas diferentes particu- 
laridades, ten o mesmo efecto, e tamén leva o conflito consigo. 

Só o único, o uniforme, garante a coherencia e a harmo- 
nía. Da experiencia chega a confrontación, o conflito entre 
as opinións e os actos no individuo, e entre os individuos. Da 
experiencia non pode derivar ningunha crenza sólida, pois a 
natureza mesma da experiencia implica promover todo tipo de 
crenzas opostas, como mostra a diversidade de costumes locais. 
O seu resultado lóxico é que todo é bo e certo para ese individuo 
concreto que na súa experiencia pensa que algo é certo e bo nun 
tempo e nun lugar concretos. 

Finalmente a praxe sitúase necesariamente no ámbito da 
experiencia. A acción deriva das necesidades, e procura o cam- 
bio. Producir ou facer é alterar algo; consumar é alterar. Todos 
os trazos detestables do cambio e da diversidade aparéllanse- 
lle ao facer, mentres o coñecemento é tan permanente coma 
o seu obxecto. Saber, entender unha cousa intelectualmente 

ou teoricamente, implica estar lonxe da dúbida, da sorte, da 
diversidade. A verdade non ten perda; é allea ás perturbacións 
do mundo dos sentidos. Ocúpase do eterno e do universal. E o 
mundo da experiencia só pode controlarse, estabilizarse e orde- 
narse, mediante o seu sometemento á lei da razón. 

Non cabe dicir, certamente, que todas estas diferenzas per- 
manecesen con toda esa firmeza conceptual. Mais todas elas 
influíron profundamente no pensamento posterior dos homes 
e nas súas ideas sobre a educación. O menosprezo da ciencia 
física en comparanza coa matemática ou a lóxica, dos sentidos e 
da observación sensorial; a idea de que o coñecemento é supe- 
rior e valioso na medida en que se ocupa de símbolos ideais, 
en lugar do concreto; o desdén dos particulares, agás no caso 
de estaren situados mediante a dedución baixo un universal; o 
desprezo do corpo; a depreciación das artes e dos oficios como 
ferramentas intelectuais, todo iso procurou refuxio e atopou 
aprobación a partir desta declaración verbo dos valores res- 
pectivos da experiencia e da razón; ou do que é práctico e do 
que é intelectual, o que veu ser o mesmo. A filosofía medieval 
continuou e reforzou a tradición. Coñecer a realidade implicaba 
estar en relación coa realidade suprema, ou Deus, e gozar coa 
bendición eterna desa relación. A contemplación da realidade 
suprema era o fin último do home, ao que toda acción se subor- 
dinaba. A experiencia estaba relacionada co mundano, co pro- 
fano, cos asuntos seculares, certamente necesarios na práctica, 
pero pouco relevantes comparados cos obxectos sobrenaturais 
do coñecemento. Cando a este motivo se engade a forza deri- 
vada do carácter literario da educación romana e da tradición 
filosófica grega, e a iso se une a preferencia por materias que 
obviamente separaban a clase aristocrática das clases máis 
baixas, podemos comprender facilmente o poder tremendo 
exercido pola preferencia persistente do sintelectuals fronte ao 
4prácticos non simplemente nas filosofías educativas senón nas 
escolas superiores. 


AA we 


2. A teoría moderna da experiencia e do coñecemento 


Como se verá máis adiante, o desenvolvemento da experimenta- 
ción como método de coñecemento fai posible e necesaria unha 
transformación radical do punto de vista que se acaba de mostrar. 
Pero antes de chegar a iso, cómpre expoñer a teoría da experien- 
cia e do coñecemento que se desenvolveu nos séculos dezasete e 
dezaoito. En xeral preséntanos unha visión en boa medida con- 
traria da doutrina clásica das relacións entre experiencia e razón. 
Para Platón a experiencia significaba hábito, ou a conservación 
de todos os resultados dun monte de intentos pasados fortuítos. A 
razón significaba o principio da reforma, do progreso, do aumento 
do control. A devoción pola causa da razón significaba superar as 
limitacións do costume e acceder ás cousas como eran realmente. 
Para os reformistas modernos, a situación era xusto a contraria. 
A razón, os principios universais, as nocións a priori, significa- 
ban ora formas baleiras que tiñan que encherse coa experiencia, 
mediante a observación sensorial, para que gañasen significación 
e validez; ora eran simples prexuízos vedraños, dogmas impos- 
tos pola autoridade, que se disfrazaban e lograban protección 
con nomes augustos. Á maior necesidade era a de romper coa 
dependencia verbo de concepcións que, como dixera Bacon''”, 
santicipábanse á naturezas á que lle impoñían simples opinións 
humanas, para retornar á experiencia e descubrir como era a 
natureza. A defensa da experiencia supuña a ruptura coa autori- 
dade. Implicaba apertura a novas impresións; un desexo fervente 





117 Francis Bacon (1561-1626), político, filósofo e ensaísta inglés, autor dunha serie 
de tratados que, partindo do estado en que se atopaba a ciencia da época, acabaría por 
presentar un novo método, asentado nos procedementos indutivos, que deberían superar 
e substituír aos dedutivos escolástico-aristotélicos. Un modo específico de investigación 
asentado na observación e na experimentación regulada polo raciocinio indutivo, onde se 
partía dos feitos, pasando, deseguida, á investigación das leis e retornando ao mundo dos 
feitos. O coñecemento científico, para Bacon, ten por finalidade servir ao home e darlle 
poder sobre a natureza, sendo o coñecemento verdadeiro resultado da concordancia e da 
variación dos fenómenos que, debidamente observados, orixinan a causa real destes. Autor 
dun Novum Organum Scientarum (por referencia contraria ao Organon aristotélico), Bacon 
preocupouse tamén pola análise de falsas nocións (ídolos) que se revelan responsables dos 
erros cometidos pola ciencia ou polos homes que din facer ciencia. 

de descubrir e de inventar en lugar de ocuparse en tabular e 
de sistematizar ideas recibidas para “demostralaso mediante 
as relacións que elas mantivesen entre si. Supuña a irrupción 
na mente das cousas como realmente eran, libres do veo que as 
ideas preconcibidas lles botaran enriba. 

O cambio era duplo. A experiencia perdeu o sentido prác- 
tico que a caracterizaba desde os tempos de Platón. Deixou 
de significar formas de facer e de ser feito, e converteuse no 
nome para designar algo intelectual e cognitivo. Significaba a 
percepción do material que debería contrapesar e gobernar o 
exercicio da razón. Para o filósofo empírico moderno, e para 
o seu adversario, a experiencia fora considerada tan só como 
unha forma de coñecer. A única cuestión era saber se era boa 
como tal. O resultado foi un cintelectualismos aínda maior do 
que se atopa na filosofía antiga, se utilizamos esa palabra para 
designar un interese enfático e case exclusivo polo coñece- 
mento no seu illamento. A praxe non se subordinou tanto ao 
coñecemento, pero considerouse unha sorte de derivado ou de 
consecuencia do coñecemento. O resultado educativo non só 
confirmaba a exclusión da escola das procuras activas, agás que 
estas obedecesen a finalidades puramente utilitarias, como a 
adquisición mediante repetición de determinadas técnicas. En 
segundo lugar, o interese na experiencia como medio de esta- 
blecer a verdade dos obxectos, e da natureza, levou a considerar 
a mente como algo puramente receptivo. Canto máis pasiva é a 
mente, máis certeiramente os obxectos deixarán a súa pegada 
nela. E se a mente, por así dicilo, quere colaborar, iso, para o 
proceso mesmo do saber, supón viciar o coñecemento, anular o 
seu propósito central. O ideal era un máximo de receptividade. 

Dado que as impresións que os obxectos deixan na mente 


normalmente se denominaban sensacións, a filosofía empí- 
8 


Z 


rica"? converteuse así na doutrina do sensualismo"”, isto é, 





118 Empiricism no orixinal, que tamén se pode traducir como empirismo. 
119 Sensationalism no orixinal, asentado na sensación. 

unha doutrina que identificaba o coñecemento coa recepción e 
coa asociación de impresións sensoriais. En John Locke, o máis 
influínte dos filósofos empiristas, encontramos este sensualismo 
mitigado por un recoñecemento de certas facultades mentais, 
como o discernimento ou a discriminación, a comparación, a 
abstracción, e a xeneralización, que confiren aos materiais sen- 
soriais formas definidas e precisas, e que mesmo xeran novas 
ideas pola súa propia conta, tales como as concepcións funda- 
mentais da moral e das matemáticas (p. 184). Pero algúns dos 
seus sucesores, especialmente en Francia e na última parte do 
século dezaoito, levaron a súa doutrina ao límite; consideraban 
o discernimento e o xuízo como sensacións específicas provo- 
cadas na persoa pola presenza conxunta doutras sensacións. 
Locke defendera que a mente é unha folla de papel en branco, 
ou unha pequena táboa de cera sen nada gravado nela (unha 
tabula rasa), polo que fai referencia a contidos ou ideas, pero 
dotándoa de actividades que operaban co material recibido. 
Os seus sucesores franceses eliminaron esas capacidades, que 
tamén derivaron das impresións recibidas. 

Como xa se dixo anteriormente, esta noción foi promovida por 
un novo interese na educación como método de reforma social 
(p. 224). Canto máis baleira estea a mente de inicio, máis posibi- 
lidades haberá de facer o que for preciso para que as influencias 

axeitadas operen sobre ela. Así Helvecio 
máis extremo e consecuente, declaraba que a educación podía 
facer calquera cousa, que era omnipotente. Dentro da esfera 
da instrución escolar, o pensamento empírico desempeñou a 
súa función directamente máis beneficiosa na protesta contra a 


aprendizaxe puramente libresca. Se o coñecemento chega coa 





129 Claude-Adrien Helvétius (1715-1771) foi un filósofo empirista e materialista francés, 
un dos autores da Encyclopédie, que adoptou teorías similares ás de Condillac con respecto 
á orixe sensualista das ideas; pretendía aplicar este empirismo sensualista ao campo moral 
e social. Afirmaba o valor supremo da educación e do interese, entendido este como un 
impulso cara a obtención do pracer e da maior felicidade (moral epicúrea). Foi autor de De 
l'homme, de ses facultés intellectuelles et de son éducation (1772), mostra do optimismo 
pedagóxico ilustrado. 

impresión que deixan en nós os obxectos naturais, é imposible 
procurar coñecemento sen o uso de obxectos que deixen pegada 
na mente. As palabras, todo tipo de símbolos lingúísticos, cando 
faltan as presentacións previas dos obxectos cos que se pode- 
rían asociar, non transmiten nada agás sensacións da súa propia 
forma e color, e certamente non é unha forma de coñecemento 
moi instrutiva. O sensualismo era un arma sumamente valiosa 
para combater doutrinas e opinións que se asentaban total- 
mente na tradición e na autoridade. En relación a todas elas, 
estableceu unha proba: Onde están os obxectos reais dos que 
emanan estas ideas e crenzas? Se tales obxectos non se podían 
presentar, as ideas explicábanse como resultado de asociacións 
e de combinacións falsas. O pensamento empírico tamén insistiu 
nun elemento de primeira man. A impresión debe facerse sobre 
min, na miña mente. Canto máis nos afastemos desta fonte de 
coñecemento directa e de primeira man, maiores serán as fontes 
do erro e máis vaga a idea resultante. 

Non obstante, como cabía esperar, a filosofía era demasiado 
débil para ser boa. Certamente, o valor dos obxectos naturais 
e do coñecemento de primeira man non dependían da verdade 
da teoría. Introducidos nas escolas farían o seu traballo, mesmo 
se a teoría sensualista verbo da maneira en que operaban era 
incorrecta. Ata aí, nada hai que obxectar. Pero a énfase no sen- 
sualismo tamén acabou por influír na forma en que se utilizaban 
os obxectos naturais, impedindo tirar o máximo partido deles. As 
aleccións con obxectoss”! adoitaban illar a actividade sensorial 





121 Objectlessons no orixinal. Lembramos que a idea foi defendida por Johann Heinrich 
Pestalozzi, quen propoñía que cada lección comezase co uso de obxectos físicos en tanto 
axudas visuais, pois a observación dos mesmos permitía chegar aos conceptos. En efecto, as 
aleccións de cousasy foron un procedemento metodolóxico e didáctico escolar, suscitado a 
partir da recomendación pestalozziana dunha pedagoxía intuitiva, empirista e que partira 
do contorno físico concreto dos escolares e dos obxectos contidos nel, concedendo amplo 
relevo á observación analítica desde onde se promovía a información e o exercicio racional 
e expresivo. Deu lugar durante as últimas décadas do século XIX e primeiras do XX á edición 
de libros de texto chamados leccións de cousasy, nos que se describían —mediante textos 
que guiaban a observación de imaxes substitutas dos obxectos-, usos, procedementos pro- 
dutivos e obxectos técnicos de uso relativamente común; motivou igualmente unha notable 

como tal, e convertela nun fin en si mesma. Canto máis illado 
estiver o obxecto, mais illada sería a calidade sensorial, e máis 
distintiva a impresión sensorial como unidade de coñecemento. A 
teoría operaba non só na dirección deste illamento mecánico, que 
adoitaba reducir a instrución a unha sorte de ximnasia física dos 
órganos sensoriais (boa como calquera ximnasia dos órganos cor- 
porais, pero nada máis), senón que se esquecía do pensamento. 
Segundo a teoría non había necesidade de pensar en relación coa 
observación sensorial; de feito, seguindo a teoría de forma estrita, 
tal pensamento sería imposible ata despois, pois o pensamento 
consistía simplemente en combinar e separar unidades sensorias 
que se tiñan recibido sen ningunha participación do xuízo. 

De feito, en realidade ningún programa educativo cunha 
base puramente sensorial se ten levado nunca á práctica de 
forma sistemática, cando menos despois dos primeiros anos da 
infancia. As súas deficiencias evidentes fixeron que se reco- 
rrese a el só para operar co coñecemento “racionalistas (é dicir 
coñecemento de definicións, regras, clasificacións, e formas de 
aplicación contidas en símbolos), e como un mecanismo para 
prestarlle maior sintereses a símbolos baleiros. Hai polo menos 
tres graves defectos do empirismo sensualista como filosofía 
educativa do coñecemento. 

(a) A teoría tiña un valor histórico crítico; foi un disolvente 
de crenzas establecidas verbo do mundo e das institucións 
políticas. Foi un axente destrutivo na crítica de dogmas sólidos 
e poderosos. Pero a función da educación é construtiva, non 
crítica. Non propón que as vellas crenzas deban ser eliminadas 
e revisadas, senón a necesidade de converter as experiencias 
novas en hábitos intelectuais da forma máis axeitada posible e 





floración na edición de carteis de parede ilustrados, en particular nas materias relacionadas 
coas ciencias naturais, a xeografía e os coñecementos históricos, como se poderá observar 
nos fondos do Museo Pedagóxico de Galicia. Con frecuencia, a posta en práctica destas lec- 
cións de cousas terminou sendo un procedemento educativo formalista e distanciado tanto 
do interese infantil, como da práctica dunha pedagoxía viva e experiencial. 

desde o inicio. O sensualismo é totalmente inadecuado para esta 
empresa construtiva. A mente, o entendemento, implica capaci- 
dade de resposta aos significados (p. 142), non resposta aos estí- 
mulos físicos directos. E o significado só existe en relación a un 
contexto, que está excluído de calquera proposta que identifique 
o coñecemento cunha combinación de impresións sensoriais. 
A teoría, no referente á súa aplicación educativa, conduce ora 
a unha magnificación da excitación puramente física ora a un 
simple amoreamento de obxectos e de calidades illadas. 

(b) Ben que a impresión directa ten a vantaxe de ser de pri- 
meira man, tamén ten a desvantaxe de ter un abano limitado. 
Unha cousa é o coñecemento directo da contorna natural do 
fogar, co que poden cobrar realidade as ideas verbo de zonas da 
terra alén do alcance dos sentidos, e outra como medio de promo- 
ver a curiosidade intelectual. Pero como quintaesencia do coñe- 
cemento xeográfico resulta certamente insuficiente. De maneira 
ben análoga, as fabas, os graos de millo e as fichas poden ser de 
axuda para comprender relacións numéricas, pero cando se utili- 
zan como algo máis que unha axuda para pensar, para compren- 
der o sentido, convértense nun obstáculo no desenvolvemento da 
comprensión aritmética. Manteñen o desenvolvemento nun perfil 
baixo, o dos símbolos físicos concretos. Da mesma maneira en 
que a raza creou símbolos especiais como ferramentas de cálculo 
e de razoamento matemático, porque co uso dos dedos como sím- 
bolos numéricos non abondaba, tamén o individuo debe transitar 
entre os símbolos concretos e os abstractos, é dicir, símbolos cun 
significado ao que só se chega mediante o pensamento concep- 
tual. Unha absorción inadecuada desde o comezo do obxecto 
físico dos sentidos detén ese desenvolvemento. 

(c) O empirismo sensualista sustentábase nunha visión 
psicolóxica totalmente errada do desenvolvemento mental. A 
experiencia é certamente cousa de actividades, instintivas e 
impulsivas, nas súas interaccións coas cousas. O que mesmo 
un meniño sexperimentas non é unha calidade pasivamente 

recibida e xerada por un obxecto, senón o efecto que algunha 
actividade na que se manipula, se lanza, se golpea, se racha, 
etc., produce no obxecto, e o efecto conseguinte do obxecto no 
curso das actividades (p. 282). Como se verá máis polo miúdo, 
a vella idea de entender a experiencia como algo fundamental- 
mente práctico é de seu máis certa que a noción moderna, que a 
ve como un modo de coñecemento por medio das sensacións. A 
omisión dos sólidos factores activos e dinámicos da experiencia 
é un defecto fatal da filosofía empírica tradicional. Nada hai 
menos interesante e máis mecánico que un plan de leccións 
con obxectos que ignora, e, na medida en que pode, exclúe 
a tendencia natural a aprender verbo dos trazos dos obxectos 
mediante os usos que se lles dá tentando facer algo con eles. 
En consecuencia, resulta obvio que mesmo se a filosofía 
da experiencia representada polo empirismo moderno tivese 
recibido unha atención teórica máis ampla da que se lle con- 
cedeu, non tería ofrecido unha filosofía satisfactoria do proceso 
da aprendizaxe. A súa influencia educativa reduciuse a incluír 
un novo factor no vello currículo, con modificacións puntuais 
nas vellas materias e métodos. Promoveu unha maior atención 
á observación directa das cousas ou por medio de debuxos e 
descricións gráficas, e reduciu a importancia de que gozaba 
a simbolización verbal. Pero o seu alcance foi tan pobre que 
precisaba ser complementada mediante información rela- 
tiva á todo aquilo que estaba fóra da percepción sensorial, e 
mediante materiais que apelaban máis directamente ao inte- 
lecto. Consecuentemente non tivo ningún efecto no campo das 


materias informativas e abstractas, ou “racionalistas. 


3. A experiencia como experimentación 


Xa se ten insinuado que o empirismo sensualista non representa 
nin a idea de experiencia defendida pola psicoloxía moderna nin 
a idea de coñecemento que propón o método científico actual. 


TESTO 


E EDUCACIÓN 


En relación coa primeira, omite a posición primaria desa res- 
posta activa que lle dá uso ás cousas e que aprende delas des- 
cubrindo as consecuencias que resultan do seu uso. Parecería 
como se cinco minutos de observación obxectiva da forma en 
que un meniño obtén coñecemento, abondasen para desbotar 
a idea de que se ocupa pasivamente en recibir impresións de 
trazos illados e elaborados de son, cor, dureza, etc. Pois veríase 
que o meniño reacciona aos estímulos mediante actividades nas 
que colle, tenta agarrar, etc., para ver que resultados derivan 
da resposta motora a unha estimulación sensorial; veríase que 
o que se aprende non son calidades illadas, senón a conduta 
que cabe agardar dunha cousa, e os cambios nas cousas e nas 
persoas que cabe agardar que unha actividade produza. Noutras 
palabras, o que aprende son conexións. Mesmo calidades tales 
como a Cor roxa, un son moi agudo, teñen que discriminarse e 
identificarse a partir das actividades que provocan e das conse- 
cuencias que delas se derivan. Aprendemos as cousas que son 
duras e as cousas que son suaves descubrindo mediante a expe- 
rimentación activa o que cada unha delas fará e o que se pode 
facer con elas e o que non. De igual forma, os nenos aprenden a 
coñecer as persoas descubrindo que actividades de resposta lles 
demandan, e o que fan esas persoas en resposta ás actividades 
do neno. E a combinación do que as cousas nos fan a nós (mais 
non deixando pegadas nunha mente pasiva), ao modificaren as 
nosas accións, promovendo algunhas delas e refreando e revi- 
sando outras, e o que nós lles podemos facer a elas na produción 
de novos cambios, constitúe a experiencia. 

Os métodos da ciencia que provocaron a revolución do noso 
coñecemento do mundo desde o século dezasete, ensinan a 
mesma lección. Pois eses métodos non son máis que a experi- 
mentación realizada en condicións de control deliberado. Para 
os gregos resultaba absurdo que unha actividade como, por 
exemplo, a do zapateiro facendo furados no coiro, ou usando 
cera e unha agulla e fío, puidese ofrecer un coñecemento ade- 

cuado do mundo. Semellaba case un axioma que para termos un 
coñecemento verdadeiro tiñamos que recorrer a conceptos pro- 
cedentes dunha razón situada por riba da experiencia. Mais a 
introdución do método experimental veu significar precisamente 
que tales operacións, realizadas en condicións de control, son 
xusto as que permiten obter e comprobar ideas frutíferas sobre 
a natureza. Noutras palabras, só se precisa realizar unha opera- 
ción como a de verter un ácido sobre un metal coa finalidade de 
obter coñecemento, en lugar de facelo coa fin de obter un resul- 
tado comercial, para apoiar o principio sobre o que a ciencia da 
natureza vai depender desde aquela. As percepcións sensoriais 
eran certamente indispensables, pero había menos confianza 
nas percepcións sensoriais na súa forma natural ou habitual en 
comparanza coa que gozaban na antiga ciencia. Deixou de con- 
siderarse que contiveran algunha “formas ou sespecies de tipo 
universal, oculta por unha máscara sensorial que o pensamento 
racional lles podía tirar. Ao contrario, a primeira cousa era 
alterar e ampliar os datos da percepción sensible: actuar sobre 
os obxectos dados dos sentidos mediante as lentes do telescopio 
e do microscopio, e con todo tipo de aparellos experimentais. 
Para lograr isto nunha maneira tal que fixese abrollar novas 
ideas (hipóteses, teorías), facían falla aínda máis ideas xerais 
(como as das matemáticas) das que estaban ao dispor da ciencia 
antiga. Pero xa non se agardaba que destas concepcións xerais 
fose saír coñecemento. Eran ferramentas para establecer, xes- 
tionar e interpretar indagacións experimentais e para formular 
os seus resultados. 

O resultado lóxico é unha nova filosofía da experiencia e do 
coñecemento, unha filosofía que deixa de opoñer a experiencia 
ao coñecemento e á explicación racional. A experiencia deixa 
de ser un simple sumario do que se ten feito no pasado dunha 
forma máis ou menos casual; é un control deliberado do que se 
fai coa finalidade de que o que nos acontece e o que nós face- 
mos ás cousas sexa tan fértil como sexa posible en suxestións 

(en sentidos suxeridos), e un medio para probar a validez das 
suxestións. Cando o ensaio, ou a experimentación, deixa de 
estar cegado polo impulso ou polo costume, cando se guía por 
un obxectivo e se xestiona con método e medida, convértese en 
razoable, en racional. Cando os efectos que teñen en nós as cou- 
sas, O que nos acontece pola súa causa, deixa de ser asunto de 
circunstancias fortuítas, cando se transforma en resultado das 
nosas propias iniciativas intencionais previas, todo adquire un 
sentido racional, iluminador e instrutivo. A antítese entre empi- 
rismo e racionalismo deixa de asentarse na peripecia humana 
que unha vez lle deu sentido e xustificación relativa. 

O alcance deste cambio na oposición entre materias pura- 
mente prácticas e materias puramente intelectuais é máis que 
evidente. A distinción non é intrínseca senón que depende das 
condicións, e de condicións que se poden regular. As activida- 
des prácticas poden ser intelectualmente limitadas e triviais; 
serán así en tanto sexan unha rutina, realizadas baixo o ditado 
da autoridade, e tendo como fin un resultado simplemente 
externo. Pero a infancia e a mocidade, o período escolar, é xusto 
o tempo no que resulta posible realizalas cun espírito diferente. 
Non é aconsellable repetir o debate dos capítulos anteriores 
sobre o pensamento e sobre a evolución das materias escolares, 
desde o xogo e o traballo lúdico até a súa organización lóxica 
como disciplina. Os debates deste capítulo e do anterior, darán, 
porén, un sentido novo a eses resultados. 

(i) A experiencia como tal consiste basicamente nas rela- 
cións activas que se dan entre un ser humano e a súa contorna 
natural e social. Nalgúns casos, a iniciativa na actividade está 
do lado do medio; cando o ser humano vive ou padece certos 
atrancos e desvíos nas súas empresas. Noutros casos o com- 
portamento das cousas e das persoas que o rodean fai que as 
tendencias activas do individuo teñan un resultado satisfacto- 
rio, de xeito que o individuo vive finalmente os resultados que 
el mesmo tentou producir. Xusto no grao en que se establecen 

conexións entre o que lle acontece a unha persoa e o que esta 
fai como resposta, en entre o que ela fai ao seu medio e o que 
este lle fai en resposta, os seus actos e as cousas que a rodean 
adquiren significado. Aprende a comprenderse a si mesma e 
a entender o mundo das persoas e das cousas. A educación 
intencional, ou escolarización, debería presentar un medio tal 
que esta interacción provocase a adquisición daqueles senti- 
dos que son tan importantes que se converten, pola súa vez, 
en instrumentos de aprendizaxes futuras (cap. XI). Como se 
subliñou unha e outra vez, as actividades que están fóra da 
escola realízanse en condicións que non foron adaptadas de 
forma deliberada para promover a función da comprensión e da 
formación de disposicións intelectuais eficaces. Os resultados 
son vitais e xenuínos sendo o que son, pero están limitados por 
todo tipo de circunstancias. Algunhas capacidades quedan por 
desenvolver e sen atención; outras reciben estímulos ocasionais 
e caprichosos; outras dan lugar a hábitos de destreza rutineira 
a costa de obxectivos vinculados cunha iniciativa e unha inven- 
tiva chea de posibilidades. Non é función da escola trasladar os 
mozos dun medio cheo de actividade a outro en que se limiten 
a estudar os rexistros da aprendizaxe doutros homes; máis ben 
radica en trasladalos dun medio con actividades relativamente 
casuais (accidentais en relación coa relación que gardan coa 
comprensión e co pensamento) a outro con actividades esco- 
llidas en relación coa orientación da aprendizaxe. Unha breve 
inspección dos métodos mellorados que xa se teñen mostrado 
como útiles na educación, revelará que se asentan, mais ou 
menos conscientemente, sobre o feito de que as materias sinte- 
lectuaiso en lugar de evitar as actividades activas representan 
unha intelectualización das actividades prácticas. Queda por 
comprender este principio con maior fondura. 

(ii) Os cambios que están acontecendo na esencia da vida 
social facilitan de maneira poderosa a escolla do tipo de acti- 
vidades que darán dimensión intelectual ao xogo e ao traballo 

da escola. Cando se ten presente o medio social dos gregos e 
das xentes da Idade Media, no que as actividades prácticas 
que podían realizarse con éxito eran na súa maioría de tipo 
rutineiro e externo e mesmo servís na súa natureza, non nos 
sorprende que os educadores lles volvesen as súas costas 
por inadecuadas para cultivar a intelixencia. Pero agora que 
mesmo as ocupacións do fogar, da agricultura e da manufac- 
tura así como as do transporte e do troco, están impregnadas de 
ciencia aplicada, o caso preséntase doutro xeito. É certo que 
moitos dos que agora as realizan non son conscientes do con- 
tido intelectual que hai detrás das súas accións persoais. Pero 
este feito só ofrece unha outra razón máis para que a escola 
utilice estas actividades para facilitar que as novas xeracións 
adquiran unha compresión que agora se bota moito en falta, 
e así capacite as persoas para realizar as súas actividades de 
forma intelixente e non a cegas. 

(iii) O golpe máis directo á separación tradicional entre 
facer e saber, e ao tradicional prestixio das materias puramente 
cintelectuaiss, foi, non obstante, o que lle deu o progreso da 
ciencia experimental. Se este progreso demostrou algo, é que 
non existe cousa que se semelle ao coñecemento xenuíno e á 
comprensión frutífera, agás como resultado do facer. A análise 
e a reorganización dos feitos que é indispensable para o desen- 
volvemento do pensamento e da capacidade de explicación e da 
correcta clasificación, non se pode lograr só coa mente, xusto 
dentro da cabeza. Os homes teñen que facerlle algo ás cousas 
cando queren descubrir algo; teñen que alterar as condicións. 
Esta é a lección do método do laboratorio, e a lección que toda 
educación ten que aprender. O laboratorio permite descubrir 
as condicións baixo as que o labor pode volverse intelectual- 
mente frutífero e non simplemente produtivo externamente. Se, 
como ocorre en demasiados casos neste momento, só conduce á 
adquisición dun modo adicional de destreza técnica, iso acon- 
tece porque aínda segue a ser en boa medida un recurso illado, 

que non se utiliza ata que os alumnos son na súa maioría dema- 
siado maiores para tirar del o máximo partido, e mesmo así está 
rodeado doutras materias nas que os métodos tradicionais illan 
o intelecto da actividade. 


Resumo 


Os gregos foron inducidos a filosofar polo crecente fracaso dos 
seus costumes e crenzas tradicionais para regular a vida. Por 
iso deron en criticar con afouteza o costume e buscaron algunha 
outra fonte de autoridade para a vida e para as crenzas. Dado 
que desexaban unha norma racional para isto último, e identi- 
ficaran os costumes que se mostraran como apoios non satis- 
factorios coa experiencia, deron en establecer unha oposición 
tallante entre razón e experiencia. Canto máis se exaltaba a pri- 
meira, máis se minoraba a segunda. Dado que a experiencia se 
identificaba con aquilo que os homes fan e sofren en situacións 
de vida concretas e cambiantes, o facer participaba da minora- 
ción filosófica. Esta influencia, xunto con outras, axudou a mag- 
nificar, na educación superior, todos os métodos e tópicos que 
implicaban un uso mínimo da observación sensorial e da activi- 
dade corporal. A idade moderna comezou cunha revolta contra 
este punto de vista, cunha defensa da experiencia, e cun ataque 
contra os así denominados conceptos racionais puros sobre 
a base de que ou se necesitaban para ser contrapesados cos 
resultados das experiencias concretas, ou eran simples expre- 
sións do prexuízo e dos intereses de clase institucionalizados, 
denominándose a si mesmos racionais a modo de protección. 
Pero diversas circunstancias levaron a considerar a experiencia 
como pura cognición, sen considerar as súas fases intrínsecas 
activas e emocionais, e a identificala cunha recepción pasiva de 
esensaciónsy illadas. Velaí que a reforma educativa promovida 
pola nova teoría quedase reducida realmente á eliminar parte 
do carácter libresco dos métodos anteriores; non logrou unha 
reorganización consistente. 

Entrementres, o avance da psicoloxía, dos métodos indus- 
triais, e do método experimental na ciencia, fai que outra 
concepción da experiencia resulte explicitamente desexable e 
posible. Esta teoría retoma a idea dos antigos de que a expe- 
riencia é basicamente práctica, non cognitiva, vinculada co 
facer e para enfrontar as consecuencias do facer. Pero a teoría 
antiga transfórmase ao tomar conciencia de que o facer pode 
ser orientado para que no seu propio contido recolla todo canto 
o pensamento suxire, de xeito que se converta en coñecemento 
plenamente contrastado. A sexperiencias entón deixa de ser 
empírica e vólvese experimental. A razón deixa de ser unha 
facultade remota e ideal, e fai referencia a todos os recursos 
polos que a actividade adquire un sentido frutífero. Na pers- 
pectiva educativa, este cambio denota un plan para as materias 
e para o método da instrución como o que se desenvolveu nos 
capítulos anteriores. 

CAPÍTULO XXI 
OS ESTUDOS FÍSICOS E OS SOCIAIS: 
NATURALISMO E HUMANISMO 


Xa se ten aludido á loita entre a ciencia natural e os estudos 
literarios por un lugar no currículo. A solución dada ata o de 
agora consiste basicamente nun compromiso en certa medida 
mecánico por medio do que o campo divídese entre estudos 
que se ocupan da natureza e estudos que se ocupan do home. A 
situación preséntanos así outro exemplo dun axuste externo de 
valores educativos, e pon o foco de atención na filosofía verbo 
da relación da natureza cos asuntos humanos. En xeral, pode- 
ría dicirse que a división educativa é un reflexo das filosofías 
dualistas. A mente e o mundo considéranse dous reinos inde- 
pendentes da existencia que teñen certos puntos de contacto 
entre si. Desde este punto de vista, é natural que cada esfera 
da existencia deba ter o seu propio grupo separado de materias 
relacionadas con ela; mesmo é natural que o desenvolvemento 
dos estudos científicos se miren con sospeita en tanto marcan 
unha tendencia da filosofía materialista para invadir o dominio 
do espírito. Calquera teoría da educación que contemple un plan 
educativo máis unificado do que agora existe, debe necesaria- 
mente enfrontar a cuestión da relación do home coa natureza. 


1. Antecedentes históricos dos estudos humanistas 


Paga a pena sinalar que a filosofía grega clásica non presenta o 
problema como se formula hoxe. Certamente Sócrates semella 
ter pensado que a ciencia da natureza nin era atinxible nin moi 
importante. O único que cómpre coñecer é a natureza e a finali- 
dade do home. Sobre ese coñecemento descansa todo o que ten 
verdadeira significación, todo logro moral e social. Platón, sen 
embargo, fai que o correcto coñecemento do home e da socie- 
dade dependa do coñecemento dos trazos esenciais da natureza. 
O seu tratado máis importante, o titulado República, é ao mesmo 

tempo un tratado de moral, de organización social, de metafí- 
sica, e de ciencia da natureza. Como acepta a doutrina socrática 
de que unha conduta adecuada no primeiro caso [acción moral 
e social] depende do coñecemento racional, vese obrigado a 
analizar a natureza do coñecemento. Dado que acepta a idea de 
que o obxectivo último do coñecemento é o descubrimento do 
ben ou do fin [de vida] do home, e non comparte a convicción 
socrática de que todo o que sabemos é a nosa propia ignorancia, 
relaciona o debate do ben no home coa consideración do ben 
esencial ou da finalidade da propia natureza. Tentar determinar 
o fin do home sen contar co coñecemento do principio regu- 
lador que fornece lei e unidade á natureza é imposible. Así, 
isto concorda bastante coa súa filosofía na que subordina os 
estudos literarios (baixo o nome de música) ás matemáticas e á 
física así como á lóxica e á metafísica. Pero, por outra banda, o 
coñecemento da natureza non é un fin en si mesmo; é un estado 
necesario para que a mente poida tomar conciencia do propósito 
supremo da existencia como a lei da acción humana, colectiva 
e individual. Para usar o vocabulario moderno, os estudos 
naturalistas son indispensables, pero a favor dos intereses das 
finalidades humanistas e ideais. 

Aristóteles aínda vai máis lonxe, se cabe, na dirección dos 
estudos naturalistas. Subordina (p. 422) as relacións cívicas a 
unha vida puramente cognitiva. O fin supremo do home non 
é humano senón divino, participar no coñecemento puro que 
constitúe a vida divina. Tal coñecemento ocúpase do que é 
universal e necesario, e encontra, por tanto, unha materia de 
estudo máis axeitada na natureza no seu estado óptimo que 
nas cousas máis transitorias do home. Se consideramos aquilo 
que os filósofos representaban na vida de Grecia, máis que os 
detalles do que dicían, poderíamos concluír dicindo que os gre- 
gos estaban demasiado interesados nunha indagación libre dos 
feitos naturais e no gozo estético da natureza, e eran fortemente 
conscientes do grao en que a sociedade se asenta na natureza e 
se suxeita ás súas leis, como para crear un conflito entre o home 


dem 


e a natureza. Dous factores conspiran no último período da vida 
antiga, non obstante, para exaltar os estudos literarios e huma- 
nistas. Un é o carácter cada vez máis rememorado e prestado 
da cultura; o outro é o xiro político e retórico da vida romana. 

Os logros da civilización grega eran os seus propios; a civili- 
zación dos alexandrinos e a dos romanos foi herdada de fontes 
externas. En consecuencia, recuperaba os rexistros que a con- 
tiñan, en lugar de mirar directamente a natureza e a sociedade, 
na procura de datos e de inspiración. Non podemos deixar de 
citar as palabras de Hatch para indicar as consecuencias para 
a teoría e a praxe educativa: 


Grecia por unha banda perdera o poder político, e 
pola outra posuía na súa espléndida literatura unha 
herdanza incomparable. Era natural que tomase par- 
tido polas letras. Tamén era natural que o estudo das 
letras se reflectise na fala. A maioría dos homes no 
mungo grego adoitaban poñer a énfase no coñecemen- 
to da literatura das xeracións pasadas, e naquel hábito 
dunha fala culta, da que desde aquela se ben falando 
sempre na educación. Tamén a nosa provén daquela 
tradición. Estableceu unha moda que ata hai ben 
pouco ten prevalecido de maneira uniforme en todo o 
mundo civilizado. Estudamos literatura e non a natu- 
reza porque iso era o que facían os gregos, e porque 
cando en Roma e nas provincias romanas se resolveu 
educar os nenos, utilizaron mestres gregos e seguiron 
as pautas de Grecia”. 


O denominado xiro práctico dos romanos funcionou na mesma 
dirección. Ao recuperar as ideas transmitidas polos gregos, 
non só tomaron o camiño máis corto para acadar un desenvol- 
vemento cultural, senón que procuraron un tipo de material e 
un método que se adecuase ao seu talento administrativo. Pois 
o seu xenio práctico non se dirixiu á conquista e ao control da 
natureza senón á conquista e ao control dos homes. 





#x The Influence of Greek Usages upon the Christian Church, pp. 43-44. 

Mr. Hatch, na pasaxe citada, dá por suposta unha boa parte 
da historia ao dicir que estudamos literatura no lugar da natu- 
reza porque os gregos, e Os romanos aos que aqueles educaron, 
así o fixeron. Cal é o elo que se estende ao longo dos séculos 
que están no medio? A cuestión suxire que a Europa bárbara 
non fixo máis que repetir a gran escala e con crecente inten- 
sidade a situación romana. Tivo que ir á escola da civilización 
grecorromana; tamén tomou prestada a súa cultura, en lugar 
de desenvolvela. Non só nas súas ideas fundamentais e na súa 
presentación artística, senón nos modelos do dereito, foi aos 
rexistros de pobos alleos. E a súa dependencia da tradición 
aumentou cos intereses teolóxicos dominantes do período. Pois 
as autoridades ás que acudía a lgrexa eran literaturas escritas 
en linguas estranxeiras. Todo converxía na identificación da 
aprendizaxe co adestramento lingúístico, e para converter a 
lingua culta en lingua literaria no lugar da lingua nai. 

O alcance completo deste feito escápasenos, ademais, mentres 
non recoñezamos que esta materia de estudo obrigou a recorrer 
a un método dialéctico. Desde a época da recuperación do saber, 
con frecuencia se ten utilizado o termo escolástica de forma 
negativa. Pero non significa máis que o método das Escolas, 
ou dos Escolásticos””. Na súa esencia, non é máis que unha 
sistematización moi eficaz dos métodos de ensinar e de apren- 
der que son apropiados para transmitir un corpo autorizado de 
verdades. Cando é a literatura, e non a natureza nin a sociedade 
contemporáneas, a que fornece o material de estudo, os métodos 
deben adaptarse para definir, comentar e interpretar o material 
recibido, antes que para indagar, descubrir e inventar. E na cerna 
do que se denomina Escolástica”? hai unha formulación e unha 
aplicación, completa e consistente, dos métodos adecuados para 
aquela instrución na que o material de instrución se toma como 
algo dado, e non como algo que os estudantes deban descubrir 





122. The Schools e The School Men no orixinal. 
123 Scholasticism no orixinal. 

por eles mesmos. Na medida en que as escolas aínda ensinan a 
partir de libros de texto e manteñen o principio de autoridade e 
da adquisición, en vez dos do descubrimento e da indagación, 
os seus métodos son escolásticos, pero sen a precisión lóxica e 
sistemática da Escolástica na súa mellor versión. Para alén da 
lasitude metodolóxica e da imprecisión, a única diferenza é que 
as xeografías, e as historias, e as botánicas, e as astronomías, 
forman agora parte da literatura autorizada que cómpre dominar. 

Como resultado, perdeuse aquela tradición grega na que un 
interese humanista servía de base ao interese pola natureza, 
e o coñecemento da natureza servía de apoio ás finalidades 
explicitamente humanas do home. A vida atopou apoio na 
autoridade, non na natureza. A última era ademais un obxecto 
sumamente sospeitoso. A súa contemplación era perigosa, pois 
adoitaba quebrar a confianza do home nos documentos que xa 
contiñan as regras para vivir. Ademais a natureza só se podía 
coñecer mediante a observación; dirixíase aos sentidos, que 
eran en esencia materiais fronte a unha mente totalmente inma- 
terial. Por outra parte, as vantaxes do coñecemento da natureza 
eran totalmente físicas e seculares; relacionábanse co benestar 
corporal e temporal do home, mentres que a tradición literaria 
ocupábase do seu benestar espiritual e eterno. 


2. O interese científico actual pola natureza 


O movemento do século quince que se denomina recuperación 


do saber ou renacemento”? 


y caracterizouse por un interese novo 
na vida presente do home, e en consecuencia por un interese 
novo verbo das súas relacións coa natureza. Era naturalista no 
sentido de que se opoñía ao interese supernaturalista”? domi- 


nante. É posible que a influencia do retorno á literatura pagá 





124 Renascence no orixinal, querendo sinalar o Renacemento, o movemento cultural 
que no século XV deriva do humanismo. 

125 Supernaturalistic no orixinal, co sentido de algo sobrenatural que intervén no curso 
das leis naturais. 

clásica grega na aparición desta nova visión se teña sobrees- 
timado. Sen dúbida ese cambio de visión foi principalmente 
consecuencia das condicións da época. Pero non pode haber 
dúbida de que os homes letrados, armados con ese punto de 
vista novo, buscaron ansiosos na literatura grega un apoio e 
un reforzo axeitado. E, en moita medida, este interese polo 
pensamento grego non só obedeceu á literatura como tal senón 
ao espírito que esta expresaba. A liberdade mental, a idea da 
orde e da beleza da natureza, que animaba a expresión grega, 
levou aos homes a pensar e a observar dun modo similar e sen 
trabas. A historia da ciencia no século dezaseis mostra que as 
ciencias nacentes da natureza física tomaron prestados en gran 
parte os seus puntos de partida do novo interese pola literatura 
grega. Como afirmou Windelband'””, a nova ciencia da natureza 
era filla do humanismo'””. A idea máis prezada da época era 
que o home era como microcosmos o que a natureza era como 
macrocosmos. 

Este feito volve presentar a cuestión de como foi que a 
natureza e o home se afastaron despois, e se estableceu unha 
división tallante entre lingua e literatura e as ciencias físicas. 
Poden propoñerse catro razóns. 

(a) A vella tradición estaba moi incrustada nas institucións. 
A política, o dereito, e a diplomacia, seguiron sendo inevita- 
blemente ramas da literatura con autoridade, pois as ciencias 
sociais non se desenvolveron ata que os métodos das ciencias 





126 Wilhelm Windelband (1848-1915) foi un filósofo idealista neokantiano alemán, 
fundador da denominada Escola de Baden. Nas súas obras procurou fundamentar a dife- 
renza entre os métodos das ciencias naturais (o positivismo empírico) e os das ciencias 
histórico-sociais. Os neokantianos de Baden distinguiron radicalmente a natureza da 
cultura, e definiron métodos de investigación distintos para ambas; se as ciencias naturais 
debían operar con métodos xeralizadores (nomotéticos), indutivos, as ciencias humanísticas 
ou culturais deberían, porén, aterse á individualidade de cada cultura ou formación social, 
analizándoas con metodoloxía ideográfica. 

1277 Na súa orixe o termo humanismo deriva da importancia que adquiren na forma- 
ción da persoa as denominadas humanae litterae Ou studia humanitates, estudos literarios 
e humanísticos, diferentes dos teolóxicos na súa finalidade e contidos, cobrando especial 
relevancia o estudo das artes. 

da física e da química, por non falar da bioloxía, estiveron máis 
avanzados. O mesmo pode dicirse en gran medida da historia. 
Ademais, os métodos utilizados para unha ensinanza eficaz das 
linguas estaban moi desenvolvidos; a inercia do costume acadé- 
mico estaba da súa parte. Aínda que o novo interese pola litera- 
tura, en especial a grega, non lle permitiu de primeiras encon- 
trar acomodo nas universidades, organizadas en modo escolás- 
tico, cando finalmente o encontrou, xuntou forzas cos vellos 
saberes para minimizar a influencia da ciencia experimental. 
Os homes que ensinaban apenas tiñan formación científica; os 
homes que eran competentes na ciencia traballaban en labora- 
torios privados e en academias que promovían a investigación, 
pero que non tiñan a organización propia dun corpo docente. 
Finalmente, a tradición aristocrática, que desprezaba as cousas 
materiais, os sentidos, e o traballo manual, aínda era poderosa. 

(b) A revolta protestante trouxo con ela un interese crecente 
polo debate e pola controversia teolóxica. Desde ambas posi- 
cións se acudía a documentos literarios. Cada bando tiña que 
adestrar homes na habilidade para estudar e para explicar os 
rexistros nos que se apoiaban. A demanda de homes adestrados 
que puidesen defender a fe elixida contra o outro bando, que 
fosen quen de facer propaganda e de prever os ataques desde o 
outro bando, foi tal que non esaxeramos ao dicir que a mediados 
do século dezaseis o amestramento lingúístico nos ximnasios e 
nas universidades estaba dominado por un interese teolóxico 
crecente, e utilizábase como ferramenta de educación relixiosa 
e de controversia eclesiástica. Por iso a situación actual das lin- 
guas na educación actual non deriva da recuperación do saber, 
senón da súa adaptación a fins teolóxicos. 

(c) As mesmas ciencias naturais eran concibidas dunha 
maneira tal que afondaba na oposición entre home e natureza. 
Francis Bacon presenta un exemplo case perfecto da unión 
dos intereses naturalistas e humanistas. A ciencia, ao adoptar 
os métodos da observación e da experimentación, tiña que 

abandonar a tentativa de santiciparses á natureza, de impo- 
ñerlle ideas preconcibidas, e converterse máis ben na súa 
humilde intérprete. Ao obedecer a natureza co seu intelecto, 
o home aprendería a dominala na práctica. 4O coñecemento é 
poders"'?#, Este aforismo significaba que por medio da ciencia 
o home pode controlar a natureza e utilizar as enerxías desta 
para lograr os seus propios fins. Bacon atacaba a aprendizaxe e 
a lóxica antigas por estar orientadas á simple controversia, sen 
outra finalidade que gañar no xogo da argumentación, non para 
descubrir o descoñecido. Grazas ao seu novo método de pensar, 
que estableceu na súa nova lóxica, ía emerxer unha era de des- 
cubrimentos permanentes, e estes descubrimentos ían dar como 
resultado inventos ao servizo do home. Os homes ían abandonar 
o seu esforzo fútil e nunca cumprido de dominarse entre si para 
embarcarse na tarefa cooperativa de dominar a natureza en 
interese da humanidade. 

No esencial, Bacon profetizou a dirección do progreso por 
vir. Pero el santicipous o avance. Non viu que a nova ciencia 
sería utilizada durante moito tempo en interese dos vellos fins 
da explotación humana. Pensou que rapidamente ofrecería aos 
homes novos fins. Pola contra, puxo a disposición dunha clase 
os medios para garantir os seus vellos obxectivos de gloria a 
costa da outra clase. Como el preveu, a revolución industrial 
veu despois da revolución no método científico. Pero está leván- 
dolle moitos séculos á revolución producir unha mente nova. O 
feudalismo foi sentenciado polas aplicacións da nova ciencia, 
pois transferiu o poder da nobreza agraria aos centros de fabri- 
cación. Pero o seu lugar foi ocupado polo capitalismo, non por 
un humanismo social. A produción e o comercio asentáronse 
como se a nova ciencia carecese de lección moral, posuidora 
tan só de leccións técnicas verbo da economía da produción e 


128 Scientia potentia est, aforismo atribuído a Bacon, se ben como tal aparece no 
Leviathan (1651) de Thomas Hobbes, secretario cando mozo de Bacon. Este, porén, é autor 
da frase ipsa scientia potentia est, que aparece na súa obra Meditationes Sacrae (1597). 

do uso do aforro en interese propio. Naturalmente esta aplica- 
ción da ciencia física (que foi a máis conspicuamente percep- 
tible) fortaleceu as denuncias de humanistas confesos de que 
a ciencia tiña unha orientación materialista. Creou un baleiro 
para aqueles intereses esencialmente humanos que fosen alén 
de facer, de aforrar e de gañar diñeiro; e as linguas e a literatura 
propuxéronse como representantes dos intereses morais e ideais 
da humanidade. 

(d) Por outra parte, a filosofía que afirmaba estar baseada na 
ciencia, que se presentaba como representante acreditada do 
sentido auténtico da ciencia, era ben dualista no seu carácter, 
marcado por unha clara división entre a mente (que caracte- 
rizaba o home) e a materia, constituída pola natureza; ou era 
máis abertamente mecánica, reducindo os trazos típicos da 
natureza humana a unha ilusión. No primeiro caso, alentaba as 
demandas de certas materias de ser as depositarias específicas 
dos valores mentais, e indirectamente fortalecía o seu afán de 
superioridade, pois os seres humanos sempre considerarían os 
asuntos humanos como os máis importantes, cando menos para 
eles mesmos. No segundo caso, propiciou unha reacción que 
puxo en dúbida e volveu sospeitoso o valor da ciencia física, 
dando pé a que fose tratada como inimiga dos intereses supre- 
mos do home. 

O coñecemento grego e medieval aceptaba o mundo na súa 
variedade cualitativa, e consideraba que os procesos naturais 
tiñan fins, ou eran teleolóxicos, por usar un termo técnico. A nova 
ciencia era presentada de maneira tal que negaba a realidade de 
todas as calidades na existencia real ou obxectiva. Os sons, as 
cores, OS fins, así como o ben e o mal, eran considerados como 
algo subxectivo, simples impresións na mente. Considerábase 
entón que a existencia obxectiva só tiña aspectos cuantitativos; 
é dicir, tanta masa en movemento, establecendo como única 
diferenza o que nalgún punto do espazo había maior masa acu- 
mulada que noutro, ou que nalgúns lugares había maiores niveis 

de movemento que noutros. Ao carecer de diferenzas cualitativas, 
a natureza perdía variedade significativa. Púñanse de relevo as 
uniformidades, non as diversidades; supúñase que o ideal era 
descubrir unha única fórmula matemática aplicable a todo o uni- 
verso e coa que se puidese explicar toda a aparente variedade de 
fenómenos. Isto é o que significa unha filosofía mecánica. 

Unha filosofía así non representa o propósito xenuíno da 
ciencia. Confunde a técnica coa ciencia; os aparatos e a termi- 
noloxía coa realidade, o método co obxecto. A ciencia reduce 
as súas proposicións ás condicións que nos permiten predicir 
e controlar o acontecer dos sucesos, ignorando as propiedades 
dos sucesos. Velaí o seu carácter mecánico e cuantitativo. Pero 
ao non telas en conta, non as exclúe da realidade, nin as reclúe 
nun dominio puramente mental; só fornece medios adecuados a 
fins. Así, mentres na realidade o progreso da ciencia incremen- 
taba o poder do home sobre a natureza, permitíndolle establecer 
os seus fins máis queridos cunha base máis sólida da que nunca 
tiveron, e tamén diversificar as súas actividades case á von- 
tade, a filosofía que pretendía formular os seus logros reduciu o 
mundo a unha redistribución estéril e monótona da materia no 
espazo. Así o efecto inmediato da ciencia moderna era acentuar 
o dualismo de materia e mente, e polo tanto situar os estudos 
físicos e os humanistas en dous grupos inconexos. Dado que a 
diferenza entre o mellor e o peor se establece coas propiedades 
da experiencia, calquera filosofía da ciencia que os exclúa 
como contidos lexítimos da realidade corre o risco de deixar 


fóra o que é máis interesante e importante para a humanidade. 


3. O problema educativo actual 


Verdadeiramente, a experiencia non sabe de divisións entre os 
asuntos humanos e un mundo físico mecánico. O fogar do home 
é a natureza; os seus propósitos e obxectivos dependen das con- 
dicións naturais para a súa consecución. Separados desas con- 

dicións, convértense en soños baleiros e en inútiles perdas de 
tempo da fantasía. Desde a perspectiva da experiencia humana, 
e por tanto dos propósitos educativos, calquera distinción 
lexítima que se poida facer entre a natureza e o home, é unha 
distinción entre as condicións que se teñen que considerar na 
formación e na realización dos nosos obxectivos prácticos, e os 
propios obxectivos. Esta filosofía está amparada pola doutrina 
do desenvolvemento biolóxico que sostén que o home forma 
parte da natureza, non é un estraño que entra nos seus proce- 
sos desde fóra. Refórzase co método experimental da ciencia 
que mostra que o coñecemento aumenta por mor da tentativa 
de orientar as enerxías físicas segundo as ideas que derivan 
de utilizar obxectos naturais na procura de fins sociais. Cada 
paso adiante nestas ciencias —as materias denominadas his- 
toria, economía, política, socioloxía—, mostra que as cuestións 
sociais pódense tratar de forma intelixente na medida en que se 
utilice o método de recollida de datos, formación de hipóteses e 
comprobación das mesmas na acción, que é unha característica 
da ciencia natural; e no grao en que se utilice o coñecemento 
técnico establecido pola física e pola química para a promoción 
do benestar social. Os métodos avanzados para tratar problemas 
tan desconcertantes como a tolemia, a intemperanza, a pobreza, 
a sanidade pública, a planificación da cidade, a conservación 
de recursos naturais, o uso construtivo dos medios goberna- 
mentais para avanzar no ben público sen debilitar a iniciativa 
persoal, ilustran no seu conxunto a dependencia directa que os 
nosos asuntos sociais máis importantes manteñen cos métodos 
e cos resultados da ciencia natural. 

En relación pois coas materias humanistas e tamén coas 
naturalistas, a educación debería partir desta forte interde- 
pendencia. Non debería tentar manter a ciencia como materia 
que se ocupa da natureza, lonxe da literatura como rexistro 
de intereses humanos, senón influír por igual tanto nas cien- 
cias naturais como nas diversas disciplinas que se ocupan do 

home como a historia, a literatura, a economía e a política. 
Pedagoxicamente o problema é máis simple que a tentativa de 
ensinar as ciencias como simples corpos técnicos de informa- 
ción e formas técnicas de manipulación física, por un lado; e de 
ensinar as materias humanísticas como algo illado, polo outro. 
Pois o último procedemento establece unha separación artificial 
na experiencia dos alumnos. Fóra da escola os alumnos encon- 
tran feitos e principios naturais relacionados coas diferentes 
formas da acción humana (p. 145). En todas as actividades 
sociais nas que participaron, tiveron que entender o material 
e os procesos implicados. Facer que a escola comece cunha 
ruptura desa íntima asociación entre esas materias, quebra a 
continuidade do desenvolvemento mental, fai que o estudante 
sinta na aula unha irrealidade indescritible, e prívao do motivo 
natural para interesarse por elas. 

Non hai dúbida, certamente, de que as oportunidades da 
educación deberían ser tales que todos os que teñen dispo- 
sición para lograr un coñecemento especializado na ciencia 
deberían ter unha posibilidade, e dedicarse así a cultivala 
como a súa ocupación persoal na vida. Pero na actualidade 
os alumnos con frecuencia só teñen a opción de escoller entre 
comezar polo estudo dos resultados dunha especialización 
previa, cun material que está illado das súas experiencias 
cotiás, ou enfrontar un estudo heteroxéneo da natureza no que 
o material preséntase ao azar, e non leva a ningún lugar en par- 
ticular. O hábito de introducir aos alumnos universitarios en 
disciplinas científicas segregadas, da forma en que se fai cando 
un home desexa converterse en experto nun campo dado, está 
sendo trasladado aos institutos. Aos alumnos nestes centros 
simplemente se lles presenta unha visión máis elemental da 
disciplina, coas dificultades suavizadas e cos temas reducidos 
ao nivel da súa habilidade suposta. A causa deste procede- 
mento radica en seguir a tradición, máis que nun seguimento 
consciente da filosofía dualista. Pero o efecto é o mesmo, como 

se o propósito fose inculcar a idea de que as ciencias que se 
ocupan da natureza nada teñen que ver co home e vice versa. 
Unha boa parte da ineficacia relativa na ensinanza das cien- 
cias, para os que nunca foron especialistas científicos, deriva 
dos efectos desa quebra que é inevitable cando se comeza 
[a escola] con materias de estudo organizadas tecnicamente. 
Mesmo que todos os estudantes fosen especialistas científicos 
principiantes, sería cuestionable que ese fose o método máis 
efectivo. Considerando que a gran maioría se ocupa do estudo 
das ciencias só polo seu efecto nos seus hábitos mentais — 
para que sexan máis atentos, máis abertos, máis inclinados a 
aceptar a provisionalidade e a comprobar as ideas propostas 
ou suxeridas—, e para lograr unha comprensión mellor do seu 
medio cotiá, certamente [o método] resulta inadecuado. Con 
demasiada frecuencia o alumno acaba cun coñecemento super- 
ficial que é demasiado básico para ser científico e demasiado 
técnico para ser aplicado a asuntos cotiás. 

O uso da experiencia ordinaria para garantir avances nos 
materiais e no método científico, mais mantendo este último 
vinculado a intereses humanos comúns, é hoxe máis doado do 
que o era antes. A experiencia normal de todas as persoas en 
comunidades civilizadas está hoxe intimamente asociada aos 
procesos e aos resultados industriais. Estes, pola súa vez, son 
tamén casos de ciencia aplicada. A máquina de vapor fixa e a 
móbil, o motor de explosión, o automóbil, o telégrafo e o teléfono, 
o motor eléctrico, entran directamente nas vidas da maioría das 
persoas. Os alumnos de curta idade xa están familiarizados con 
estas cousas. Non só depende a ocupación laboral dos seus pais 
destas aplicacións científicas, senón que as tarefas do fogar, o 
coidado da saúde, o que se ofrece á vista nas rúas, incorporan 
logros científicos e estimulan o interese polos principios cientí- 
ficos relacionados con todo iso. O punto de partida pedagóxico 
obvio para a instrución científica non é ensinar cousas que se 
catalogan como ciencia, senón utilizar actividades e aparellos 

familiares para a observación e a experimentación directa, ata 
que os alumnos cheguen a coñecer algúns principios fundamen- 
tais, ao entendelos nos seus traballos prácticos cotiás. 

A opinión a veces formulada de que é unha deturpación 
da “purezas da ciencia estudala na súa encarnación activa, 
en lugar de facelo na súa abstracción teórica, aséntase nun 
erro. De feito, calquera materia é cultural na medida en que se 
perciba no seu maior abano posible de sentidos. A percepción 
de sentidos depende da percepción das relacións, do contexto. 
Observar un feito ou lei científica no seu contexto humano, 
pero igualmente no físico e no técnico, supón ampliar a súa 
significación e aumentar o seu valor cultural. A súa aplicación 
económica directa, se por económico se entende algo con valor 
monetario, é incidental e secundaria, se ben fai parte das súas 
relacións actuais. O importante é que o feito se perciba nas súas 
relacións sociais, nas súas funcións na vida. 

Por outra banda, “humanismos significa, no fondo, estar 
imbuído cunha visión intelixente dos intereses humanos. O 
interese social, idéntico no seu sentido profundo ao interese 
moral, é necesariamente o máis importante para o home. O 
coñecemento sobre o home, a información do seu pasado, a 
familiaridade cos seus rexistros literarios documentados, poden 
ser unha posesión tan técnica como a acumulación de detalles 
físicos. Os homes poden estar ocupados de múltiples formas, 
facendo diñeiro, adquirindo as habilidades para os traballos 
de laboratorio, acumulando un banco de datos sobre asuntos 
lingiísticos ou coa cronoloxía das creacións literarias. Se tal 
actividade non contribúe a ampliar a visión imaxinativa da 
vida, sitúase ao nivel do traballo inquieto dos nenos. Coñécese 
a forma pero esquécese o contido da actividade. Rapidamente 
dexenerará nunha acumulación avarenta, pois o home prezase 
polo que ten, e non polo sentido que encontra nos asuntos da 
vida. Toda materia na que se propoña aumentar o interese polos 
valores da vida, toda materia que promova unha maior sen- 

sibilidade polo benestar social e unha maior habilidade para 
fomentar ese benestar é unha materia human[ist]a??. 

O espírito humanista dos gregos era natural e intenso, pero 
reducido no seu alcance. Todos os que quedaban fóra do círculo 
helénico eran bárbaros, e desprezables agás como posibles ini- 
migos. Por agudas que fosen as observacións e as especulacións 
sociais dos pensadores gregos, nos seus escritos non hai unha 
palabra que indique que a civilización grega non fose autónoma 
e autosuficiente. En aparencia non había sospeita de que o seu 
futuro estivese a mercé do estranxeiro menosprezado. Dentro da 
comunidade grega, o intenso espírito social víase limitado polo 
feito de que aquela cultura superior estaba asentada sobre un 
substrato de escravitude e de servidume económica; sendo as 
clases necesarias para a existencia do Estado, como declaraba 
Aristóteles, pero non como partes xenuínas del. O desenvolve- 
mento da ciencia produciu unha revolución industrial que fixo 
que diferentes pobos entrasen nun contacto tan estreito entre 
si, grazas á colonización e ao comercio, que aínda habendo 
nacións que se senten superiores ás outras, ningunha nación 
pode albergar a ilusión de que o seu destino está plenamente 
decidido e garantido. A mesma revolución aboliu a servidume 
agrícola, e creou unha clase de traballadores industriais máis 
ou menos organizados con dereitos políticos recoñecidos, e que 
demanda un rol no control responsable da industria, demanda 
que é acollida con atención amable por moitas persoas entre 
as ben acomodadas, dado que acabaron por ter relacións máis 
directas coas clases menos afortunadas grazas á ruptura das 
barreiras de clase. 

Este estado de cousas pode formularse dicindo que o huma- 
nismo máis vello omitiu considerar as condicións económicas 
e industriais. En consecuencia, a súa visión era limitada. A 


cultura, baixo tales circunstancias, inevitablemente represen- 





122 Humane no orixinal, con ese sentido dobre de humanista e humana. 

tou a posición intelectual e moral da clase que tiña o control 
social. Tal tradición, en relación coa cultura, como xa vimos (p. 
431), é aristocrática; pon de relevo o que separa unha clase da 
outra, en troques de intereses comúns fundamentais. Os seus 
estándares están no pasado, pois o seu obxectivo consiste máis 
en preservar o que se ten gañado que en estender plenamente 
o abano da cultura. 

As transformacións que se propoñen ao ter en maior conside- 
ración a industria e todo o que ten que ver con gañar o sustento, 
con frecuencia se condenan como ataques á cultura herdada do 
pasado. Pero unha visión educativa máis ampla considerará as 
actividades industriais como medios para lograr que os recursos 
intelectuais sexan máis accesibles ás masas, e para darlle maior 
solidez á cultura dos que teñen maiores recursos. En suma, 
cando consideramos a estreita relación entre a ciencia e o des- 
envolvemento industrial por unha banda, e entre o refinamento 
literario e estético e unha organización social aristocrática pola 
outra, percibimos a oposición entre as materias científicas téc- 
nicas e as materias literarias refinadas. Temos diante nosa a 
necesidade de superar esta separación na educación se a socie- 
dade quere ser verdadeiramente democrática. 


Resumo 


O dualismo filosófico entre o home e a natureza reflíctese na 
división entre materias naturalistas e humanistas, e na tenden- 
cia a reducir estas últimas aos rexistros literarios do pasado. 
Este dualismo non é característico (como o eran os outros que 
sinalamos) do pensamento grego. Agromou, en parte, debido 
ao feito de que a cultura en Roma e na bárbara Europa non 
era un produto propio, senón que se tomaba prestado directa 
ou indirectamente de Grecia, pero tamén por causa de que 
as condicións políticas e eclesiásticas poñían de relevo unha 
dependencia da autoridade que ofrecía o coñecemento pasado 
tal e como se transmitira nos documentos literarios. 

Nun principio, o nacemento da ciencia moderna anunciaba 
a restauración da relación íntima entre a natureza e a huma- 
nidade, pois consideraba o coñecemento da natureza como 
medio para garantir o progreso humano e o benestar. Pero as 
aplicacións máis inmediatas da ciencia servían para defender 
os intereses dunha clase, e non aos homes no seu conxunto; e os 
principios filosóficos dominantes na doutrina científica, adoita- 
ban ora separala do home, ao ser material, sendo el espiritual 
e inmaterial, ora a reducir a mente a unha ilusión subxectiva. 
En consecuencia, na educación emerxe a tendencia a tratar as 
ciencias como un conxunto separado de materias, que contiñan 
información técnica relativa ao mundo físico, e a considerar os 
vellos estudos literarios como os verdadeiramente humanistas. 
O reconto ofrecido anteriormente verbo da evolución do coñe- 
cemento, e do plan de estudos que del derivou na educación, 
teñen a finalidade de superar esa división, e a de garantir o 
recoñecemento do lugar ocupado polas materias das ciencias 
naturais nos asuntos humanos. 

CAPÍTULO XXII 
O INDIVIDUO E O MUNDO 


1. A mente como entidade puramente individual 


Estivemos analizando as influencias que provocaron unha 
división entre traballo e ocio, entre saber e facer, entre home e 
natureza. Estas influencias son a causa de que os contidos da 
educación se dividisen en disciplinas separadas. Tamén foron 
asumidas por varias filosofías que opuxeron entre si corpo e 
mente, coñecemento teórico e praxe, mecanismo físico e propó- 
sito ideal. Na perspectiva filosófica, estes diferentes dualismos 
culminan nunha demarcación precisa entre as mentes indivi- 
duais e o mundo, e entre elas mesmas. Ben que a relación desta 
posición filosófica co proceso educativo non é tan obvia como a 
que manteñen cuestións examinadas nos últimos tres capítulos, 
hai certas consideracións educativas que se corresponden con 
ela; falamos da antítese que se supón que existe entre a materia 
de estudo (o correlato do mundo) e o método (o correlato da 
mente), e falamos da tendencia a tratar o interese como algo 
puramente privado, sen relación intrínseca co material estu- 
dado. Alén de resultados educativos incidentais, neste capítulo 
mostrarase que a filosofía dualista de mente e mundo implica 
unha concepción errónea da relación entre coñecemento e inte- 
reses sociais, e entre a individualidade ou liberdade, e o control 
social e a autoridade. 

A identificación da mente co ser individual, e deste 
último cunha conciencia psíquica privada é comparativamente 
moderna. Tanto na época grega como na medieval, a regra con- 
sistía en considerar o individuo como unha canle a través da 
que operaba unha intelixencia universal divina. O individuo, 
en sentido estrito, non era quen coñecía; quen coñecía era a 


srazóns que operaba por medio del. O individuo interfería 

xerando un risco, e só en detrimento da verdade. Na medida 
en que era o individuo quen scoñecíays, en lugar da razón, a 
presunción, o erro, e a opinión, substituían o coñecemento ver- 
dadeiro. En Grecia, a observación era penetrante e atenta; e O 
pensamento era libre, mesmo ata o punto de promover especu- 
lacións gratuítas. En consonancia, os resultados da teoría tiñan 
que ser consecuentes coa ausencia dun método experimental. 
Sen un método así os individuos non se podían dedicar a saber, 
nin realizar un contraste cos resultados das indagacións doutras 
persoas. Sen a fiabilidade do contraste cos outros, as mentes 
dos homes non podían ser intelectualmente responsables; os 
resultados aceptábanse pola súa consistencia estética, pola súa 
dimensión agradable ou polo prestixio dos seus autores. No 
período bárbaro, os individuos mantiñan unha actitude aínda 
máis humilde coa verdade; o coñecemento importante era en 
aparencia revelado pola divindade, e as mentes dos individuos 
nada podían facer agás operar con el despois de ter sido reci- 
bido da autoridade. Alén dos aspectos máis conscientemente 
filosóficos destes movementos, a ninguén se lle ocorre identi- 

ficar a mente e o ser persoa 
polos costumes. 

No período medieval imperaba o individualismo relixioso. O 
asunto máis importante da vida era a salvación da alma indivi- 
dual. Na baixa Idade Media este individualismo latente atopou 
unha formulación precisa nas filosofías nominalistas que trata- 
ban a estrutura do coñecemento como algo construído dentro do 
individuo por medio dos seus propios actos e dos seus estados 


mentais'”", Co auxe do individualismo económico e político 





139 Personal self no orixinal. 

131 A filosofía nominalista negaba a existencia de conceptos suniversaisy, e un dos seus 
máis importantes autores foi Guillerme de Occam (1285-1349), quen defendía o coñecemen- 
to intuitivo da realidade, e criticaba as propostas metafísicas da tradición escolástica, sobre 
todo a visión de conceptos como substancia e causa. Como doutrina filosófica relacionada 
cos debates metafísicos, o nominalismo negou existencia real aos chamados conceptos uni- 
versais (xéneros e especies), definidos pola Escolástica, para facer valer que só os obxectos 
singulares posúen existencia real, coas súas cualidades individuais. Os conceptos, que a 

despois do século dezaseis, e coa extensión do protestantismo, 
chegou o tempo de insistir nos dereitos e deberes do individuo 
na propia procura do coñecemento. Isto levou a pensar que o 
coñecemento é algo que se adquire sempre a través das expe- 
riencias persoais e privadas. En consecuencia, pasouse a pensar 
que a mente, fonte e posuidora do coñecemento, era totalmente 
individual. Así, no plano educativo encontramos reformistas da 
educación, como Montaigne"'”, Bacon, Locke, que desde aquela 
denuncian con vehemencia todo coñecemento que se adquire 

, € sinalando que mesmo se as crenzas acaban sendo 
certas non constitúen coñecemento a non ser que se desen- 
volvesen e se contrastasen mediante a experiencia persoal. A 
reacción contra a autoridade en todas as esferas da vida, e a 
intensidade da loita contra grandes atrancos pola liberdade de 
acción e de investigación, puxo tanta énfase nas observacións 
e nas ideas persoais que a mente acabou illada e separada do 
mundo que cumpría coñecer. 

Este illamento reflíctese no gran desenvolvemento daquela 
rama da filosofía coñecida como epistemoloxía, a teoría do 
coñecemento". A identificación da mente co ser, e a conside- 
ración do ser como algo independente e autosuficiente, creou 
un abismo tan grande entre a mente pensante e o mundo, que 
xurdiu a cuestión de se o coñecemento era realmente posible. 
Dado un suxeito, quen coñece, e un obxecto, a cousa a coñecer, 
enteiramente separados entre si, faise necesario crear unha 





doctrina do realismo dotaba de existencia, serían só nomes (nomen), de aí o de nomina- 
lismo. Os conceptos universais (ex.: cseres humanosy) non existirían fóra da mente, sendo 
só signos utilizados para significar moitos obxectos individuais semellantes (Artur, Xoana, 
Manola...). 

122. Michel Eyquem de Montaigne (1533-1592) foi un filósofo escéptico e escritor huma- 
nista do Renacemento, autor de Essais (con edicións de 1580, 1589 e 1595) e creador do 
xénero literario coñecido como ensaio. Propuxo en materia educativa a entrada ao saber 
por medio de exemplos concretos e de experiencias antes que por coñecementos abstractos 
aceptados sen crítica alguna, facendo valer a superioridade do xuízo e do saber práctico 
sobre a erudición. 

133 Hearsay no orixinal. 

134 Derivada dos vocábulos gregos episteme e logos, implica un coñecemento diferente 
daquel que Platón definía como doxa, ou opinión. 

teoría que explique como establecen a relación entre ambos, de 
xeito que poida xerarse un coñecemento válido. Este problema, 
xunto a aquel outro verbo da posibilidade de que o mundo 
inflúa na mente e a mente no mundo, converteuse na preocupa- 
ción case exclusiva do pensamento filosófico. As teorías de que 
non podemos coñecer o mundo como realmente é senón tan só 
as impresións que deixa na mente, ou de que non hai mundo 
alén da mente individual, ou de que o coñecemento tan só é 
unha asociación concreta dos propios estados da mente, xurdi- 
ron desta preocupación. Non estamos directamente interesados 
na súa verdade, pero o feito de que solucións tan desesperadas 
fosen aceptadas supón unha mostra do grao en que a mente 
se situou por enriba do mundo da realidade. Unha proba do 
mesmo feito témola no uso crecente do termo s#conscienciays 
como equivalente de mente, no suposto de que exista un mundo 
interior de estados e de procesos conscientes, independente 
de calquera relación coa natureza e coa sociedade, un mundo 
interior que pode ser coñecido con máis certeza e rapidez que 
calquera outra cousa. Resumindo, o individualismo práctico, en 
tanto loita por unha maior liberdade de pensamento na acción, 
converteuse en subxectivismo filosófico. 


2. A mente individual como axente de reorganización 


Debería resultar evidente que este movemento filosófico enten- 
deu mal o significado do movemento práctico. En lugar de 
transcribilo, perverteuno. Os homes en realidade xa non par- 
ticipaban na loita absurda para verse libres da relación coa 
natureza, nin entre si. Loitaban por unha maior liberdade na 
natureza e na sociedade. Querían maiores poderes para poñer 
en marcha cambios no mundo das cousas e dos seus iguais; 
máis posibilidades de movemento, e, en consecuencia, máis 
liberdade nas observacións e nas ideas implícitas no move- 
mento. Non querían estar illados do mundo, senón manter unha 
relación máis íntima con el. Querían formar as súas crenzas 

sobre o mundo por eles mesmos, en lugar de seguir a tradición. 
Querían unha unión maior cos seus semellantes, de xeito que 
puideran influír uns nos outros con maior eficacia e combinar 
as súas accións respectivas en obxectivos comúns. 

No que concernía ás súas crenzas, sentían que unha boa 
parte do que se consideraba coñecemento era unha simple 
acumulación de opinións do pasado, unha boa parte absurdas 
e as correctas incomprendidas ao telas que aceptar en base á 
autoridade. Os homes tiñan que observar por eles mesmos, e 
formar as súas propias teorías e comprobalas persoalmente. Tal 
método era a única alternativa á imposición do dogma da ver- 
dade, un procedemento que reducía a mente a un acto formal 
de aquiescencia coa verdade. Tal é o significado do que a veces 
se denomina como substitución dos métodos experimentais 
indutivos do saber polos dedutivos. Dalgunha forma, os homes 
sempre utilizaron o método indutivo ao tratar os seus asuntos 
prácticos inmediatos. A arquitectura, a agricultura, a manufac- 
tura, etc., tiñan que asentarse na observación das actividades 
dos obxectos naturais, e comprobar dalgunha maneira as ideas 
sobre tales asuntos a través dos resultados. Pero mesmo en tales 
casos existía unha confianza excesiva na forza do costume, que 
se seguía a cegas, sen comprensión ningunha. E este método 
asentado na observación e na experimentación restrinxiuse a 
eses asuntos “prácticoss, mantendo unha distinción clara entre 
a praxe e o coñecemento teórico ou verdade (cap. XX). O auxe 
das cidades libres, o aumento das viaxes, da exploración, e do 
comercio, a evolución de novos métodos de produción de mer- 
cadorías e de facer negocios, fixo que o home por fin dependese 
dos seus propios recursos. Os reformadores da ciencia como 
Galileo?”, Descartes, e os seus sucesores, utilizaron métodos 





135 Galileo Galilei (1564-1642) foi un matemático, físico, astrónomo e filósofo italiano 
que realizou importantes descubrimentos astronómicos e que confirmou ás teses helio- 
céntricas de Copérnico cos seus Discursos y demostraciones matemáticas sobre dos nuevas 
ciencias (1642), que pode considerarse como o primeiro libro da física moderna, no que 

análogos para determinaren feitos sobre a natureza. O interese 
polo descubrimento ocupou o lugar do interese na sistematiza- 
ción e na “demostracións das crenzas recibidas. 

Unha interpretación filosófica xusta destes movementos tería 
posto de relevo, certamente, os dereitos e as responsabilidades 
do individuo na procura do coñecemento e na comprobación 
persoal de crenzas, sen importarlles qué autoridades as ava- 
laban. Pero non tería illado ao individuo do mundo, nin tería 
illado por tanto aos individuos entre si, cando menos en teoría. 
Teríase decatado de que tal desconexión, tal ruptura da conti- 
nuidade, negaba por adiantado a posibilidade de éxito nas súas 
empresas. De feito todo individuo medra, sempre ten medrado, 
nun medio social. As súas respostas vólvense intelixentes, ou 
collen sentido, simplemente porque vive e actúa nun medio 
de sentidos e de valores aceptados (p. 145). A través da inte- 
racción social, compartindo actividades que implican crenzas, 
gradualmente adquire unha mente propia. A concepción da 
mente como unha posesión do ser totalmente illada está nas 
antípodas da verdade. O ser adquire mente na medida en que o 
coñecemento das cousas se encarna na vida que o rodea; o ser 
non é unha mente separada que constrúe coñecemento desde a 
nada e pola súa conta. 

Porén existe unha distinción válida entre o coñecemento 
que é obxectivo e impersoal, e o pensamento que é subxectivo e 
persoal. Dalgunha maneira, o coñecemento é aquilo que damos 
por suposto. É aquilo que está establecido, disposto, elaborado, 
baixo control. Non precisamos pensar naquilo que coñecemos 
plenamente. Na linguaxe común é algo certo, garantido. E isto 
non implica un simple sentimento ou certeza. Non denota un 





afirmou sobre bases matemáticas, en lugar do estudo cualitativo aristotélico, o principio da 
relatividade do movemento mediante a relación de cantidades medibles, espazo e tempo, 
enunciando e demostrando os seus teoremas a partir de axiomas. Co seu modo de estudar 
a natureza sentou as bases do método científico experimental e da concepción mecanicista 
da natureza. 

sentimento, senón unha actitude práctica, unha disposición a 
actuar sen reserva nin obxeccións. Certamente podemos estar 
errados. O que se considera coñecemento, como feito e verdade, 
pode non ser tal nun momento determinado. Pero todo o que 
se acepta sen ser cuestionado, o que se dá por suposto na nosa 
interacción mutua e coa natureza, é O que, nun momento con- 
creto, se denomina coñecemento. Sen embargo, o pensamento, 
como vimos, comeza desde a dúbida e a incerteza. Implica unha 
actitude de indagación, de procura e de busca, en lugar dunha 
de dominio e de posesión. Mediante o seu proceso crítico o 
coñecemento verdadeiro revísase e amplíase, e as novas con- 
viccións a respecto do estado das cousas reorganízanse. 

Non hai dúbida de que os últimos séculos foron un período 
típico de revisión e de reorganización de crenzas. Os homes 
en realidade non desbotaron todas as crenzas transmitidas en 
relación ás realidades da existencia, e non comezaron de novo 
sobre a base de sensacións e ideas propias e exclusivas. Non 
poderían facelo aínda que o desexasen, e se fose posible o 
único resultado sería un estado de estupidez xeral. Os homes 
comezaron polo que se consideraba coñecemento, e investi- 
garon criticamente os fundamentos sobre os que descansaba; 
anotaron as excepcións; utilizaron aplicacións mecánicas novas 
para iluminar datos inconsistentes co que se viña crendo; uti- 
lizaron a súa imaxinación para concibir un mundo diferente de 
aquel no que os seus antepasados depositaran a súa confianza. 
O traballo foi realizado por fases, por retallos. Cada problema 
enfrontábase por separado. Os resultados finais de todas as 
revisións supuxeron, porén, unha revolución nas concepcións 
anteriores do mundo. Todo iso supuxo unha reorganización dos 
hábitos intelectuais anteriores, infinitamente máis eficiente do 
que tería sido unha ruptura radical con todo o anterior. 

Este estado de cousas propón unha definición do rol do indi- 
viduo, ou do ser, no coñecemento; nomeadamente a redirección 
ou reconstrución das crenzas aceptadas. Cada nova idea, cada 

concepción das cousas que difira do que a crenza dominante 
autoriza, ten que ter a súa orixe nun individuo. Non hai dúbida 
de que sempre están abrollando novas ideas, pero unha socie- 
dade gobernada polo costume non favorece o seu desenvolve- 
mento. Ao contrario, adoita suprimilas, en tanto son desviacións 
do que resulta normal. O home que mira as cousas de forma 
diferente aos demais tense por persoa sospeitosa nunha comu- 
nidade así; persistir niso pode resultarlle fatal. Mesmo cando 
a censura social das crenzas non é tan estrita, as condicións 
sociais poden non ser quen de proporcionar os recursos que son 
necesarios para que as novas ideas se elaboren axeitadamente; 
ou poden non ser quen de facilitar o apoio material e a recom- 
pensa aos que as sosteñen. Velaí que queden como simples 
fantasías, castelos románticos no aire, ou especulacións etéreas. 
A liberdade para observar e para imaxinar que implica a revolu- 
ción científica moderna non estaba certamente garantida; houbo 
que loitar por ela; moitos sufriron pola súa independencia inte- 
lectual. Pero, por regra xeral, a sociedade europea moderna per- 
mitiu primeiro, e promoveu con decisión despois, cando menos 
nalgúns campos, as reaccións individuais que se desviaban do 
que o costume mandaba. O descubrimento, a investigación, a 
procura de novos eidos, os inventos, finalmente se converteron 
ora na última moda social, ora en algo en certo modo tolerable. 

Non obstante, como xa se sinalou, as teorías filosóficas 
do coñecemento non se contentaban con concibir a mente no 
individuo como o pivote sobre o que xiraba a reconstrución 
de crenzas, mantendo así a continuidade entre o individuo, o 
mundo natural e os seus semellantes. Consideraban a mente 
individual como unha entidade separada, completa en cada 
persoa, e illada da natureza e por tanto das outras mentes. Por 
iso o individualismo intelectual, en tanto actitude de revisión 
crítica das crenzas pasadas que é indispensable para o pro- 
greso, se formulou explicitamente, como individualismo moral 
e social. Cando as actividades da mente se afastan das crenzas 

habituais e tentan sometelas a transformacións que pola súa 
vez gocen de aprobación xeral, non existe oposición entre o 
individual e o social. As variacións intelectuais do individuo 
na observación, na imaxinación, no xuízo, e na invención son 
simplemente medios para o progreso social, do mesmo xeito 
que a conformidade co hábito é un medio para a conservación 
social. Pero cando se considera que o coñecemento se orixina e 
se desenvolve dentro do individuo, ignóranse e néganse os elos 
que unen a vida mental das persoas coa dos seus semellantes. 

Cando se nega a dimensión social das operacións mentais 
individuais, aparece o problema de encontrar conexións que 
relacionen o individuo cos seus semellantes. O individualismo 
moral deriva da separación consciente de diferentes centros de 
vida. Ten as súas raíces na noción de que a conciencia de cada 
persoa é totalmente privada, un continente hermético, intrinse- 
camente independente das ideas, os desexos e os propósitos dos 
demais. Pero cando os homes actúan, actúan nun mundo común 
e público. Velaí o problema que deriva da teoría das mentes 
conscientes illadas e independentes: dado que os sentimentos, 
as ideas e os desexos, non teñen nada que ver entre si, como se 
poden controlar as accións derivadas deles por mor do interese 
social e público? Ante unha conciencia egoísta, como pode ter 
lugar unha acción que se ocupe dos outros? 

As filosofías morais que partiron destas premisas desenvol- 
veron catro formas diferentes de tratar a cuestión. 

(i) Un método representa a supervivencia da vella posición 
asentada na autoridade, con tantas concesións e tantos com- 
promisos que o progreso dos acontecementos fixo totalmente 
inevitable. As desviacións e as diverxencias que poida mostrar 
un individuo aínda se consideran con sospeita; en principio son 
evidencias de desordes, de revoltas, e de alteracións propias 
dun individuo que non segue a autoridade da guía externa. De 
feito, como algo diferente ao principio, tolérase o individua- 
lismo intelectual nalgúns ámbitos técnicos, en materias como as 

matemáticas e a física e a astronomía, e nos inventos técnicos 
que diso se deriven. Pero a aplicabilidade dun método así a 
materias morais, sociais, legais e políticas, négase. Nestes cam- 
pos o dogma segue a ser o principio supremo; certas verdades 
eternas que foron coñecidas pola revelación, pola intuición ou 
pola sabedoría dos nosos antepasados, supoñen límites infran- 
queables á observación e á especulación individual. Os males 
que afectan á sociedade son debidos aos esforzos de individuos 
desorientados por transgredir eses límites. Entre as ciencias 
físicas e as morais, están as ciencias intermedias da vida, onde 
a liberdade de pescuda só pode operar no territorio a contraco- 
rrente e baixo a presión dos feitos consumados. Se ben a historia 
pasada demostrou que as posibilidades da bondade humana 
aumentan e teñen máis garantías cando se confía na responsa- 
bilidade derivada do propio proceso de investigación, a teoría 
“da autoridades establece un dominio sagrado para a verdade 
que debe estar protexido fronte ás invasións de quen altera as 
crenzas. Ña perspectiva educativa, non se pon tanta énfase na 
verdade eterna canto na autoridade do libro ou do profesor, e 
non se favorece a variación individual. 

(ii) Outro método é o que a veces se denomina racionalismo 
ou intelectualismo abstracto. Establécese unha facultade lóxica 
formal, diferente da tradición e da historia, e de calquera mate- 
ria de estudo concreta. A esta facultade da razón concédeselle o 
poder de influír directamente na conduta. Dado que se ocupa de 
formas totalmente xerais e impersoais, cando persoas diferentes 
actúan segundo achados lóxicos, as súas actividades resultarán 
externamente consistentes. Non cabe cuestionar os servizos 
prestados por esta teoría. Foi un elemento poderoso na crítica 
negativa e contundente das doutrinas que non tiñan máis fun- 
damento que a tradición e os intereses de clase; acostumou aos 
homes a debater con liberdade, e máis en asentar a idea de que 
as crenzas deben substituírse con criterios de racionalidade. 
Minorou o poder do prexuízo, da superstición e da forza bruta, 

habituando aos homes a confiar na argumentación, no debate 
e na persuasión. Promoveu a claridade e a orde na exposición. 
Pero a súa influencia foi maior na destrución de vellas falsi- 
dades que na construción de novos elos e asociacións entre os 
homes. A súa natureza formal e baleira, en tanto concibía a 
razón como completa en si mesma e allea aos contidos; a súa 
actitude hostil cara as institucións históricas; ou o seu desprezo 
pola influencia do hábito, do instinto, da emoción, como facto- 
res operativos na vida, impediron que puidese suxerir métodos 
e obxectivos propios. A lóxica pura, por importante que sexa en 
arranxar e en criticar as materias de estudo existentes, non pode 
xerar por si mesma unha nova materia de estudo. Na educación, 
o correlativo é confiar en regras e principios xerais xa dados 
para garantir o acordo, sen facer nada para comprobar que as 
ideas dos alumnos se aveñen entre si. 

(iii) Mentres a filosofía racionalista se desenvolvía en 
Francia, o pensamento inglés apelaba ao intelixente interese 
persoal dos individuos para garantir unidade externa nos actos 
derivados de correntes de consciencia illadas. Os acordos 
legais, especialmente na administración penal, e as normas 
gobernamentais, tiñan que ser quen de previr que os actos deri- 
vados de atender as propias sensacións interferisen cos senti- 
mentos de outros. A educación tiña que inculcar nos individuos 
a idea de que a non interferencia cos outros e algún grao de 
consideración positiva polo seu benestar, eran necesarios para 
garantir a procura da felicidade propia. Non obstante, dábaselle 
o máximo relevo ao comercio como medio de lograr harmonía 
entre a conduta propia e a dos demais. No comercio, cada quen 
procura a satisfacción dos seus propios desexos, pero só pode 
obter o beneficio propio cando se ofrece algunha mercadoría 
ou servizo aos demais. Así, procurando o incremento dos seus 
propios estados pracenteiros da consciencia, contribúe á cons- 
ciencia dos demais. De novo non hai dúbida de que este punto 
de vista expresaba e promovía unha percepción mellorada dos 

valores da vida consciente, e o recoñecemento de que os axustes 
institucionais deben ser xulgados en último termo polas contri- 
bucións que fan na intensificación e na ampliación do alcance 
da experiencia consciente. Tamén fixo moito por rescatar o 
traballo, a industria e os recursos mecánicos do desprezo que 
padecían en comunidades gobernadas por unha clase ociosa. 
En ambos sentidos, esta filosofía promoveu un interese social 
maior e máis democrático. Pero estaba estragado pola estreiteza 
da súa premisa fundamental: a doutrina de que cada individuo 
actúa só en relación aos seus propios praceres e penares, e que 
os actos considerados xenerosos e amigables só son maneiras 
indirectas de procurar e garantir o propio confort. Noutras pala- 
bras, fixo explícitas as consecuencias inherentes a calquera 
doutrina que faga da vida mental algo fechado, en lugar de 
ser unha tentativa para reorientar e readaptar asuntos comúns. 
Fixo da unión entre os homes un asunto de cálculo de aparen- 
cias”, Provocou os comentarios despectivos de Carlyle”” que 
aseguraba que era unha doutrina de anarquía con policía, que 
só recoñecía un “vínculo monetarios entre os homes. Os equi- 
valentes educativos desta doutrina son máis que evidentes no 
uso que se fai de agradables recompensas e dolorosos castigos. 

(iv) A filosofía dominante en Alemaña seguiu outra direc- 
ción. Comezaba co que en esencia era a filosofía racionalista 
de Descartes e dos seus seguidores franceses. Pero mentres 
o pensamento francés no seu conxunto desenvolveu a idea da 
razón, en oposición a unha concepción relixiosa dunha mente 
divina residente nos individuos, o pensamento alemán (como 
en Hegel) fixo unha síntese dos dous. A razón é absoluta. A 
natureza é a razón encarnada. A historia é a razón na progresiva 





135 Externals no orixinal, tamén se podería traducir por ganancias. 

137 Thomas Carlyle (1795-1881) foi un historiador, crítico social e ensaísta británico 
influenciado polo idealista alemán Fichte, sendo un dos maiores promotores das letras e 
da filosofía de expresión alemá en Inglaterra. Criticou os males da revolución industrial, ao 
tempo que gababa a sociedade medieval. 

revelación do home. Un individuo vólvese racional só cando 
absorbe a racionalidade da natureza e das institucións sociais. 
Pois unha razón absoluta non é, como a razón do racionalismo, 
simplemente formal e baleira; en tanto absoluta debe incluílo 
todo. Así o problema real non reside en controlar a liberdade 
individual, de xeito que poida xurdir algunha medida de orde 
social e de concordia, senón en lograr unha liberdade indivi- 
dual mediante o desenvolvemento de conviccións individuais 
segundo a lei universal contida na organización do Estado como 
Razón obxectiva. Aínda que esta filosofía normalmente se deno- 
mina idealismo absoluto ou obxectivo”, mellor sería denomi- 
nala, cando menos no plano educativo, idealismo institucional 
(p. 183). Idealizaba as institucións históricas ao consideralas 
encarnacións dunha mente inmanente absoluta. Non pode 
haber dúbida de que esta filosofía realizou un labor notable ao 
rescatar a filosofía, a principios do século dezanove, do indivi- 
dualismo illado en que caera en Francia e en Inglaterra. Tamén 
serviu para facer que a organización do Estado se interesase de 
forma máis construtiva en asuntos públicos. Limitou o poder 
do azar, da simple convicción lóxica individual, dos actos do 
puro interese persoal. Fixo que a intelixencia se ocupase da 
xestión dos asuntos; acentuou a necesidade dunha educación 
organizada a nivel nacional en favor dos intereses do Estado. 
Promoveu e estableceu a liberdade de investigación en todos 
os ámbitos técnicos dos fenómenos naturais e históricos. Pero 
nas cuestións morais máis transcendentais tendeu a recuperar 
o principio da autoridade. Fixo pola eficacia na organización 
máis do que fixera calquera das filosofías anteriormente men- 
cionadas, pero non anticipou a modificación experimental libre 
desta organización. Foi allea a unha democracia política, que 
acreditase no dereito a que os desexos e os propósitos indi- 


138 Mentres o idealismo obxectivo mantén que as ideas existen por si mesmas e que 
podemos aprehéndelas a través da experiencia, o idealismo subxectivo defende que as ideas 
existen na mente do suxeito, pois non existe un mundo externo como tal. 

viduais participasen en readaptar a sociedade mesmo na súa 


constitución fundamental. 


3. Equivalentes educativos 


Non é necesario considerar polo miúdo os equivalentes edu- 
cativos dos diversos defectos atopados nestes diferentes tipos 
de filosofía. Abonda con dicir que en xeral a escola ten sido a 
institución que mostrou con maior claridade a antítese suposta 
entres os métodos de aprendizaxe expresamente individualistas 
e a acción social, e entre liberdade e control social. A antítese 
reflíctese na ausencia dunha atmosfera social e da motivación 
para aprender, e na separación resultante, na xestión escolar, 
entre os métodos de instrución e os métodos de goberno; e nas 
escasas oportunidades para a iniciativa individual. Cando a 
aprendizaxe é unha etapa de iniciativas dinámicas que impli- 
can un intercambio mutuo, o control social aparece no propio 
proceso da aprendizaxe. Cando o factor social está ausente, 
aprender convértese no traslado dalgún material presentado a 
unha conciencia puramente individual, e non hai razón inhe- 
rente pola que a disposición mental e emocional vaia tomar 
unha orientación máis socializada. 

Entre os defensores e os detractores da liberdade na escola 
existe a tendencia a identificar a liberdade coa ausencia de 
dirección social, ou, a veces, coa simple falta de represión do 
movemento. Pero a razón da demanda de liberdade radica na 
necesidade de condicións que permitan que un individuo faga a 
súa propia contribución especial aos intereses do grupo, e a par- 
ticipar nas súas actividades de modo tal que a orientación social 
dependa da súa propia actitude mental, e non do mero ditado 
autoritario dos seus actos. Dado que o que con frecuencia se 
denomina disciplina ou “gobernos ten que ver só coa dimensión 
externa da conduta, asociase como reacción un sentido similar á 


liberdade. Pero cando se entende que cada idea significa unha 

calidade mental expresada na acción, a suposta oposición entre 
elas desaparece. A liberdade representa en esencia o rol que xoga 
o pensamento, que é persoal, na aprendizaxe; significa iniciativa 
intelectual, independencia na observación, invención asisada, 
previsión de consecuencias, e enxeño para adaptarse a elas. 

Pero dado que todo isto corresponde coa fase mental da con- 
duta, o xogo necesario da individualidade, ou liberdade, non se 
pode separar da oportunidade para o xogo libre dos movementos 
físicos. Unha quietude física forzada pode ser prexudicial para 
a comprensión dun problema, para realizar as observacións 
necesarias para definilo, e para desenvolver os experimentos 
que poñan a proba as ideas propostas. Tense dito moito verbo 
da importancia da sactividade propias na educación, pero o 
concepto con frecuencia se ten restrinxido a algo simplemente 
interno, algo que exclúe o uso libre dos órganos sensoriais e 
motores. E posible que aqueles que están na etapa de aprender 
mediante símbolos, ou que participan na elaboración das impli- 
cacións dun problema ou idea antes de cavilar na actividade 
con maior detemento, non precisen de actividades ben visibles 
e perceptibles. Pero todo o ciclo da actividade propia implica 
a posibilidade de investigar e de experimentar, para probar as 
ideas propias nas cousas, descubrir o que se pode facer cos 
materiais e cos aparellos. E isto é incompatible cunha activi- 
dade física que estea moi reducida. 

A veces a actividade individual tense entendido como se for 
preciso deixar que o alumno traballe por si mesmo ou só. O ali- 
vio que supón non ter que atender o que os demais están a facer 
é realmente necesario para garantir calma e concentración. Os 
nenos, COMO as persoas maiores, precisan estar a soas un tempo 
razoable. Pero o tempo, o espazo, e a cantidade de traballo autó- 
nomo é cuestión de grao, non de principio. Non existe oposición 
inherente entre traballar cos outros e traballar individualmente. 
Ao contrario, certas capacidades da persoa non agroman sen o 
estímulo que xorde pola asociación cos demais. Dicir que un 

neno debe traballar só, e non participar en actividades de grupo 
para ser libre e para permitir que a súa individualidade se des- 
envolva, é unha noción que mide a individualidade en distancia 
espacial e a converte en algo físico. 

A individualidade como factor que se debe respectar na 
educación ten un sentido dobre. En primeiro lugar, somos men- 
talmente individuos na medida en que temos os nosos propios 
problemas e propósitos, e pensamos por nós mesmos. A frase 
“pensar por un mesmos é un pleonasmo. A non ser que se faga 
por un mesmo, non é pensar. Só mediante as observacións, as 
reflexións, os proxectos e as probas pode un alumno ampliar e 
rectificar o que xa sabe. Pensar é unha actividade tan individual 
como facer a dixestión. En segundo lugar, entre persoa e persoa 
hai diferenzas nos puntos de vista, no interese polas cousas, na 
maneira de abordalas. Cando estas diferenzas se suprimen por 
mor dos intereses supostos da uniformidade, e se tenta ter un 
simple modelo no método de estudo e de recitado, inevitable- 
mente aparecen a confusión e a artificialidade. A orixinalidade 
destrúese gradualmente, debilítase a confianza nos resultados 
da actividade mental propia, e incúlcase unha dócil submisión 
á opinión dos demais, pois doutro xeito as ideas desbócanse. 
O dano é maior agora que cando toda a comunidade se rexía 
polas crenzas do costume, porque o contraste entre os métodos 
de aprendizaxe utilizados na escola e aqueles que se empregan 
fóra dela é maior. Ninguén negará que o avance sistemático no 
descubrimento científico comezou cando aos individuos se lles 
permitiu, e se lles demandou, utilizar as súas propias formas de 
resposta na materia de estudo. Se como obxección se di que os 
alumnos na escola non son capaces de tal orixinalidade, e polo 
tanto deben dedicarse tan só a recoller e reproducir cousas xa 
sabidas polos máis informados, caben dúas respostas: 

(i) Estamos a falar da orixinalidade na actitude que equivale á 
resposta non forzada da propia individualidade, non da orixinali- 
dade medida en base aos resultados. Ninguén agarda que os máis 

novos fagan descubrimentos orixinais verbo dos mesmos feitos e 
principios que xa se inclúen nas ciencias da natureza e do home. 
Pero non é ilóxico agardar que a aprendizaxe teña lugar baixo 
unhas condicións tales que na perspectiva de quen aprende se 
produza un descubrimento xenuíno. Se ben os estudantes inmatu- 
ros non farán os descubrimentos propios dos estudantes avanzados, 
eles farán os seus propios sempre que a aprendizaxe sexa axeitada. 

(ii) No proceso normal de tomar contacto coa materia de estudo 
que outros xa coñecen, mesmo os alumnos novos reaccionan de 
formas inesperadas. Hai algo fresco, algo que nin o máis experi- 
mentado profesor é quen de anticipar totalmente, nas formas en 
que se enfrontan aos contidos, e nas maneiras peculiares en que 
as cousas os sorprenden. Con demasiada frecuencia se prescinde 
de todo isto por irrelevante; os alumnos son obrigados a traballar 
co material da mesma maneira exacta en que a persoa adulta o 
entende. Como resultado, aquilo que por natureza resulta orixi- 
nal en cada individualidade, aquilo que distingue unha persoa 
da outra, perde sentido e orientación. A ensinanza deixa entón de 
ser un proceso educativo para o profesor. Como moito, el aprende 
simplemente a mellorar a súa técnica actual; non chega a novos 
puntos de vista; non é quen de experimentar ningunha camara- 
dería intelectual. Velaí que tanto ensinar como aprender adoiten 
converterse en algo convencional e mecánico con toda a tensión 
nerviosa que iso supón para as partes implicadas. 

A medida que a madureza aumenta e na medida que o estu- 
dante posúe un pouso de coñecementos nos que se proxectan os 
novos contidos, redúcese o alcance dunha experimentación alea- 
toria e máis ou menos física. A actividade defínese ou especialí- 
zase en determinadas canles. Aos ollos dos demais, o estudante 
pode estar na posición dunha quietude física completa, porque 
as súas enerxías están reducidas ás canles nerviosas e aos apa- 
ratos conexos dos ollos e dos órganos vocais. Pero malia que esta 
actitude é unha mostra dunha concentración mental intensa por 
parte dunha persoa adestrada, non cabe concluír que se teña que 

establecer como modelo para os estudantes que aínda teñen que 
atopar o seu camiño intelectual. E mesmo co adulto, non cobre 
todo o circuíto da enerxía mental. Sinala un período intermedio, 
capaz de ser ampliado co dominio crecente dunha materia, pero 
sempre situándose entre un período anterior de acción orgánica 
máis xeral e conspicua, e outro posterior en que se pon en prác- 
tica o que se ten aprehendido. 

Cando, porén, a educación toma conciencia da unión de corpo 
e mente na adquisición do coñecemento, non temos a obriga de 
insistir sobre a necesidade dunha liberdade obvia, ou externa. 
Abonda con identificar a liberdade que vai implícita nese ensi- 
nar e nese estudar con ese pensar que aumenta e mellora o que 
unha persoa xa sabe e cre. Se a atención se centra nas condicións 
que hai que cumprir para garantir unha situación favorable a 
un pensar eficaz, a liberdade non coñecerá atrancos. O indivi- 
duo que ten un problema, e que, sendo realmente un problema 
para el, instiga a súa curiosidade, alimenta a súa necesidade 
da información que lle permita facerlle fronte, e que ten ao seu 
dispor un equipamento que permitirá realizar o seu propósito, é 
intelectualmente libre. Sexa cal for a capacidade de iniciativa e 
de imaxinación que posúa, estas entrarán en xogo e controlarán 
os seus impulsos e hábitos. Os seus propios propósitos dirixirán 
as súas accións. Doutro xeito, a súa atención aparente, a súa 
docilidade, as súas memorizacións e repeticións, tinguiranse de 
servilismo intelectual. Esa situación de submisión intelectual 
é necesaria para adecuar as masas a unha sociedade na que se 
agarda que a maioría non teña ideas e obxectivos propios, senón 
que siga as ordes da minoría que posúe a autoridade. Isto non é 
propio dunha sociedade democrática. 


Resumo 


O individualismo verdadeiro é un produto da redución do peso 
da autoridade do costume e das tradicións como fonte de cren- 

zas. Alén de poucas excepcións, como ocorre no apoxeo do 
pensamento grego, supón unha manifestación comparativamente 
moderna. Non é que non teña habido sempre diferenzas indi- 
viduais, senón que nunha sociedade dominada por costumes 
conservadores, son reprimidas ou, se acaso, nin se utilizan nin se 
promoven. Por razóns varias, non obstante, o novo individualismo 
interpretouse filosoficamente non como algo que significase o 
desenvolvemento de medios para revisar e transformar crenzas 
previamente aceptadas, senón como a afirmación de que a mente 
de cada individuo estaba completa no seu illamento de todo o 
demais. Na fase teorética da filosofía isto produciu un problema 
epistemolóxico: a cuestión de se era posible unha relación cog- 
nitiva do individuo co mundo. Na súa fase práctica, xerou o 
problema verbo da posibilidade de que unha conciencia pura- 
mente individual actuase en nome dos intereses xeral e social, 
o problema da orientación social. Se ben as filosofías que se 
elaboraron para tratar estas cuestións non tiveron efectos directos 
na educación, os supostos sobre os que se asentaban atoparon 
expresión na separación frecuentemente invocada entre o estudo 
e o goberno, e entre a liberdade da individualidade e o control 
polos outros. En relación á liberdade, o que cómpre ter presente 
é que designa unha actitude mental máis que un permiso externo 
para moverse, pero que este estado mental non se pode desen- 
volver sen unha certa marxe de movemento para explorar, para 
experimentar, para aplicar, etc. Unha sociedade baseada no cos- 
tume permitirá as diferenzas individuais só ata onde chegue a súa 
conformidade co establecido; a uniformidade é o principal ideal 
en cada clase. Unha sociedade progresiva considera as diferenzas 
individuais como algo valioso dado que nelas atopa os medios 
para o seu propio desenvolvemento. Velaí que unha sociedade 
democrática deba, consonte este ideal, permitir a liberdade indi- 
vidual e o xogo das diferentes capacidades e intereses nas súas 
propostas educativas. 

CAPÍTULO XXIII 
ASPECTOS VOCACIONAIS DA EDUCACIÓN 


1. O significado de vocación” 


Na actualidade o conflito das teorías filosóficas céntrase en 
debater verbo do lugar adecuado e da función dos factores 
vocacionais na educación. Pode suscitar incredulidade afirmar 
sen máis que as diferenzas significativas nas concepcións filo- 
sóficas fundamentais aparecen en esencia neste punto central: 
semella que hai unha distancia enorme entre os termos xerais 
e vagos nos que se formulan as ideas filosóficas e os detalles 
concretos e prácticos da educación vocacional. Pero unha revi- 
sión mental dos presupostos intelectuais que sustentan as opo- 
sicións que na educación se dan entre traballo e ocio, teoría e 
práctica, corpo e mente, estados mentais e mundo, mostrará que 
culminan na antítese entre a educación vocacional e a cultural. 
Tradicionalmente a cultura liberal tense asociado a nocións de 
ocio, a un coñecemento puramente contemplativo, e a unha 
actividade espiritual que non supoñía un uso activo dos órganos 
corporais. A cultura, ultimamente, tamén ten sido asociada a un 
refinamento en exclusiva privado, ao cultivo de certos estados 
e actitudes da conciencia, lonxe de calquera orientación ou 
servizo social. Ten sido unha maneira de escapar dos primeiros 
e un conforto ante a necesidade dos últimos. 

Tan fondamente instalados están estes dualismos filosóficos 
na cuestión relativa á educación vocacional, que se fai necesa- 
rio definir o significado de vocación con certa amplitude para 
fuxir da impresión de que unha educación que se ocupa dela é 
demasiado práctica, cando non simplemente pecuniaria. Unha 

vocación non significa máis que unha dirección nas actividades 
vitais que se volve perceptiblemente significativa para a persoa, 
polas consecuencias que delas se derivan, e útil para os seus 
próximos. O oposto a unha ocupación'”? non é nin o ocio nin 
a cultura, senón a ausencia de obxectivos, a arbitrariedade, a 
carencia de continuidade na experiencia, no plano persoal; e 
no social, o gusto pola preguiza e unha dependencia parasitaria 
dos demais. A ocupación é un sinónimo adecuado de conti- 
nuidade. Inclúe o desenvolvemento da capacidade artística do 
signo que sexa, dunha habilidade científica especial, dunha 
cidadanía proveitosa, así como de ocupacións profesionais e 
comerciais, por non falar do traballo mecánico ou da dedicación 
a actividades lucrativas. 

Debemos evitar non só limitar a concepción de vocación 
ás ocupacións nas que se producen mercadorías tanxibles de 
forma inmediata, senón tamén a idea de que as vocacións se 
distribúen dunha forma determinada, e que só hai unha para 
cada persoa. Unha especialización tan restrinxida é imposible: 
nada pode haber máis absurdo que tentar educar aos individuos 
coa vista posta nunha única actividade. En primeiro lugar, cada 
individuo, sente necesariamente diferentes vocacións, podendo 
desempeñar eficazmente cada unha delas; e en segundo lugar, 
calquera ocupación perde o seu sentido e convértese en rutina 
na medida en que resulte allea a outros intereses. 

(i) Ninguén é un artista e só iso, mais na medida en que 
alguén se aproxime a esa condición pasa a ser a persoa menos 
desenvolvida do mundo; unha sorte de monstruosidade. Debe, 
nalgún momento da súa vida, ser parte dunha familia; debe 
ter amigos e compañeiros; debe manterse a si mesmo, ou ser 
mantido por outros, e así ten unha actividade profesional. 
Forma parte dalgunha unidade política organizada, e doutras 
cousas. Naturalmente dicimos que a súa vocación é aquela 

que, entre outras, o distingue, e non aquelas que comparte 
con outros. Pero non debéramos permitirnos ser tan depen- 
dentes das palabras para ignorar, e virtualmente para negar, 
as súas outras preferencias cando hai que considerar as fases 
vocacionais da educación. 

(ii) Así como a vocación artística do home non é máis que 
unha fase especialmente relevante das súas diversas e varia- 
das actividades vocacionais, a súa eficiencia nela, no sentido 
humano de eficiencia, determínase en relación con outras 
ocupacións. Unha persoa debe ter experiencia, debe vivir, se 
a súa arte quere ser algo máis que unha realización técnica. 
Non pode atopar a materia de estudo da súa actividade artística 
dentro da súa arte; esta debe ser expresión do que sofre e goza 
noutras relacións, algo que depende pola súa vez de que os seus 
intereses estean activos e sexan aceptados. O que serve para un 
artista serve para calquera outra actividade. Existe sen dúbida 
a tendencia, que concorda co principio do hábito, de que cada 
vocación diferente se torne demasiado dominante, demasiado 
exclusiva e absorbente no seu estado máis especializado. Isto 
significa darlle máis relevo á destreza ou ao método técnico en 
detrimento do sentido. Velaí que non sexa función da educación 
promover esta tendencia, senón máis ben servir para contra- 
rrestala, de xeito que un investigador científico non sexa só un 
científico, nin o profesor tan só un pedagogo, nin clérigo tan só 
aquel que leva un hábito, e así sucesivamente. 


2. O lugar das finalidades vocacionais na educación 


Tendo en conta todos os diversos aspectos presentes na idea de 
vocación, e a ampla tradición na que se proxecta unha ocupa- 
ción concreta, consideraremos agora a educación como a activi- 
dade máis distintiva dun individuo. 

1. Unha ocupación é a única cousa que equilibra a capaci- 
dade distintiva dun individuo co seu servizo social. Descubrir 

aquilo para o que estamos capacitados e contar con unha 
oportunidade de facelo, é a chave da felicidade. Nada hai máis 
tráxico que non acertar a descubrir a nosa misión verdadeira 
na vida, ou ver como as circunstancias nos levan ou nos forzan 
a aceptar unha ocupación inadecuada. Unha ocupación ade- 
cuada significa simplemente que as aptitudes dunha persoa se 
exercitan de forma adecuada, operando co mínimo de fricción 
e co máximo de satisfacción. En relación a outros membros da 
comunidade, esa adecuación da acción significa, certamente, 
que reciben o mellor servizo que a persoa pode ofrecer. É 
unha crenza aceptada, por exemplo, que o traballo dos escra- 
vos resultaba en último termo ruinoso desde unha perspectiva 
puramente económica, que non había estímulos suficientes para 
dirixir as enerxías dos escravos, o que xeraba o conseguinte 
desperdicio. Ademais, dado que os escravos estaban confinados 
a certas ocupacións prescritas, moito talento non puido estar a 
disposición da comunidade, o que provocou graves perdas. A 
escravitude só ilustra na súa escala o que en certo grao acon- 
tece cando un individuo non se atopa a gusto no seu traballo. 
E non pode atoparse a gusto cando as vocacións se consideran 
con desprezo, e se mantén un ideal convencional de cultura que 
esencialmente é o mesmo para todos. Platón (p. 217) asentou o 
principio fundamental dunha filosofía da educación cando afir- 
mou que a función da educación consistía en descubrir en que 
era boa cada persoa, para logo adestrala ata que dominase esa 
forma de excelencia, porque tal desenvolvemento tamén garan- 
tiría o logro de necesidades sociais da forma máis harmoniosa. 
O seu erro non estaba no seu principio cualitativo, senón na 
súa concepción limitada do abano de ocupacións socialmente 
necesarias; unha limitación na visión que acabou por escurecer 
a súa percepción da infinita variedade de capacidades encon- 
tradas en diferentes individuos. 

2. Unha ocupación é unha actividade continua que ten un 
propósito. A educación mediante ocupacións, en consecuencia, 

combina en si mesma máis factores que conducen á aprendi- 
zaxe que calquera outro método. Pon en xogo instintos e hábi- 
tos; é inimiga da receptividade pasiva. Ten un fin á vista; cóm- 
pre lograr resultados. Por tanto require pensamento; demanda 
que unha idea ou fin se manteñan con firmeza, de xeito que a 
actividade non caia nin na rutina nin no capricho. Dado que 
o movemento da actividade debe ser progresivo, levando dun 
paso a outro, cómpren observación e enxeño en cada paso para 
superar os obstáculos e descubrir e readaptar os medios de 
execución. En poucas palabras, unha ocupación, desempeñada 
en condicións nas que a finalidade é a realización da actividade 
e non tan só o produto externo, cumpre os requirimentos que 
antes se estableceron en relación coa análise de finalidades, 
intereses e pensamento (cap. VIII, X, XII). 

Unha vocación tamén implica necesariamente un principio 
organizador de información e de ideas; para o coñecemento e 
para o desenvolvemento intelectual. Proporciona un eixe que 
percorre unha inmensa diversidade de cousas; provoca que 
diferentes experiencias, feitos, e anacos de información se orga- 
nicen entre si. O avogado, o médico, o investigador de labora- 
torio nalgunha rama da química, o pai, o cidadán interesado na 
súa propia localidade, teñen un estímulo dinámico e constante 
para percibir e recoller todo aquilo que se relaciona coa súa 
ocupación. Inconscientemente, debido á motivación derivada 
desa actividade, procura toda a información relevante e faise 
con ela. A vocación actúa como un imán que atrae e como 
unha cola que pega. Unha organización así do coñecemento 
é vital, pois responde ás necesidades; reflíctese e axústase na 
acción de xeito que xamais se estanca. Ningunha clasificación, 
ningunha selección e ningunha organización de feitos, que 
conscientemente se elabore para fins puramente abstractos, se 
pode comparar en solidez ou en eficacia coa que se tece baixo 
a presión dunha ocupación; en comparanza, o primeiro tipo é 
formal, superficial, e frío. 

3. O único adestramento adecuado para as ocupacións é o 
adestramento mediante as ocupacións. O principio formulado 
anteriormente neste libro (cap. VI), de que o proceso educativo 
constitúe o seu propio fin, e que a única preparación axeitada 
para responsabilidades ulteriores lógrase tirando o máximo 
partido da vida presente inmediata, aplícase plenamente nas 
fases vocacionais da educación. A vocación dominante de todos 
os seres humanos en toda época, é a de vivir o seu desenvolve- 
mento intelectual e moral. Na infancia e na mocidade, coa súa 
relativa liberdade ante a presión económica, este feito resulta 
patente e manifesto. Predeterminar algunha ocupación futura 
para a que a educación sirva como unha simple preparación, 
supón prexudicar as posibilidades do desenvolvemento pre- 
sente e polo tanto reducir a adecuación da preparación para 
un emprego futuro adecuado. Por repetir o principio que tive- 
mos ocasión de invocar con tanta frecuencia, tal adestramento 
pode desenvolver unha destreza mecánica en tarefas rutineiras 
(non é seguro que iso sexa así, pois pode provocar desgusto, 
aversión, e abandono), pero será a costa de propiedades como 
unha observación atenta, ou unha planificación coherente e 
enxeñosa, que fan que unha ocupación resulte intelectualmente 
atractiva. Nunha sociedade dirixida de forma autocrática, con 
frecuencia se persegue o obxectivo consciente de deter o des- 
envolvemento da liberdade e da responsabilidade; uns poucos 
planifican e ordenan, mentres os demais seguen as indicacións 
e quedan confinados expresamente en áreas de actividade 
limitadas e prescritas. Por moito que un modelo así poida ser 
útil para o prestixio e o beneficio dunha clase, é evidente que 
limita o desenvolvemento da clase sometida; endurece e limita 
as oportunidades de aprender a través da experiencia da clase 
dirixente, e, en ambos sentidos, empobrece a vida da sociedade 
no seu conxunto (p. 431). 

A única alternativa consiste en que toda a preparación tem- 
perá para as vocacións sexa indirecta antes que directa; sobre 

todo a través da presentación daquelas ocupacións se fai que se 
derivan das necesidades e dos intereses do alumno no momento. 
Só desta forma pode haber por parte do educador e por parte do 
educando unha descuberta xenuína de aptitudes persoais, de 
xeito que poida emerxer a escolla adecuada dunha actividade 
especializada no futuro. Ademais, a descuberta de capacidades 
e de aptitudes será un proceso constante, mentres continúe o 
desenvolvemento. Asumir que a descuberta do traballo a esco- 
ller para a vida adulta dunha vez e para sempre nunha data 
determinada, é unha idea tópica e arbitraria. Poñamos por caso 
que alguén descobre que ten interese, intelectual e social, en 
todo o que ten que ver coa enxeñaría e decide facer dela a súa 
vocación. Como moito, con iso tan só esboza o campo ao que 
se podería orientar nun momento do futuro. É unha sorte de 
deseño básico dun mapa que se utiliza para orientar actividades 
ulteriores. Supón descubrir unha profesión da mesma maneira 
en que Colón descubriu América cando chegou ás súas cos- 
tas. Quedan por facer exploracións futuras de tipo moito máis 
detallado e amplo. Cando os educadores conciben a orientación 
vocacional como algo que conduce a unha escolla definitiva, 
irrevogable e completa, tanto a educación como a vocación 
escollidas acaban por ser ríxidas, limitando o desenvolvemento 
futuro. Nesa dirección, a vocación elixida acabará por deixar a 
persoa implicada nunha posición de subordinación permanente, 
ao servizo da intelixencia dos que teñen unha ocupación que 
permita un desempeño e un reaxuste máis flexibles. E se ben 
os usos ordinarios da linguaxe poida que non xustifiquen que 
se diga que unha actitude flexible de reaxuste permite a escolla 
dunha vocación nova posterior, na realidade trátase diso. Se 
mesmo os adultos deben ter conta de que as súas ocupacións 
non os limiten nin os fosilicen, os educadores deberían certa- 
mente ter coidado en que a preparación vocacional dos mozos 
sexa tal que lles permita unha continua reorganización de 
obxectivos e métodos. 

3. Oportunidades e perigos do presente 


No pasado, a educación ten sido máis vocacional de feito que 
de nome. 
(i) A educación das masas era claramente utilitaria. Falábase 


!' antes que de educación, ou simple- 


de aprender un oficio"? 
mente de aprender da experiencia. As escolas dedicábanse as 
tres Erres en tanto a habilidade nos aspectos básicos da lectura, 
a escrita e a aritmética, eran elementos comúns a calquera tipo 
de labores. Tomar parte nalgún ámbito laboral especial, baixo 
a dirección de outros, correspondíase coa educación fóra da 
escola. As dúas complementábanse; o traballo escolar co seu 
carácter limitado e formal era tanto unha parte desa aprendi- 
zaxe dun oficio como o propio traballo de aprendiz. 

(ii) En boa medida, a educación das clases dominantes era 
esencialmente vocacional, se ben acontecía que as ocupacións 
do goberno e do ocio non se denominaban profesións. Pois só se 
denominaban vocacións ou empregos aquelas cousas que impli- 
caban traballo manual, traballar por algún tipo de recompensa 
ou polo seu equivalente monetario, ou prestar servizos especiais 
a persoas concretas. Durante moito tempo, por exemplo, a pro- 
fesión de cirurxián andaba polo mesmo nivel que a do criado 
ou a do barbeiro, en parte porque tiñan moito que ver co corpo, 
e en parte porque implicaban prestar un determinado servizo 
retribuído a unha determinada persoa. Pero se imos alén das 
palabras, dirixir os asuntos sociais como actividade, sexa no 
campo político sexa no económico, quer na guerra quer na paz, 
é unha profesión como calquera outra; e alí onde a educación 
non sucumbiu por completo aos ditados da tradición, as escolas 
superiores no pasado foron en gran medida creadas para ofrecer 
preparación nese campo. Ademais, tamén se teñen convertido 

da persoa, o tipo de compañía social e de entretemento que dan 
prestixio, e o dispendio económico. Sen ser elas mesmas cons- 
cientes, as institucións superiores do saber fixéronse para con- 
tribuír a preparar para estes empregos. Mesmo na actualidade, o 
que se denomina educación superior é para unha clase concreta 
(moito menor do que adoitou ser), unha preparación maiormente 
orientada a executar adecuadamente esas actividades. 

Noutra dirección, tamén é, en boa medida, especialmente en 
ámbitos máis avanzados, un adestramento para profesións como 
a ensinanza ou a investigación especial. Debido a un curioso 
prexuízo, a educación que está principalmente orientada á pre- 
paración para unha actividade de lecer conspicuo, para ensinar, 
ou para ocupacións literarias, e para o liderado, tense conside- 
rado como non vocacional e mesmo como esencialmente cultu- 
ral. O adestramento literario que indirectamente prepara para 
escribir, sexan libros, crónicas en xornais, ou artigos en revis- 
tas, ten sufrido especialmente con este prexuízo: moitos mestres 
e autores escriben e argumentan en defensa dunha educación 
cultural e humanista fronte á invasión da educación práctica 
especializada, sen recoñecer que a súa propia educación, que 
denominan liberal, ten sido en boa parte adestramento para a 
ocupación que eles exercen. Caeron simplemente no hábito de 
considerar os seus propios ámbitos como culturais en exclusiva, 
sen recoñecer as posibilidades culturais doutras ocupacións. Na 
cerna destas distincións está sen dúbida a tradición que reco- 
ñece como emprego só aquelas actividades nas que cada quen é 
responsable do seu traballo ante un patrón concreto, antes que 
diante do patrón último, a comunidade. 

Hai, non obstante, causas obvias da especial relevancia 
actual da educación vocacional, dada a disposición a facer 
explícitas e intencionais implicacións vocacionais que antes 
eran tácitas. 

(i) En primeiro lugar, hai unha valoración crecente, nas 
comunidades democráticas, de todo o que teña que ver co tra- 

ballo manual, coas ocupacións comerciais, e coa prestación de 
servizos tanxibles á comunidade. En teoría, agora agárdase que 
os homes e as mulleres fagan algo a cambio do sostén intelec- 
tual e económico que lles dá a sociedade. O traballo é eloxiado; 
o servizo é un ideal moral moi gabado. Se ben aínda causan 
moita admiración e envexa aqueles que poden levar unha vida 
de conspicuo lecer e ostentación, un sentimento moral máis esi- 
xente condena tales formas de vida. A responsabilidade social 
para utilizar o tempo e a capacidade persoal, normalmente é 
máis valorada do que adoitaba ser. 

(ii) En segundo lugar, aquelas ocupacións que son especifi- 
camente industriais teñen gañado moita importancia no pasado 
século e medio. A manufactura e o comercio deixaron de ser 
cousa doméstica e local, e en consecuencia máis ou menos 
accidentais, para ter alcance mundial. Recollen os mellores 
esforzos dun grupo cada vez máis grande de persoas. O fabri- 
cante, o banqueiro, o industrial, teñen practicamente despra- 
zada a pequena nobreza agraria hereditaria na dirección inme- 
diata dos asuntos sociais. O problema do novo axuste social 
é abertamente industrial, e ten que ver coas relacións entre 
capital e traballo. O gran aumento da importancia social dos 
grandes procesos industriais, inevitablemente puxo de relevo 
cuestións vinculadas coas relacións entre escolarización e vida 
industrial. Ningún reaxuste social tan amplo podería acontecer 
sen supoñer un desafío para unha educación herdada dunhas 
condicións sociais diferentes, e sen presentarlle novos proble- 
mas á educación. 

(iii) En terceiro lugar, está o feito xa mencionado varias 
veces: a industria deixou de ser en esencia un procedemento 
sinxelo, práctico, transmitido por vía do costume. A súa téc- 
nica agora é tecnolóxica, é dicir, baseada nunha maquinaria 
resultante de descubrimentos feitos nas matemáticas, na física, 
na química, na bacterioloxía, etc. A revolución económica ten 
estimulado a ciencia propoñéndolle problemas que resolver, 

promovendo un respecto intelectual maior polos aparellos 
mecánicos. E a industria recibiu da ciencia o seu pago a un 
elevado interese. Como consecuencia, as ocupacións industriais 
teñen un contido intelectual infinitamente maior, e posibili- 
dades culturais infinitamente maiores das que adoitaban ter. 
A demanda dese tipo de educación que poña en contacto aos 
traballadores co fundamento e co alcance científico e social 
das súas actividades faise imperativa, pois os que carecen dela 
inevitablemente se converten en apéndices das máquinas que 
manexan. Baixo o Antigo Réxime todos os traballadores dun ofi- 
cio eran en certo modo iguais en canto a coñecemento e a pers- 
pectiva. O coñecemento e o enxeño persoais desenvolvíanse 
cun campo certamente limitado, pois o traballo facíase con 
ferramentas que o traballador mesmo controlaba por enteiro. 
Agora o operario ten que axustarse á súa máquina, en lugar de 
que as súas ferramentas se axusten aos seus propósitos. Se ben 
as posibilidades intelectuais da industria se multiplicaron, as 
condicións industriais tenden a converter a industria, para as 
grandes masas, nun recurso educativo menor do que o era nos 
días da produción manual para os mercados locais. A tarefa de 
desenvolver as posibilidades intelectuais inherentes ao traballo 
trasládase así á escola. 

(iv) En cuarto lugar, a procura do coñecemento volveuse, 
na ciencia, máis experimental, menos dependente da tradi- 
ción literaria, e menos asociado cos métodos dialécticos de 
razoamento, e con símbolos. Como resultado, as materias de 
estudo propias da ocupación industrial presentan non só máis 
contido científico que antes, senón maiores oportunidades para 
familiarizarse co método co que se produce o coñecemento. 
O traballador común nunha fabrica está evidentemente baixo 
unha presión económica demasiado inmediata como para ter 
unha posibilidade de producir coñecemento, como fai quen 
traballa nun laboratorio. Pero nas escolas, a relación coas 
máquinas e cos procesos industriais pode darse baixo condi- 

cións nas que a principal tarefa consciente dos alumnos sexa a 
comprensión. A separación entre o taller e o laboratorio, onde 
estas condicións se dan, resulta en boa medida convencional, 
pois o laboratorio ten a vantaxe de permitir o seguimento de 
calquera interese intelectual que un problema poida suxerir; o 
taller ten a vantaxe de poñer de relevo as relacións sociais dos 
principios científicos, así como de estimular un interese maior 
en moitos alumnos. 

(v) Finalmente, os avances que se teñen feito en psicoloxía 
da aprendizaxe en xeral e da infancia en particular, coinciden 
coa crecente importancia da industria na vida. Pois a psicoloxía 
moderna subliña a importancia radical dos instintos primarios 
espontáneos de exploración, de experimentación e de sensaioy. 
Mostra que a aprendizaxe non é obra de algo xa dado que se 
denomina mente, senón que a propia mente é unha organiza- 
ción de capacidades orixinais en actividades con significación. 
Como xa vimos (p. 348), para os alumnos adultos o traballo é en 
relación ao desenvolvemento educativo de actividades espon- 
táneas primarias, o que o xogo é para os alumnos máis novos. 
Ademais, o tránsito entre xogo e traballo debería ser gradual, 
sen que supoña un cambio radical de actitude senón un traslado 
ao traballo de elementos do xogo, amais dunha reorganización 
continua para garantir un maior control. 

O lector reparará en que estes cinco puntos na práctica 
resumen os principais debates da parte anterior do libro. Tanto 
na perspectiva práctica como na filosófica, a clave na situación 
educativa actual radica nunha reconstrución gradual dos mate- 
riais e dos métodos escolares para poder utilizar varias formas 
de ocupación que tipifiquen as vocacións sociais, e para mos- 
trar o seu contido intelectual e moral. Esta reconstrución debe 
relegar os métodos puramente literarios, incluíndo os libros de 
texto, e os métodos dialécticos, á posición de útiles auxiliares 
necesarios no desenvolvemento intelixente de actividades con- 
secutivas e crecentes. 

Pero a nosa discusión ten subliñado o feito de que esta 
reorganización educativa non se pode lograr simplemente 
tentando ofrecer unha preparación técnica para a industria e 
para o mundo profesional tal e como agora funcionan, e moito 
menos reproducindo sen máis os trazos actuais da industria na 
escola. O problema non radica en facer da escola un anexo da 
industria e do comercio, senón en utilizar os trazos do campo 
da produción para facer a vida escolar máis activa, máis chea 
de significado inmediato, máis vinculada coa experiencia exte- 
rior á escola. O problema non ten unha solución doada. Existe 
un perigo constante de que a educación perpetúe as vellas 
tradicións para unha minoría selecta, e se axuste ás novas 
condicións económicas aceptando en boa medida os trazos dun 
sistema industrial defectuoso, con ámbitos sen transformar, 
sen racionalizar e sen socializar. Dito noutras palabras, existe 
o perigo de que a educación vocacional se entenda na teoría e 
na práctica como unha educación para a empresa'”, como un 
medio de garantir a eficiencia técnica en actividades futuras 
especializadas. 

A educación volveríase entón un instrumento para perpe- 
tuar, sen máis, a actual orde industrial da sociedade, en lugar 
de operar como un medio para a súa transformación. A trans- 
formación desexada non é difícil de definir de maneira formal. 
Implica unha sociedade na que cada persoa se ocuparía en 
facer algo que faga que a vida das outras persoas sexa máis 
agradable, e que en concordancia faga que os lazos que unen 
as persoas sexan máis visibles, que anulen as barreiras que 
as separan. Denota un estado de cousas no que o interese de 
cada quen polo seu traballo nace da vontade e da intelixen- 
cia, e basease na súa adecuación coas súas propias aptitudes. 
Non hai que dicir que estamos lonxe de tal estado social; nun 
sentido literal e cuantitativo, tal vez nunca o alcancemos. Pero 





12 Trade no orixinal, no sentido de negocio. 

en principio, as propiedades dos cambios sociais xa alcanza- 
dos van nesa dirección. Existen agora recursos máis amplos 
para logralo dos que nunca antes houbo. Tampouco hai no 
camiño obstáculos insuperables, dada a vontade decidida 
para logralo. 

O suceso ou o fracaso nese obxectivo depende máis da adop- 
ción de métodos educativos pensados para realizar o cambio 
que de calquera outra cousa. Pois o cambio supón esencial- 
mente un cambio na calidade da disposición mental, un cambio 
educativo. Isto non quere dicir que poidamos cambiar o carác- 
ter e a mente mediante a instrución e a persuasión directas, alén 
de cambiar a situación industrial e política. Unha concepción 
tal contradí a nosa idea básica de que o carácter e a mente son 
actitudes de resposta para participar nos asuntos sociais. Pero 
quere dicir que podemos producir nas escolas unha proxección 
do tipo de sociedade que nos gustaría acadar, e que formando 
as mentes segundo ela se modificarían gradualmente os trazos 
máis duros e máis recalcitrantes da sociedade adulta. 

Desde unha perspectiva emocional pode semellar duro dicir 
que o maior perigo do réxime actual non se atopa na pobreza 
e no padecemento que implica, senón no feito de que tantas 
persoas teñan ocupacións que non lles atraen, que se desempe- 
ñan simplemente pola recompensa monetaria que ofrecen. Pois 
tales ocupacións só provocan unha aversión permanente, unha 
vontade enferma, e un desexo de facer pouco caso e evadirse. 
Nin o corazón dos homes nin as súas mentes están nese seu 
traballo. Por outra parte, aqueles que non só teñen un número 
moito maior de posesións terreais, senón que teñen un control 
excesivo, cando non monopolista, das actividades dos máis, 
non participan da interacción social desde a igualdade e a 
universalidade. Senten a necesidade de manifestar indulxencia 
e ostentación; tratan de mostrar a distancia que os separa dos 
demais mediante a maior exhibición de forza, de posesións e de 
lecer que poidan facer ante os demais. 

Podería ser máis que posible que un plan de educación 
vocacional concibido na pouquidade, perpetuase esta división 
de maneira máis ostensible. Apoiándose nun dogma de pre- 
destinación social, implicaría que uns deben continuar sendo 
asalariados baixo condicións económicas como as presentes, e 
aspiraría simplemente a darlles o que se coñece como educa- 
ción laboral, é dicir, coa maior eficiencia técnica. A competen- 
cia técnica é algo que se bota en falta infelizmente, e resulta 
desexable desde calquera punto de vista, non simplemente coa 
finalidade de producir mellores mercadorías a un custo menor, 
senón polo maior gozo que se encontra no traballo. Pois nin- 
guén quere facer as cousas a medio facer. Pero hai unha gran 
diferenza entre unha competencia limitada a un traballo inme- 
diato, e unha competencia que abrangue a comprensión dos 
seus efectos sociais; entre a eficiencia para realizar os plans 
de outros, e a que permite que cada quen formule os seus. Na 
actualidade a limitación intelectual e emocional caracteriza 
tanto a clase dos patróns como a dos empregados. Mentres 
que estes últimos non se ocupan do seu traballo para alén do 
salario que lles reporta, a previsión dos primeiros céntrase no 
lucro e no poder. Neste último caso normalmente cómpre unha 
iniciativa intelectual moito maior e un control das circunstan- 
cias máis grande. Pois implica a xestión e a combinación dun 
gran número de diversos factores, mentres que o interese polo 
salario restrínxese a unha certa actividade muscular sinxela. 
Pero en calquera caso a intelixencia vese limitada por cues- 
tións técnicas, que nin son humanistas nin liberais, dado que 
no traballo non se asumen orientacións sociais. E cando o 
motivo que o anima é o desexo de lucro ou de poder persoal, 
esta limitación é inevitable. De feito, os menos afortunados 
economicamente mostran con frecuencia unha maior empatía 
social espontánea e unha mellor disposición humana dado que 
non teñen experimentado os duros efectos do control unilateral 
dos asuntos dos demais. 

Calquera plan de educación vocacional que tome como 
punto de partida o réxime industrial que agora existe, disponse 
a asumir e perpetuar as súas divisións e debilidades, e polo 
tanto a converterse nun instrumento para instaurar o dogma feu- 
dal da predestinación social. Aqueles que están en posición de 
satisfacer os seus desexos, demandarán unha ocupación liberal, 
cultural, aquela que prepara para mandar esa mocidade na que 
están directamente interesados. Dividir o sistema, e darlle aos 
demais, aos situados en peor posición, unha educación conci- 
bida principalmente como unha preparación especificamente 
laboral, é considerar as escolas como un medio para transferir 
a vella división entre traballo e lecer, entre cultura e servizo, 
entre mente e corpo, entre clase dirixida e clase dirixente, a 
unha sociedade nominalmente democrática. Unha educación 
vocacional así concibida descarta inevitablemente as impli- 
cacións científicas, históricas e humanas dos materiais e dos 
procesos que presenta. Incluír tales cousas nesa educación 
laboral básica sería perder o tempo; ocuparse de todo iso non 
sería “prácticos. Pois están reservadas para aqueles que gozan 
do lecer, o lecer derivado dos recursos económicos superiores. 
Tales cousas mesmo poderían ser perigosas para os intereses 
da clase dominante, xerando descontento e ambicións “fóra 
de lugars en quen traballa sometido ao dominio de outros. 
Pero unha educación que recoñece todo o sentido intelectual 
e social que hai nunha vocación, incluiría o coñecemento dos 
antecedentes históricos da situación actual; o adestramento na 
ciencia para potenciar a intelixencia e a iniciativa no manexo 
de materiais e dos medios de produción; e estudar economía, 
civismo e política para poñer ao futuro traballador en contacto 
cos problemas actuais e cos diferentes métodos propostos para a 
súa mellora. Por enriba de todo, amestraría o poder de readapta- 
ción a condicións cambiantes de xeito que os futuros traballado- 
res non se sometan a cegas a un fado que lles for imposto. Este 
ideal ten que loitar non só coa inercia das tradicións educativas 

existentes, senón tamén coa oposición dos que están atrinchei- 
rados ao mando da maquinaria industrial, e que se decatan de 
que un sistema ideal así, de xeneralizarse, ameazaría a súa 
habilidade de utilizar aos demais para os seus propios fins. 

Pero este mesmo feito é o presaxio dunha orde social máis 
igualitaria e máis ilustrada, pois pon de manifesto que a reorga- 
nización social depende da reconstrución educativa. É por tanto 
un estímulo para que os que cren nunha orde mellor, potencien 
a promoción dunha educación vocacional que non someta a 
mocidade ás demandas e normas do sistema actual, senón que 
utilice os seus criterios científicos e sociais para desenvolver 
unha intelixencia valente, e facer que a intelixencia sexa prác- 
tica e executiva. 

Unha vocación significa calquera forma de actividade continua 
que preste servizo aos demais e poña as capacidades persoais 
ao servizo do logro de resultados. A cuestión da relación entre 
vocación e educación pon sobre a mesa os diversos problemas 
anteriormente discutidos verbo da conexión do pensamento coa 
actividade corporal; do desenvolvemento individual consciente 
coa vida asociada; da cultura teórica cunha conduta práctica 
que ofrece resultados definidos; de gañarse a vida, co gozo 
valioso do ocio. En xeral, a oposición a recoñecer as etapas 
vocacionais da vida na educación (agás no caso das útiles tres 
Erres na escola elemental), acompaña a conservación dos ideais 
aristocráticos do pasado. Pero, na presente conxuntura, hai un 
movemento a favor de algo denominado instrución vocacional 
que, de levarse a cabo, darían a esas ideas unha forma sólida 
adaptada ao réxime industrial existente. Este movemento man- 
tería a educación tradicional de signo liberal ou cultural para 
aqueles poucos que posúen medios económicos para gozala, 
e daría ás masas unha educación laboral, limitada e técnica, 

para ocupacións especializadas, realizadas baixo o control de 
outros. Este plan denota, certamente, unha simple perpetuación 
da vella división social, cos seus correspondentes dualismos 
intelectuais e morais. Pero implica a súa continuidade nunhas 
circunstancias nas que ten moita menos xustificación para 
seguir existindo. Pois a vida industrial é agora tan dependente 
da ciencia e afecta de maneira tan íntima a todas as formas de 
interacción social, que existe unha oportunidade de utilizala 
para o desenvolvemento da mente e do carácter. Ademais, dar- 
lle un uso educativo correcto influiría na intelixencia e no inte- 
rese para modificar, no eido da lexislación e da administración, 
os trazos socialmente detestables da actual orde industrial e 
comercial. Poñería o crecente caudal de simpatía social a favor 
dunha causa construtiva, en lugar de deixalo cabo dun cego sen- 
timento filantrópico. Daríalles aos que desempeñan ocupacións 
industriais o desexo e a habilidade para participaren no control 
social, e a habilidade para seren os donos do seu fado industrial. 
Permitiríalles encher de sentido os trazos técnicos e mecánicos 
que tanto definen o noso sistema maquinal de produción e de 
distribución. En favor dos que agora padecen as peores oportu- 
nidades económicas. Entre os representantes da porción máis 
privilexiada da comunidade, aumentaría a estima polo traballo, 
crearía unha disposición mental coa que poder descubrir os 
elementos culturais na actividade útil, e incrementar o sentido 
da responsabilidade social. A posición crucial da cuestión da 
educación vocacional neste momento ten que ver, noutras pala- 
bras, co feito de que concentra nun único punto dúas cuestións 
fundamentais: se a intelixencia se exercita mellor fóra ou dentro 
dunha actividade que pon a natureza ao servizo do home, e se 
a cultura individual se garante mellor desde posicións egoístas 
ou sociais. Non se ofrece neste capítulo unha recapitulación con 
máis pormenores, pois condensa o debate dos capítulos anterio- 


res, do XV ao XXII, ambos incluídos. 

CAPÍTULO XXIV 
FILOSOFÍA DA EDUCACIÓN 


1. Unha revisión crítica 


Malia que esteamos a falar de filosofía da educación, aínda non 
se deu unha definición de filosofía; nin se ten feito unha con- 
sideración explícita da natureza dunha filosofía da educación. 
Este tema introdúcese agora facendo un reconto breve na súa 
orde lóxica dos debates anteriores, co propósito de presentar 
os asuntos filosóficos tratados. Despois, seguirá unha breve 
discusión, en termos filosóficos máis especializados, das teorías 
do coñecemento e da moral implícitas en diferentes idearios 
educativos segundo funcionan na práctica. 

A estrutura lóxica dos capítulos anteriores ten tres partes. 

1. Os primeiros capítulos tratan da educación como unha 
necesidade e como unha función social. O seu propósito é 
o de mostrar os trazos xerais da educación como un proceso 
mediante o cal os grupos sociais manteñen a continuidade na 
súa existencia. A educación tense mostrado como un proceso de 
renovación dos significados da experiencia a través dun proceso 
de transmisión, en parte incidental a través da convivencia ou 
da interacción entre adultos e mozos, en parte instituído deli- 
beradamente para lograr a continuidade social. Viuse que este 
proceso implica o control e o desenvolvemento tanto do indivi- 
duo inmaturo como do grupo no que vive. 

Esta consideración era formal pois non tiña en conta de 
forma específica as propiedades do grupo social implicado, o 
tipo de sociedade que persegue a súa propia perpetuación por 
medio da educación. O debate xeral centrouse entón en analizar 
aqueles grupos sociais que formulan unha vontade de progreso, 
e que perseguen unha maior variedade de intereses mutua- 
mente partillados, a diferenza dos que simplemente perseguen a 

preservación dos costumes establecidos. Viuse que tales socie- 
dades son de tipo democrático, debido á maior liberdade outor- 
gada aos seus integrantes, e á necesidade sentida de que os seus 
individuos posúan un interese conscientemente socializado, en 
lugar de confiar simplemente na forza dos costumes que ope- 
ran baixo o control dunha clase superior. O tipo de educación 
apropiado ao desenvolvemento dunha comunidade democrática 
foi tomado pois explicitamente como criterio para unha análise 
ulterior e máis detallada da educación. 

2. Viuse que esta análise, baseada no criterio democrático, 
implicaba o ideal dunha reconstrución ou reorganización con- 
tinua da experiencia, de tal natureza que incrementase o seu 
significado ou contido social recoñecido, e para incrementar a 
capacidade dos individuos para actuar como gardiáns directos 
desta reorganización (cap. VI-VII). Esta distinción utilizouse 
despois para esbozar o carácter respectivo da materia de estudo 
e do método. Tamén determinaba a súa unidade, dado que o 
método, no estudo e na aprendizaxe sobre esta base, vén sendo 
un movemento conscientemente orientado a reorganizar a mate- 
ria de estudo da experiencia. Desde este punto de vista desen- 
volvéronse os principios fundamentais do método e da materia 
de estudo da aprendizaxe (cap. XIII-XIV). 

3. Agás críticas ocasionais destinadas a ilustrar os princi- 
pios mediante a forza do contraste, esta fase do debate deu por 
sentado o criterio democrático e a súa aplicación na vida social 
actual. Nos capítulos seguintes (XVIII-XXIII) consideramos as 
limitacións que actualmente dificultan a súa realización. Viuse 
que xorden da idea de que a experiencia consiste nunha serie 
de dominios, ou intereses, segregados, cada un posuíndo o seu 
propio valor, material, e un método independente; cada un 
controlando os demais, e, manténdose cada un nos seus límites 
por mor dos demais, establecendo unha sorte de sequilibrio de 
poderes na educación. Logo procedemos a analizar os diferen- 
tes presupostos que alentan esta segregación. Nunha perspectiva 

práctica, viuse que teñen a súa orixe na división da sociedade 
en clases e en grupos separados de forma máis ou menos ríxida; 
noutras palabras, na obstrución dunha interacción e dunha rela- 
ción social plena e flexible. Viuse que estas rupturas sociais da 
continuidade teñen concreción intelectual en varios dualismos 
e antíteses, tales como as que hai entre traballo e ocio, entre 
actividade práctica e individual, entre home e natureza, entre 
individualidade e asociación, entre cultura e vocación. Neste 
debate, encontramos que estes diferentes asuntos teñen os seus 
correlatos en formulacións que se teñen feito en sistemas filo- 
sóficos clásicos; e que refiren os problemas fundamentais da 
filosofía, tales como os da mente (ou espírito) e da materia, do 
corpo e da mente, da mente e do mundo, do individuo e das súas 
relacións cos outros, etc. Por debaixo destas varias separacións 
encontramos que o suposto fundamental era o do illamento da 
mente verbo da actividade, que implicaba circunstancias físicas, 
órganos corporais, aparellos materiais e obxectos naturais. En 
consecuencia, presentábase unha filosofía que recoñece a orixe, 
o lugar, e a función da mente nunha actividade que controla o 
medio. Así completamos o circuíto e volvemos ás concepcións da 
primeira parte deste libro: tales como a continuidade biolóxica 
dos impulsos e dos instintos humanos coas enerxías naturais; a 
dependencia do desenvolvemento da mente verbo da participa- 
ción en actividades conxuntas cun propósito común; a influencia 
do medio físico a través dos usos que del se fai no medio social; 
a necesidade de utilizar as diferenzas individuais en canto a 
desexos e pensamentos nunha sociedade que se desenvolva pro- 
gresivamente; a unidade esencial de método e materia de estudo; 
a continuidade intrínseca entre fins e medios; o recoñecemento 
da mente como un pensamento que percibe e pon a proba os 
sentidos do comportamento. Estas concepcións concordan coa 
filosofía que considera a intelixencia como unha reorganización 
intencional, a través da acción, do material da experiencia; e non 
concordan con ningunha das filosofías dualistas mencionadas. 

2. A natureza da filosofía 


A nosa próxima tarefa consiste en derivar e facer explícita a 
idea de filosofía implícita nestas consideracións. Xa describi- 
mos virtualmente, aínda que sen definila, a filosofía, a partir 
dos problemas cos que trata; e sinalamos que estes problemas 
orixínanse nos conflitos e nas dificultades da vida social. Os 
problemas con cousas como as relacións entre a mente e a mate- 
ria; O corpo e a alma; a natureza humana e a física; o individual 
e o social; a teoría, ou coñecemento, e a práctica, ou acción. Os 
sistemas filosóficos que formulan estes problemas recollen as 
principais posicións e dificultades da praxe social contempo- 
ránea. Poñen de manifesto de forma explícita o que os homes 
deron en pensar, en virtude da calidade da súa experiencia 
actual, sobre a natureza, sobre eles mesmos, e a realidade que 
conciben para incluír e gobernar ambas cousas. 

Como cabería agardar, entón, a filosofía tense definido nor- 
malmente de maneiras que implican unha certa totalidade, 
xeneralidade e finalidade, tanto na materia de estudo coma no 
método. En relación á materia de estudo, a filosofía é unha ten- 
tativa de comprender, é dicir, de xuntar os diversos detalles do 
mundo e da vida nun único todo inclusivo, que ora será unha 
unidade, ou, como nos sistemas dualistas, reducirá a plurali- 
dade de detalles a un pequeno número de principios supremos. 
Na perspectiva da actitude do filósofo e de aqueles que aceptan 
as súas conclusións, hai un empeño en obter unha visión da 
experiencia tan unificada, consistente e completa como sexa 
posible. Este aspecto exprésase na palabra “filosofías, amor 
pola sabedoría. Sempre que a filosofía se tomou en serio, tamén 
se asumiu que significaba alcanzar unha sabedoría que influiría 
na conduta diaria. Sirva de testemuño o feito de que todas as 
escolas antigas de filosofía tamén eran formas de vida orga- 
nizada, e aqueles que aceptaban as súas doutrinas tiñan que 
seguir certos modos distintivos de conduta; sirva de testemuño 

a conexión íntima da filosofía coa teoloxía da igrexa romana na 
Idade Media, a súa asociación frecuente con intereses relixiosos, 
e, nas crises nacionais, a súa asociación con conflitos políticos. 

Esta conexión directa e íntima da filosofía cunha visión sobre 
a vida distingue evidentemente a filosofía da ciencia. Os feitos 
particulares e as leis da ciencia inflúen na conduta certamente. 
Suxiren qué cousas facer e cales non, e ofrecen medios de exe- 
cución. Cando a ciencia non implica tan só un informe verbo 
dos feitos concretos descubertos acerca do mundo, senón unha 
actitude xeral ante el, diferente das cousas concretas que haxa 
que facer, convértese en filosofía. Pois implica unha disposición 
esencial que representa unha actitude non en relación a esta ou 
aquela cousa nin sequera verbo da suma de cousas coñecidas, 
senón en torno ás consideracións que gobernan a conduta. 

De aí que a filosofía non se poida definir simplemente desde 
a perspectiva da materia de estudo. Por esta razón, a definición 
de conceptos como xeneralidade, totalidade e finalidade, acá- 
dase máis facilmente desde a perspectiva da disposición cara o 
mundo que elas denotan. En sentido puramente literal e cuan- 
titativo, estes termos non teñen que ver coa materia de estudo 
do coñecemento, pois a enteireza e a finalidade están fóra de 
cuestión. Impídeo a natureza mesma da experiencia como un 
proceso en curso, cambiante. Nun sentido menos ríxido, teñen 
que ver máis coa ciencia que coa filosofía. Pois obviamente 
temos que acudir ás matemáticas, á física, á química, á bioloxía, 
á antropoloxía, á historia, etc., para descubrir feitos sobre o 
mundo. Son as ciencias as que deben dicir qué xeneralizacións 
se poden facer sobre o mundo e o que supoñen en concreto. 
Pero cando nos preguntamos que tipo de disposición perma- 
nente para actuar no mundo nos demandan os achados científi- 
cos, estamos suscitando unha cuestión filosófica. 

Desde este punto de vista, sctotalidades non significa a 
tarefa imposible dunha suma cuantitativa. Significa máis ben 
consistencia no modo de resposta en referencia á pluralidade de 

cousas que acontecen. AÁ consistencia non significa identidade 
literal; pois dado que a mesma cousa non acontece dúas veces, 
a repetición exacta dunha reacción implica algún desaxuste. 
Totalidade significa continuidade, manter un hábito de acción 
anterior coa readaptación necesaria para mantelo vivo e en 
desenvolvemento. En lugar de significar un plan de acción com- 
pleto e xa dado, significa manter o equilibrio nunha multitude 
de accións diversas, de xeito que entre elas se presten e se ofre- 
zan significación. Calquera persoa de mente aberta e sensible a 
novas percepcións, e que mostra concentración e responsabili- 
dade para relacionalas entre si, ten, sendo así, unha disposición 
filosófica. Un dos sentidos populares de filosofía é o de mostrar 
calma e resistencia ante a dificultade e a perda; mesmo se 
supón que é a capacidade de soportar a dor sen queixarse. Este 
significado é un tributo á influencia da filosofía estoica antes 
que un tributo á filosofía como tal. Pero en tanto suxire que o 
trazo xeral da filosofía radica nunha capacidade para aprender, 
ou para tirar significado, mesmo das vicisitudes máis desagra- 
dables da experiencia, e de utilizar o que se aprende na tarefa 
para seguir aprendendo, xustifícase en calquera esquema. Unha 
interpretación análoga é aplicable aos principios xerais e á 
finalidade da filosofía. Tomadas literalmente, son pretensións 
absurdas; indican enfermidade. A finalidade non significa, 
porén, que a experiencia se acabe e se esgote, senón que sig- 
nifica disposición para penetrar en niveles máis profundos de 
significado, meterse debaixo da superficie e descubrir as cone- 
xións de calquera evento ou obxecto, e persistir nesa tarefa. Da 
mesma maneira, a actitude filosófica é global no sentido de que 
se opón a tomar as cousas illadas; tenta situar un acto no seu 
contexto, que constitúe a súa significación. 

Pode ser de axuda relacionar a filosofía co pensamento na 
súa distinción do coñecemento. O coñecemento, o coñecemento 
fundamentado é ciencia; representa obxectos que foron esta- 
blecidos, ordenados, dispostos racionalmente. Pensar, por outra 

parte, é algo prospectivo na súa referencia. Está ocasionado por 
algo que non está asentado e persegue superar a perturbación. 
A filosofía supón pensar o que o coñecido nos demanda, que 
actitude de resposta esixe. É unha idea do que é posible, non 
un rexistro do feito acontecido. Por tanto é hipotética, como todo 
pensamento. Presenta e designa algo que cómpre facer, algo que 
hai que tentar. O seu valor radica non en fornecer solucións 
(que se poden lograr só coa acción) senón en definir dificultades 
e suxerir métodos para facerlles fonte. A filosofía case se pode- 
ría describir como o pensamento que chegou a ser consciente 
de selo, que ten establecido o seu lugar, a súa función e o seu 
valor na experiencia. 

A demanda dunha actitude stotal. xorde, máis concreta- 
mente, porque existe a necesidade de integrar na acción os 
diferentes intereses vitais en conflito. Cando os intereses son 
tan superficiais que se confunden facilmente entre si, ou cando 
non están suficientemente organizados como para entrar en con- 
flito entre si, a necesidade da filosofía non é perceptible. Pero 
cando o interese científico entra, por exemplo, en conflito co 
relixioso, OU O económico co científico ou co estético, ou cando 
a preocupación conservadora pola orde choca co interese pro- 
gresista pola liberdade, ou cando o institucional se enfronta co 
individual, hai un desexo de descubrir un punto de vista máis 
inclusivo desde o que as diverxencias se poidan superar, e se 
poida recuperar a consistencia e a continuidade da experiencia. 
Con frecuencia, estes choques pode axustalos un individuo por 
si mesmo; a área de conflito dos obxectivos é limitada e a persoa 
realiza os seus propios axustes básicos. Tales filosofías caseiras 
son xenuínas e a miúdo adecuadas. Pero non xeran sistemas 
filosóficos. Estes xorden cando as demandas discrepantes de 
diferentes ideais de conduta afectan á comunidade como un 
todo, e séntese unha necesidade xeral de reaxuste. 

Estes trazos explican algunhas cousas que con frecuencia 
se presentan como obxeccións contra as filosofías, tales como 

o rol que nelas xoga a especulación individual, e a súa polé- 
mica diversidade, así como o feito de que a filosofía semella 
estar permanentemente ocupada coas mesmas cousas pero 
formuladas de forma diferente. Sen dúbida, todas estas cousas 
caracterizan máis ou menos as filosofías históricas. Pero non 
son tanto obxeccións á filosofía como o son á natureza humana, 
e mesmo ao mundo no que a natureza humana se asenta. Se 
hai incertezas xenuínas na vida, as filosofías deben reflectir 
esa incerteza. Se hai diferentes diagnoses da causa dunha 
dificultade, e diferentes propostas para tratala; se, como oco- 
rre, O conflito de intereses está máis ou menos encarnado en 
diferentes clases de persoas, ten que haber filosofías diver- 
xentes competindo. En relación ao acontecido, unha evidencia 
suficiente é todo o que se precisa para establecer acordos e 
certezas. Á cousa en si está clara. Pero en relación ao que se 
deba facer nunha situación complicada, a discusión é inevi- 
table precisamente porque a cousa en si mesma aínda está 
indeterminada. Ninguén esperaría que unha clase gobernante 
estivese cómoda tendo a mesma filosofía de vida daqueles que 
tivesen que traballar moi duro para poder vivir. Se os podero- 
sos e os desposuídos tivesen a mesma disposición fundamental 
cara a vida, iso suporía ou hipocrisía ou falta de seriedade. 
Non é normal que unha comunidade dedicada a actividades 
industriais, activa nos negocios € no comercio, vexa as nece- 
sidades e as posibilidades da vida da mesma maneira que un 
país cunha elevada cultura estética e con pouco interese en 
considerar as enerxías da natureza desde unha perspectiva 
mecánica. Un grupo social cunha historia coa suficiente con- 
tinuidade responderá mentalmente a unha crise en forma moi 
diferente a de aquel grupo que padeceu o choque de rupturas 
abruptas. Mesmo sendo os feitos iguais, serían avaliados de 
maneira diferente. Pero os diferentes tipos de experiencia que 
responden a diferentes tipos de vida, impiden que emerxan os 
mesmos feitos, como tamén implican un diferente esquema de 

valores. En relación coa similitude dos problemas, isto con fre- 
cuencia é máis cousa de aparencia que de feito, debido a que 
as vellas discusións se traducen en termos de perplexidades 
contemporáneas. Pero nalgunhas cuestións fundamentais os 
mesmos problemas da existencia repítense de tempo en tempo, 
e Os únicos cambios son debidos a un cambio no contexto 
social, incluíndo o desenvolvemento das ciencias. 

O feito de que os problemas filosóficos xurdan debido a 
maiores dificultades na praxe social, e máis amplamente sen- 
tidas, ocúltase porque os filósofos convértense nunha clase 
especializada que utiliza unha linguaxe técnica, diferente do 
vocabulario no que se expresan as dificultades concretas. Pero 
alí onde un sistema se volve influínte, sempre se pode descubrir 
a súa relación cun conflito de intereses que reclama algún pro- 
grama de axuste social. Neste punto, aparece a relación íntima 
entre filosofía e educación. De feito, a educación ofrece un bo 
punto de partida desde o que afondar no significado humano 
dos debates filosóficos, en tanto diferente do significado téc- 
nico. O estudante de filosofía “como tal. sempre está en perigo 
de tomala como un exercicio intelectual ora lixeiro ora severo, 
pero como algo propio dos filósofos e que só a eles compete. 
Pero cando os asuntos filosóficos se abordan co tipo de dis- 
posición mental que eles propios demandan, ou a parir das 
diferenzas na praxe educativa que derivan de telos en conta, as 
situacións de vida que presentan nunca se perden de vista. Se 
unha teoría non supón diferenzas no labor educativo, ten que 
ser artificial. O punto de vista educativo permítenos considerar 
os problemas filosóficos alí onde xorden e medran, no espazo 
que lles é propio, e tendo en conta que aceptalos ou rexeitalos 
supón unha diferenza na práctica. 

Se estamos dispostos a concibir a educación como o proceso 
de conformación de disposicións fundamentais, intelectuais e 
emocionais, en relación coa natureza e cos nosos semellantes, 
a filosofía mesmo se pode definir como a teoría xeral da educa- 

ción. Se a filosofía non quere quedar como algo simbólico, ou 
verbal, ou como unha indulxencia sentimental para os menos, 
ou tamén como un simple dogma arbitrario, a súa revisión da 
experiencia pasada e o seu sistema de valores deben ter efec- 
tos na conduta. A axitación pública, a propaganda, a acción 
lexislativa e administrativa, son quen de producir o cambio 
de disposición que unha filosofía mostra como desexable, pero 
só no grao en que sexan educativas, é dicir, no grao en que 
modifiquen actitudes mentais e morais. E no mellor dos casos 
tales métodos están comprometidos polo feito de que se usan 
con aquelas persoas que teñen uns hábitos xa establecidos 
desde tempo atrás, mentres que a educación da mocidade ten 
un campo de operacións máis amplo e aberto. Por outro lado, 
a cuestión da escolaridade tende a converterse nun asunto 
empírico rutineiro a menos que os seus obxectivos e métodos 
se animen mediante unha análise ampla e comprensiva do seu 
lugar na vida contemporánea, pois iso é algo do que a filosofía 
se debe ocupar. 

A ciencia positiva sempre establece na práctica as finali- 
dades que a comunidade ten a obriga de alcanzar. Illada de 
tales finalidades, carece de importancia se os descubrimentos 
se utilizan para curar enfermidades ou para estendelas; para 
incrementar os medios para manter a vida ou para manufac- 
turar material de guerra que erradique a vida. Se a sociedade 
está interesada nunha desas cousas máis que na outra, a cien- 
cia mostra o camiño para conseguilo. A filosofía ten así unha 
tarefa dobre: a de criticar os obxectivos que se propoñen en 
relación co estado actual da ciencia, sinalando valores que se 
volveron obsoletos co concurso de novos recursos, mostrando 
que valores son simplemente sentimentais pois non hai medios 
para alcanzalos; e tamén interpretar os resultados da ciencia 
especializada e a súa influencia en relación a futuros fins 
sociais. É imposible que poida ter algún éxito nestas tarefas sen 
equivalentes educativos verbo do que facer e do que non facer. 

Pois a teoría filosófica non posúe unha lámpada máxica'” para 
convocar aquí e agora os valores que constrúe intelectualmente. 
Nas artes mecánicas, as ciencias convértense en métodos para 
xestionar as cousas así como para utilizar as súas enerxías para 
lograr obxectivos recoñecidos. Por medio das artes educativas a 
filosofía pode xerar métodos para utilizar as enerxías dos seres 
humanos en función de concepcións de vida serias e atinadas. 
A educación é o laboratorio no que as distincións filosóficas se 
concretan e comproban. 

Resulta interesante que a filosofía europea se orixinase 
(entre os atenienses) baixo a presión directa de cuestións edu- 
cativas. A historia da filosofía primeira, desenvolvida polos gre- 
gos en Asia Menor ou en ltalia, no que atinxe ao seu abano de 
temas, é fundamentalmente un capítulo da historia da ciencia 
máis que da filosofía, tal e como entendemos hoxe esta palabra. 
Tiña como obxecto a natureza, e especulaba sobre a esencia e os 
cambios nas cousas. Máis tarde os mestres viaxeiros, coñecidos 
como sofistas, comezaron a aplicar os resultados e os métodos 
dos filósofos naturais á conduta humana. 

Cando os sofistas, o primeiro corpo de educadores profe- 
sionais de Europa, instruían a mocidade na virtude, nas artes 
políticas, e na xestión da cidade e do fogar, a filosofía comezou 
a ocuparse da relación do individual co universal, con algunha 
clase concreta, ou con algún grupo; a relación do home coa 
natureza, a existente entre tradición e reflexión, ou entre coñe- 
cemento e acción. Pode a virtude, a excelencia recoñecida en 
calquera ámbito, aprenderse, preguntaban? Que é aprender? 
Ten que ver co coñecemento. Que é, entón, o coñecemento? 
Como se logra? A través dos sentidos, ou mediante a aprendi- 
zaxe nalgunha maneira de facer, ou mediante unha razón que 
teña pasado por unha disciplina lóxica preliminar? Dado que 
aprender é chegar a saber, implica un tránsito da ignorancia á 

sabedoría, da carencia á plenitude, do defecto á perfección, de 
non ser a ser, por dicilo ao modo dos gregos? Como é posible 
ese tránsito? É realmente posible o cambio, o devir, o desen- 
volvemento, e, de selo, como? E supoñendo que tales preguntas 
se contesten, cal é a relación da instrución, do coñecemento, 
coa virtude? 

Esta última cuestión levou a presentar o problema da rela- 
ción entre a razón e a acción, da teoría coa praxe, dado que a 
virtude habitaba sen dúbida na acción. Non era o coñecemento, 
a actividade da razón, o atributo máis nobre do home? E en con- 
secuencia non era a actividade puramente intelectual como tal 
a maior de todas as excelencias, e non eran, en comparanza con 
ela, as virtudes da veciñanza e da vida cidadá secundarias? Ou 
ben, ao contrario, non era ese coñecemento intelectual tan pre- 
zado unha presunción baleira e van, que empobrecía o carácter 
e destruía os elos sociais que mantiñan xuntos os homes na súa 
vida en comunidade? Non era a única vida verdadeira, e a única 
moral, a que se gañaba a través do cumprimento obediente dos 
costumes tradicionais da comunidade? E non era a nova educa- 
ción inimiga da boa cidadanía, porque establecía nunha norma 
contraria ás tradicións establecidas da comunidade? 

No curso de dúas ou tres xeracións tales cuestións foron 
afastadas da súa primeira relación práctica coa educación e 
discutidas como algo autónomo; é dicir, como temas de filosofía 
e como un ámbito independente de indagación. Pero o feito de 
que a corrente europea de pensamento filosófico xurdise como 
unha teoría do proceso educativo segue a ser unha testemuña 
elocuente da íntima conexión entre filosofía e educación. A 
filosofía da educación. non é unha aplicación externa de 
ideas xa elaboradas a un sistema de prácticas cunha orixe e 
cunha finalidade radicalmente diferentes; só é unha formula- 
ción explícita dos problemas da formación de hábitos mentais 
e morais correctos en relación coas dificultades da vida social 
contemporánea. A definición máis perspicaz de filosofía que se 

poida dar é, pois, que é a teoría da educación nos seus aspectos 
máis xerais. 

A reconstrución da filosofía, da educación, e dos ideais e 
dos métodos sociais, van así da man. Se hai unha necesidade 
especial dunha reconstrución educativa no momento actual, se 
esta necesidade fai que sexa urxente unha reconsideración das 
ideas básicas dos sistemas filosóficos tradicionais, é por causa 
do profundo cambio na vida social que acompaña o avance 
da ciencia, a revolución industrial e o desenvolvemento da 
democracia. Tales cambios prácticos non poden ter lugar sen 
reclamar unha reforma educativa para enfrontalos, e sen que 
os homes se pregunten que ideas e ideais van implícitos neses 
cambios sociais, e que revisións son necesarias verbo das ideas 
e dos ideais herdados de culturas máis antigas e diferentes. De 
modo accidental ao longo de todo o libro, e de forma explícita 
nos derradeiros capítulos, estivemos considerando xusto estas 
cuestións en tanto afectan á relación entre mente e corpo, entre 
teoría e praxe, entre home e natureza, entre o individual e o 
social, etc. Nos capítulos últimos resumiremos debates anterio- 
res, primeiro en relación coa filosofía do coñecemento e despois 


coa filosofía da moral. 


Resumo 


Despois dunha revisión orientada a mostrar as cuestións filosó- 
ficas implícitas nos debates anteriores definiuse a filosofía como 
unha teoría xeneral da educación. Estableceuse que a filosofía 
é unha forma de pensamento, que, como todo pensamento, ten 
a súa orixe no que resulta incerto no campo da experiencia, e 
que ten como obxectivo determinar a natureza da perplexidade 
e xerar hipóteses para disipala ao seren probadas na acción. 
O pensamento filosófico ten como trazo diferencial o feito de 
que as incertezas coas que trata encóntranse en moi amplas 


situacións e finalidades sociais, e consisten nun conflito entre 

intereses organizados e demandas institucionais. Dado que a 
única maneira de lograr un reaxuste harmonioso das tendencias 
opostas, é a través da modificación da disposición emocional e 
intelectual, a filosofía é, ao tempo, unha formulación explícita 
dos diferentes intereses da vida e unha proposición de puntos 
de vista e métodos por medio dos que se pode lograr un mellor 
equilibrio de intereses. Dado que a educación é o proceso por 
medio do cal a transformación necesaria se pode lograr, e non 
quedar como unha simple hipótese do que é desexable, pode- 
mos formular a idea de que a filosofía é a teoría da educación 
como práctica intencionalmente dirixida. 

- CAPÍTULO XXV 
TEORÍAS DO COÑECEMENTO 


1. Continuidade versus dualismo 


Nas páxinas anteriores criticáronse algunhas teorías do coñe- 
cemento. A pesar das diferenzas que manteñen entre si, todas 
concordan nunha cuestión fundamental que contrasta coa teoría 
que presentamos como adecuada. Esta última asume a conti- 
nuidade; as primeiras establecen ou implican certas divisións 
básicas, separacións ou antíteses, chamadas tecnicamente dua- 
lismos. A orixe destas divisións encontrámolas nas fortes e altas 
murallas que separan os grupos sociais e os agrupan en clases, 
como as que hai entre ricos e pobres, entre homes e mulleres, 
entre nobres e xentes do común, entre gobernantes e goberna- 
dos. Estas barreiras implican a ausencia dunha relación fluída 
e libre. Esta ausencia equivale ao establecemento de diferentes 
tipos de experiencia vital, cada unha coa súa propia materia de 
estudo, e escala de valores. Cada unha desas posicións sociais 
ten que formularse nunha filosofía dualista, se a filosofía quere 
ser un reconto honesto da experiencia. Cando se vai alén do 
dualismo, como formalmente o fan moitas, só pode facerse 
invocando algo máis elevado que calquera cousa dada na expe- 
riencia, elevándose a algún estadio transcendental. E ao negar a 
dualidade de forma nominal tales teorías finalmente restáurana 
pois propoñen unha división entre as cousas deste mundo como 
simples aparencias e unha esencia inaccesible da realidade. 
Dado que estas teorías persisten e outras se engaden a elas, 
cada unha deixa a súa pegada no sistema educativo, e por iso 
este, na súa totalidade, é un depósito de propósitos e de proce- 
dementos diferentes. Como resultado velaí esa sorte de equili- 
brio controlado entre factores e valores separados que se des- 
cribiu (cap. XVIII). A presente discusión é simplemente unha 

formulación, en termos filosóficos, das diferentes concepcións 
antitéticas relativas á teoría do coñecemento. 

En primeiro lugar, hai unha oposición entre o coñecemento 
empírico e o coñecemento racional superior. O primeiro rela- 
ciónase cos asuntos cotiás, serve os propósitos do individuo 
normal que carece dunha procura intelectual especializada, e 
fai que os seus desexos teñan algunha sorte de conexión opera- 
tiva co medio inmediato. Tal coñecemento é depreciado, se non 
desprezado, por ser totalmente utilitario, carente de significado 
cultural. Suponse que o coñecemento racional ten unha visión 
intelectual e definitiva da realidade; que se persegue por si 
mesmo e do xeito adecuado para ofrecer unha comprensión 
puramente teórica, non limitada pola súa aplicación na conduta. 
Socialmente, a distinción correspóndese coa que se fai entre o 
uso que fan da intelixencia as clases traballadoras e o que lle 
dan as clases cultivadas, alleo neste caso a calquera relación 
coa procura de sustento. 

Filosoficamente, a diferenza xira arredor da distinción entre 
o particular e o universal. A experiencia é un agregado de par- 
ticulares máis ou menos illados, que se deben coñecer cada 
un por separado. A razón ocúpase de universais, de principios 
xerais, de leis, que están por encima da confusión dos detalles 
concretos. Na aplicación educativa, implica que o alumno ten 
que aprender, por un lado, unha gran cantidade de información 
específica, cada parte por separado, e polo outro, familiarizarse 
cun conxunto de leis e de relacións xerais. A xeografía, como 
con frecuencia se ten ensinado, ilustra o primeiro caso; as mate- 
máticas, alén dos rudimentos do cálculo, o segundo. Para todos 
os efectos prácticos, representan dous mundos independentes. 

Outra antítese é a suxerida polos dous sentidos da palabra 
saprendizaxevs. Por unha banda, a aprendizaxe é a suma total 
do que se coñece, tal e como se presenta a través de libros e 
de persoas sabias. É algo externo, unha acumulación de cog- 
nicións, como os obxectos materiais que alguén pode acubillar 

nun almacén. A verdade é algo que xa está elaborado nalgures. 
O estudo é por tanto o proceso mediante o cal un individuo 
se vai valendo do que xa está almacenado. Por outra banda, 
a aprendizaxe refire algo que o individuo fai cando estuda. 
É unha cuestión activa e realizada persoalmente. O dualismo 
establécese aquí entre o coñecemento como algo externo, ou, 
como con frecuencia se lle denomina, obxectivo, e o coñece- 
mento como algo puramente interno, subxectivo, físico. Hai, 
por un lado, un corpo de verdades, xa dado, e, polo outro, unha 
mente dada equipada coa facultade de coñecer; se é que hai 
vontade de facelo, aínda que con frecuencia iso produza unha 
estraña aversión. A separación, con frecuencia mencionada, 
entre a materia de estudo e o seu método é o equivalente edu- 
cativo deste dualismo. Socialmente a distinción ten que ver coa 
parte da vida que depende da autoridade e con aquela na que 
os individuos son libres para avanzar. 

Outro dualismo é o que se dá entre a actividade e a pasividade 
no coñecer. Con frecuencia se supón que as cousas totalmente 
empíricas e físicas se coñecen mediante as impresións recibidas. 
As cousas físicas a veces se fixan na mente ou se trasladan como 
tales á conciencia mediante os órganos sensoriais. Polo contrario, 
suponse que o coñecemento racional e o coñecemento das cousas 
espirituais, agroma da actividade iniciada na mente, unha acti- 
vidade que se realiza mellor cando se mantén lonxe de calquera 
contacto contaminante cos sentidos e cos obxectos externos. A 
diferenza entre o adestramento sensorial, as leccións con obxec- 
tos e os exercicios de laboratorio, e as ideas puras contidas nos 
libros e que son incorporadas, ou tal se pensa, mediante un mila- 
groso rendemento da enerxía mental, é unha boa expresión desa 
distinción na educación. Socialmente reflicte unha división entre 
os que están controlados por unha ocupación directa coas cousas 
e os que son libres de cultivarse a si mesmos. 

Outra oposición común é a que se di que existe entre o 
intelecto e as emocións. Concíbense as emocións como algo 

totalmente privado e persoal, que nada ten que ver co traballo 
da intelixencia pura na aprehensión de feitos e de verdades, 
coa excepción tal vez da emoción única da curiosidade intelec- 
tual. O intelecto é unha luz pura; as emocións son o calor que 
molesta. A mente procura a verdade fóra; as emocións miran 
cara dentro para considerar vantaxes e perdas persoais. Así, na 
educación temos aquela depreciación sistemática do interese 
que xa se sinalou, pero ademais, coa maioría dos alumnos, 
existe a necesidade práctica de recorrer a recompensas e cas- 
tigos estraños e irrelevantes coa finalidade de obrigar á persoa 
que ten unha mente (do mesmo xeito que na súa roupa hai un 
peto), a dedicar esa mente ás verdades que cómpre coñecer. Así 
temos o espectáculo dos educadores profesionais depreciando o 
valor do interese mentres sosteñen coa maior dignidade a nece- 
sidade de confiar nos exames, nas notas, nas promocións e nas 
emocións, nos premios, e en toda esa trapallada tan valorada 
das recompensas e dos castigos. O efecto desta situación na 
destrución do sentido do humor do mestre non recibiu aínda a 
atención que merece. 

Todas estas separacións culminan na que se dá entre coñecer 
e facer, entre teoría e praxe, entre a mente, fin e alento da acción, 
e O corpo, en tanto órgano e medio. Non repetiremos o que xa 
se dixo verbo de que este dualismo está na orixe da división da 
sociedade entre unha clase que traballa cos seus músculos para 
o sustento material, e unha clase que, liberada da presión eco- 
nómica, se entrega ás artes da expresión e da dirección da socie- 
dade. Tampouco non é necesario volver falar outra vez dos males 
que na educación provoca esa separación. Limitarémonos a resu- 
mir as forzas que tenden a mostrar certeiramente a inviabilidade 
desta concepción e a substituíla pola idea de continuidade. 

(i) O avance da fisioloxía e da psicoloxía a ela asociada mos- 
traron a conexión da actividade mental co sistema nervioso. Con 
demasiada frecuencia o recoñecemento da conexión non ten ido 
alén deste punto; o vello dualismo entre alma e corpo tense subs- 

tituído polo que se dá entre o cerebro e o resto do corpo. Pero na 
realidade o sistema nervioso só é un mecanismo especializado 
para manter todas as actividades corporais traballando ao uní- 
sono. En lugar de estar illado delas, como órgano para o coñece- 
mento dos órganos da resposta motora, é o órgano mediante o cal 
aquelas manteñen entre si interaccións positivas. O cerebro é en 
esencia un Órgano para realizar o axuste recíproco de todos os 
estímulos recibidos da contorna e das respostas que se activan 
ante ela. Hai que destacar que o axuste é recíproco; o cerebro 
non só permite que a actividade orgánica resultante se dirixa 
a calquera obxecto da contorna como resposta a unha estimu- 
lación sensorial, senón que esta resposta tamén determina cal 
será o próximo estímulo. Consideremos o que acontece, por 
exemplo, cando un carpinteiro traballa cunha táboa, ou un gra- 
vador cunha placa, ou en calquera tipo de actividade continua. 
Sempre que cada resposta motora se axuste ao estado de cousas 
que mostran os órganos sensoriais, esa resposta motora conforma 
o próximo estímulo sensorial. Xeneralizando este exemplo, o 
cerebro é a maquinaria para unha reorganización constante da 
actividade de xeito que se manteña a súa continuidade; é dicir, 
para realizar na acción futura as modificacións que se precisen 
en función do que xa se fixo. A continuidade do traballo do 
carpinteiro distínguea dunha repetición rutineira dunha pauta 
de acción sempre idéntica, e da acción aleatoria na que nada se 
vincula. O que a fai continua, consecutiva, e concentrada, é que 
cada acto anterior prepara o camiño do posterior, e estes teñen 
en conta ou recoñecen os resultados xa obtidos, o fundamento 
de toda responsabilidade. Ninguén que se teña decatado de toda 
a importancia que ten o feito de que exista unha conexión entre 
coñecemento e sistema nervioso, e entre o sistema nervioso e o 
reaxuste continuo da actividade para enfrontar novas situacións, 
dubidará que o coñecemento ten que ver coa reorganización da 
actividade en lugar de estar illado de toda actividade, e ser algo 
completo en si mesmo. 

(ii) O desenvolvemento da bioloxía confirma esta lección, 
co seu descubrimento da evolución. Pois a significación filo- 
sófica da doutrina da evolución descansa precisamente na 
relevancia que cobra a continuidade, desde as formas orgá- 
nicas máis simples e máis complexas ata chegar ao home. O 
desenvolvemento de formas orgánicas comeza con estruturas 
nas que o axuste entre o medio e o organismo resulta evidente, 
e nas que todo aquilo que se poida denominar mente está 
reducido ao mínimo. A medida que a actividade se torna máis 
complexa, coordinando un maior número de factores no espazo 
e no tempo, a intelixencia xoga un rol máis marcado, pois o 
alcance do futuro que ten que prever e planificar é maior. Para 
os efectos da teoría do coñecemento implica que se desbota a 
noción de que este sexa a actividade dun simple observador 
ou espectador do mundo, noción que casa coa idea do coñe- 
cemento como algo completo en si mesmo. Pois a doutrina do 
desenvolvemento orgánico implica que a criatura viva forma 
parte do mundo, compartindo as súas vicisitudes e fortunas e 
gañando seguridade na súa precaria dependencia só en tanto 
se identifica intelectualmente coas cousas do mundo, e que ao 
prever as consecuencias futuras do que acontece conforma en 
consecuencia as súas propias actividades. Se o ser que vive e 
experimenta é un participante activo nas actividades do mundo 
ao que pertence, entón o coñecemento é unha forma de partici- 
pación, valiosa no grao en que resulte efectiva. Non pode sera 
mirada ociosa dun espectador despreocupado. 

(iii) O desenvolvemento do método experimental, como o 
método para xerar coñecemento e para garantir que é coñece- 
mento e non unha simple opinión —un método a un tempo de 
descubrimento e de proba—, é a gran forza con que se conta 
para realizar unha transformación na teoría do coñecemento. O 
método experimental ten dúas caras. (a) Dunha banda, implica 
que non temos dereito a falar de coñecemento mentres a nosa 
actividade non teña realmente producido certos cambios físicos 

nas cousas, que concorden e confirmen a proposición realizada. 
Cando eses cambios específicos non se dan, as nosas crenzas 
son só hipóteses, teorías, suxestións, adiviñas, e teñen que con- 
siderarse de forma provisional e utilizarse como variables dos 
experimentos a realizar. (b) Da outra, pensar segundo o método 

experimental significa que ese pensamento é aproveitable; 
que é aproveitable xusto na medida en que a anticipación de 
consecuencias futuras se fai sobre a base dunha observación 
completa da situación actual. A experimentación, noutras pala- 
bras, non equivale a unha reacción cega. Tal actividade extra, 
extra en relación ao que se ten observado e agora se anticipa, 
é evidentemente un factor que non cabe evitar en toda a nosa 
conduta, pero non se pode ter como experimental agás que se 
consideren as consecuencias e se utilicen para facer predicións 
e plans en situacións similares no futuro. Canto máis se perciba 
o significado do método experimental, maior uso da intelixencia 
haberá na nosa maneira de tratar cos recursos materiais e cos 
obstáculos que enfrontamos. O que denominamos maxia era, en 
relación a moitas cousas, o método experimental do home pri- 
mitivo; pero probar para el supoñía poñer a proba a súa sorte, 
non as súas ideas. O método científico experimental supón, ao 
contrario, poñer a proba as ideas; de aí que aínda que a veces, 
na práctica, ou de forma inmediata, leve ao fracaso, resulte 
frutífero intelectualmente; pois aprendemos dos nosos fracasos 
cando as nosas empresas están seriamente meditadas. 

O método experimental é novo como recurso científico, como 
un medio sistemático de producir coñecemento, aínda que sexa 
tan vello como a vida en tanto mecanismo práctico. De aí que 
non debe sorprender que os homes non teñan recoñecido todo o 
seu alcance. En boa medida, considerase que a súa importancia 
deriva de certas cuestións técnicas e puramente físicas. Sen 
dúbida levaría moito tempo verificar a percepción de que igual- 
mente se vincula coa formación e coa comprobación de ideas en 
cuestións sociais e morais. Os homes aínda buscan o apoio do 

dogma, das crenzas establecidas pola autoridade, para liberarse 
do problema de pensar e da responsabilidade de dirixir as súas 
actividades co intelecto. Adoitan limitar o seu propio pensa- 
mento a considerar cal dos sistemas rivais de dogmas acepta- 

rán. De aí que, como dixo John Stuart Mil 
mellor adaptadas para facer discípulos que investigadores. Pero 
a medida que avanza a influencia do método experimental segu- 
ramente se vaian abandonando os métodos literarios, dialécticos 
e autoritarios para a formación de crenzas que gobernaron as 
escolas do pasado, e se transfira o seu prestixio a métodos que se 
ocupen de forma activa das cousas e das persoas, orientados coa 
finalidade de aumentar o alcance temporal e de desenvolver un 
maior abano de propósitos. Co tempo, a teoría do coñecemento 
deberá ser elaborada desde a praxe, que é a que maior éxito ten 
na construción do coñecemento; e despois esa teoría utilizarase 


para mellorar os métodos que teñen menos éxito. 


2. Escolas de método 


Hai varios sistemas filosóficos con concepcións caracteristi- 
camente diferentes do método do coñecemento. Algúns deles 
denomínanse escolástica, sensualismo, racionalismo, idealismo, 
realismo, empirismo, transcendentalismo, pragmatismo, etc. 
Moitos deles foron criticados en relación co debate dalgún pro- 
blema educativo. Imos agora ocuparnos deles aquí pois supoñen 
desviacións daquel método que se ten mostrado como o máis 
eficaz para lograr coñecemento, pois unha consideración das 


desviacións pode clarificar máis o verdadeiro lugar do coñece- 





144 John Stuart Mill (1806-1873), o gran filósofo inglés do século XIX, concedíalle á 
educación a solución dos problemas humanos, coidando que nas condicións apropiadas a 
natureza humana e as institucións poderían ser perfeccionadas e a humanidade podería 
acadar a felicidade. Segundo a súa psicoloxía asociacionista, o espírito é un receptor pasivo 
das sensacións, que se amalgaman en ideas complexas segundo leis inherentes ao espírito, 
sendo función dos profesores a de expoñer detalladamente a secuencia de experiencias que 
formarán o espírito do estudante mediante un proceso autónomo de desenvolvemento das 
capacidades naturais. Entre as súas obras, A System of Logic (1843) e Utilitarianism (1863). 

mento na experiencia. Resumindo, a función do coñecemento é 
facer que a nosa experiencia estea libremente dispoñible noutras 
experiencias. A palabra dlibrementes marca a diferenza entre o 
principio do coñecemento e a do hábito. O hábito significa que 
un individuo sofre unha modificación a través da experiencia, 
unha modificación que conforma unha predisposición a unha 
acción máis doada e efectiva na mesma dirección no futuro. 
Así, tamén ten a función de facer que unha experiencia estea 
dispoñible para outras experiencias futuras. Con certos límites, 
cumpre esta función adecuadamente. Pero o hábito, separado do 
coñecemento, non facilita o cambio de condicións, a novidade. A 
previsión do cambio non entra no seu campo, pois o hábito pre- 
supón unha semellanza idéntica entre a situación nova e a vella. 
En consecuencia, con frecuencia perde o rumbo, ou dificulta 
que unha persoa realice adecuadamente unha tarefa, da mesma 
maneira en que a destreza dun mecánico, asentada só no hábito, 
non lle servirá cando algo inesperado lle aconteza mentres tra- 
balla cunha máquina. Pero o home que entende a máquina é o 
que sabe o que está a facer. Sabe as circunstancias baixo as que 
opera un hábito determinado, e está en posición de introducir os 
cambios para readaptalo ás novas circunstancias. 

Noutras palabras, o coñecemento é a percepción daquelas 
conexións dun obxecto que determinarán a súa aplicabilidade 
nunha situación dada. Por dar un exemplo extremo: os primitivos 
reaccionan ante un cometa en chamas da maneira en que están 
acostumados a reaccionar ante outros eventos que poñen en 
perigo a seguridade da súa existencia. Dado que tentan asustar os 
animais salvaxes Ou os seus inimigos con brados, bater de tambo- 
res, ostentación de armas, etc., utilizan os mesmos métodos para 
facer que o cometa fuxa. Para nós o método é totalmente absurdo, 
tan absurdo que non somos quen de ver que eses primitivos están 
caendo no hábito dunha forma que mostra as súas limitacións. A 
única razón de que non actuemos dalgunha maneira análoga é 
porque non consideramos o cometa un fenómeno illado e inco- 

nexo, senón que o miramos nas súas relacións con outros eventos. 
Situámolo, ou iso dicimos, no sistema astronómico. Respondemos 
ás súas conexións e non só ao acontecemento inmediato. Así, a 
nosa actitude é moito máis libre. Podemos consideralo, por así 
dicir, desde calquera dos ángulos que nos ofrecen esas súas 
conexións. Podemos poñer en xogo, cando o xulguemos oportuno, 
calquera dos hábitos apropiados para calquera dos obxectos con- 
siderados. Así tomamos o novo evento indirectamente e non de 
forma directa, mediante a invención, o enxeño, e a diversidade 
de recursos. Un coñecemento idealmente perfecto ofrecería unha 
rede tal de interconexións que calquera experiencia pasada ofre- 
cería un punto de partida desde o que facer fronte ao problema 
presentado como unha experiencia nova. En suma, mentres o 
hábito alleo ao coñecemento nos fornece un método único e fixo 
de actuación, o coñecemento implica a escolla que se pode facer 
entre un abano moito maior de hábitos. 

Cabe distinguir dous aspectos nesta dispoñibilidade máis 
xeral e libre das experiencias pasadas para as que vaian vir (p. 
205). (i) O primeiro, e o máis tanxible, é unha crecente capa- 
cidade de control. O que non se pode manexar directamente, 
pode manexarse indirectamente; ou podemos interpoñer barrei- 
ras entre nós e as consecuencias non desexadas; ou podemos 
evadilas se non as podemos superar. En calquera caso, o coñe- 
cemento xenuíno ten un valor práctico pleno en relación cos 
hábitos eficientes. (ii) Pero tamén aumenta o sentido, a signifi- 
cación vivencial, asignado a unha experiencia. Unha situación 
á que respondemos de forma caprichosa ou por rutina ten só un 
mínimo de significación consciente; mentalmente nada tiramos 
dela. Pero sempre que o coñecemento entra en xogo ao determi- 
nar unha nova experiencia hai unha recompensa mental; mesmo 
se na práctica fracasamos en ter o control necesario, temos a 
satisfacción de experimentar un sentido en lugar de reaccionar 
de forma simplemente física. 

Se ben o contido do coñecemento é o que aconteceu, o que 
tomamos por acabado e por tanto como algo establecido e 

seguro, a referencia do coñecemento, é algo futuro ou prospec- 
tivo. Pois o coñecemento fornece os medios para entender ou 
dar significado ao que aínda está acontecendo ou ao que está 
por facer. O coñecemento dun médico está no que el descubriu 
por medios propios ou mediante o estudo do que outros descu- 
briron ou rexistraron. Pero para el é coñecemento porque lle 
fornece os recursos cos que interpreta as cousas descoñecidas 
que confronta, completa os feitos parcialmente evidentes con 
fenómenos probablemente relacionados, prevé o seu futuro 
probable, e establece plans en consecuencia. Cando o coñe- 
cemento non serve para dar sentido ao que resulta escuro e 
desconcertante, desaparece por completo da conciencia ou 
convértese en obxecto de contemplación estética. É moita a 
satisfacción emocional que se pode sentir na contemplación 
da simetría e da orde do coñecemento que posuímos, e trátase 
dunha satisfacción lexítima. Pero esta actitude contemplativa 
é estética, non intelectual. É o mesmo tipo de alegría que 
sentimos ao contemplar un cadro rematado ou unha paisaxe 
ben pintada. Non importaría nada se o motivo fose comple- 
tamente diferente, sempre que tivese a mesma organización 
harmoniosa. Certamente, non importaría se fose unha inven- 
ción completa, un xogo da fantasía. A aplicabilidade ao mundo 
non implica aplicabilidade ao que está no pasado e rematado, 
iso está fora de dúbida dada a natureza do caso; implica apli- 
cabilidade ao que aínda está acontecendo, ao que aínda non 
está establecido, ao que hai na escena en movemento na que 
estamos implicados. O feito mesmo de que esquezamos tan 
facilmente este trazo, e teñamos por coñecemento enunciados 
do que é pasado e está fóra do alcance, débese a que asumimos 
a continuidade entre pasado e futuro. Non podemos soster a 
concepción dun mundo en que o coñecemento do seu pasado 
non fose útil na previsión e na asignación de significado ao 
seu futuro. Ignoramos a referencia ao futuro debido a que vai 
implícita de forma inevitable. 

Porén moitas escolas filosóficas de método que foron men- 
cionadas transforman o que se ignora nunha negación virtual. 
Consideran o coñecemento como algo completo en si mesmo 
sen ter en conta a súa dispoñibilidade para tratar con aquilo 
que aínda ten que ser. E esta omisión é o que as desvirtúa e 
as converte en defensoras de métodos educativos que unha 
concepción adecuada do coñecemento condena. Pois non hai 
máis que chamar a atención verbo do que a veces se trata 
nas escolas como adquisición de coñecemento para se deca- 
tar ata que punto carece de calquera relación frutífera coa 
experiencia real dos estudantes, ata que punto semella que 
se sostén que a simple apropiación da materia de estudo que 
adoita estar almacenada nos libros constitúe o coñecemento. 
Por moito que o que se aprende lles resultase verdadeiro aos 
que o descubriron e por moito que enriquecese a súa expe- 
riencia, nada hai nel que o converta en coñecemento para 
os alumnos. Pouco importaría que fose algo sobre Marte, 
ou sobre calquera país fantástico, se non é frutífero na vida 
mesma do individuo. 

Na época en que se desenvolveu o método escolástico, tiña 
relevancia naquela situación social. Era un método para siste- 
matizar e dar unha sanción racional a un material imposto pola 
autoridade. Esta materia de estudo significaba tanto, que lle 
daba valor aos procesos de definición e de sistematización apli- 
cados. Nas actuais circunstancias o método escolástico, para a 
maioría das persoas, significa unha maneira de coñecer que non 
garda relación con ningunha materia de estudo en particular. 
Inclúe operacións de distinción, de definición, de división, e 
de clasificación sen outra finalidade que o feito de facelas, sen 
vínculo coa experiencia. Na idea do pensamento como unha 
actividade puramente física que posúe as súas propias formas, 
que se aplican a calquera material como un selo se pode estam- 
par en calquera material plástico, na idea subxacente ao que se 
denomina lóxica formal, reside a esencia do método escolástico 

xeneralizado. A doutrina da disciplina formal na educación é o 
correlato natural do método escolástico. 

As teorías diferentes sobre o método do coñecemento, que 
levan o nome de sensualismo e racionalismo, son as que conce- 
den unha relevancia exclusiva, respectivamente, ao particular 
e ao xeral, ou aos feitos sen máis por unha banda e ás relacións 
sen máis pola outra. No coñecemento real operan, a un tempo, 
unha función que particulariza e unha función que xeneraliza. 
En tanto unha situación está confusa, hai que aclarala; ten que 
resolverse en pormenores definidos coa maior precisión posible. 
Os feitos e as propiedades especificados constitúen os ele- 
mentos do problema a tratar, e establécense a partir dos nosos 
órganos sensoriais. Cando se mostra o problema, ben se pode- 
rían chamar particulares, pois son demasiado fragmentarios. 
Dado que a nosa tarefa consiste en descubrir as súas conexións 
e volvelas a combinar, para nós nese momento son parciais. 
Hai que darlles sentido, pois, xusto como están, carecen del. 
Calquera cousa que vaia ser coñecida, cun sentido que aínda se 
ten que establecer, preséntase como particular. Pero o que xa 
se coñece, se ten sido establecido coa idea de facelo aplicable 
ao dominio intelectual de novos particulares, é xeral na súa 
función. Esa súa función de introducir conexións no que doutra 
forma resulta inconexo, constitúe a súa xeneralidade. Todo feito 
é xeral se o utilizamos para darlle sentido aos elementos dunha 
experiencia nova. A razón non é máis que a habilidade de facer 
que a materia de estudo da experiencia previa sirva para per- 
cibir a materia de estudo dunha nova experiencia. Unha persoa 
é razoable na medida en que está normalmente aberta a ver un 
acontecemento que de súpeto estoura ante os seus sentidos non 
como algo illado senón na súa conexión coa experiencia común 
da humanidade. 

Sen os particulares, tal e como son discriminados polas res- 
postas activas dos órganos sensoriais, non hai material para o 
coñecemento nin desenvolvemento intelectual. Sen situar estes 


pRrodeacia 


E EDUCACIÓN 


particulares no contexto dos significados forxados na experien- 
cia maior do pasado, sen o uso da razón ou do pensamento, os 
particulares son simples excitacións ou inflamacións. O erro 
común das escolas sensualista e racionalista é que ningunha 
delas acerta a ver que a función da estimulación sensorial e do 
pensamento está relacionada coa reorganización da experiencia 
aplicando o vello ao novo, e polo tanto mantendo a continuidade 
ou consistencia da vida. 

A teoría do método do coñecemento que se propón nestas 

páxinas pode denominarse pragmática 
radica en manter a continuidade entre o coñecemento e unha 
actividade que modifica o medio intencionalmente. Sostén que 
o coñecemento, no seu sentido estrito de ser algo que se posúe, 
consiste nos nosos recursos intelectuais, en todos os hábitos 
que fan a nosa acción intelixente. Só aquilo que foi organizado 
na nosa disposición de xeito que nos permita adaptar o medio 
ás nosas necesidades e adaptar os nosos fins e desexos a unha 
situación na que vivimos, é realmente coñecemento. O coñece- 
mento non é só algo do que agora somos conscientes, senón que 
consiste nas capacidades que conscientemente usamos para 
entender o que agora acontece. O coñecemento é un acto de 
facer conscientes algunhas das nosas disposicións coa finali- 
dade de dar sentido á perplexidade, ao establecer as relacións 


entre nós mesmos e o mundo no que vivimos. 


Resumo 


As divisións sociais que impiden unha interacción libre e 
plena buscan converter a intelixencia e o coñecemento dos 
integrantes de clases separadas nun trazo específico. Aqueles 
que viven unha experiencia relacionada con aspectos illados 





145 Pragmatismo. Corrente filosófica desenvolvida nos Estados Unidos, que ten entre os 
seus promotores a Charles Peirce (1839-1914) e a William James (1842-1910), e que se pode- 
ría considerar como unha filosofía da accióny, pois o termo grego do que deriva, pragma, 
significa acto. 

de algo con maior alcance, son empiristas prácticos; aqueles 
que gozan coa contemplación dun ámbito de significados sen 
participar en nada na súa produción activa, son racionalistas 
prácticos. Aqueles que entran en contacto directo coas cousas 
e que teñen que adaptar as súas actividades a elas de forma 
inmediata, son, en efecto, realistas; aqueles que illan os signi- 
ficados desas cousas e as sitúan nun mundo relixioso ou tamén 
dito espiritual e indiferente ás cousas, son, en efecto, idealis- 
tas. Os que se implican no progreso, que loitan por cambiar 
as crenzas recibidas, poñen de relevo o factor individual no 
coñecemento; aqueles que teñen como principal tarefa deter o 
cambio e conservar a verdade recibida, poñen de relevo o uni- 
versal e o establecido, e así sucesivamente. Os sistemas filosó- 
ficos coas súas teorías contrapostas do coñecemento presentan 
unha formulación explícita dos trazos característicos destes 
segmentos da experiencia illados e parciais; parciais porque as 
barreiras á interacción impiden que a experiencia da persoa se 
enriqueza e se complemente coa das persoas que están nunha 
situación diferente. 

De maneira análoga, dado que a democracia defende por 
principio a interacción libre, para a continuidade social debe 
desenvolver unha teoría do coñecemento que vexa no coñece- 
mento o método para que unha experiencia estea dispoñible 
para dar sentido e orientación a outra. Os avances recentes en 
fisioloxía, en bioloxía, e a lóxica das ciencias experimentais 
ofrecen as ferramentas intelectuais específicas que se precisan 
para elaborar e formular unha teoría tal. O seu equivalente edu- 
cativo implica a relación entre a adquisición do coñecemento 
nas escolas, e as actividades, ou ocupacións, realizadas no 

CAPÍTULO XXVI 
TEORÍAS MORAIS 


1. O interior e o exterior 


Dado que a moralidade ten que ver coa conduta, calquera 
dualismo que se estableza entre a mente e a actividade debe 
reflectirse na teoría da moral. Dado que os argumentos verbo 
desa separación na teoría filosófica da moral se utilizan para 
xustificar e idealizar as prácticas empregadas no adestramento 
moral, ofrecemos unha breve análise a continuación. Na teoría 
educativa é un lugar común que o establecemento do carácter 
sexa un obxectivo central da instrución e da disciplina esco- 
lares. Velaí que sexa importante estar atentos fronte a unha 
concepción das relacións entre intelixencia e carácter que 
impide a realización de tal obxectivo, e á espreita ante as con- 
dicións que cómpre promover para que o obxectivo se poida 
lograr con éxito. 

O primeiro obstáculo que encontramos é o uso xeneralizado 
de ideas morais que separan o curso da actividade en dous 
ámbitos opostos, con frecuencia denominados respectivamente 
o interior e o exterior, ou o espiritual e o físico. Esta división 
é a culminación do dualismo entre a mente e o mundo, entre 
alma e corpo, entre os fin e os medios, que con tanta frecuen- 
cia temos sinalado. Na moral toma a forma dunha separación 
estrita entre o motivo da acción e as súas consecuencias, entre 
o carácter e a conduta. Motivo e carácter son considerados 
como algo puramente cinternos, que existe na conciencia 
exclusivamente, mentres que as consecuencias e a conduta 
considéranse como fóra da mente, estando a conduta rela- 
cionada simplemente cos movementos para a realización dos 
motivos; e as consecuencias co que acontece como resultado. 


Diferentes escolas identifican a moralidade ora co estado inte- 

rior da mente ora co acto externo e cos resultados, cada visión 
separada da outra. 

A acción que ten propósito é deliberada; implica un fin 
conscientemente previsto e un cálculo mental de factores a 
favor e en contra. Tamén implica un estado consciente no 
que se ansía ou desexa tal fin. A escolla deliberada dun fin e 
dunha disposición firme no desexo leva tempo. Durante este 
tempo suspéndese calquera acción por completo. Unha persoa 
que non acabou de tomar unha decisión, non sabe o que facer. 
En consecuencia, pospón calquera acción todo canto pode. A 
súa posición podería compararse coa dun home que pensa en 
saltar un foxo. Se estivese seguro de poder facelo ou non, tería 
lugar unha actividade concreta nalgunha dirección. Pero cando 
o pensa, dubida, está indeciso. Durante o tempo no que unha 
única liña de acción concreta está en suspenso, as súas activi- 
dades oriéntanse a redistribuír a enerxía dentro do organismo 
como preparación para un curso de acción determinado. Mide 
o foxo cos seus ollos; ponse teso para ver de sentir a enerxía 
de que dispón; busca outras vías para cruzar, pensa na impor- 
tancia de cruzar. Todo isto supón un incremento da conciencia; 
supón considerar as actitudes, capacidades, desexos, etc., do 
propio individuo. 

Porén, resulta evidente que este agromar de factores per- 
soais que se tornan conscientes é unha parte de toda a activi- 
dade no seu desenvolvemento temporal. Non hai ao principio 
un proceso puramente psíquico que vaia seguido de súpeto 
por outro radicalmente diferente de natureza física. Hai 
unha conduta continua, que transita entre un estado incerto, 
dividido, vacilante, a outro máis definido, determinado ou 
completo. A actividade, nun principio, consiste fundamen- 
talmente en certas tensións e axustes dentro do organismo; 
cando todo iso dá lugar a unha única actitude, o organismo 
actúa como un todo, e un acto concreto ten lugar. Podemos 
distinguir, certamente, a fase máis explicitamente consciente 

da actividade continua como mental ou psíquica. Pero iso só 
identifica o mental ou psíquico para referir o estado de inde- 
terminación e de conformación dunha actividade que na súa 
plenitude implica utilizar de maneira decidida unha enerxía 
que modifique o medio. 

Os nosos pensamentos, observacións, desexos e aversións 
conscientes son importantes, porque representan actividades 
incipientes, nacentes. Cumpren o seu destino ao dar lugar, 
tempo despois, a actos específicos e perceptibles. E estes novos 
axustes orgánicos incipientes e xerminais, son importantes 
xa que son a nosa única saída ante o dominio dos hábitos da 
rutina e do impulso cego. Son actividades que teñen un novo 
sentido en proceso de desenvolvemento. Por iso normalmente 
se produce un aumento da conciencia persoal sempre que os 
nosos instintos e os hábitos xa formados se ven bloqueados ante 
situacións novas. Entón temos que volvernos cara nós mesmos 
para reorganizar a nosa propia actitude antes de por en marcha 
un curso de acción definitivo e irreversible. A non ser que quei- 
ramos abrirnos camiño mediante a simple forza bruta, debemos 
modificar os nosos recursos orgánicos para adaptalos aos trazos 
específicos da situación na que nos atopamos. A deliberación e 
o desexo conscientes que preceden a acción definitiva consti- 
túen, entón, o novo axuste metódico persoal que define a activi- 
dade en situacións incertas. 

Con todo, este rol da mente na actividade continua non 
sempre se mantén. Os desexos de algo diferente, a aversión a 
un estado de cousas dado e causado polo bloqueo da actividade 
satisfactoria, estimula a imaxinación. A visión dun estado dife- 
rente de cousas non sempre funciona como axuda na observación 
e na recollida enxeñosa para atopar un camiño de ida e volta. 
Agás que haxa unha disposición disciplinada, a tendencia é que 
a imaxinación voe libre. En lugar de que os seus propósitos se 
analicen na súa situación e en referencia ás posibilidades para 
a súa realización, permíteselles desenvolverse por mor da satis- 

facción emocional inmediata que proporcionan. Cando vemos 
que o despregue feliz das nosas enerxías se confronta a unhas 
circunstancias desfavorables, naturais e sociais, o camiño máis 
doado é construír castelos no ar e convertelos en substitutos dun 
obxectivo realizado que esixe o esforzo de pensar. Aceptamos 
así esa acción concreta e construímos un mundo imaxinario 
na mente. Esta ruptura entre pensamento e conduta reflíctese 
naquelas teorías que establecen unha separación estrita entre 
a mente como algo interno e a conduta e as súas consecuencias 
como algo simplemente externo. 

Daquela, a ruptura pode ser algo máis que un incidente na 
experiencia dun individuo concreto. A situación social pode ser 
tal que esixa que a clase dada teña que articular unha reflexión 
sobre os seus propios pensamentos e desexos mais sen propor- 
cionar os medios mediante os cales esas ideas e aspiracións se 
poden utilizar para reorganizar o medio. Baixo tales condicións, 
os homes, por así dicir, fan que a súa vinganza recaia nese 
medio alleo e hostil, mostrando desprezo por el e falando mal 
del. Buscan refuxio e consolo nos seus propios estados men- 
tais, en todo o que imaxinan e desexan, que consideran máis 
real e ideal que o mundo exterior rexeitado. Tales períodos son 
recorrentes na historia. Nos primeiros séculos da era cristiá, 
os influentes sistemas morais do estoicismo, da cristiandade 
monástica e popular, e outros movementos relixiosos da época, 
tomaron forma baixo a influencia de tales condicións. Canto 
máis se controlaba toda acción que expresase as ideas domi- 
nantes, máis se consideraba como mostra de autosuficiencia 
cultivar e posuír ideais internos, como esencia da moralidade. 
O mundo externo ao que pertencía a actividade considerábase 
moralmente indiferente. Todo se asentaba en ter o motivo 
correcto, mesmo que ese motivo non fose unha forza motriz do 
mundo. Unha situación moi similar deuse en Alemaña a finais 
do século dezaoito e principios do dezanove; levou á insistencia 
kantiana verbo da boa vontade como único ben moral, consi- 

derando a vontade como completa en si mesma, allea á acción 
e aos cambios ou consecuencias producidos no mundo. Máis 
tarde levou a idealizar as institucións existentes en tanto elas 
encarnaban a razón. 

A moralidade totalmente “internas da “boa intencións, de 
ter unha boa disposición con independencia do que resulte 
dela, naturalmente provocou unha reacción. Isto normalmente 
se deu en coñecer ora como hedonismo ora como utilitarismo 
Díxose en efecto que o importante moralmente non é o que un 
home é dentro da súa propia conciencia, senón o que fai, as 
consecuencias que xera, os cambios que realmente provoca. 
A moralidade interna foi criticada por sentimental, arbitraria, 
dogmática, subxectiva; por ter dado aos homes permiso para 
dignificar e defender calquera dogma favorable aos seus inte- 
reses ou calquera capricho que se lle ocorrese á imaxinación 
chamándolle intuición ou ideal da conciencia. O que contaban 
eran os resultados, a conduta, pois constituían a única medida 
da moralidade. 

A moralidade ordinaria, e por tanto a da aula, semella 
apostar por un equilibro inconsistente de ambas posicións. 
Dunha banda, ponse o acento en certos estados sentimentais; 
o individuo debe ter boa intencións, e se as súas intencións 
son boas, se ten o tipo adecuado de conciencia emocional, pode 
sentirse liberado da responsabilidade de que a súa conduta 
logre bos resultados. Pero dado que, por outra banda, cómpre 
que se fagan certas cousas para estar á altura das necesidades 
e das esixencias dos outros, e da orde social en xeral, insístese 
moito en que se fagan certas cousas, con independencia de que 
o individuo teña interese nelas ou saiba como facelas. El debe 
seguir as regras; debe traballar sen descanso; debe obedecer; 
debe ter hábitos útiles; debe aprender autocontrol; e todos 
estes preceptos deben entenderse de maneira que simplemente 
poñan de relevo a cousa inmediata e tanxible realizada, con 

independencia da maneira de pensar e do desexo con que se 
fixo, e sen importar por tanto cales sexan os seus efectos sobre 
outros feitos menos evidentes. 

Agárdase que o debate anterior teña mostrado de forma 
suficiente o método mediante o que estes males se evitan. Un 
deses males, ou os dous, aparecen sempre que os individuos, 
sexan novos ou vellos, non poden implicarse en empresas que 
avanzan de forma progresiva en condicións que provoquen o 
seu interese e requiran da súa reflexión. Pois só neses casos 
é posible que a disposición do desexo e do pensamento sexa 
un factor orgánico nunha conduta definida e manifesta. Dada 
unha actividade continua que suscite o propio interese do 
alumno, na que cómpre obter un resultado definido, e cando 
non abondan nin o hábito da rutina nin o seguimento de ins- 
trucións ditadas nin a improvisación caprichosa, resulta inevi- 
table que xurdan propósitos conscientes, desexos conscientes, 
e unha reflexión intencional. E resulta inevitable como o 
espírito e a calidade dunha actividade que ten consecuencias 
específicas, e non como algo que conforma un ámbito illado da 


conciencia interior. 


2. A oposición entre deber e interese 


Probablemente non exista antítese con maior frecuencia sina- 
lada no debate moral que aquela que hai entre actuar por 
sprincipiosy e por intereses. Actuar por principios é actuar 
desinteresadamente, segundo unha lei xeral, que está por riba 
de calquera consideración persoal. Actuar segundo o interese 
supón, ou así se adoita dicir, actuar de forma egoísta, tendo o 
propio beneficio persoal como fin. Substitúe a cambiante opor- 
tunidade do momento pola devoción por unha lei moral inva- 
riable. Xa se criticou (cap. X) a idea falsa de interese contida 
nesta oposición, pero agora consideraranse algúns aspectos 


morais da cuestión. 

Unha das claves deste asunto pode atoparse no feito de que 
os que defenden a posición do sinteresevs na controversia nor- 
malmente utilizan o termo “interese propioys. Partindo da pre- 
misa de que a non ser que haxa interese nun obxecto ou idea, 
non existe forza motivadora, rematan concluíndo que mesmo 
cando unha persoa proclama estar actuando por principios ou 
polo sentido do deber, en realidade actúa como o fai debido a 
que hai salgo no que fai. que é para ela. A premisa é sólida; 
a conclusión falsa. En resposta, a outra escola responde que 
dado que o home é quen de realizar unha acción xenerosa 
e altruísta e mesmo con sacrificio persoal, é quen de actuar 
sen interese. De novo a premisa é sólida e a conclusión falsa. 
O erro en ambos casos radica nunha visión falsa da relación 
entre interese e ser. 

Ambas partes asumen que o ser é unha cantidade estable e 
por tanto illada. En consecuencia, aparece o dilema estrito entre 
actuar en interese do ser ou sen interese. Se o ser é algo fixo que 
antecede a acción, entón actuar por interese significa tentar con- 
seguir algo en forma de posesións para o ser, sexa cousa de fama, 
da aprobación dos outros, de poder sobre os outros, de lucro 
pecuniario, ou de pracer. Así pois, a reacción ante esta posición 
como depreciación cínica da natureza humana, leva á visión de 
que os homes que actúan nobremente actúan sen ningún inte- 
rese. Con todo, para un xuízo imparcial resultará evidente que un 
home debe estar interesado no que está a facer pois se non esti- 
vese non o faría. Un médico que continúa atendendo aos enfer- 
mos durante unha epidemia con risco certo para a súa propia 
vida ten que estar interesado no exercicio eficaz da súa profesión, 
máis interesado que na seguridade da súa propia saúde corporal. 
Pero supón torcer os feitos dicir que este interese é simplemente 
unha careta para un interese en algo máis, que conseguirá ao 
seguir facendo o seu traballo habitual, como poidan ser diñeiro, 
boa reputación ou virtude; que é só un medio para un fin ulterior 
egoísta. No momento en que recoñecemos que o ser non é algo xa 

dado, senón algo en formación permanente a través da escolla da 
acción, toda a situación se aclara. O interese dun home por man- 
terse no seu traballo, malia o perigo para a súa vida, implica que 
o seu ser se encontra nese traballo; se finalmente abandonase, e 
preferise a súa seguridade e comodidade persoal, significaría que 
el preferiría ser ese tipo de ser. O erro reside en establecer unha 
separación entre interese e ser, en supoñer que isto último é un 
fin ante o que o interese polos obxectos e os actos dos demais é 
un simple medio. De feito, ser e interese son dous nomes para 
a mesma cousa; o tipo e cantidade de interese que activamente 
se pon nunha cousa revela e mide a calidade de identidade per- 
soal"? que existe. Ao termos en conta que interese significa unha 
identidade do ser activa e dinámica cun obxectivo preciso, todo o 
suposto dilema cae por terra. 

A xenerosidade, por exemplo, nin significa falta de interese 
no que se fai (iso só significaría un desinterese mecánico), nin 
indiferenza, o que implicaría ausencia de virilidade" e carác- 
ter. Segundo se emprega en todas partes fóra desta controversia 
teórica concreta, o termo #xenerosidades refire o tipo de fina- 
lidades e de obxectivos que habitualmente interesan ao home. 
E se facemos un repaso mental do tipo de intereses que evocan 
o uso deste epíteto, veremos que presentan dous trazos intima- 
mente asociados. (i) O ser xeneroso conscientemente se identi- 
fica a si mesmo con todo o abano de relacións implícitas na súa 
actividade, en lugar de trazar unha liña divisoria entre si mesmo 
e as consideracións que se exclúen por alleas e indiferentes; (ii) 
volve axustar e expande as súas ideas pasadas sobre si mesmo 
para recoñecer novas consecuencias cando se fan perceptibles. 
Cando o médico comezou a súa carreira poida que non cavilase 
nunha epidemia; poida que de forma consciente non se identi- 


ficase a si mesmo en servizo baixo tales circunstancias. Mais, 

se posúe un ser en proceso de mellora e dinámico, cando des- 
cobre que a súa vocación implica tales riscos, voluntariamente 
os acepta como parte integral da súa actividade. Ese ser máis 
amplo e máis grande que significa inclusión en lugar de nega- 
ción de relacións, é idéntico a un ser que medra para asumir 
relacións non vistas anteriormente. 

En tales crises por mor de novos axustes, e as crises poden 
ser lixeiras e graves, pode haber un conflito pasaxeiro entre 
4principioss e scintereses. A natureza do hábito é a que leva 
a procurar que calquera actividade normal sexa doada. O que 
resulta desagradable é o esforzo que implica a natureza do 
reaxuste do hábito, algo ao que un home ten que afacerse expre- 
samente. Noutras palabras, hai unha tendencia a identificar o 
ser, OU sentir interese, con aquilo ao que un está acostumado, e 
a torcer a mente con aversión ou irritación cando aparece unha 
cousa inesperada que implica unha modificación desagradable 
do hábito. Dado que no pasado houbo que cumprir co deber 
sen ter que enfrontar unha circunstancia tan desagradable, por 
que non seguir sendo como antes? Sucumbir a esta tentación 
significa limitar e illar o pensamento do ser, consideralo como 
completo. Calquera hábito que se teña asentado, con inde- 
pendencia do eficiente que fose no pasado, pode en calquera 
momento comportar esta tentación. Actuar por principio nunha 
emerxencia así non é actuar a partir dalgún principio abstracto, 
ou por un deber en xeral; é actuar a partir do principio dun curso 
de acción, en lugar de a partir das circunstancias que concorren 
nela. O principio da conduta do médico está na finalidade e no 
espírito que a anima, en coidar dos enfermos. O principio non 
é o que xustifica unha actividade, pois principio non deixa de 
ser outro nome para a continuidade da actividade. Se a activi- 
dade tal como se mostra nos resultados non é desexable, actuar 
por principio é acentuar o seu mal. E un home que se preza de 
actuar por principios seguramente sexa un home que insista en 
facer as cousas á súa maneira pero sen que a experiencia lle 

mostre o camiño mellor. Imaxina que algún principio abstracto 
xustifica o seu curso de acción sen recoñecer que os seus prin- 
cipios precisan xustificación. 

Asumindo, non obstante, que as condicións da escola son 
as necesarias para ofrecer ocupacións desexables, é o interese 
na ocupación no seu conxunto, é dicir, no seu total desenvol- 
vemento, o que mantén un alumno traballando a pesar das 
distraccións pasaxeiras e de obstáculos aborrecidos. Cando non 
hai unha actividade cunha significación crecente, apelar aos 
principios ou é algo puramente verbal ou unha forma de orgu- 
llo obstinado ou invocar consideracións estrañas revestidas de 
palabras bonitas. Non hai dúbida de que existen momentos crí- 
ticos nos que o interese baixa e a atención esmorece, e nos que 
se precisan reforzos. Pero o que fai que a persoa supere eses 
duros momentos non é unha lealdade ou un deber en abstracto, 
senón o interese pola ocupación. Os deberes son socupaciónsy, 
actos específicos necesarios para o cumprimento dunha fun- 
ción, ou, na linguaxe común, facer o traballo propio. E o home 
que está verdadeiramente interesado no seu traballo é o home 
capaz de superar o desánimo temporal, de persistir a pesar dos 
obstáculos e de estar ás duras e ás maduras: ten interese en 
enfrontar e en superar dificultades e distraccións. 


3. Intelixencia e carácter 


Un paradoxo notable con frecuencia acompaña o debate sobre 
a moral. Dunha banda, identifícase o moral co racional. A 
razón establécese como a facultade da que derivar as máximas 
institucións morais, e a veces, como na teoría kantiana, afír- 
mase que fornece o motivo moral adecuado. Da outra banda, o 
valor da intelixencia concreta, cotiá, constantemente se sub- 
estima, e mesmo se deprecia deliberadamente. Con frecuencia 
se pensa que a moral é un asunto co que nada ten que ver o 


coñecemento común. O coñecemento moral tense por cousa 

aparte, e a consciencia"? tense por algo radicalmente diferente 
da percepción'”. Esta separación, se for valida, ten especial 
relevancia na educación. A educación moral na escola resulta 
na práctica inútil cando establecemos como fin último o 
desenvolvemento do carácter, e ao mesmo tempo tratamos a 
adquisición de coñecemento e o desenvolvemento do enten- 
demento, que necesariamente ocupan a parte máis importante 
do tempo escolar, como se nada tivesen que ver co carácter. 
Sobre tal base, a educación moral redúcese inevitablemente 
a unha sorte de instrución propia da catequese, ou leccións 
sobre moral. As leccións “sobre moral significan en realidade 
leccións nas que outras persoas pensan sobre virtudes e debe- 
res. Teñen algún valor na medida en que os alumnos posúan 
xa unha disposición a considerar, con simpatía e respecto, 
os sentimentos dos demais. Sen tal disposición, non ten máis 
influencia no carácter que a información verbo das montañas 
de Asia; cunha disposición servil, aumenta a dependencia 
dos demais, e traslada aos que teñen autoridade a responsa- 
bilidade pola conduta. De feito, a instrución directa en moral 
ten sido efectiva só en grupos sociais nos que formaba parte 
do control autoritario da maioría pola minoría. O que a facía 
efectiva non era a súa ensinanza senón o reforzo propiciado 
por todo o réxime no que se integraba. Tentar obter resultados 
similares das leccións sobre moral nunha sociedade democrá- 
tica é tanto como fiar na maxia sentimental. 

No outro extremo da escala está a ensinanza socrático- 
platónica que identifica coñecemento e virtude, que sostén que 
ningún home causa mal sabéndoo, senón por simple ignorancia 
do ben. Esta doutrina normalmente é criticada sobre a base 
de que nada hai máis común para un home que coñecer o ben 
e aínda así causar mal: o que se precisa non é coñecemento 

senón hábito ou práctica, e motivación. Aristóteles, de feito, 
atacou de inmediato a ensinanza platónica partindo de que a 
virtude moral é como unha arte, como a medicina; o practi- 
cante con experiencia é mellor que o home que ten coñece- 
mento teórico pero non experiencia práctica de enfermidades 
e remedios. A cuestión, non obstante, volve radicar no que se 
entenda por coñecemento. A obxección de Aristóteles ignoraba 
a cerna da ensinanza platónica que sinalaba que un home non 
pode acadar unha comprensión teórica do ben a menos que 
teña pasado anos de habituación práctica e dura disciplina. 
O coñecemento do ben non era algo que houbese que tomar 
nin dos libros nin dos demais, senón que se lograba a través 
dunha educación prolongada. Era a virtude final, a culmina- 
ción dunha experiencia madura da vida. Con independencia da 
posición de Platón, é doado percibir que o termo coñecemento 
utilízase para denotar cousas tan afastadas entre si como unha 
comprensión persoal intima e vital —unha convicción gañada 
e probada na experiencia—, e o recoñecemento, indirecto e en 
boa medida simbólico, de que as persoas normalmente pensan 
deste e daquel xeito, unha información remota sen vitalidade. 
É cousa sabida que isto último non garante a conduta, que non 
afecta ao carácter en profundidade. Pero se o coñecemento 
significa algo que sexa do mesmo tipo que a convicción que 
logramos probando e comprobando que o azucre é doce e a 
quinina amarga, o caso colle outro cariz. Sempre que un home 
senta nunha cadeira e non encima dun forno, sempre que leva 
un paraugas cando chove ou acode a un médico cando está 
enfermo, ou, en suma, sempre que realiza calquera dos miles 
de actos presentes na súa vida cotiá, mostra que o coñecemento 
dunha determinada clase ten efectos directos na conduta. Hai 
moitas razóns para supoñer que o mesmo tipo de coñecemento 
do ben ten unha expresión similar; de feito, “benvs é un termo 
baleiro a non ser que inclúa as satisfaccións experimentadas 
en situacións como as mencionadas. O coñecemento de que 

outras persoas algo deben saber pode levar a que se actúe para 
lograr a aprobación que os demais vinculan con certas accións, 
ou cando menos para crear nos demais a impresión de que se 
concorda con eles; non hai razón pola que se debería supoñer 
que a iniciativa e a lealdade persoal se dan en función das 
crenzas que se lles atribúen. 

En consecuencia, non é necesario debater verbo do sig- 
nificado correcto do termo coñecemento. Para os efectos 
educativos abonda con sinalar as diferentes propiedades que 
conflúen nese nome para ter conciencia de que se trata de 
coñecemento conseguido directamente a través das esixencias 
da experiencia que afectan á conduta de forma relevante. Se 
un alumno aprende cousas de libros relacionadas simplemente 
coas leccións da escola e coa finalidade de repetir o que 
aprendeu cando se lle pida, entón o coñecemento terá efectos 
sobre algunha conduta, nomeadamente na reprodución de fra- 
ses a pedido de outros. Non sorprende que tal scoñecementoys 
non vaia ter moita influencia na vida fóra da escola. Pero 
esta non é razón para crear un divorcio entre coñecemento e 
conduta, senón para non sentir moita estima por este tipo de 
coñecemento. O mesmo se pode dicir do coñecemento que só 
fai referencia a unha especialidade illada e técnica; modifica a 
acción pero só no seu propio ámbito limitado. Verdadeiramente 
o problema da educación moral na escola ten que ver co pro- 
blema de afianzar o coñecemento, o coñecemento relacionado 
co sistema de impulsos e hábitos. Pois o uso que se lle dea a 
calquera feito coñecido depende das súas relacións. O coñece- 
mento da dinamita que ten quen rebenta caixas fortes podería 
ser idéntico na súa forma verbal ao dun químico; máis de feito 
é diferente pois fórmase en relación a outros fins e hábitos, e 
por tanto ten consecuencias diferentes. 

A nosa discusión anterior verbo de que a materia de estudo 
en tanto derivada dunha actividade directa cun obxectivo 
inmediato, e que se ampliaba a partir do sentido proporcio- 

nado pola xeografía e na historia para chegar ao coñecemento 
organizado cientificamente, asentábase na idea de manter 
unha relación directa entre coñecemento e actividade. O que 
se aprende e se utiliza nunha actividade que teña un obxectivo 
e que implica a cooperación con outros é coñecemento moral, 
sexa considerado conscientemente como tal ou non. Pois cons- 
trúe un interese social e promove a intelixencia necesaria para 
que ese interese teña efectos na práctica. Dado que as materias 
do currículo representan precisamente aspectos normativos na 
vida social, son medios para a iniciación aos valores sociais. 
Como simples saberes escolares a súa adquisición só posúe 
valor técnico. Cando se adquiren en condicións nas que se 
toma conciencia do seu significado social, alimentan o interese 
moral e desenvolven a comprensión moral. Ademais, as pro- 
piedades da mente analizadas ao tratar do relativo ao método 
de aprendizaxe son todas elas propiedades intrinsecamente 
morais. A receptividade, a franqueza, a sinceridade, a ampli- 
tude de miras, a precisión, a asunción de responsabilidade por 
desenvolver as consecuencias de ideas aceptadas, son trazos 
morais. O hábito de identificar os trazos morais coa conformi- 
dade externa a mandatos autoritarios pode levarnos a ignorar o 
valor ético destas actitudes intelectuais, pero o mesmo hábito 
tende a reducir a moral a unha rutina morta e mecánica. En 
consecuencia, se ben unha actitude así ten resultados morais, 
os resultados son moralmente indesexables, especialmente 
nunha sociedade democrática onde tantas cousas dependen da 
disposición persoal. 


4. O social e o moral 


Todas as dicotomías que se criticaron, e que a idea de edu- 
cación desenvolvida nos capítulos anteriores está chamada a 
evitar, derivan de considerar a moral de forma moi limitada, 


dándolle, por unha banda, un ton sentimental e beato sen 

referencia a unha habilidade real para facer o que social- 
mente se precisa, e, pola outra, dando relevo excesivo á 
convención e á tradición, co que a moral se limita a unha 
listaxe de actos plenamente establecidos. De feito, a moral 
é tan ampla coma os actos que afectan a nosa relación cos 
demais. E potencialmente isto inclúe todos os nosos actos, 
mesmo que non se cavile no seu alcance social no momento 
en que se realizan. Pois cada acto, polo principio do hábito, 
modifica a disposición, establece unha certa clase de incli- 
nación e de desexo. E resulta imposible dicir cando o hábito 
así fortalecido vai ter unha influencia directa e perceptible 
na nosa asociación cos outros. Certos trazos do carácter teñen 
unha conexión tan obvia coas nosas relacións sociais que os 
denominamos “4moraiss con especial énfase: sinceridade, 
honestidade, castidade, amabilidade, etc. Pero isto só quer 
dicir que, comparados con certas outras actitudes, son funda- 
mentais, que levan con eles outras actitudes. Afírmase esa súa 
plena dimensión moral non porque estean illados ou sexan 
exclusivos, senón porque están moi intimamente relaciona- 
dos con miles doutras actitudes que nós non recoñecemos de 
forma explícita, e para as que ao mellor nin sequera temos 
nome. Chamalas virtudes no seu illamento é como confundir 
un esqueleto co corpo enteiro. Os ósos son certamente impor- 
tantes, pero a súa importancia radica no feito de que sosteñen 
outros órganos do corpo de maneira que poidan realizar unha 
actividade integrada de forma efectiva. E o mesmo cabe dicir 
das propiedades do carácter que especificamente denomina- 
mos virtudes. A moral ten que ver co carácter total, nin máis 
nin menos, e o carácter total é idéntico ao home en toda a 
súa aparencia e manifestacións concretas. Posuír virtude non 
significa máis que ter cultivado uns poucos trazos exclusivos e 
notables; significa ser con plenitude e propiedade o que cada 
quen poida chegar a ser en asociación cos demais en todos os 
ámbitos da vida. 

As dimensións moral e social da conduta son, en último 
termo, idénticas entre si. Non queda máis que reafirmar de 
forma explícita o tratado nos primeiros capítulos en relación coa 
función social da educación para dicir que a medida do valor 
da administración, do currículo, e dos métodos de instrución 
da escola reside no grao en que estean animados por un espí- 
rito social. E o maior perigo que ameaza o traballo escolar é a 
ausencia de condicións que fagan posible un espírito social per- 
meable; este é o gran inimigo dun adestramento moral efectivo. 
Pois este espírito só pode estar presente de forma activa cando 
se dan certas condicións. 

(i) En primeiro lugar, a escola como tal debe ser vida en 
comunidade con todo o que iso implica. As percepcións e os 
intereses sociais só poden desenvolverse nun medio social 
xenuíno, un medio no que todos participen na construción 
dunha experiencia común. A información necesaria relativa ás 
cousas pode adquirirse nun certo illamento por calquera que 
previamente teña tido unha interacción suficiente cos demais 
para ter aprendido a linguaxe. Pero a comprensión do sentido 
dos signos lingúísticos é cousa ben diferente. Iso implica un 
contexto de traballo e de xogo en asociación con outros. Á 
defensa que se ten feito neste libro a favor dunha educación 
mediante actividades construtivas continuadas descansa no 
feito de que fornecen unha oportunidade para unha atmosfera 
social. En lugar dunha escola afastada da vida como lugar para 
aprender leccións, temos un grupo social en miniatura no que 
o estudo e o desenvolvemento se relacionan coa experiencia 
presente compartida. Os patios de recreo, os obradoiros, as 
aulas prácticas e os laboratorios non só orientan a tendencia 
natural á actividade da mocidade, senón que implican interac- 
ción, comunicación, e cooperación, e todo iso aumentando a 
percepción de relacións. 

(ii) A aprendizaxe na escola debera ter continuidade na que 
se fai fóra da escola. Debería existir unha interacción libre 

entre as dúas. Isto é posible só cando existen numerosos puntos 
de contacto entre os intereses sociais dunha e da outra. Pode 
concibirse unha escola na que exista un espírito de camarade- 
ría e de actividade compartida, pero onde a súa vida social non 
represente nin recree a do mundo exterior máis do que o faría a 
dun mosteiro. O interese e a comprensión social aumentarían, 
pero non servirían fóra; non serían transferibles. A separa- 

ción proverbial entre burgo e universidade 
reclusión académica, operan nesa dirección. Tal é ese apego 
á cultura do pasado, xerando un espírito social asentado na 
lembranza, que fai que o individuo se sinta máis a gusto coa 
vida dos tempos idos que coa actual. Unha educación de signo 
abertamente cultural está especialmente exposta a este perigo. 
O pasado idealizado convértese en refuxio e solaz do espírito; 
a actualidade considérase sórdida, e carente de interese. Mais, 
como regra, a ausencia dun medio social en relación co que 
a aprendizaxe sexa unha necesidade e unha recompensa, é a 
razón principal para o illamento da escola; e este illamento 
converte o coñecemento escolar en inaplicable á vida e por 
tanto en estéril por natureza. 

Unha visión limitada e moralista da moral é a responsable 
do fracaso en recoñecer que todos os obxectivos e os valores 
que son desexables na educación son por si mesmos morais. 
A disciplina, o desenvolvemento natural, a cultura, a eficacia 
social, son trazos morais, riscos dunha persoa que é un mem- 
bro valioso para unha sociedade, e que a educación ten como 
tarefa mellorar. Hai un vello dito que sinala que non abonda 
con que o home sexa bo, debe ser bo en algo. Ese algo no que o 
home debe ser bo é a capacidade para vivir como integrante da 
sociedade, de xeito que o que recibe vivindo cos demais equilí- 
brase coa súa propia contribución. O que recibe e dá como ser 

humano, un ser con desexos, con emocións, e con ideas, non 
son posesións materiais, senón a ampliación e afondamento da 
vida consciente, unha comprensión do sentido máis intensa, 
disciplinada e ampliada. O que recibe e o que dá no plano 
material supón, como moito, oportunidades e medios para a 
evolución da vida consciente. Doutro xeito, non hai nin ese dar 
nin ese recibir, senón un movemento constante das cousas no 
espazo, como mexer cun pau na auga e na area. A disciplina, 
a cultura, a eficiencia social, o refinamento persoal, a mellora 
do carácter, non son máis que fases no desenvolvemento da 
capacidade de participar nobremente nunha experiencia así de 
equilibrada. E a educación non é un simple medio para lograr 
tal vida. A educación é esa vida. Manter a capacidade para esa 
educación é a esencia da moral. Pois a vida consciente é un 


continuo comezar de novo. 


Resumo 


O problema máis importante da educación moral na escola ten 
que ver coa relación entre coñecemento e conduta. Pois a menos 
que a aprendizaxe que resulta do currículo regular teña efectos 
no carácter, é fútil concibir a finalidade moral como o obxec- 
tivo unificador e último da educación. Cando non hai conexión 
orgánica íntima entre os métodos e os materiais do coñecemento 
e os do desenvolvemento moral, cómpre reconstruír determina- 
das leccións e formas de disciplina: o coñecemento non está 
integrado nas fontes habituais de acción e na visión da vida, 
mentres que a moral se fai moralista, unha listaxe de virtudes 
separadas entre si. 

As dúas teorías principalmente asociadas á separación 
entre aprendizaxe e actividade, e por tanto á moral, son aque- 
las que separan disposición interna e motivo, o factor persoal 
consciente e os actos como algo puramente físico e externo; 


e que opoñen a acción que nace do interese á que nace dos 

principios. Ambas separacións supéranse mediante un plan 
educativo onde a aprendizaxe sexa o acompañamento de acti- 
vidades ou de ocupacións continuas que teñen un obxectivo 
social e utilizan os materiais das situacións sociais típicas. 
Pois en tales condicións, a escola convértese ela mesma nunha 
forma de vida social, unha comunidade en miniatura que 
está en interacción estreita con outras formas de experiencia 
compartida fóra das paredes escolares. Toda educación que 
desenvolva a capacidade para participar activamente na vida 
social é moral. Forma un carácter que non só torna a acción 
individual en socialmente necesaria senón que se interesa por 
un reaxuste continuo que é esencial para o desenvolvemento. 
O interese en aprender de todos os contactos coa vida é o inte- 
rese moral esencial. 

A marca tipográfica desta colección procede 
da viñeta utilizada por Gonzalo Rodríguez 
de la Pasera no deseño do Missale Auriense, 
un dos primeiros libros impresos en 
Galicia, realizado en Monterrei en 1493. 




















